
DUŽNOSTI PREMA BOGU 

Svaki čovjek ima dužnosti prema Bogu, prema samomu 
sebi i prema bližnjima. 

Kolike su i kakve dužnosti prema Bogu to određuju za- 
povijedi o vjeri, ufanju i ljubavi. Zapovijed o kreposti vjere 
nas uči da smo dužni za istinu držati sve što je Bog objavio 
ne radi toga što bismo objavljenu nauku mogli prirodnim 
svjetlom razuma potpuno dokučiti, nego radi ugleda Božjega 
koji je nauku objavio, i koji ne može prevariti ni sebe ni 
drugoga. Zapovijed o kreposti ufanja potiče nas da se pouz- 
dano i sigurno nadamo da će nam Bog po zaslugama muke 
i smrti Isusove i po našim dobrim djelima, što ih s milošću 
Božjom činimo, oprostiti sve naše grijehe i dati slavu na 
nebu. A zapovijed o kreposti ljubavi nam nalaže ljubiti 
Boga nadasve; dakle više nego išta drugo na svijetu, više 
nego i vlastiti život. 

O dužnostima prema Bogu raspravlja prva Božja za- 
povijed, u kojoj Bog kaže za sebe: »Ja sam Gospodin Bog 
tvoj. Nemaj drugih bogova uz mene«. Bog je samo jedan. 
Isključeno je mnogoboštvo. Bog je osobno, duhovno biće. 
Krivo uče panteisti koji bi htjeli da je svemir sa svim bićima 
u sebi Bog, pa bi prema tome i svaki od nas bio dio božan- 
stva. Ni materija ili tvar nije bog, jer tvar ima svoj početak, 
a imat će i svršetak, a Bog je neizmjerni duh koji postoji 
odvijeka i živjet će dovijeka. Druga zapovijed ima pred oči- 
ma čast Božjega imena, pa zato kaže: »Ne izusti imena Go- 
spodina Boga svoga uzalud«. Kad god tko spominje Božje 
ime, treba da ga izgovara s dužnim strahopočitanjem. Jao 
svakomu tko se usudi uzalud ili bez poštovanja spominjati 
Božje ime, a još gore onomu koji bi se drznuo Božje ime 
pogrditi ili kletvom obeščastiti. Treća se Božja zapovijed ba- 

vi svetkovanjem dana Gospodnjega. Dan Gospodnji je ned- 
jelja, prvi dan u tjednu. Svaki je čovjek, otkada je došao k 
svijesti, ako ga ne ispričava valjan razlog, dužan svetkovati 
dan Gospodnji tako da ide k sv. misi i da ne radi teške tjeles- 
ne poslove. »Spomeni se da svetkuješ dan Gospodnji« — 
često misli na to, nemoj nikada to zaboraviti — veli Gospod. 

0 dužnostima prema Bogu govori prva crkvena zapovi- 
jed koja kaže: »Svetkuj zapovijedane blagdane«. Zapovije- 
dani blagdani jesu: Osmina Božića (Nova godina), Bogo- 
javljenje, blagdan sv. Josipa, Tijelovo, blagdan svetih apo- 
stola Petra i Pavla, Uznesenje Majke Božje na nebo ili Velika 
Gospa, blagdan Sviju Svetih, Bezgrešno Začeće Blažene Dje- 
vice Marije i Božić. Zapovijedani su blagdani — što se svet- 
kovanja tiče — jednaki nedjelji, pa je u te dane obaveza 
uzdržavati se od svakoga teškoga tjelesnoga posla i ići u 
crkvu k sv. misi. Čast se Bogu iskazuje i primanjem svetih 
sakramenata. Zato Crkva zapovijeda primati sakramente i 
točno propisuje tko ima, kada i na koji ih treba način pri- 
mati. Sveti Krst, sveta Potvrda i sveti Red mogu se primati 
samo jedanput u životu, a drugi se sveti Sakramenti mogu 
primiti više puta. Sakramenat pokore i Presveti oltarski sa- 
kramenat dužni smo primiti bar jedanput na godinu, a pre- 
poručuje se i češće. 

Konačno, i pobožnom molitvom se slavi Gospod Bog. 
I molitva je zapovjeđena, a nije pušteno na volju hoće li se 
tko moliti ili ne. Obrasci molitava nalaze se u svakom molitve- 
niku odobrenom od Crkve. Za svećenike su propisane poseb- 
ne molitve koje su sadržane u brevijaru ili časoslovu. Oni su 
dužni izmoliti svaki dan određeni dio časoslova. 

Dužnosti prema samomu sebi određuje peta Božja za- 
povijed koja kaže: »Ne ubij«. Nitko ne smije sam sebe ubiti, 
jer nijesmo mi gospodari svoga života nego Gospod Bog. Ne 
smijemo se ni osakatiti ili raniti, ni bilo čim škoditi svojoj 
duši i svomu tijelu. Dužnosti prema samomu sebi propisuje 
i šesta Božja zapovijed koja upozoruje: »Ne sagriješi blud- 
no«. Ljubavni nagon je dan samo za zakoniti brak, a svrha 
mu je rađanje djece. K Božjim zapovijedima — petoj i šes- 
toj — dolazi još i treća crkvena zapovijed s propisima o pos- 
tu i nemrsu. »Posti zapovijedane poste, i u određene dane ne 
mrsi« . 

Dužnosti koje nas vežu prema bližnjemu sadržane su u 
četvrtoj, petoj, sedmoj i osmoj Božjoj zapovijedi. Četvrta 

nalaže poštivati roditelje i sve starije. Peta — ne ubij — 
zabranjuje ubiti, osakatiti ili bilo kojim načinom škoditi 
životu. Sedma — ne ukradi — zabranjuje oštećivati tuđu 
imovinu. Osma — ne reci lažna svjedočanstva na bližnjega 
svoga — zabranjuje dirati u čast i poštenje bližnjega. 

Sve dužnosti prema Bogu, prema sebi samomu i prema 
bližnjemu, kako ih izlažu Božje zapovijedi, sadržane su i u 
prirodnom zakonu koji izvire iz čistoga prirodnoga razuma. 
Božje zapovijedi samo usavršuju i upotpunjuju prirodni za- 
kon. Zato deset zapovijedi Božjih vežu sve ljude bez obzira 
da li su kršteni ili nekršteni, da li su vjernici katoličke Crk- 
ve, ili sljedbenici koje druge vjerske zajednice, ili ne pripa- 
daju nikakvoj vjeri, »čovjek mora Bogu dragovoljno odgo- 
voriti vjerom; stoga se nitko ne smije siliti da prihvati vjeru 
protiv volje. Potpuno je dakle u skladu s prirodom vjere da 
se u vjerskoj stvari isključi svaka vrsta pritiska sa strane 
ljudi.« (»Deklaracija o vjerskoj slobodi«, br. 10). 

VJERA 


VJERA I ZNANJE 

Kad je govor o dužnostima prema Bogu, na prvo mjesto 
dolazi vjera. Dok čovjek nema u duši vjere, on je bez ikakve 
veze s Bogom. Cim se u duši rodi vjera u Boga, odmah nas- 
taju u duši i druge obaveze prema Bogu kao što su pobuđi- 
vanje ufanja i ljubavi prema Bogu, pa postepeno razvijanje 
drugih kreposti, koje su nužne za postignuće konačne svrhe, 
koja se sastoji u sjedinjenju s Bogom preko groba. 

Vjera znači pouzdanje ili povjerenje u tuđu riječ ili dje- 
lo. Vjera se razlikuje od znanja. Da je cijelo veće od svoje 
česti — cijela jabuka od svoje polovice — jasno nam je ne- 
tom isporedimo cijelo i njegovu čest. Unutrašnji razlozi, sa- 
ma narav cijeloga i česti kaže nam da je cijelo veće od česti. 
Da su dva i dva četiri, to je očito, to je u sebi shvatljivo, u 
samoj stvari vidimo da je tako. Da su u Bogu tri osobe i da 
je prva Otac, druga Sin, treća Duh Sveti, do te spoznaje ne 
možemo sami svojim razumom doći, niti je prozreti. Ovu 
spoznaju držimo istinitom ne zato što bi u njoj samoj vidje- 
li razloge da tako mora biti, nego je držimo istinitom radi 
Božjega ugleda koji nam jamči da je tako. Vjera, dakle, zna- 
či pristanak na nešto, povjerenje u nešto, jer mi drugi svje- 
doči da je tako. Ja vjerujem nekomu: znači, pristajem uz ono 
što mi netko tvrdi radi njegova ugleda, makar ne shvaćam sa- 
mu stvar u sebi. Kad kažem: znam da je sunce toplo — tim 
hoću reći: do toga sam sam došao i ne trebam ničijega svjedo- 
čanstva. Da je Isus Krist nazočan u Presvetom oltarskom 
sakramentu — to vjerujem: to znači — držim da je tako radi 
Božjega svjedočanstva koji mi je to objavio i svojim ugledom 
to jamči. Bitno je dakle kod vjere oslanjati se na tuđi ugled, 
tuđe svjedočanstvo, tuđe jamstvo. 

Kod vjerovanja sudjeluju razum i volja. Razum sam po 
sebi dolazi do spoznaje da postoji Gospod Bog, da je Bog sve- 
znajući i istinit. Bog sve zna, a kad nešto nekomu saopćuje, 
tada saopćuje ili objavljuje samo istinu, jer ne može prevariti 
niti sam sebe, niti drugoga. Sad dolazi volja i zapovijeda: bu- 
dući da je Bog sveznajući i istinit, onda razumu nema druge 


6 


nego čvrsto i nepokolebivo prihvatiti za čistu i golu istinu sve 
što god je Bog objavio, makar sve ne možemo shvatiti. 

Mogao bi netko reći: Nedostojno je čovjeka nešto za isti- 
nu prihvatiti, ako nisam to svojim očima vidio, ni rukama 
opipao, ni jezikom kušao. Nije to čovjeka nedostojno. Najveći 
dio znanja što ga mladež skuplja po školama nije znanje nego 
vjera. Da je zmija riđovka otrovnica ni jedno dijete nije samo 
iskusilo i samo doznalo. Drži da je tako, jer mu učitelj kaže 
da je tako. Vjeruje to radi učiteljeva ugleda. Da je postojao 
kralj Tomislav mi vjerujemo, jer su nam to zapisali njegovi 
suvremenici koji su ga vidjeli. Malo je toga i u najobičnijemu 
životu što mi znamo, do čega smo sami došli. Najveći dio sve- 
ga našega znanja je vjera. Držirpo to istinom radi tuđega ug- 
leda, radi toga jer nam drugi jamči da je tako. 

Kad je dakle opravdano vjerovati ljudima koji mogu i 
nehotice sami sebe prevariti, a pogotovo mogu prevariti i u 
bludnju zavesti druge, zar nije onda kudikamo opravdanije 
vjerovati Bogu koji sve zna i objavljuje samo istinu. Kad je 
dakle sav naš svakidašnji život najvećim dijelom osnovan na 
ljudskoj vjeri, koja se osniva na slabom ljudskom znanju, ko- 
je je puno zabluda, tko će onda razboriti prigovarati ako Bog 
traži vjeru svojim objavama, ako se traži vjera Bogu koji sve 
zna i objavljuje samo istinu. Vjera je daleko sigurnija nego 
znanje, jer znanje i najučenijega čovjeka može sadržavati po 
koju i nesvjesnu zabludu, a u vjeri je sve istinito, jer za vjer- 
ske istine svjedoči i jamči sam Bog koji sve zna. Uvreda je 
već običnom čovjeku kad mu se ne vjeruje, a on stvar dobro 
pozna i vjerno je prikazuje. Kudikamo je veća uvreda ne vje- 
rovati Bogu koji sve u tančine zna i samo istinu objavljuje. 

Kod znanja može biti kolebanja. Kolebamo se mnogo pu- 
ta da li stvar stoji baš tako kako čitamo po knjigama, ili kako 
nam stvar ljudi prikazuju, jer nemamo povjerenja u ljude, u 
njihovo znanje i njihovu istinitost. Kod vjere ne smije biti ko- 
lebanja, vjera ne dopušta sumnje, jer je Božje znanje točno i 
sigurno, a volja Božja, koja znanje Božje svijetu daje, ne može 
drukčije nego dati samo istinu. 

Sveto Pismo često naglašuje potrebu vjere. »Bez vjere ni- 
je moći ugoditi Bogu« (Hebr 11,6). Isus Krist je rekao: »Koji 
uzvjeruje i pokrsti se, spasit će se, a koji ne uzvjeruje, osudit 
će se« (Mk 16,16). »Vjera je temelj onoga čemu se nadamo, 
dokaz za one stvari kojih ne vidimo« (Hebr 11,1). »Vjerom 

doznajemo da je svijet riječju Božjom načinjen, da ono što vi- 
dimo nije nastalo iz onoga što opažamo« (Hebr 11,3). Kakva 
je naša vjera u Boga? Na to pitanje će nam najbolje odgovori- 
ti savjest. 

»Dostojanstvo čovjeka zahtijeva, dakle, da radi po svjes- 
nom i slobodnom izboru, to jest potaknut i vođen osobnim 
uvjerenjem, a ne po unutarnjem slijepom nagonu ili po čisto 
vanjskom pritisku. Svatko će pak morati pod Božjim svodom 
položiti račun o svome životu, za sve što je učinio dobro ili 
zlo.« (»Gaudium et Spes«, br. 17). 


ŠTO JE VJERA? 

Kad se čovjek krsti, oprašta mu se na svetom krstu is- 
točni grijeh i svi drugi grijesi učinjeni prije krštenja. Na 
svetom krstu dobiva čovjek posvetnu milost po kojoj po- 
staje pravednik pred Bogom, posinjeno dijete Božje i dobiva 
pravo na nebo kao na baštinu. S posvetnom milošću ulijeva 
Bog čovjeku na krštenju sve tri bogoslovske kreposti: vjeru, 
ufanje i ljubav. Ove se kreposti zovu bogoslovske, jer ih Bog 
daje kao dar i odnose se na Boga: u Boga vjerujemo, u Boga 
se ufamo, Boga ljubimo. 

Vjera je natprirodno trajno raspoloženje u čovječjoj 
duši po kojem čovjek čvrsto pristaje uz istine od Boga ob- 
javljene radi Božjega ugleda. Najviša i posljednja svrha čo- 
vjekova jest gledanje Boga licem u lice u nebu. To je nad- 
naravna naša svrha. Gledanje Boga je tako veliko i nepro- 
cjenjivo dobro da nadilazi sve ljudske sposobnosti. Nijedan 
čovjek nije sposoban to dobro postići svojim prirodnim spo- 
sobnostima, s ovim duševnim i tjelesnim moćima koje od 
roditelja rađanjem donosimo na svijet. Za postignuće ove 
svrhe trebaju i nadnaravna sredstva, a to je milost posvetna 
i nadnaravne ulivene kreposti, među kojima na prvo mjesto 
dolazi krepost vjere. 

Vjera je nezasluženi dar. Ona je milost. Bog je daje kao 
dobri Otac svakom čovjeku, jer Bog hoće da se svi ljudi 
spase, a bez vjere nema spasenja. Ali Bog može dar vjere 
i oduzeti i stvarno je oduzima onima koji teškim grije- 
hom, a to znači teškim prekršajima, gaze Božji zakon pa 
tako Boga preziru. 



Vjera je čin razuma. Razum čvrsto pristaje uz istine od 
Boga objavljene. Ali kod vjere rasuđuje i volja. Ona pomo- 
gnuta Božjom milošću zapovijeda razumu neka radi Božjega 
ugleda, makar sve istine vjerske nisu jasne kao jedan i jedan 
su dva, pristane uz svu nauku objavljenu, jer za istinitost 
objavljene nauke jamči Božji ugled. Vjera se kao trajno ras- 
položenje nalazi i u razumu i u volji; obojicu nuka neka 
budu privrženi svemu što od Boga dolazi. Ako je čovjek bez 
teškoga grijeha na duši, a to će reći u posvetnoj milosti, u 
prijateljstvu s Bogom, onda je vjera njegova zaslužna, pa 
što god radi s takvom vjerom pred Bogom je dobro djelo 
koje će Bog čovjeku nagraditi i na zemlji i preko groba. 
Ako je čovjek u teškom grijehu — u neprijateljstvu s Bogom 
— njegova je vjera pred Bogom mrtva, ona je kao tijelo bez 
duše ili nerodna voćka bez plodova. A kad se čovjek riješi 
teškoga grijeha putem ispovijedi, duša po milosti posvetnoj 
dolazi opet u prijateljske odnošaje s Bogom, pa tako i vjera 
oživljava i postaje opet zaslužnom. 

Vjera znači čvrsto pristajanje uz objavljene istine. Kod 
vjere nema mjesta sumnjama ni kolebanju kao kod ljudske 
vjere. Mi u našem svakidašnjem životu često sumnjamo ili 
se kolebamo? Zašto? Onaj čovjek koji nam neku stvar pripo- 
vijeda mogao je sam tu stvar krivo čuti, pa je i nehotice i 
nas mogao zavesti u bludnju. Tu je opravdan razlog sumnji 
ili kolebanju: bi li mu vjerovao ili ne, da li stvar stoji baš 
onako kako on pripovijeda. Iskustvo nas uči da ljudi često 
prikazuju krivo kao istinito, zlo kao dobro, ružno kao lijepo, 
nepošteno kao časno i pošteno; tvrde da je nešto sigurno i 
vjerodostojno, a kasnije se dokaže da je sve bila laž i zloba, 
pa je onda opravdano da smo u vjeri prema ljudima oprezni, 
bojažljivi, da sumnjamo i kolebamo se prije nego ćemo čo- 
vjeku pokloniti vjeru, ili vjerovati kao istinu ono što nam 
čovjek pripovijeda. Kod vjere u Boga nije tako. Bog je naj- 
više i naj savršenije biće. Bog sve zna i kad nam nešto saop- 
ćuje to je samo istina. Bog je nad svim što u svemiru postoji. 
On nikoga nema nad sobom. Kad bi Bog mogao nešto krivo 
spoznati, ne bi bio sveznajući, ne bi bio Bog nego neko ogra- 
ničeno biće. Kad bi Bog mogao nama nešto krivo objaviti 
i od nas tražiti vjeru na nešto krivo, ne bi bio najsavršenije 
biće, ne bi bio Bog nego neko slabo, stvoreno biće, podvrženo 
zabludama kako je to često kod stvorova, čim, dakle, razum 

utvrdi istinu: Bog postoji, a to lako utvrdi promatrajući pri- 
rodu gdje svaka pojava ima svoj uzrok, pa i čitav svemir 
ima svoj uzrok, a to je Bog, i čim je razum na čistu da je 
Bog nešto objavio, odmah dolazi volja potaknuta miloscu i 
zapovijeda razumu: drži sve točno, vjeruj tvrdo i nepokole- 
bivo sve što je Bog objavio radi Boga, radi ugleda Božjega, 

jer je sve to suha i gola istina. . 

Da može čovjek predmete oko sebe pravo vidjeti, treba 
imati zdrave oči. Ako su oči bolesne ili je čovjek sasvim 
slijep, makar predmeti oko njega bili kako jasni i blizu po- 
stavljeni, on ih ne može vidjeti. Da čovjek može Boga spo- 
znati, Bogu vjerovati, treba imati čestit, pošten život. Čestito 
življenje nužno traži istinu, pa konačno pronalazi^ i prvu 
istinu — Boga i vjeruje sve Bogu, a opak, zločinački život 
bježi od istine, bježi od Boga, pa konačno i napušta Boga na 
svoju vremenitu i vječnu nesreću. 


KAKO NASTAJE ČIN VJERE 

Da postoji Gospod Bog prva je istina s kojom mora biti 
na čistu naš razum. A kako se dolazi do spoznaje ove istine? 
Promatranjem prirode oko sebe. 

Svaka pojava u prirodi ima svoj uzrok. Biljka u sjemenu. 
Mlada životinja u starijoj. Dijete u roditeljima. Kuća u gradi- 
telju. Odijelo u krojaču. I tako redom. I čitavi svemir ima 
svoj uzrok, a taj je Gospod Bog. Bog je najviše biće. U njemu 
su sve savršenosti bez broja i mjere. Mogu li biti dva ili više 
najviših bića — dakle dva ili više bogova. Ne mogu. Kad bi 
ih bilo više, nečim bi se razlikovali među sobom. Onaj komu 
nešto nedostaje, a što drugi ima, već nije najsavršenije biće, 
već nije Bog. Kad bi bila samo dvojica, nečim bi se morali 
razlikovati. Onaj komu nedostaje makar nešto što drugi ima, 
već nije bog. Tako sam razum dolazi do spoznaje da mora 
biti Bog i to samo jedan Bog. Dakle razum sam dolazi do 
onoga što Bog daje kao prvu zapovijed: »Ja sam Gospodin 
Bog tvoj. Nemaj drugih bogova uz mene.« 

Razum ide dalje i pita: Da li se možda Bog komu objavio 
i rekao što želi od nas ljudi? Kako da Ga poštujemo, što nam 
je činiti da Mu ugodimo? Tražeći Objavu čovjek nalazi knjige 
koje se zovu Sveto Pismo. U njima piše da je Bog stvorio 
prve ljude Adama i Evu. Da su na svijetu postojali patrijarhe 

i proroci. Po njima je Bog poučio ljude neka se čuvaju zla 
i poštuju Boga. Postojao je i zakonodavac Mojsije koji je u 
Božje ime dao izraelskom narodu zakonik. U njemu je sa- 
držano sve kako se imadu Izraelci vladati u svom privatnom, 
obiteljskom i javnom životu. 

U Svetom Pismu je zapisano kako je na svijet došao 
Isus Krist. Rodio se od Blažene Djevice Marije. Činio je 
mnoga čudesa. Sve vrste bolesnika je liječio. Trojici mrtvih 
je život povratio. Sam je nakon tri dana živ ustao iz groba. 
Na nebo je uzašao. Za sebe je tvrdio da je Sin Božji, pravi 
Bog. Imao je neobično znanje. Više je događaja jasno una- 
prijed prorekao koji su se kasnije točno ispunili. Kud god 
je hodao samo je dobro činio. Svijet nije ni prije ni kasnije 
vidio tako velikoga i plemenitoga dobročinitelja. Nauka mu 
je lijepa i uzvišena. Ništa nema u njoj što se kosi s razumom. 
Naprotiv, razum je čovječji oduševljen nad ljepotom i dubi- 
nom Isusove nauke. Svi su filozofi ovoga svijeta sa svojim 
sustavima jedva spomena vrijedni kad se ispoređuju s 
Isusom. 

Isus je osnovao duhovnu zajednicu koju je prozvao 
Crkvom. Već su dvije tisuće godina kako ta zajednica postoji. 
Svuda ima svojih vjernika. Dok carstva i kraljevstva, i sve 
druge ustanove što ih ljudi podižu, brzo nestaju s lica ze- 
mlje, netragom ginu jedna za drugom, Crkva ostaje. Kad bi 
i ona bila obično ljudsko djelo, davno bi već nestala kao što 
nestaje i sve drugo što ljudi grade. Znači da je Crkva nad- 
ljudsko djelo. 

Kad je razum proučio sve knjige Svetoga Pisma i ispitao 
čitavu Objavu, dolazi do zaključka: Sve je u Objavi lijepo, 
korisno i uzvišeno, sve je dostojno vjere, sve mi dokazuje 
da je opravdano Bogu vjerovati. Treba priznati Boga gospo- 
darom, podložiti mu razum, volju, dušu, tijelo, čitavo svoje 
biće. Trebam se priznati ovisnim o Bogu, vršiti naloge Nje- 
gove, prihvatiti kao istinu sve što god je Bog objavio, makar 
ne mogu sve razumom dokučiti. 

Nakon suda: »Sve je u Objavi dostojno vjere«, i nakon 
suda: »dakle treba Bogu vjerovati«, nastaje u volji pobožno 
čuvstvo u prilog vjeri. Volja je raspoložena prihvatiti što je 
Bog objavio, jer je nukaju razlozi koji opravdavaju vjeru. 
Razum je razloge uvidio, vagnuo, oni vjeru opravdavaju, pa 
je zato volja sklona vjeri. Međutim, čin vjere još nije gotov. 
Jer u Objavi ima i takvih istina koje su našemu razumu ne- 

dokučive, a to su tajne vjere; ne može se volja sama konačno 
odlučiti za vjeru, nego joj treba pomoć od Boga -- milost 
Božja. Kad se volja pomoću milosti odlučila za vjeru i s 
razumom zajedno kaže: Vjerujem sve što je Bog objavio 
radi Božjega ugleda — sad je tek gotov čin vjere. Jedni od 
ljudi, a tih je u ljudskom društvu uvijek najveća većina, slo- 
bodnom voljom prihvaćaju Božju milost i pornognuti mi- 
lošću slobodnom se voljom odlučuju za vjeru i radi Božjega 
ugleda vjeruju sve što god je Bog objavio, a drugi, koji su 
uvijek u neznatnoj manjini, odbijaju milost Božju i neće da 
vjeruju, jer u svojoj oholosti ne priznaju ni radi Božjega 
ugleda ono što ne mogu sami dokučiti. 

Jednom je zgodom neki otac doveo k Isusu svoga sina; 
opsjednuta od đavla. Dječak je bio gluh i nijem. Nečisti ga 
je duh strašno mučio, često ga je bacao u vatru i u vodu da 
ga pogubi. Tužni je otac molio Isusa: »Ako što možeš, smiluj 
se nama i pornozi nam.« A Isus mu reče: »Ako možeš vjero- 
vati, sve je moguće onomu koji vjeruje.« Tada povikavši 
otac dječaka reče sav u suzama: »Vjerujem, pomozi mojemu 
nevjerju« (Mk 9, 22 — 24). Isus nagrađuje očevu vjeru tako 
da je istjerao iz sina nečistoga duha d sina posve zdrava 
vratio ocu. I mi se često molimo Bogu neka nam ojača vjeru, 
da tvrdo i stalno vjerujemo sve što je Bog objavio i što nas 
po svojoj Crkvi uči vjerovati. 


ŠTO TREBA VJEROVATI? 

Bog je prva istina. Bog postoji. Bog sve zna. On je mudar 
i istinit. On ne može pogriješiti kad nešto kaže, niti može 
nešto reći što ne bi stajalo. Na Božjem ugledu počiva sva 
naša vjera. Kad god čovjek pristaje na koju vjersku istinu, 
na koji članak vjere, prije toga već treba postojati u duši 
uvjerenje da Bog postoji, da Bog niti može prevariti, niti 
hoće prevariti, što god dakle čovjek poduzima u vjerskom 
pogledu bilo u mislima bilo riječju ili djelom, sve to se te- 
melji na Božjem ugledu. Vjerujem zato, jer je Bog to objavio, 
jer Bog jamči da je tako. 

Vjerovati smo dužni sve što god je Bog objavio. Nije 
pušteno ljudima na volju da sami odabiru što hoće a što 
neće vjerovati. Kad bi čovjek odbio makar i sa mo jednu 
vjersku istinu, bez vrijednosti je sva njegova vjera. Jer tko 




u jednoj istini ne priznaje Božji ugled, taj ne priznaje Božji 
ugled ni u drugim istinama, jer je Božji ugled jedan i isti 
kocj svih objavljenih istina. Objava koju treba vjerovati na- 
lazi se u Svetom Pismu i u Usmenoj predaji. Zato i kaže 
Vatikanski sabor: »Vjerom Božjom i katoličkom treba vje- 
rovati sve što se nalazi u pisanoj ili predanoj Božjoj vjeri.« 

0 tom što je objavljeno i kako se ima riječ Božja shvatiti 
i tumačiti, mjerodavan je sud Crkve koji je Isus osnovao i 
postavio da bude nepogrešiva učiteljica vjere. Crkveno uči- 
teljstvo čine Sveti otac papa i biskupi. Nepogrešivi su uči- 
telji u Crkvi Sveti otac papa i biskupi kad uče objavljenu 
nauku sakupljeni na Općem crkvenom saboru. To je svečano 
učenje. Nepogrešivi su i u redovitom učenju, tj. kad su bis- 
kupi rasijani po svemu svijetu, ali su povezani s Papom i s 
Papom zajedno uče objavljenu nauku i određuju vjernicima 
što imaju vjerovati. Nepogrešiv je i sam Papa kad svojom 
vrhovnom vlašću kao pastir cijele Crkve uči objavljenu 
nauku i obavezuje sve vjernike da je imadu vjerovati za 
spasenje. 

Kako se vjernici upoznaju s vjerskom naukom? Prvu 
vjersku pouku dobivaju djeca od roditelja. Svaki roditelji, 
pa makar bili i bez ikakvih škola, znadu bar osnovne vjerske 
istine i te predaju svojoj djeci. Roditelji imaju pravo i duž- 
nost, i to ozbiljnu i tešku dužnost, da bilo sami poučavaju 
djecu u vjeri, bilo da se pobrinu za drugu osobu koja će im 
djecu poučiti u vjerskim istinama. Da budu učiteljice vjere 
kod svoje djece napose su zvane majke, jer su one po prirod- 
nom zakonu više vezane uz kuću i djecu nego očevi. Ali je 
dužnost i očeva brinuti se za vjersku pouku djece, jer je 
otac glava obitelji i za obitelj odgovoran pred Bogom i pred 
ljudima. Kad dijete ponaraste, čuje vjersku pouku od sveće- 
nika. Posebno mjesto za vjersku pouku je crkva. Tu se tu- 
mači nauk Božji u obliku propovijedi ili u obliku pouke i 
djeci i odraslima. Crkva daje u ruke svojim vjernicima mo- 
litvenike, katekizme i druge knjige vjerskog sadržaja. Kod 
knjige treba uvijek paziti da li ima crkveno odobrenje. Može 
se dogoditi da knjiga ima vjerski naslov i misliš da piše 
ispravno i lijepo o Bogu, a kad tamo puna je zabluda i za 
dušu otrovna. Zato Crkva budno pazi kakav je sadržaj knjige 
i da li sve u njoj odgovara nauci Crkve prije nego dade 
svoje odobrenje da se knjiga tiska. 

Mnogi vjernici čitaju Sveto Pismo, što je hvalevrijedno, 
pa tako sami dolaze do Objave na izvoru. Uvijek se prepo- 
ručuje i nikada se ne može dosta preporučiti vjernicima da 
se zanimaju za vjerska pitanja, da čitaju Sveto Pismo, druge 
vjerske knjige i časopise, da tako vjersko znanje bude što 
veće i život po vjeri što bujniji. 

Biskupi pišu, svaki u svojoj biskupiji, korizmene posla- 
nice koje se čitaju po crkvama. Upućuju vjernike na vjerske 
istine koje treba znati i po njima živjeti, a ujedno upozoruju 
i na poroke kojih se treba čuvati. Povrh korizmenih posla- 
nica izdaju biskupi od vremena do vremena i okružnice u 
kojima saopćuju vjernicima odredbe što ih izdaje Sveti otac 
papa za cijelu Crkvu ili biskup za svoju biskupiju. 

Konačno, vrhovna vlast u Crkvi — Sveti otac papa — 
poput vjernoga pastira tumači Objavu cijeloj Crkvi. On to 
čini u spisima pod raznim naslovima. U tim spisima upozo- 
ruje vrhovni učitelj sve vjernike na poštovanje objavljene 
nauke i tumači ono što je prema prilikama vremena i potre- 
bama vjernika potrebno naglasiti da vjernici znadu i u ži- 
votu vjerno vrše. 

Bezbrojni su dakle putevi, načini i sredstva kojima 
crkveno učiteljstvo saopćuje Božju nauku svojim vjernicima. 
Nijedan vjernik ne može se opravdano potužiti da nije imao 
prilike saznati što Bog od njega traži. Od vjernika se ne 
traži neobično veliko i svestrano vjersko znanje, jer mnogi 
nema škola, a ni vremena da bi mogao vjerskim pitanjima 
posvetiti veći dio života. Ali svaki vjernik mora imati u duši 
dobro raspoloženje za vjeru i plemenitu nauku. Vjerujem 
sve što vjeruje i vjerovati uči sveta katolička Crkva. 


KAKO SE VJERA ISPOVIJEDA 

Crkva se od početka brinula i ulagala puno truda da 
vjernike upozna s istinama svete vjere i da znadu što Bog 
traži od njih za spasenje. Zato je Crkva najvažnije vjerske 
istine izlagala u kratke, pregledne i jasne obrasce koji su 
nazvani Vjerovanja. 

Među najpoznatijim vjerovanjima jesu: Apostolsko, Ni- 
cejsko, koje je prošireno Apostolsko, Nicejsko-carigradsko, 
koje je prošireno Nicejsko vjerovanje, i Vjerovanje sv. Ata- 
nazija. Vjerovanja je Crkva sastavila da vjernici lakše nauče 


14 



i bolje zapamte što treba vjerovati, da budu sigurni da vje- 
ruju pravu vjeru. Vjerovanja imaju i tu svrhu da se po njima 
vjernici raspoznavaju od krivovjeraca ili heretika. Crkva zna 
da je pravi vjernik koji ispovijeda svoju vjeru i moli točno 
Apostolsko vjerovanje. Pomoću vjerovanja se čuva i jedin- 
stvo među vjernicima. Kako je to divno uređeno u Katolič- 
koj Crkvi! Kamo god na svijetu dođemo među katolike, 
svuda ćemo naći među molitvama isto Apostolsko vjerova- 
nje, a kod sv. mise se moli ili na koru pjeva isto Nicejsko- 
-carigradsko vjerovanje. Čim čujemo da je Vjerovanje jed- 
nako našemu, znak je da smo među katolicima. 

Najstarije Vjerovanje je Apostolsko vjerovanje. Ono po- 
tječe od najstarijih vremena, od prvih početaka Crkve, od 
samih apostola. Kako se već u prvim kršćanskim vremenima 
javilo Ari j evo krivovjerje, koje je poricalo Kristovo božan- 
stvo, to se sastao prvi opći crkveni sabor u Niceji, u Maloj 
Aziji 325. godine, osudio Arija i proširio Apostolsko vjero- 
vanje tako da je jasnije izrazio božanstvo Kristovo. Time 
nije ništa nova bilo dodano u Apostolsko vjerovanje, nego je 
samo jasnije izražena nauka o božanstvu Kristovu, koja je 
već sadržana u Apostolskom vjerovanju. Tako i kasnije op- 
širnija vjerovanja nisu drugo nego prošireno Apostolsko 
vjerovanje. Svako Vjerovanje samo jasnije izlaže onaj članak 
vjere ili dogmu, to znači onu objavljenu istinu koju su krivo- 
vjerci napadali ili su prilike vremena tražile da se jasnije 
izloži. Nema više nove Objave. Objava je svršila smrću zad- 
njega apostola. Nakon toga se može govoriti samo o novim 
i jasnijim spoznajama vjerskih istina, o većem i opširnijem 
vjerskom znanju, a dogme ili članci vjere ostaju uvijek isti. 

čuje se prigovor: Vjera je privatna stvar. U srcu neka 
svaki vjeruje što hoće, a vani, u javnosti, vjeru ne treba 
ispovijedati. To je sasvim krivo. Za spasenje nije dosta samo 
srcem vjerovati nego treba vjeru i izvanjim načinom poka- 
zati. Zašto? U naravi je čovjeka da čuvstva i osjećaje, što ih 
ima u nutrini, očituje i izvana bilo pogledom, kretnjama ili 
riječima. Kad je čovjek u duši žalostan, to se očituje izvana 
tako da čovjek plače, tužno gleda, blijed je i snužden. Kad 
je čovjek u duši veseo, opaža se to i vani: pogled je veseo, 
lice nasmijano, čovjek pjeva. I žalosne i radosne doživljaje 
čovjek i riječima saopćuje drugima. Lakše mu je kad se iz- 
jadao. Još je veseliji kad je i drugomu saopćio svoje veselje. 

Tako i kod vjerskih osjećaja narav traži da se pokažu i 
izvana. Ti vanjski znakovi jesu: križanje, sagibanje koljena, 
otkrivanje glave kad se ide mimo erkve ili raspela, polazak 
crkve, prisustvovanje sv. misi, blagoslovu, crkvenim opho- 
dima, javnim vjerskim zborovima. 

Povrh toga Bog je stvorio ne samo dušu nego i tijelo. 
Zato treba da i tijelo slavi Boga. Nije dakle dosta za Boga 
i vjeru osjećati samo u duši, nego treba da i tijelo priznaje 
Boga i ispovijeda vjeru. Kad bi vjera bila ograničena samo 
na nutrinu, nitko ne bi mogao biti siguran ni za sebe, a još 
manje za drugoga, da li ispovijeda pravu vjeru, da li dostojno 
štuje Boga, ili Ga možda obeščašćuje. 

I zajednica ili društvo je od Boga, pa zato i zajednica, 
društvo kao cjelina, treba da javno ispovijeda Boga. Kako 
je u naravi društva da se skuplja u drugim pitanjima na 
skupne sastanke i javne zborove i tamo vijeća i donosi mi- 
šljenje i zaključke i javno očituje svoje oduševljenje, tako 
je to i u vjerskim pitanjima. Narav traži da se vjernici sa- 
staju na zajedničke molitve u crkvi, ili na javne vjerske 
proslave kao što su ophodi ili crkveni zborovi. Zajedničko 
očitovanje vjere ima i tu dobru okolnost što ono još više 
oduševljava pojedince za vjeru, budi im vjersku svijest, po- 
nos, daje dobar primjer i pouku i onima koji vjeru slabo 
poznaju ili za nju ne mare. 

Spasitelj Isus Krist je rekao: »Koji god dakle prizna 
mene pred ljudima, priznat ću i ja njega pred Ocem svojim 
koji je na nebesima. A koji god zataji mene pred ljudima, 
zatajit ću i ja njega pred Ocem svojim koji je na nebesima« 
(Mt 10, 32 — 33). Treba dakle poštivati Boga ne samo u duši, 
u svojoj nutrini, nego treba vjeru ispovijedati i izvana, javno 
i pred ljudima. 


SVOJSTVA KRŠĆANSKE VJERE 

Kršćanska vjera ima mnogo istina koje su joj zajedničke 
sa svim drugim vjerama. Da postoji Bog. Da Bog dobro 
nagrađuje, a zlo kazni. Da je ljudska duša neumrla. Da se 
ne smije ružno govoriti niti kleti. Da smo dužni Boga pošti- 
vati. Da je čovjek dužan poštivati roditelje i starije. Da ne 
smije ubiti ni sebe ni drugoga. Da se ne smije dirati u tuđu 

imovinu, ni u tuđe poštenje — to su istine koje naučava 
svaka vjera. 

Ali kršćanstvo ima i takvih istina do kojih razum sam 
po sebi ne bi nikada došao da nisu od Boga objavljene. Pa 
i nakon Objave ne može ih razum sasvim dokučiti. Da su u 
Bogu tri osobe. Da je Isus Bog-Čovjek. Da je Isus rođen od 
Djevice. Da je Majka Božja bez istočnog grijeha začeta. Da 
je Isus Krist u Presvetom oltarskom sakramentu nazočan 
pod prilikama kruha i vina — te istine poznamo samo iz 
Objave. Koliko god se razum mučio, nikad ih neće potpuno 
ili sasvim shvatiti. Radi ovakvih istina zove se kršćanska 
vjera natprirodna. Ali natprirodna je i zbog toga što za vje- 
rovanje tih istina nijesu dosta samo razum i volja, nego 
treba natprirodna pomoć, milost Božja, koja daje snagu volji 
da prihvati i one istine koje su same po sebi nedokučive 
razumu. 

Kršćanska vjera je nepogrešiva. Bog, koji je vjeru ob- 
javio, ne može nešto krivo spoznati ili nešto krivo ljudima 
objaviti. Bog je neprevarljiv — nepogrešiv. Dar nepogreši- 
vosti Bog je dao i Crkvi. Vjera je tako važna u ljudskom 
životu da o njoj ovisi smiren ili zdvojan ovaj život na zemlji 
i sretan ili zauvijek nesretan život na drugom svijetu. Da u 
tako važnim pitanjima kao što su vjerska pitanja bude čo- 
vjek siguran što je istina, a što je zabluda, morao se Bog 
pobrinuti za nepogrešivo učiteljstvo vjere na zemlji. To je 
nepogrešivo učiteljstvo vjere Sveti otac papa i biskupi. 
Njima je povjerena vjera na čuvanje i naučavanje. Što oni 
uče to je sigurna istina. Njih štiti Božji ugled. Njima je 
Isus Krist Bog-Čovjek rekao: »Tko vas sluša, mene sluša, 
a tko vas prezire, mene prezire« (Lk 10, 16). 

Kršćanska je vjera stalna i nepromjenljiva. Bog je sta- 
lan — uvijek ostaje isti. Niti se On sam mijenja, a niti mi- 
jenja svoje odluke. Kod Boga ne može biti kao kod ljudi da 
bi nešto novo spoznao što prije nije znao, ili bi nešto zabo- 
ravio što je prije znao. Ili da bi se na nešto odlučio što 
prije nije imao u vidu, ili bi nešto poželio na što se prije 
odlučio. Svaka promjena znači nesavršenost, manjak, nedo- 
statak. Takva šta kod Boga nema. Kod Boga je sve odvijeka 
točno spoznano i određeno, a u vremenu samo nastaje, ostva- 
ruje se. Tako je i s vjerskim istinama. One se nalaze u Bož- 
jem umu odvijeka točno 1 jasno spoznane, a nama su u vre- 


2 Sto Bog traži od čovjeka? 

menu dane vjerno onakve kakve se nalaze u Božjem umu. 
Zato ni u našem umu ne smije biti mjesta sumnjama, neiz- 
vjesnosti, ili strahu kad se radi o vjeri. 

Naše vjerovanje treba da je cjelovito, potpuno, opće- 
nito. Ne može svaki od vjernika znati sve vjerske istine na- 
pamet. To je i nemoguće, jer su ljudi zaokupljeni bezbrojnim 
brigama diljem života, pa se ne mogu baviti samo vjerskim 
pitanjima, ali svaki vjernik treba da ima nakanu: Ja vjerujem 
sve što me Crkva uči. Kad vjernik ima takvu nakanu, njegova 
je vjera cjelovita ili potpuna, iako je možda njegovo vjersko 
znanje vrlo maleno. Svi oni koji nisu išli u školu, ili u školi 
nisu imali vjerske pouke, pa još k tomu ni obiteljska vjerska 
pouka nije bila takva kakva bi morala biti, jedva znaju 
temeljne vjerske istine što su ih u crkvi čuli; ipak imaju pot- 
punu vjeru, ako imaju dobru volju ili nakanu vjerovati sve 
što Bog po Crkvi uči ljude. 

Naša vjera treba da je živa i djelotvorna, živa je vjera 
kad je u duši posvetna milost, a posvetna se milost nalazi u 
duši dokle god čovjek ne počini teški grijeh. Kad je čovjek 
načinio teški grijeh: ubio čovjeka, opsovao Boga, ukrao tuđu 
veliku stvar, pa se pokajao i ispovjedio, milost se posvetna 
vraća natrag u dušu i postaje opet živa. A djelotvorna je 
vjera kad po vjeri živimo i radimo. Nije dosta imati vjeru 
samo u srcu. 0 vjeri treba lijepo govoriti i dobra djela činiti 
kako to vjera uči. Sveto Pismo kaže: »Neće svaki koji mi 
govori: Gospodine, Gospodine, ući u kraljevstvo nebesko, 
nego onaj koji čini volju Oca mojega koji je na nebesima« 
(Mt 7, 21). »Jer kao što je tijelo bez duha mrtvo, tako je vjera 
bez djela mrtva« (Jak 2, 26). 


MOĆ VJERE 

Nadnaravna vjera je slobodna. Bog nikoga ne sili da 
mora vjerovati. Vjeruje tko hoće, a tko neće, ne mora. Vjera 
je Božji dar, jer je za vjeru potrebna posebna Božja pomoć 
koja se zove Božja milost. Jer mnoge istine objavljene ili 
nadnaravne vjere nadilaze ljudski um, to se volja ne odlučuje 
nužno za vjeru kao za istinu: vatra peče, nego treba volji 
nadnaravna pomoć, a to je milost. Milost kao dar za vjeru 
dao je Bog svakom čovjeku, jer Bog hoće da se svi ljudi 


spase. A čovjek je slobodan da milost Božju prihvati i vje- 
ruje, ili da milost odbije i ne vjeruje. 0 slobodi vjere govori 
Isus Krist kad naglašuje: »Koji uzvjeruje i pokrsti se, spasit 
će se, a koji ne uzvjeruje, osudit će se« (Mk 16, 16). 

Kad ne bi bilo Objave, ni Isusa Krista, ni katoličke Crkve 
koja čuva i tumači Objavu, kad ne bi bilo ni Pape, ni biskupa, 
ni svećenika, ni redovnika ni redovnica, ni jedne crkve-gra- 
đevine, ni jedne kapele, ni raspela, ni molitvenika, ni bilo 
kakvoga vjerskoga predmeta, vjera bi ipak postojala, i to 
naravna vjera koja izvire iz ljudske naravi. Da je čovjek- 
-čovjek, i dok ima razum ovakav kakav ima, uvijek će tražiti 
odakle život, zašto se nalazimo na zemlji, da li sa smrću sve 
svršava, ima li netko komu će konačno račun polagati? Ta 
pitanja svaki čovjek na svoj način postavlja i na njih odgo- 
vara. A konačni odgovor ipak glasi: Mora postojati najviše 
biće — Bog, ima nešto u meni što me diže nad životinju, svi 
moji čini nisu jednake vrijednosti, mora postojati konačna 
pravda koja svako dobro nagrađuje, a zlo kazni. 

Takva su pitanja i odgovori na njih postojali i prije 
kršćanstva, a postoje i danas i među onim ljudima koji ništa 
ne znaju o kršćanstvu. A kršćanstvo sa katoličkom Crkvom 
nije ta pitanja i odgovore samo stvorilo, nego ih među lju- 
dima već nalazi, pa ih pomoću Objave samo jasnije i odre- 
đenije postavlja i na njih savršeno odgovara. 

Tvrdnja da vjere ne bi bilo kad ne bi bilo svećenika, to 
je upravo tako kao tvrditi da medicine ne bi bilo kad ne bi 
bilo liječnika, ili da pravo ne bi postojalo kad ne bi bilo 
školovanih pravnika, ili da obrađivanje zemlje ne bi posto- 
jalo kad ne bi bilo stručno obrazovanih agronoma. Uklonite 
s lica zemlje sve liječnike ovoga svijeta, zanimanje za liječe- 
nje i lijekove će i dalje na zemlji postojati. Kad čovjek oboli, 
sam će tražiti lijeka svojim razumom ili će pitati drugoga. 
Kad i ne bi bilo na svijetu nijednoga izučenog pravnika, ljudi 
bi se i dalje zanimali za pravo i postavili bi sami makar i 
nepismenoga čovjeka da sudi i da im kroji pravdu. Ljudi 
su zemlju obrađivali i iz zemlje kruh vadili i prije gospodar- 
skih škola i stručno obrazovanih agronoma. Tako je i vjera 
na svijetu među ljudima postojala i prije kršćanstva i po- 
stojala bi i kad ne bi bilo kršćanstva. I danas ima ljudi na 
svijetu koji nemaju ni pisma, ni škola, ni zakona, ni države, 
niti znadu za papu ili biskupe, niti im je poznata katolička 

Crkva, a vjeru ipak imaju. Znadu da Bog postoji, da dobro 
valja činiti, a zla se čuvati. Znadu da se drugom ne smije 
šteta činiti niti se smije drugoga ubiti. I najdivljiji se ljudi 
zanimaju za vjerska pitanja, imaju vjeru i po njoj žive, iako 
je ta vjera manjkava. 

Na dnu svakoga pitanja u životu nalazi se vjersko pita- 
nje. Danas se na kugli zemaljskoj nalazi oko tri milijarde 
ljudi. U današnjem idejnom previranju ni jedan jedini čovjek 
ne ostaje ravnodušan. Ili se opredijelio desno ili lijevo. A na 
čemu se ljudi dijele? Gdje je kamen međaš između desnice 
i ljevice? Vjera u Boga. Jedni se opredjeljuju za vjeru pa u 
Bogu i vjeri traže rješenje životnih pitanja, svoju utjehu, 
mir i sreću, a drugi su protiv Boga i vjere, pa nastoje mimo 
Boga odgovoriti na životna pitanja. 

Međutim, i oni koji kažu da ne vjeruju u Boga, radom 
svojim i nehotice Ga priznaju. Time što se bore protiv Boga 
priznaju da On postoji. Kad ne bi vjerovali da Bog postoji, 
kakvog bi smisla imalo boriti se protiv Boga? Tko se bori 
protiv neprijatelja koga nema? Koji je vojskovođa izveo voj- 
sku protiv neprijatelja koji ne postoji? Kad se dakle boriš 
protiv nekoga, to znači da taj neprijatelj postoji. Tako i oni 
koji viču protiv Boga priznaju da Bog postoji, jer tko ra- 
zuman viče na nekoga koga nema? 

Vjeru u Boga bi uspjelo iskorijeniti samo onda kad bi 
uspjelo ukloniti sa zemlje i zadnjega čovjeka. Dok bude po- 
stojao na zemlji i jedan čovjek, postojat će i vjera u Boga. 


VJERA JE NUŽNO POTREBNA ZA SPASENJE 

Sveto Pismo i Predaja vrlo cesto govore da je vjera 
nužno potrebna za spasenje. Sveto Pismo kaže: »Bez vjere 
nije moguće ugoditi Bogu« (Hebr 11, 6). To vrijedi za sve 
ljude bez razlike, bili djeca ili odrasli, kršteni ili nekršteni. 
Tko hoće k Bogu doći, a baš za to smo i stvoreni da k Bogu 
dođemo, mora posjedovati vjeru u Boga. 

Vjera kao trajno raspoloženje u duši nužno je potrebna za 
spasenje djeci i odraslima. Prije Isusa, dok još nije bilo sve- 
toga krsta, mala su djeca dobivala od Boga dar vjere po 
sakramentu prirodnoga zakona. Sveti oci jednodušno uče 
ca je prije Isusa postojao na zemlji sakramenat prirodnoga 


zakona, sličan našemu svetomu krstu. Taj su sakramenat 
podjeljivali djeci sami roditelji tako da su očitovali u ime 
djeteta vjeru u Boga bilo molitvom ili bilo kojim drugim 
vanjskim zakonom. Po ovom sakramentu djetetu je oprošten 
istočni grijeh, dobilo je posebnu milost ii dar vjere u dušu. 
Kod Izraelaca je postojao obred obrezanja za dječake. I taj 
je obred sličan našem svetom krstu. Po obrezanju je dje- 
čaku oprošten istočni grijeh, dobio je posvetnu milost i dar 
vjere u dušu. Isus Krist je ustanovio sveti krst pa se u 
kršćanstvu po svetom krstu oprašta istočni grijeh, dobiva 
u dušu posvetna milost i dar vjere. Ako dijete umre prije 
nego je došlo do uporabe razuma, spasava se po ovom Božjem 
daru — po vjeri koja se nalazi u duši kao trajno raspolože- 
nje. Nikada se ne može dosta staviti na srce roditeljima 
briga da djecu što prije dadu krstiti, da koje ne umre bez 
krsta, dakle bez vjere, jer bez vjere ne može doći k Bogu, 
ne može doći u nebo. 

Odraslima, a to su svi koji su došli k razumu, bili kršteni 
ili nekršteni, nužno je potrebna za spasenje povrh vjere — 
trajnoga raspoloženja koju su kršćani dobili na svetom 
krstu, a nekršteni po sakramentu prirodnoga reda — još i 
ispovijest vjere, ili čin vjere. Odrasli moraju vjeru i sami 
očitovati, vjeru vanjskim načinom pokazati. Za odrasle vri- 
jedi opomena Isusova: »Tko uzvjeruje i pokrsti se, spasit 
će se, a tko ne vjeruje, bit će osuđen« (Mk 16, 16). Blaženi 
život preko groba, nebo sa svim radostima, gledanje Boga 
licem u lice; to je nagrada, a nagrada se daje samo za dobra 
djela. Među tim dobrim djelima dolaze na prvo mjesto djela 
vjere: U Boga vjerovati, cijeniti i poštivati sve što je u vezi 
s Bogom. Kako će čovjek k Bogu doći ako u Boga ne vje- 
ruje, i ništa ne čini čime će Bogu ugoditi. 

Kao najnužnije za spasenje potrebno je vjerovati svima 
odraslima: Bog postoji i dobro nagrađuje, a zlo kazni. Bez 
vjere u ove istine nema spasenja za odrasloga čovjeka. Ove 
istine treba vjerovati izrično — kao jasno spoznate. Sveto 
Pismo kaže: »Bez vjere nije moguće ugoditi Bogu, jer onaj 
koji hoće da dođe k Bogu, valja da vjeruje da ima Bog i da 
Bog plaća onima koji ga traže« (Hebr 11, 6). Treba dakle 
najprije znati i vjerovati da Bog postoji, onda tek dolazi tež- 
nja za Bogom. A težnja za Bogom, obraćenje k Bogu, razvija 
se iz vjere, nastaje u duši samo onda ako čovjek vjeruje da 

Bog dobra djela nagrađuje, da će grijehe oprostiti ako je tko 
sagriješio i za grijehe se pokajao i da će nebo dati. Odmah dak- 
le iza vjere da Bog postoji dolazi vjera u Boga, da On dobro 
nagrađuje, a zlo kazni. Vjera u nagradu potiče čovjeka da čini 
dobra djela, a 9trah pred kaznom odvraća čovjeka od zlih dje- 
la. 

Mi smo kršćani za spasenje dužni još izrijekom vjero- 
vati tajnu o Presv. Trojstvu i tajnu Utjelovljenja Sina Bož- 
jega, tj. da su u Bogu tri osobe i da je druga osoba Sin Božji, 
Isus Krist, čovjekom postao, za nas trpio i umro i tako nas 
s Bogom izmirio. 

Ove dvije istine: da Bog postoji i da Bog dobro nagra- 
đuje a zlo kazni, tako je nužno znati i vjerovati za spasenje 
da bez znanja i vjere u ove dvije istine nema spasenja ni 
kršćaninu ni nekrštenom. Nekršteni do ovih istina dolaze 
prirodnim svjetlom razuma, a mi kršćani i razumom i Ob- 
javom. 

Mislimo često na svoje spasenje i držimo svježe na pa- 
meti bar ove istine koje su najnužnije za spasenje. 


ŠTO JE ZAPOVJEĐENO VJEROVATI ZA SPASENJE? 

Svima je odraslim ljudima nužno znati i vjerovati za 
spasenje da Bog postoji, i da dobro nagrađuje a zlo kazni. 
Nama, odraslim kršćanima, zapovjedio je Isus Krist znati i 
vjerovati glavne tajne kršćanske vjere i znati zapovijedi koje 
smo svi dužni obdržavati. Isus je rekao apostolima: »Idite 
po svemu svijetu i propovijedajte evanđelje svakom stvore- 
nju. Koji uzvjeruje i pokrsti se, spasit će se, a koji ne uz- 
vjeruje, osudit će se« (Mk 16, 15 — 16). Na drugom mjestu 
veli Isus apostolima: »Idite, dakle, ii naučavajte sve narode 
krsteći ih u ime Oca i Sina d Duha Svetoga; učeći ih da drže 
sve što sam vam zapovjedio« (Mt 18, 19). 

Kako se imadu shvatiti ove Isusove riječi uči nas svag- 
dašnji život Crkve. A Crkva nas uči da je Isus zapovjedio 
znati i vjerovati vjerske istine koje se nalaze u Vjerovanju 
apostolskom. Vjerovanje je kratki pregled glavnih vjerskih 
istina od Boga objavljenih koje vjernik treba znati i kao Bo- 
žje vjerovati za spasenje. Zove se »apostolsko« jer potječe iz 
apostolskih vremena. Crkva nalaže vjernicima neka napamet 


nauče Vjerovanje apostolsko i neka ga često ispovijedaju, da 
tako neprestano osvježuju u pameti glavne vjerske istine. 
Slaba bi svjedodžba bila za kršćanina katolika kad ne bi 
znao napamet ni Vjerovanje apostolsko. 

Znati i vjerovati treba deset Božjih zapovijedi koje je 
Bog dao Moj siju na gori Sinaju. U njima je ukratko sadržan 
sav ćudoredni zakon. U Božjim zapovijedima je sadržan pri- 
rodni ćudoredni zakon do koga bi čovjek i vlastitim razu- 
mom mogao doći. Ali je prirodni zakon u Božjim zapovije- 
dima jasnije izložen i Objavom dobiva posebni ugled. 

Uz Božje zapovijedi usko je povezano pet zapovijedi 
crkvenih. Crkva ih je izdala prema potrebama vremena da 
vjernike upozori što im valja činiti u određenim prilikama 
i čega se treba čuvati. 

Očenaš je molitva koju je apostole naučio moliti sam 
Gospodin Isus Krist. Zato se i zove molitva Gospodnja. U 
Očenašu su sadržane glavne prošnje kojima se obraćamo 
Bogu u potrebama duše i tijela. 

Sakramenti, koje smo svi po zapovijedi dužni primati za 
spasenje i prema tome ih poznavati, jesu: krst, pokora, pre- 
sveti oltarski sakramenat. Po krstu ulazimo u Crkvu i po- 
stajemo kršćani, vjernici Kristovi. Po sakramentu pokore 
se miri s Bogom onaj tko je nakon krštenja pao u teški gri- 
jeh. A presvetim oltarskim sakramentom se duhovno jača- 
mo da ne klonemo, nego da izdržimo životnu borbu. Ostala 
četiri sakramenta dužni su poznati svi oni koji se pripre- 
maju da ih prime. 

Povrh toga treba znati pobuditi u duši čin vjere, ufanja 
i ljubavi. To su tri bogoslovske kreposti. Zovu se bogoslov- 
ske, jer ih Bog ulijeva u dušu na svetom krstu, i jer se od- 
nose na Boga: U Boga vjerujemo, u Boga se ufamo, Boga 
ljubimo, što ih češće čovjek ispovijeda, to je blizi i draži 
Bogu. Kako se pobuđuje u sebi čin vjere, ufanja i ljubavi. 
Ovako: Bože, vjerujem u Te, jer si nepogrešivo istinit. Bože, 
ufam se u Te, jer si beskrajno milosrdan. Bože, ljubim Te, 
jer si neizmjerno dobar. 

Konačno, treba znati pobuditi čin pokajanja kad je čo- 
vjek sagriješio, jer se pokajanjem opraštaju grijesi kad je 
nemoguće ispovjediti se. Pokajanje se pobuđuje ovako . Ka- 
jem se od svega srca što sam uvrijedio Boga, najveće i naj- 

milije dobro. Mrzim na sve svoje grijehe i tvrdo odlučujem da 
ću se popraviti i da neću više griješiti. 

Sve ovo: Vjerovanje apostolsko, zapovijedi Božje i crkve- 
ne, Očenaš i sakramente, dužni smo vjerovati i znati, ako 
ne napamet, a ono bar stvarno poznavati, biti upućeni u 
njihov sadržaj. A ako tko ne bi znao napamet Očenaš, Vje- 
rovanje apostolsko i Pozdrav anđeoski, bio bi slab znak za 
dotičnoga vjernika, a i dokaz da se uopće Bogu ne moli kad 
ne zna ni ove najjednostavnije molitve. 

Dakako da su roditelji i svi oni koji djecu poučavaju i 
odgajaju dužni i više znati od ovoga što je nužno i zapovje- 
đeno za spasenje. Njiihov položaj traži veće i dublje vjersko 
znanje da mogu s uspjehom vršiti svoju službu — pouku 
mladeži. 

A svima se vjernicima preporučuje da steknu što više 
vjerskoga znanja, da mogu prigovore, što se iznose protiv 
vjere, pobijati i protivnike u vjeri što bolje poučiti. Ne smi- 
jemo protivnike vjere odmah osuditi i zlobnu im volju pred- 
bacivati. Mnogo puta krivo rade iz neznanja. Kad im se stvar 
razjasni, rado priznaju svoje neznanje i prihvate bez poteš- 
koće dobru pouku. 


ZATAJA VJERE 

Nikada nije slobodno zatajiti vjeru ni u sebi, u svojoj 
nutrini, ni izvan sebe. Ta je niječna Božja zapovijed uvijek 
na snazi i ne dopušta izuzetka. Ona vrijedi za svakoga čovje- 
ka, uvijek i na svakom mjestu. 

U sebi, u svojoj duši bi čovjek zatajio vjeru kad bi mi- 
slio protiv vjere, pa bi odbio d prezreo svu vjeru ili koji čla- 
nak vjere. Takva bi zataja nastupila kad bi netko u duši po- 
mislio ovako: Ja ništa ne vjerujem što je Bog objavio, ili ja 
ne vjerujem u dogmu (članak vjere) da je Majka Božja du- 
šom i tijelom uznesena na nebo. To je novija dogma koja je 
proglašena 1. XI 1950., a dužni smo je vjerovati kao objav- 
ljenu nauku. Unutrašnji čin zataje vjere je teški grijeh, jer 
teško vrijeđa Božje veličanstvo. Takav čin znači ne vjero- 
vati Bogu, ne poštivati Božji ugled, ne držati Božju riječ isti- 
nitom, a to je strašna nepravda i uvreda Bogu. 

Vanjskim se načinom događa zataja vjere kad čovjek 
govori ili radi protiv vjere. Uvijek je bilo ljudi na svijetu koji 


su za novac spremni sve učiniti. Ako imaju stvarnu korist, 
oni će i ubiti vlastitog oca, izdati prijatelja, pa tako i govo- 
riti protiv Boga i vjere. Juda je za trideset srebrnika izdao 
Isusa, svoga dobroga Učitelja. Juda je bilo i bit će ih uvijek 
na svijetu. U jedno ih vrijeme ima više, u drugo manje, ali 
nikada nije svijet bez njih. Onaj koji govori: Ja ne vjerujem 
u Boga, ja do vjere ništa ne držim, teško vrijeđa Boga. Neki 
čine razliku pa kažu: Ja vjerujem u Boga, ali ne vjerujem 
u papu, biskupe i svećenike. Ta razlika baš ništa ne vrijedi. 
Vjera je dana na čuvanje i propovijedanje papi, biskupima 
i svećenicima. Njih šalje sam Bog, pa ih zato prati i ugled 
Božji. Isus je rekao papi i biskupima: Tko vas sluša, mene 
sluša, a tko vas prezire, mene prezire. Bog ne hoda u ljud- 
skom tijelu po zemlji da bi ga svaki pojedini čovjek mogao 
pitati o vjeri i sam s Bogom raspravljati. Bog je za tumače 
vjere postavio ljude — papu, biskupe i svećenike. Njih se 
ima slušati, preko njih se saznaje što je Bog objavio -i što 
treba vjerovati. 

Djelima niječe vjeru tko izvodi čine koji po svojoj na- 
ravi, ili u okolnostima u kojima su učinjeni, znače zataju 
ili prezir vjere. Tko bi svjesno bacio ili pogazio ili poplju- 
vao ili ruglu izvrgao sliku Boga Oca, Sina Božjega — Isusa 
Krista, ili Duha Svetoga, ili Majke Božje BI. Djevice Marije, 
ili kojega sveca, ili bi bacio s prezirom molitvenik ili krunicu, 
jasno je da bi teško sagriješio, jer bi time pokazao da ništa 
ne drži do Boga ni do Njegovih svetinja. Kako ćeš ispričati 
čovjeka koji je razbio raspelo, ili porušio oltar, ili zapalio 
crkvu, ili razorio kapelu? Takvim je djelima očito pokazao 
da nema vjere, da je vjeru zanijekao. Nikako se ne da spojiti 
u duši vjera i poštivanje Boga, a na drugoj strani uništa- 
vanje i razaranje svetinja Božjih. Ako vjeruješ i poštuješ 
Boga, onda ćeš poštivati i sve osobe i predmete koji su u vezi 
s Bogom, a ako rušiš bogoštovne predmete, onda obeščaš- 
ćuješ i samoga Boga. 

Spasitelj je rekao: »Koji god prizna mene pred ljudima, 
priznat ću i ja njega pred Ocem svojim koji je na nebesima. 
A koji god zataji mene pred ljudima, zatajit ću i ja njega 
pred Ocem svojim koji je na nebesima« (Mt 10, 32—33). 

Iste misli naglašuje Isus Kri9t kad kaže: »Tko se postidi 
mene i mojih riječi, toga će se Sin čovječji postidjeti kad 
dođe u slavi svojoj i Očevoj i svetih anđela« (Lk 9, 26). 

Zašto su Isus Krist i Crkva tako strogi kad se radi o za- 
taji vjere? Što bismo rekli za sina ili kćer koji bi se stidjeli 
svojih roditelja? Da su ništa i nitko, da nisu vrijedni što 
žive. što bismo rekli za čovjeka koji je zatajio ili izdao 
svoga vjernoga prijatelja? Da je gadan, beznačajan čovjek. 
Šta bismo rekli za onoga koji bi izdao ili zatajio domovinu? 
Da nije vrijedan drugo nego da ga domovina prezre i izbaci 
iz svoje sredine. Kad bismo tako postupali, pravo bismo su- 
dili. Kad smo tako strogi prema zataji ljudskih vrednota, 
koliko onda veću osudu zaslužuje onaj koji je zatajio Boga, 
vjeru i Božje svetinje, te najveće vrednote što postoje u sve- 
miru? Zar nije onda sasvim opravdano da se Isus odreče 
takvoga čovjeka i da ga Crkva izbaai iz svoje sredine? 


NEVJERA 

Ima ljudi na svim kontinentima kugle zemaljske koji 
žive u takvim životnim okolnostima da nisu imali prilike 
upoznati pravu — istinitu vjeru. U Africi, ina otocima oko * 
Australije, pa u dalekoj Aziji, u srednjoj i južnoj Americi, 
pa konačno i u samoj Evropi, ima ljudi koji nisu nikada 
ništa čuli o vjeri, vjeru ne poznaju, pa je ni u duši nemaju. 
Jedni su bez škola, bez ikakve naobrazbe i odgoja, žive za- 
pušteno u prašumama i džunglama. To su primitivci, nomadi. 
Drugi imaju škole, ali bez pouke o vjeri, a kod kuće im dom 
ništa ne daje, niti što čitaju o vjeri. Svi su ovakvi bez grijeha, 
jer njihova nevjera nije grešna, oni nisu krivi, što nemaju 
vjere. 

Ima i takvih ljudi koji bi mogli steći vjersko znanje, ali 
su lijeni, ne brinu se ništa za vjeru. Kod takvih je nevjera 
težak grijeh. Kako narav nuka i sili čovjeka da se brine za 
uzdržavanje tijela, tako ga nuka i sili da se brine i za potrebe 
duše. A prva je duševna potreba uređenje svojih odnošaja 
prema Bogu, a baš time se i bavi vjera. Nemar za vjeru je 
težak nemar i ne može se ničim opravdati, jer nikomu nije 
pušteno na volju hoće li Boga poštivati, ili živjeti kao da 
Boga uopće nema. Htjeti živjeti bez obaveza prema Bogu, da- 
kle bez vjere, to je isto kad bi netko rekao da se njega ne 
tiču obveze prema vlastitom ocu. Htio čovjek ili ne htio, ovi- 
san je o ocu. Još više smo ovisni o Bogu, jer je život naš nepre- 

stano u Božjoj vlasti. Bog ga uzdržava, Božji smo ovdje na 
zemlji i preko groba. Bez ikakva je, dakle, temelja reći: ja 
s Bogom nemam ništa, mene se vjera ne tiče. 

Ima i takvih ljudi koji vjeru dobro poznaju, bilo da su 
u vjeri poučeni u obitelji, bilo da su u školi dobivali vjersku 
pouku, bilo da su sami od sebe čitali knjige koje ispravno i 
temeljito tumače vjeru. U vjerska su pitanja upućeni, znadu 
točno što vjera traži, ali promišljeno i svojevoljno napuštaju 
vjeru, pa je nemaju ni u duši ni u govoru, ni u djelima. Takvi 
svjesno žive bez vjere. To su svjesni nevjernici. Njihova je 
nevjera težak grijeh. Takva je nevjera najgora nevjera, jer 
hotimično zabacuju vjeru bez koje nema spasenja. Povrh 
toga ovakva nevjera znači prezir Boga koji se objavio. Bog 
nam je pokazao posebnu ljubav time što nam se objavio i 
točno naznačio što traži od nas, a ovakvi nevjernici sve to 
preziru. Svjesna je, dakle, nevjera grešan čin kojim netko 
promišljeno uskraćuje svoj pristanak bilo kojoj poznatoj 
vjerskoj istini. 

Jedni se među nevjernicima zovu pogani. To su oni ljudi 
koji ne priznaju objavljenu vjeru. Prema njihovoj zabludi 
nije potrebna za spasenje ni objavljena nauka, ni dolazak 
Isusov na svijet, ni kršćanstvo, ni postojanje katoličke 
Crkve na svijetu. Ako imaju što od vjere, to bi bila čisto 
naravna vjera koju oni sami izgrađuju prema svom dušev- 
nom raspoloženju. Među pogane spadaju ateisti ili potpuni 
bezbožnici koji kažu da ne vjeruju ni u što. Ovamo spadaju 
deisti koji vjeruju u Boga, ali ne priznaju ništa vrhunaravna 
u vjeri. Zabacuju sve što nadilazi razum i razumom ne mogu 
potpuno obuhvatiti. Poganska je misao i panteizam. Po toj 
je zabludi sve bog, pa bi svaki pojedini čovjek bio dio 
božanstva. 

Najgora nevjera je krivovjerje. To je zabluda onih 
kršćana koji prihvaćaju Objavu, poznaju Sveto pismo Sta- 
roga i Novoga zavjeta, ali ne prihvaćaju ili krivo tumače ob- 
javljene vjerske istine. Njihov je grijeh najteži, jer vjeru 
kao kršćani bolje poznaju od nekršćana, ali promišljeno za- 
bacuju pojedine vjerske istine. 

Filozofske i vjerske zablude izlaze iz slabosti ljudskoga 
razuma. Radi toga je potreban vjerski autoritet ili vjerska 
vlast koja će mjerodavno suditi što je vjerska istina, a što 
vjerska zabluda; što smo dužni vjerovati, a što se ne smije 

vjerovati. U svakoj grani ljudskoga djelovanja postoji vlast 
i vlast se mora slušati ako se hoće ispravno djelovati. A po- 
gotovo je potrebno priznavati i slušati vjersku ili crkvenu 
vlast, jer su vjerska pitanja od svih životnih pitanja najteža 
pitanja, pa se čovjek prepušten sam sebi vrlo lako izgubi i 
zauvijek propadne. 


KRIVOVJERJE — HEREZA 

Krivovjerndk ili heretik je onaj kršćanin koji hotimično 
i uporno niječe koju katoličku vjersku istinu ili o njoj sum- 
nja- 

Značajka je krivovjerja u tome što krivovjerndk u stva- 
rima vjere ne sluša Crkvu, crkveno poglavarstvo — papu i 
biskupe, nego ide svojim putem, prihvaća i vjeruje ono što 
sam hoće, a zabacuje i prezire što mu se ne sviđa. Heretik 
je sam sebi pravilo vjere, on je sam sebi vrhovna vjerska 
vlast. 

Krivovjerje redovito izvire iz oholosti, čovjek, pun samo- 
ga sebe, mnogo si utvara, izdiže se nad druge ljude, prezire 
sve oko sebe, nitko mu nije dorastao ni umom ni djelima, 
nerado koga sluša, nerado se pokorava, svuda narivava svo- 
ju volju, svoje mišljenje, makar bilo kako neosnovano i ludo. 
Oholica hoće da bude mjerodavan sam sebi i u vjerskim pi- 
tanjima, pa ni u vjeri nikoga ne sluša. 

Krivovjerac je onaj koji je svjestan da je u zabludi, da 
drži nauku protivnu nauoi Crkve, ali se ne pokorava Crkvi 
nego uporno-tvrdoglavo ostaje u zabludi. Bitno je kod hereti- 
ka da ne priznaje vlast Crkve koja objavljene istine izlaže i 
tumači i u ime Božje traži da smo ih dužni vjerovati. Prema 
tome nije krivovjerac onaj koji poštuje Crkvu i pokorava se 
Crkvi, makar se dogodi da u duši pristaje uz neku krivu na- 
uku, pa je čak govorom i djelima brani, ali nije svjestan da 
je to zabluda. Takav čovjek, koji nesvjesno pristaje uz krivu 
nauku, kad ga se upozori, odmah se pokori Crkvi, odbaci 
zabludu i postaje ispravan vjernik. A krivovjerac, unatoč 
svih dokazivanja da je u zabludi, i dalje uporno ostaje u za- 
bludi. 

Dijete oca krivovjerca, kad drži ono što ga uče krivo- 
vjerni roditelji ili krivovjerna vjerska zajednica u kojoj se 


nalazi, nije krivo što se rodilo u krivovjernoj obitelji i zato 
pred Bogom nema grijeha. Ali kad odraste i počne sumnjati 
da li je njegova vjera istinita, treba da raspituje o vjerskim 
istinama i ne miruje dok sumnju ne riješi. A kad se ovako 
časno i pošteno bori da nađe istinu, Bog će mu dati milosti 
da će uistinu i naći pravu vjeru. Zato ne smijemo odmah osu- 
diti inovjerce kao krivovjerce ili heretike, jer mnogi ni jesu 
svjesni da im vjera nije ispravna. Oni se najčešće drže vjere 
kako su ih poučili roditelji ili vjerska zajednica u kojoj žive, 
uvjereni da je tako ispravno i dobro. 

Krivovjerje može biti samo u duši, a može to krivovje- 
rac očitovati i izvana govorom i djelima. Netko je krivovje- 
rac sam za sebe i pušta druge na miru. A drugi su javni, na- 
silni krivovjerci pa silom i druge navode na krivovjerje. Usli- 
jed nasilja krivovjeraca dolazilo je u povijesti često do 
ogorčenih ratova koji su bili obično vrlo žestoki. Katolička 
se Crkva branila duhovnim sredstvima, ali se događalo da 
je silu i silom suzbijala. Kad napadač neopravdano upotreb- 
ljava silu, onda i napadnuti ima pravo silu silom suzbijati. 

Oni koji osuđuju katoličku Crkvu što je katkada u povi- 
jesti upotrebila silu i silom sprečavala razorno djelovanje 
krivovjeraca neka malo dublje zavire u život pa će odmah 
biti mekaniji i blaži. Gdje su na svijetu bili najviši nosioci 
svjetovne vlasti, koji su skrštenih ruku gledali neposlušne 
državljane i dopuštali bunu? Sa neposlušnima i buntovnici- 
ma se postupalo strogo i nemilosrdno. Koja bi vlast bila ravno- 
dušna prema izdajicama države, prema izdajicama vojničkih 
tajna, prema krivotvoriteljima novca? Za ovakve prekršaje 
upotrebljava državna vlast i smrtnu kaznu. Kad su, dakle, 
ljudi tako strogi, da zaštite obične, ljudske, prolazne, zemalj- 
ske vrednote, zar će onda samo katolička Crkva biti ravno- 
dušna i puštati krivovjerce neka svaki radi što hoće i neka 
po miloj volji uništavaju vjerske vrednote? Crkva se bori 
za zaštitu vjerskih vrednota duhovnim oružjem, a u povijesti 
se dogodilo da su pojedine svjetovne vlasti krivovjerce smat- 
rale i svojim državnim neprijateljima, pa su ih i oružjem 
suzbijale. 

Svaku povijesnu zgodu treba promatrati i prosuđivati 
prema okolnostima onoga vremena u kojem se ona zbivala. 
Tako i postupak katoličke Crkve treba prosuđivati prema 
vremenima u kojima je Crkva radila, pa će se onda jasno 

vidjeti da je Crkva uvijek radila promišljeno i razborito, da 
su njezine kazne bile majčinske kazne, a majka hoće samo 
dobro djetetu i onda kad dijete kažnjava. 

»Ateizam, naime, promatran u cjelini, nije nešto izvorno, 
već on proizlazi iz različitih uzroka. Među te uzroke treba 
ubrojiti također kritičku reakciju protiv religija, i to u ne- 
kim krajevima posebno protiv kršćanske religije. Zato ne 
malu ulogu za postanak tog ateizma mogu imati vjernici, u 
koliko treba reći da oni zanemarivanjem vjerskog odgoja ili 
netočnim pogrešnim izlaganjem nauke ili također nedostaci- 
ma svoga religioznog, moralnog i socijalnog života, piavo lice 
Boga i religije prije zakrivaju nego otkrivaju« (Gaudium 
et Spes, br. 19). 


NIJEKANJE BOGA 

Najveća zabluda, krivovjerje — hereza suvremenoga 
društva je nijekanje Boga. Dok su se nekada krivovjerja i i 
hereze kretale oko nijekanja ili izvrtanja pojedinih istina od 
Boga objavljenih, danas ateizam ruši i sam izvor svih istina. 
»To ide dotle da ateizam treba ubrojiti među vrlo ozbiljne 
pojave našega vremena«. 

Kaže se ovako: Boga nema. Postoji samo svemir, tvar, 
materija. Materija postoji odvijeka, ona je vječna. Materija 
ima u sebi zakone po kojima se već milijune godina razvija 
i u tom razvitku došao je svemir u današnje stanje. 

Cisti prirodni razum nas upućuje da mora postojati jed- 
no umno biće koje zovemo Bog. Bog je jedini sam po sebi i 
odvijeka, a materija je od Boga stvorena i nastala u vreme- 
nu po zakonima koje joj je Bog usadio. Ovako su o Bogu i 
o materiji učili i poganski filozofi prije Isusa, a među njima 
najjači veleum — grčki filozof Aristotel. 

Istina, dakle, da Bog postoji je spoznaja čistoga prirod- 
noga razuma. Prirodnim svjetlom razuma mi možemo sigur- 
no spoznati da Bog postoji. Povrh ovoga znanja o Bogu što 
ga možemo steći samim razumom, imamo o Bogu i objavlje- 
no znanje. Bog se je objavio, a Objava se nalazi u Svetom 
Pismu i u Usmenoj predaji. Na temelju Objave katolička 
Crkva popunjuje razum i uci na Vatikanskom saboru ovako 
o Bogu: Bog je samo jedan. Istinit je i živ, stvoritelj i gospo- 
dar neba i zemlje, svemoguć je, vječan, neizmjeran, nedoku- 


čiv, ima razum i slobodnu volju i sve savršenosti u beskonač- 
nost. Bog nije isto što i svijet, nego je različit od svijeta i u 
sebi preblažen. Bog je neizmjerno uzvišen nad svime što 
mimo njega postoji ili se dade zamisliti da bi moglo posto- 
jati. 

I baš zato jer je nauka čistoga razuma i Objave o Bogu 
tako sigurna, jasna i lijepa, to se katolička Crkva grozi izop- 
ćenjem iz katoličke Crkve svakom katoliku koji bi se usudio 
nijekati Boga, pa kaže: Ako bi tko rekao da ne postoji jedan 
pravi Bog, stvoritelj i gospodar svega vidljiva i nevidljiva, 
neka je izopćen iz Crkve. Ako bi se tko usudio ustvrditi da 
povrh materije ili tvari ništa drugo ne postoji, tj. da samo 
tvar postoji, a Bog da ne postoji, neka je izopćen iz Crkve. 
Ako bi tko rekao da je Božja narav i narav svih drugih stva- 
ri što postoje, jedna te ista, tj. da Bog nije različit od svije- 
ta, neka je izopćen. Ako bi tko rekao da sve stvari tjelesne 
i duhovne, ili barem duhovne, izviru iz Boga — kao voda iz 
izvora, tj. Bog nije različit od svega stvorenoga, neka je iz- 
općen. Ako bi tko rekao da sve što postoji nije drugo nego 
evolucijom ili razvojem razvijena bit Božja, neka je izop- 
ćen. 

Jedno je seljak-gospodar, a drugo su volovi i krave, plug 
i motika, šuma i drveće, vinograd i grožđe, livada i trava. 
Jedno je student-đak, a drugo su klupe i knjige, kojima se 
on služi kao gospodar. Jedno je činovnik u uredu, a drugo su 
spisi na stolu, pero i olovka, sredstva u njegovoj vlasti. 

Tako se i Bog razlikuje od svega što je stvoreno. Bog je 
samo jedan i odvijeka, stvoritelj i gospodar, a sva druga bi- 
ća, makar kolika bila, stvorena su od Boga i nastala su u 
vremenu. 

Nije dakle Bog neka maglovita, tajna i nesvjesna sila, 
kako bi htjeli panteisti i njima slični, pred kojom ljudi ne- 
maju računa i odgovornosti, nego je Bog osoba, ima razum 
i slobodnu volju, On je naš Gospodar koga smo dužni pošti- 
vati i pred kojim ćemo za sva svoja djela odgovarati. 


OTPADNIŠTVO — APOSTAZIJA 

Apostata, otpadnik ili odmetnik je čovjek kršćanin ko- 
ii je posjedovao pravu vjeru, ali se kasnije sasvim odrekao, 


30 


31 


posvema je napustio. Apostata je prekinuo svaku vezu s vje- 
rom, odmetnuo se od svih zakona i propisa Božjih i crkvenih. 

U svoje vrijeme pojavilo se pitanje da li može jedan ka- 
tolik imati opravdan razlog da otpadne od vjere. Tim se pi- 
tanjem pozabavio i Vatikanski sabor 1870., pa je na nj i op- 
širno odgovorio. Nauka je Vatikanskoga sabora da onaj koji 
je po nauci katoličke Crkve ispravno prihvatio vjeru, nika- 
da ne može naći dovoljan razlog da se odmetne od vjere, da 
vjeru promijeni ili o vjeri sumnja. 

Da možemo pravu vjeru prihvatiti i u njoj postojano 
ustrajati, Bog je po svom Sinu, Isusu Kristu, utemeljio ka- 
toličku Crkvu i snabdio je tako jasnim biljezima da je svi 
mogu spoznati kao čuvaricu i učiteljicu objavljene Božje 
riječi. Katolička Crkva sama po sebi, zbog svoje divne raši- 
renosti, zbog svoje uzvišene svetosti i neiscrpive plodnosti, 
zbog svoga jedinstva i čvrstoće, veliki je i trajni poticaj da 
je vjerodostojno sve što ona uči, i nepobitni je dokaz njezina 
božanskoga poslanja. Ona je uzdignuti svjetionik među na- 
rodima koji privlači k sebi one koji još nemaju vjere, a 
vjernike obavještava da im se vjera koju ispovijedaju temelji 
na najčvršćem temelju. Crkvi dolazi u pomoć Božja milost 
koja zabludjele potiče i pomaže da mogu doći do spoznanja 
prave vjere, a one koji su pravu vjeru našli, u vjeri utvrđuje. 

I zato Bog svojom milošću ne napušta čovjeka prije dok 
čovjek nije napustio Boga. Božja milost pomaže čovjeka u 
čuvanju vjere. 

Međutim, i sami apostate priznaju da je nauka katolič- 
ke Crkve lijepa i uzvišena, i da je katoličko svećenstvo viso- 
ko obrazovano. Katolička Crkva je uvijek vodila u nauci pa 
se i danas svojom naukom visoko uzdiže, a to joj priznaju 
i protivnici. Oni koji su nehajni prema vjeri ili su sasvim ot 
pali od vjere, češće kao razlog svoga neprijateljstva prema 
vjeri navode život pojedinih svećenika, pa kažu: Ja sam ne- 
raspoložen prema vjeri, jer mi se zamjerio ovaj kapelan ili 
onaj župnik. Drugi je ponio iz škole neugodne uspomene o 
svom vjeroučitelju. Treći se kretao u društvu sablaznjivoga 
svećenika. Jednom riječju: vidjeli su kod svećenika nešto 
što ih je smutilo, pa su radi svećenika ostavili vjeru. . 

Nitko ne kaže da među svećenicima nema slabosti. Bilo 
je slabosti i danas ih ima, i bit će ih do konca svijeta Nema 
položaja tako visoka, ni mjesta tako sveta, kamo ljudi dola- 


ze, a da ne bi sa sobom donosili i svojih slabosti. Ali to nije 
razlog da se radi toga napušta vjera. Ni Bog ni vjera nisu 
krivi ako koji svećenik ne živi kako treba. Svećenikove se 
slabosti osude, a Boga i vjeru se poštuje i dalje. Nije medi- 
cina kriva ako koji liječnik nije na svom mjestu. Liječnikove 
slabosti se osude, a medicina-nauka se i nakon liječnikove 
slabosti poštuje. 

Kaže se: Kakvi su svećenici takav je i narod. To stoji. 
Ako jedan narod ima dobre svećenike, to će se i na narodu 
odraziti. Čestiti svećenici daju svome narodu svoju dobro- 
tu, plemenitost, širokogrudnost, kulturu, osjećaj za praved- 
nost, poštenje, čast, daju mu svoj karakter. Ako svećenici ni- 
su na svom mjestu, nego su odani raznim porocima, i na- 
rod će i nehotice poprimiti te poroke. Dobar pastir — 
o\ce će biti čiste i ugojene. Rđav pastir — ovce zapuštene, 
gladne i šugave. 

Svećenici su sinovi svoga naroda i imaju dobre i zle oso- 
bine naroda. Tjelesno zdrav, i duševno lijepo razvijen na- 
lod djecu plemenito odgaja, daje im dobar primjer, bdije nad 
djecom, stalo mu je da mu djeca budu na čast i ponos. U 
dobrom okolišu je lako dobar postati i dobar ostati. Tako će 
se i budući svećenici zarana mnogo razviti kao plemeniti 
karakteri. U lošem okolišu teško će se odgojiti idealan sve- 
ćenik. Prema tome opravdano se može kazati: Narod ima 
takve svećenike kakve je odgojio. 


RAVNODUŠNOST PREMA VJERI — VJERSKI NEHAJ 

Ravnodušan biti prema vjeri, do vjere ništa ne držati, to 
jc zabluda. Oni koji su sasvim ravnodušni prema vjeri vele: 
Bog postoji, ali se ništa ne brine za svijet, niti Mu je stalo 
da li Ga mi ljudi poštujemo ili ne poštujemo. Ovakvi ljudi 
tvrde da je vjera stvar bez ikakve važnosti i vrijednosti. 
Drugi su blaži pa kažu: Dužni smo Boga poštivati, adi je sve- 
jedno na koji način. Prema tome neka svaki poštuje Boga 
u kojoj god vjeri hoće, jer su sve vjere pred Bogom jednake 
vrijednosti. 

Bog je umno biće. Istinit je i pravedan. Sve što postoji 
u svemiru, od Boga je stvoreno. Sve ima svoju lijepu i ple- 
menitu svrhu: slaviti Boga. Tako i čovjek. Kad je Bog čo- 

vjeka stvorio, odredio je da Ga čovjek upozna i poštuje. Ne 
može, dakle, Bog pustiti čovjeka neka radi što hoće nego 
traži od njega da prizna svoju ovisnost o Bogu i da daje 
Bogu dužno poštovanje. Otac ne može reći sinu: Nisam te ro- 
dio, a ni sin reći oou: Nisi moj otac. Nije ocu svejedno da li 
ga sin poštuje ili ne, niti je sinu pušteno na volju hoće li oca 
poštivati ili vrijeđati. Narav stvari traži da otac očekuje od 
sina poštovanje. Između Boga i ljudi postoje stvarni i istiniti 
odnosi na temelju Božjega štovanja, po komu je Bog Stvo- 
ritelj Gospodar, a ljudi stvorovi i sluge, pa pravednost traži 
da mi ljudi te odnose imamo neprestano pred očima i prema 
njima se ravnamo. 

A nije dopušteno ni to da ljudi poštuju Boga kako se 
komu svidi, pa bi sve vjere bile jednake. Svaka vjera ima 
istine (dogme) koje treba vjerovati, zapovijedi koje treba 
obdržavati, i bogoštovlja koja treba vršiti. Vjerske su istine 
u različitim vjerama različne i među sobom se kose i isklju- 
čuju, pa zato nisu i ne mogu biti sve jednako dobre. Mi kato- 
lici učimo da je samo jedan Bog. Ima vjera koje uče da ima 
više bogova. Ima i takvih vjera koje uče da je čitav svemir 
bog, a pojedina bića su samo udovi toga sveopćega boga. Mi 
kršćani katolici učimo da je Isus Krist ne samo Božji posla- 
nik nego i pravi Sin Božji. Mi kršćani učimo jedinstvo že- 
nidbe, tj. da u isto vrijeme mogu u braku biti samo jedan 
muž i jedna ženska, a na Istoku — u Aziji postoji i mnogo- 
ženstvo. Sve su to velike razlike u nauci pa razum odmah 
kaže: Treba istraživati koja je vjera prava. 

Sve bi vjere bile jednako vrijedne kad bi sve jednako 
učile. A čim bi sve jednako učile, već ne bi bilo više vjera 
nego bi bila samo jedna vjera. Koliko god se čovjek mučio 
nikako ne može opravdati da bi sve vjere bile jednako vri- 
jedne i da bi bilo svejedno kojoj vjeri čovjek pripada. Gdje 
je više vjera samo jedna može biti prava i Bogu draga. Sve 
vjere su jednake, to je isto kao kad bi netko rekao: Pravi 
i krivi novac imaju jednaku vrijednost. Takova šta reći je 
skroz na skroz krivo, jer nikada, otkad svijet postoji, nije 
krivi novac bio jednak pravom novcu, niti će ikada biti. 

Tako sudimo mi ljudi. A kako o raznim vjerama sudi 
Bog? Kad bi pred Bogom sve vjere bile jednako vrijedne i 
Bogu jednako drage, to bi značilo da je Bogu jednako draga 
istina i neistina dobro i zlo, vjera koja promiče krepost i 


duhovni napredak, kao i ona koja je puna nastranosti i dje- 
luje razorno. Takova šta tvrditi o Bogu značilo bi vrije- 
đati Ga. 

Nađe se i takvih ljudi koji kažu: Nijedna vjera ništa ne 
vrijedi pa zato ni do jedne ništa ne drže. Ako su sve vjere 
lažne i nijedna ne poštuje Boga istinito, to znači da bi svi 
ljudi bili u zabludi. Konačno bi krivnja za tu strašnu zabludu 
pala na samoga Boga pa bi se opravdano moglo prigovoriti: 
Zašto Bog nije poučio ljude o pravoj vjeri da ljudi znadu 
što im je vjerovati i činiti da budu pred Bogom opravdani. 
Takova šta reći o Bogu bila bi neizmjerna uvreda Bogu koji 
je istinit i svet i ne može drugo nego objaviti ljudima samo 
istinu i htjeti ljudima samo dobro. 

Zašto su neki ljudi ravnodušni prema vjeri i sve vjere 
drže jednako vrijednima, pa najposlije ni do jedne ništa ne 
drže? Zato da mogu smiriti savjest i živjeti bez odgovornosti. 
Ako su sve vjere jednake, ili — nijedna ništa ne vrijedi, onda 
je najbolje — vele takvi ljudi — ne misliti na vjeru, pa pu- 
stiti uzde svim nagonima naravi neka se iživljavaju po miloj 
volji, makar kod toga činio čovjek i najgora djela. 

Ništa ne pomaže zatvarati oči pred suncem. Sunce po- 
stoji makar ga čovjek neće da gleda. I Gospod Bog postoji 
i postojat će kroz sve vi jeke, makar ljudi neće vjerovati. I 
katolička Crkva postoji i postojat će kao jedina od Boga 
postavljena učiteljica prave i istinite vjere do svršetka svi- 
jeta bez obzira da li je tko poštuje ili ne poštuje. 


VJERSKE SUMNJE I PRIGOVORI 

Za vjerska pitanja ljudi se mnogo zanimaju, čovjek se 
pita: Odakle sam došao na svijet? Zašto boravim na svijetu? 
Sto će biti nakon smrti? Kako ću proći na Božjem sudu? 
Hoće li me Bog nagraditi ili kazniti? Ako želim biti nagra- 
đen, moram dobro činiti. Budem li zlo činio, bit ću kažnjen. 
Tako se nižu vjerska pitanja jedno za drugim kod svakoga 
čovjeka bio on obrazovan ili posve neuk. Razlika je samo u 
tome što se kod obrazovanih ljudi rađa više vjerskih pitanja, 
a kod neukih ljudi manje, i što obrazovani ljudi znadu odgo- 
voriti na mnoga pitanja sami, a neuki moraju pitati drugoga 
za razjašnjenje. 

Međutim, i kod obrazovanih i kod neukih se događa d 
im mnoga vjerska pitanja nisu jasna, a, mjesto da pitaju 
predstavnike vjere za tumačenje, sami rješavaju teškoće 
tako da ili sumnjaju u nauku vjere, ili vjeruju drukčije nego 
što uči katolička Crkva. Mnogo puta bili smo svjedoci kako 
se pojedinci, umišljeni ljudi, samosvjesno , lakoumno naba- 
cuju prigovorima protiv Boga, Isusa, Majke Božje, anđe , 
papine nepogrešivosti, protiv molitve i svetih sakramenata^ 
Čemu postovi? Zašto Crkva brani ovaj ili onaj ples nečedno 
odijevanje, čitanje zabranjenih knjiga? Kod toga udaraju po 
Svetom ocu papi, po biskupima, svećenicima, a konačno 
zovu na red i samoga Gospodina Boga zašto je svijet uredio 
tako da se mora slušati papu i svećenstvo, zašto nije svijet 
uredio tako da bi u vjerskim pitanjima svaki sam bio mje- 

Život je uređen tako da u svakoj gram nauke, umjet- 
nosti, obrta, trgovine, prometa postoje stručno obrazovani 
ljudi. Kad se raspravlja o bolestima i lijekovima, konačnu 
riječ imaju liječnici i ljekarnici i bilo bi ludo kad bi netko 
— mimo liječnika — sam sebi propisao lijek, jer bi se vrlo 
lako moglo dogoditi da se otruje i umre. Kad se gradi kuca, 
mora se pitati graditelja. Kad netko hoće imati dobru i 
točnu uru, pita za mišljenje urara. Kad se hoće dobro obra- 
diti polje ili vinograd, mora se pitati agronoma ili bar ^iskus- 
noga seljaka. To je red, tako mora biti u životu, mace na- 
staje zbrka ako će svaki čovjek u svakom pitanju raditi po 

svojoj glavi. .. 

Takav red mora biti u vjerskim pitanjima. Katolička 
Crkva ne zamjera ljudima ako nisu točno upućeni u sva 
vjerska pitanja. A to je i nemoguće, jer svaki čovjek ima 
svoje zvanje uz koje je vezan, pa ne dospije baviti se samo 
vjerskim pitanjima. Onda treba slušati predstavnike Crkve 
i čitati vjerske knjige koje će nam dati odgovor na sva vjer- 
ska pitanja. 

Otkada svijet postoji nije na svijetu bilo tako savršene 
vjerske organizacije kao što je katolička Crkva, pa zato kato- 
lici, koji su prihvatili vjeru pod učiteljstvom katoličke Crkve, 
nikada ne mogu imati opravdana razloga da mijenjaju vjeru 
ili da sumnjaju o vjeri. Zamislite kolika je to silna i nepro- 
cjenjiva blagodat za svakoga katolika što ima nepogrešivo 
učitelj stvo — Papu i biskupe — pa je siguran da posjeduje 
čistu vjersku nauku i ne treba se bojati da će krivo vjerovati 

dok se drži Pape i biskupa! Nikada se ne može Bogu dosta 
zahvaliti što nam je dao u vjeri nepogrešivo učiteljstvo, ali 
ni dosta teškom osudom osuditi one koji zlonamjerno napa- 
daju crkveno učiteljstvo i vjerske istine. Osudu zaslužuju i 
katolici i nekatolici. Katolici što dosta ne cijene i ne poštuju 
crkveno učiteljstvo i njegov trud za dobro čitavoga čovje- 
čanstva a napose za dobro katoličkih vjernika, a nekatolici 
zaslužuju osudu što se miješaju u pitanja koja ne razumiju 
i koja na njih ne spadaju. 

Nauka katoličke Crkve je ozbiljna, duboka i teška i traži 
veliku prednaobrazbu prije nego je netko dorastao da može 

0 toj nauci pametno i korisno raspravljati, što su ljudi obra- 
zovaniji, to se više dive nauci katoličke Crkve i njezinu po- 
žrtvovnu radu za opće dobro čitave ljudske zajednice, a na- 
padaju je oni, koji nisu obrazovani, ili im je naobrazba po- 

1 ršna i pobrkana, pa ni sami ne znaju što hoće i protiv čega 
se bore. 


DUŽNOSTI VJERNIKA KOD ŠIRENJA VJERE 

Katolička Crkva ima pravo i dužnost širiti Kristovu na- 
uku po svemu svijetu. Isus je rekao apostolima i njihovim 
nasljednicima: papi i biskupima: »Iđite, dakle, i naučavajte 
sve narode krsteći ih u ime Oca i Sina i Duha Svetoga, učeći 
ih da drže sve što sam vam zapovjedio. I evo ja sam s vama 
u sve dane do svršetka svijeta« (Mt 29, 19 — 20). Isus ne izu- 
zima ni jedan kontinent, ni jednu rasu, ni jedan kraj, ni 
jedan narod. Gdje ima na zemlji ljudi tamo neka polaze 
Isusovi vjerovjesnici i neka ljude poučavaju u kršćanskoj 
vjeri. Po naravi stvari najprije slijedi pouka, a iza pouke 
dolazi uvjerenje u duši, a nakon uvjerenja u duši težnja za 
primanjem svetih sakramenata, molitva i javno bogoštovlje. 
Vjera, dakle, nastaje po slušanju Kristovih riječi, Kristove 
nauke (Rimlj 10, 17). A da ljudi mogu čuti vjeru Crkva se 
brine za propovjednike koje šalje po svim krajevima svijeta. 

Papa je obvezan brinuti se za propovijedanje i širenje 
Kristove nauke među nekatolicima svega svijeta, svaki bis- 
kup u svojoj biskupiji, a svaki župnik u svojoj župi. Gdje će 
se među nekatolicima podići misijska postaja i kome će biti 
povjerena: da li svjetovnom kleru ili redovnicima, da li re- 

dovnicima ove ili one družbe, o tom odlučuje Zbor za širenje 
vjere u Rimu koji radi ovisno i po smjernicama kako ih 
odobri Sveti otac papa. Misijski su prostori po svemu svi- 
jetu ogromni, a naročito po Aziji i Africi, a misionara-propo- 
vjednika je malo, pa Zbor za širenje vjere ima mnogo briga 
da prosudi gdje je tlo plodnije za misije, pa će onamo i po- 
slati misionare. 

Svi mi koji smo kršteni dužni smo surađivati u misijama 
molitvom i darovima. Na prvo mjesto dolazi suradnja mo- 
litvom, jer »niti je onaj što koji sadi, niti onaj koji zalijeva, 
nego Bog koji daje te raste« (1 Kor 3, 7). Tako ni propovjed- 
nici neće ništa uspjeti, ako im Bog ne dade svoga blagoslova, 
a blagoslov svoj daje Bog po žarkoj molitvi. Kad, dakle, mo- 
limo, sjetimo se u molitvi naših vjerovjesnika po dalekim 
krajevima svijeta, koji se mnogo žrtvuju i mnogo pate da 
nekatolike privedu u katoličku Crkvu, da bude jedan pastir 
i jedno stado. Na pomoć u darovima su vezani oni katolici 
koji imaju sredstva da daju koliko mogu. Nijedno društvo 
ne može postići svoje svrhe bez sudjelovanja svojih članova. 
Tako je i u katoličkoj Crkvi. Ni papa sa svim biskupima, sve- 
ćenicima, redovnicima i redovnicama, koliko god sposobni 
bili, mučili se i patili, neće moći ostvariti Kristov nalog i 
ljude privesti Kristovoj vjeri bez pomoći vjernika. 

Na suradnju smo vezani po sakramentu svete potvrde. 
Kad smo primili sakramenat svete potvrde, postali smo 
vojnici Kristovi, a svaki vojnik Kristov je obvezan boriti se 
za Kristovo Kraljevstvo — za katoličku Crkvu da bude što 
veća i jača, da ima što više vjernika, što više štovatelja Bož- 
jih. Na suradnju u širenju vjere nuka nas i ljubav prema 
bližnjemu. Bog nam je svima ljudima zajednički Otac, a svi 
smo mi ljudi među sobom braća i kao braća treba da se 
međusobno snosimo, poštujemo, ljubimo i pomažemo. Treba 
bližnjemu priskočiti u pomoć u potrebama tijela, a još više 
u potrebama duše. A među duševnim potrebama na prvo 
mjesto dolazi potreba vjere. Gdje god se može bez velike po- 
teškoće priskočiti bližnjemu u pomoć — treba bližnjega u 
vjeri poučiti i dati mu dobar primjer. 

što je dakle dužnost vjernika svete katoličke Crkve? Da 
svaki bude misionar, propovjednik, širitelj vjere u svom 
djelokrugu, među ljudima s kojima živi i radi. Poučavajte 
u vjeri riječju, dobrim savjetom i primjerom, časnim i po- 


štenim djelima, svojim uzornim vjerskim životom. A misio- 
nare — širitelje vjere u dalekim i zapuštenim krajevima, 
pomažite molitvom i darovima koliko možete. Imajte veliko 
i široko srce koje obuhvaća cijeli svijet, sve ljude. Svakomu 
želite i činite samo dobro, a među najvećim je dobrima upo- 
znanje prave — Kristove vjere. 

Sveto Pismo veli: »Oni koji su mnoge privodili k praved- 
nosti, sjati će kao zvijezde u sve vjekove« (Dan 12, 3). Isus 
Krist je rekao: »Zaista vam kažem, što ste god učinili jed- 
nomu od ove moje najmanje braće, meni ste učinili« (Mt 
25, 40). Svako dobro djelo što smo bližnjemu učinili prima 
Bog i nagrađuje kao da smo njemu učinili, a napose obilno 
nagrađuje svakoga koji je drugomu pomogao doći do spoznaje 
i štovanja Boga. 

UFANJE 


KRŠĆANSKO UFANJE 

Tridentinski sabor koji je trajao od 1545—1563. jedan 
ie od najvažnijih crkvenih sabora za preporod duhovnoga 
života katoličke Crkve. Taj glasoviti sabor veli za vjeru kao 
duševnu potrebu: »Vjera je početak ljudskoga spasenja, vjera 
ie temelj i korijen svakoga opravdanja pred Bogom, jer bez 
vjere nije moguće ugoditi Bogu i doći u zajednicu sinova 
Božjih« (Sess 6, c 8). Dok nema u duši vjere, nema m govora 
o dobrim djelima, ni o zaslugama neba. Ali unatoč toga sto 
vjera dolazi na prvo mjesto, sama ipak nije dosta za spa- 
senje. Nije dosta samo vjerovati da Bog postoji i da je istina 
sve ono što je Bog objavio. Uz vjeru potrebno je imati i 
ufanje. 

Sveto Pismo često govori o ufanju kao duševnoj potrebi 
za spasenje. Gospod Bog poručuje nama ljudima preko pro- 
roka Jeremije: »Iz svake ću te pogibli izbaviti, te nećeš pasti 
od mača, nego ću dovesti život tvoj u sigurnost, jer si se po- 
uzdao u me« (Jer 39, 18). Pisac psalama naglašuje: »Blago 
čovjeku koji samo u Gospoda Boga stavlja uzđanje svoje« 
(Ps 39, 5). Knjiga Sirahova pita: »Tko se je uzdao u Gospoda 
Boga i bio posramljen?« (Sir 2, 10). 

Kršćansko ufanje se sastoji u tome da čovjek s čvrstim 
povjerenjem očekuje sve što nam je Bog radi zasluga Isusa 
Krista obećao. Ufati se znači s punim povjerenjem očekivati 
obećano dobro. A dobro je sve ono što čovječji razum oprav- 
dava, što je s razumom u skladu, za čim ljudska duša teži, 
što čovjek želi imati. Ufa se tko je čvrsto uvjeren da će 
obećano dobro sigurno doći. 

Kad čovjek sigurno očekuje neko dobro, jer mu ga je 
obećao čestit čovjek — to je ljudsko ufanje. A kad mi ljudi 
očekujemo duhovna i vremenita dobra što nam ih je Bog 
obećao — to je kršćansko ufanje. Bog nam je obećao nebo 
i sva sredstva duhovne i tvarne naravi koja su potrebna za 
postignuće neba. A obećao nam je Bog sve to radi zasluga 
Isusa Krista, jedinorođenoga Sina Božjega. Sav život Isusov, 
sva djela Isusova, a napose Njegove strašne muke na križu i 
Njegova mučenička smrt — to su neizmjerne zasluge radi 


40 


kojih nas Bog voli pa nam je obećao dati samo nebo. Radi 
Isusovih se zasluga nadamo spasenju, radi Isusovih se za- 
sluga ufamo da ćemo ovaj život zamijeniti s drugim boljim, 
Isusove su zasluge zalog našem blaženom životu u nebu. 
Isus Krist je naše ufanje. »I nema ni u jednom drugom spa- 
senja, jer nema drugoga imena pod nebom danoga ljudima, 
u kom treba da se spasimo« (DAp 4, 12). 

Kako izgleda ufanje u svakidašnjem životu? Bog je obe- 
ćao pobožnom starcu šimunu da neće umrijeti dok ne vidi 
dijete Isusa. Starac je žarko čeznuo kad će doći taj sretni 
čas da vidi svoga Spasitelja Isusa Krista. Starac je imao 
čvrsto pouzdanje u Boga jer je bio uvjeren da će Bog svoje 
obećanje održati. I održao je Bog svoje obećanje i starac je 
vidio Spasitelja. Bilo je to onom zgodom kad su Majka Božja 
i sv. Josip donijeli Isusa u hram da Ga Bogu prikažu. Tada 
je starac uzeo malog Isusa na ruke i rekao ganutljive riječi: 
»Sada možeš, Gospodine, po riječi svojoj u miru otpustiti 
slugu svojega, jer oči moje vidješe spasenje koje si pripravio 
pred svim narodima« (Lk 2, 29 — 30). Kad je kralj Antioh 
mučio braću Makabejce, reče mu jedan od braće: »Zlikovče, 
ti nam sad otimaš život vremeniti. Ali kralj vasionoga svijeta 
uskrsnut će na život vječni nas koji umiremo za njegove za- 
kone« (2 Mkb 7, 9). Ufanje u uskrsnuće od mrtvih i u vječni 
život dalo je braći Makabejcima snage da su izdržali i naj- 
gore muke i ni jedan nije otpao od Božjega zakona. Ufanje, 
dakle, znači na jednoj strani sigurnu čežnju i očekivanje 
obećanoga dobra, a na drugoj strani povjerenje u Boga ili 
uvjerenje da će Bog svoje obećanje uistinu i održati. 

Ufanje je slično dalekozoru. Kao što nam pomoću dale- 
kozora i najudaljeniji predmeti postaju blizi i jasno vidljivi, 
tako nam pomoću ufanja ili nade postaje blizu nebo sa svim 
svojim čarima, i već je dijelom uživamo i na zemlji. Sv. Pau- 
!in lijepo veli: »Po nadi već sada kušamo od Boga obećane 
radosti neba«. 

Kršćansko se ufanje zove i sveto ufanje, sveta nada, jer 
je upravljena k Bogu i nadzemaljskim vrednotama. Kad se 
kršćanski ufamo, onda odgovaramo želji sv. apostola Pavla 
koji nas opominje: »Tražite ono što je gore, tražite i si- 
gurno očekujte nadzemaljska, neprolazna, vječna dobra, jer 
je samo u njima konačno naše smirenje«. 

ŠTO OD BOGA OČEKUJEMO? 


Na jveće dobro Sto nam je Bog »be^o 

ži ™l ;.*? V 2 ft w<2”ie liTukSs oca mojega mnogi su sta- 
a da vam pripravim mjestm opet cu do« . ^ 
ću vas fc sebi da i vi b "bete gdje^sam vc li: 

nam je obećao uskrsnu grobovima čuti 

„Ne ćudite se tomu Do aa. -W « « dobro , , ći 

glas njegov (Isusov). Tada J na uskrsnu će suda« 

na uskrsnuće života, a koj životo m je duboko usađena 

ffisrnub *£ r 

jl’Sv^vLm d^s inu. > 

posinaštvo fpr^atel^tvo, čini čovjeka dionikom Božje na- 
ravi i konačno Božje slave na nebu. 

uzdržavai^e^naSga^^otSL^^^ 1 ^^^ *^§to > 'ćet<f piU^ni 3 za 
zabrinuti za zivo Pogledajte na ptice nebeske! 

^ski n hrSi ’ s V te\lo 

lamon u svemu svojemu sjaju nije bio tako odjeven kao j 
dan ^d njih. Ne pitajte: što ćemo jesti? što ćemo piti? Cune 
Smo se odjenuti? 1 Zna otac vaš nebeski da vam sve ovo treba« 
(Mt 6 25—32). Nema sumnje da u životu puno puta nas up 
časovi kad je čovjeku teško za hranu i odijelo. Tada se sje- 
timo Božjeg obećanja. Pobudimo ufanje u Božje obećanje^ 
Bog će sigurno obećanje svoje ispuniti, pa makar a čudom 

priskočiti u pomoć. , 

Bog nam je obećao oproštenje grijeha, kad se želimo k 
Bogu obratiti i život popraviti. Isus je rekao j ednomzgodom. 
»Bit će u nebu veća radost za jednoga gresmka koji se obrati, 

nego li za devedeset i devet pravednika koji ne trebaju obra- 
ćenja« (Lk 15,7). U priči o izgubljenom sinu i o izgubljenoj 
ovci crta nam Isus Krist neizmjerno Božje milosrđe koje je 
pripravio svakom grešniku. Oprostiti grijehe makar kakvi i 
koliki bili, ako se čovjek za grijehe iskreno kaje. Sv. Augus- 
tin je rekao utješnu misao: »Bog ne gleda na ono što je čo- 
vjek učinio, nego na ono što čovjek hoće činiti«. Drugim ri- 
ječima: Bog više gleda na dobru volju, na plemenitu nakanu, 
nego na sama djela, jer je puno puta izvan čovječje moći 
činiti dobra djela, pa je Bogu draga i sama dobra volja. Dok 
je čovjek živ, nikada nije kasno činiti pokoru. Raskajani raz- 
bojnik na križu u zadnji čas se pokajao za grijehe, Isus mu 
je oprostio i zajamčio spasenje riječima: »Zaista ti kažem: 
još ćeš danas biti sa mnom u raju!« »Bog neće smrti greš- 
nika, nego da se grešnik obrati i živi« (Ef 18, 32). 

Bog nam je obećao dati pomoć u pogibli. Kad se oluja 
digla na moru, i lađa počela tonuti, apostoli su bili u smrt- 
nom strahu. Isus dođe u pomoć i reče apostolima: »Što ste 
tako strašljivi, malovjemi?« Tada ustade Isus, zapovjedi 
vjetru i moru, i postade tišina velika (Mt 8, 26). Bog u Sve- 
tom Pismu zove sebe pomoćnikom u nevoljama (Ps 45,2). Bog 
koji put kao da oklijeva i ne pomogne odmah. Čini to zato 
da ljudi jasnije vide svoju bijedu, potrebu Božje pomoći, pa 
da onda znadu više cijeniti Božje dobročinstvo! Kad je na 
svadbi u Kani Galilejskoj Majka Božja upozorila Isusa: »Ne- 
maju više vina«, Isus je odgovorio: »Još nije došao moj čas«. 
Isus je pustio svatove neko vrijeme čekati, a onda je šest po- 
suda vode pretvorio u vino i time obitelj izbavio iz velike 
neprilike. Sv. Ambrozije veli: »Kad je bijeda najveća, tada 
je pomoć Božja najbliža«. Bog pusti pravednika da tone, ali 
ne dopušta da potone. 

Bog nam je obećao da će uslišati naše molitve. Isus veli: 
»Ako me za što zamolite u ime moje, ja ću to učiniti« 
(Iv 14, 14). Na drugom mjestu upozoruje Isus: »Ako što za- 
molite Oca, dat će vam u ime moje« (Iv 16, 23). 

Božja su obećanja velika i nepogrešiva, zato i ufanje 
naše u Boga treba da je sigurno i nepokolebivo. 


43 


KRŠĆANSKO UFANJE IZVIRE IZ VJERE 


Najprije mora u duši postojati vjera ili uvjerenje da je 
Bog vjeran, svemoguć i neizmjerno dobar. Tada se rađa u a- 
nje da će nam Bog uistinu dati obećana dobra — nebo i po- 
trebne milosti za nebo. 

Vjernost Božja sastoji se u tome da Bog zacijelo izvrši 
kada što obeća ili zaprijeti. »Nebo i zemlja proći će, ali ri- 
ječi moje neće proći« — kaže Isus (Mt 24, 35). Bog J e s ' e 
mogući: znači da Bog može sve; samo treba da nešto hoće, 
pa već ono i bude. A dobrota Božja kaže da je Bog pun lju- 
bavi, pa zato nama ljudima i svim drugim stvorovima daje 
nebrojena dobra. Vjera nas uči da je Isus Krist iz ciste lju- 
bavi prema čovječanstvu teške muke trpio i na križu umro. 
To su Kristove zasluge radi kojih Bog obećaje ljudima izmi- 
renje s Bogom i blaženi život preko groba. Sa svim tim uzvi- 
šenim istinama mora razum biti na čistu. Nakon toga se 
samo po sebi rađa u duši nada ili ufanje da će Bog učiniti 
ili izvršiti ono što je obećao, i mi stojimo u opravdanom 
očekivanju da će naš život konačno sretno svršiti. 

Kao što stabljika raste iz korijena tako se ufanje rađa 
iz vjere. Vjera i ufanje su među sobom najtjesnije povezani. 
Nema vjere a da ona ne bi rađala ufanje, a gdje postoji ufa- 
nje, još prije tu mora postojati i vjera. Vjera nam kaže. Du- 
hovna su dobra tu i mogu se postići, a ufanje hoće ta dobra 
imati. Mi smo duboko uvjereni da onaj koji je zabranio la- 
gati, neće ni sam lagati. Opravdan je naš sud. Bog ^oji i e 
zabranio lagati i varati, zapovjedio zadanu riječ držati i obe- 
ćanja ispunjavati, dat će ljudima sve što je obećao. Zato i veli 
sv. Pavao: »Držimo se tvrdo vjere u nadu, jer je vjeran onaj 
koji je obećao« (Hebr 10, 23). 

Zato što ljudske nade nisu uvijek sigurne i pouzdane, 
događa se da se ne ostvaruju. Biva to zbog ograničene ljud- 
ske moći. Otac je obećao sinu da će mu sagraditi kuću pa ce 
sin kad se oženi imati udoban stan i lijep dohodak. Nada se 
sinova nije ostvarila, jer je otac preko noći pao na prosjački 
štap pa uz najbolju volju nije mogao iskupiti svoje obećanje 
i podići sinu kuću. Liječnik je mnogim bolesnicima obećao 
zdravlje, a oni mjesto zdravlja dočekali smrt. Liječnik je htio 
najbolje, ali mu je ili nedostajalo znanje, ili nije imao lijeka, 
pa bez svoje krivnje — radi nemogućnosti — nije bolesnici- 

ma vratio zdravlje. Kod Boga se takova šta ne može dogo- 
diti, jer njegova moć ne pozna ograničenja. Bog može sve 
što hoće. On izvodi sve u jedan čas i na najlakši način. »Zar 
da je Bogu koja stvar teška« (Post 18, 14). »Kod Boga nije 
nijedna stvar nemoguća« (Lk 1, 37). Ni đavao, ni svijet, ni 
naša iskvarena narav ne mogu Boga spriječiti da u djelo 
provede svoja obećanja. 

Ljudske su nade nesigurne zbog tvrdoga ljudskoga srca 
koje ne pozna milosrđa. Kad ljudi nešto obećaju, ne čine 
to uvijek ozbiljno nego zato da se molitelja riješe. Jer nisu 
ozbiljno obećali, drže da obećanje ne moraju ni izvršiti. 
Tvrdo ljudsko srce nema smilovanja, nego bešćutno prelazi 
preko tuđe bijede. Kod Boga je obratno. Bog je sama ljubav 
i dobrota. »Ljubezan je Gospodin prema svima, i njegovo je 
milosrđe na svim djelima njegovim« (Ps 144, 8 — 9). Sv. Ivan 
apostol kaže za Boga: »Bog je ljubav«. Jer je Bog sama 
ljubav, zato želi da ga zovemo ocem. A može li plemeniti otac 
^pogaziti svoje obećanje kad je djeci nešto obećao? Božja je 
ljubav tolika da je i jedinorođenoga Sina dao razapeti na 
križ za naše dobro. »Tako je Bog ljubio svijet da je svoga 
jedinorođenoga Sina dao, da nijedan koji vjeruje u Nj ne 
propadne, nego da ima život vječni« (Iv 3, 16). Kad nam je 
Bog dao Sina svoga, zar da nam onda ne da sva druga obe- 
ćana dobra koja su po vrijednosti manja od sina? 

Ljudske nade varaju i zbog nevjernosti ljudske. Čovjek 
zada riječ pa je pogazi, često obeća ali obećanje ne izvrši. 
Zašto tako čini? Jer je lažac, jer je loš, slab značaj, pa ne zna 
osjećaj časti i poštenja. Sveto Pismo stavlja Boga u opreku 
prema ljudima pa kaže: »Bog nije kao čovjek da slaže, nije 
kao sin čovječji da se mijenja. On je rekao, zar da ne učini, 
obećao je, zar da ne ispuni?« (Br 23, 19). »Ako smo 
nevjerni (Bogu), on ostaje vjeran, jer se sam sebe ne može 
odreći« (2 Tim 2, 13). »Ako su neki nevjerni — pita sv. Pa- 
vao zar će njihova nevjera ukinuti vjernost Božju? Bože 
sačuvaj!« (Rimlj 3, 3). 

Kršćansko je ufanje slično sidru sa tri šiljka. Prvi šiljak 
znači svemoć Božju kojom Bog može čovjeku pomoći. Drugi 
šiljak znači dobrotu Božju kojom Bog hoće pomoći čovjeku. 
A treći šiljak na sidru znači vjernost Božju kojom Bog u 
istinu daje ljudima sve što god je obećao. 

KRŠĆANSKO JE UFANJE UVJETOVANO VRŠENJEM 
BOŽJE VOLJE 


Kad bi netko sudio ovako: Bog mi je obećao nebo i mi- 
losti koje me vode u nebo. Za spasenje sam siguran. Mogu 
mirne duše prekrstiti ruke i ništa se ne brinuti za spasenje. 
Ono će doći samo po sebi. — Takav bi sud bio suviše pogrešan. 

Bog daje nebo i milosti potrebne za nebo pod uvjetom 
da čovjek vrši Božju volju, da vrši Božje zapovijedi, da čini 
dobra djela. Isus Krist je jasno rekao: »Neće svaki koji mi 
govori: Gospodine, Gospodine, ući u kraljevstvo nebesko, ne- 
go onaj koji vrši volju Oca mojega koji je na nebesima« 
(Mt 7, 21). Nisu dosta same riječi, makar bile i najljepše. 
Dobra djela treba pokazati, radi dobrih djela se daju na- 
grade, pa tako i nebo, najveća i najljepša nagrada, traži 
dobra djela, a ne zadovoljava se samo praznim riječima. 

Grešnik se opravdano ufa u Boga samo onda ako se za 
grijehe iskreno kaje i život popravi. Gojiti nadu u spasenje, 
a ne činiti dobrih djela — bila bi drskost. Uzalud se, dakle, 
čovjek ufa u Gospodina ako ne čini dobrih djela. Ali »ako se 
bezbožnik obrati od svih grijeha svojih što ih je počinio, i 
drži sve uredbe moje i čini pravo i pravdu, on će doista ži- 
vjeti. On neće poginuti!« (Ez 18, 21) — veli Gospod Bog. 

Pravednik se opravdano ufa u Boga da će se Bog brinuti 
za sve njegove potrebe. Pravednik je onaj čovjek koji se 
nalazi u posvetnoj milosti, a u posvetnoj se milosti nalazi 
svaki koji nema na duši teškoga grijeha. Međutim, i praved- 
nik se mora truditi oko dobara kojima se od Boga nada. Isus 
Krist veli: »Tražite najprije kraljevstvo Božje i pravdu nje- 
govu, i ovo će vam se sve dodati« (Mt 6, 33). Trsimo se i tru- 
dimo najprije oko duhovnih vrednota kao što su kreposti i 
dobra djela, a napose djela milosrđa, pa ćemo postati Božji 
prijatelji i osigurati si nebo, a vremenita dobra za uzdržava- 
nje tjelesnog života na zemlji dat će nam Bog radi duhovnih 
naših zasluga. Mi smo Božji sluge. Naše je vršiti Božju volju, 
Božje zapovijedi, a Božje je brinuti se za naše potrebe i dati 
nam nagradu. Sv. Ivan od Križa veli: »Naša je stvar Bogu- 
-Gospodaru služiti, a Božja je stvar skrbiti se za nas«. 
Sv. Augustin uči da bismo mi vrijeđali Boga kad ne bismo 
imali veliko pouzdanje u Nj. A sv. Petar je rekao: »Svu svoju 
brigu bacite na Njega — Boga, jer se On brine za vas!« 
(1 Pet 5, 7). 

A što Bog od nas očekuje? Mi posjedujemo duševne i 
tjelesne sposobnosti. Donijeli smo na svijet razum, tu divnu 
duševnu moć, kojom prosuđujemo što je istina, a što ne- 
istina; što je dobro, a što je zlo. Imamo volju kojom slo- 
bodno odlučujemo hoćemo li dobro ili zlo. Posjedujemo li- 
jepe tjelesne moći. To su sposobnosti za raznovrsne životne 
poslove. Svojim radom duševnim i tjelesnim stičemo imo- 
vinu, zasluge, uzdržavamo život na zemlji, radom privređu- 
jemo i nebo. Naše su tjelesne i duševne sposobnosti ključevi 
riznice u kojoj je sadržano nebesko i zemaljsko blago. Tko 
ključeve ne upotrebljava i riznicu ne otvara sam je kriv svo- 
joj bijedi. Bog nam daje samo ono što ne možemo sami po- 
stići. Sv. Karlo Boromejski kaže: Moramo se najboljem na- 
dati, ali i najbolje činiti. 

Sv. Franjo Saleski veli: Očekivati od Boga pomoć, a ne 
činiti ono što možeš, znači Boga kušati. Bolesnik koji moli 
od Boga zdravlje mora najprije sam za zdravlje učiniti što 
može. To znači: treba poći k liječniku i pitati za savjet. Treba 
uzimati lijekove i paziti na liječnikove upute. Sad će Bog, 
u koliko nedostaju ljudske sile, pomoći makar i čudom, ako 
je to dobro za bolesnika, tj. ako koristi spasu njegove duše. 
Bilo bi smiješno kad bi bolesnik s upalom pluća, mjesto da 
leži i da se liječi, hodao po kiši i vjetru, i očekivao čudesno 
ozdravljenje. Slušajmo svoj razum, pametne ljude i mudre 
savjete. Ako to ne pomogne, onda očekujmo pomoć od Boga. 
Sv. Pavao je imao od Boga dar čudesnog liječenja, ali je ipak 
savjetovao Timoteju, koji je bolovao na želucu, neka uzme 
malo vina, da prirodnim načinom popravi želudac. Čovjek 
bez posla mora. se najprije sam truditi da nađe posao i za- 
radu, a ne skrstiti ruke i čekati da Bog čini čudesa. To vrijedi 
i za svaku drugu bijedu ili nesreću. 

Narodna poslovica kaže: čovječe pomozi si sam, pa će 
ti i Bog pomoći, činimo sami što možemo, a što mi sami ne 
možemo, to će učiniti dobri i milosrdni Bog. Tu je opravdano 
ufanje u Boga. 

UFANJE I STRAH 

S kršćanskim ufanjem treba da je povezan spasonosni 
strah da čovjek ne padne u grijeh. Mi očekujemo od Boga 
obećana dobra, jer imamo pouzdanje u Božje milosrđe. Ali 

u isto vrijeme treba u duši osjećati strah pred Božjom pra- 
vednošću, jer Bog neće dati svojih dobara onomu koji ga 
vrijeđa Uvreda isključuje darove, a pravednost milosrđe. Iko 
Boga vrijeđa, griješi. Grijeh izaziva pravednu kaznu, a pra- 
vedna kazna i ufanje u milosrđe ne mogu zajedno postojati. 

Radi toga poručuje sv. Pavao Filipljanima: »Radiste o 
spasenju svome sa strahom i drhtanjem!« (Flp 2, 12). Tri- 
dentinski sabor uči: Nitko od ljudi nije sasvim siguran da se 
nalazi u broju izabranih, tj. nije sasvim siguran da će se 
spasiti. Dokle god čovjek živi može sagriješiti, Boga uvrije- 
diti, postati Božji neprijatelj, pa time izgubiti pravo na nebo. 
Jednako tako nitko nije posve siguran da će u dobru ustra- 
jati do konca života i doći u nebo. Dok živimo na zemlji, 
samo je onaj posve siguran za svoje spasenje komu to Bog 
posebno objavi, a takvih je objava vrlo malo. Redoviti put 
spasenja je taj da se bojimo grijeha i ufamo u Božje milo- 
srđe. Što je duša čistija od grijeha i ima više pouzdanja u 
Božje milosrđe, to je sigurnija za svoje spasenje. 

Mi smo ovdje na zemlji slični mornarima na moru. 
Dokle god se mornar nalazi na moru, može nastati 
oluja i brod potopiti, pa su propali i mornari. Zato mornari 
uvijek žive u neizvjesnosti i u strahu. Tako i mi kršćani treba 
da živimo u strahu, jer nikada nismo sigurni od napasti i 
grijeha koji nam mogu zapriječiti spasenje. Koliko puta se 
već dogodilo da su i najveći brodovi potonuli i nikad nisu 
u luku prispjeli, dok su manji i slabiji brodovi sretno pris- 
pjeli u luku. Kod nas ljudi biva slično. Kralj Salamon je bio 
vrlo uman čovjek. Posjedovao je neobično veliku mudrost, 
pa ga zato i zove Sveto Pismo »mudri Salamon«. Sveto Pis- 
mo pripovijeda da je jednom zgodom došla kraljica od Sabe 
k Salamonu da kuša njegovu mudrost. »A Salamon joj odgo- 
vori na sva pitanja njezina«. Kraljica od Sabe je bila ushi- 
ćena nad Salamonovom mudrosti i u oduševljenju reče kra- 
lju: »Istina je bila što sam čula u svojoj zemlji o tebi i o 
mudrosti tvojoj. Nijesam htjela vjerovati što se govorilo dok 
ne dođem i vidim svojim očima. I zaista, ni pola mi nije 
kazano. Tvoja mudrost i tvoje vrline nadvisuju glas što sam 
ga slušala. Sretni ljudi tvoji, sretni sluge tvoji što uvijek 
stoje pred tobom i slušaju mudrost tvoju!« (1 Kralj 10). Me- 
đutim, pod stare se dane Salamon iznevjeri Bogu i Bog ga 
je odbacio. Na drugoj strani vidimo u povijesti velike greš- 


nike poput sv. Augustina i Marije Magdalene koji su kasnije 
postali glasoviti sveci. I kod anđela, kad ih je Bog postavio 
na kušnju, našao se velik broj koji su od Boga otpali i za- 
uvijek postali nesretni. To su đavli ili nečisti duhovi. Sv. Ivan 
Hrizostom veli: »I najsigurniji pokrivač krovova uvijek lebdi 
u strahu da bi mogao pasti s krova«. Sv. Pavao piše Korinća- 
nima: »Tko dakle misli da stoji, neka gleda da ne padne!« 
(1 Kor 10, 12). 

Ufanje u Božje milosrđe daje nam snage da idemo na- 
prijed i ne zaziremo od životne borbe i životnih udaraca, a 
strah od grijeha čini nas opreznima da pazimo na svoj rad i 
da ne činimo zla. Ufanje je u našem životu ono što je vjetar 
lađi, a strah je sličan teretu u lađi. Vjetar tjera lađu prema 
luci, a teret u lađi osigurava da se ne prevrne i da ne 
potone. Tako se sretno dolazi do konačne svrhe. Strah, dakle, 
ne oslabljuje ufanje, nego ga jača. što je više straha od gri- 
jeha i više nepouzđanja u sebe to je veće ufanje u Boga. 

Kršćansko ufanje je Božji dar. Sposobnost za ufanje u 
Boga dobivamo s posvećujućom milošću već na svetom krstu. 
Duh Sveti budi u nama čežnju za nebeskim dobrima i napu- 
nja dušu s pouzdanjem u Boga. što je u čovjeku veći stupanj 
posvećujuće milosti, dakle što je čovjek savršeniji i Bogu 
miliji, to će se u njemu razviti i veća sposobnost za ufanje 
u Boga. Odatle dolazi da je kod svetaca pod konac života 
ufanje u Boga bilo najveće. Ufanje je slično rijeci, što se 
i ijeka više približava moru, to je ona šira i dublja; što se 
kreposni život čovjeka kršćanina više približava kraju, to je 
1 njegovo ufanje u Boga veće. 


UFANJE JE KOD BOGA SVEMOĆNO 

Jednom je zgodom rekao Isus apostolima, a preko apo- 
stola kaže svima nama koji ispovijedamo ime Isusovo: »Imaj- 
te vjeru u Boga! Zaista kažem vam: Ako tko rekne gori ovoj: 
.digni se i baci se u more’ i ne posumnja u srcu svojemu, nego 
uzvjeruje da će se ispuniti riječ njegova, bit će mu to« 
(Mk 11, 23). Istu je misao Isus istaknuo kad je rekao: »Ako 
imate vjeru kao zrno gorušično i kažete ovomu dudu: .Izađi 
s korijenom van i presadi se u more’, poslušat će vas« 
(Lk 17, 6). 

4 Sto Bog traži od čovjeka? 

Vjera koja bregove premješta i dudove s korijenjem 
čupa i u more presađuje, nije neka teoretska vjera, apstrakt- 
na vjera, vjera koja postoji samo na području umovanja, 
vjera koja kaže: da, istina je što Bog veli — i dalje ništa. To 
je vjera praktična, realna, spojena s ufanjem da će se uistinu 
i ostvariti ono što Bog obećaje. 

U popisu svetaca katoličke Crkve postoji i sv. Gr- 
gur koji je radi mnogih čudesa prozvan čudotvorcem. Kato- 
lička Crkva mu slavi spomendan 17. studenoga. Sv. Bazilije 
ga upoređuje s Mojsijem, prorocima i apostolima. Sv. Grgur 
je, kad se gradila crkva pa je gradnji smetala gora, tu goru 
dalje premjestio i crkva je izgrađena bez poteškoća. Dakle, 
doslovno se ispunilo obećanje Kristovo da će jaka vjera s 
nepokolebivim ufanjem i goru premjestiti. Ovaj svemir u 
kome mi živimo nije nuždan. Mogao je i drukčije izgledati. 
Moguć je bezbroj oblika u kojima je Bog mogao svemir stvo- 
riti. A zašto je Bog izabrao baš ovaj oblik, a ne koji drugi, 
to je tajna, sakrivena u Božjem umu, koju mi s našim ogra- 
ničenim umom nećemo moći nikada posve dokučiti. Kad je 
Bog mogao iz ničega stvoriti ovaj silni — za naše umovanje 
neizmjerni — svemir, kakva je onda poteškoća za Boga pre- 
mjestiti brdo s jednoga mjesta na drugo mjesto? A jednako 
tako nije za Boga nikakva poteškoća takvu moć dati i čo- 
vjeku, koji, kad je u posvetnoj milosti, pa još i žarkoj mo- 
litvi tako tijesno povezan s Bogom, da je dionik Božje naravi 
i dosljedno svemoći Božje. Zar se nešto slično ne događa i 
pred našim očima? Brijeg ili gora leda, koju zovemo santa 
leda, otkine se na jednom kraju i baca se u drugi kraj, baca 
se u more i daleko po moru plovi, dok se ne rastopi. Sante 
leda su strave za krajeve kamo padnu. 

Gora, koju premješta nepokolebivo ufanje u Boga, znači 
u prenesenom smislu velike i — na ljudsku sudeći nesa- 
vladive poteškoće s kojima se čovjek u životu susreće. Kad 
je Mojsije sa svojim Izraelcima bježao pred faraonom, izgle- 
dalo je da će ga faraon dostići i uništiti. Položaj očajan, bez- 
nadan. Što je učinio Mojsije da izmakne toj strašnoj opas- 
nosti? Digao je po Božjem nadahnuću štap nad Crveno more 
i razdijelio more tako da je izraelski narod prešao preko 
mora po suhom, a voda je stajala s obje strane kao zidovi. 
A kad je faraon sa svojom vojskom pošao u potjeru i prispio 


nasred mora, more se vratilo natrag na svoje mjesto i poto- 
pilo faraona sa svom njegovom vojskom (Izl 14). 

Kad je Bog od krvoločnog Pavla načinio sv. Pavla, to je 
čudo — jednako i veće — od premještanja gore. Kad je mi- 
lost Božja obratila raspuštenu Mariju Magdalenu i učinila 
od nje pokornicu — sveticu — i to je čudo — jednako i veće 
od premještanja gore. Kad žena s pouzdanjem u Božju po- 
moć obrati opaka muža, učinila je veliko djelo — kao da je 
premjestila goru. Kad je muž uzdajući se u Boga ukrotio i 
pripitomio goropadnu ženu, učinio je izvanredno djelo kao 
da je premjestio goru. 

Imajmo pouzdanje u Boga i ne bojmo se životnih poteš- 
koća. Bile poteškoće makar kako teške, moć je Božja još 
veća. Pravo je rekao sv. Ivan od Križa: »Čovjek postizava 
toliko koliko se ufa«. Veliko ufanje u Boga postizava velike 
uspjehe u životu. Malo ufanje postizava male uspjehe. A gdje 
nema pouzdanja u Boga, nego vlada utučenost, klonulost i 
bezvoljnost, tu nema ni rada ni uspjeha. 

UFANJE U BOGA JAČA ČOVJEKA 

Tko se u Boga ufa postaje neuništivim pred ljudima. 
Takav je čovjek strpljiv i vedar u trpljenju i konačno smi- 
reno umire. 

Filistejci su se utaborili na jednom brdu, a Izraelci na 
drugom. Iz filistejske vojske istupi naprijed Golijat, čovjek 
vrlo visok i neobično jak. Da se ne moraju tući vojske, Go- 
lijat je želio neka se rat odluči dvobojem. On će nastupiti u 
ime Filistejaca, a Izraelci neka sa svoje strane odaberu koga 
hoće. Kad se nitko drugi nije javio među Izraelcima za dvo- 
boj s Golijatom, javi se mladić David. Golijat je oboružan 
kacigom, oklopom i mačem, a David nastupi sa štapom i 
praćkom. Kad je Golijat opazio Davida sa štapom u ruci, 
reče mu: »Zar sam ja pseto da ideš na me sa štapom?« »I 
prokle Filistejin Davida bogovima svojim«. Nato će Golijat 
Davidu: »Hodi amo k meni da dam meso tvoje pticama ne- 
beskim i životinjama zemaljskim!« A David odvrati Golijatu: 
»Ti ideš na me s mačem, s kopljem i sulicom. A ja idem na 
te u ime Gospoda nad vojskama, Boga vojske Izraelove koju 
si ti pogrdio« (1 Sam 17). Kad se Golijat približavao da na- 
vali na Davida, David brzo pograbi svoju praćku i kamenom 

iz praćke pogodi Golijata ravno u čelo. Golijat se onesviješ- 
ten sruši na zemlju, a David pritrči, izvadi Golijatov mač iz 
korica i odsiječe Golijatu glavu. Kad su vidjeli Filistejci da je 
njihov najveći junak pao, dadu se u bijeg, a Izraelci navale i 
hametom potuku Filistejce. Ljudski se ne da protumačiti od- 
važnost i pobjeda Davidova. Da se David odvažio na borbu 
s Golijatom, slomio ga i pobijedio, pomoglo mu je samo ufa- 
nje u pomoć Božju. S Božjom pomoću maleni uzroci posti- 
zavaju velike učinke, a bez Boga i najveći uzroci ostaju bez 
učinka — bez plodova. 

čovjek koga u životu prati jako ufanje u Boga strpljiv je 
i vedar u bolima i jadima, jer zna »da trpljenja sadašnjega 
vremena nijesu ništa prema slavi koja će se objaviti na na- 
ma« (Rimlj 8, 18) bilo ovdje na zemlji, bilo u prekogrobnom 
životu. Svijetli je primjer kako se zemaljski jadi strpljivo 
snose starozavjetni pravednik, pobožni i strpljivi Job. Kad 
se u gubi raspadao na smetištu, digao je pun pouzdanja u 
Boga oči k nebu i rekao: »Znam da Otkupitelj moj živi i ja 
ću u posljednji dan uskrsnuti sa zemlje. I opet ću se ogrnuti 
kožom svojom i u tijelu svome vidjet ću Boga svoga« 
(Jb 15, 25 — 26). Job je bio strpljiv, jer ga je tješilo ufanje 
u uskrsnuće, nada u slavu i nagradu. Sve zemaljsko ima svoj 
kraj, svoj svršetak, a vječan je samo Bog i duhovna dobra 
što ih Bog daje za nagradu svojim vjernicima. Sv. Pavao, 
kad mu je bilo teško u životu, tješio je sebe i druge vijencem 
pravde što će ga dobiti od Boga za strpljivo snošenje ljudske 
bijede. »Meni je pripravljen vijenac pravde koji će mi dati 
Gospodin u dan onaj, pravedni sudac; a ne samo meni, nego 
i svima koji su ljubili dolazak njegov« (2 Tim 4, 8). 

čovjek koji se ufa u Boga, smireno umire, jer je svjes- 
tan da se smrću rješava ovoga jadnoga zemaljskoga života i 
dobiva drugi bolji preko groba. Sv. apostol Andrija, kad je 
ugledao križ na kojem je imao umrijeti, poviče oduševljeno: 
»Zdravo da si dragocjeni križu koji si posvećen smrću moga 
Boga. Ja ti se približujem sa svetim veseljem. O kako sam 
već dugo žudio za tobom, kako sam te vruće želio.« Sv. Igna- 
cije, biskup u Antiohiji, kad je čuo smrtnu osudu iz usta 
cara Trajana i kad su ga kršćani htjeli osloboditi, molio ih 
je da mu ne oduzmu mučeničku krunu, pa je rekao: »Ja se 
ne bojim ni zvijeri, ni trganja mojih udova, samo ako time 
zadobijem Krista.« 

Važna je nada i u dnevnom životu. Seljak kopa, ore, sije, 
jer ga drži nada da će imati žetvu. Seljak obrađuje s mukom 
i troškom vinograd, jer ga drži nada u berbu. Kad ne bi bilo 
nade u žetvu i berbu, ne bi obradio polje, niti bi se mučio 
s vinogradom. Đak se godinama i godinama muči u školi jer 
ga jača nada da će svršiti nauke i u ljudskom društvu zauzeti 
častan položaj. Kad ne bi bilo nade u sretan svršetak, bacio 
bi knjigu u kut već prvi dan. Zašto se djevojka udaje baš za 
ovoga momka? Jer se nada da će biti sretna kraj njega. Zašto 
mladić ženi baš ovu djevojku? Jer se nada da će s njom 
imati sređeni i smireni bračni život. Kad dakle ljudske nade 
toliko snagu daju čovjeku, makar su često i prevarljive, ko- 
liko je onda opravdanije pouzdati se u Boga, jer Bog ne može 
prevariti ni sebe ni drugoga. »Nebo i zemlja proći će, ali 
riječi moje neće proći« — veli Spasitelj. 


RAZLOG SU UFANJU — OBEĆANJA BOŽJA 

Kršćansko je ufanje ispravno ili pravilno kad se kršća- 
nin ufd da će dobiti one darove i milosti koje je Bog obećao. 
Ne ufati se, dakle, ni manje ni više nego što je Bog obećao 
da će nam dati. 

Naše ufanje ne bi bilo opravdano kad bismo se više po- 
uzdavali u sebe nego u Boga. Ili kad bismo se više pouzda- 
vali u ljude, s kojima zajedno živimo, nego u Boga. Ni onda 
kad bismo se bilo u što zemaljsko i vremenito više pouzda- 
vali nego u Boga. Svako ovakvo ufanje ili pouzdanje u bilo 
što drugo na svijetu, ako je veće nego pouzdanje u Boga, 
biva jalovo, bez uspjeha i posramljeno, jer izvan Boga nema 
ništa ni sigurna ni pouzdana. 

Kad je nakon Zadnje večere pošao Isus s apostolima 
prema Maslinskoj gori, reče im: »Svi ćete se vi sablazniti o 
mene ovu noć. Jer stoji pisano: Udarit ću pastira i razbježat 
će se ovce stada«. Petar je sebe precjenjivao, a druge apostole 
potcjenjivao. Mislio je da on može i ono što drugi ne mogu, 
pa pun uobražene veličine reče Isusu: »Ako se i svi sablazne 
o tebe, ja se neću nikada sablazniti«. Kolika preuzetnost! A 
Isus, da mu pokaže kako je opasno pouzdanje u sebe, a po- 
gotovo pretjerano pouzdanje, reče Petru: »Zaista, kažem ti: 
Još noćas, prije nego pijetao zapjeva, tri puta ćeš me zata- 

i i ti.« A Petar je i dalje ustrajao u svom preuzetnom pouz- 
danju u sebe, pa reče Isusu: »I ako bih morao poći u smrt 
s tobom, ne bih te ja zatajio.« Konačno se dogodilo ono što 
je Isus prorekao. Petar je triput zatajio Isusa i to pred sluš- 
kinjama i onom ruljom koja je Isusa uhvatila. A da zataja 
bude još gora i odvratnija, i zakletvom ju je potvrdio. Sveto 
Pismo veli: »Tada se poče kleti i preklinjati: Ne znam toga 
čovjeka« (Mt 26). Eto kako čovjek postane posramljen kad 
se više ufa u sebe nego u Boga! 

Napoleon I car francuski pokorio je skoro čitavu Evropu 
pa je u svojoj oholosti i preuzetnosti navalio i na papinsku 
državu. Tadašnji papa Pio VII opro se odlučno Napoleono- 
vim nepravednim zahtjevima i 10. lipnja 1809. svečano izop- 
ćio Napoleona iz katoličke Crkve. Napoleon, da se osveti 
papi, pošalje generala Radet-a i dade ga zatvoriti. U zatvo- 
renim kolima odvezen je zajedno s kardinalom Pacca naj- 
prije u Francusku, a onda iz Francuske u Savonu kraj Ge- 
nove. Ovdje u zatvoru Pijo VII proboravio je 5 godina. Da- 
leko od Rima i od vjernika trpio je Pijo VII neizrecive muke. 
Napoleon je s jedne strane nemilosrdno progonio Crkvu, a 
s druge strane nedostojno vrijeđao i ponizivao Sv. oca. 
Sv. otac je svoje pouzdanje upravio Gospodu Bogu i moćnom 
zagovoru Majke Božje. Neprestano se molio Majci Božjoj da 
pomogne njemu i vjernicima. 

God. 1812. dade Napoleon prevesti papu u Francusku u 
Fontainebleau kraj Pariza. Tu je Napoleon tražio od pape da 
se odreče svoje države. Papa je ostao tvrd i nepopustljiv. Za 
kaznu vrati ga Napoleon natrag u Savonu. Međutim, papa 
nije klonuo duhom. Imao je jako i nepokolebivo pouzdanje 
u Boga i zagovor Majke Božje. Bog koji svoje vjerne ako i 
kuša, ali nikada ne napušta i ne ostavlja bez pomoći, nije 
napustio ni papu Pija VII. Napoleon pođe 1812. na Rusiju. 
Tamo je od glada, zime i ruske vojske bila Napoleonova voj- 
ska uništena, a sam Napoleon jedva izvukao živu glavu. Kad 
ga je papa izopćio iz Crkve, govorio je prezirno da uslijed 
papina izopćenja nijednom njegovu vojniku neće puška pasti 
iz ruke. A u Rusiji, uslijed strašne zime, i te kako su njego- 
vim smrznutim vojnicima padale puške iz ruke! 

1813. kod Leipziga bio je Napoleon hametom potučen, 
a 11. kolovoza 1814. morao se u Fontainebleau, u istoj sobi u 
kojoj je on Pija VII silio da se odrekne papinske države, on 


sam odreći svoga prijestolja i nakon toga je bačen u zato- 
čeništvo na otok Elbu. Tako svršavaju sve ljudske veličine 
koje se ufaju više u sebe, nego u Boga, veličine koje prkose 
Bogu. 

Čovjek je velik samo onda kad se u Boga pouzdaje i od 
Boga pomoć očekuje. Ako se čovjek odrekne Boga, ili, što je 
još gore, prkosi Bogu, onda će mu Bog prije ili kasnije poka- 
zati da je prah i pepeo koga vjetar raznosi, a da mu ni traga 
ne ostane. 

OČAJ ILI ZDVOJNOST NIJE NIKADA DOPUŠTENA 

Kršćanin ne smije nikada očajavati. Nikada ne smije na- 
pustiti nadu da će mu Bog grijehe oprostiti i da će mu u 
nesreći pomoći. Očaj bi samo onda bio dopušten kad Bog 
ne bi mogao pomoći, ili kad Bog ne bi htio pomoći. Ali Bog 
je svemoguć, pa zato može pomoći; za Nj ne postoji nemo- 
gućnost, a povrh toga je i dobrostiv, pa hoće pomoći i stvarno 
nama svima drugim stvorenjima daje nebrojena dobra. 

Kad je Kain ubio svoga rođenog brata Abela, upita ga 
Gospod Bog: »Gdje ti je brat Abel?« Kain odgovori: »Ne 
znam. Zar sam ja čuvar brata svojega?« Tada će mu Bog: 
»Što si učinio? Krv brata tvojega sa zemlje glasno viče k 
meni. I zato da si proklet, prognan od domaćega tla, koje je 
otvorilo usta svoja, da popije iz ruke tvoje krv brata tvojega! 
Kad zemlju uzradiš, neka ti više ne daje ploda. Lutat ćeš 
i bježat ćeš po zemlji.« Kain je počinio teški grijeh — brato- 
ubojstvo. Bog za grijeh teško kažnjava. Kain pada u očaj i u 
očaju se tuži Bogu: »Veća je krivnja moja negoli da bih za- 
služio oproštenje« (Post 4). A Gospod Bog, iako ga je teš- 
ko kaznio, nije Kaina dao ubiti, nego mu je dao znak na 
tijelo, po kojem je bio zaštićen od krvne osvete i od nasilne 
smrti. Može li se zamisliti teži grijeh od bratoubojstva pa 
ipak ni bratoubojica ne smije očajavati. I za nj postoji opro- 
štenje i pomilovanje, ali dakako treba pretrpjeti određenu 
kaznu i dati zadovoljštinu za grijeh. 

Prva knjiga o kraljevima u Svetom Pismu opisuje bitku 
između Izraelaca i Filistejaca. Filistejci su bili jači i nagnali 
Izraelce u bijeg. I za Saula, kralja izraelskoga, je postao boj 
vrlo težak. »Napokon ga pogodiše strijele, i on bi teško ra- 
njen. Tada zapovjedi Saul momku koji mu je nosio oružje: 

Izvadi mač svoj i prohodi me da ne dođu ti pogani, prohodu 
me i narugaju mi se! Ali momak, što mu je nosio oružje, 
nećkao se, jer se vrlo bojao. Tada Saul sam uze mač i baci 
se na nj« i ubije sam sebe. »Kad momak, što mu je nosio 
oružje, vidje da je Saul mrtav, baci se i on na svoj mač i 
umrije s njim«. (1 Sam 31). Saul, vidjevši da je opkoljen, 
zdvaja i sam se ubija da ne padne živ u ruke neprijateljima. 
Svojim samoubojstvom dao je zao primjer svome momku, 
pa se i on po primjeru svoga gospodara sam ubio. Tako se 
događa i u ratu da su se pojedinci, da ne dođu živi u ruke 
protivnoj strani, sami ubijali. Dogodi se i to da se mladić 
zaljubio, a djevojka ga neće, pa se ubije. Djevojka bi htjela 
baš ovoga mladića, a on je ni pogledati neće. A ona, drži da 
je to tolika nesreća, koje neće moći preboljeti, i popije otrov 
da bude nesreći kraj. Ili: bogata obitelj preko noći pada na 
prosjački štap. To je nesreća za koju otac obitelji drži da je 
nepodnosiva. Da se nesreće riješi oduzeo si život. Bezbroj je 
životnih okolnosti u kojima su si već ljudi sami oduzeli život. 
A to ne valja i ne da se ničim opravdati. Nitko nije gospodar 
svoga života, pa sa životom ne smije ni raspolagati kako bi 
sam htio. Bog je život dao, Bog je gospodar života, Bog je- 
dini određuje gdje, kada i kako će tko život izgubiti. A naša 
je dužnost život čuvati do krajnjih mogućnosti, i paziti na 
život kao na tuđe vlasništvo za koje ćemo račun polagati. 

Mnogi će reći: Zar nije bilo za Saula bolje da se sam 
ubije nego da su ga Filistejci živa uhvatili i mučili, pa bi onda 
u najtežim mukama ipak morao umrijeti. Da su Filistejci živa 
uhvatili i mučili, a on za ljubav Boga trpig i snosio muke, 
učinio bi dobro i pred Bogom vrlo zaslužno djelo. Pokazao 
bi Gospodu Bogu da ga visoko oijeni i poštuje, kad toliko 
trpi i trpljenje Bogu prikazuje, pa bi mu Bog grijehe opro- 
stio, u trpljenju dao utjehu, i konačno bi dušu spasio. A 
ovako je k onim grijesima što ih je prije za života počinio, 
dodao još novi teški grijeh — samoubojstvo, pa je izgubio 
i ovaj i prekogrobni život. Tako je i sa svima koji su za vri- 
jeme rata i kasnije oduzeli sami sebi život. Ne valja to da se 
mladić ubija jer ga djevojka neće. Neka mirno i strpljivo 
radi Boga snosi tu neugodnost, pa će ga Bog nagraditi da će 
dobiti bolju i čestitiju od one za kojom je zdvajao. Djevojka 
je zdvojna što je izgubila željena mladića. Ne valja tako. 
Treba da bude hrabra, puna pouzdanja u Boga pa će je Bog 


nagraditi da će dobiti muža po volji i bez onoga za kojim je 
ludovala. Treba jadima i nevoljama junački gledati u oči i 
rvati se; ne kukavički bježati, a najmanje sam sebi oduzimati 
život. Sveto Pismo nas opominje: »Ne daj da te zlo nadvlada, 
nego nadvladaj zlo dobrim!« (Rimlj 12, 21). 

OČAJA VANJE JE NEOPRAVDANO JER JE BOŽJE 
MILOSRĐE NEIZMJERNO 

Objavljena nauka na svakom koraku upućuje čovjeka na 
Božje milosrđe. To isto čini i naš prirodni razum. Svaki ljud- 
ski čin, makar kako zao bio, ipak je — ukoliko potječe od 
čovjeka — samo ograničeno zlo. I svi neuredni ljudski čini 
zajedno, i sva zla što ih ljudi čine, makar koliko teška i od- 
vratna bila, ipak su ograničena i po broju i po težini. Teški 
grijesi, veliki prekršaji, neizmjerno su zlo samo u koliko se 
odnose na Boga, koji je neizmjeran, a ne u koliko izviru ili 
potječu od ograničena čovjeka. A Božje je milosrđe, kao i 
sve druge Božje savršenosti, neizmjerno. Ako se uzmu svi 
prekršaji svih ljudi od postanka do svršetka svijeta, oni se 
dadu izmjeriti, a Božje milosrđe nema mjere ni kraja, i ka- 
dro je uništiti, pokriti, oprostiti sva ljudska zla. 

Sv. Ivan Hrizostom daje lijepu poredbu kad veli: što su 
dugovi obična čovjeka prema kraljevskoj riznici koja mu 
stoji na raspolaganje i iz koje uzima kad hoće i koliko hoće? 
Ništa. Jednako tako su ništa svi ljudski grijesi u odnosu pre- 
ma Božjem milosrđu i za to nema čovjek nikada opravdana 
razloga zdvajati. Šta je jedna iskra vatre prema moru? Kad 
iskra padne u more, smjesta se ugasi i u moru nestane. Tako 
i opačina ljudska netragom nestaje u poredbi s Božjom 
dobrotom. 

Sv. Grgur Veliki daje vrlo spasonosan naputak za svaki- 
dašnji život: Prije grijeha misli na Božju pravednost i boj 
se Njegove pravednosti, jer Bog naplaćuje dobro, a kazni zlo, 
kako je tko zaslužio, ako ne uvijek na ovom svijetu, a ono 
svakako na drugom. »Bog će dati svakomu po djelima nje- 
govim« (Rimlj 2, 6). Pomisao na Božju pravednost čini čo- 
vjeka opreznim, promišljenim i razboritim. Razmišljanje o 
sudu, pravednosti i kazni Božjoj, trgnut će čovjeka, makar 
i u zadnji čas, pa će se uzdržati da ne učini zlo. A ako se 
čovjek ipak zaboravio i zlo učinio, ne preostaje drugo nego 

pouzdanje u Božje milosrđe. Bog je velik, Bog je dobar, Bog 
razumije ljudske slabosti, mnogima i bezbrojnima je opro- 
stio, pa će oprostiti i meni. Priznajem svoje grijehe, kajem 
se za njih, dat ću zadovoljštinu, u buduće svim silama ću se 
truditi da opet ne učinim zlo. To je duševno raspoloženje 
koje treba razvijati u duši nakon počinjena zla, a ne odbaciti 
osudu i predati se propasti. 

Da li utopljenik odgurne od sebe čamac ili dasku, pa se 
pusti u valove da se utopi? On se i za slamku hvata, od koje 
nema pomoći, a kamoli se ne bi uhvatio za dasku ili čamac, 
u kom se može sigurno spasiti. Za utopljenika koji bi imao 
kraj sebe čamac i mogao se spasiti a ne bi se htio spasiti, 
rekli bismo da je lud. To vrijedi i za svakoga grešnika, koji 
neće da se izmiri s Bogom. 

Netko će reći: Bog traži za izmirenje pokoru, zadovolj- 
štinu — dobra djela. To je točno. Bog to traži i mora tražiti, 
jer to traži sama narav stvari. Gdje je na svijetu čovjek koji 
bi oprostio uvredu drugom čovjeku, a ne bi tražio baš ni- 
kakvu zadovoljštinu — ni u riječima, ni u djelima? Takva 
čovjeka nećemo naći, jer uvreda po naravi svojoj traži zado- 
voljštinu. Gdje je pojam uvrede, tu nužno mora kao odgo- 
vor doći pojam zadovoljštine. Ljudski razum koji traži po- 
štivanje ljudskoga autoriteta, ljudske vlasti, traži još više 
poštivanje Božjega autoriteta, Božje vlasti. Isti prirodni ljud- 
ski razum, koji zabranjuje vrijeđanje ljudske vlasti, bila ona 
roditeljska ili koja druga, brani još više vrijeđanje Božje 
vlasti i Božjega ugleda, jer je Božja vlast nad svim zemalj- 
skim vlastima i Božji ugled nad svim drugim ugledima u či- 
tavom svemiru. Ljudski razum koji traži da se dade zado- 
voljština povrijeđenoj ljudskoj časti, još više traži da se dade 
zadovoljština povrijeđenoj Božjoj časti. Ne možemo mi po- 
misliti da bi Bog mogao dozvoliti da ga ljudi vrijeđaju kako 
se kome prohtije. 

Čovjek je slab i na zlo sklon od mladosti svoje. Bog po- 
vrh stroge pravde ima za čovjeka i milosrđe, pa svakom čo- 
vjeku prašta, ako se za zlo kaje i dade zadovoljštinu. Sveto 
Pismo nas tješi i velikom istinom: »Bog hoće da se svi ljudi 
spase i dođu do spoznaje istine« (1 Tim 2, 4). Radi toga ni- 
kada, nigdje i nikomu nije dopušteno zdvajanje ili očaj. 

OČAJ VODI DO SAMOUBOJSTVA 


Samoubojstva je bilo na žalost uvijek na svijetu. Danas 
ih ima više nego prije, jer su vremena teža nego su ikada 
prije nas bila. Jedan je skočio u Savu. Drugi se bacio pod 
vlak. Treći je prerezao žile. Četvrti je ispalio hitac u glavu. 
Peti je ispio otrov. Šesti se objesio. Nemoguće je izbrojiti 
sve moguće načine samoubojstava. 

Uzrok samoubojstvu je redovito očaj ili zdvojnost. Uče- 
nik je dobio drugi red, student je pao na ispitu. Obojica drže 
to zlo tolikim da većega i gorega nema. Ne vide izlaza. Izgu- 
bili su nadu. Pali u očaj. Načinili samoubojstvo. Djevojka 
zanosila dijete. Boji se sramote, zdvaja i ispija otrov. Kartaš 
preko noći zakartao sav imetak. Postao prosjak. Obitelj u 
bijedi. Ne vidi izlaza. Hitac ispalio u glavu na obali tako da 
se mrtav strmoglavio u more. 

Naši suvremenici kažu za samoubojicu: Imao je rastro- 
vane živce i u tom stanju rastrovanih živaca načinio samo- 
ubojstvo. A što je dovelo do zatrovanih živaca? Gubitak nade 
da bi se zlo moglo ukloniti ili popraviti, gubitak nade da bi 
se u nesreći mogao naći častan izlaz. Izgubio je čovjek nadu 
a očaj ili beznadnost mu je rastrovala živce, pa je u ludilu 
počinio samoubojstvo. Nikad nitko ne čini samoubojstvo u 
dobru, u obilju, u časti, slavi, zadovoljstvu, nego u teškim 
prilikama, u nesreći, iz koje drži da ne može isplivati, pa mu 
— po njegovu zdvojnom sudu — preostaje jedino samouboj- 
stvo. 

Sveto Pismo spominje klasičan primjer samoubojice. 
Bio je to jed^n između dvanaest apostola — nesretni apo- 
stol Juda. Kad je Isus sastavljao apostolski zbor, uzeo je u 
nj i Judu. Juda je tada bio dobar i volio ga je kao i druge 
apostole, štoviše, još ga je odlikovao i posebnom službom. 
Povjerio mu je upravu nad darovima što su dobri ljudi da- 
vali za uzdržavanje Isusovo i apostola. Juda je imao blagajnu. 
Jednim je dijelom darova imao podmiriti potrebe apostol- 
skog zbora, a drugo je trebao podijeliti među siromahe. Me- 
đutim, što je Juda činio? Kako je bio gramzljiv, lakom, ne- 
uredno sklon prema novcu, on je malo po malo uzimao iz 
zajedničke blagajne za sebe, krao je, postao je tat. Juda je 
čuo gdje Isus govori o svom kraljevstvu, ali se to kraljevstvo 
Judi nije sviđalo. Nadao se zemaljskom kraljevstvu gdje bi 

imao unosan položaj, dobro zarađivao i udobno živio. Ali 
Isus je govorio o duhovnom kraljevstvu, u kom se treba od- 
ricati, pa biti i gladan i žedan. To Judi nije išlo u glavu pa 
je s vremenom najprije u duši prekinuo s Isusom. A prije 
nego se sasvim odijelio od Isusa, mislio je još zaraditi nešto 
novaca. Zatim je postao i izdajica. Vidio je da neprijatelji 
traže glavu Isusovu i dobro će platiti. On će Isusa izdati, 
novac primiti, a Isus će se već izvući iz neprilike kako je to 
već više puta u životu učinio. Juda je pošao k židovskim 
starješinama, obećao izdaju i za nju primio 30 srebrnika. 

Međutim drama nije završena. Juda je čuo da je Isus 
osuđen na smrt i da će biti na križ raspet. Zgrozio se nad 
svojim zločinom. Čitavo je biće njegovo uzdrhtalo od užasa, 
savjest ga je mučila, a srebrnici pekli kao da nosi žeravicu 
u njedrima. Da si olakša savjest, pođe u hram, izvadi novac 
i baoi ga na pod uz riječi: »Sagriješih, izdavši krv pravu«. 
Mislio je da će mu biti lakše na duši, ali u duši nema mira. 
Izgubio je svaku nadu, zdvajao je nad svojim zločinom, lutao 
je po gradskim ulicama. Konačno pođe prema potoku Ce- 
dronu i tu se objesi na jedno drvo. Kako je bio težak, pukla 
je grana na kojoj se objesio. Lešina padne na zemlju i sva 
se utroba razasu po zemlji. Tako je nesretni Juda samouboj- 
stvom završio svoj opaki život. Od lakomca je postao tat, 
od tata izdajica, od izdajice očajnik, od očajnika samoubo- 
jica. Judino samoubojstvo vjerna je slika svih samoubojica. 
Judin duševni razvoj do samoubojstva vjerno tumači duševni 
razvoj kod svih ubojica. Opak život dovodi čovjeka do raz- 
novrsnih zločina, zločini do očaja, a očaj do samoubojstva 
ako se čovjek za vremena ne trgne i za zlo nč pokaje. 

Sveti oci jednodušno tumače: da se Juda pokajao Isus 
bi mu oprostio izdaju kao što je i Petru oprostio zataju. 
Sv. Jeronim veli da je Juda teže uvrijedio Boga kad je zdva- 
jao o milosrđu Božjem nego kad je izdao Isusa. Sv. Augustin 
uči: Onaj koji zdvaja o Božjem milosrđu jednako vrijeđa 
Boga kao i onaj koji sumnja da li Bog postoji. Juda je za- 
uvijek propao ne toliko radi zločina koliko radi zdvojnosti. 
Sv. Izidor veli jasno: Nada ili ufanje otvara, a zdvojnost za- 
tvara nebeska vrata. 

PREUZETNO UFANJE JE GREŠNO 


Nijedan čovjek, a napose kršćanin, ne smije se drsko 
ili preuzetno ufati u Božje milosrđe. 

Preuzetno bi se ufao u Božje milosrđe onaj čovjek koji 
bi bezbrižno griješio, tovario grijeh na grijeh, činio zločine 
bez mjere i broja, opako živio na svim područjima svoga 
djelovanja misleći da mu Bog mora oprostiti sve grijehe i 
da Bog ne može nikoga osuditi baš za to, jer je neizmjerno 
milosrdan. Takvo shvaćanje Božjega milosrđa bilo bi sasvim 
neopravdano i krivo. 

To bi značilo da je Bog slabić koji nema snage da se 
opre ljudskoj zloći. To bi značilo da ljudi zapovijedaju Bogu, 
a ne Bog ljudima. To bi značilo da ljudi mogu raditi što 
hoće, pa i Boga vrijeđati koliko hoće, a Bog bi morao sve 
ljudske nepodopštine mirno gledati i u nemoći svojoj sve 
opraštati. To ,bi značilo da je Bog ovisan o ljudima, a ne 
ljudi o Bogu, da Bog mora praštati uvijek i svakomu čovjeku, 
makar što činio, makar kako zloban bio. 

Nigdje na svijetu nećete naći nijedno sudovanje koje 
bi poznavalo samo blagost i milosrđe, a da ne bi znalo u isto 
vrijeme i za pravednost. Kako god otac i majka bili blagi i 
milosrdni, od vremena do vremena upotrebljavaju i kazne. 
To je dokazom da povrh blagosti i milosrđa poznaju i pra- 
vednost koje se djeca trebaju bojati. Državno sudovanje više 
naglašuje pravednost i kazne, nego blagost i milosrđe. Ono 
traži neumoljivu, suhu, strogu pravednost koja traži zado- 
\ o jštinu povrijeđenom zakonu. Svako se društvo prijeti 
pravdom i kaznom da se ljudi boje povrijediti pravila, red 
i zakon, a manje se govori o blagosti, milosrđu i nagradama 
Štoviše, i nadnaravno društvo, sveta Kristova katolička 
Crkva, koja se s pravom zove »pia mater«, dobra, blaga maj- 
kazne° Zna UZ mil ° Srde u svom zakonodavstvu pravednost i 

knm Nema u na - sv i> etu obit elji u kojoj bi djeca radila što se 
a rnd t P [° h I' Je ' u 3r đa dj6Ca vri J eđa i u 1 ponizuju roditelje, 
ohiS- J 1 đa nf ; hajno P reko toga prelaze? Takav bi život u 
Oitelji doveo obitelj u propast, takva bi obitelj sama sebi 

iskopala grob. Nema države ili društva koje ne bi imalo za- 
kona i pravila. Država i društvo traže red i ne dopuštaju da 

svaki član društva radi što hoće. U takvom bi društvu brzo 
došlo do rasula. 

Netko će prigovoriti: Nije Bog kao ljudi, ni Božje sudo- 
vanje nije kao ljudsko sudovanje. Nije Bog kao čovjek. To 
stoji. Bog je neograničen, a čovjek je ograničen. Bog je sama 
dobrota, a čovjek uz dobrotu posjeduje i zloće. I Božje je 
sudovanje daleko nad ljudskim. Ali stoji da je ljudski um 
iskra Božjega uma. Bog je stvorio ljudski um po uzoru svo- 
ga — Božjega uma. Bog nije mogao stvoriti ljudski um pro- 
tiv svoga uma da se ljudski um kosi s Božjim umom i sudi 
protiv Božjeg uma. 

Kad je, dakle, ljudski um iskra Božjega uma i u skladu 
s Božjim umovanjem, onda je i ljudsko Sudovanje odraz Bo- 
žjega sudovanja. Prema tome i kod Gospoda Boga postoji 
povrh blagosti i milosrđa pravednost i kazna koje se treba 
bojati. Ne smijemo se uvijek i u svemu ufati samo u milo- 
srđe Božje, nego se treba bojati i pravednosti i kazne Božje. 
Ne smijemo bezbrižno griješiti i misliti: Bog će sve oprostiti, 
nego misliti i na to da će nas Bog i kazniti ako se ne popra- 
vimo. Strah pred Bogom — da će nas kazniti, i pouzdanje u 
Božje milosrđe da će nam Bog oprostiti — treba da su jed- 
naki. Bilo bi zlo kad bi netko imao samo strah pred Bogom. 
To bi bio očaj ili zdvojnost. Ali bi bilo zlo i to kad netko ne 
bi imao baš nikakva straha pred Bogom, pa bi mislio da je 
njegovo spasenje izvan svake opasnosti i da mu Bog ne može 
uskratiti pomoć. To bi značilo preuzetno se ufati u Boga i 
kušati Boga. 

Sv. Bernardo veli: »Nemoj prezirati Božjega milosrđa 
ako nećeš iskusiti Božju pravednost«. Isus' Krist je rekao: 
»Ako ne budete pokore činili, svi ćete propasti« (Lk 13, 3). 
Neka se nitko ne tješi: Ja ću se već ispovijediti, ili: Ja ću se 
pred smrt obratiti i pokoru činiti. Smrt može iznenada doći 
pa neće biti vremena ni za kajanje ni za obraćenje. A iskus- 
tvo pokazuje da je smrt redovito onakva kakav je bio i 
život. 

NE SMIJE SE KUŠATI BOGA 

Čovjek bi kušao Boga kad bi se nestašno ili obijesno 
izvrgavao pogibelji u nadi da će mu Bog pomoći. 

Boga bi kušao đak ili student, koji cijele godine ne bi 
ništa učio, nego bi šetao, igrao se, išao u kino i kazalište, u- 


godno se u društvu zabavljao u nadi da će mu Bog pomoći, 
i da će, unatoč nerada, na koncu školske godine proći s do- 
brim uspjehom. Boga bi kušao seljak koji ne bi ni orao ni 
kopao, ni sijao ni sadio, pa bi se ipak nadao da će Bog uči- 
niti čudo, i on imati obilnu žetvu i berbu. Boga bi kušao tko 
bi se naglavce bacio u Savu u virove i očekivao da će ga Bog 
izbaviti od smrti. Tako i onaj tko bi se bacio pod vlak pa bi 
mislio da će ostati neozlijeđen. Svi se ovi bez razloga, pusto- 
pašno i obijesno izlažu pogibelji kojoj se ne bi trebali izla- 
gati, pa je zato neopravdano očekivati Božju pomoć. Takvi- 
ma poručuje Gospod Bog: »Tko pogibao ljubi, u pogibli će 
i propasti« (Sir 3, 27). 

Samo onaj čovjek ima pravo očekivati Božju pomoć, pa 
i izvanrednu pomoć ili čudo, tko vrši volju Božju, čini ono 
što Bog od njega traži. Kad je đak ili student cijele godine 
marljivo učio, redovito polazio u školu, bilježio predavanja, 
bio u nauci savjestan i točan, opravdano je da očekuje Božju 
pomoć i da se obrati Gospodu Bogu: Gospode, učio sam 
marljivo i savjesno, učinio sam sve što mi je kazivala moja 
pamet i savjest dobrih ljudi, vršio sam volju Tvoju; sad mi 
pomozi, daj da sretno svršim školsku godinu. — Sad će Bog 
sigurno pomoći, pa makar trebalo i čudo u pomoć. 

U Svetom Pismu čitamo kako je đavao kušao Isusa. Kad 
je Isus postio u pustinji 40 dana i 40 noći, kao čovjek osjetio 
je glad. Tada pristupi k njemu đavao i reče: »Ako si Sin Božji 
zapovijedi da ovo kamenje postane kruh«. A Isus mu odgo- 
vori: »Čovjek ne živi samo o kruhu, nego o svakoj riječi što 
dolazi iz usta Božjih«. Đavao je htio da Isus sve pustinjsko ka- 
menje pretvori u kruh, a Isus to nije htio, jer nije bilo nikakva 
pametna razloga. 

Iza toga postavi đavao Isusa na vrh hrama i reče mu: »Ako 
si Sin Božji, baci se dolje!« Drugim riječima: Skoči s tornja, 
pokaži svoju moć i smjelost, pa će ti se ljudi diviti i pljeskati’ 
O tebi će se mnogo govoriti, bit ćeš junak dana, bit ćeš slavan. 
Glasovit. A što bi Isus imao od toga? Baš ništa. Ljudska je 
slava kao dim koga vjetar za čas odnese, a da mu ni traga 
ne ostane. Isus je to kasnije u životu i te kako iskusio. Na 
Cvjetnicu je razdragana masa vikala Isusu: Hosana Sinu Da- 
vidovu — to znači živio, slava ti, a na Veliki petak, dakle 
samo pet dana kasnije, ta ista masa viče kao bjesomučna: 
Raspni ga, raspni! Tako svršava ljudska slava. Ne čini, dakle, 

Isus čudesa da ugađa ljudskim neurednim težnjama nego da 
ljude oduševi za Boga i krepostan život. Isus je odgovorio 
đavlu: »Stoji pisano: Ne kušaj Gospodina, Boga svojega.« 

Najzad uze đavao Isusa na goru vrlo visoku i pokaza mu 
sva kraljevstva ovoga svijeta i ljepotu njihovu pa mu reče. 
»Sve ovo dat ću tebi ako padneš ničice pa mi.se pokloniš«. 
Đavao hoće da mu Isus iskaže štovanje koje se iskazuje samo 
Bogu. Za nagradu đavao obećaje Isusu da će mu dati sva kra- 
ljevstva ovoga svijeta. A što bi đavao mogao komu dati kad 
ni sam ništa nema. Đavli su osuđeni u paklu i mogu van samo 
na čas kad im Bog to iz posebnih razloga dopusti. Đavao je 
mislio u Isusu pobuditi neurednu težnju koja se zove lako- 
most. Lakomac misli samo na imovinu, novac, pa ce za novac 
i dušu prodati. A što veli Isus: »Odlazi sotono! Stoji pisano: 
Gospodinu se Bogu svojemu klanjaj i njemu jedinomu sluzi.« 
(Mt 4). Ne kušaj Boga, ne napastuj Boga! Ne trazi od Boga 
velika i neočekivana djela bez potrebe, kad nema za to raz- 
loga. Nego radije Boga poštuj, Bogu se moli, Božju volju vrsi, 
Bogu budi vjeran. 

Isus je dopustio da ga đavao napastuje da pokaže nama 
ljudima kako napast sama po sebi nije grijeh. Napast je gri- 
jeh samo onda kad čovjek na napast pristane ili je odobri. 
Treba se moliti Bogu i postojano odbijati napasti. Konačno 
Isus prezire đavla-kušača da nas upozori kako Gospod Bog 
prezire svakoga čovjeka koji Boga kuša, koji se obi jesno 
izlaže pogibelji i čeka od Boga pomoć koju Bog nije obećao 
niti će je dati. 

LJUBAV 


NAJVEĆA ZAPOVIJED 

Jedan od književnika pristupi k Isusu i zapita Ga: »Koja 
je prva od svih zapovijedi? Isus odgovori: Ljubi Gospodina, 
Boga svojega, svim srcem svojim, svom dušom svojom, svom 
pameti svojom i svom snagom svojom! Ovo je prva zapovi- 
jed. Druga glasi: Ljubi bližnjega svojega kao samoga sebe! 
Važnije zapovijedi od ovih nema« (Mk 12, 28 — 31). Već je u 
Starom zavjetu Gospod Bog naglasio ljubav k Bogu sličnim 
riječima kad je rekao: »Ljubi Gospoda, Boga svojega, svim 
srcem, svom dušom i svom snagom svojom!« (Pnz 6, 5). 
I ljubav prema bližnjemu je poznavao Stari zavjet. Bog je 
poručio Izraelcima: »Ne nosi u srcu mržnje proti bratu svo- 
jemu! Ne budi osvetljiv prema zemljacima svojim, nego ljubi 
bližnjega svojega kao sebe samoga!« (Lev 19, 17—18). 

Kad mi svojim prirodnim razumom raščlanjujemo pojam 
ljubavi, što nam kaže razum? Kaže nam da ljubiti nekoga 
znači: o ljubljenoj osobi plemenito misliti. Za ljubljenu oso- 
bu toplo osjećati. O ljubljenoj osobi biranim riječima govo- 
riti. Ljubljenoj osobi po volji raditi, ili činiti takva djela za 
koja čovjek zna da će njima ugoditi ljubljenoj osobi. Ljubiti 
nekoga iskreno, časno i pošteno znači: čitavo svoje biće — 
dušu i tijelo, sve duševne i tjelesne moći posvetiti ljubljenoj 
osobi. Takvo shvaćanje ljubavi potvrđuje Spasitelj svojom 
naukom o ljubavi k Bogu. Kad Isus Krist veli: ljubi Boga 
svim srcem svojim — znači čitavom voljom treba htjeti Boga 
i za Bogom težiti kao za najvećim dobrom. Svom dušom 
svojom ljubiti Boga znači: razumom kao najplemenitijom 
moći treba uzvišeno misliti i suditi o Bogu. Svom pameti 
ljubiti Boga znači: treba osjećati za Boga kao za najdraže 
biće, sva čuvstva upraviti u službu Božju. Ljubiti Boga svom 
snagom svojom znači: sva svoja djela — velika i mala na sva- 
kom koraku izvoditi tako da budu na čast i slavu Bogu. 

Ove dvije zapovijedi o ljubavi k Bogu i bližnjemu — 
kao u korijenu sadržavaju sve druge zapovijedi. I tko ove dvije 
zapovijedi vjerno vrši, izvršio je sav zakon. Sv. Pavao veli: 
»Ljubav ne čini zla bližnjemu. Ljubav je vršenje zakona« 
(Rimlj 13, 10). Druge zapovijedi prirodnoga i Božjega zakona 
iznose pojedinosti, jasnije tumače, potanje izlažu ono što je 


5 Sto Bog traži od čovjeka? 

već sadržano u ovim dvjema zapovijedima. Kao što iz ljud- 
skoga korijena nikne stablo s mnogim granama, tako iz ovih 
dviju zapovijedi, kao iz klica, niče i razvija se u život bez- 
broj drugih zapovijedi. 

U zapovijedi o ljubavi k Bogu sadržane su prve četiri od 
deset Božjih zapovijedi. U zapovijedi o ljubavi k bližnjemu 
sadržano je ostalih šest Božjih zapovijedi i djela milosrđa. 
Prve četiri zapovijedi se odnose na Boga. Bog kao naš vrhov- 
ni Gospodar traži od nas u prvoj zapovijedi: priznanje svoga 
veličanstva, poklon i vjernu privrženost. U drugoj traži po- 
štovanje — nikad ništa zla reći o Bogu. U trećoj traži vršiti 
propisano bogoslužje bar nedjeljom i blagdanom, a prepo- 
ručuje se to činiti i u tjednu. U četvrtoj zapovijedi traži Bog 
od nas štovanje svojih zamjenika na zemlji, a to su: rodi- 
telji, učitelji, odgojitelji, duhovni i svjetovni poglavari. U 
svima ovima treba gledati Božje predstavnike, nosioce Božje 
vlasti, pa ih za to treba s dužnim poštovanjem susretati. 

Drugih šest zapovijedi u pojedinostima tumače zapovi- 
jed o ljubavi k bližnjemu. Peta zapovijed — ne ubij — zabra- 
njuje dirati u život bližnjega! šesta — ne sagriješi bludno — 
dirati u osobu drugog spola. U sedmoj zapovijedi — ne ukra- 
di — zabranjuje Bog dirati u tuđu imovinu. U osmoj — ne 
reci lažna svjedočanstva — zabranjuje Bog lagati i krivo 
svjedoči protiv bližnjega. U devetoj i desetoj — ne poželi 
žene bližnjega — ne poželi nikakve stvari bližnjega svoga — 
zabranjuje Bog oštećivati obiteljski život bližnjega. Duhovna 
djela milosrđa: grešnika pokarati, neuka poučiti, dvoumnoga 
dobro savjetovati, tužna utješiti, krivca strpljivo podnositi, 
uvreditelju oprostiti, za žive i mrtve Boga moliti; kao i tje- 
lesna djela milosrđa: gladna nahraniti, žedna napojiti, gola 
obući, gosta primiti, sužnja otkupiti, bolesna pohoditi i mrtva 
ukopati — upotpunjuju šest Božjih zapovijedi koje govore 

0 bližnjemu, ili još bolje rečeno: upotpunjuju zapovijed o 
ljubavi prema bližnjemu. 

Ispitajmo svoju savjest: Kako smo se do sada u našem 
životu odnosili prema Bogu, a kako prema bližnjima, prema 
okolici u kojoj živimo? Sve prolazi, svega će nestati, a trajnu 

1 vječnu vrijednost imaju samo dobra djela koja smo učinili 
iz ljubavi prema Bogu i bližnjemu. 


BEZ LJUBAVI NEMA SPASENJA 

Naš je život na zemlji uređen tako da se nigdje ništa ne 
postizava bez rada, truda, napora, bez dobrih djela. Ako uče- 
nik želi sretno svršiti školsku godinu, mora učiti. Ako činov- 
nik želi dobiti plaću, mora savjesno cijeli mjesec raditi. Ako 
radnik želi dobiti nadnicu, mora izvršiti povjereni posao. Ako 
seljak želi imati žetvu, mora prije toga orati, kopati i sijati. 

I blaženi život u nebu je nagrada koju čovjek mora zaslu- 
žiti. Nitko nije došao u nebo a da nije prije radio i trudio se 
da ga postigne. Nema neba, nema spasenja bez dobrih djela. 
A dobra djela, kojima se nebo stiče, moraju biti učinjena iz 
ljubavi prema Bogu i bližnjemu. Ljubav je prva i najveća 
krepost. Po njoj sve druge kreposti i njihova dobra djela 
dobivaju vrijednost i zaslugu pred Bogom. Bez ljubavi druge 
kreposti nisu kreposti, niti su njihova djela zaslužna pred 
Bogom. Zato veli sv. Ivan: »Tko ne ljubi, ostaje u smrti«, 
čovjek kod koga se duša odijelila od tijela, mrtav je, za ljud- 
sku zajednicu ne znači baš ništa. Tako i onaj koji ne osjeća 
za Boga i Boga ne ljubi, makar što učinio, nema vrijednosti 
za prekogrobni život. Sv. Franjo Saleški naglašuje istu misao 
kad kaže: »Tko bez ljubavi živi, taj je mrtav«. Sv. Pavao is- 
tiče tu misao još jasnije: »Ako tko ne ljubi Gospodina na- 
šega Isusa Krista, neka bude proklet!« (1 Kor 16, 22). Rad, 
trud, napor, djela, makar kolika i kako velika bila, sama po 
sebi nisu dosta za spasenje; djela treba da su učinjena iz 
ljubavi prema Bogu i bližnjemu; tada tek postaju zaslužna, 
vrijedna da se njima stekne nebo. 

Sv. Augustin veli: »Da možemo pravilno hodati, trebamo 
dvije noge. Da možemo pravilno prema nebu ići i k Bogu 
doći trebamo u duši imati ljubav prema Bogu i bliž- 
njemu. Da se ptica može dići prema nebu, treba dva 
krila«. Tako i mi, ako se hoćemo k Bogu dići i Božji biti, 
trebamo kao krila ljubav prema Bogu i bližnjemu. Blaženi 
u nebu ljube Boga, ljube se i među sobom. Ako i mi hoćemo 
u nebo doći, a to sigurno hoćemo, jer smo za nebo stvoreni, 
treba da ljubimo Boga i ljude oko sebe. Sv. Augustin pita 
Gospoda Boga: »Šta je čovjek da tražiš od njega da Te ljubi, 
i da mu se prijetiš strašnom kaznom ako to ne čini?« Slika 
je to bolja što vjernije prikazuje onoga koga predstavlja. 
Čovjek je po svojoj razumnoj i besmrtnoj duši slika Božja. 

Zato je i čovjek to bolji, to vjernije predstavlja Boga što za 
Boga više osjeća, a toplo i vjerno osjećanje prema Bogu po- 
kazuje se najjače po ljubavi. 

Sposobnost da možemo ljubiti Boga i bližnjega kako tre- 
ba dobivamo sa posvećujućom milošću. Posvećujuća milost 
je vrhunaravni nezasluženi dar kojii Duh Sveti ulijeva u našu 
dušu, po kojem daru mi od grešnika postajemo pravednici, 
djeca Božja i baštinici kraljevstva nebeskoga. Posvećujuća 
milost zove se još opravdavajuća milost, jer se njom čovjek 
pred Bogom opravdava, to jest postaje od krivca pravednik, 
i prelazi iz nemilosti u milost i pravednost. Posvećujuću mi- 
lost dobivamo prvi put na svetom krstu, a ako je čovjek na- 
kon svetoga krsta teško sagriješio, vraća mu se milost po- 
svećujuća u dušu nakon pobožno obavljene svete ispovijedi. 

Čovjek po svojoj naravi teži za Bogom, ali nema snage 
da se vine k Bogu, da živi i radi kako Bog hoće. Zato mu je 
potrebna Božja pomoć koja se zove milost. Sv. Pavao veli: 
»Znam da dobro ne živi u meni, to jest u tijelu mojemu. Jer 
htjeti imam u sebi, ali činiti dobro ne nalazim« (Rimlj 7,18). 
Da mogu činiti dobro i da uistinu činim dobro, to dolazi od 
Boga, po Božjoj pomoći — po milosti. Kad dakle dođe mi- 
lost u dušu, a milost daje treća božanska osoba Duh Sveti, 
onda je tek duša sposobna ljubiti Boga i bližnjega kako tre- 
ba, onda je tek duša sposobna izvoditi zaslužna djela. To nas 
uči Sveto Pismo kad kaže: »Ljubav se Božja izli u srca naša 
po Duhu Svetom, koji je dat nama« (Rimlj 6,5). 

S ljubavlju prema Bogu ulijeva Duh Sveti u našu dušu 
i ljubav prema bližnjemu. Ljubav prema Bogu i ljubav pre- 
ma bližnjemu je jedna i ista ljubav, samo se razlikuje po 
tome na koga se odnosi. Jednom se zove ljubav prema Bogu, 
jer se odnosi na Boga, a drugi put se zove ljubav prema bliž- 
njemu, jer se odnosi na bližnjega. Ove dvije ljubavi slične 
su dvjema potocima koji izlaze iz istog vrela, ili dvjema gra- 
nama koje rastu iz istog korijena. 

Ljubav prema Bogu i bližnjemu ne stoji samo u toplim 
čuvstvima i slatkim riječima, nego u prvom redu u dobrim 
djelima što ih činimo na čast Bogu i na korist bližnjemu. Ići 
u crkvu, moliti se Bogu, primati svete sakramente, pošteno 
živjeti — to su djela kojima se pokazuje i dokazuje ljubav 
prema Bogu. Pomoći bližnjemu u bijedi — vršiti duhovna i 


tjelesna djela milosrđa — to su djela koja dokazuju pravu 
ljubav prema bližnjemu. 


ZAŠTO SMO DUŽNI LJUBITI BOGA? 

Kod pravilno razvijene ljubavi sudjeluju razum, čuvstvo 
i volja. Kad je razum pronašao nešto kao lijepo i dobro, u 
duši se rodi čuvstvo ugodnosti, radosti. Iza toga se javlja vo- 
lja i hoće to lijepo i dobro biće prisvojiti, postići za sebe. 

Tako je i u ljubavi prema Bogu. Razum shvaća Boga kao 
najljepše i najveće dobro. Čuvstvo se naše u Bogu raduje i 
volja hoće Boga postići, s Bogom se sjediniti. 

Kad se, dakle, pita: Zašto smo dužni Boga ljubiti, razum 
daje odgovor: Jer je Bog najljepše, najsavršenije biće, jer 
me Bog ljubi neizmjerno, jer je Bog moj neprestani dobro- 
činitelj. Povrh toga izričita je zapovijed Isusa Krista koja 
upotpunjuje naš razum i nalaže: Ljubi Boga nadasve. 

Naš razum promatra prirodu oko sebe i sudi: Lijepe su 
planine sa svojim šumama i ledenjacima. Lijepe su doline sa 
svojim bujnim biljnim i životinjskim carstvom. Lijepe su ri- 
jeke sa slapovima, jezera sa svojim čarima, mora sa svojim 
nepreglednim površinama. Lijepo je nebo sa svojim nebroje- 
nim tjelesima. Kako je tek lijep i veličanstven Bog koji je to 
sve tako lijepo stvorio! U prirodi svuda vlada red. Sve ima 
svoju svrhu. U svemiru je sklad. Sve je u savršenom odnosu 
u sebi i prema drugim bićima. Kako je tek savršen Bog koji 
je sve u svemiru tako savršeno uredio! Nitko ne daje dru- 
gomu ono čega sam nema. Ako vi nemate milijun dinara, ne 
možete to drugomu dati. A kad netko nekomu nešto daje, on- 
da daje samo ono što ima. Kad je Bog tolike ljepote posta- 
vio u prirodu i tako divnim savršenstvom uresio svemir, on- 
da je opravdan sud da je Bog i neizmjerno lijep i neizmjer- 
no savršen, pa prema tome i dostojan naše najveće ljubavi. 

Boga ljubimo, jer Bog ljubi nas. Najveću nam je ljubav 
Bog pokazao kad je poslao na svijet svoga Sina. 0 Božjoj 
ljubavi prema nama veli Isus Kri9t: »Bog je tako ljubio svi- 
jet da je predao svoga jedinorođenog Sina, da nijedan, koji 
vjeruje u njega, ne pogine, nego da ima život vječni. Jer Bog 
nije poslao Sina svojega na svijet zato da sudi svijet, nego da 
svijet spasi po njemu« (Iv 3,16-17). Bog nije poslao na svijet 

Sina svoga da kao moćni svjetovni kralj vlada i zapovijeda, 
da živi u sjaju i raskoši, nego da poput sluge hoda po zemlji 
i služi svima ljudima. Bog nije htio da njegov Sin živi i umre 
kao drugi ljudi, nego da živi u mukama i progonima i da na 
križu umre. Po morskoj obali idu zajedno otac sa sinom i 
slugom. Sluga iz nespretnosti pada u more, a otac, da 9pasi 
slugu, šalje sina u more po slugu i time sina izvrgne smrtnoj 
opasnosti. Zar ne da bismo se divili plemenitosti toga gospo- 
dara? Je li moguće zamisliti ljepšu ljubav prema slugi? Taj 
bi sluga do groba morao biti zahvalan svom gospodaru. Tako 
se dogodilo s našim spasenjem. »Da slugu (nas ljude) spasiš, 
ti si, Gospode, Sina predao!« A sv. Ivan dodaje: »Ljubimo 
Boga jer je On prije ljubio nas« (1 Iv 4,19). 

Boga smo dužni ljubiti jer je On naš neprestani dobro- 
činitelj. što god imamo od Boga imamo. Naš život, zdravlje, 
dnevna hrana, odijelo, stan, roditelji, prijatelji — sve je to 
Božji dar. »Svaki dobri dar i svaki savršeni poklon odozgo 
je, silazeći od Oca svjetlosti« (Jak 1,17). Zato pita sv. Pavao: 
»Što li imaš, čovječe, što nisi primio? A ako si primio, što se 
hvališ kao da nisi primio?« (1 Kor 4,7). 

Neprestano dijeljenje Božjih dobročinstava djeluje na 
nas — nažalost — tako da ih gotovo i ne cijenimo. Radi toga 
je korisno promatrati one ljude koji tih dobročinstava nema- 
ju. Promatramo li slijepce, gluhe, nijeme, čovjeka bez ruke, 
noge, sa teškom sušicom, čovjeka luda, padavičava — tada 
ćemo tek pravo shvatiti kako je veliki Božji dar što smo 
zdravi i kako veliku ljubav i zahvalnost dugujemo Bogu. Ako 
običnom čovjeku dugujemo ljubav i zahvalnost za svaki pa 
i neznatni dar, koliko više ljubavi dugujemo Bogu od koga 
nam je sve što jesmo i imamo; Bogu koji nam je dao anđele 
za čuvare, sunce, mjesec i zvijezde za svjetlo, zemlju za stan, 
biljke i životinje za hranu i uživanje! Djeca ljube roditelje 
jer su im dali život, a to čine na svoj način i životinje, čovjek 
koji ne bi ljubio Boga, koji ga je stvorio i obiljem svih daro- 
va nadijelio, bio bi gori od nerazumne prirode oko sebe. 

K ovim uzvišenim razlozima, kojima naš prirodni razum 
opravdava ljubav prema Bogu, dolazi kao kruna zapovijed 
Isusova. Isus zapovjeda: »Ljubi Gospodina Boga svojega 
svim srcem svojim, svom dušom svojom, svom pameti svo- 
jom i svom snagom svojom!« (Mk 12, 30). Kuda god se, da- 
kle, čovjek okrene: bilo u prirodu, bilo u Objavu, odasvud 

u ČEMU SE SASTOJI LJUBAV PREMA BOGU? 
tražf mith k ° ji iskreno Jj' ubl B °ga. taj postojano Boga svuda 

ad M BotiL 8 Ss a t t0 W 83 m ° gl ° ° d Boga °4liti, ta] 

Božju čast i spremno prima sve što od Boga dolazi 
Ne bi bilo ispravno kad bi tko tvrdio da je ljubav prema 
Bogu stvar čuvstva, da se ljubav k Bogu sastoji u tom da 
nam se Bog sviđa i da ćutimo veselje u duši kad na Boga 
pomislimo, a u djelima da se ne treba na Boga obazirati 

znaie a Vo 2 r S ka StVar raZU ™ ad - V ° Ije neg ° čuvstva - Razum upo- 
znaje Boga kao najsavrsemje biće i zato Boga cijeni više 

nego sve stvoreno. A volja, vođena razumom, teži za sjedi- 

njenjem s Bogom tako da se čuva grijeha i čini Bogu ugodna 

djela. »Neće svaki koji mi govori: Gospodine, GospfdSftS 

u kraljevstvo nebesko, nego samo tko vrši volju Oca mo’jega 

<M ' 7 - 2,) - Liubav -• *** * & 

Tko Boga ljubi taj rado misli na Boga, o Bogu rado 

s | uš a kad drugi o Bogu govore. Što čovjek voli 
na to rado misli. Zato u veli Isus Krist: »Gdje je blago tvoie 
tamo je i srce tvoje« (Mt 6, 21). Tko Boga ljubi ta sva điela 
nZr° dl - S nakanom da njima Boga časti, čega je srce 
S ?e o B m ožiim ta ?**■ ^ Tto Bož * visoko cijen' 

Boga, riječi Božje sluša« (Iv 8, 47). J ° d 

„ ... Tk0 Boga lj '^ bi čuva se grijeha i pazi da mu se srce ne 
prilijepi o zemaljska dobra. Ljubav i grijeh se iskliučuiu 
ao vatra i voda. Ako nekoga ljubimo, nećemo ga vrijeđati 
ako nek °f a vrijeđamo, ponizujemo, život mu ogorčujemo 
to je znak da ga ne volimo. Tako je i u našem odnosu prema 
Bogu. Ako Boga volimo, onda Ga nećemo ni psovati nf kleti 

zloZad^H i OZ]e P ° grđivatl A tk0 Boga kune, ili koje drugo' 
zlo radi dokaz je da u njemu nema ljubavi k Bogu U tom 

J ' znaci, oimt ce ono sto ja od njega tražim, činit će 

samo dobra djela, jer Bog samo dobro ljubi, a mrzi na zlo. 
Tko ljubi Boga taj će se čuvati grijeha, ne zato jer se boji 
kazne, nego zato da ne uvrijedi Boga — dobroga Oca. 

Kad je čovjeku vruće, skida sa sebe odijelo. Kad je odi- 
jelo skinuo, smanjio je vrućinu. Tko je pun Božje ljubavi i 
u srcu gori od ljubavi k Bogu, taj će iz srca izbaciti sve 
neuredne težnje za vremenitim dobrima, smanjiti ljubav k 
zemlji i tijelu, a povećati ljubav k Bogu. 

Ljubav se k Bogu osobito jasno očituje u radu za Božju 
čast. Kad je netko naišao na lijepu knjigu koja mu se sviđa 
i mnogo je korisna iz nje naučio, onda će tu knjigu i dru- 
gima preporučiti da je kupe i čitaju. Tko Boga ljubi, taj će 
o Bogu i drugima govoriti da što više ljudi Boga upozna, po- 
štuje i proslavi. Sv. Augustin veli: Žar je djelovanje ljubavi, 
tko nema žara za nešto, nema ni ljubavi. Tko nema žara i 
oduševljenja za Božju stvar, znak je da nema ni ljubavi k 
Bogu. Tko Boga ljubi zabrinut je, upravo se buni kad vidi 
ili čuje da drugi Boga vrijeđaju. Tko Boga ljubi, veseli se 
kad vjera napreduje, kad se Boga svuda i svagdje propovi- 
jeda. Pravi ljubitelj Božji poduzima sve da otpale i zablu- 
djele opet dovede k Bogu. Što su sve apostoli pretrpjeli, a 
misionari i danas trpe u dalekim krajevima, kad naviještaju 
sveto evanđelje! 

Tko Boga ljubi zahvalan Mu je za dobročinstva i sprem- 
no podnosi boli što mu ih Bog šalje. Svako dobročinstvo 
očekuje zahvalu. Što je dobročinstvo veće i zahvala mora biti 
veća. Ništa toliko ne boli koliko nezahvalnost, a napose tamo 
gdje je dobročinstvo potjecalo iz čiste, idealne ljubavi. A 
Božja dobročinstva potječu iz najplemenitije Božje ljubavi 
prema nama, jer Bog nas ni u čemu ne treba. 

I boli, i trpljenja što nas u životu stizavaju, dokaz su 
ljubavi Božje, pa ih treba spremno i strpljivo snositi dok Bog 
ne odredi drukčije. Kad bi Bogu bio draži udoban i lagodan 
život, onda bi sigurno takav život priuštio i svomu Sinu Isusu 
Kristu. A kad je Isusov život bio neprestano trpljenje, sav 
pun boli duševnih i tjelesnih, onda nemamo ni mi drugo 
očekivati. U bolima je Isus pokazao zamjernu ljubav prema 
Bogu. Po bolima je Isus spasio svijet i sebe proslavio. Upra- 
vo u bolima se vidi veličina naše ljubavi, po množini boli i 
patnjama što smo ih kadri za Boga pretrpjeti mjeri se veli- 
čina naše ljubavi. Uvijek, dakle, i u svemu neka se sveti ime 


Božje; uvijek i u svemu neka je hvaljen, slavljen i blagoslov- 
ljen Gospod Bog. 


KAKVA DA JE LJUBAV PREMA BOGU 

Ljubav prema Bogu nije obična ljubav. To je posebna, 
uzorna ljubav. Kao što je Bog jedinstveno biće u čitavom 
svemiru i izvan svemira, tako je i ljubav prema Bogu jedin- 
stvena ljubav i nijedna se druga ne može s njome mjeriti. 
Zato i nije Isus Krist rekao jednostavno: »Ljubi Boga« — na 
način kako se ljubi stvoreno, zemaljsko, ljudsko, sve oko 
sebe. Kad je Krist govorio o ljubavi prema Bogu, onda veli: 
»Ljubi Gospodina, Boga svojega, svim srcem svojim, svom 
dušom svojom, svom pameti svojom i svom snagom svojom!« 
(Mk 12, 30). čitavo biće — dušu i tijelo — sve duševne i tje- 
lesne moći treba staviti Bogu na raspolaganje, sve treba s 
Bogom povezati. Nije dosta o Bogu samo lijepo misliti. O 
Bogu treba biranim izrazima govoriti. Za Boga treba požr- 
tvovno raditi, tako da svako naše djelo nosi na sebi oznaku 
da je Božje djelo. 

Na Boga treba misliti kad ustajemo, kad se oblačimo, 
kad se umivamo. Kod jela, rada, odmora, počinka, svuda tre- 
ba da smo Božji. Kad smo u prirodi, pa čujemo pijev ptica, 
ili osjetimo miris cvijeća, ili slušamo žubor vode, ili smo se 
zagledali u stoljetni hrast — sve to neka nas diže k Bogu, 
sve to neka u nama pobudi misao: Kako si velik i nedokučiv. 
Gospode Bože! Sv. Augustin je rekao: Priroda oko nas govori 
onomu koji Boga ljubi, nijemim, ali vrlo razumljivim go- 
vorom. 

I razum i vjera zajedno nalažu da Boga treba ljubiti više 
nego -išta drugo na svijetu. 

Na prvi je pogled to lijepo rečeno i lako shvatljivo, ali 
se u životu teško ostvaruje, jer traži velikih žrtava. Svega 
na svijetu se treba odreći — sve treba napustiti kad to Bog 
traži — to je ljubav nada sve stvoreno — takvu ljubav traži 
Bog prema sebi. Bog je svrha, a sve drugo su sredstva. Kad 
koje sredstvo smeta, treba ga napustiti da se može postići 
svrha. 

U čemu su te žrtve? Nedjelja je, blagdan je, bilo bi u- 
godno u krevetu počivati. Božja je zapovijed: treba ići u 

crkvu. Treba se odreći udobnosti kreveta i poći u crkvu. 
Drugi su zdravi, ja sam bolestan. Možda ću od bolesti i 
umrijeti. Javlja se bol u duši. Zašto si me, Bože, tako teško 
kaznio? Odmah treba probuditi ljubav prema Bogu i reći: 
Neka se vrši volja Božja. Bog zna da je za me bolest bolja 
od zdravlja. Zato ću je strpljivo snositi. Izgubili ste službu, 
imetak, oca, majku, koga od braće. Ne prigovarati, ne 
mrmljati. Bog je tako odredio. Volja Božja — volja moja. 
Bog ima pravo tako postupati, a naše je bez prigovora slu- 
šati i pokoriti se. što god iz ruke Božje dolazi, dobro došlo. 
Neka je blagoslovljena ruka Božja kad me miluje, ali i onda 
kad me šiba. 

Narav se buni, ali razum prosvijetljen vjerom kaže: za 
Boga treba sve žrtvovati, pa i sam život. Kad bi se postavilo 
pitanje: Da li ću radije uvrijediti Boga ili izgubiti život? Bez 
promišljanja treba radije žrtvovati život nego uvrijediti Boga. 
što bismo rekli kad bi se lonac digao protiv lončara koji ga 
je načinio? To isto kažemo i za čovjeka koji se diže protiv 
Boga. Još gore! Lončar može lonac prodati, pa više nije go- 
spodar loncu. A čovjek ostaje u vlasti Božjoj bio živ ili mrtav, 
nalazio se na ovom ili na drugom svijetu. Nema sile ni moči 
koja bi mogla čovjeka oduzeti ispod Božje vlasti. Prema tome 
treba najprije paziti što Bog hoće, i to vjerno izvršiti, a onda 
tek dolaze u obzir anđeli, sveci, duše u čistilištu i ljudi na 
zemlji oko nas. 

Cvijeće, životinje, imetak, ljude — oca, majku, braću, pri- 
jatelje, ženu, muža, zaručnika, zaručnicu, smijemo a i dužni 
smo ljubiti, ali samo radi Boga, jer od Boga potječu i u 
koliko nas k Bogu dovode. To su sve sredstva koja volimo u 
vezi s Bogom, a ne kao nešto što je jednako Bogu ili više 
od Boga. Sva prolazna dobra traju od danas do sutra. A Bog 
je vječan. Bog ih je dao. Bog ih može i oduzeti. A stvarno za 
kaznu i oduzima kad se čovjek ne služi njima kao Božjim 
darovima. 

Svuda mora vladati red, pa tako i u ljubavi. Bog dolazi 
na prvo mjesto, a sve drugo na drugo mjesto. — Boga treba 
ljubiti više nego sve drugo, a sve izvan Boga samo u Bogu 
i radi Boga i onoliko koliko nas ljubav stvorova dovodi do 
poštivanja i ljubavi k Bogu. Bog nam u Svetom Pismu otvo- 
reno kaže: »Tko ljubi oca ili mater više nego mene, nije 
mene dostojan. I tko ljubi sina ili kćer više nego mene, nije 


74 


mene dostojan« (Mt 10, 37). Tko ljubi bilo što u svemiru više 
nego Boga, nije Boga dostojan — u njemu nema prave Božje 
ljubavi. 

LJUBAV I ZASLUŽNA DJELA 

Naša su dobra djela pred Bogom zaslužna samo onda 
ako ih vršimo iz ljubavi prema Bogu. Što u duši imamo više 
ljubavi, to će i naša djela biti vrednija. Bog ne gleda toliko 
na veličinu samoga djela koliko na veličinu ljubavi što je čo- 
vjek osjeća prema Bogu. Neznatno djelo tima pred Bogom 
veću vrijednost, ako je učinjeno s velikom ljubavi, nego i 
najveće, ako je učinjeno s malo ljubavi, ili bez ljubavi uopće. 

Isus je s apostolima boravio u hramu u Jeruzalemu i 
promatrao kako ljudi stavljaju darove u blagajnu. Bilo je 
mnogo bogataša, koji su davali mnogo — obilne darove. Ko- 
načno dođe i neka siromašna udovica i metne u blagajnu 
skromni — neznatni dar, jedva spomena vrijedan. A baš na 
dar ove siromašne udovice upozori Isus apostole i reče: 
»Zaista, kažem vam: Ova siromašna udovica metnula je više 
u blagajnu nego svi drugi. Jer svi drugi davali su od svoga 
suviška, a ona metnu od siromaštva svojega sve što je imala« 
(Mk 12, 41 — 44). Siromašna je udovica toliko Boga ljubila 
da je za Božju stvar žrtvovala i ono zadnje što je imala. Zato 
je njezin dar pred Bogom veći od svih darova što su ih bo- 
gataši dali. Bogataši su davali od svoga suviška, pa nisu ni 
izdaleka osjećali toliku žrtvu i toliku ljubav prema Bogu kao 
siromašna udovica. Sv. Bonaventura je rekao: »Ljubav je začin 
dobrih djela; što je kod djela više ljubavi — začina, to su 
ona Bogu ugodnija«. 

Sv. Pavao kaže: Ni znanje, ni čudesa, ni proroštva, ni mi- 
lostinja, ni trapljenje nema vrijednosti, ako čovjeku nedo- 
staje ljubav prema Bogu. »Ako jezike ljudske i anđeoske 
govorim; ako imam proroštvo i znam sve tajne i sve znanje; 
ako imam vjeru da i gore premještam, a ljubavi nemam, ni- 
šta sam. I ako razdam sve imanje svoje, i ako predam tijelo 
moje da se sažeže, a ljubavi nemam, ništa mi ne koristi« 

(1 Kor 13, 1 — 3). 

Dobra su djela bez Božje ljubavi kao svjetiljka u kojoj 
nema ulja. Svjetiljka bez ulja je bez ikakve koristi, takva su 
i naša djela bez ljubavi. Kako mjesec dobiva svoju svjetlost 

od sunca i bez sunca ne znači ništa, tako i sva naša prega- 
ranja, rad, muke d žrtve bez ljubavi prema Bogu — ostaju 
bez vrijednosti. Jelo bez začina, nema teka; jednako ni dobra 
djela kad ih nije proniknula Božja ljubav. 

Naš blaženi život na nebu također ovisi o ljubavi prema 
Bogu. Što je bila veća ljubav prema Bogu na času smrti, to 
će čovjek imati veći stupanj slave na nebu. Sv. Franjo Sa- 
leski veli: »Tko je više ljubio, bit će većma proslavljen«. I u 
našoj je naravi tako da smo bolji onome tko nas vise ljubi. 

Već u zemaljskom životu dobiva više milosti onaj tko 
Boga više ljubi. Tko Boga više ljubi, tomu se i više grijeha 
oprašta. Kad je Isus bio u gostima kod šimuna farizeja, bila 
je tamo i Marija Magdalena — poznata javna grešnica. Su- 
zama je svojim prala Isusove noge i kosom ih otirala. Isus joj 
je oprostio sve grijehe i rekao: »Njoj su oprošteni mnogi gri- 
jesi njezini, jer je pokazala mnogu ljubav« (Lk 7, 47). 

Ljubav se u duši umnaža promatranjem savršenosti i đo- 
bročinstava Božjih. Kako se vatra pojačava dodavanjem no- 
voga goriva, tako se ljubav prema Bogu pojačava i umnaža 
razmatranjem Božjih istina, a naročito promatranjem muke 
Isusove. Sv. Franjo Saleski kaže: Golgotski brežuljak je vi- 
soka škola ljubavi. Kad čovjek ima pred očima da je Bog 
vječan, svemoguć, on zna da je dobar, milosrdan, da je radi 
mene — čovjeka i Sina poslao na svijet; da je Sin Božji trpio 
više nego ikoji čovjek, a trpio je za moje spasenje — tko da 
ne ljubi Boga, tko da ne živi samo za Boga? Svjestan sam da 
je sve moje što imam bilo na tijelu bilo na duši — dar čiste 
Božje ljubavi. Zar da onda ne uzvratim ljubav za ljubav? 

Da se možemo dići k Bogu po ljubavi treba kidati veze 
sa zemljom. To su neuredne težnje — grešne težnje koje nas 
vuku na zlo, a zlo se protivi Bogu. Bog i zlo se isključuju kao 
voda i vatra ili dan i noć. Gdje je Bog u duši, tu ne smije 
biti zla, a gdje je 'zlo, tu nema Boga. 

Ljubav se k Bogu umnaža u duši čestim pobuđivanjem 
ljubavi. Da netko postane vješt pjevač mora se često vježbati 
u pjevanju. Da netko postane dobar govornik mora se često 
vježbati u govoru. Tako isto da netko stekne sposobnost lju- 
biti Boga treba često u duši pobuđivati čin ljubavi k Bogu. 
Sv. Franjo Asiški bi dan i noć neprestano ponavljao: »Bog 
moj i sve moje«. Tako je on razvio u našoj duši neobično ve- 
liku ljubav k Bogu. 


Ljubav se prema Bogu gubi iz duše samo teškim grije- 
hom. Kad se na nebeskom svodu pojave teški i tmasti oblaci, 
sunce prestane svijetliti i grijati. Tako se i svjetlo i žar lju- 
bavi gubi kad čovjek počini koji veliki zločin. Kako voda gasi 
vatru, tako teški grijeh uništava u duši ljubav. Jedino teški 
grijeh, i ništa drugo, ne može nam iz duše oteti ljubav Božju. 
Zato je i rekao sv. Pavao: »Ja sam uvjeren da ni smrt, ni 
život, ni anđeli, ni poglavarstva, ni sadašnjost, ni budućnost, 
ni sila, ni visina, ni dubina, ni drugo kakvo stvorenje ne 
može nas rastaviti od ljubavi Božje« (Rimlj 8, 38 — 39). 

SVJETOVNA LJUBAV 

U naravi je čovječjoj da čovjek nešto voli, da mu srce 
za nečim teži što bi htio imati i posjedovati. Može to biti 
osoba, živi čovjek, muškarac ili ženska, a može to biti živo- 
tinja — pas, konj, kanarinac, a može to biti i neživa tvar — 
novac, duhan, jelo, vino, lijepo odijelo, udoban stan. Makar 
čovjek bio bešćutan i tvrd, bez ljubavi nijedan nije; svaki 
u srcu osjeća da ga nešto veseli, da mu je -nešto milo, da ne- 
što ljubi. 

Ako čovjek nema na prvom mjestu kao predmet ljubavi 
Boga, onda će na prvom mjestu imati kao predmet ljubavi 
koji stvor. Tada će mjesto Boga ljubiti kao Boga novac, jelo, 
vino, žensku i muškarca, imetak ili bilo što drugo. Nitko ne 
voli sve predmete u svemiru jednakom ljubavi. Nešto voli 
više, drugo manje. Opravdano je i nužno je po nauci Objave 
i razuma da čovjek najviše cijeni, poštuje i ljubi Boga, jer 
je Bog prva i najveća vrijednost. Ako što drugo više voli nego 
Boga, onda je taj ljubljeni predmet njegov bog, ali kriv bog, 
idol, a on je tada idolopoklonik. Mjesto pravom Bogu, klanja 
se krivom bogu — idolu. Takav je čovjek zamijenio vrijed- 
nosti, više voli stvorove nego Spasitelja, više voli svijet nego 
Boga; on u duši nosi svjetovnu, a ne Božju ljubav. 

Sveto Pismo navodi više primjera svjetovne ljubavi koja 
je kriva, neopravdana ljubav, jer voli više stvorove nego 
Stvoritelja-Boga. Juda je za 30 srebrnika izdao Isusa. Više je 
volio novac nego Učitelja Isusa. Pobrkao je vrijednosti. Uči- 
nio je djelo koje svi mi osuđujemo. Juda je slika svih izda- 
jica, nezahvalnika, beznačajnika. Mi ga osuđujemo. I s pra- 
vom to činimo, jer je učinio odvratno djelo koje se ničim i 

nikada ne može ispričati. A kad naši suvremenici radi šetnje, 
kina kazališta, izostave sv. misu u nedjelju ili koji zapovij 
dani blagdan, zar to nije slično djelo. Juda je zapostavio Isusa 
novcu, a današnji ljudi zapostavljaju Isusa šetnji, kinu i 
zalištu. Ima ljudi kojima je najviša svrha na svijetu dobra 
hrana i piće. Na takve se tuži Sveto Pismo već u prvo kršćan- 
sko vrijeme kad veli: »Mnogi žive kao neprijatelji kriza Kri- 
stova; kojima je svršetak propast, kojima je Bog trbuh i slava 
u sramoti njihovoj« (Filip 3, 19). Izraelski kralj Salamon je 
volio sjaj, bogatstvo i žene. ženama za volju štovao je njihove 
krive bogove radi čega se teško zamjerio Bogu. Sveto Pismo 
veli: »Salamon je činio što se nije dopadalo Gospodu i nije 
hodio za Gospodom do kraja kao otac njegov David I Gos- 
pod se razgnjevi na Salamona« (1 Kralj 11). Absalon, sm 
Davidov, volio je čast više nego išta drugo. Htio je biti kra j 
mjesto oca Davida, pa je digao bunu u narodu protiv oca. 
Absalon je drsko, nezahvalno dijete. Ne poštuje m Boga na 
nebu ni oca na zemlji. Njemu je bog slava kraljevska. A kako 
je svršio? Imao je lijepe bujne kose. Kad je jašio na mazgi 
ispod krošnjata hrasta, kosa mu se zaplela za grane. Mazga 
je ispod njega otišla dalje, a on ostao visjeti na granama 
hrasta. Dotle su došli očevi vojnici i kopljem ga proboli, pa 
onda mrtva bacili u jamu i kamenjem zatrpali. Ima ih koji- 
ma je bog njihovo bogatstvo. Dan i noć snuju kako bi što 
više imetka nakupili. Ni na što drugo ne misle nego samo na 


imetak. . 

Svi ovi, koji bilo što više ljube nego Boga, slični su Izra- 
elcima koji su plesali oko zlatnog teleta. Dok je Mojsije 
boravio na gori Sinaj, Bogu se molio, s Bogom razgovarao 
kako će narodu dobro činiti, dotle se narod pod gorom ra- 
zuzdavao, načinio zlatno tele, pa su ljudi vikali kao mahniti. 
»Ovo je bog tvoj, Izraele, koji te izvede iz zemlje egipatske!« 
(Izl 32). 

Ljudi ovoga svijeta običavaju reći: »Užijmo život jer se 
samo jedanput živi«. Njihovo je načelo: »Jedimo i pijmo jer 
sutra možemo umrijeti«. Ne vode brige o životu preko groba. 
Ne misle da je ovaj život samo priprava za drugi, da je ovaj 
život samo kratko-prelazno stanje, a trajni život dolazi tek 
smrću ovoga. Svima se ovakvima prijeti Isus Krist i kaže: 
»Tko ljubi život, izgubit će ga« (Iv 12, 25). Tko svoj život 
ovdje na zemlji ljubi tako da samo uživa, tijelu ugađa, a ne 


čini dobra djela kojima se osigurava vječni život, taj će u 
vječnosti propasti. A onima koji žive samo zato da jedu i 
piju, govori Krist: »Teško vama koji ste sada siti! Vi ćete 
gladovati. Teško vama koji se sada smijete! Vi ćete tugovati 
i plakati.« Sv. Augustin pita: »Što više voliš: Ljubiti neuredno 
ovaj život i zauvijek propasti, ili ljubiti Krista i živjeti u vječ- 
nost? Nemoj živjeti samo za ovaj život, da ne izgubiš vječni 
život«. Sv. Bonaventura veli: »Ludost je zamijeniti vječni ži- 
vot s ovim prolaznim zemaljskim«. 


POSLJEDICE SVJETOVNE LJUBAVI 

Svjetovnom se ljubavlju zove svaka ljubav koja bilo što 
u svijetu više voli od Boga. U svakom se čovjeku neprestano 
zbiva rvanje između duše i tijela. Duša po svojoj naravi teži 
za Bogom, od koga izravno potječe, a tijelo vuče k zemlji od 
koje je kod prvoga čovjeka neposredno sazdano. Kod začeća 
djeteta sudjeluju zajedno i Bog i roditelji. Roditelji postav- 
ljaju uvjete za tijelo, a Bog stvara dušu i sjedinjuje je s 
tijelom. Bog stvara svaku dušu posebno i to onim časom 
kad su roditelji postavili uvjete za tijelo. Duša i tijelo moraju 
biti zajedno. Inače nema živa čovjeka. A kako su duša i tijelo 
oprečnih naravi, svaki od njih vuče na svoju stranu. Ako se 
popušta tijelu i bavi se čovjek samo onim što tijelu godi. . . 
jelo, pilo, odijelo, stan, visoki položaj, slava, čast, sportovi, 
zabave, zanemaruje se duša i njezine vrednote. Tko je svu 
brigu posvetio tijelu, taj je zanemario dušu, pa konačno i 
najvišu duhovnu vrednotu — Boga. U isto se vrijeme ne 
može gledati u zemlju i u nebo. Ako gledaš u zemlju, ne mo- 
žeš gledati u nebo. Ako je čitavo čovjekovo biće ispunjeno 
ljubavlju prema svijetu — materiji, tad u njemu nema mje- 
sta za Boga. Životna praksa to točno pokazuje. Ljudi koji su 
zaokupljeni samo materijom i ispovijedaju materijalistički 
nazor na život, ne shvaćaju i ne razumiju duhovni nazor na 
život, pa konačno poriču svaku duhovnost; dosljedno i naj- 
višu duhovnost — samoga Boga. 

Ljudi koji ne štuju pravoga — duhovnoga Boga, nego svo- 
je — tvarne idole, nemaju i ne mogu nikada imati mira u duši. 
Gledajmo u život. Komu je idol njegovo bogatstvo, taj ga 
idol ne može nikada smiriti. Koliko god čovjek bio bogat. 

nikad mu nije dosta bogatstva, uvijek hoće više imati. Ne- 
prestano je zabrinut kako da poveća imetak, uvijek je u 
zdvojnom nemiru da ne bi stečeni imetak izgubio. Ima žen- 
skih bića kojima je idol njihova ljepota. Da li su sa svojim 
idolom sretne? Nipošto! Muči ih strah da dođe bolest i uni- 
šti im ljepotu. Konačno i same godine — bez ikakve bolesti 
— malo po malo likvidiraju idol ljepote. Još se nije našla 
ženska koja bi uspjela kroz čitav život sačuvati ljepotu. Sva- 
ka ženska — ako proživi redoviti tok ljudskoga života, ujedno 
je preživjela i svoj idol — ljepotu. Nema idola koji bi smirio 
čovjeka, jer svi idoli svršavaju prije čovjeka, a najkasnije 
zajedno s čovjekom. 

Ovakvi se ljudi strašno boje smrti. Najkasnije kod smrti 
moraju se rastati sa svojim idolima. Pomisao: doći će smrt, 
morat ću napustiti bogatstvo. Sa sobom neću ništa ponijeti. 
Drugi će grabiti i raznositi moju muku. Nekomu je idol 
visoki položaj. Morat će ga ostaviti i prepustiti drugomu. 
Još se neće mrtav ni ohladiti, već će njegovo mjesto zauzeti 
drugi. 

Međutim, za idolopoklonike nije najgore to što će se 
morati kod smrti dijeliti od svojih idola. Još gora je pomisao: 
A što onda, ako iza smrti ipak ima nešto? Ako postoji biće, 
sudac, pred koga ću morati doći i odgovarati za svoja djela? 
A ja na toga suca nisam mislio nego ga ismjehivao? Ta straš- 
na pomisao donosi sa sobom zdvojnost, ta neizvjesnost muči 
gore nego sve tjelesne muke, to je gotov pakao već na zemlji. 

Mnogi se u ovakvim teškim časovima saberu, dođe im 
pomisao na dobroga Boga, o kom su čuli u mladosti, naro- 
čito prilikom prve svete pričesti, sjete se kako je dobra baka 
ili plemenita majka toplo govorila o Bogu, pa se skruše i s 
Bogom pomire. Drugi preziru sve što je s Bogom u vezi, dižu 
u očaju i pesnicu protiv Boga, pogrđuju Ga, mrze Ga i u 
zdvojnoj mržnji na Boga polaze s ovoga svijeta. Takvim je 
ljudima život pun nemira, zadnji su im časovi zdvojni, a 
svršetak redovito jadan. 

Sveto Pismo nas upozoruje: »Nitko ne može dva gospo- 
dara služiti (koji protivno zapovijedaju). Ili će na jednoga 
mrziti i drugoga ljubiti, ili će uz jednoga prianjati i drugoga 
prezirati. Ne možete Bogu služiti i mamoni« (Mt 6, 24). Ne 
može se u isto vrijeme služiti Bogu i svijetu, duhu i materiji. 
Ne može se u isto vrijeme ispovijedati spiritualistički i mate- 


rijalistički nazor na život, jer se oni isključuju kao dan i noć. 
Ako vjeruješ da Bog postoji, onda ne možeš vjerovati da 
Boga nema. Ako netko drži da Boga nema, onda je dosljedno 
da Boga ni ne poštuje. 

Svaka svjetovna ljubav svršava s vremenom, a najkasnije 
sa smrću. Ili vrijeme oduzme čovjeka od njegova idola, ili 
ukloni idol od čovjeka. Zato kažu sveti oci: Nemoj ljubiti 
zemlju i zemaljske vrednote, jer sve to nestaje, nego ljubi 
Boga i duhovna dobra, koja ostaju u vječnost. 

Nitko nije uspio dokazati da nema Boga i prekogrobnog 
života. Svi takozvani dokazi samo su prividni dokazi. Ako i ti 
prividni dokazi ipak nekoga uvjeravaju da nema Boga, kod 
čovjeka se javlja konačno pitanje: A što onda ako ipak ima 
Bog i prekogrobni život? 

LJUBAV PREMA BLIŽNJEMU 

Tko je naš bližnji? Svaki čovjek. Ne samo oni koji su na- 
še narodnosti, nego i oni koji pripadaju drugim narodnosti- 
ma. Ne samo katolici, nego ii svi drugi kršćani, pa i pogani. 
Ne samo muškarci, nego i ženske, i starci i djeca. Ne samo 
obrazovani staleži, nego i obrtnici i radnici i seljaci, pa i oni 
koji su bez ikakva zanimanja i koji su na teret sami sebi i 
drugima. Ima ih, bilo ih je i bit će ih, koji se bave nečasnim 
poslovima: kradu, varaju, otimaju, razbojnici su — samo zlo. 
1 za takve treba imati srca, i takvima treba pomoći da posta- 
nu čestiti i korisni ljudi. 

Naši su bližnji i naši neprijatelji. Jedni nam diraju u po- 
štenje. škode nam ugledu i časti, uništavaju nam dobar glas. 
Drugi nam diraju u imovinu, potkapaju nam opstojnost. Ni 
takve ne smijemo sasvim prezreti i odbaciti. 

Neki je obrazovani čovjek pitao Isusa: »A tko je moj 
bližnji? Tada prozbori Isus i reče: Jedan je čovjek silazio iz 
Jeruzalema u Jerihon i pade među razbojnike. Oni ga oplije- 
niše, izraniše, ostaviše ga napola mrtva i otidoše. Slučajno 
je istim putem silazio neki svećenik. On ga vidje i prođe. 
Isto tako dođe tamo neki levit, vidje ga i prođe. I neki Sama- 
ritanac na ovom putu dođe u njegovu blizinu. Kad ga vidje, 
sažali mu se. Pristupi k njemu, zali uljem i vinom rane nje- 
gove i zavi ih. Tada ga podiže na svoje kljuse, dovede ga u 
gostionicu i pobrinu se za njega. Sutradan izvadi dva denara, 

dade ih krčmaru i reče mu: Brini se za njega! Što više po- 
trošiš, platit ću ti kad se vratim«. Sad upita Isus toga obra- 
zovanoga čovjeka: »Tko je od ove trojice bio bližnji onome 
koji je pao među razbojnike?« A čovjek odgovori: »Onaj koji 
mu je iskazao milosrđe«. Isus odgovori: »Idi, i ti čini tako!« 
(Lk 10, 29 — 37). Ranjenik — unesrećeni čovjek bio je Izra- 
elac, a dobročinitelj Samaritanac. Izraelci i Samaritanci su 
živjeli u zavadi, bili su neprijatelji. A Samaritanac je ipak u 
nevolji pomogao Izraelcu, makar mu je Izraelac bio neprija- 
telj. Isus hvali Samaritanca, stavlja ga kao uzor ne samo ovom 
obrazovanom čovjeku, nego i svim ljudima. Dakle, i neprija- 
telj je naš bližnji. I njemu treba u određenim životnim prili- 
kama priskočiti u pomoć. 

Bolest je našega — dvadesetoga vijeka pretjerani nacio- 
nalizam ili šovinizam. Čovjek sam sebi ne vjeruje do kakvih 
apsurda dolazi moderni nacionalni odgoj. Ljudi jedne narod- 
nosti precjenjuju sebe i svoj narod i preziru druge narode. 
A kod naroda je kao i kod pojedinih ljudi. Svaki ima i dobrih 
i zlih svojstava. Razlika je samo u tome što tako zvani kul- 
turni narodi znaju vješto svoja dobra svojstva uveličati, a zla 
prikriti, a drugi svoja dobra svojstva ne uveličavaju, zla ne 
sakrivaju. I u Kristovo je vrijeme bilo puno pretjeranoga 
nacionalizma, ali ga je kršćanstvo brzo uočilo i radikalno mu 
stalo na put. Kršćanstvo nije trpjelo nacionalnih svađa i raz- 
dora, nego je reklo: »Nema tu više ni Židova ni Grka, nema 
više ni roba ni slobodnjaka, nema više ni muškoga roda ni 
ženskoga, jer ste vi svi jedno u Kristu Isusu« (Gal 3, 28). 

Katolička Crkva ostaje vjerna i dosljedna ovoj nauci. I 
danas šalje svoje misionare — vjerovjesnike u sve krajeve 
svijeta, među sve narode, pa i one najzapuštenije. Svi narodi 
imaju pristup u katoličku Crkvu, članovi svih naroda posta- 
ju svećenici i biskupi, pa i kardinali. 

Katolička je Crkva prva ustala protiv pretjeranog nacio- 
nalizma ili šovinizma. Ona je ustala protiv rasne diskrimina- 
cije ili diobe naroda na više i niže. Katolička Crkva uvijek 
ističe jednakost među ljudima i narodima. Sve to čini us- 
trajno i neumorno u okviru nauke ljubavi prema bližnjemu. 

ZAŠTO SMO DUŽNI LJUBITI BLIŽNJEGA? 

Naš je bližnji svaki čovjek — pa i neprijatelj. Dužni smo 
bližnjega ljubiti kao samoga sebe. Ljubav prema samomu 


sebi je pravilo, uzor ili primjer po kom ćemo se odnositi 
prema drugim ljudima, što ne bi mi htjeli da nama drugi 
čine, to ne smijemo ni mi njima činiti. A što želimo da drugi 
nama čine, to treba da i mi njima činimo. To je osnovno pra- 
vilo ljubavi prema bližnjemu. 

Bližnjega smo dužni ljubiti, jer to Bog zapovijeda. Izriči- 
ta Božja zapovijed nalaže: »Ljubi bližnjega svoga kao samoga 
sebe« (Mk 12,31). Tko voli oca, voli i njegovu djecu, jer su dje- 
ca dio oca, dio očeve naravi, nastavak očeva života. Zato će sva- 
ki čovjek koji poštuje i ljubi Boga, radi Boga poštivati i 
ljubiti bližnjega, jer smo svi mi od Boga stvoreni i zato dje- 
ca Božja. Sveto pismo kaže: Tko ne ljubi dijete, taj ne ljubi 
ni oca. Tko ne ljubi bližnjega, ne ljubi ni samog Boga. I po 
ljubavi prema bližnjemu prosuđuje i veličinu ljubavi prema 
Bogu. »Ako tko kaže: Ljubim Boga, a mrzi na brata svojega, 
lažac je; jer tko ne ljubi brata svojega koga vidi, kako može 
ljubiti Boga koga ne vidi? I ovu zapovijed imamo od njega 
(Boga): Tko ljubi Boga, neka ljubi i brata svojega!« (1 Iv 
4,20-21). 

Tko ljubi oca, poštivat će i sliku očevu. To čini svako 
plemenito dijete. I što je dijete plemenitije, to će više po- 
štivati oca, dosljedno i sliku očevu. A mi smo svi slika Božja. 
Svaki je čovjek odraz Božje naravi jer svaki ima besmrtnu du- 
šu po kojoj je slika i prilika Božja. Sveto Pismo izrijekom veli: 
»Tako stvori Bog čovjeka na sliku svoju« (Post 1, 27). Kad 
je dakle svaki čovjek slika Božja, onda imamo poštivati i 
ljubiti svakoga čovjeka i u svakom gledati odraz veličine 
Božje. Kao što mjesec dobiva svoju svjetlost od sunca, tako i 
iz ljubavi prema Bogu ističe ljubav prema bližnjemu. »Mi 
ćemo bližnjega tako ljubiti da ga bez Boga uopće nećemo 
ljubiti« — veli sv. Edmund. To znači: Ako naša ljubav prema 
bližnjemu ne izvire iz ljubavi prema Bogu, ako nije uzvišena, 
idealna, nadnaravna, onda ona nije prava ljubav, onda ne 
zavređuje ni imena ljubavi. 

Svi mi ljudi potječemo od jednih i istih praroditelja 
— Adama i Eve. Prije Adama nije bilo čovjeka na zemlji. 
Sveto Pismo Starog zavjeta veli:» I nije još bilo ljudi da o- 
brađuju zemlju«. »Adam dakle nadjenu imena svoj stoci i 
pticama nebeskim i svima životinjama zemaljskim. Ali se 
Adamu ne nađe među njima pomoćnica, koja bi mu pristala« 
(Post 2,5 i 20). Sveto Pismo Novoga zavjeta ističe: »I učinio 

je (Bog) da od jednoga sav rod ljudski stanuje po svemu 
licu zemaljskom« (DAp 17,20). 

Ovo što uči Sveto Pismo da svi ljudi potječu od istih 
praroditelja, a koje je izravno stvorio Gospod Bog, potvrđuju 
i prirodne nauke. Prirodoslovci koji čistim prirodnim razu- 
mom istražuju porijeklo čovjeka kažu ovako: Unatoč toga 
što se ljudi razlikuju po boji i govoru, mnogo je toga što je 
svima zajedničko. Svi imadu tjelesno ustrojstvo. Kod svih 
se ljudi opažaju jednake fiziološke radnje. Svi se ljudi jedna- 
kim načinom začinju i rađaju. Ženidbu mogu sklopiti i dje- 
cu rađati muškarac i ženska makar kako oprečni bili. Svi ljudi 
imaju dar govora, svi imaju dar mišljenja i rasuđivanja. Svi 
razlikuju dobro od zla. Svi spoznaju da postoji Bog i da tre- 
ba vjeru poštivati. 

Svi smo, dakle, djeca istih praroditelja, a među sobom 
smo braća. Svi dakle sačinjavamo jednu ogromnu obitelj 
koja je to idealnija što se braća većma paze, što je među 
braćom više ljubavi. Gdje je na svijetu i jedna obitelj kojoj 
nije ideal ljubav među braćom? To vrijedi i za opću ljudsku 
obitelj — za čitavu ljudsku zajednicu. 

Konačno, i posljednja svrha nam je zajednička. Svi smo 
pozvani da u vječnosti zajedno stanujemo i svi zajedno da 
Boga gledamo ii hvalimo. Sv. Ivan apostol i evanđelista u 
knjizi Otkrivenja gleda nebo sa bezbrojnim stanovnicima 
pa kaže: »Vidjeh veliko mnoštvo kojega nije mogao nitko 
izbrojiti, od svakoga naroda i plemena i puka i jezika, gdje 
stoje pred prijestoljem i pred Janjetom, obučeni u bijele 
haljine, i palme u rukama njihovim« (Otkriv 7,9). 

Kad smo, dakle, svi ljudi jedna obitelj na zemlji, a bit 
ćemo zajedno -i u vječnosti, što je onda prirodnije i Bogu 
milije nego da se bratski snosimo, prijateljski pomažemo, da 
jedan drugomu dobro činimo gdje možemo i koliko možemo, 
a to znači da je svaki dužan ljubiti bližnjega kao samoga sebe. 

U ČEMU SE SASTOJI LJUBAV PREMA BLIŽNJEMU? 

Kad čovjek nekoga iskreno voli, onda se veseli kad vo- 
ljenoj osobi ide dobro, a žalosti se kad je voljenoj osobi zlo. 
Jer je svaki čovjek naš bližnji i svakoga smo dužni ljubiti 
kao samoga sebe, to smo se dužni radovati nad srećom sva- 
koga čovjeka, a žalostiti se kod svakoga kad mu ide slabo ili 
je bilo u čemu stradao. Kad hoćeš znati da li je tvoja ljubav 


prema bližnjemu ispravna, kršćanska, Božja, pitaj svoju sa- 
vjest, kako ona osjeća za tog čovjeka? Ako si u duši veseo 
kad je tom čovjeku dobro, a žalostan kad mu je zlo, to je 
prava kršćanska ljubav prema bližnjemu. Ako si žalostan kad 
je tvoj susjed sina izškolao, kćerku dobro udao, unosnu služ- 
bu postigao, dokaz je da u tebi nema prave ljubavi. Ako se 
veseliš svakoj nesreći svoga bližnjega, dokaz je da nemaš 
ljubavi prema bližnjemu. 

Sveto Pismo veli: »Radujte se s onima koji se raduju, 
plačite s onima koji plaču; budite jedne misli među sobom« 
(Rimlj 12,15-16). Kad je sv. Elizabeta doznala da je BI. Dj. 
Marija po Duhu Svetom začela Sina Božjega i postala Maj- 
kom Božjom, silno se razveselila. Svom je oduševljenju dala 
izraz u prekrasnom pozdravu Majci Božjoj: »Blagoslovljena 
ti među ženama i blagoslovljen je plod utrobe tvoje!« (Lk 
1,42). Divan dokaz iskrene ljubavi sv. Elizabete prema Majci 
Božjoj! 

Abraham i sinovac Lot živjeli su zajedno. Obojica su 
imali mnogo ovaca, goveda i šatora. »I nasta svađa među 
pastirima stada Abrahamova i pastirima stada Lotova. Zato 
reče Abraham Lotu: Neka ne bude svađe između mene i 
tebe, između mojih i tvojih pastira, jer braća smo. Nije li sva 
zemlja pred tobom? Odijeli se radije od mene! Ako ćeš ti na 
lijevo, ja na desno. Ako li ćeš ti na desno, ja idem na lijevo« 
(Post 13, 8 — 9). Može li se zamisliti ljepši i plemenitiji na- 
stup? To je divan primjer ljubavi prema bližnjemu! 

Ljubav se prema bližnjemu izražava čestitkama za imen- 
dan, Novu godinu, prigodom vjenčanja, porođaja i uopće kod 
radosnih događaja. To su zgode kad se riječima i darovima 
očituje ono toplo, prijateljsko osjećanje za drugoga. Ljubav 
se prema bližnjemu najprije začinje u duši, a zatim se izrazu- 
je riječima i djelom. 

Ljubav se prema bližnjemu očituje pozdravom. Pozdrav 
može biti čisto građanski, kako je uobičajen u nekom kraju, 
a može biti i vjerski. Nama katolicima preporučuje Crkva da 
se pozdravljamo s uzvišenim kršćanskim pozdravom: Hva- 
ljen Isus! Odgovor je: Uvijeke. Međusobno pozdravljanje 
kršćana s kršćanskim vjerskim pozdravom staro je koliko 
je stara i sama katolička Crkva. Isus je pozdravljao apostole 
riječima: Mir vama! Iz Svetoga Pisma znamo i to da je arkan- 
đeo Gabrijel pozdravio Majku Božju riječima »Zdravo, mi- 
losti puna! Gospodin s tobom« (Lk 1,28). Pozdravom je 

arkanđeo pokazao Mariji kako je u velikoj cijeni kod Boga, 
kad joj Bog šalje ovako uglednog glasonošu, a dokaz je i to 
kako Mariju visoko cijene svi anđeli kad je ovako zanosno 
pozdravlja jedan od najuglednijih anđela. 

Sv. Pavao, imajući pred očima važnost međusobne ljuba- 
vi, opominje prve kršćane: »Bratskom ljubavi ljubite jedan 
drugoga, poštovanjem jedan drugoga pretječite« (Rimlj 
12,10). Sv. Grgur Veliki lijepo opaža: Ukloni ljubav, oduzeo 
si sunce svijetu. Bez sunca je nemoguć opstanak, bez ljubavi 
je nemoguć saobraćaj među ljudima. 

Kad čovjeka boli glava, trpe svi udovi, neugodno se osje- 
ća čitavo tijelo. Kad oči nešto ugodno promatraju, naslađuju 
se svi udovi, ugodno je raspoloženo cijelo tijelo. Kad u obi- 
telji jedan član postigne nešto veliko, čast je čitavoj obitelji. 
Ali i sramota jednoga člana obitelji kalja čitavu obitelj. Tako 
je i u općoj ljudskoj obitelji. Plemeniti čini pojedinaca po- 
nos su zajednice, a sramotna djela pojedinaca žalost su cijele 
zajednice. Treba, dakle, gojiti ljubav prema bližnjemu uvijek 
i svagdje, jer se samo od ljubavi živi. A ljubav se najjasnije 
očituje onda kada se radujemo s radosnima, a plačemo s 
onima koji su zaplakani. 


ŠTO TRAŽI OD NAS LJUBAV PREMA BLIŽNJEMU? 

Na jednoj strani traži da bližnjemu ne škodimo, a na 
drugoj strani da mu dobro činimo. 

Bez obzira kako ljudi gledaju na svijet, u nizu naravnih 
dobara ljudski je život najveće dobro. Ako si čovjeku život 
oduzeo, više mu nisi mogao naškoditi, veću mu štetu nisi mo- 
gao nanijeti, jer čovjek daje za život sve, a život ni za što. 
Kad si čovjeka ubio, onda je za nj bez vrijednosti sve što 
god je bilo vezano uz njegov život. 

Ubojica je ubojstvom muža užasan zločin nanio ženi koja 
je ostala bez pomoći i utjehe. 

Ubojstvom oca unesrećio je ubojica djecu jer je otac 
hranitelj i čuvar, prvi učitelj i odgojitelj svoje djece. Ugledan 
otac je čast, ponos i slava svojoj djeci. Tko je, dakle, djeci 
oduzeo oca nije mogao učiniti većega zla. 

Ubojstvom sina ogorčena je starost roditeljima jer oni 
u starosti očekuju pomoć od djece, za koju su sve žrtvovali. 
Prirodni i Božji zakon nalaže djeci da roditeljima vraćaju 


ljubav. Tu ljubav najviše trebaju baš u starim danima kad su 
ih ostavile njihove duševne i tjelesne sile, pa su upućeni na 
tuđu pomoć. 

Ubojstvom čovjeka izgubila je domovina čestita radnika, 
hrabra vojnika, požrtvovna nastavnika, savjesna činovnika. 
Mnogi su ljudi osjetljivi kad se radi o njihovu, a bešćutni 
kad se radi o tuđem životu! Ne smijemo, dakle, škoditi životu 
bližnjega! 

Iza života dolazi po vrijednosti poštenje, čestita djevoj- 
ka ima u vidu lijepu udaju. Već je zaručena. Zloban mu- 
škarac, a često i zlobna ženska su je oklevetali da je na zlu 
glasu. Zaručnik je ostavi, a ona ostala neudata. Jedna od 
najbolnijih rana je rana od kleveta, od opaka jezika. Djevo- 
jačko poštenje i djevojačka čast je veća vrijednost od bisera 
i dragog kamenja, jer se izgubljeno biserje i drago kamenje 
dade opet steći i povećati, a klevetom izgubljeno poštenje se 
više ne vraća. 

Oklevetati ženu pred mužem ili muža pred ženom radi 
nevjere zločin je jedva manji od ubojstva čovjeka. Možda su 
se radi te klevete muž i žena razišli, a imaju već i djecu koja 
tužna ne znaju kome bi se privinula, da li oou ili ojađenoj 
majci? Toplo je obiteljsko ognjište ugaslo, obiteljski je život 
zamro, a mjesto obiteljske sreće, obiteljska pustoš, razvaline 
i žalost. 

Ne smijemo dirati u imovinu bližnjega, život je takav 
da svaki treba za uzdržavanje života vremenitih dobara. Da 
se dođe do vremenitih dobara treba marljivo i savjesno 
raditi, štedjeti i s malim se zadovoljiti. A mnogi bi htjeli 
obratno: malo i ništa raditi, a udobno živjeti. Kad za rasko- 
šan život nemaju sredstava stečenih poštenim načinom, 
onda pošižu za tuđom imovinom: krađom, prijevarom i oti- 
mačinom. Ukradeno nije blagoslovljeno, a oteto je uvijek 
prokleto. 

Život, poštenje, čast, imovina, obiteljski mir — to su 
vrednote bez kojih se ne da zamisliti život na zemlji. Ne di- 
rajmo u te vrednote kod drugih, da drugi ne diraju u naše. 
Cijemmo te vrednote kod drugih, da ih i drugi cijene kod 
nas. 

BLIŽNJEMU TREBA POMOĆI KAD JE U BIJEDI 

Isus govori o sudnjem danu na svršetku svijeta. Tada će 
se Isus opet pojaviti na zemlji, ali ne više kao maleno, neja- 
ko dijete, nego kao moćni i silni kralj u pratnji nebeskih 
anđela. 

Sveto Pismo veli: »Kad dođe Sin čovječji u slavi svojoj 
i svi anđeli s njim, onda će sjesti na prijesto slave svoje. Svi 
će se narodi pred njim sabrati. On će ih razlučiti jedne od 
drugih kao što pastir razlučuje ovce od jaraca. Postavit će 
ovce s desne strane a jarce s lijeve strane sebi. Tada će kralj 
reći onima s desne strane: Dođite blagoslovljeni Oca mojega! 
Primite u posjed kraljevstvo koje vam je pripravljeno od 
postanka svijeta! Jer sam bio gladan i dali ste mi jesti, žedan 
i dali ste mi piti. Bio sam stranac i primili ste me na konak. 
Go i zaodjeli ste me. Bio sam bolestan i pohodili ste me, u 
tamnici i došli ste k meni. 

Tada će ga upitati pravednici: Gospodine, kad smo te 
vidjeli gladna, i dali ti jesti, ili žedna, i dali ti piti? Kad smo 
te vidjeli stranca i primili te na konak? Ili gola, i odjenuli 
te? Kad smo te vidjeli bolesnog ili u tamnici, i došli k tebi? 

Kralj će im odgovoriti: Zaista vam kažem: što ste učini- 
li jednom od ove moje najmanje braće, to ste učinili meni. 

Tada će reći onima na lijevoj strani: Idite od mene, pro- 
kleti, u oganj vječni što je pripravljen đavlu i anđelima 
njegovim! Bio sam gladan i nijeste mi dali jesti, žedan i nije- 
ste mi dali piti. Bio sam stranac i nijeste me primili na ko- 
nak, go i nijeste me zaodjeli. Bio sam bolestan i u tamnici, 
i nijeste me pohodili. 

Tada će ga upitati i oni: Gospodine, kada smo te vidjeli 
gladna ili žedna ili stranca ili gola ili bolesna ili u tamnici, 
i nijcsmo te poslužili? 

Ali će im on odgovoriti: Zaista, kažem vam: što nijeste 
učinili jednome od ovih najmanjih, to niste učinili ni meni. 

Ovi će ući u muku vječnu, a pravednici u život vječni« 
(Mt 25). 

Isus je rekao: »Siromaha imate svagda među sobom« 
(Mt 26,11). 

To je gorka činjenica koju potvrđuju sva vremena. Siro- 
maha je bilo prije Isusa, u Isusovo vrijeme, a biti će ih i do- 
vijeka. Socijalno pitanje nitko neće savršeno riješiti da ne 


bi bilo siromašnih ljudi koji trpe bijedu i očekuju pomoć 
drugih ljudi. 

Jedni su svojoj bijedi krivi sami. Ne rade. Piju. Kartaju. 
Raskošno i lakomisleno žive, pa je razumljivo da su pali u 
bijedu. Međutim ima i takvih ljudi koji puno rade, brižno 
štede i s malim se zadovoljavaju, pa ipak ne mogu vezati 
kraj s krajem. 

Bijeda je napose česta i teška u ratna i poratna vremena. 
Koliko ima ratnih udovica, sirota-djece bez roditelja — bez 
hranitelja, starih i nemoćnih, roditelja, koji su izgubili sina 
hranitelja, koliko poslovnih ljudi kojima je rat uništio og- 
njište — kuću i kućište, pa su ostali bez igdje ičega. Tko da 
izbroji sve uzroke bijede i nesreće? 

Nisu siromasi samo oni koji na ulici pružaju ruku. Kud- 
ikamo ima više takvih koji ne mogu na ulicu radi svoga po- 
ložaja, a u bijedi su još većoj od onih koji na ulici ruke 
pružaju. 

Zašto Bog dopušta siromaštvo na svijetu? Da siromašni 
imaju zaslugu pred Bogom strpljivo snoseći svoje siroma- 
štvo, a imućniji da imaju zaslugu dijeleći od svoga siroma- 
sima. Sveto Pismo veli: »Mnogo je blaženije davati, negoli 
primiti« (DAp 20,35). Sretniji je onaj koji ima i može drugo- 
me dati, nego onaj koji je u bijedi pa mora na tuđa vrata 
kucati. Koji imate i možete dati, dajte rado siromasima, a 
za nagradu će vas Bog poštedjeti od bijede. 


LJUBAV PREMA SEBI JE UZOR 
LJUBAVI PREMA BLIŽNJEMU 

Kako čovjek ljubi sebe, tako neka ljubi i bližnjega. Kako 
želi dobro sebi, tako neka želi dobro i drugomu. Ljubav pre- 
ma sebi je uzor po kom treba da se razvija ljubav prema 
bližnjemu. Što je drago nama to je drago i bližnjemu; to će- 
mo bližnjemu učiniti. A što boli nas to boli i drugoga, to dru- 
gome nećemo učiniti. 

Prirodni ćudoredni zakon veli: Što ne bi ti htio da te- 
bi drugi učini, to nemoj ni ti njemu činiti. Mj ne bismo htje- 
li da tko dira u naš život i strašno bi bilo kad bi nas netko 
ubio; tako ne smijemo ni drugoga ubiti. Nama bi žao bilo 
kad bi našu imovinu netko oštetio. Tako je i drugome žao 
kad bi mi u njegovu imovinu dirali. Zato prirodni zakon bra- 

ni krasti, otimati, činiti štetu, dirati u tuđe poštenje, drugo- 
ga ogovarati i klevetati. Svi takvi čini bi nas boljeli kad bi 
ih drugi nama činili. Jednako bole i druge ljude kad bi ih 
mi drugima činili. 

I obratno: što godi nama godi i drugome. Lijepa riječ, 
uljudan pozdrav, prijateljsko susretanje, pomoć u bijedi, 
utjeha u žalosti, — sve nam to godi kad nam drugi to čine. 
To godi i drugim ljudima pa smo i mi dužni drugima to či- 
niti. Uvijek imajmo pred očima sebe, svoj vlastiti »ja«. Po 
sebi, po svome ja sudimo i druge ljude; po mjeri koja odgo- 
vara nama mjerimo i mi drugim ljudima. Isti je ćudoredni 
zakon koji veže nas i druge. Ne postoje dva morala: jedan 
za nas, a drugi za druge ljude. Bog je za sve jedan isti. Svima 
je dobar otac. Svima nam je dao istu narav, istu prirodu oko 
nas, isto sunce, istu zemlju, iste zakone, istu mjeru po kojoj 
mjeri i nama i drugima. 

Isus Krist je ovaj prirodni zakon ukratko sažeo ovako: 
»Sve, dakle sto hoćete da čine vama ljudi, činite i vi njima! 
Jer je to sadržaj zakona i proroka.« Drugim riječima: Ovo je 
osnovno načelo po kome treba da se ravnaju svi zakoni i 
svi tumači zakona, bili oni svjetovnjaci ili duhovna lica. Ovo 
je načelo putokaz za rješavanje svih socijalnih pitanja. Zako- 
ni će biti bolji, korisniji što će se vjernije držati ovoga načela; 
što budu dalje od ovoga načela, bit će lošiji. I Stari zavjet po- 
zna ovo načelo. U niječnom ga obliku naglašava riječima: »što 
nećeš da se čini tebi, ni ti ne čini drugomu!« (Tob 4,16). 

Nigdje ne stoji — ni u prirodnom ni u Božjem zakonu 
da smo dužni bližnjega ljubiti vise nego sebe, da je čovjek 
dužan biti bolji drugome nego sebi. Toga nigdje nema, to 
nije zapovjeđeno. Ali ako je netko toliko plemenit da je bolji 
drugome nego sebi, to je lijepo i hvalevrijedno — to je juna- 
čko djelo. Kad se netko utapa, a jedan od promatrača s oba- 
le, uz pogibelj vlastitog života, skače u vodu da spasi onoga 
koji se utapa, to je junačko djelo, koje nije zapovjeđeno, ali 
je svakog priznanja vrijedno. Kad kuća gori, pa pojedinci 
— makar i životom stradali — - provaljuju u kuću i spašavaju 
ljude i imovinu — to je junačko djelo. Kad netko sam gladu- 
je da može drugomu pomoći, drugoga nahraniti, to je izvan- 
redna ljubav prema bližnjemu. 

Junačkom se ljubavlju odlikovao Spasitelj Isus Krist 
koji je život svoj položio za naše spasenje. Junačkom su se 
ljubavlju odlikovali svi sveci redom, jer nijedan nije progla- 


šen svetim, ako nije dokazana ljubav u junačkom ili izvanred- 
nom stupnju. Junačkom se ljubavlju odlikuju i naši vjero- 
vjesnici ili misionari koji u dalekim i zapuštenim krajevima, 
i uz najveće pogibelji života, propovijedaju poganima svetu 
kršćansku vjeru. 

činimo drugima dobro koliko možemo, čineći dobro 
olakšali smo bijedu bližnjemu, izvršili smo Božju zapovijed, 
a svoju smo dušu smirili i obogatili zaslugama pred Bogom 
i pred ljudima. 

»ŠTO STE UČINILI JEDNOM OD NAJMANJE MOJE 
BRAĆE, TO STE MENI UČINILI« 

Kad bi danas Isus hodao po zemlji nema sumnje da bi- 
smo se mi otimali za Njegovo prijateljstvo kao i mnogi 
njegovi suvremenici. Natjecali bismo se tko će Ga srdačnije 
susresti, ljubeznije nagovoriti, tko će Ga prijatelj skije primiti. 
A ipak, Isus i danas hoda po zemlji. I mi smo sretni kao i 
Njegovi suvremenici, jer Mu možemo iskazati prijateljske 
izraze ljubavi jednako onako kao i Njegovi suvremenici. A 
kako to biva? Isus sam veli: »Što ste učinili jednomu od 
najmanje moje braće, to ste meni učinili« (Mt 25,40). Što 
učinimo čovjeku u bijedi, to je pred Bogom zaslužno kao da 
je samom Bogu učinjeno. 

Isus je više puta naglasio da je On sa svojim vjernicima, 
a napose s onima kojima je teško. Kad je Savao, kasnije veli- 
ki apostol sv. Pavao, progonio prve kršćane, objavio mu se 
Isus i pitao ga: »Savle, Savle, zašto me progoniš?« Savao je 
progonio i mučio prve kršćane, a ne Isusovu osobu, jer tada 
već nije bilo Isusa kao čovjeka na zemlji, nego je uzašao na 
nebo, a Isus ipak progon prvih kršćana uzima kao da Savao 
progoni Njega samoga. Tko ponizuje kćeri, vrijeđa majke. 
Tko udara sinove, ranjava oca. Tko progoni vjernike, progo- 
ni samog Boga. 

U životu sv. Martina biskupa čitamo da je kao vojnik 
— kršćanin vojevao u Konstancijevoj vojsci, a iza toga Juh- 
janovoj. Jednoga dana naiđe sv. Martin na gola i bosa pro- 
sjaka koji je u ime Isusovo molio pomoć. Kako sv. Martin 
nije imao kod sebe novaca, a htio je pomoći siromahu, to je 
razrezao svoju vojničku kabanicu i polovicu dao siromahu da 
se ogrne. Slijedeće noći ukaže se Isus u pratnji anđela sv. Mar- 

tinu, ogrnut u onu polovicu plašta što ga je sv. Martin dao 
siromahu i reče: »Ovim plastom me Martin zaodjenuo.« Isus 
se poistovjetio s prosjakom i daje sv. Martinu priznanje kao 
da je polovicu plašta dao samom Isusu. 

Tko vjerno vrši zapovijed ljubavi prema bližnjemu, taj je 
siguran za svoje spasenje. Sv. Ivan, apostol i evanđelista, 
ljubimac Isusa, kojemu je Isus otkrio više tajni nego drugim 
apostolima, kad već nije mogao sam doći u crkvu, odnosili 
bi ga u crkvu učenici i molili da im propovijeda. A on bi 
uvijek govorio samo o ljubavi. Redovito bi ponavljao. »Dječi- 
ce, ljubite se među sobom.« Učenicima je bilo neugodno što 
se uvijek kreće oko iste misli, pa su ga pitali: »Učitelju, zašto 
uvijek isto govoriš?« A on bi odgovorio: »Jer je to zapovijed 
Gospodnja. I kad bi sama bila, dostatna bi bila.« Tko iskreno 
voli bližnjega, taj neće nikada krivo reći, a još manje krivo 
činiti bližnjemu. Takav i Boga poštuje, jer je teško shvatiti 
iskrenu i nesebičnu ljubav prema bližnjemu, ako ona ne izvi- 
re iz ljubavi prema Bogu. Kad, dakle, netko voli bližnjega, 
znak je da je dobar i plemenit čovjek, jer ljubav nije nigdje 
sama, nego je uvijek prate i druge kreposti. Srce ni u jednog 
čovjeka nije samo nego je usko povezano s ostalim dijelovi- 
ma tijela. Tako ni ljubav kao najuzvišenija krepost ne može 
biti sama nego je povezana sa svim drugim krepostima. 
Puno ljubavi, puno zasluga. A gdje ljubavi uopće nema, tu i 
sve drugo, makar koliko i kako veliko bilo, nema baš nika- 
kve vrijednosti. 

Konačno, ljubav prema bližnjemu je mjerilo kojim se 
mjeri vrijednost i veličina pravog kršćanina. Spasitelj je 
rekao: »Po tom će svi spoznati da ste moji učenici, ako ljubi- 
te jedan drugoga« (Iv 13,35). Isus je nas ljubio prije nego 
smo mi ičim zaslužili Njegovu ljubav. A ljubio nas je čistom, 
uzvišenom, nesebičnom — idealnom ljubavlju. Sve je za nas 
dao — ii sam život, a da od nas nije ništa primio prije svoje 
smrti. A i nakon smrti od mnogih mjesto zahvalnosti prima 
uvrede i poniženja. Kad, dakle, i mi ljubimo i činimo dobro 
drugomu, a da ne očekujemo zahvalnost i protuuslugu, tada 
ljubimo idealno poput Isusa, tada smo pravi učenici Isusovi. 

Ovakovu uzvišenu i idealnu ljubav prema bližnjemu do- 
nio je na svijet tek Isus Krist. Prije Isusa u ovakvom obliku 
nije postojala. Zato s pravom veli Isus da je njegova nauka 
o ljubavi prema bližnjemu nova zapovijed. »Novu zapovijed 


dajem vam: Ljubite jedan drugoga! Kao što sam ja ljubio 
vas, tako i vi ljubite jedan drugoga!« (Iv 13,34). 

Kako bi lijepo bilo na svijetu kad bi svijetom vladala 
ljubav. Tada ne bi trebalo ni zakona, ni sudova, ni kazni, 
jer ne bi bilo ni osveta ni krađa ni prevara, ni otimačine ni 
razbojstva, ni drugih zala koja ogorčuju i tužnim čine taj 
jadni život na zemlji. 

ZAVIST 

Ljubavi prema bližnjemu protivi se zavist? Ljubav je 
vrlina, krepost. Zavist je mana, nastranost. Kako je ljubav 
vrlina nad vrlinama, tako je zavist mana nad manama. Lju- 
bav je svakomu draga, svi za njom teže. Zavist je svakomu 
odvratna, svi je preziru. 

Zavidan je tko se žalosti nad tuđom srećom, ili se veseli 
tuđoj nesreći. Tuđa ga sreća boli kao da je njegova ne- 
sreća, a tuđa nesreća ga veseli kao da je njegova sreća. Za- 
vidnik ne može gledati tuđu sreću, ona mu smeta. Zato na- 
stoji bližnjemu naškoditi i riječima i djelima. Jedna je dje- 
vojka zavidna drugoj što je ljepša od nje. Ili je djevojka za- 
vidna drugoj što ima ljepši nakit. Ili zgodnijeg zaručnika. 
Jedan je đak zavidan drugomu što u školi bolje prolazi. 
Seljak je zavidan seljaku što je imućniji, bolji gospodar. 
Obitelj je zavidna drugoj obitelji što ima bolju djecu. 

Kud god se u životu okrenemo, naći ćemo zavist. Ona je 
čas prikrivena, zakukuljena, vješto hinjena, a čas je opet 
otvorena, javna, gruba i surova. Svaka zavist je nedostatak 
ljubavi. I što je u srcu više zavisti, dokaz je da je tamo ma- 
nje ljubavi ili da je uopće nema. Kažu da u Indiji ima zmija 
koje ne podnose ugodna mirisa. Zato te zmije podgrizaju 
korjenje onom drveću koje ugodno miriše. Takve su zmije u 
ljudskom društvu zavidnici. Oni nemaju mira dok sretnoga 
čovjeka ne pođgrizu, dok ga ne unište. Zavidnik je sličan mo- 
Ijcu. Ta — naoko — mala ii neznatna životinjica nemilosrdno 
uništava i naj skupocjenija odijela! Zavidnik je sličan rđi 
koja uništava željezo, jednu od najkorisnijih kovina. Zavi- 
dmici su slični gusjenicama koje bezobzirno tamane sve što 
se zeleni, pa iza sebe ostavljaju pustoš. Zavidnici koji se ve- 
sele tuđoj nesreći, slični su gavranima koji se vesele gnjiloci 
i uživaju u smradu što ga širi strvina. 


92 


93 


Gdje Sveto Pismo spominje zavidnike? Đavao je bio zavi- 
dan prvim ljudima na sreći u raju zemaljskom. Tako dugo 
nije mirovao dok nije zaveo Evu da je jela zabranjeno voće, 
a Eva onda zavela muža Adama. Tako je došao na svijet is- 
točni grijeh, a po grijehu sve drugo zlo. Zavidan je bio Kain 
bratu Abelu, jer je Bogu bila milija žrtva Abelova nego Kai- 
nova. Zato je ubio brata Abela. Zbog zavisti došlo je do prvog 
ubojstva i to do bratoubojstva! Braća Josipa Misirskog bila 
su zavidna bratu Josipu radi toga što ga je otac više volio i 
ljepše odjevao od druge braće. Zavist je išla tako daleko da 
su zavidnici Josipa prodali, a starca oca prevarili da je Josi- 
pa divlja zvijer rastrgala. Kralj Saul je bio zavidan Davidu 
što je David uspio svladati silnoga Golijata i tako postao u 
narodu većina slavljen od samoga kralja Saula. 

Ima ih koji su drugima zavidni zbog toga što su imućniji, 
pa bolje i udobnije žive. To je klasna zavist. Ima i takvi 
zavidnika koji su drugima zavidni što se nalaze u Božjoj mi- 
losti i dobivaju više duhovnih dobara. Ovakva je zavist oso- 
bito grešna i zove se grijeh protiv Duha Svetoga. Takvom su 
zavišću bili zaraženi farizeji i književnici u Kristovo vrijeme. 
A zavist je kod njih nastala uslijed toga što je Isus cimo ču- 
desa, pa je svijet listom hrlio za Isusom. Zavist je rodila mi z- 
nju, a mržnja je došla tako daleko da su Isusa ubili. Đavoli 
ili nečisti duhovi su poznati kao naročiti zavidnici nama ljudi- 
ma. Oni ne mogu podnositi ljude, koji su Bogu odam, pa i 
na svaki način nastoje uništiti. 


Čuvajte se zavisti. Ne dajte da vam se uvuče u srce, jer 
će vam oduzeti volju i veselje za život. Od zavisti nikada^ ni- 
kakva korist, nego samo šteta i zlo. Kao što crv rastače i 
uništava drvo, tako zavist rastače i uništava životnu snagu u 
čovjeku. 


ZAVIST — ODVRATAN GRIJEH 

Svako zlo i svaki grijeh ponizuje čovjeka s ljudskog do- 
stojanstva i približuje ga đavlu. Što je grijeh teži, čovjek 
koji ga čini sve je manje čovjek, a više sličan đavlu, jer je 
đavao tako otvrdnuo u zlu, da uopće ne može nešto dobro 
htjeti, a još manje ga ostvariti. Svaki grijeh obraća čovjeka 
u đavla, a zavist najviše, jer je zavist na posebni način đa- 
volski grijeh. 


Kao što Isus Krist kaže za sebe: »Po tom će svi spoznati 
da ste moji učenici, ako ljubite jedan drugoga« (Iv 13,35) 
— tako đavao može reći za sebe: »Po tom će ljudi spoznati 
da ste moji učenici ako ste zavidni jedan drugomu kao što 
sam ja zavidan vama«. 

Zavist spada među najgore grijehe. Svaki drugi grijeh i 
svaka druga mana imaju neki izgovor kojim se nastoje oprav- 
dati. Pijanac se opravdava da mu je vino dobro, da mu godi 
kad pije, da u alkoholu izvanredno uživa, pa zato pije i opija 
se do besvijesti. Tat se ispričava siromaštvom. Nema posla. 
Nema zarade. Obitelj je tu. Pomoći ni od kuda. Prisiljen sam 
krasti. Onaj koji je iz osvete čovjeka ubio, opravdava svoj 
žločin nepravdom što mu ju je učinio ubijeni. Nečisti grešnik 
se opravdava slabošću svoje naravi. Veli da je tako slab da 
se ne može svladati kad je u blizini osobe drugog spola. Ni- 
jedna od ovih isprika ne opravdava zlo ili grijeh, ali ga ipak 
bar malo ublažuje. 

Zavidnik nema baš nikakva opravdanja za svoju zavist. 
Kako ćeš to opravdati da se veseliš tuđoj nesreći? Ili što si 
žalostan zbog tuđe sreće? Kakvu korist imaš od toga što je 
susjedna kuća izgorjela? Ili je pao pa je slomio ruku? Kakva 
korist tebi od toga što je drugi izgubio službu i pao u skraj- 
nju bijedu? Jesi li ti od toga bogatiji ili sitiji, ili ti je možda 
uslijed toga porastao ugled? Od tuđe nesreće nemaš baš 
ništa ni u kom pogledu. Zašto se žalostiš kad je drugi sretan? 
Time ti nisi baš ništa izgubio ni u imovini ni na dobrom 
glasu. Netko je marljiv, štedljiv, pošten, pa je stekao lijepi 
imetak. Zašto se ti, susjede, zbog toga žalostiš? U tvoje nije 
dirao, tebi nije učinio nikakvu nepravdu, štoviše, još ti je i 
pomogao kad si ga za pomoć zamolio. A da ništa nema, ne bi 
ti mogao pomoći. Kakva korist jednoj djevojci od toga što 
je zavidna da druga ima ugledna zaručnika? 

Sv. Ivan Hrizostom duhovito opaža kad veli da je zavist 
kod čovjeka gora od zavisti đavolove. Zašto? Jer je đavao 
zavidan samo čovjeku, a nije zavidan svomu sudrugu, đavlu. 
A čovječja je zavist u tome teža i odvratnija što je čovjek 
zavidan svomu sudrugu čovjeku s kojim hi trebao živjeti 
u miru i ljubavi. Svakomu razboritom čovjeku kaže pamet: 
Budi dobar s drugim ljudima, živi u miru s okolinom gdje 
se nalaziš. Od toga ćeš imati koristi i ti i drugi. A od zavisti 
dolazi samo zlo, a u prvom redu za samoga zavidnika. 

Tragično je da se zavidnikova zavist ne može ukloniti ni 
dobrim djelima iskrene ljubavi što ih zavidniku učiniš. Srdi- 
tomu, bijesnomu čovjeku kažeš lijepu, milu riječ i smirio 
si ga. Siromahu si dao malo veću pomoć i udobrovoljio si 
ga. A zavidniku — - koliko god si dobra učinio, ne samo da 
zavist nisi uklonio, nego ona postaje još veća. Zavidnik se 
još većma žalosti što si mu pomogao, jer sudi: Gledaj kako je 
sretan, koliko ima kad može još i meni dati. Sv. Ivan Damaš- 
ćanin veli: »Nahrani psa d milo će te gledati, pogladi lava 
i postat će pitom, a zavidnik će nakon tvoje uljudnosti i 
blagosti postati još divljiji«. 

Zavidnik se ne može ničim smiriti. Lakomac je sretan 
kad se dobro najede i napije. Srdit se čovjek smiri kad je 
nekoga izgrdio i nalupao. Kartaš se smiri kad je uspio nekoga 
prevariti. A zavidnik nema mira makar što dobio, makar 
postigao neku sreću, jer ga progoni bol da ima drugih ljudi 
kojima je bolje i ljepše. Zavidnik je sličan leptiru koji naleti 
na svijeću. Svjetlu nije naškodio, svoja je krila opržio, a 
možda i životom nastradao. 

Zavidnik nema nikada mira ni zadovoljstva, a nemir i 
nezadovoljstvo je jedno od najvećih zala na zemlji; to je dio 
pakla na zemlji. 

TEŠKE POSLJEDICE ZAVISTI 

Zavist donosi čovjeku veliku štetu. Ona oduzima čovjeku 
duševni mir i zadovoljstvo. Ona uništava tjelesno zdravlje. 
Dovodi do mnogih grubosti. I, konačno, zauvijek čovjeka 
unesrećuje. 

Zavist je slična crvu koji izjeda vlastito drvo. Tako i 
zavist izjeda čovjeka kod koga se nastanila. Zavist muči du- 
šu. Ne da čovjeku mira ni po danu ni po noći. Zadnji muči- 
telj s kojim čovjek navečer liježe u krevet je zavist, prvi 
mučitelj s kojim ujutro ustaje je opet zavist. Ona razara 
mir savjesti, a nemirna savjest trpi paklenu muku, jer je u 
paklu jedna od najvećih muka baš grižnja savjesti. Zavist 
napunja dušu zlovoljom i tugom. Zavidnik ne pozna ni ra- 
dosti ni veselja — ■ pred njegovim je očima uvijek oblačno 
i sve samo crno. 

Zavist se opaža i na vanjskom držanju. Zavidnik je turo- 
ban i snužden. Lice mu je žutoblijedo i upalo, a pogled mrk. 


Za Kaina, koji je bio zavidan svomu bratu Abelu i iz zavisti 
ga ubio, kaže Sveto Pismo da mu je lice spalo i da je gledao 
preda se mrko. To vrijedi za svakoga zavidnika, jer je zavist 
uvijek ista bolest, pa su joj i vanjske posljedice iste. Sv. 
Ciprijan veli: Kad je zavist svojim pandžama rastrgala srce 
i utrobu, tada ni jedno jelo ne ide u tek, tada ni jedno piće 
više ne osvježuje čovjeka. 

Zavist prikraćuje život. Sveto Pismo veli: »Zavist i 
srdžba skraćuju dane, i briga donosi starost prije vremena«. 
(Sir 30,24). Zavidnik je sam svoj krvopija veli sv. Grgur 
Nazijanski. Vanjskom se krvopiji možeš ukloniti, pa si po- 
stigao mir, a zavisti — svomu vlastitom krvopiji uvijek si 
na udaru. Svuda te progoni i svagdje muči. Kako rđa izjeda 
željezo, tako zavist izjeda zavišću zaraženu dušu — veli sv. 
Bazilije. Sv. Grgur Nazijanski veli da je zavist pravedan 
grijeh, jer ona izjeda i uništava samoga zavidnika. 

Zavist dovodi čovjeka do strahovitih grubosti. Zavist je 
prva natopila zemlju bratskom krvlju. Kain je iz zavisti ubio 
brata Abela. Načinio je prvo bratoubojstvo na zemlji, 
odvratan grijeh, koji je vikao k nebu i tražio s neba 
osvetu. Iz zavisti je Saul progonio Davida i bio bi ga ubio, 
da nije Bog posebnim načinom zaštitio Davida. Iz zavisti su 
književnici i farizeji Isusa uhvatili i ubili te počinili ubojstvo 
da mu slična nema u čitavoj povijesti čovječanstva. 

Zavist sprečava čovjeku pristup u nebo. Među teškim 
grijesima, koji isključuju iz neba spominje Sveto Pismo i 
zavist, pa kaže: »Oni koji takova što čine, neće postići kra- 
ljevstva Božjega« (Gal 5,21). 

Zavist se najuspješnije suzbija tako da ljudima činimo 
dobro. Sv. Grgur Veliki kaže: »Tko hoće iz svoga srca uklo- 
niti zavist, ne treba u tu svrhu ni mača, ni oklopa, ni šljema, 
nego samo to, da mu srce gori od ljubavi«. Čini dobro onomu 
protiv koga u srcu osjećaš zavist. Ako mu ne možeš činiti 
dobro, a ti se pomoli Bogu za nj, da mu Bog sreću još 
umnoži. Na taj se način izgoni iz srca taj đavao koji se zove 
zavist. Kad zavidnik čini dobro drugomu, polučio je dvije 
krune: jednu što je svladao zavist, a drugu što je bližnjemu 
iz ljubavi učinio dobro. 

Konačno, zašto da smo zavidni kad život brzo prolazi i 
sve moramo na zemlji ostaviti što god smo privnijedili. Sa 
sobom ćemo ponijeti samo dobra djela. U dobrim je djelima 

jedina prava i trajna naša sreća. Mnogi će od ovih koje je 
svijet prezirao i zapostavljao biti na sudu Božjemu prvi, jer 
su Boga poštovali, za Boga trpjeli, radi Boga bili prezirani, 
ali su pošteno živjeli i za bližnjega toplo osjećali. A među 
zadnjima će biti na sudu Božjem svi oni koji su činili teška 
zla, makar ih je svijet visoko dizao. Gospodin Bog mjeri dru- 
gačijom mjerom nego mi ljudi. Pred Bogom više vrijede 
ponizni i strpljivi, nego oholi i bahati, »jer svaki, koji se po- 
visi, ponizit će se, a tko se ponizi, povisit će se« (Lk 14, 1). 


LJUBAV PREMA PRIJATELJIMA 

Prijateljima se smatraju ljudi koji imaju ista načela, je- 
dnake poglede na život. Isti nazori su uzrokom da prijatelji 
podupiru jedan drugoga i povjerljivo međusobno nastupaju. 
Kod pravih je prijatelja jedna duša i jedno srce — iste mi- 
sli i isti osjećaji. Naš zemljak, glasoviti sv. Jeronim, veli: »Isto 
htjeli — isto ne htjeli — to je pravo prijateljstvo.« 

Jedne veže u prijateljstvo pobožnost. Boga visoko cije- 
ne. Rado idu u crkvu. Cesto primaju svete Sakramente. Za- 
nima ih i privlači sve što je Božje. To su lijepe zajedničke o- 
sobine, radi njih jedan drugoga vole. Jedan pred drugim ne- 
maju tajna. Druge veže smisao za umjetnost ih nauku. Spor- 
taši, lovci, turisti — prijatelji su, jer ih vode iste ideje. — 

Prijatelji su bolji jedan drugomu nego drugim ljudima. 
Prijateljstvo je slično ogledalu. U ogledalu se vidi vjeran 
odraz onoga koji stoji pred ogledalom. Ako se čovjek pred 
ogledalom smije, smijat će se i njegova slika. Tako je i u 
prijateljstvu. Jedan je prijatelj veseo, i drugi će biti veseo. 
Patnja jednoga djeluje i na drugoga. 

Prijatelji podupiru jedan drugoga. Krasan su primjer 
pravoga prijateljstva Damon i Pitija iz poganskoga svijeta. 
Tiranin Dionizije osudi jednoga od njih na smrt. Osuđeni je 
molio tiranina da ga pusti kući, da uredi imovinu i kućne po- 
slove. Prijatelj se javi da će biti talac i pripravan je poći u 
smrt ako se osuđeni ne vrati. Nastupilo je vrijeme da se 
smrtna kazna izvrši, a osuđenoga još nema. Prijatelj je uvje- 
ravao tiranina da će se osuđeni sigurno vratiti, što se začas i 
dogodi. Tiranin se zadivio ovom požrtvovnom prijateljstvu 
i osuđenom pokloni život. U Starom su zavjetu kao osobiti 
prijatelji poznati David i Jonatan. David je bio obični pastir 


iz Betlehema, a Jonatan je bio kraljevski sin. Upoznali su se 
u ratu i sklopili tijesno prijateljstvo. Kad je Saul, otac Jona- 
tanov, namjeravao ubiti Davida, Jonatan je sve dojavio Davi- 
du da uzmogne pobjeći i tako je prijatelju spasio život. 

Prijatelj pred prijateljem ništa ne sakriva. Među njima 
je sve otvoreno. Dok je soba zatvorena, nemoguć je pristup 
u nju, a pogotovo je nemoguće znati što se u sobi nalazi. Kad 
je soba otvorena, jasno se i točno vidi sve što se u njoj na- 
lazi. Ljudska je duša slična sobi. Prijatelji jedan drugomu 
otvaraju dušu tako da jedan vidi u dušu drugomu i doznaje 
sve tajne njegove. 

Prijatelji su jedan drugomu iskreni. Ljudi misle da je 
prijateljstvo u laskanju, da kod prijatelja ističeš samo dobre 
strane, da mu spominješ vrline kojih nema, a one što postoje 
da uveličavaš. To nije iskreno prijateljstvo. Pravo prijatelj- 
stvo stoji u tom da prijatelja iskreno upozoriš ina njegove 
nedostatke, da ih uzmogne popraviti. Ako prijatelj pođe sta- 
zom poroka, prijatelj mu mora otvoreno reći: To nije dostoj- 
no čovjeka, pazi na svoj ugled, čast i ponos, to je grijeh. Mo- 
žda će se prijatelj nakon ovakvih opomena i namrštiti. Ništa 
zato. To je za nj dobro i korisno. I kad se smiri, priznat će u 
duši: Uistinu, pravi mi je prijatelj, sve mi je rekao. Pogre- 
ške sam ispravio, sačuvao ugled. Da sam nastavio opakim ži- 
votom postao bih propalica. 

Sv. Grgur Veliki kaže: »Ja smatram svojim prijateljima 
samo one koji imaju toliko plemenitosti da me upozore na 
pogreške«. 

Sveto pismo veli: »Ne ostavljaj prijatelja svoga i prija- 
telja oca svojega!« (Izr 27, 10). Nitko od nas ne smije ži- 
vjeti sam za sebe. Svi trebamo pomoći. Najprije Božje, a onda 
ljudske. A ljudska je pomoć najsigurnija, najbolja i najdraža 
kad dolazi od iskrena i vjerna prijatelja. 


PRAVO I LAŽNO PRIJATELJSTVO 

Istinito i pravo prijateljstvo je samo ono koje se osni- 
va na vjeri u Boga. Samo vjerska načela i život po vjeri da- 
ju, prijateljstvu oznaku idealnoga prijateljstva. Idealno je 
prijateljstvo nesebično i požrtvovno, a takvog prijateljstva 
nema gdje nema vjere u nadnaravni svijet. 

Tko u Boga ne vjeruje, Boga ne poštuje i Boga se ne 
boji, taj ne poštuje ni čovjeka. Čovjek ima vrijednost samo 
onda ako je u vezi s Bogom, ako u čovjeku gleda Boga. Bog 
je čovjeka stvorio. U čovjeku je besmrtna duša, slika Božja. 
Čovjek živi i preko groba, čovječji je život vječan. Što si 
dobra učinio čovjeku, to je kao da si Bogu učinio. A kad si 
čovjeka prevario ili mu život oduzeo, teško si uvrijedio Bo- 
ga, jer si dirnuo u Božja prava. Tako gledan i promatran 
čovjek ima veliku cijenu. Zato će i prijatelj, kad u prijatelju 
gleda Boga, biti prijatelju vjeran i odan, makar prijatelja 
što zadesilo jer je svjestan da je vjernost prijatelju Bogu 
draga kao da je Bogu iskazana. 

Kad odabiremo prijatelje, pazimo dobro da li ti ljudi 
poštuju Boga i vjeru. 

Prijateljstvo je lažno ako se osniva na grešnim vezama. 
Takvo je prijateljstvo pogubno za dušu i tijelo i raspast će 
se čim se prijatelj nađe u bijedi. 

Sveto pismo daje o prijateljstvu vrlo mudre opaske: 
»Ako želiš imati prijatelja, steci ga kušan j em i nemoj se pre- 
brzo u nj pouzdati. Jer netko je prijatelj samo kad to njemu 
odgovara, i taj ne ostane vjeran u dan nevolje. A neki ce se 
prijatelj prometnuti u neprijatelja i tvoju sramotu iznijeti na 
vidjelo. Gdjekoji je opet prijatelj za stolom, ali ga nema u 
času nevolje. Dok si sretan, on će biti kao ti sam sebi: s 
ukućanima tvojim povjerljiv će biti, a stigne li te zlo,, okre- 
nut će se protiv tebe, i bježat će od tvog pogleda« (Sir 6, 7 
- 12 ). 

Kad je Juda izdao Isusa, osjećao je veliku grižnju sav- 
jesti. Da olakša savjest pošao je k onima od kojih je pri- 
mio novac za izdaju i gorko im se potužio:. »Sagrijesih, jer 
izdadoh nevinu krv!« A oni, mjesto da ga utješe, prezirali su 
sa i podrugljivo mu dobacili: »Što se to nas tiče! To je tvoja 
stvar!« (Mt 27, 4). Nato se Juda objesi. Tako svršavaju vi- 
še - manje sva lažna prijateljstva. 

Već su stari Rimljani rekli: »Dok si sretan imaš mnogo 
prijatelja, čim osiromašiš, ostat ćeš sam.« Bijeda je najbolji 
ispit za prijateljstvo. Ako te prijatelj u bijedi napusti, nije ti 
pravi prijatelj. Ostane li vjeran u bijedi, pravi je i iskreni 
prijatelj. 

BLAGODATI PRIJATELJSTVA 


Dobro je imati prijatelja. Prijatelja treba više ljubiti ne- 
go druge ljude. I Isus Krist je imao prijatelja i ljubio ih je 
više nego ostale ljude. 

Sveto pismo je nepobitni svjedok da je Isus ljubio či- 
stom idealnom ljubavlju sve ljude. Napose je volio svoje uče- 
nike. Njih je nazivao prijateljima i djecom. Saobraćaj je s 
učenicima bio topao, srdačan, nježan. Među apostolima je 
naročitu pažnju posvećivao sv. Ivanu, apostolu i evanđelisti, 
jer je bio dobar, mio, nedužan mladić. Sv. Ivanu je ostavio 
i svoju Majku - Blaženu Djevicu Mariju, da je časno đohrani 
nakon smrti Isusove. Iza Ivana volio je Isus apostole Petra 
i Jakova. Ovu trojicu: Petra, Ivana d Jakova, odijelio je Isus 
više puta od ostalih apostola i pozvao sebi da budu svjedoci 
izvanrednim događajima. Samo ova trojica su bila nazočna 
na gori Taboru kad se Isus preobrazio i tom zgodom poka- 
zao svoje božanstvo. Ova su trojica bila uz Isusa i onom zgo- 
dom kad je Isus oživio mrtvu jedinicu uglednog kneza Jaira. 
Već je sve bilo pripravljeno za ukop. Isus dođe i kaže: »Dje- 
vojka nije umrla nego spava«. A nazočni su se potsmjehivali, 
jer su dobro znali da je mrtva. Isus uze djevojku za ruku i 
reče: Djevojko ustani. I ustade živa i zdrava i preda je ma- 
teri. I na vrtu Getsemani, kad se Isus krvavim znojem zno- 
jio, bila su kao svjedoci ova trojica. 

Među svjetovnim osobama bio je Isus veći prijatelj La- 
zaru, Marti i Mariji nego drugim osobama. Sveto Pismo iz- 
rijekom veli: »A Isus je ljubio Martu i njezinu sestru Mari- 
ju i Lazara. Marta je Isusa kao gosta lijepo pogostila, a Isus 
se odužio dobrim sestrama tako da im je oživio brata Laza- 
ra koji je bio već četiri dana u grobu. Kad je Isus došao na 
Lazarov grob, toliko se rastužio za prijateljem Lazarom, da 
je glasno zaplakao. To je dimulo i same Židove pa su uzbu- 
đeno rekli: Vidite kako ga je ljubio. Da utješi dobre sestre 
reče Lazaru: »Lazare, iziđi napolje!« Lazar iziđe iz groba 
živ i zdrav na neopisivo veselje svojih sestara, a drugi su 
ostali zaprepašteni i pitali se: »što da činimo, jer ovaj čo- 
vjek čini mnoga čudesa?« (Iv 11). 

Iz Isusova se života jasno vidi da Bog više ljubi i više 
milosti daje onim ljudima koji su Bogu privrženiji i krepo- 
snije žive. Zato je razumljivo i posve opravdano da i mi lju- 
di više volimo i cijenimo one koji su nam bolji i koji nas 

više ljube. Ljubav prema prijatelju je od Boga stvori- 
telja duboko usađena u našu narav. Dok će na zemlji biti 
ljudi, postojat će među njima i prijateljstva. Što su pleme- 
nitiji, obrazovaniji i odgojeniji, to će i prijateljstva među 
njima biti uzornija. 

Velika je sreća za čovjeka kada ima iskrena prijatelja. 
Prijatelj zaslađuje život i uklanja od prijatelja mnoge duše- 
vne i tjelesne pogibli. Ako si sretan pa sreću saopćiš prija- 
telju sreća postaje veća. Ako si nesretan i nesreću otvoriš 
prijatelju nesreća postaje lakša, jer je ne nosiš sam, nego 
ti je pomaže nositi prijatelj. 

Pravi prijatelj je drugi anđeo čuvar. »Vjeran prijatelj 
ne može se naplatiti. Za vjernost njegovu nema cijene. Vje- 
ran prijatelj je balzam života. Prijatelj vjeran grad je tvrd. 
Tko je našao takova, našao je blago« (Sir 6, ,14 — 16). Kad su 
Aleksandra Velikoga pitali gdje je njegovo blago, on pokaže 
na prijatelje i reče: »To je moje blago.« 

Pravo prijateljstvo traje i nakon smrti, »jer ljubav ni- 
kad ne prestaje« (1 Kor 13, 8). Čestiti će se prijatelji i u 
nebu zajedno naći i tamo u ljubavi nastaviti prijateljski ži- 
vot, a opaki će na samrti jedan drugoga gorko proklinja- 
ti. 

Prijateljstvo se ne sklapa na brzu ruku. Ispitaj i provje- 
ri prije čovjeka i onda mu se tek povjeri i budi prijatelj. 
Najjači je ispit bijeda. Tko ti je u bijedi prijatelj, taj ti je 
siguran prijatelj. Cijeni ga i poštuj i nikada mu ne čini ništa 
zla. 


LJUBAV PREMA NEPRIJATELJU 

Neprijatelj nam je onaj čovjek koji nas mrzi i zlo nam 
čini. Najprije se javlja neprijateljsko raspoloženje u duši u 
obliku mržnje. Ona se očituje u opakim djelima. Neprijatelj 
nam je tko nas ogovara ili kleveće, dira nam u život ili imo- 
vinu, u čast ili poštenje, tko nam potkapa ugled. Nebrojeni 
su načini kako ljudi jedan drugomu škode i prema tome 
očituju neprijateljstvo. 

Čovjek teško shvaća, a još teže u životu provodi, veliku 
i tešku nauku o ljubavi prema neprijatelju. A ipak se mora 
ljubiti i neprijatelja. To uči objavljena nauka a s objavlje- 
nom je naukom u punom skladu i naš naravni razum. 


Neprijatelja smo dužni ljubiti jer nam to Isus Krist za- 
povijeda. Njegova nauka glasi: »Ljubite neprijatelje svoje i 
molite se za one koji vas progone.« (Mt 5, 44). Isus je ljubav 
prema neprijatelju i djelima pokazao. Kad je na Veliki petak 
visio na križu, a svijet Mu se rugao i proklinjao Ga, molio 
se za neprijatelje: »Oče, oprosti im, jer ne znaju što čine.« 
Kad su ga na Veliki četvrtak uhvatili, Petar, da obrani Isusa, 
izvuče mač i odsječe slugi Malhu uho. Isus je ukorio Petra 
i rekao: »Zadjeni mač u korice, jer tko se mača hvata od 
mača i pogiba«, i dotače se uha te ga izliječi. Otac nebeski 
pokazuje divnu ljubav prema neprijatelju. Daje sunce dobri- 
ma i zlima, a jednako i kišu pravednicima i grešnicima. Mno- 
gi ljudi psuju Boga, vrijeđaju i sramote svetinje Božje, a Go- 
spod Bog uza sve to daje svima sunce da ih grije, kišu da 
natapa polja i donosi kruh. 

Neprijatelja smo dužni ljubiti jer je slika Božja. U sva- 
kom se čovjeku, makar kako opak bio, nalazi besmrtna duša 
po kojoj je čovjek slika Božja. Duša u čovjeku može biti sva 
nedostojna, pokvarena, pa čak i zločinačka, a ipak je ona sli- 
ka Božja, pa je kao djelo Božje treba poštivati i ljubiti. 
Kod neprijatelja ne odobravamo njegova zla djela, nego nje- 
govu osobu, njegovu dušu. Sv. Augustin veli: »Čovjek je dje- 
lo Božje, a opačine su djelo čovječje. Ljubi on što je Bog 
načinio — to jest čovjeka, a ne ono što je čovjek učinio — 
to jest opačine.« 

Neprijatelji su oruđe u Božjim rukama, pa Bog preko 
njih izvodi mnoga dobra. Zašto Bog trpi opake ljude na ze- 
mlji? Zato da se poprave i spase. Tako se očituje divna mu- 
drost Božja, koja i opačinu okreće na dobro. Opaki žive i 
zato da se dobri kraj njih domognu većega savršenstva. 

Nauku o ljubavi prema neprijatelju odobrava i naš vla- 
stiti razum. Ne smijemo jedan drugomu činiti zlo. To znači 
međusobno se uništavati. Razum kaže: Zlu mora jednom bi- 
ti kraj. Moramo oprostiti i zlo dobrim vratiti. Kad neprijate- 
lju dobro učinimo, ako je iole pošten mora nam dobro dobrim 
vratiti. Ako smo mu zlo učinili, on će nam zlo zlim vratiti. 

Koliko god čovjek razumom ispitivao nauku o ljubavi 
prema neprijatelju mora da zaključi: treba praštati i nepri- 
jatelju i dobro mu činiti, a to znači ljubiti neprijatelja. Na- 
rod je nauku o neprijatelju izrazio kratko i jezgrovito riječi- 
ma: Tko tebe kamenom ti njega hljebom. Tko tebi zlo ti nje- 


102 


103 


mu dobro. Tko tebi mržnju ti njemu ljubav. Tko tebi su- 
rovo ti njemu blago. 

Osveta je znak zaostalosti i primitivizma. Kod primitiva- 
ca vlada još uvijek i krvna osveta, što je čovjek obrazovani- 
ji i odgojeniji, to je manje osvete, a više širokogrudnoga pra- 
štan ja. 

»Poštivanje i ljubav moraju se protegnuti i na one koji 
drugačije od nas misle i rade u društvenim, političkim ili 
•vjerskim pitanjima. Jer, sa što više čovječnosti i ljubavi pro- 
dremo u njihov način mišljenja, lakše ćemo moći s njima 
zapodjenuti dijalog« (Gaudium et Spes, br. 28). 

U ČEMU SE SASTOJI LJUBAV PREMA NEPRIJATELJU? 

Kršćanska se ljubav prema neprijatelju očituje tako da 
se neprijateljima ne osvećujemo, da im zlo dobrim vraćamo, 
da se za njih molimo i da im rado praštamo. 

Mojsijev je kazneni zakon propisivao ovako: »Nanese li 
netko bližnjemu svojemu tjelesnu štetu, neka mu se učini 
isto tako kao što je on učinio: Ranu za ranu, oko za oko, 
zub za zub! Ista tjelesna šteta, što ju je on nanio drugome, 
neka se i njemu nanese« (Lev 24, 19 — 20). Isus je blaži 
pa kaže: »čuli ste da je bilo kazano: Oko za oko, zub za zub! 
A ja vam kažem: Ne opirite se zlu, nego ako te tko udari po 
desnom obrazu obrni mu i drugi!« (Mt 5, 38 — 39). Među 
kršćanima neka ne vrijedi samo čisto pravo! Ljubav neka 
popuni i oplemeni pravo! 

Zlo treba svladati dobrotom. Neprijatelji su Isusovi išli 
tako daleko da su ga oklevetali, da ima đavla u sebi. Tvrditi 
da Isus ima u sebi najljućeg neprijatelja svetosti — samo- 
ga đavla strahovita je kleveta. Isus, mjesto srdžbe i osvete 
odvrati mirno: »Ja nemam đavla, nego poštujem Oca svojega, 
a vi mene sramotite« (Iv 8, 49). Isus »nije vratio psovkom 
kad su ga psovali, nije prijetio kad je trpio, nego se prepustio 
onome koji ga je nepravedno osudio« (2 Petr 2, 23). 

Isus, prolazeći kroz Samariju, u nekom je mjestu trebao 
prenoćiti, ali Ga Samarijanci kao Židova ne primiše, jer su 
živjeli u neprestanoj svađi sa Židovima. Apostoli, Jakob i Ivan 
bili su postupkom Samarijanaca tako ogorčeni da su do- 
šli na misao neka bi Bog ognjem spalio Samariju, pa zato 
upitaju Isusa: »Gospodine, hoćeš li da zazovemo oganj s ne- 


ba da ih uništi?« Isus se okrene prema apostolima i ukori ih: 
»Ne znate čijega ste duha. Sin čovječji nije došao da upropa- 
sti duše nego da ih spasi« (Lk 9,55 — 56). 

Sveto Pismo veli: »Ne daj da te zlo nadvlada, nego nad- 
vladaj zlo dobrim« (Rimlj 12, 21). Ako se osvećuješ neprija- 
telju, osveti se poput svetaca: nagradi zlo dobrim djelima, to 
je nebeska osveta. Josip Misirski, koga su braća prodala vrlo 
se lijepo ponio prema braći kad su bila u bijedi. Mjesto da 
ih kazni obilno ih je pogostio i svakom dao svečane haljine 
(Post 45, 22). Sv. Stjepan, prvi mučenik, kad su ga nepri- 
jatelji kamenovali molio je za njih: »Gospodine ne uzmi im 
ovo za grijeh!« (Dap 7,60). Sv. Fulgentije dodaje: »Svetom je 
Stjepanu više boli zadavala nesreća njegovih progonitelja 
nego sve zlo što su ga oni njemu nanijeli, zato je molio za 
njih«. 

Sv. Jakob, apostol, prvi biskup u Jeruzalemu, kad su ga 
neprijatelji bacili s vrha tornja, na slomljenim je koljenima 
molio za neprijatelje. 

Absalom je digao bunu protiv svog oca — kralja Davida. 
David — videći da je u životnoj opasnosti bježao je s voj- 
nicima i slugama pred Absalomom. Na bijegu sretne Davida 
Semej, sin Gerin, i ružno ga je psovao. »Pritom je bacao ka- 
menje na kralja Davida, na sluge kraljeve, na narod i ratni- 
ke. Tada reče Abisaj, sin Sarvijin, kralju »Zašto da psuje 
ovaj smrtni pas mojega gospodara i kralja? Pusti me da mu 
skinem glavu!« Tada reče David Abisaju i svim slugama svo- 
jim: »Kad mi moj sin radi o glavi, kako neće ovaj sin Benja- 
minov? Pustite ga neka psuje jer mu je to udahnuo Gospod. 
Možda pogleda Gospod na moju nevolju i dadne mi sreću za 
psovku što me bije danas. I tako je David sa svojim ljudi- 
ma išao dalje. A Semej je išao pokraj gore naprama njemu i 
jednako je psovao, bacao se kamenjem na nj i zasipao ga pra- 
šinom« (2 Sam 16). Kralj David je ugušio bunu, vratio se na 
svoje prijestolje s velikom slavom i odanošću naroda. 

»Ne osvećujte se sami« (Rimlj 12, 17). Gospod Bog veli: 
»Moja je osveta, ja ću je vratiti« (Pnz 32, 35). Božja je 
pravednost nepogrešiva. »Bog naplaćuje dobro, a kazni zlo 
kako je tko zaslužio, ako ne uvijek na ovom svijetu, a ono 
svakako na drugom«. Ne miješajmo se u Božje sudovanje. 
Koliko je tko zla počinio i koliku je kaznu zaslužio, o tom 
neka sudi Gospod Bog komu nije ništa sakriveno, a ne mi 

ljudi koji smo ograničeni u znanju i opaki u djelima, pa smo 
rijetko pravedni pogotovo kad se radi o nama samima. 

»Ali treba razlikovati zabludu koja se uvijek mora za- 
baciti, od zabludjeloga koji uvijek zadržava osobno dosto- 
janstvo, pa i kada je opterećen lažnim ili manje točnim reli- 
gijoznim shvaćanjem. Bog je jedini sudac i ispitivač srdaca. 
Stoga nam zabranjuje da sudimo o ma čijoj unutarnjoj kriv- 
nji«. -(»Gaudium et Spes«, br. 28). 


LJUBAV PREMA SAMOME SEBI 

Svaki je čovjek sam sebi najbliži. Nemoguće je naći ne- 
što što bi bilo čovjeku bliže nego što je on sam sebi. Odatle 
slijedi da je svaki čovjek dužan ljubiti samoga sebe. 

Svakomu je čovjeku prirođeno da sebi hoće dobro. To 
je naravni zakon, utisnut prvomu čovjeku u narav kod stva- 
ranja, a mi se drugi s tim zakonom rodimo. Taj se zakon 
ne da istrgnuti iz naravi. Može čovjek biti bez škola, bez od- 
goja. Može biti do skrajnosti pokvaren, ali svaki štiti svoje in- 
terese, gleda da mu bude što bolje. Naravni zakon snažno i 
neodoljivo nuka čovjeka da sebi hoće dobro; zato nije Gos- 
pod Bog izdao posebne zapovijedi o ljubavi prema samome 
sebi. Sve što ima pozitivni zakon o ljubavi prema sebi, sadr- 
žano je u Kristovim riječima: »Ljubi bližnjega kao samoga 
sebe«. Ljubav prema sebi je uzor i mjera prema kojoj treba 
ljubiti drugoga. Kako može netko ljubiti drugoga, ako ne 
ljubi sebe? Tko neće sebi dobro kako će htjeti činiti dobro 
drugomu? To je prirodni razlog koji potiče svakoga na lju- 
bav prema samomu sebi. . 

Za ljubav prema sebi postoje i vrhunaravni razlozi. Sva- 
ki je dužan ljubiti sebe jer ima u sebi besmrtnu dušu koja 
je Božja slika. Kako smo dužni poštivati Božju sliku — be- 
smrtnu dušu — u svakom čovjeku, pa i u neprijatelju, tako 
smo je dužni jednako pa i još više poštivati u sebi. Kad 
čovjek ljubi sebe radi Boga, jer je slika Božja, onda će lju- 
bav prema sebi biti to plemenitija što je plemenitija ljubav 
prema Bogu. Ljubav prema Bogu ravna ljubav prema sebi, 
a ljubav prema sebi ravna ljubav prema drugima. 

Čovjekova je vrijednost pred Bogom tolika da je Bog 
poslao na svijet svoga vlastitoga Sina Isusa Krista, da čo- 
vjeka otkupi i spasi. Sveto Pismo nas opominje: »Nijeste 


otkupljeni raspadljivim srebrom ili zlatom, nego skupocje- 
nom krvlju Krista kao nedužna i neokaljana janjeta« (1 Petr 
1, 18 — 19). »Jer ste kupljeni skupo — proslavite dakle Bo- 
ga u tijelu svome!« (1 Kor 6, 20). Ne zaboravimo nikada da 
se u svakom pojedinom čovjeku sjedinjuje nebo i zemlja, 
prolazno i vječno, raspadljivo i neumrlo — duša i tijelo, da 
je svaki čovjek samo upravitelj svoga života i da će kao upra- 
vitelj polagati strogi račun kako je upravljao sa svojim ži- 
votom, tim najvećim blagom što postoji na zemlji. Treba pa- 
ziti na tijelo da se ničim ne obeščasti, a još više na dušu da 
ne izgubi ljepotu slike Božje. Ako će čovjek na Božjem sudu 
polagati račun za svaku ispraznu i beskorisnu riječ, kudika- 
mo će biti veća odgovornost za samoubojstvo kojim se uni- 
štava tijelo, i bezvjerje kojim se ubija duša! 

Sv. Leon Veliki upozoruje kršćane: Sjeti se čovječe kršća- 
nine, svoga dostojanstva! Ti si postao dionik Božje naravi 
i udo Kristova tijela. Sjeti se da si otet iz vlasti tame i od- 
ređen za slavu nebeskoga kraljevstva. Imaj na umu da se 
Božji Sin utjelovio i našim bratom postao. Tako smo po- 
stali djeca Božja. »Vidite kakvu nam je ljubav dao Otac: Mi 
se zovemo djeca Božja, i jesmo. Zato svijet ne pozna nas 
jer ne poznaje njega.« (1 Iv 3, 1). Ne zaboravimo da Duh 
Sveti boravi u nama. Sveto Pismo veli: »Ili ne znate da je tije- 
lo vaše hram Duha Svetoga, koji je u vama, kojega imate od 
Boga i nijeste svoji?« (1 Kor 6, 19). 

Čovječje je dostojanstvo toliko da nam Bog na službu 
šalje čak i anđele s neba. štoviše, svaki pojedini čovjek ima 
svoga anđela čuvara, koji ima zadaću čuvati čovjeku dušu 
i tijelo, odvraćati od čovjeka sve što bi mu moglo škoditi za 
ovaj i prekogrobni život. 

Prava ljubav prema samome sebi sastoji se u tome da 
čovjek sam sebe poštuje. Tko sam ne zna cijeniti svoje ljud- 
sko dostojanstvo, taj nema prava ni od drugih tražiti da ga 
poštuju. Sebe ispravno ljubi tko sebi dobro hoće i dobro či- 
ni u okviru zakona prirodnoga i Božjega. 


PRAVA LJUBAV PREMA SAMOME SEBI 

Kod ljubavi prema samom sebi treba biti na oprezu. 
Treba se držati reda. Treba više ljubiti ono što je vrednije, a 
iza toga ono što je manje vrijednosti. Najprije treba ljubiti 

duhovna, nebeska, vječna dobra, a nakon toga zemaljska i 
prolazna dobra. Duhovna dobra, kao što je sretni prekogro- 
bni život, ljubimo radi njega samoga — to je naša najviša 
svrha, a zemaljska su dobra ljubavi vrijedna samo toliko 
koliko nas pomažu da postignemo sretni prekogrobni ži- 
vot. 

Ovaj je red vrijednosti postavio sam Isus Krist kad je 
rekao: »Tražite najprije kraljevstvo Božje i pravdu njego- 
vu, i drugo će vam se sve dodati« (Mt 6, 33). Na prvo mjesto 
dolazi Božja čast, Božja volja, Božje zapovijedi, skrb za du- 
šu i krepostan život, a tvarna ili vremenita dobra će nam već 
Bog dati u tolikoj mjeri koliko su nam potrebna za postignu- 
će duhovnih dobara. Nema sumnje da smo se dužni brinuti 
za zdravlje tijela, za svakidašnju hranu, stan i odjeću. Sve je 
to potrebno za uzdržavanje života i za rad. Slabo, kržljavo i 
bolesno tijelo nije ni za što. Ono koči dušu u razvijanju kre- 
posnih djela, pa je velika zapreka za jači i uspješniji duhov- 
ni život. Međutim, ne smijemo biti tjeskobni i očajni kod 
sticanja zemaljskih dobara. »Pogledajte na ptice nebeske! 
One ne siju, ne žanju, ne sabiraju u žitnice: Otac ih vaš ne- 
beski hrani. Nijeste li više vrijedni od njih? Pogledajte na 
ljiljane u polju! Kako rastu! Ne rade i ne predu. A ipak ka- 
žem vam: Ni Salamon u svemu svojemu sjaju nije bio tako 
odjeven kao jedan jedini od njih« (Mt 6, 26 — 29). Kad se 
Bog toliko brine za travu i životinje, još više i radije će se 
pobrinuti za nas koji smo razumna bića i djeca njegova. 

Ne bi imao prave ljubavi prema sebi tko bi ljubio samo 
zemaljska dobra, a za duhovna se uopće ne bi brinuo. Ni 
onaj ne bi ispravno radio tko bi prezirao ona tvarna dobra 
koja pomažu za postignuće duhovnih. Ima ljudi koji su za- 
ljubljeni u sebe. Više im je njihova osoba nego što drugo. 
Ako nisu protiv Boga, ali se vladaju kao da Boga nema. Vla- 
stiti »ja« dižu tako visoko da im je njihova ličnost najviša 
životna svrha. Sve im se ima pokoravati i služiti njihovim in- 
teresima. Zemaljska dobra ne gledaju kao sredstva za posti- 
gnuće duhovnih vrednota, već kao sredstva za uživanje. Vre- 
menita dobra su im za nasladu. Čitavo im je biće zaokuplje- 
no kako doći do časti, imovine, kako se popeti na visoki po- 
ložaj. Takvi nisu spremni baš ništa žrtvovati za Boga i dobro 
svoje duše. To nije prava ljubav prema sebi, nego sebičnost 
i sebeljublje. Ovakvi ljudi koji više cijene vremenito nego 
vječno nisu sebi prijatelji nego neprijatelji. Takvi su samo 


kratko vrijeme jednostrano sretni, a nakon toga vječno ne- 
sretni. »Koji čine grijeh i nepravdu — veli pobožni Tobija — 
neprijatelji su svojoj vlastitoj duši« (Tob 12, 10). Mnogi su 
od ovakvih slični onomu lakomcu, materijalisti, koji je re- 
kao: »Dušo moja, imaš veliko imanje na mnogo godina. Otpo- 
čini, jedi i pij i uživaj«. Bog misli drugačije i križa račune, pa 
veli: »Luđače, još ove noći potražit ću dušu tvoju od tebe! 
Komu će tada pripasti što si nakupio?« (Lk 12, 19 — 20). 

Sv. Bernard veli: čovječe, ti se mučiš kako ćeš nahraniti 
i obući tijelo; zašto se jednako ne brineš kako ćeš nahraniti 
i obući dušu. Sveto Pismo spasonosno upozoruje: »što ko- 
risti čovjeku ako dobije sav svijet, a pritom izgubi dušu svo- 
ju? što može dati čovjek kao otkup za dušu svoju?« (Mt 16, 
26 ). Kad bi jedan sam čovjek posjedovao sve blago ovoga 
svijeta, posjedovao bi ga samo nekoliko godina, do smrti. Na- 
kon smrti mora sve drugima ostaviti. Ako je dušu izgubio, 
izgubio ju je za cijelu vječnost, nesretan će biti i na ovom 
i na drugom svijetu. 

Svaki sebe samoga ispravno ljubi kada ljubi najprije 
svoju dušu, a onda tek tijelo; kad cijeni više duhovne vred- 
note nego tjelesne; kad se više brine za nebesko nego za 
zemaljsko; kad mu je više na srcu vječnost nego vremeni- 

tost. 

DESET BOŽJIH ZAPOVIJEDI 

Bog je objavio deset zapovijedi Božjih na gori Sinaju. 
Bilo je to pedeset dama nakon izlaska izraelskog naroda iz 
Egipta. Gora je Sinaj bila sva dimom ovijena i vrlo se tresla. 
Gospod Bog pozove Mojsija na goru i preda mu deset zapo- 
vijedi. Božje su zapovijedi napisane na dvije kamenite ploče. 
Božje su zapovijedi poredane ovako: 

1) Ja sam Gospodin Bog tvoj. Nemaj drugih bogova uz 
mene. — Bog traži vjernost. Samo je jedan Bog. Isključeno 
je mnogoboštvo ili politeizam. Jednako je kao zabluda pro- 
glašen i panteizam — vjera da je čitav svemir božanstvo, a 
pojedina bića u svemiru da su dijelovi toga božanstva. Za- 
branjeno je obožavati prirodne pojave: sunce, mjesec, zvi- 
jezde, ljude, životinje, biljke, rijeke i bilo što stvoreno. 

2) Druga je po redu: Ne izusti imena Gospodina Boga 
svoga uzalud. — Boga treba visoko poštivati. O svetinjama 
Božjim treba govoriti biranim riječima. Težak je grijeh po- 
grdi ti Božje ime, psovati Boga, anđele, svece, svete sakramen- 
te; obeščašćivati svete osobe, sveta mjesta i svete stvari. 

3) Treća zapovijed veli: Spomeni se da svetkuješ dan 
Gospodnji. — Dan Gospodnji su sve nedjelje u godini i svi 
zapovijedani blagdani. Svetkovanje se sastoji u tome da se u 
te dane ne rade teški tjelesni poslovi i da idemo u crkvu k 
svetoj misi. Obveza ići k svetoj misi veže svakoga katolika 
koji je došao k razumu, tj. koji je navršio 7 godina života. 
Ispričan je samo onaj tko je teško bolestan, ili ga opravdava 
drugi koji važni razlog. 

4) Četvrta: Poštuj oca i mater, da dugo živiš i dobro ti 
bude na zemlji. — Poštovati treba zamjenike Božje na zem- 
lji, a to su: roditelji, dobročinitelji uopće, učitelji, odgoji- 
telji, duhovni i svjetovni poglavari. Svakomu koji vjerno vrši 

ovu zapovijed, obećaje Bog za nagradu dug i blagoslovljen 
život na zemlji. 

5) Peta: Ne ubij. — Ona zaštićuje ljudski život. Ne smi- 
ješ sam na svoju ruku ubiti ni sebe ni drugoga. Ne smiješ 
ubiti ni dijete, makar još nije došlo na svijet. I ono je čovjek, 
i to od onoga časa čim je začeto. Onemogućiti djetetu dola- 
zak na svijet jednako je ubojstvo čovjeka kao i oduzeti život 
onomu čovjeku koji već postoji na svijetu. 

6) šesta: Ne sagriješi bludno — čuva nevinost. Nevinost 
je neprocjenjiva vrlina. Svi su je narodi kroz sva vremena 
visoko cijenili. Kakve god moralne nazore imao čovjek po- 
jedinac, makar kakvim nastranostima bilo zaraženo ljudsko 
društvo, uvijek je u velikoj cijeni čist mladić, nevina djevoj- 
ka, vjerna žena, čestiti — karakteran muž. Ova zapovijed uči 
da su ljubavni užici dopušteni samo u zakonitom braku i na 
prirodan način. Sve drugo je kršenje prirodnoga i Božjega 
zakona. 

7) Sedma: Ne ukradi — zaštićuje imovinu, privatno vla- 
sništvo. Ono što je čovjek od pređa naslijedio ili svojim po- 
štenim radom privrijedio, ili na dar dobio, to je njegova svo- 
jina u koju se ne smije dirati. Ova zapovijed zabranjuje oti- 
mačinu, krađu, prevaru — svako nepravedno oštećivan je tu- 
đe imovine. 

8) Osma — Ne reci lažna svjedočanstva na bližnjega svo- 
ga — štiti čast i poštenje. Ne smije se krivo govoriti protiv 
bližnjega ni na sudu ni izvan suda. Ne diraj u tuđe poštenje. 

9) Deveta: Ne poželi žene bližnjega svoga — u vezi je sa 
šestom i zabranjuje ne samo uzeti tuđu ženu, nego i poželjeti 
je. Treba obuzdavati i same neuredne misli i želje. 

10) Deseta: Ne poželi nikakve stvari bližnjega svoga — 
zabranjuje nepravedne i krivične želje za tuđim dobrom — 
tuđom imovinom. 

Deset Božjih zapovijedi nisu drugo nego proširene i ja- 
snije izložene dvije osnovne zapovijedi: o ljubavi prema Bogu 
i bližnjemu. Ove zapovijedi zovemo Božje zapovijedi, jer ih 
je Bog dao, jer im je Bog začetnik. Zovemo ih i Dekalog — 
deset riječi. 

U deset zapovijedi Božjih je sadržana sva nauka koja je 
potrebna za čestit i pošten život svakomu čovjeku, a napo- 
se čovjeku kršćaninu. 

KOGA VEŽU BOŽJE ZAPOVIJEDI? 


Mi smo kršćani dužni obdržavati deset zapovijedi Božjih, 
jer ih je osnivač kršćanstva, Isus Krist, usvojio, nanovo svi- 
jetu dao i usavršio. Dužni smo ih, dakle, držati mi katolici, 
pravoslavni, protestanti i svi drugi koji se zovu kršćani. 

Jednom je zgodom neki bogati mladić pristupio k Isusu 
i pitao: »Učitelju, što dobra moram činiti da postignem život 
vječni?« Isus mu odgovori: »Ako hoćeš ući u život, drži za- 
povijedi. Ne ubij! Ne čini preljube? Ne kradi? Ne svjedoči 
lažno! Poštuj oca i mater, i ljubi bližnjega svoga kao samog 
sebe« (Mt 19, 18). Isus je zauzeo jasan stav prema Starom 
zavjetu kad je rekao: »Ne mislite da sam došao da ukinem 
zakon ili proroke. Nisam došao da ih ukinem nego da ih is- 
punim« (Mt 5, 17). »Zakon i proroci« označuju ukratko Stari 
zavjet. Isus izjavljuje da Stari zavjet ne gubi nipošto svoju 
vrijednost i važnost u Novom zavjetu, nego nalazi u Novom 
zavjetu svoje ispunjenje i svoj završetak. Tako je i s deset 
zapovijedi Božjih. I one spadaju u starozavjetni zakon koji 
veže ne samo starozavjetne ljude nego i nas u Novom zavje- 
tu. 

U svom glasovitom govoru na gori osvrnuo se Isus i na 
deset zapovijedi Božjih, pa je neke upotpunio i usavršio. 
Isus je rekao: »Čuli ste da je bilo kazano: Ne kuni se krivo, 
i: Drži što si se zakleo Gospodinu! A ja vam kažem: Ne ku- 
nite se nikako: ni nebom, jer je prijestolje Božje; ni ze- 
mljom, jer je podnožje njegovim nogama, ni Jeruzalemom, 
jer je grad velikog kralja. Ne kuni se ni glavom svojom, jer 
nisi kadar jednu vlas učiniti bijelom ili crnom. Vaš govor ne- 
ka bude: da, da — ne, ne! što je više od toga, oda Zloga do- 
lazi« (Mt 5, 33 — 37). Isus ne brani zakletvu ili prisegu. Što vi- 
še — prisega na istinu čast je Bogu. Isus samo upozoruje da 
se ne zaklinjemo na kakvu god sitnicu. Neka se ne zaklinjemo 
na brzu ruku nego treba o stvari temeljito razmisliti prije ne- 
go se prisiže. Neka se ne zaklinjemo lakoumno i iz običaja 
nego samo onda kad to traže veliki i opravdani razlozi. »Ču- 
li ste da je rečeno starima: Ne ubij! Tko ubije bit će odgovo- 
ran sudu. A ja vam kažem: Svatko tko se ljuti na brata svo- 
jega bit će odgovoran sudu« (Mt 5, 21 — 22). »Čuli ste da je 
rečeno starima: Ne čini preljuba! A ja vam kažem da je svaki 
koji s požudom pogleda ženu, već u svom srcu s njom učinio 
preljub« (Mt 5, 27—28). 


Sad bi mogao tko reći ovako: Deset zapovijedi Božjih je 
Gospod Bog objavio svijetu na izvanredan način. One spada- 
ju u objavljeni Božji zakon i prema tome vežu sve one ljude 
koji vjeruju u objavljenu vjeru. A što je s onim ljudima ko- 
ji ne poznaju kršćanstva ni objavljene vjere? To su pogani 
ili neznabošci. Kako se oni odnose prema deset zapovijedi Bo- 
žjih? Da li i njih vežu te zapovijedi? Zapovijedi Božje vežu 
sve ljude bez razlike — kršćane i pogane. Deset zapovijedi 
Božjih nisu samo objavljeni zakon nego su one i prirodni za- 
kon koji izvire iz čistoga prirodnoga razuma. I pogani, makar 
ne znaju za goru Sinaj, ni za Mojsija, ni za 2 kamenite ploče, 
na koje je Bog zapisao deset zapovijedi — znadu da se ne 
smije čovjeka ubiti, da se ne smije krasti, ni u tuđe poštenje 
dirati. Da je laž nešto ružno, da je kleveta odvratna. Da su 
djeca dužna poštivati roditelje, a svi mlađi starije. Da se treba 
vlasti pokoravati. Da Gospoda Boga treba poštivati i da je zlo 
pogrditi Božje ime. Sadržaj deset Božjih zapovijedi poznaju i 
najzapušteniji ljudi, makar nemaju ni škole, ni odgoja. Vla- 
stiti razum im kaže da je to lijepa nauka, dobra nauka, i da su 
je u životu dužni obdržavati. Nema čovjeka na svijetu 
koji ne bi poznavao nauku sadržanu u deset zapovijedi Bož- 
jih i koji ne bi u duši ćutio obavezu da je dužan živjeti po tim 
zapovijedima. 

Bog je tih deset zapovijedi utisnuo svakom čovjeku u sr- 
ce, u dušu njegovu. Budući da je svjetlo Božje u ljudima radi 
zla življenja potamnilo i zamračeno postalo, trebalo je da Bog 
izvanrednim načinom objavi deset zapovijedi, i da ih tako 
osvijetli i ljude objavom na njih upozori. Sv. Augustin veli: 
»Ono što ljudi nijesu htjeli čitati u srcu, napisao je Bog na 
ploče«. 


ZAŠTO SMO DUŽNI VRŠITI BOŽJE ZAPOVIJEDI? 

Kad otac u obitelji izda neki nalog ili zapovijed, odmah 
obećaje nagradu djetetu koje će zapovijed izvršiti, ali se za- 
prijeti i kaznom onom djetetu koje bi se usudilo prekršiti 
zapovijed. I državni zakonodavci tako rade. Svaki građanin 
kad vrši zakone ima od toga blagodati, a ako zakone krši, trpi 
kaznu. Bog je tako po prirodnom zakonu usadio u našu na- 
rav da je sa vršenjem zakona i zapovijedi spojeno neko dobro, 
a s gaženjem je zakona povezana kazna — zlo. 

8 Sto Bog traži od čovjeka? 

I Božje zapovijedi donose sa sobom i nagradu i kaznu. 
Nagradu za sve koji su zapovijedima vjerni, kaznu za one ko- 
ji ih ne poštuju. 

Najljepša je nagrada ovdje na zemlji, koju Bog daje za 
vjerno vršenje svojih zapovijedi, mirna savjest i duševno za- 
dovoljstvo. Kad čovjek navečer ispituje savjest i ona mu ka- 
že: Danas si sretno dan sproveo. Nisi ni ružnu riječ rekao, a 
kamoli izgovorio psovku. U društvu si bio prijazan i uslu- 
žan. Nikomu nisi krivo ni pomislio, ni rekao, ni učinio. Nisi 
u tuđu imovinu dirao, ni povrijedio tuđe poštenje. Crkvu si 
posjetio i Bogu se pobožno molio. Savjest ti ništa ne predba- 
cuje nego sve odobrava. Tad je čovjek veseo i spokojan. Ne 
treba se bojati ljudi, a ni Božjega suda. Takva savjest — to 
je mali raj na zemlji. »Koji tvoj Zakon ljube, velik mir uži- 
vaju, ni o što se oni ne spotiču.« (Ps 118, 165) — priznaje 
David Gospodu Bogu. 

Sveto Pismo spominje: »Blažen čovjek koji ima radost 
svoju u nauci Gospodnjoj; što on radi sve uspijeva« (Ps 1, 
1 — 3). To znači Božji blagoslov u radu i u imovini. Vjeran Bo- 
žjim zapovijedima izlazi kao pobjednik iz svojih boli i progo- 
na. Isus veli: »Tko sluša ove moje riječi i izvršuje ih, nalik je 
na razborita čovjeka koji sagradi kuću svoju na stijeni. I u- 
dari pljusak, dođoše vode, dunuše vjetrovi i napadoše na ku- 
ću; ali ona ne pade jer je bila sagrađena na stijeni« (Mt 7, 
24—25). 

U razgovoru s bogatim mladićem Isus izrijekom naglašu- 
je da obdržavanje Božjih zapovijedi vodi u blaženi prekogro- 
bni život. »Ako hoćeš ući u život, drži zapovijedi!« — veli Isus 
bogatom mladiću (Mt 19, 17). »Samo po mostu poslušnosti 
možemo doći u nebo, a taj most ima deset lukova — to su 
deset zapovijedi Božjih« — veli sv. Vinko Fererski. 

Tko krši makar samo jednu zapovijed Božju u velikoj 
stvari stići će ga vremenita i vječna kazna. Tko gazi Božje 
zapovijedi sličan je vlaku koji je sišao s tračnica. Takova 
čovjeka za njegove grijehe stizavaju: nezadovoljstvo, bolest, 
gubitak časti i imetka i bijeda u svim smjerovima. Tko krši 
Božje zapovijedi ostaje bez Božje pomoći u času nesreće. 
Kako će Bog pomoći onom koji ga vrijeđa? Isus Krist veli: 
»Tko sluša ove moje riječi, ali ih ne izvršuje, nalik je na 
luda čovjeka koji sagradi kuću svoju na pijesku. I udari plju- 
sak, dođoše vode, dunuše vjetrovi i napadoše na tu kuću 
i ona se sruši. I velika bijaše njezina ruševina« (Mt 7, 26 — 27). 


Božje su zapovijedi povezane među sobom kao udovi na 
našem tijelu. Neka samo jedan teško oboli, nastupa smrt, 
makar su svi drugi udovi zdravi. »Jer koji god sav zakon 
drži a pogriješi u jednome, kriv je za sve« (Jak 2,10). 

Mogao bi tko reći: Bog u svojim zapovijedima puno 
traži, teško ih je vršiti. Nema sumnje da vršenje Božjih za- 
povijedi traži mnogo truda d veliku požrtvovnost. Ali Božje 
zapovijedi ne traže ništa što bi bilo nemoguće. »Jaram je 
moj sladak i breme je moje lako« (Mt 11,30) veli Isus. Kad 
Bog traži žrtve, On daje i pomoć-milost. To je iskusio sv. 
Pavao pa zato rado priznaje: »Sve mogu u Onomu koji me 
jača« (Filip 4,13). Kad bismo bili prepušteni sami sebi, si- 
gurno bi zapovijedi Božje bile preteške. Međutim, Bog rado 
pomaže kad god ga za pomoć molimo. Sv. Ivan kaže: »Zapo- 
vijedi Njegove nisu teške« (1 Iv 5,3). Sv. Augustin veli: »Kad 
ti Bog nešto zapovijeda, onda te opominje da ti učiniš što 
možeš, i da moliš ono što sam ne možeš. Nato ti On pomaže 
da možeš što sam ne bi mogao«. 

Kako se Božje zapovijedi vrše u svakidašnjem životu 
primjer su nam i uzor sveci. Oni su bili ljudi kao i mi, mu- 
čili se u životu s raznovrsnim slabostima kao i mi. Ali su s 
milošću Božjom borbu izdržali i časno svršili život. Zašto 
ne bismo tako radili i mi? 

I. BOŽJA ZAPOVIJED 


KLANJANJE BOGU 

Čistim razumom dolazimo do spoznaje da postoji samo 
jedan Bog. On je najviše biće, od njega potječe sve što se 
nalazi u svemiru. Na tu činjenicu upozoruje Gospod Bog u 
prvoj zapovijedi svojoj kad kaže: »Ja sam Gospodin Bog 
tvoj!« Nema više bogova, više najviših bića među sobom 
jednakih. Tu istinu naglašuje Bog u prvoj Božjoj zapovijedi 
kad kaže: »Nemaj drugih bogova uz mene«. 

Jednomu jedinomu — pravom Bogu pripada klanjanje 
ili najviše poštovanje. To nam nalaže razum, objavljena vje- 
ra, a naročito prva Božja zapovijed. Klanjanje Bogu treba 
iskazivati u svojoj nutrini, u srcu i očitovati to izvana, tje- 
lesnim kretnjama. Klanjanje Bogu prema prvoj Božjoj za- 
povijedi imao je pred očima Isus Krist kad je rekao sotoni: 
»Gospodinu, Bogu svojemu, klanjaj se i njemu jedino služi!« 
(Mt 4,10). 

Ljude koji nas nadvisuju znanjem, krepostima, zasluga- 
ma za vjeru i domovinu, cijenimo i poštujemo. Svi narodi i 
kroz sva vremena visoko poštuju velike učenjake, izvanredno 
kreposne ljude ili svece, neobične dobročinitelje, glasovite 
vojskovođe, državnike — sve one koji se bilo kojom vrlinom 
izdižu. Što nas netko više natkriljuje, to mu se više divimo 
i više ga poštujemo. Kako Gospod Bog sve nas ljude i sva 
bića u svemiru uopće neizmjerno nadvisuje, to Njemu du- 
gujemo najvišu čast, najviše poštovanje koje je uopće mogu- 
će. A najviše poštovanje zovemo: Klanjanje. Bogu smo se 
dužni klanjati, jer nas Bog neizmjerno nadvisuje i jer smo 
o Njemu kao Stvoritelju sasvim ovisni. 

Božja svemoć odsijeva na zvijezdanom nebu. »Nebesa 
pripovijedaju slavu Božju, djela ruku njegovih navješćuje 
svod nebeski« (Ps 18,2). Kako izgleda Božja vječnost? »Jedan 
je dan pred Gospodinom kao tisuću godina, i tisuća godina 
kao jedan dan« (2 Petr 3,8). Kolika je Božja mudrost vidi 
se kod stvaranja i uređenja svemira, što više, Bog i zlo o- 
braća na dobro. Zato s ushićenjem dovikuje sv. Pavao apo- 
stol: »O dubino bogatstva i mudrosti i znanja Božjega! Kako 
su nedokučivi njegovi sudovi i neistraživi njegovi putovi!« 
(Rimlj 11,33). Velika je Božja očinska skrb za sve, pa i naj- 
neznatnije stvorove. Siromašnu djevicu Mariju Bog odabire 

za majku Božju. Uboge pastire i prezrene pogane zove k ro- 
đenju Isusovu. Priproste ribare zove u apostolski zbor, a 
siromasima u prvom redu namjenjuje propovijedanje evan- 
đelja. »Tko je kao Jahve, Bog naš, koji u visinama stoluje i 
gleda odozgo nebo i zemlju?« (Ps 113,5 — 6). Kako je neiz- 
mjerna razlika između Boga i nas ljudi! Sv. Grgur Nazijanski 
veli: »Mi ljubimo Boga, jer Ga poznajemo, a molimo se Bogu, 
jer ga ne možemo shvatiti«. 

Mi smo o Bogu sasvim ovisni. »Ako živimo, Gospodinu 
živimo, i ako umiremo, Gospodinu umiremo. Ako dakle ži- 
vimo, ili ako umiremo, Gospodnji smo« (Rimlj 14,8). Mi smo 
uvijek i svagdje Božje vlasništvo. Od Boga imamo udove 
našega tijela. Od njega su naše duševne sile. Od njega je 
čitavo naše biće. On nas je i otkupio. Sv. Franjo Asiški veli: 
»Kad bi ti netko ruke, oči i noge ili druge udove tijela, koje 
si izgubio, natrag dao, zar ne da bi mu od srca rado služio 
cijeli život. Bog ti je dao ne samo ruke, oči i noge, nego sva 
tjelesna i duševna dobra što se mogu zamisliti. Kako je onda 
opravdano da mu služimo i njemu se jedinomu klanjamo«. 

Sjetimo se da bez Božje pomoći ne možemo uopće po- 
stojati. Neka nam Bog uskrati hranu, mi smo propali. Neka 
nam oduzme dušu, mi smo mrtvi. Neka nam Bog ne da Duha 
Svetoga, mi smo duševno slijepi. Neka nas Bog prepusti 
đavlu, mi smo odmah u smrtnom grijehu, što vrijedi za nas, 
vrijedi i za druge stvorove. I oni su posve ovisni o Bogu, 
svome Gospodinu i Stvoritelju. Zato s pravom veli knjiga 
Otkrivenja: »Dostojan si, Gospodine i Bože naš, da primiš 
slavu i čast i silu, jer si ti stvorio sve, i po volji je tvojoj bilo 
i stvoreno je« (Otk 4, 11). »Dođite — veli psalmista — pri- 
gnimo koljena d padnimo niče; poklonimo se Jahvi koji nas 
•stvori! Jer je On Bog naš, a mi smo narod paše njegove, ovce 
što ih on čuva« (Ps 95,7). 

Klanjanje Bogu sastoji se u tome da mi u svojoj nu- 
trini i izvana priznamo da je Bog naš Gospodar, i da smo 
mi njegovi stvorovi i sluge. 


UNUTRAŠNJE I IZVANJE KLANJANJE BOGU 

Unutrašnje se klanjanje Bogu odvija u našoj duši, u našoj 
nutrini, u srcu, tiho i nečujno, tako da za taj čin znade samo 
Gospod Bog i mi sami. Biva to po vjeri kojom u duši prihva- 

ćamo kao istinito sve što je Bog objavio. Bog samo istinu go- 
vori kad nam nešto objavljuje, jer Bog ne može prevariti ni 
sebe ni nas. On je prva i najviša istina. Unutrašnji se poklon 
Bogu nakon vjere iskazuje ufanjem u Boga. Ufanje je duševni 
čin kojim očekujemo od svemogućega i predobroga Boga 
svako dobro za dušu i tijelo. Ufanjem se klanjamo Bogu kao 
izvoru svega dobra. Iza ufanja se razvija u duši ljubav prema 
Bogu. Po ljubavi se sjedinjujemo s Bogom kao svojom naj- 
višom životnom svrhom. 

Sv. Augustin veli: »Istinito znanje o Bogu je najsigurniji 
početak štovanja Boga. Nemoguće je da bi netko upoznao 
Boga, a da Ga ne bi štovao«. Tko je upoznao svemoć i do- 
brotu Božju, zar je moguće da se u nešto drugo ufa nego u 
Boga? Tko je primio obilje Božjih dobročinstava, zar je mo- 
guće da Boga ne ljubi? Sv. Toma vilanovski veli: Postoji li 
gdje jedno stvorenje koje je Boga upoznalo, a da ga ne bi 
ljubilo? Ljubav prema Bogu, štovanje Boga i poklon Bogu — 
to su nerazdružive vrline. Zašto? Ono što čovjek ljubi, tomu 
se i klanja. Kad god pobudimo u duši vjeru, ufanje ili ljubav, 
poklonili smo se Bogu na najljepši način, tj. izvršili smo unu- 
trašnji poklon kojii je Bogu nadasve mio. Svi naši vanjski 
vjerski čini nisu drugo nego izražaj naše vjere, ufanja i lju- 
bavi prema Bogu. 

Izvana se Bogu klanjamo na razne načine, često se slu- 
žimo usmenom molitvom. Neke molitve čitamo iz molitveni- 
ka ili iz koje nabožne knjige. Mnogo se preporučuje molitva 
svete Krunice na čast Majci Božjoj. Kod molitvenika treba 
gledati da li je odobren od crkvene vlasti. U katoličkoj Crkvi 
svaki molitvenik i svaka pobožna knjiga mora dobiti crkveno 
odobrenje prije nego se tiskom izda. 

Katolička Crkva svojim vjernicima naročito preporučuje 
prisustvovanje svetoj misi — novozavjetnoj žrtvi, žrtvovati 
znači uništiti neki osjetni dar da se time počasti Boga kao 
najvišega Gospodara. Isus se žrtvovao na križu tako da je 
umro, pa je time iskazao čast Ocu nebeskomu i ujedno nas 
pomirio s Bogom. Sveta misa je obnova žrtve na križu. U 
njoj se Isus Krist pod prilikama kruha i vina prikazuje ne- 
beskomu Ocu. 

Klečanjem priznajemo da smo maleni pred Bogom. Kle- 
čanje može biti jednim koljenom. Tako pokleknemo u crkvi 
pred svetohraništem. Kad pokleknemo na oba koljena ili ni- 
čice, a to biva kad je izloženo Sveto Otajstvo, tada nasljedu- 


jemo Isusa koji je na Maslinskoj Gori pao ničice i u dubokoj 
poniznosti molio Oca nebeskoga da Ga mine muka, ako je 
to moguće. 

Sklapanje ruku kod molitve znači našu nemoć pred 
Bogom. Kad se udaramo u prsa, priznajemo da smo pred 
Bogom krivi i zaslužujemo kaznu. Tako je činio onaj dobri 
carinik u Svetom pismu. Ušavši u hram »stajao je izdaleka 
i nije se usudio ni očiju svojih podignuti k nebu, nego se 
udarao u prsa svoja i molio: Bože milostiv budi meni greš- 
niku!« (Lk 18,13). 

Vanjski poklon Bogu iskazujemo kad skidamo šešir idu- 
ći mimo crkve, raspela ili kad jedan drugoga pozdravljamo 
kršćanskim pozdravom: Hvaljen Isus! Poklon je Bogu iz- 
vana kad na glas zvona u čast Majci Božjoj u jutro, o podne 
i navečer otkrijemo glavu i molimo molitvu Anđeo Gos- 
podnji. 

Mi se izvana klanjamo Bogu, jer i tijelo imamo od Boga, 
pa i ono treba dužnu čast iskazivati Bogu. Vanjsko klanja- 
nje ima i tu svrhu da pojačava unutrašnje klanjanje. Kad 
promatramo čovjeka koji se pobožno križa, škropi blago- 
slovljenom vodom, propisno poklekne, ima čedno sklopljene 
ruke. Bogu na čast otkriva glavu — sve su to plemeniti poti- 
caji koji nas nukaju da i mi tako činimo, da pojačamo svoju 
vjeru i javno očitujemo svoje vjersko uvjerenje. Najzad i 
sama narav traži da ono što u duši osjećamo pokažemo i 
izvanjskim načinom. 


ČEMU IZVANJSKO KLANJANJE BOGU? 

Ima ljudi koji govore ovako: Vjera je lična čovjekova 
stvar. O slobodnoj volji čovjekovoj ovisi hoće li se odlučiti 
za vjeru ili protiv vjere. Ako se odluči za vjeru, dosta je da 
u Boga vjeruje u duši svojoj, u nutrini, izvana ne treba vje- 
ru očitovati. Na druge ljude ne spada što ja imam u svojoj 
duši. Taj je prigovor vrlo plitak i površan. Koji tako govore 
ne poznaju života ni ljudske naravi. 

Otac i majka traže da ih djeca poštuju u duši, ali da 
poštovanje očituju i izvana. To se štovanje očituje na razli- 
čite načine. 

- Građani osjećaju rodoljublje ili privrženost državi i do- 
movini, osjećaju i vanjskim načinom: na zborovima, izbori- 
ma i u obrani države. 

I prijateljstvo se (unutarnje i vanjsko) očituje u rados- 
nim i tužnim zgodama. 

Život pokazuje da ljudi misli d osjećaje javno iskazuju, 
priopćuju i šire među drugim ljudima. 

Bog je stvorio čovjeku ne samo dušu nego i tijelo, pa je i 
tijelo dužno Boga slaviti, a slavi Ga usmenom molitvom, kle- 
čanjem, križanjem, prisustvovanjem sv. misi, blagoslovu i 
drugim javnim vjerskim činima. Vanjsko je očitovanje vjere 
potrebno da se unutarnje osjećanje ojača i raspali i da druge 
ljude dobrim primjerom potakne na štovanje Boga. Kad smo 
žalosni, mi plačemo i lice nam je tužno; kad smo u duši 
veseli, i lice nam je vedro i nasmijano. Onda su i drugi kraj 
nas veseli i ugodno raspoloženi. Tako i vjerska privrženost i 
osjećanje za Boga treba da bude poticaj i drugim ljudima 
da žarko osjećaju za Boga. čovjek bi morao zatajiti svoju 
vlastitu narav kad bi klanjanje Bogu htio ograničiti samo 
na čisto unutrašnje misaono i osjećajno duševno raspolo- 
ženje. 

Međutim, ceremonije ili vanjski vjerski obredi nisu svrha 
pobožnosti nego samo sredstvo za pojačavanje unutrašnjega 
duševnoga klanjanja. Radi toga mogu vanjski Čini — kad je 
opravdan razlog — i otpasti. Netko ima bolesne noge pa ne 
može klečati. Drugi je teško bolestan pa mora ležati u kre- 
vetu. Taj neka moli ležeći. Treći je daleko od crkve ili nema 
odijela. On je ispričan od polaska u crkvu pa će Bogu ugo- 
diti ako se kod kuće Bogu pomoli. 

Gospod Bog traži od nas izričito i vanjsko štovanje. Vidi 
se to očito iz Isusovih riječi: »Tko god prizna mene pred 
ljudima, priznat ću i ja njega pred svojim Ocem nebeskim. 
Tko se mene odreče pred ljudima, i ja ću se njega odreći 
pred Ocem svojim nebeskim« (Mt 10,32 — 33). Unutrašnje kla- 
njanje treba iskazivati Bogu uvijek i svagdje, a vanjsko gdje 
i koliko se može. 


LICEMJERJE 

Kad bi se netko samo izvana Bogu klanjao, a u duši ne 
bi za Boga osjećao ni Boga poštivao, bilo bi to krivo, na- 


strano klanjanje Bogu koje se zove licemjerje. Kad bi se 
netko križao, klečao, sklapao ruke, udarao se u prsa a kod 
toga ne bi na Boga mislio niti se u duši Bogu klanjao — bio 
bi to licem jerac. Licemjeran je onaj koji se izvana drugačijim 
prikazuje nego što je u duši. Licemjerac se izvana prikazuje 
dobrim i pobožnim, a u duši je opak i daleko od Boga. 

Naša vanjska pobožnost ne smije biti mehanizam ni pu- 
ka navika. Kad ljudi vani na ulici jedan drugoga pozdrav- 
ljaju: Zdravo, dobro jutro, dobar dan, dobar večer — kod 
toga redovito ništa ne misle. Te riječi lete im iz usta a da se 
kod toga baš ništa ne misli ni na sadržaj pozdrava ni na 
značenje riječi, nego to ide samo od sebe, mehanički. To je 
navika ili običaj. Kod naših pobožnosti ne smije biti tako. 
Naše vanjske pobožnosti moraju biti vjerni odraz naše nu- 
trine. Ono što mi izvana pokazujemo, treba da u duši pro- 
življujemo, da u duši osjećamo. 

Isus je rekao Samaritanki: »Bog je duh, i koji mu se kla- 
njaju, moraju mu se klanjati u duhu i u istini« (Iv 4,24). 
Izvanjsko klanjanje Bogu treba najprije u duši osjećati — to 
znači — klanjati se Bogu u duhu. Izvanjsko klanjanje Bogu, 
izvanjske naše pobožnosti treba da su vjeran odraz unutraš- 
njega osjećanja — to je klanjanje Bogu u istini. 

Sv. Terezija veli: »Nemoj nikad pokazivati pobožnosti 
koje nemaš, a onu koju imaš možeš sakriti«. Nemoj se izvana 
pokazivati pobožnim ako to nisi u duši. Ali ako si u duši 
pobožan, ne moraš to uvijek i pred svakim pokazivati. Pred 
pijanim i prostim ljudima govoriti o Bogu i pobožnostima 
— znači bacati biser pred svinje. Iz takvog se društva makni, 
a pobožnosti vrši u Crkvi, u svom stanu ili na kojem drugom 
doličnom mjestu. 

Ljudi koji izvana pokazuju veću pobožnost nego što je 
u duši osjećaju slični su onim ljudima koji se raskošnije 
oblače nego što dopuštaju njihove imovinske prilike. Ti žele 
pokazati bogatstvo kojega nemaju. 

Isus se gorko tužio na licemjerce svoga vremena. »Što 
vidiš trun u oku brata svojega, a brvna u oku svojemu ne 
osjećaš? Ili kako možeš reći bratu svojemu: Daj da izvadim 
trun iz oka tvojega, a eto brvno u oku tvojemu? — liče- 
ni jerče, izvadi najprije brvno iz oka svojega! Tada ćeš vi- 
djeti kako da izvadiš trun iz oka brata svojega« (Mt 7, 3 — 5). 
»Kad daješ milostinju, ne trubi pred sobom kako to čine 
licemjerci u sinagogama i na ulicama da ih slave ljudi. Kad 

ti' daješ milostinju, neka ne zna ljevica što čini desnica, kako 
bi tvoja milostinja bila tajna. Otac tvoj koji vidi u tajnosti 
uzvratit će ti. Kad molite, ne budite kao licemjerci koji se 
vole upadno moliti u sinagogama i na raskršćima da ih vide 
ljudi. Kad ti moliš, uđi u svoju sobu, zatvori vrata te se po- 
moli Ocu svom u tajnosti, pa će ti platiti tvoj Otac koji vidi 
u tajnosti.« (Mt 6,2 — 6). 

Licemjerce se — po Isusovim riječima — najlakše pozna 
po tom što svoje molitve i dobra djela čine na takvim mje- 
stima i u takvim okolnostima da ih ljudi vide i da im se 
ljudi dive kako su dobri i pobožni. A vjera traži da se mo- 
litve i dobra djela vrše radi Boga, Bogu za ljubav, a ne radi 
ljudi i ljudskoga priznanja. 

Prirođena je ljudska slabost da se ljudi rado pokazuju 
pametnijima nego što jesu i boljima nego što stvarno jesu. 
Ta se slabost može pojaviti i kod pobožnosti, pa se netko 
prikazuje boljim, kreposnijim, pobožnijim i savršenijim nego 
što je u svojoj duši. Licemjerstvo je svagdje odvratno, pogo- 
tovo kod pobožnosti. 

Naše pobožnosti neka budu iskrene, što izvana pokazu- 
jemo, to treba prije u srou osjećati. Čuvajmo se da se ne bi 
Gospod Bog i na nas potužio: »Ovaj narod poštuje me samo 
usnama svojim, a srce im daleko stoji od mene« (Iz 29,13). 
Čemu se pred Bogom pretvarati, kad se pred Njim ne može 
ništa sakriti? Gospod Bog sve vidi i sve zna. Gospod Bog veli: 
»Ja sam koji ispitujem bubrege i srca, i svakom ću od vas 
platiti prema vašim djelima« (Otkr 2,23). 


NASTRANA POBOŽNOST 

Kod pobožnosti treba izbjegavati sve što je napadno i 
nastrano. Napadno bi bilo kad bi netko iz pobožnosti hodao 
zatvorenim očima po ulici iz bojazni da ne bi što nezgodna 
vidio na ulici. Ljudi bi ga s pravom smatrali čudakom i ds- 
mjehivali. Naprotiv, kad hodaš, gledaj preda se da ne pad- 
neš, da vidiš koga imaš pozdraviti, a komu odzdraviti. Ako 
što nezgodno vidiš, idi mirno mimo kao da ništa nisi vidio. 
Osjetiš li napast, pobudu na zlo, reci u duši: Bože, tebi za 
ljubav ne pristajem na ovo zlo. Nitko izvana na tebi nije 
ništa primijetio, a ti si učinio kreposno djelo. 

Pobožnost ima svrhu usavršivati, usklađivati narav, a ne 
raditi protiv naravi. Pobožnost ne traži ni smrknuto lice. 
To je znak bolesti, žalosti, tuge, straha i znak neke nesreće. 
A u vjeri nema nesreće. U vjeri sve dobro svršava. Naravi 
više odgovara radost i veselje nego tuga i žalost. Vjera osu- 
đuje beznadnu žalost ili očaj, jer u vjeri uvijek postoji nada 
u oproštenje grijeha, makar zločin kako velik bio. Prava da- 
kle pobožnost traži veselo raspoloženje. »Bog ljubi vesela 
darovatelja« (2 Kor 9,2). Sv. Franjo Saleski veli: Kad Bog i 
krepost stanuju u duši nekoga čovjeka, tada drugi ljudi mo- 
raju osjećati ugodnost u blizini toga čovjeka. Prava pobož- 
nost je ugodna i privlači druge na pobožnost, a kriva pobož- 
nost je neugodna i odbija od sebe. 

Pogrešno bi bilo shvaćanje pobožnosti kad bi netko mi- 
slio, da je pobožnost to veća i bolja, što čovjek više razno- 
vrsnih molitava obavi na brzu ruku i površno. Bolje je mo- 
liti toplo, srdačno i žarko, nego mnogo i dugo, a bez osjećaja, 
rastreseno i mehanički. 

Naše pobožnosti ne smiju biti na štetu našim dnevnim 
dužnostima. Sv. Franjo Saleski lijepo kaže: »Tko vrši svoje 
dužnosti sa žarom i iz ljubavi prema Bogu taj je uistinu 
pobožan i čovjek po Božjem srcu«. Bila bi nastrana pobož- 
nost kad bi majka čitavo prije podne boravila u crkvi, a dom 
bi ostao nespremljen i djeca gladna. Takvoj ženi bi prigova- 
rali i muž i djeca. Najprije su staleške dužnosti: spremiti 
stan, obući i nahraniti djecu, dati na vrijeme hranu mužu 
koji ide na posao. Tek tada, kad su staleške dužnosti izvr- 
šene, može majka u crkvu na pobožnosti. Ne smije majka 
ostaviti kod kuće bolesno dijete samo, a ona otići u crkvu. 
Kad netko dvori teškoga bolesnika, ispričan je od svete mise 
u nedjelje i blagdane, a pogotovo u obične dane. Pobožnost 
treba uskladiti sa staleškim dužnostima. 


IDOLOPOKLONSTVO 

Svaki čovjek osjeća u svojoj duši da postoji jedno naj- 
više biće o kom je sasvim ovisan i koje je dužan poštivati. 
Ako ne priznaje pravoga Boga kao najviše biće, onda će 
priznati koji stvor i o tom stvoru biti sasvim ovisan. Tom 
će se stvoru i klanjati — to će biti njegovo božanstvo, njegov 
idol. Klanjati se stvoru kao Bogu — to je idolopoklonstvo. 

Izraelci su nekada obožavali zlatno tele. Načiniše sebi 
tele od zlata, pokloniše mu se, prinesoše mu žrtvu i povikaše: 
»Ovo je bog tvoj, Izraele, koji te izvede iz zemlje Egipatske« 
(Izl 32, 8). Kralj Nabukodonozor dade načiniti zlatni lik 
i zapovjedi: »Tko se ne baci na tlo i ne pokloni se zlatnome 
liku, ima se baciti u peć užarenu« (Dan 3,11). Azijski su na- 
rodi obožavali nebeska tjelesa: sunce, mjesec, zvijezde, vatru 
kao izvor svijetla, vjetar i vodu. Egipćani su štovali kao bo- 
gove razne životinje — škodljive d korisne: krokodile, mačke, 
napose apisa — crnoga bika s bijelom pjegom na čelu. Stari 
Grci i Rimljani, za ono vrijeme visoko obrazovani narodi, 
klanjali su se kipovima i slikama svojih idola. I danas još 
ima veliki broj pogana, koji se klanjaju stvorovima, mjesto 
Bogu Stvoritelju. Idolopoklonstvo je i danas suvremena po- 
java kod nekih naroda. 

Nepojmljivo je kako su ljudi mogli tako nisko pasti, pa 
se klanjati zlatnom teletu kao Bogu. Živi čovjek da se klanja 
mrtvoj životinji? Razuman čovjek da traži svoj ideal u ne- 
razumnoj materiji? Da se stari Izraelci — obožavatelji zlat- 
noga teleta — dignu iz groba, pa vide čim se bavi naše 
društvo, rekli bi nam: Vi se čudite nama, ljudima bez nao- 
brazbe i odgoja, kako smo došli na ideju da se klanjamo 
baš zlatnom teletu, a vi, djeca 20. vijeka, činite to isto, i 
još gore. Zar zlatno tele nije i vaš idol? Zar nije vrlo velik 
postotak ljudi vašega vremena koji misle samo na to kako 
će doći do novaca. A novac i Zlatno tele su jedan te isti idol. 
Zašto lažljivac govori protiv svoga vlastitoga uvjerenja? Radi 
novca. Poklonio se zlatnom teletu. Zašto je ovaj pogazio 
zadanu riječ i bacio ljagu na lice koja će ga kaljati kao bezna- 
čajnika čitav život? Radi imovine, jer obožava zlatno tele. 
Jer je idolopoklonik zlatnog teleta. Zašto je ubojica ubio 
čovjeka? Da se domogne njegove imovine. Vodilo ga je bo- 
žanstvo — idol — zlatno tele. Razbojnik je pobio više ljudi 
i opljačkao njihovu imovinu zato jer je imetak, novac, bo- 
gatstvo — zlatno tele njegov idol. 

Kakvi su to životni nazori koji otvoreno i javno štuju 
zlatnoga idola? Prema materijalističkom nazoru nema Boga, 
ni duše, niti išta duhovno. Postoji samo materija ili tvar. 
Životni je poziv čovječji — baviti se materijom. Što imaš 
više materije, to si savršeniji, to si bliže konačnoj životnoj 
svrsi. Služiti materiji, obožavati materiju nije drugo nego 
obožavati zlato, biti idolopoklonik zlatnoga idola. 


Sv. Augustin veli: »Što tko želi i štuje to je njegov Bog«. 
Sv. Bernardin Sienski nastavlja: Smiješno je kad se zove 
idolopoklonikom samo onoga koji je dva zrna tamjana, što 
bi trebao žrtvovati pravom Bogu, bacio u žaru pred Jupitrov 
kip, a ne smatrati idolopoklonikom onoga koji čitav život 
služi samo svijetu, a Bogu baš ništa ne žrtvuje. Sv. Pismo 
nas ozbiljno opominje: »Ovo neka znate, da nijedan ... la- 
komac, to jest idolopoklonik, nema dijela u Kristovu, Božje- 
mu kraljevstvu!« (Ef 5,5). 


RAZNE VRSTE IDOLOPOKLONSTVA 

Najčešći krivi bog ili idol je imovina, bogatstvo, zlato. 
Treba mnogo pažnje i ispitivanja savjesti i kod čestitih, ple- 
menitih i pobožnih ljudi da zlato ne postane životna svrha 
— božanstvo — idol, nego da ostane samo sredstvo za uzdr- 
žavanje života, životna je svrha čovjeka Boga upoznati, po- 
štivati i ljubiti, a vremenita dobra imaju svrhu pomagati 
čovjeka, da se k Bogu digne i s Njim zauvijek sjedini. 

Međutim, nije zlato jedini idol. Kako su u čovjeku ne- 
uredne težnje raznovrsne, tako su i idoli kod pojedinih ljudi 
raznovrsni. Ima ljudi koji žive samo zato da dobro i obilno 
jedu i piju. Kod njih ne postoji ni vjerski ni domovinski 
ideal; nemaju obzira ni prema ženi ni prema djeci; za njih 
ne vrijede ni obziri, ni čast, ni ponos; kod njih je sve u jelu 
i pilu. To su sladokusci koji će za dobar obrok sve dati. 
Kod starih Grka su se takvi zvali epikurejci — po svom vođi 
Epikuru. Takvih ljudi ima na svijetu i danas. Sveto 
Pismo se gorko tuži na njih i izrijekom spominje da je tak- 
vima Bog — njihov trbuh. 

U filozofiji postoji posebna struja koja se zove hedoni- 
zam. Pristaše hedonizma javno uče da je jedina svrha čovje- 
kova na zemlji uživanje. Prema ovoj struji čovjek se ni u 
čemu ne razlikuje od životinje koja sve svoje težnje zadovo- 
ljuje s tjelesnim užicima. Ako je uživanje jedina i najviša 
svrha čovječjega života, onda su rijetki na zemlji koji posti- 
zavaju životnu svrhu, jer je rijetkima dano da mogu uživati. 
Najveći dio čovječanstva trpi i strada, muči se i pati. Prema 
tome bi najveći dio ljudi živio bez svrhe, a to se protivi zdra- 
vom razumu, koji kaže da svako, i na j neznatni je, biće mora 
imati određenu svrhu koju konačno i postizava. 

PRAZNOVJERJE 


Jednima je idol domoći se vlasti i drmati sudbinom 
čitavih naroda. Uživaju u tom da ih se ljudi boje. Takvima 
je idol sila, vlast, vlastita veličina. Tu neutaživu težnju za 
vlastitom veličinom i slavom u običnom životu zovemo oho- 
lost. 

Idolopoklonstvo ubrajamo u najteže grijehe. Mojsijev je 
zakon idolopoklonike kažnjavao smrću. »Tko žrtvuje bogovi- 
ma, osim jedino Gospodu, neka se pogubi« (Izl 22, 20). 
Jednom je zgodom radi idolopoklonstva pobijeno 23.000 Iz- 
raelaca. 

U čemu je toliko zlo idolopoklonstva da ga Bog tako 
strašno kazni? Idolopoklonik oduzima čast Bogu i daje je 
stvoru. Time nanosi Bogu tešku nepravdu. Obožavati sunce 
ili koji drugi stvor mjesto pravoga Boga znači Boga izdati, 
napustiti, prezreti, rugati mu se, Boga zapostaviti, Boga-Go- 
spodara sniziti na mjesto stvora-sluge, a stvora-slugu dići 
na mjesto Stvoritelja-Gospodara. To znači potpuno izvrnuti 
red vrednota. 

Je li moguće zamisliti na svijetu jednu vlast koja bi 
krivom novcu priznala vrijednost pravoga novca? Gdje je 
vlast kojoj bi bilo svejedno, da li se ljudi služe pravim ili 
krivim novcem? Svaka vlast progoni krivi novac i krivotvori- 
telje najstrože kažnjava. Pravi lijek uzet u pravo vrijeme do- 
nosi zdravlje; zdravlje produljuje život, a život donosi sa 
sobom znanje, ugled, čast, slavu i imetak. Krivi lijek uzroku- 
je smrt, propast, uništenje — zlo od kojega nema više ništa 
gore. Eto kako jadno svršava izmjena vrednota u običnom 
životu. 

Zar će jedini Bog, najviše i najsavršenije biće, dopustiti 
i bez kazne trpjeti da Ga se ponizuje i stavlja ispod stvorova? 
Bog ne bi bio Bog kad bi dopustio da se njegova čast daje 
stvoru. S pravom se, dakle prijeti Gospod Bog kad kaže: 
»Nemaj drugih bogova uz mene«. Ja sam jedini Bog; drugi 
su stvorovi. Ja sam jedini Gospodar; sve drugo su sluge. Ja 
sam jedini od vijeka; sve drugo je nastalo u vremenu. Ja 
sam jedini sam o sebi, a drugo je sve ovisno o meni i postoji 
samo zato, jer ja hoću i dokle ja hoću. 


Praznovjerje škodi vjeri slično kao i nadriliječništvo 
medicini. Praznovjerje unosi u vjeru mnogo toga što s vje- 
rom nema nikakve veze, pa je to samo na štetu pravoj vje- 
ri. Kao što je liječnicima stalo do zdrave medicinske nauke 
i baš zato progone nadriliječništvo, tako je i svećenicima 
stalo do čiste vjere i radi toga oni na svim područjima suz- 
bijaju praznovjerje. 

Praznovjeran je čovjek koji stvorenim bićima pripisuje 
neku višu moć koje to biće nema ni po svojoj naravi, ni po 
Božjoj odredbi, ni po molitvi Crkve. 

U prirodi ima mineralnih voda koje sadrže u sebi ljeko- 
vita svojstva. Jedne od tih voda pijemo, a u drugima se ku- 
pamo. Iskustvo pokazuje da su korisne. Mnoge se bolesti 
liječe baš ovakvim vodama. Vjerovati u ljekovitost ovih voda, 
uzimati ih kao lijek, služiti se njima da se bolest ukloni i 
zdravlje natrag zadobije — nije praznovjerje. Lipin cvijet i 
cvijet od kamilice kad se skuhaju i uzimaju u obliku čaja 
vrlo dobro djeluju na ljudski organizam. Svi se mi tim pri- 
rodnim lijekovima rado služimo i priznajemo iz iskustva da 
su nam korisni. Ispitala ih je nauka, odobrio život, pa je 
sasvim opravdano vjerovati u njihovu ljekovitost i u bolesti 
se njima služiti. 

Krsna voda ima po Božjoj odredbi moć da čisti dušu od 
grijeha, da pere s duše istočni grijeh i sve druge grijehe što 
ih je čovjek prije krštenja učinio. Nadnaravnu moć nema 
krsna voda ni sama po sebi, niti su joj ljudi tu moć dali, 
nego je tako odredio sam Bog. To je nauka svega kršćanstva, 
a napose nauka katoličke Crkve koja je najizrazitiji pred- 
stavnik kršćanstva. Vjerovati u nadnaravnu moć krsne vode 
nije praznovjerje nego opravdana vjera koju već vjekovima 
propovijeda i u životu primjenjuje svekoliko kršćanstvo. Ta- 
ko i svi drugi sveti sakramenti, redom, imaju nadnaravnu 
moć, nadnaravne učinke po Božjoj odredbi. Vjera u nadna- 
ravno djelovanje svetih sakramenata je opravdana, jer to uči 
objavljena nauka. 

Blagoslovljena voda, bojom se škropimo kad ulazimo i 
izlazimo iz crkve, a preporučuje se svim vjernicima, da je 
imaju i u svojim stanovima, ima svrhu da odgoni đavle i 
uklanja bolesti. Tu moć nema blagoslovljena voda po svojoj 
naravi, nego po molitvi Crkve. Vjera u čudesnu moć blago- 


126 


127 


slovljene vode je hvalevrijedna i zaslužna, a ne praznovjerje. 
Katolička Crkva blagoslivlje raspela, krunice, molitvenike, 
medaljice i svetačke sličice s nakanom, da ti pobožni pred- 
meti čuvaju vjernike od duševnih d tjelesnih nesreća. Blago- 
slovljene predmete treba poštivati i njima se služiti prema 
nakani Crkve i moliti se Bogu da im dade nadnaravne učinke, 
kako to želi Crkva kod njihova blagoslova. 

Što je praznovjerje? Praznovjerje je bojati se broja 13 
kao da donosi nesreću. Zašto bi broj 13 bio nesretan broj? 
To je broj kao i svaki dragi broj. Niti ima sam u sebi što 
nesretna, a niti mu je tko drugi dao neku tajanstvenu moć 
da komu škodi. Praznovjerje je smatrati petak nesretnim 
danom, pa se ljudi boje u petak putovati ili poduzeti koji 
drugi važniji posao. Petak je dan kao i svaki drugi dan. Zašto 
bi bio nesretan? U odnosu prema drugim danima u tjednu 
mogao bi se nazvati sretnijim nego drugi. Na Veliki petak 
je Isus Krist umro na križu i time izveo naše otkupljenje i 
spasenje. U petak se dogodio najveći događaj u povijesti 
čovječanstva i najkorisniji događaj za čitavo čovječanstvo. 
Prema tome je opravdani je smatrati petak sretnim nego 
nesretnim danom. Ima ljudi koji se boje sove kao zlokobne 
ptice. Kad čuju po noći sovu, odmah stvaraju porazan sud: 
ili ću ja umrijeti ili netko od mojih. Čemu taj strah? Sova 
je ptica kao i druge ptice. Razlika je samo u tome što sova 
kao noćna ptica pjeva ili kriješti po noći, dok druge ptice to 
čine po danu. Trgovci običavaju na prag svoje trgovine pri- 
biti željeznu potkovu kao simbol sreće. Željezo samo po 
sebi, a ni u obliku potkove, ne znači sreću ni nesreću. Mnogi 
kod ustajanja ujutro paze da se ne bi najprije lijevom 
nogom dotakli poda, jer »ustati na lijevu nogu« znači nesreću 
preko dana. A lijeva je noga dio tijela baš kao i desna i dio- 
nik je čovječje sreće i nesreće baš kao i desna. I mnoga dru- 
ga praznovjerja postoje među ljudima koja su vezana uz 
prirodne pojave. 

Međutim, ima praznovjerja koja su vezana i uz čisto 
vjerske predmete. Netko nosi u džepu medaljicu sv. Antuna 
ili kojega drugoga sveca uvjeren da ga na bojnom polju 
radi toga neće neprijateljsko tane pogoditi. Bog to nije 
nigdje obećao, a niti službena Crkva to uči. Bog je obećao, 
a i Crkva uči da će te molitve po zagovoru sv. Antuna saču- 
vati od mnogih duševnih i tjelesnih zala, a nigdje se ne spo- 

minje to da te radi nošenja njegove medaljice neće tane 
pogoditi. 

. čuvajmo se praznovjerja! Držimo se načela: Vjerujem 
sto me uči vjerovati katolička Crkva i vjeru ću uvijek ispo- 
vijedati samo onako kako to Crkva čini. Niti što više niti što 
manje. 


GATANJE 

Praznovjerje u obliku gatanja je, nažalost, uvijek posto- 
jalo na svijetu. Ono postoji i danas. Ljude su uvijek zanimale 
tajne, bilo one prirodne ili natprirodne. Ljudi su uvijek rado- 
znali sto sve krije budućnost u svom krilu, čemu se imamo 
nadati, a čega se opet bojati. Kad se ne zadovoljavaju s od- 
govorom kršćanske vjere, tada se obraćaju samom đavlu 
ih ljudima koji su bilo izravno ili neizravno povezani s đav- 
om. što je među ljudima manje prave vjere, kako je tumači 
katolička Crkva, to se više širi zaraza praznovjerja a naro- 
čito gatanje. 

Gatanje je praznovjerje kod koga se zaziva nečisti duh 
da se njegovom pomoću saznaju tajne stvari. Tajne mogu 
biti prošle, sadašnje ili buduće, a veza s đavlom izravna ili 
posredna. Bitno je kod gatanja veza s đavlom. Sv. Pismo 
spominje djevojku robinju u Filipkna u Macedoniji koja je 
gatanjem donosila veliki dobitak svojim gospodarima. Kad 
je sv. Pavao, propovijedajući kršćanstvo, došao u Filipe, is- 
tjerao je đavla iz te gatalice riječima: »Zapovijedamo ti,’ ne- 
čisti duše, u ime Isusa Krista, da izađeš iz nje«. I izađe ne- 
čisti duh taj čas (Filip 16,16 — 18). 

Grci su imali u Delfima proročicu Pitiju koja je pomoću 
sotone otkrivala budućnost. Rimljani su gatali iz ptičjih 
glasova, iz lijeta ptica i iz životinjske utrobe. Cesto je od- 
gonetavanje tajna pomoću bacanja karata. Oko 1896. bilo 
je u samom Parizu oko 800 gatalica koje su prebacivale karte 
Ima uh koji proriču budućnost iz crta na dlanu, iz rukopisa, 
po izgledu lica, iz oblika kristala i taloga kave. Zanimljivo je 
a se ovim praznovjerjima dadu zavaravati nesamo priprosti 
ljudi nego i obrazovani krugovi. 

v„™ Da S T in f e d -i elu J e na ljudski organizam izvan svake je 
l inr ,‘V e ' d . ru ^. a f ebeska tjelesa mogu fizički uplivati na 
-judski život. Djelovanjem zviježđa na naš život bavi se 

astrologija. Ali htjeti iz kretanja zviježđa saznavati tajne i 
budućnost, a zna ih samo Gospod Bog, praznovjerje je. 

Kad se ljudi kod diobe dogovore da ce baciti kocku p 
na koga padne kocka taj će dobiti stvar — to nije prazno 
vierje je? kod te diobe odlučuje slobodna volja ljudska, a 
ne kakva tajna sila. Pogotovo nije praznovjerje ako se prije 
bacanja kocke obavi molitva kako su to učinili apostoli kad 
su kockom birali sv. Matiju u apostolski zbor. Molitvom zo- 
vemo u pOTnoć Boga neka on po kocki odredi kako je njemu 
drago Međutim, tražiti kockom sakrivene stvari ili htjeti d 

Boga đavlu. 

Mjesto da se utječe Bogu, koji je jedini svemoguć sveznajuc 
fistink čovjek traži otkrivanje tajna i budućnosti od đavla 
koji to ne zna a koliko i zna ne kazuje istinu. Gataoci redo- 
vbo napuštaju obveze prema Bogu i Crkvi pa postaju vre- 

menom i bezvjerci. Porazne suposljecbcegatana i zatc . K 

tolička Crkva zabranjuje gatanje pod teški grijeh. Bez esk 
ga grijeha može biti gatanje samo onda ako se to omi iz 

neznania, za šalu ili zabavu. . , v 

Kad tražite lijek bolesnom tijelu, pitate za savjet struč- 
noga liječnika. Kad trebate pravni savjet, tražite stiucno 
obrazovanoga pravnika. Kod ekonomskih pitanja posavjetu- 
je se sa stručnim agronomom. Tako i kod vjerskih pitanja 
treba pitati stručno obrazovanoga čovjeka — a to je svećenik. 


GATANJE IZ SANJA 

Spavanje je prirodna pojava. Nakon rada čovječja narav 
treba počinka, odmora. A najbolji je odmor spavanje Za 
vrijeme spavanja često sanjamo, u masti se zbivaju sm 
sanje. Jedni su sni ili sanje prirodna pojava, druge daje 
Bog da njima nešto naročito čovjeku javi. 

Prirodna je pojava da čovjek sanja o onomu cime se 
preko dana bavi. Ako je čovjek preko dana nešto vesela i 
ugodna doživio, i u snu će se to odraziti u ugodnom i veselom 
obliku Žalosni, tužni dnevni događaj rodit ce bolne a tužne 
sne. Bolestan čovjek ima redovito i bolne sanje. Ako cov ek 
leži na srcu pa krv ne može pravilno kolati, tada ce čovjek 
Siti Eko nešto traži, a ne može naći. Pred nek.m bjezt, 
a“ J e može pobjeći. Ili pada u provaliju iz koje ne može van. 

Ili se s nekim svađa. Ili mu je netko kakvo zlo učinio. Zdrav 
čovjek, živčano jak čovjek, redovito mimo spava i rijetko 
sanja, a bolestan čovjek, napose čovjek sa rastrovanim živci- 
ma, slabo spava i mnogo sanja i sni su mu neugodni. 

Da Bog može izravno dati sne, u kojima čovjeka poučava 

0 nekom važnom predmetu, to je sasvim sigurno. O tome 
postoji mnogo dokaza u samom Svetom Pismu. Iz Svetog 
Pisma znamo kako je faraon sanjao da se nalazio na obali 
rijeke Nila i vidio kako je iz Nila izašlo najprije sedam lije- 
pih i ugojenih krava te su pasle na obali. Nakon toga izađe 
iz Nila sedam ružnih i mršavih krava koje su proždrle onih 
sedam lijepih i ugojenih krava, ali su i dalje ostale ružne i 
mršave. Iza toga je faraon sanjao da je vidio kako je na jed- 
noj stabljdki izraslo sedam lijepih i punih klasova, a iza ovih 
da se pojavilo sedam praznih i od vjetra ogoljenih klasova. 

1 ovi prazni progutaše pune, ali su i dalje ostali prazni. Kad 
nitko od Egipćana nije znao ovaj san protumačiti, pozovu 
Josipa koji je bio u tamnici, a prispio je u Egipat jer su ga 
braća prodala. Josip, po Božjem rasvjetljenju, reče faraonu: 
»Sni faraonovi znače jedno te isto. Bog je objavio faraonu 
što je naumio učiniti« (Post 41, 25). Sedam ugojenih krava 
i sedam bujnih klasova znače sedam rodnih godina kad će 
uroditi toliko žita da mu neće biti mjere. Sedam ružnih kra- 
va i sedam praznih klasova znače sedam gladnih godina koje 
će slijediti iza rodnih godina. Za vrijeme nerodnih godina 
neće biti ni oranja ni žetve, pa će nastati strahovita glad. 
Zato, faraone, potraži mudra i razumna čovjeka koji će skup- 
ljati žito za rodnih godina i čuvati ga za gladne godine da 
svijet ne pomre od gladi. Kako lijepu i plemenitu svrhu ima 
faraonov san što ga je Bog dao! 

Kad je sv. Josip vidio, da je BI. D. Marija u drugom sta- 
nju, a nije znao za tajnu da je to po Duhu Svetom, mučile 
su ga teške misli. S jedne strane znao je za nevinost BI. Dj. 
Marije, a s druge — ona je trudna! Kako da to shvati! Dok 
se mučio ovim teškim mislima, dođe mu Bog u pomoć. U 
snu se sv. Josipu javi anđeo i reče: »Josipe, sine Davidov, ne 
boj se uzeti k sebi Mariju, jer što je začeto u njoj, od Duha 
je Svetoga« (Mt 1,20). Bog je eto po svom anđelu otkrio tajnu 
Marijine trudnoće i sv. Josipa sasvim smirio. 

Sni mogu dolaziti i od đavla. Đavao može djelovati na ma- 
štu i uzrokovati sne, a stvarno ima dokaza da je to i činio. 

Kako se raspoznaju sni? Najveći postotak sanja su na- 
ravne pojave bez ikakva značenja. Ako je san od nadnarav- 
nog uzroka, taj uzrok može biti Bog, a može biti i đavao. 
Od Boga je onaj san u kom nema ništa nečedna, nego je sve 
lijepo, plemenito i Boga dostojno. San od Boga dan potiče na 
dobro i zazire od zla. Od Boga poslani san čovjeka smiruje i 
oduševljava za pobožnost. Naprotiv, ako je san prost, upuću- 
je na zlo, odvraća od Boga i pobožnosti, straši i uznemiruje 
čovjeka — • to je znak da je od đavla. 

San od Boga poslan treba čovjek poštivati, vjerovati u 
njegov sadržaj i ravnati djela po njemu — kako su to cmtli 
faraon i sv. Josip. Tko bi vjerovao u obične, naravne sne i 
po njima se ravnao i radio, činio bi teški grijeh praznovjerja 
koji se zove gatanje. Teško bi griješio tko bi želio ili tražio 
da ga đavao u snu pouči, ili mu što objavi. Svaka izravna 
veza s đavlom je teški grijeh i radi toga se ljudima najstrože 

zabranjuje. .. 

Gatanje je prljav posao. Ili je puka prijevara, ili je veza 

s nečistim duhom.' U svakom slučaju zlo za čovjeka. Zato se 
toga prljavog posla treba čuvati. 


ČARANJE 

Čaranje, vraćanje ili bajanje je praznovjerje kod koga 
se zaziva nečisti duh da se njegovom pomoću izvede neki 
učinak. Gatanje ide za tim da se pomoću nečistoga duha ot- 
kriju tajne, a čaranje da se pomoću đavla izvode djela. 

Čaranje se zove i copranje, a ženske koje se tim prlja- 
vim poslom bave, zovu se vračare, copmice ili vještice, a 
takvi muškarci coprnjaki ili vrači. Ovaj oblik praznovjerja 
vuče svoj korijen još iz pretkršćanskoga vremena kad su 
ljudi bili strahovito praznovjerni, jer nisu bili poučeni u 
vjeri. Kršćanstvo se mnogo mučilo, a i danas se muci da 
ukloni praznovjerje — ovu sramotu iz ljudskoga društva. 
Od 14 pa sve do 18. vijeka bila je nemilosrdna hajka na 
čarobnjaštvo i vještice i u našim krajevima. Izdavani su stro- 
gi zakoni, pozivalo se copmice na sud, vodile se duge istrage, 
udaralo ih se teškim i dugim kaznama. 

čaranje se očitovalo u tom da su vračare ili copmice 
liječile ljude od bolesti raznim sredstvima nedostatnim i 
neprikladnim. Nekad su bolesnika mazale, drugi put davale 


kakav napitak, činile su to i pomoću molitve. Služile se zna- 
kom svetoga križa ili zaklinjanjem. 

Kad se nekom kaže kako dobro izgleda, a on brzo udari 
rukom o stol, uvjeren da će time otkloniti bolest i nesreću 
— to je praznovjerje u obliku čaranja. Jednako je čaranje 
kad se u autu objesi lutka s vjerom da će ta lutka sačuvati 
od nesreće one koji su u autu. Postoji među pukom uvjere- 
nje da ima ljudi sa zlim očima. Pogled takva muškarca ili 
žene uzrokovat će bolest ili nesreću. Narod kaže: čuvaj se 
ovakve osobe da ti ne zada uroke, da te ne ureče, da ti ne 
načini zlo. 

Kad je govor o natprirodnom ozdravljivanju, treba lu- 
čiti praznovjerje od Božjega dara. Bog sam po našoj molitvi 
i zagovoru mnogo puta daje zdravlje izvanrednim načinom, 
čini to Bog i preko svetaca i smrtnih ljudi ovdje na zemlji. 
Za sv. Petra čitamo u Svetom Pismu da je imao toliku moć 
ozdravljivanja bolesnika, da su ljudi iznosili bolesnike iz 
kuće tamo kud je prolazio sv. Petar, da makar i samo sjena 
njegova padne na bolesnike pa su odmah ozdravili (DAp 
5,15). Prema tome kad vjernici mole molitve koje je katolič- 
ka Crkva odobrila, ili čine zavjete po naputku i savjetu Cr- 
kve pa očekuju i dobivaju čudesno ozdravljenje — to su 
hvalevrijedni i zaslužni čini svete vjere. Kod Majke Božje 
Bistričke, u Lurdu i u drugim svetištima po svijetu Bog daje 
izvanredne darove, milosti, ozdravljenja, ispunja želje, usli- 
šava pobožne vapaje. Ne samo u velikim i poznatim svetišti- 
ma nego i u običnim crkvama, pa i privatnim domovima, Bog 
uslišava pobožne molitve i daje nadnaravne darove. To je 
sve u skladu s naukom vjere i odobreno od katoličke Crkve. 

Ako netko sam kaže, ili se vidi iz raznih okolnosti, da 
je zazivao u pomoć đavla i njegovom pomoću nekomu na- 
škodio, to je praznovjerje i uvijek težak grijeh, jer takav 
čovjek naumice i svijesno nanosi Bogu najveću uvredu, jer 
\ iše drži do đavla nego do Boga. Takav čovjek pretpostavlja 
moć nečistoga duha Božjoj svemoći. 

Praznovjerje treba pobijati u svim smjerovima. A kato- 
lička Crkva to i čini od svoga postanka. Najbolje i najuspješ- 
nije sredstvo je temeljita pouka u svetoj vjeri i pobožno 
primanje svetih Sakramenata. Onaj koji je svestrano poučen 
U v r h ra °lit će se Bogu, u Boga stavljati nade, od Boga 
očekivati pomoć, zdravlje i utjehu, a neće mu ni na kraj pa- 
meti pasti da traži gatalice ili vračare. 

Bio bi smiješan i prezira vrijedan svaki bolesnik koji 
bi tražio pomoć od nadriliječnika mjesto da se obrati stručno 
obrazovanom liječniku. Tako i onaj koji bi u pitanjima vjere 
tražio pouku, rješenja tajne ili kakvu drugu utjehu od gata- 
laca, vrača, vještica i slične družine, mjesto da se obrati k 
Crkvi i službenom vjerskom učitelj stvu. što se ljudi vjernije 
drže nauke katoličke Crkve to je među njima manje prazno- 
vjerja, a što se više udaljuju od njezine nauke i vjerskoga 
života, to se više hvataju praznovjerja. Ljudi se ljuto varaju 
ako misle da se praznovjerjem može nadomjestiti manjak 
prave vjere. To je upravo tako opasan i poguban posao kao 
kad bi netko htio krivim novcem nadomjestiti pravi novac, 
ili otrovom nadomjestiti koristan lijek. 


ISKUŠAVANJE BOGA 

Kad je Isus postio u pustinji četrdeset dana a četrdeset 
noći, pristupi k Njemu đavao, uze Ga sa sobom u Sveti Grad, 
postavi ga na vrh hrama i reče Mu: »Ako si Sin Božji, baci 
se dolje! Jer je pisano: Anđelima svojim naložio je za tebe. 
Oni će te nositi na rukama svojim da ne zapneš za kamen 
nogom svojom. Isus mu odvrati: Stoji pisano: Ne kusaj Go- 
spodina, Boga svojega!« (Mt 4,5—7). _ 

Đavao je htio Isusa navesti neka bi se lakoumno, nepro- 
mišljeno i bez ikakva razloga baaio s tornja hrama, a Bog 
da će Ga čuvati da kod pada ne nastrada. Isus odbija đavlov 
prijedlog i đavlovu napast, jer Bog nigdje nije obećao da ce 
čovjeka pomagati u ludim pothvatima i činiti čudesa kad se 
čovjek bezrazložno baoi u životnu opasnost. Tražiti od Boga 
pomoć u ovakvim zgodama znači iskušavati Boga, a to je 

grijeh. ... , 

Kad učenik ništa ne uči a ipak pođe na ispit s vjerom da 
će mu Bog čudom pomoći da sretno prođe — to je iskušava- 
nje Boga. Kad se netko tko ne zna plivati baci u Savu i oče- 
kuje da će ga Bog spasiti da se ne utopi — to je iskušavanje 
Boga. Bolesnik koji u teškoj bolesti ne bi htio uzeti nika- 
kav lijek, nego bi tražio od Boga čudesno ozdravljenje 
griješio bi — iskušavao bi Boga. Kad bi seljak čitave godine 
ljenčario i skrštenih ruku čekao da mu Bog u jesen dade 
obilnu berbu — vrijeđao bi Boga, to bi bilo iskušavanje Boga. 
Kad bi netko rekao: Ja ne vjerujem da je Isus nazočan u 

Presv. Oltarskom Sakramentu dok sam svojim očima ne vi- 
dim Isusa u hostiji — to je grijeh iskušavanja Boga. 

Izričito^ ili svdjesno kušanje Boga je uvijek težak grijeh, 
zato što kušač traži i očekuje od Boga posredovanje, pomoć 
čudo tamo gdje nema razloga za izvanredno Božje posredova- 
nje. Kušač hoće zapovijedati Bogu, Boga imati u svojoj vla- 
sti, igrati se s Bogom kao kakvom lutkom, a to je teška uvre- 
da Bogu. Kad bi Bog mogao ispunjavati svaku želju sva- 
koga pojedinoga čovjeka, činiti čudesa i pružati pomoć kod 
raznih vratolomija, tada Bog ne bi bio Gospodar ljudi, nego 
bi ljudi bili gospodari Bogu, a Bog bi bio sluga i rob ljudi. 
Takova šta se protivi dostojanstvu i svetosti Božjoj. 

Kad se mladić i djevojka vjenčaju, naravno bi bilo da 
žive prirodnim bračnim životom d rađaju djecu. Međutim, 
oni se godinama i godinama čuvaju djece, a to je zlo. Napo- 
kon bi htjeli imati djece, ali je kasno, jer je žena krivnjom 
svojom i muževom onesposobila narav za začinjanje djeteta. 
Sad vape k Bogu neka bi Bog čudo učinio, pa im čudesnim 
načinom dao dijete. Kad Bog to ne učini, srde se, viču, i 
pitaju gdje Mu je očinsko osjećanje za potrebe ljudske kad 
im neće uslišati molbe. A Gospod Bog odgovara: Dao sam 
vam mladost i zdravlje; da ste živjeli u braku po prirodnom 
zakonu, imali biste djece, a s djecom radost i veselje, pomoć 
i utjehu, obiteljski raj. A vi ste radili protiv prirode, protiv 
ljudskih i Božjih zakona, griješili ste jednim od najtežih gri- 
jeha. Sami ste krivi da nemate djece. Zar ću ja čudo činiti 
i čudom nagrađivati vaše teške grijehe? Mjesto kazne traži- 
te čudo. Kako su naopaki, zlobni i ludi vaši sudovi i vaše 
želje! 

žena koja čini pobačaj za pobačajem, konačno dobije 
strašnu bolest-rak. Liječnici su digli ruke i kažu da joj nema 
pomoći. A ona, u groznim mukama, trpi, pati, jauče, viče 
i huli na Boga zašto joj ne pomogne, zašto je čudom ne ozdra- 
vi? A takva žena vrlo dobro zna da je pobačaj ubojstvo čo- 
vjeka i u nebo vapijući grijeh. Majka koja učini pobačaj 
ubojica je svoga vlastitoga djeteta i sama je skrivila svoju 
bolest. Sad snosi posljedice, trpi kaznu za svoje zločine. 

v Živimo časno i pošteno kako to propisuju prirodni i 
Božji zakoni. Kad smo učinili sve što smo mogli učiniti, pa 
ipak nismo uspjeli, tada imamo pravo ponizno moliti Boga 
da nam pritekne u pomoć i čudom. Nipošto nemamo prava 
kušati Boga ili tražiti izvanredno posredovanje Božje tamo 

gdje smo pali u nesreću svojim nemarom ili drugom svojom 
krivnjom. 

OSOBNO SVETOGRĐE 

Svetogrđe čini svaki čovjek kad nedostojno postupa sa 
svetim stvarima. Svetogrđe može biti zla nnsao gađna riječ, 
ooaki čin — svako djelo kojim se povređuje poštovanje, koje 
dugujemo svetim stvarima. Poj svetim stvarana 
vamo sve što je posvećeno Bogu i njegovoj službi. To su. 
osobe, nijesta d stvari što ih je za Božju službu odred, o sam 
Bog ili Crkva s vlašću danom od Boga. 

Osobno svetogrđe čini tko povrijedi Bogu posvećenu 
osobu. To su oni koji su stupili u svećeničko ili redovničko 
zvanje. Jednako i one osobe, koje su položile javni zavjet, da 
će Bogu za ljubav čisto živjeti. Tko, dakle, posvećenu osobu 
udari rani, osakati, ubije, iz vlastite kuće izbaci, zatvori, 
sprečava u službi, uzme joj ili podere odijelo, počinio je 
osobno svetogrđe. Osobno svetogrđe može biti teški grijeh, 
ako je povreda posvećene osobe teška, i može biti i samo 
laki grijeh, ako je povreda malena ili neznatna. 

Težina je osobnog svetogrđa u tom što su duhovne oso- 
be na poseban način Bogu posvećene, od svijeta odijeljene 
i za Božju službu određene. Radi toga im pripada posebno 
poštovanje. Tko ih povrijedi ili obeščasti, vrijeđa Boga komu 
su posvećene. 

Svaki čovjek koji savjesno vrsi dužnosti svoga zvanja 
koristan je ljudskoj zajednici i zaslužuje poštovanje. Kao sto 
su u ljudskom tijelu razni udovi i svaki koristi cijeloj za- 
jednici, čitavom tijelu, tako i u ljudskom društvu postoje 
raznovrsni staleži i zvanja. Svi se staleži među sobom popu- 
njuju, jedan treba drugoga. Nema staleža tako niska, pa 
dosljedno ni čovjeka u staležu tako malena koji ne bi svo- 
jim radom mogao koristiti ljudskoj zajednici, ako se drži 
propisa svoga zvanja. Duhovni stalež: svećenici, redovnici i 
redovnice u prvom redu bave se dušom i duhovnim vredno- 

Kao što je duša nad tijelom, duhovna pitanja nad tvar- 
nima i duhovna kultura nad materijalnom, tako i duhovni 
stalež nad svjetovnim staležima. Jednako su i duhovna 
dobra što ih daje duhovni stalež ljudima nad materijalnim 

dobrima što ih daju drugi staleži. I protivnici našega život- 
noga nazora rado priznaju da je čovjek marljiv, savjestan, 
čestit, pošten, koji se iz ljubavi k Bogu nesebično žrtvuje za 
druge, za dobro zajednice — svakog priznanja i pohvale vri- 
jedan, dok je materijalista, makar kako bogat bio, ako je 
sebičnjak i bogatstvo nepošteno stekao — prijezira vrijedan. 
Majka koja se drži vjerskog zakona, rađa i odgaja djecu i 
mnogo je zadužila domovinu. Žena koja gleda samo na uži- 
vanje, pa radi lagodnosti i materijalnih interesa djece uopće 
ne rađa, suvišni je teret ili balast ljudskoga društva. Duhovni 
stalež ide za tim da ljude produhovi, da se oni žrtvuju za Boga 
i domovinu, da budu dobročinitelji društva, a ne nametnici ili 
paraziti. Duhovni stalež vrši veliku i važnu ulogu. Svakom 
staležu pripada dužno poštovanje, pa tako i duhovnom. Blago 
narodu koji cijeni duhovni stalež i vjerno ga slijedi. 


MJESNO SVETOGRĐE 

Odmah u početku kršćanstva nije bilo posebnih zgrada 
u kojima bi se vršilo kršćansko bogoslužje. Prvi bi se kršćani 
sastajali po kućama kod pojedinih vjernika. Tamo bi čitali 
Sveto Pismo, Bogu se molili i primili svetu Pričest. 

Isus je Zadnju večeru blagovao u kući jednoga građanina 
i tom zgodom ustanovio Presv. Oltarski Sakramenat. Na 
Zadnjoj je večeri Isus čitao prvu svetu misu, podijelio apo- 
stolima prvu svetu pričest i redio apostole za svećenike. 
Zadnja večera je jedan od najvećih događaja u povijesti 
kršćanstva, a izvršena je u kući jednoga privatnika. Tako su 
radili i Isusovi učenioi. Skupljali bi se po kućama u Jeruza- 
lemu i po drugim mjestima »i lomili su kruh po kućama i 
hvalili Boga« (DAp 2,46). 

Već prije Konstantina Velikoga, a naročito od IV vijeka, 
gradile su se i posebne zgrade u kojima se vršilo kršćansko 
bogoslužje. Te bi zgrade podizali vjernici nad grobovima mu- 
čenika i u njima bi se sastajali na pobožnosti. Osobito je bio 
svečan sastanak na spomendan mučenika. 

Iz ovih građevina, koje su u početku bile malene i skrom- 
ne, razvile su se današnje crkve i bogomolje koje zovemo 
kapele. Kako se množio broj vjernika tako se gradilo sve 
više i više crkvi. Na prvo mjesto dolaze stolne crkve ili kate- 
drale. Jedna je ljepša od druge, a svaka je manje više remek- 

-dielo svoje vrsti. Kad ljudi iz pokrajina dolaze u velike gra- 
dove prva je umjetnina koju pogledaju stolna crkva ili ka- 
tedrala Tako je po svijetu, tako je i kod nas. Iza katedrala 
dolaze župne crkve, pa samostanske crkve, kapele po selima, 
grobljima, sjemeništima d bolnicama. v 

Kršćanstvo je od početka posvećivalo posebnu pažnju 
grobljima. Mrtvo presveto tijelo Isusovo bilo je pokopa 
iza smrti na križu u grobnicu Josipa Anmatejca, jer Isus 
imao svoga groba. Nu već treći dan ujutro — na Uskrs 
Isusovo jS tijelo uskrsnulo iz groba, pa ne čeka u zemlji za- 
jedničko uskrsnuće na sudnjem danu na svršetku svijeta. 
Prvi su kršćani pokapali svoje mrtve u zemlju da u zemlji, 
u miru, čekaju dan uskrsnuća i drugi dolazak Isusov n 
svijet. Kršćanstvo je protiv spaljivanja mrtvih. Kad biljka 
usahne ili životinja ugine, priroda ih mirno i polagano ra- 
stvara Tako priroda razara i mrtvo ljudsko tijelo. 

Imućniji su kršćani pokapali mučenike na svojim posje- 
dima u svojim zaseloima. Kraj mučenika su pokapah i svoje 
mrtro Tako su nastala groblja. Kasnije su pokapah mrtve 
na ograđenom prostoru oko crkve. Taj se prostor zove još 
i danas cimeter ili cintor prema grčkoj rl ^ C1 ^ 01 ^™ iU 

počivalište. Katakombe su podzemna grobija skopana ^ 
u stečena u zemlji, s hodnicima i posebnim sobicama. Kata 
kombe imaju i po više katova. Ima katakomba koje imadu 
lm kilSre duge hodnike. Od IV. vijeka dalje vjerme 
se sve više sahranjuju na grobljima pod vedrim nebom i u 
crkvama što bliže grobovima svetih mučenika. 

S'e! bogomolje i groblja smatra katolička Crkva sve- 
tim mjestima, jer ih je posvetom ili blagoslovom namijenila 

službi Božjoj ili sahrani pokojnih vjernika. 

Mjesno svetogrđe ili oskvrnuće svetoga mjesta crni onaj 
tko na svetom mjestu učini zločin ubojstva: bilo d * ^>i j 
drugoga ili sama sebe, ili da izvede pometnuce. Jednako tako 
i upotreba svetoga mjesta za nečiste a nedostopne poslove 
Sveta se mjesta ne smiju uzimati ni za nastambe. U crkvi 
S dopuTteno voditi sidske rasprave, održavati svjetovne 
sjednice priređivati kazališne ah kino predstave, drzatu sa 
£n gozbe ili činiti ono što nije u skladu sa svetoscu mijesta^ 
J Kad ie Isus jednom zgodom došao u jeruzalemski hram 

i našacl u n jetrni ^trgovce Iako prodaju 1 .***£%££ 
robu i dakako, nečasno zarađuju, uzeo je bic i sve istjerao 
b hrlma A kld su ga pitali mšto ne dopušta trgovmu u 

hramu, rekao je: »Dom moj dom je molitve, a načindste od 
njega spilju razbojničku« (Lk 19,46). Na svetim se mjestima 
treba vladati ozbiljno i pobožno, misliti samo na Boga, mo- 
liti se Bogu, Bogu dužnu čast i slavu iskazivati. Kad stupamo 
na sveto tlo, bila to koja crkva, bogomolja ili groblje, osta- 
vimo na ulazu sve što je ljudsko i zemaljsko, a čitavu dušu 
zaokupimo samo sa Bogom i vječnošću. 

STVARNO SVETOGRĐE 

Kad je govor o svetim stvarima, na prvo mjesto dolaze 
sveti Sakramenti. Sve je svete Sakramente ustanovio Spasi- 
telj Isus Krist. Sakramenti su vidljivi znakovi naređeni od 
Isusa Krista da se po njima daje ljudima nevidljiva milost 
i nutarnje posvećenje. 

Među svetim je Sakramentima najuzvdšeniji presv. Ol- 
tarski Sakramenat. Dok drugi Sakramenti daju Božju milost, 
Oltarski Sakramenat daje samoga začetnika milosti Isusa 
Krista pod prilikama kruha i vina. 

Svetogrđe bi počinio čovjek kad bi nedostojno primio 
svete Sakramente. Svetogrdno bi se krstio odrastao čovjek 
kad bi izvana primio krštenje, a u duši bi bio protiv, pa možda 
još i prezirao sv. krst. Svetogrđe bi počinio tko bi u teškom 
grijehu pristupio na svetu Potvrdu ili bi je primio prisiljen, 
a ne dragovoljno i s dužnim poštovanjem. Svetogrdno bi se 
pričestio tko bi se pričestio u smrtnom grijehu, a bez ispovi- 
jedi. Strašno svetogrđe čine oni koji provaljuju u svetohra- 
nište, pa ukradu sveto posuđe, a svete čestice razbacaju po 
oltaru ili po podu. Još je teži grijeh ako bi netko svete če- 
stice iz prezira prema Bogu nogama gazio ili ih upotrijebio 
za vraćanje ili u koju drugu nečasnu svrhu. Iz prezira po- 
gaziti svetu hostiju — to je tako veliki grijeh, tako strašno 
svetogrđe da ga može oprostiti samo Sveti otac papa. Sveto- 
grdno bi se ispovijedao tko bi hotimice zatajio koji teški 
grijeh ili bi išao na svetu ispovijed da od nje načini ruglo. 
Svetogrdnu bi ženidbu počinio tko bi bez volje išao na vjen- 
čanje i naprijed odlučio da će ženu nakon vjenčanja ostaviti. 

Sveti predmeti jesu: oltari, raspela, sveto posuđe — ka- 
leži, pokaznice, posude za sveto ulje, slike Isusa i svetaca, 
sveta ulja, moći svetaca. Sveto Pismo, svete zgrade i blago- 
slovljeni predmeti. Kod nas je lijepi i hvalevrijedni običaj da 
naši vjernici na križanjima, kraj cesta, na poljima podižu 

raspela. Svaki čestiti vjernik skine kraj raspela šešir, pobož- 
no se prekriži ili izrazi Isusu zahvalnost riječima: »Klanjam 
Ti se, Kriste, i blagoslivljam Te, jer si po svojem svetom 
Križu otkupio svijet«. Raspelo ima svrhu podsjetiti čovjeka 
na veliku tajnu otkupljenja ljudskoga roda koje je izvršeno 
po Kristovu križu. Svetogrđe bi počinio tko bi iz prezira 
srušio raspelo, razbio ga ili na koji drugi način obeščastio. 

A takva se svetogrđa — nažalost — češće događaju. Sveto 
posuđe bi obeščastio tko bi ga upotrijebio u svjetovne svrhe 
— tko bi iz kaleža pio na gozbi. Sveto Pismo spominje po- 
tresan primjer kako Bog strašno kažnjava svetogrdno po- 
stupanje sa svetim posuđem. Baltazar, kralj kaldejski priredio 
je veliku gozbu za tisuću svojih velikaša. U pijanom stanju 
dade Baltazar donijeti na stol sveto posuđe što ga je otac 
njegov Nabukodonosor donio nekad iz jeruzalemskog hra- 
ma. Dok je Baltazar s pijanim gostima pio iz svetoga posuđa, 
pojavili su se na zidu prsti čovječje ruke i pisali nepoznate 
riječi. Od silnoga je straha lice kraljevo poblijedjelo, zglobovi 
popustili i koljena mu se tresla. Pozovu proroka Danijela 
da protumači značenje tih riječi. A Danijel reče: Pismo znači. 
»Izbrojio je Bog tvoje kraljevstvo i učinio mu kraj. Izmjeren 
si bio na mjerila i nađen si lak. Razdijeljeno je kraljevstvo 
tvoje i dano Medij ancima i Perzijancima« (Dan 5). Još 
iste je noći ubijen kralj Baltazar, a kraljevstvo je podijeljeno 
i propalo. 

Svetogrdno bi postupao tko bi riječi Svetoga Pisnm iz- 
vrtao u prosti smisao, ili ih upotrebljavao za neslane šale 
ili sadržaj Svetoga pisma izvrgavao ruglu i preziru. Svete 
slike bi obeščastio tko bi ih iz prezira derao, na zemlju bacao, 
po njima gazio ili ih upotrebljavao u čisto svjetovne svrhe. 

Crkveno ruho, što ga svećenici i drugi crkveni službenici 
oblače kod službe Božje, Crkva blagoslivlje i blagoslovom 
određuje samo za Božju službu. Svetogrđe bi činio tko bi 
crkveno ruho iz prezira bacao na zemlju, po njemu gazio ib 
upotrebljavao na predstavama gdje se izruguje svećemčki 
stalež, ili bi ruho derao, ukrao pa od njega činio građanska 
odijela. 

Načelo glasi: Sa svetim stvarima treba sveto postupati. 
Treba imati na pameti da su svete stvari za službu Božju 
određene i zato ih treba susretati s dužnim poštovanjem. 
Istrošene i neuporabive pobožne predmete kao što su: pode- 
rani molitvenici, poderane slike, pokidane krunice, razbita 


raspela i drugo, stavite na vatru da izgore, a ne baciti na 
smetište ili na mjesta kud ljudi prolaze da ih ne bi nogama 
gazili. 

Kako bismo sudili djetetu koje bi se usudilo popljuvati, 
poderati ili pogaziti sliku svoga dobročinitelja, svoga oca ili 
majke? Rekli bismo: Bezdušno dijete, zar je to hvala dobro- 
činitelju, zar se tako vraća ljubav ocu i majci! A što je do- 
brota i najvećih dobročinitelja i najboljih roditelja prema 
dobroti koju nam Bog svaki dan iskazuje. Kad, dakle, treba 
poštivati ljude i sve ono što je ljudima drago, neprispodobi- 
vo više treba poštivati Boga i sve što je Bogu posvećeno, a 
to su svete osobe, sveta mjesta i svete stvari. 


ŠTOVANJE SVETACA 

Svetim zovemo svakoga čovjeka koji je umro u stanju 
posvetne milosti i odmah nakon smrti pošao u nebo. Sve- 
tima zovemo sve one pokojnike koje je katolička Crkva pro- 
glasila svetima. 

Mnogi krivo shvaćaju proglašenje svetim i misle da 
Crkva može proglasiti svetim koga god hoće. To je krivo 
shvaćanje. Crkva najprije ispituje život pokojnikov da se 
vidi da li je uistinu sveto živio. Iza toga Crkva traži barem 
dva čuda koja su se dogodila po pokojnikovu zagovoru prije 
nego ga proglasi svetim. Čudesa su dokazom da je pokojnik 
odmah iza smrti pošao u nebo i zavrijedio da ga se kao 
sveca postavi ljudima za uzor. 

Kod proglašivanja svetim ide se postepeno. Najprije bu- 
de pokojnik proglašen blaženim. Nakon proglašenja blaže- 
nim dopušteno je štovanje toga pokojnika u jednom dijelu 
Crkve. Kad se utvrde čudesa onda blaženik bude proglašen 
svecem, a štovanje njegovo i zazivanje u pomoć dopušteno 
u cijeloj Crkvi. 

Ispitivanje života i čudesa prije proglašenja blaženim i 
s\etim je vrlo strogo. Sv. otac papa imenuje sud koji se sa- 
stoji redovito od jednoga kardinala, svećenika, sudaca, advo- 
kata i liječnika. Svi su članovi zaprisegnuti. Svi svjedoci 
polažu prisegu na svoje izjave što ih daju u prilog ili protiv 
proglašenja blaženim i svetim. 

Nikola Tavelić prvi je Hrvat koji je proglašen svetim. 
Ima i Hrvata blaženika, bi. Augustin Kažotić, koji je bio bis- 
kup u Zagrebu, bi. Marko Križevčanin, bi. Hosana kotorska. 
U posljednje se vrijeme mnogo radi na tome da se i pro- 
glase blaženim pokojni biskup Lang, o. Leopold Mandić, 
o. Vendelin Vošnjak i o. Ante Antić. 

Svece često ispoređujemo sa zvijezdama na nebu. Kao 
što se zvijezde razlikuju posebnim sjajem, tako se i sveci 
razlikuju krepostima i zaslugama; svi su veliki i Bogu dragi, 
a nama su uzor sa svojim djelima. I dok su na zemlji živjeli 
više su provodili nebeski nego zemaljski život, pa ih se oprav- 
dano radi sjajnih vrlina naziva sjajnim nebeskim zvijezdama. 

Svece zovemo i dragim kamenjem, jer se rijetko nađu 
među ljudima baš kao i drago kamenje među običnim ka- 
menjem. Slično se i među milijunima običnih, prosječnih 
ljudi jedva koji nađe da ga Crkva može proglasiti svetim. 

Sveci se iz idealne ljubavi žrtvuju za ljude i rade samo 
za dobro bližnjega. Sveci su slični cipresama radi toga što 
su tvrdi i otporni prema zlu, cedrima libanonskima, jer se 
svojom savršenošću izdižu nad druge ljude. Kao što se lji- 
ljani odlikuju nad drugim cvijećem, tako i sveci svojim do- 
brim djelima postaju uzorom ljudima. 

Sveci su stupovi Crkve, jer svojim molitvama podupiru 
Crkvu kao što i stupovi drže zgradu koja na njima počiva. 
Sveoi su za Crkvu ono što su tvrđave ili kule za grad. Tvrđave 
ili kule čine grad jakim i neosvojivim. I Crkva je velika, jaka 
i neosvojiva tvrđava koju neprijatelji ne mogu uništiti, jer 
je štiti milost, što je Bog daje Crkvi po zaslugama i molitva- 
ma svetih. 

Katolička Crkva želi da mi javno štujemo samo one sve- 
ce, koje je ona proglasila svetim. Tridentinski sabor uči da 
je štovanje svetaca za nas dobro i korisno. Zato Crkva isko- 
rišćuje svaku zgodu da nam preporuči štovanje svetaca. Na 
svetom Krstu i na svetoj Potvrdi daje Crkva djetetu svetačko 
ime da upozori dijete: če9to misli na svoga svetoga zaštit- 
nika, rado mu se moli i slijedi njegov primjer. Svaki dan u 
godini slavimo uspomenu jednoga ili više svetaca da nam 
tako neprestano lebde pred očima svijetli svetački uzori. Ka- 
tolička Crkva diže u čast svetima crkve, kipove i slike, za- 
ziva ih u svetoj misi, kod blagoslova u litanijama — a sve s 
nakanom: Slijedimo svece, da i sami postanemo sveti. 

ZAŠTO ŠTUJEMO SVECE? 


Sveci su Božji prijatelji. Za Boga su živjeli, radili, trpjeli, 
a premnogi podnijeli i mučeničku smrt. Radi toga su Bogu 
naročito mili. Bog ih je nagradio tako da ih je visoko uzdigao 
u nebeskoj slavi. Bog rado uslišava njihove molitve i po 
njihovu zagovoru čini čudesa. Zato je opravdano da mi, živi 
ljudi na zemlji štujemo svece i utječemo se njihovu zagovoru. 

Neki su sveci čitave narode obratili na kršćanstvo. Sv. 
Bonifacije se zove apostol Njemačke, jer je Nijemce priveo 
na kršćanstvo. Sveta braća Ćiril i Metod zovu se slavenski 
apostoli, jer su oni Slavene priveli kršćanstvu. Oni su izumili 
slavensko pismo i pisali slavenske knjige. Oni su udarili te- 
melje slavenskoj književnosti i slavenskoj prosvjeti. Sv. Fra- 
njo Ksaverski je mnogo propovijedao u Indiji i Japanu. U 
Indiji je na stotine hiljada ljudi pokrstio tako da mu s pra- 
vom pripada časni naslov apostol Indije. 

Drugi su zaslužni za čuvanje vjere od krivovjerja. Sv. 
Fianjo Asiški je osnovao red — Franjevce — koji već sto- 
ljećima propovijedaju mir i paze na čistoću vjere. Sv. Dorni- 
nik je utemeljio propovjednički red Dominikanaca. Oni su 
naročito zaslužni što su se borili protiv krivovjeraca Albi- 
genza, koji su se kod nas zvali bogumili. Sv. Ignacije Lojola 
je zaslužan što je osnovao Isusovce koji su mnogo koristili 
katoličkoj Crkvi u obrani vjere. 

Radi svetaca je Bog milostiv ljudima. Gradovi Sodoma i 
Gomora bili su opaki gradovi. Mnogo su nečisto griješili. Za 
kaznu ih je Bog htio ognjem spaliti. To je znao veliki pra- 
vednik Abraham pa je pred Bogom zagovarao Sodomu i Go- 
moru. Abraham reče Gospodu: »Zar ćeš zbilja i pravednoga 
pogubiti s bezbožnim?« Može biti da ima u gradu pedeset 
pravednika. Zar ćeš ih zbilja uništiti ili zar radije ne ćeš po- 
stedjeti mjesto poradi pedeset pravednika, što su u njemu? 
(Post 18, 23—24). Kad u Sodomi i Gomori nije bilo ni pe- 
deset pravednika, molio je Abraham Boga neka poštedi gra- 
dove ako se nađe u njima i samo deset pravednika. Međutim, 
kad se nije moglo naći ni deset pravednika, Bog je spalio 
oba grada. Radi samih deset pravednika Bog je bio pripra- 
' an poštediti od kazne dva čitava grada. Kad je zagovor pra- 
vednih ljudi već na zemlji toliko moćan, koliko onda zla Bog 
uklanja od ljudi po zagovoru svetaca koji su Boga izvanredno 
proslavili i radi toga su Bogu posebno dragi! 

Radi pravednoga Josipa Misirskoga blagoslovio je Bog 
kuću Potifarovu »i blagoslov Gospodnji bio je na svemu, sto 
je Potifar imao u kući i u polju« (Post 39, 5). Kralj Sala- 
mon je bio poznat kao raspušten čovjek. Za kaznu je Bog 
odlučio da će mu oduzeti kraljevstvo, ali ga je poštedio radi 
zasluga oca njegova Davida. »Jer tako stoji s tobom: zato cu 
otrgnuti od tebe kraljevstvo i dati ga sluzi tvojemu. Ali neću 
to još učiniti za života tvojega radi oca tvojega Davida«. 
(Lev 11, 11—12). Na svršetku svijeta bit ce velika nevolja 
na svijetu »kakova nije bila od postanja svijeta, niti će biti. 

I kad se ne bi skratili oni dani, nijedan se čovjek ne bi spa- 
sio. Ali poradi izabranih skratit će se dam om« (Mt 24,21-22). 
Radi izabranih, radi svetaca, Bog blagoslivlje pojedince či- 
tave obitelji i cijele narode. Jednako radi svetaca Bog skra- 
ćuje nevolje i uklanja zlo od pojedinaca, obitelji i čitavih 

naroda. . , 

Mi kršćani na zemlji i sveci u nebu činimo jednu zajed- 
nicu, svi smo članovi jednoga duhovnoga tijela. Kad jedan 
ud u tijelu trpi, tada trpe svi udovi i svi zajedno pomažu 
bolesni ud. Tako i sveci u nebu vide naše jade pa nam svojim 
zagovorom kod Boga pomažu da jade lakše snosimo, ili da 
ih Bog ukloni. 

Opravdano je, i to čine svi narodi, da ovdje na zemlji 
štujemo ljude koji su zaslužni za ljudsko društvo. To su ve- 
liki državnici, koji mudro vode svoj narod. To su veliki voj- 
skovođe koji su domovinu spasili od neprijatelja. Takvi su 
ljudi veliki učenjaci koji su svojim izumima usrećili čovje- 
čanstvo. Ili veliki književnici i umjetnici koji su daleko po 
svijetu pronijeli slavu svoga naroda. Sve se ovakve ljude ve- 
liča u govorima i u tisku, njihovim se imenom zovu ulice, 
ceste, gradovi, gore, razne ustanove; njihove se slike javno 
izlažu, njima se u čast dižu spomenici. Zašto sve to? Da ih 
se potomstvo što više sjeća, da ih poštuje i slijedi njihova 
plemenita djela. Svaki velikan opominje potomstvo: Ugle- 
dajte se u mene i budite korisni članovi ljudske zajednice 
kao što sam bio ja. Kad tako visoko cijenimo ljude, koji su 
nas zadužili prolaznim, vremenitim dobrima, koliko je oprav- 
danije da visoko častimo i poštujemo svece koji su nas usre- 
ćili duhovnim dobrima, a ta dobra ostaju kroz svu vječnost. 

Kad je netko utopljeniku spasio život, utopljenik je ta- 
kvu čovjeku zahvalan čitav život. A sveci su svojim zagovo- 
rom bezbrojne grješnike obratili i spasili ih od vječne pro- 

pasti. Svecima smo za duhovno spasenje dužni još veću za- 
hvalnost. 

Kad je čovjek u bijedi, nužno traži ljude dobroga srca 
da mu pomognu. Dok smo na zemlji, mi smo svi u bijedi i 
trebamo pomoći, a najbolji i najpouzdaniji su nam prija- 
telji sveci. 


KAKO ŠTUJEMO SVECE 

Ljudi na zemlji, duše u čistilištu i sveci u nebu čine 
veliku duhovnu obitelj, općinstvo svetih. Svrha je općinstva 
svetih međusobno podupiranje, uzajamna pomoć. Mi svojim 
molitvama i dobrim djelima pomažemo dušama u čistilištu. 
Sveti u nebu svojim zagovorom pomažu nas i duše u čistilištu. 
Duše u čistilištu pomažu nas žive, a sveti u nebu, jer su već 
sretni i zauvijek blaženi, pomoći ne trebaju. Sveti sami od 
sebe, a pogotovo kad ih za pomoć molimo, rado nam pomažu 
da i mi jednoć dođemo k njima i tako povećamo broj bla- 
ženih u nebu. 

Svetim u nebu ukazujemo štovanje kad slavimo njihove 
blagdane. Već su prvi kršćani s velikim svečanostima slavili 
one dane kad bi umro koji mučenik. A slavili su svake go- 
dine dan smrti mučenika tako da su se sastajali na pobož- 
nosti. Danas se najveći dio svetačkih blagdana slavi tiho, bez 
veće vanjske slave. Samo blagdane: sv. Stjepana, sv. apostola 
Petra i Pavla, Svih Svetih, blagdane Majke Božje i zaštitnika 
pojedinih crkvi slavi katolička Crkva svečano. 

Običaj je da ljudi slike svojih roditelja, prijatelja, dobro- 
činitelja vješaju na zidove u znak štovanja. Ljudi brižno 
čuvaju kao dragu uspomenu one predmete koji ih sjećaju 
na velike i zaslužne osobe. To su knjige, nakit, odijelo, oružje. 
Još više poštujemo mi vjernici slike i svete moći naših sve- 
taca. Kad god pogledamo sliku Majke Božje ili relikviju 
kojega sveca, odmah se pobožna misao vine k Majci Božjoj 
ili svecu. 

Ljudi rado zovu dobrotvorna društva, škole, bolnice, 
mjesta i gradove imenom kojega velikoga čovjeka. Čine to 
zato da se uspomene na velike ljude neprestano drže svje- 
žima, da djela velikih ljudi potiču potomstvo na nasljedova- 
nje. Kršćanstvo daje imena svetaca svojim vjernicima na 
svetom krstu i svetoj potvrdi, a redovnicima i redovnicama 


10 Sto Bog traži od čovjeka? 

i kad stupaju u red. Dajući svetačko ime vjernicima, kršćan- 
stvo želi da svaki vjernik često i rado misli na svoga svetoga 
zaštitnika, da ispituje život i rad svoga svetoga zaštitnika, da 
živi i radi po uzoru svoga zaštitnika, a napose da se rado i 
pobožno moli svome zaštitniku. Ne samo ljude, osobe, nego 
i pobožne predmete i građevine stavlja kršćanstvo pod za- 
štitu svetaca. Crkve, kapele, oltari, uvijek nose ime kojega 
sveca. Zaštitnici zagrebačke stolne orkve jesu Majka Božja 
na nebo uznesena i sv. Stjepan, kralj; grada Zagreba sv. Flo- 
rijan, Fabijan i Sebastijan. Zaštitnici su Hrvatske sv.. Josip 
i sv. Rok, a Bosne je sv. Ilija prorok. 

Kako štujemo svece? Njihove zasluge ističemo govorom 
u crkvi i izvan crkve. O njihovim vrlinama pišemo u časopi- 
sima i knjigama. Njima na čast pjevamo pjesme u crkvi 
prigodom svetih obreda ili izvan crkve na vjerskim sastan- 
cima. U čast svecima izdajemo pobožne sličice i molitvenike. 

Kad god je koji blagdan Majke Božje, propovjednici izdižu 
vrline Majke Božje, a vjernici se natječu da žarkim molit- 
vama i pobožnim pjesmama što više proslave Majku Božju. 
Kod blagdana sv. Josipa ističe se brižna skrb sv. Josipa za 
uzdržavanje svete Obitelji. Na Petrovo i Pavlovo se uzdiže 
vjera ovih velikana i neobična ljubav prema Isusu i svetoj 
vjeri. Na blagdan Marije Magdalene se ističe njezin pokor- 
nički život. Kod sv. Aiojzija se naročito spominje njegov 
nevini život. Svaki svetac ima svojih posebnih vrlina, u koji- 
ma se isticao više nego drugi, pa se baš te posebne vrline 
osobito naglašuju. 

Najbolje i najzaslužnije štovanje svetaca je nasljedova- 
nje njihova života i rada. Nije dosta o svetima samo lijepo 
govoriti, nego treba njihova plemenita djela slijediti i kre- 
posno poput njih živjeti. Zašto slušamo propovijedi o svetima 
i čitamo njihove životopise u knjigama? Zato da ih imamo 
kao uzor u našem radu, i da naša djela budu što sličnija 
njihovim djelima. 


ŠTOVANJE SVETACA NE UMANJUJE BOŽJU SLAVU 

Tko štuje prijatelja, štovat će i sve one koji su s prija- 
teljem u dobrim vezama, štovat će prijateljevu ženu, djecu, 
roditelje, prijatelje i znance, štovanje ovih osoba ne uma- 
njuje štovanje prijatelja, nego ga još povećava, jer je sva- 

kom čovjeku drago kad su u časti oni koje on voli. Tako i 
štovanje svetaca nipošto ne umanjuje štovanje Boga ni slavu 
Božju, nego je povećava, jer je Gospodu Bogu drago kad su 
u časti njegovi prijatelji — sveci. 

Mi štujemo svece radi Boga. Sveci su Božja slika, odraz 
Božje dobrote, Božje savršenosti kao što je slika oca ili maj- 
ke odraz njihove naravi. Sliku očevu ne štujemo radi nje 
same, nego radi osobe očeve koju predstavlja. Tako mi i 
svece ne štujemo radi njih samih, nego radi vrlina i velikih 
djela, što su ih činili s Božjom milošću. 

Štovanje svetaca ide u isti red s ljubavlju prema bliž- 
njemu. Zašto druge ljude cijenimo, poštujemo i dobro im 
činimo? Jer su od Boga, jer su Božja djeca, jer nose na sebi 
odraz Božje naravi, pa Bog hoće da ih ljubimo. I sveci što 
god imaju od Boga su dobili; to je dar Božji, pa ih štujemo 
radi Božjih darova. 

Sveci su bili oruđe u Božjim rukama. Njihova djela ne 
pripadaju njima nego Bogu, nisu slava njihova nego Božja. 
Umjetnička slika ne pripada kistu nego umjetniku. Lijepo 
pismo nije slava peru kojim se pisalo, nego ruci, osobi koja 
je pisala. Slavan govor, izrađen po svim govorničkim pravi- 
lima, slava je ne jeziku koji ga je izgovorio, nitu usnama 
preko kojih je predan slušačima, nego umu, osobi, koja ga 
je sastavila. Blažena Djevica Marija, kad je po Duhu Svetom 
začela Božjega Sina Isusa Krista, lijepo je rekla: »Velike mi 
je stvari učimo onaj koji je silan i sveto je ime njegovo« 
(Lk 1,49). Nije moja zasluga da sam postala Majkom Božjom, 
nego je dobri Bog to učinio. 

Kako je štovanje svetih na čast Bogu, tako je prezir 
svetih uvreda Bogu. Sveci su toliko mili Bogu da ih Bog za- 
štićuje svojim vlastitim ugledom. Kad je Isus slao apostole 
u svijet, izričito im je naglasio: »Tko vas sluša, mene sluša; 
tko vas prezire, mene prezire; a tko prezire mene, prezire 
onoga koji me je poslao« (Lk 10,16). Sv. Ambrozije veli: »Tko 
svece štuje, Krista štuje, a tko svece prezire, samog Krista 
prezire«. 

štovanje svetaca nije jednako štovanju Boga. Bogu se 
klanjamo, a svece samo poštujemo. Između Boga i svetih je 
neizmjerna razlika. Bog je Stvoritelj, a sveci su samo stvo- 
r ° V . 1- 1 Sveci ’ makar po svojim uzvišenim djelima kako visoko 
stajali, ipak su samo stvorovi kao i mi drugi ljudi, štovanje 
svetaca je slično visokom štovanju živih zaslužnih ljudi 

ovdje na zemlji. Savršeniji ljudi na zemlji mogu još uvijek 
popustiti u savršenstvu, a sveci su već gotovi pobjednici, nji- 
hovo se blaženo stanje više ne mijenja. 

Sami sveci ne dopuštaju da im se iskazuje jednaka čast 
kao i Bogu. Kad je starac Tobija, u znak zahvalnosti što mu 
je arkanđeo Rafael spasio sina, pao nioice i poklonio mu se, 
reče mu arkanđeo: »Boga blagoslivljajte i pjevajte mu!« 
(Tob 12,18), Bogu se klanjajte i zahvaljujte, a ne meni, koji 
sam samo stvor Božji i što imam od Boga imam. Sv. Ivan 
apostol i evanđelista veli za sebe da se htio pokloniti anđelu, 
ali mu je anđeo rekao: »Nemoj! Ja sam sluga kao i ti i braća 
tvoja. Bogu se klanjaj!« ( Otkriv. 19,10). Anđeo poučava 
sv. Ivana da je on samo Božji glasnik čovječanstvu kao i 
sv. Ivan, a nipošto jednak Bogu, pa mu ne pripada ni jednako 
štovanje kao Bogu. 

Kad klečimo na grobu kojega sveca ili pred njegovom 
slikom, pa mu se molimo, ili kad svetu misu prikazujemo na 
čast svetima /ili posvećujemo crkve, oltare i slike, naše mo- 
litve dižu se k Bogu, a svece molimo da svojim zagovorom 
pred Bogom podupru naše molitve. 


ŠTOVANJE ODREĐENIH SVETACA 
U POSEBNIM ZGODAMA 

Život je vrlo raznovrstan. Sa sobom donosi više jada 
nego radosti. Bolesti, nesreće, neuspjesi — tko da izbroji 
sve udarce i sve potrebe za pomoć. Milosrdni Bog sve to 
dobro znade, pa je u svojoj dobroti predvidio i pomoć. A 
pomoć pruža u pojedinim nevoljama preko određenih sve- 
taca. 

Sve nas čeka smrt. Ona će sigurno doći. Ne znamo dana 
ni časa kada će to biti. Svi želimo mirnu, sretnu i blaženu 
smrt, jer nakon sretne smrti slijedi sretna vječnost. Tko će 
nam pomoći u smrtnim mukama? Sv. Josip. Njega je Crkva 
postavila zaštitnikom sretne smrti, jer je sam umro smireno 
i spokojno u naručju Isusovu i Majke Božje. U katoličkoj 
Crkvi postoji i vjersko društvo pod imenom »Pobožno dru- 
štvo smrti sv. Josipa«. 

Sv. Josip je zaštitnik i u vremenitim nevoljama. Kad se 
pojedinac ili obitelj nalazi u novčanim neprilikama ili ne- 
maju sredstava za život, trpe bijedu, nalaze se u oskudici. 

neka mole sv. Josipa za pomoć. Po zanimanju tesar, marljivo 
je radio, puno se mučio kako da namakne najnužnije za život 
Isusu, Majci Božjoj i sebi. Puno je u životu prepalio kad je 
s Majkom Božjom išao na popis pučanstva u Betlehem i 
Majka Božja tamo u štali rodila malog Isusa. U tuđem kraju 
bez ikakvih sredstava! Koliko siromaštvo, kolika bijeda! Kad 
je kralj Herod htio Isusa ubiti, sv. Josip bježi po noći s Isu- 
som i Majkom njegovom u Egipat i tamo ostaju među stra- 
nim svijetom do smrti Herodove. Bore se za komadić kruha 
poput siromaha. Sam je u životu vršio teški tesarski zanat, 
puno je radio i unatoč toga teško i ubogo živio. Na sebi je 
iskusio svu težinu materijalne bijede pa vrlo dobro shvaća 
nas ljude, našu bijedu i u bijedi rado pomaže. 

Sv. Blaž, biskup i mučenik, zaštitnik je protiv bolesti 
grla. On je čudom izliječio probodenu grlo jednom dječaku 
koga su liječnici napustili s izjavom da mu se više ne može 
pomoći. Svi bolesnici koji trpe od bilo kakve bolesti na grlu 
utječu se u zagovor i pomoć sv. Blažu. Na blagdan sv. Blaža, 
3. veljače, katolička Crkva običaje svojim vjernicima blago- 
slivljati grla. 

Sv. Florijan je zaštitnik protiv vatre. Vatrogasci ga slave 
svečano kao svoga zaštitnika 4. svibnja. 

Sv. Rok je zaštitnik protiv kuge. Za njegova je života 
mnogo harala kuga. On se odlikovao neobičnom požrtvov- 
nošću u njegovanju kužnih bolesnika. Mnoge je i čudom o- 
zdravio. Zato se svi bolesnici, koji trpe od bilo kakve rane 
ili zarazne bolesti, rado utječu za pomoć sv. Roku. Spomen 
mu se slavi 16. kolovoza. 

Sv. Ivan Nepomuk je bio kanonik u Pragu. Poznat je bio 
na daleko kao učen i svet čovjek. Bio je ispovjednik češke 
kraljice Ivane. Njezin muž, kralj Vjenceslav, bio je loš čovjek, 
a k tome još i odan piću. Zlostavljao je mnoge ljude, pa i 
samu kraljicu. Htio je znati što kraljica ispovijeda sv. Ivanu 
Nepomuku. Kad nije mogao milom skloniti sv. Ivana Nepo- 
muka da oda ispovjednu tajnu, zaprijeti mu silom. Međutim, 
ni silom nije uspio. Sv. Ivan je otvoreno rekao kralju da će 
radije poći u smrt nego odati ispovjednu tajnu. Za osvetu 
dade kralj sv. Ivana Nepomuka ubiti ii mrtvoga baciti s mosta 
u rijeku Vltavu. Radi junačkog čuvanja tajne sv. Ivan Ne- 
pomuk je zaštitnik i pomoćnik svima onima koji trpe radi 
čuvanja tajne ili su nevino oklevetani, a ne mogu se braniti. 


149 


Kad netko izgubi neku stvar i želi je naći, moli se za 
pomoć sv. Antunu Padovanskomu. Sv. je Antunu tat ukrao 
jedan vredniji predmet. On se molio Bogu da bi se izgubljeni 
predmet našao. Po njegovoj molitvi tat je osjetio toliku griž- 
nju savjesti da je ukradeni predmet povratio. Kad je dakle 
u pitanju nešto izgubljeno, naći će se po zagovoru sv. An- 
tuna. S tim u vezi je nastao pobožni običaj, da se djevojke 
mole sv. Antunu kad žele naći dobrog zaručnika, a mladići 
kad žele naći vrijednu zaručnicu. 

Sv. Juda Tadej, apostol, zaštitnik je u svm duševnim 
tjeskobama. Kad su ljudi u neizvjesnosti, u strahu pred bu- 
dućom nesrećom, ne znaju za sudbinu koga od svojih dragih, 
ili su u tjeskobi da ne nastradaju, onda se mole sv. Judi 
Tadej u. 

Sv. Toma Akvinski, jedan od najučenijih bogoslova ka- 
toličke Crkve, uči da Bog daje određenim svecima osobitu 
moć baš u izvjesnim životnim potrebama. A vidi se to i po 
uslišanjima iz kojih slijedi da pojedini sveci imaju poseban 
razlog pomoći baš onim ljudima koji živu u jednakim okol- 
nostima, u kojima su živjeli i ti sveci. 


»TKO JE BOGA VIDIO?« 

često su čuje prigovor: »Tko je Boga vidio ili s Bogom 
razgovarao, ili se s Bogom rukovao, da nam može posvjedo- 
čiti, da Bog postoji?« 

Vrlo plitak i neumjestan prigovor. Nitko još nije vidio 
ni svoju ni tuđu pamet, a ipak svatko zna da pamet postoji. 
Odakle to znamo? Kad netko pametno govori, pametno piše, 
pametno radi, to je dokaz da ima bistru i zdravu pamet. 
Pametna djela su svjedočanstvo da postoji pamet, a izvan- 
redno pametna ili umna djela su dokaz izvanredno velike 
pameti koju zovemo genijalna pamet. 

Nitko od nas nije vidio Nikolu Šubića Zrinskog, niti 
se s njime rukovao, niti ga pitao za junačko zdravlje. A ipak 
znamo i to sigurno da je on postojao i bio veliki junak. Oda- 
kle to znamo? Iz njegovih djela koja je povijest zabilježila, 
povijest ih spominje, a zapisali su ih i povijesti predali nje- 
govi suvremenici koji su ga svoj iin očima vidjeli i djela nje- 
gova pratili. 

Mnogi od nas nije vidio ni Afriku ni Australiju. Nitko 
od nas nije bio ni na južnom ni na sjevernom polu. Unatoč 
toga znamo da postoji i Afrika i Australija, da postoji i južni 
i sjeverni pol. To nam svjedoče ljudi koji su bili u Africi 
i u Australiji. Da postoji južni i sjeverni pol jamče nam uče- 
njaci kojii se bave proučavanjem polova. 

Nitko od nas nije vidio ni svoga šukundjeda, a još manje 
s njime razgovarao ili ga pitao: šukundjede, što ti misliš o 
učincima atomske energije i razornom djelovanju hidrogen- 
ske bombe, kad svega toga u šukundjedovo doba još nije bilo. 
A ipak je sigurno da je svaki od nas imao šukundjeda kao 
što je sigurno da je sunce ma nebu. Kako to doznajemo? Da 
nije bilo šukundjeda ne bi bilo pradjeda, ne bi bilo djeda, 
ne bi bilo oca, ne bi bilo mene. Kad postojim ja, mora po- 
stojati i otac, mora postojati djed i pradjed, morao je posto- 
jati šukundjed. 

Iz učinaka se zaključuje da postoji uzrok. Iz rijeke se 
zaključuje da postoji izvor. Iz kuće da postoji graditelj. Iz 
djeteta da postoji otac. Iz slike da postoji slikar. Iz kompo- 
zicije da postoji kompozitor. Iz učeno napisane knjige da 
postoji učenjak. Sve ima svoj uzrok. Nigdje ništa samo od 
sebe ne nastaje. Na polju nije nikla pšenica sama od sebe 
nego ju je seljak zasijao. Nije se ni vinograd sam zasadio, 
nego ga je zasadio brižan vinogradar. Ni ručak sam od sebe 
nije prispio na stol, nego ga je s mnogo muke i truda spremila 
majka — dobra domaćica koja je sretna i presretna kad 
može tečnim zalogajom razveseliti — sve članove obitelji. 

Tako ni ovaj divni svemir, što ga dan za danom gledamo 
oko sebe, nije nastao sam od sebe, nego ima svoj uzrok, a 
jsj j e Gospodin Bog. Tako sudi naš razum sam od sebe, bez 
ičije pomoći. 

što još zna razum o Bogu? Da je Bog čisti duh, beskraj- 
no savršen duh i nema tijela. Kad bi Bog bio tvarno, tjelesno 
biće kao mi ljudi, morao bi prije ili kasnije propasti kao što 
se raspada i propada sve što je materijalno ili tvarno. Kad je 
u svemiru toliki red i sklad, tolika savršenost, da je nijedan 
stvoreni um ne može dokučiti, mora da je Bog još savršeniji, 
da je on beskrajno savršen. Bog mora da je vječan — niti 
je počeo živjeti niti će prestati živjeti; on živi od vijeka do 
vijeka. Kako to? Kad bi Bog počeo živjeti, značilo bi da ima 
nekoga nad sobom koji ga je stvorio. Tada ne bi bio Bog, 
prvo i najviše biće. Kad je Bog stvorio ovaj svijet, mogao je 

9 tvoriti i drugi svijet, s više ili manje ljudi; mogao je stvo- 
riti i treći i četvrti svijet. Iz toga slijedi da je Bog svemoguć, 
da sve može, samo treba da nešto hoće, pa već ono i bude. 

Kako je dakle neozbiljan prigovor »tko je Boga vidio?« 
Boga ne vidim i ne mogu vidjeti, jer je duh, ali me svemir 
tako sigurno i nepogrješivo upućuje na Boga kao što me si- 
gurno upućuje dijete da ima oca, knjiga da ima pisca i kuća 
da ima graditelja. Kako se ne da učinak zamisliti bez uzroka, 
tako se ni svemir ne da shvatiti ni protumačiti bez Boga — 
Stvoritelja. 


»JA VJERUJEM SAMO ONO ŠTO VIDIM« 

Već se u samom prigovoru nalazi besmisao. Ono što 
čovjek vidi ne treba vjerovati. Da je mlijeko bijelo, da je 
led hladan, da je kamen tvrd, da je sunce svijetlo i toplo, 
to vidim, to osjećam, to znam, to mi je jasno bez ičijega 
svjedočanstva, to je očito, tu ne treba vjere. Da su u Bogu 
tri osobe, da je druga božanska osoba čovjekom postala, da 
je Majka Božja bez istočnoga grijeha začeta, da je kao dje- 
vica začela i rodila Isusa i cijeli svoj život ostala djevica, da 
je Isus za naše spasenje trpio i umro, da je Isus ustanovio 
sedam Sakramenata, da je Isus poslao Duha Svetoga, da je 
katolička Crkva nadnaravno društvo, da su se prvi ljudi zvali 
Adam i Eva, da je prvak apostolski bio sv. Petar, da je 
Sveti Otac Papa nepogrješiv — ništa od toga nismo vidjeli, 
niti rukama opipali; to mi ne znamo, to mi vjerujemo. Dr- 
žimo da je sve to čista istina, jer nam to svjedoči Gospod 
Bog i jer nas tako uči katolička Crkva. 

Kakva je dakle razlika između znanja i vjerovanja? 
Znam ono do čega sam sam došao svojim vlastitim umom, 
a vjerujem ono što držim za istinu, jer mi drugi svjedoči da 
je istina. 

Netko bi mogao reći: Je li dostojno čovjeka da vjeruje, 
da drži za istinu ono do čega nije sam došao? I te kako je 
dostojno čovjeka da vjeruje, jer se život više temelji na 
vjeri nego na znanju. Tko je od nas mjerio morske dubine, 
ili se popeo na sve planine ovoga svijeta, da bi znao sam od 
sebe, koliko je more gdje duboko i koliko je koja gora vi- 
soka? O svemu tome čitamo u knjigama koje su napisali 
vjerodostojni ljudi koji su sve proučili d vjerno opisali. 


Sve ono što đaci u školi nauče najvećim je dijelom vjera. 
Učitelji i profesori znanje vjerno đacima predaju. Tko bi 
od medicinara mogao reći: Sve sam bolesti na svojoj koži 
osjetio i prema tome znam da one postoje. Svaki vjeruje da 
razne bolesti postoje d drži da je jedna bolest više opasna, 
a druga manje. Tko je od farmaceuta sam kušao otrove da 
bi mogao reći: Ja znam iz vlastitoga iskustva, da je ovaj otrov 
jači od onoga, da se od ovoga umire, a od drugoga se može 
i živ ostati. Nema takvog ljekarnika koji bi sve otrove kušao 
i živ ostao. Đaci znaju o otrovima ono što u školi čuju. Sve 
je osnovano na ugledu ili autoritetu onih koji nauku predaju. 

Ljudi mogu i pogriješiti, krivo posvjedočiti, i nehotice 
neku stvar drukčije prikazati. Pa ipak nitko živ još nije 
ustvrdio da se ljudima ne smije vjerovati, da ljudsku vjeru 
treba zabaciti. Ako, dakle, poštujemo vjeru u ljudske riječi 
i ljudska djela, unatoč toga što ljudi mogu pogriješiti, tko 
će onda razuman reći da je nedostojno čovjeka vjerovati 
Bogu koji je istinit. Bog samo istinu objavljuje, On ne može 
niti pogriješiti, niti lagati. 

Vjerovati ono što se vidi, nije zasluga, jer se to mora 
vjerovati. Ali vjerovati ono što ne vidiš, a držiš da je tako 
samo radi ugleda onoga koji svjedoči, to je zasluga, jer time 
daješ počast onomu čijim riječima vjeruješ. U svetoj vjeri 
ima mnogo tajna koje um ljudski neće moći nikada dokučiti. 
Mi ih ipak vjerujemo tako tvrdo kao da ih gledamo, radi 
Božjega ugleda, jer nam Bog kaže da je tako i time iskazuje- 
mo povjerenje i čast Bogu. 

Apostol sv. Toma nije htio vjerovati da je Isus uskrsnuo 
tako dugo dok nije sam svojim očima vidio Isusa i svojim 
rukama opipao probodene ruke Isusove. Isus ga je pokarao 
i rekao: »Jer si me vidio, vjerovao si. Blaženi koji ne vidješe 
i vjerovaše!« (Iv 20, 29). Treba vjerovati zato, jer Bog kaže 
da je tako, a ne zato, jer nešto očima gledaš ili rukama 
pipaš. 


MAJKA BOŽJA 

Prvo i najodličnije mje9to među svim svecima i anđeli- 
ma pripada Majci Božjoj. Njezina je veličina u tome što je 
dala ljudsku narav drugoj Božanskoj osobi Isusu Kristu, 
Spasitelju svijeta. 

Kršćanska predaja rado uspoređuje Majku Božju s dr- 
vetom života u sredini zemaljskoga raja. Zašto? Kad je Gos- 
pod Bog stvorio prve ljude, postavio ih je u lijepo nasađeni 
vrt koji Sveto Pismo zove raj zemaljski. U sredini se raja 
nalazilo posebno drvo, drvo od izvanrednoga značenja, drvo 
života. Po Božjoj odredbi ovo je drvo svojim plodovima imalo 
osvježivati ljudsko tijelo tako, da nije starilo, niti osjećalo 
boli. Jačalo je čovječju životnu snagu više nego drugo voće, 
pa je prozvano drvetom života. Majka je Božja dala svijetu 
Boga-Ćovjeka Isusa Krista. Njegova nauka i njegova djela 
preporođuju ljudsko društvo. Čovjek — dosljedni kršćanin, 
koji često prima Isusa pod prilikom kruha u svetoj pričesti, 
postaje toliko duhovno jak da podnosi i najteže životne 
udarce s lakoćom. Konačni je plod svete pričesti slavni pre- 
kogrobni vječni život. Drvo je života zajedno s rajem kratko 
vrijeme postojalo; Marija po Isusu — drvo života Novoga 
zavjeta — postoji i osvježuje duše vjernika već 2.000 godina 
i postojat će na zemlji do svršetka svijeta. 

Marija je slična Noinoj lađi. Svijet se bio toliko izopačio, 
da ga je Bog kanio uništiti općim potopom. Pravedan je bio 
samo Noa i njegova obitelj. Bog je rekao Noi neka si načini 
lađu. Kad je nastupio potop, svi su ljudi na zemlji izumrli, 
spasio se samo Noa i njegova obitelj, jer su poslušali Boga 
i pošli u lađu. U Novom zavjetu spašavaju se ljudi samo po 
Isusu i njegovoj nauci, a lađa, koja je u sebi kroz devet mje- 
seci krila Isusa, a nakon porođenja živjela i radila za Isusa 
i s Isusom — to je Marija. 

Sveti oci uspoređuju Mariju sa hramom jeruzalemskim. 
Salamonov hram u Jeruzalemu bio je u svoje vrijeme naj- 
ljepša građevina na svijetu. Izvana se sjala njegova bjelina, 
jer je bio građen od bijeloga kamena, a iznutra je bio oblo- 
žen čistim zlatom. Marija je bila već u samom začeću čista od 
istočnoga grijeha. Kroz cijeli je život sačuvana od svakoga, 
pa i najmanjega, osobnoga grijeha. Bila je radi svoje čistoće 
lijepa i sjajna kao sunce, kao najčistiji kristal. U nutrini svo- 
joj je bila puna ljubavi, uzvišene, svete ljubavi, nadnaravne 
ljubavi, koja čovjeka toliko sjedinjuje s Bogom da smrtni 
čovjek postaje neumrlim, vječnim. 

Judita i Marija! Dodirna točka — - Judita je spasila izrael- 
ski narod, a Marija spasava kršćanski svijet. Kad je asirski 
vojskovođa Holofemo opsjedao Betuli ju i spremao ropstvo 
čitavoj Palestini, odvažna Judita pođe u Holofemov tabor i 


Holofernovim mačem odsiječe mu glavu. Asirska se vojska 
razbjegla, a Betulija i čitava Palestina postala je slobodna. 
Od toga časa Judita spada među najveće žene izraelskoga 
naroda. Marija kao posrednica i djeliteljica svih milosti brani 
kršćanski svijet od navale nečistoga duha, čuva čistu vjeru 
od zabluda i krivovjerja, vodi ljude k Bogu, nebu i vječnosti. 

Između Marije i majke braće Makabejaca postoji lijepa 
sličnost. Majka Makabejka trpjela je strašne duševne boli 
kad je gledala kako u smrt polazi njezinih 7 sinova. Majci 
je Božjoj uz Isusa 7 mačeva boli probolo njezino prečisto 
majčinsko srce. Sirski kralj Antioh podvrgne Palestinu pod 
sirsku vlast i htjede iskorijeniti izraelsku vjeru tako da Iz- 
raelci budu i u vjerskom pogledu jednaki poganima. Izraelci 
su se oduprli i pokazali divno junaštvo u obrani svoje vjere. 
Kao primjer navodi Sveto Pismo baš majku Makabejku. 
Kralj Antioh je pred očima majke dao mučiti 7 njezinih 
sinova i kad se nisu htjeli odreći svoje vjere, sve ih je redom 
dao pogubiti na najokrutniji način. Konačno pogubi i samu 
majku (2 Mkb 7). 

Majka je Božja uz Isusa pretrpjela 7 neobično velikih 
boli, koje su poput oštrih mačeva probadale njezino srce. 
Prva je bol bila kad joj je starac Simeon prorekao da će uz 
Isusa mnogo trpjeti. Druga je bol bila kad je s Isusom po 
noći morala bježati u stranu zemlju Egipat. Treći put se 
naročito žalostila kad se Isus kao dvanaestogodišnji dječak 
izgubio u hramu. Četvrti je mač boli bio kad je gledala Isusa 
na križnom putu kako sav krvav pada pod križem i pati na 
križu, šestu je tugu osjećala kad je mrtvoga Isusa držala 
na krilu, a sedma je tuga vrhunac boli kad je mrtvoga Isusa 
pratila na ukop. 


MARIJA JE MAJKA BOŽJA 

Sv. Elizabeta i BI. Dj. Marija bile su rođakinje. Kad je 
Marija došla u posjete sv. Elizabeti, reče sv. Elizabeta Ma- 
riji: »Najblagoslovljenija si ti među ženama! I blagoslovljen 
plod utrobe tvoje! Odakle onda meni to da majka Gospodina 
moga dolazi k meni« (Lk 1, 42 — 43). Sv. je Elizabeta po Bož- 
jem nadahnuću saznala, da je BI. Dj. Marija začela Božjega 
Sina, pa je zato zove Majkom Božjom. 


154 


155 


Naslov Bogorodica dobila je Marija na Efeškom saboru 

431. g. Krivovjerac Nestori je učio je da je Marija, jer je 
Kristu dala samo ljudsku narav, Kristorodica, a ne Bogo- 
rodica. Nakon svečane rasprave zaključio je sabor da Mariji 
pripada časni naslov Bogorodica, jer je osoba kojoj je ona 
dala ljudsku narav, druga božanska osoba, pravi Bog. U 
Isusu je jedna osoba — druga božanska, a naravi su dvije: 
božanska i čovječja. Dajući Marija ljudsku narav osobi koja 
je Bog, s pravom se zove Bogorodica. Majka naša ljudska 
— kad rodi dijete — daje djetetu samo tijelo, a dušu mu 
stvara Bog. Pa ipak se zove majkom djeteta. Jednako se i 
Marija zove Bogorodicom, makar Isusu Kristu nije dala 
božansku nego samo ljudsku narav. 

Mariju zovemo blaženom Djevicom. Kad je arkanđeo 
Gabrijel navijestio Mariji, da će postati Majkom Božjom, 
Marija pita anđela: »Kako će to biti, kad ja ne poznajem 
muža« (Lk 1, 34). Iz Marijinih se riječi jasno vidi, da je čista 
djevica. To je isto prorekao prorok Izaija kad je rekao, da 
će žena koja će roditi Spasitelja biti djevica. U apostolskom 
vjerovanju ispovijedamo da je Isus rođen od Marije djevice. 
Sv. Augustin nadodaje: »Marija je Isusa kao djevica začela, 
kao djevica ga je rodila i djevica je ostala«. 

Kako je moguće da je Isus rođen a nije povrijedio Maj- 
čino djevičanstvo, tumači sv. Augustin poredbom o Isusovu 
prikazanju apostolima kad je došao među njih kroz zatvore- 
na vrata. Uskrsnuli je Isus dva puta došao k apostolima 
kroz zatvorena vrata: na sam Uskrs navečer i osam dana 
kasnije — na Bijelu Nedjelju. Kako je tada prošao kroz 
zatvorena vrata, a da ih nije oštetio, tako je i na svijet do- 
šao, a da nije povrijedio Majčino djevičanstvo. Isusovo je 
rođenje slično djelovanju sunčanih zraka. Sunčane zrake 
prolaze kroz staklo bez ikakve teškoće i bez tragova štete; 
tako je i Isus izašao iz krila Marijina, ne taknuvši njezino 
djevičanstvo. 

U litanijama lauretanskim zovemo Mariju: Djevica dje- 
vica. To hoće reći: sve što žensku osobu čini djevicom, sa- 
čuvala je Marija u najvišem stupnju. 

Sveto Pismo spominje bracu Isusovu. Kad je Isus došao 
u svoj zavičaj i učio u tamošnjoj sinagogi, njegovi su zemljaci 
puni udivljenja pitali: »Nije li ovo sin tesarov? Ne zove li 
se mati njegova Marija i braća njegova Jakob, Simon i Juda?« 
(Mt 13, 55). Majka Božja imala je samo Isusa; prema tome 



Isus nije imao braće nego je bio jedinorođenac. A što Sveto 
Pismo govori o braći Isusovoj, to su bili krvni rođaci Isusovi. 
Kod Izraelaca je naime bio običaj krvne rođake zvati bra- 
ćom. Tako je i veliki patrijarha Abraham zvao svoga sinovca 
bratom. 

Isus se zove prvorođenac. To znači da je po židovskom 
zakonu bio određen za Božju službu. Stvarno je prvorođenac 
među kršćanima, jer je On osnovao kršćanstvo, On je učitelj 
i glava svega kršćanskoga svijeta. Svi koji vjeruju kršćansku 
vjeru, braća su Kristova, a On je među svom braćom prvi ili 
prvorođenac. Jednako tako i Marija ima više djece, ali samo 
duhovne, a to smo svi mi kršćani. 

Marija je bila zaručena sa sv. Josipom da ima hranitelja, 
Ona i dijete Isus. četrdeseti dan nakon poroda išla je Marija 
u hram da obavi vjerski obred očišćenja i tom je zgodom 
maloga Isusa prikazala Bogu. Marija nije bila vezana na ob- 
red očišćenja na Svijećnicu, jer nije Isusa začela po čovjeku 
nego po Duhu Svetom. Ali se dragovoljno podvrgla ovom 
obredu da bude jednaka drugim ženama porodiljama kao 
što se i Isus dao obrezati makar nije bio dužan da bude 
jednak drugoj djeci u svemu osim u grijehu. 

Tko iskreno štuje Isusa visoko će štovati i Majku Ma- 
riju, jer bez Marije ne bi bilo ni Isusa Spasitelja. 

MARIJU — MAJKU ISUSOVU ŠTUJEMO 
VIŠE NEGO SVECE 

Marija je već za života na zemlji visoko poštivana. K 
njoj dolazi anđeo Gabrijel da joj navijesti radosnu vijest, 
da će djelovanjem Duha svetoga postati Božjom Majkom! 
Anđeo je naziva milosti punom i blaženom među ženama. 
»Zdravo milosti puna! Gospodin je s tobom. Blagoslovena si 
ti među ženama« (Lk 1, 28). 

Za svakog bi čovjeka bila neobična čast kad bi mu se 
anđeo javio, jer anđeli su daleko savršenija bića od nas ljudi. 
Majku je Božju anđeo ne samo posjetio, nego ju je pozdravio 
i poklonio joj se. Kod navještenja Marijina iskazuje čast ne 
čovjek anđelu, nego anđeo čovjeku, ne Marija anđelu Gabri- 
jelu nego anđeo Gabrijel Mariji. To je dokaz da je Marija 
veća od svih svetih, pa i od samih anđela. 


Nakon začeća Isusova ide Marija u posjete svojoj rođa- 
kinji sv. Elizabeti. Elizabeta, razdragana, ushićena i zanesena 
od radosti, nadahnuta Duhom svetim, poviče iza glasa: »Naj- 
blagoslovljenija si ti među ženama ii blagoslovljen plod utrobe 
tvoje!« (Lk 1, 42). Tko ti je jednak, Marijo! Nitko među lju- 
dima, ni među Svetima, pa ni među anđelima. Samo Bog je 
nad tobom. Bog te je podigao na čast Božjega majčinstva. 
Tebi pripada pravo mje9to iza samoga Boga. 

I sama je Marija svjesna svoga dostojanstva, pa zato od 
srca zahvaljuje Bogu. »Veliča duša moja Gospodina. Pogle- 
dao je on u milosti na neznatnu službenicu svoju. Gle, odsad 
će me zvati blaženom svi naraštaji« (Lk 1, 48). 

Katolička Crkva, to Božje nadnaravno društvo na zemlji, 
iskazuje posebnu čast Majoi Božjoj. Iza Očenaša redovito 
dodaje molitvu u čast Mariji. To je onaj divni anđeoski po- 
zdrav: Zdravo Marijo, milosti puna, Gospodin s tobom, bla- 
goslovljena ti među ženama i blagoslovljen plod utrobe tvoje. 
U našim se crkvama zvoni svaki dan triput na pozdrav an- 
đeoski. Biva to rano u jutro, o podne i navečer. Zvona upo- 
zoruju vjernike na veliku tajnu utjelovljenja Sina Božjega. 
Dozivaju vjernicima u pamet onaj prekrasni prizor kad se 
anđeo Gabrijel spustio s neba i donio svijetu najutješniju 
vijest koja se ikada čula na zemlji, vijest da će po djevici 
Mariji doći na svijet druga božanska osoba Isus Krist. Mo- 
litva »Anđeo Gospodnji« u jutro o podne i navečer na glas 
zvona upozoruje svijet da je tajna utjelovljenja oživotvorena 
s Marijinom privolom, da je Marija suradnica Presvetoga Troj- 
stva na otkupitelj skom djelu grješnoga čovječanstva. 

U čast Majci Božjoj postoji više blagdana u crkvenoj go- 
dini. Posebno je lijep i mio blagdan Velika Gospa ili uzne- 
senje Marijino na nebo. Marijino mrtvo tijelo nije ostalo u 
zemlji da čeka zajedničko uskrsnuće na sudnjem danu na 
svršetku svijeta, nego je odmah nakon smrti uskrsnulo, pa 
je uskrsnulo tijelo s dušom zajedno uzneseno na nebo. Kako 
je s Isusom surađivala, tako je s Isusom i proslavljena^ Kako 
je Isus nakon smrti brzo uskrsnuo i proslavljen uzašao na 
nebo, tako je — po nedokučivom promislu Božjem — i Maj- 
ka Božja brzo nakon smrti božjom moću uzeta sa svijeta na 
nebo. 

Na slavu su Majke Božje sastavljene litanije lauretanske, 
koje se često mole prigodom javnih pobožnosti. Mariji je 
posvećen mjesec svibanj, najljepši mjesec u godini. Svibanj- 

ske pobožnosti imaju svrhu izdići čast i štovanje Majke 
Božje. Jednaku svrhu ima i Marijin mjesec listopad sa po- 
božnošću svete krunice. Sveta krunica s otajstvima iz života 
Isusova i Marijina stavlja živo pred oči vjernicima neizmjer- 
ne zasluge Isusove i Marijine za naše duhovno dobro. 

Na slavu je Majke Božje podignuto više crkvi nego na 
čast ikojemu drugom svecu. Te su crkve redovito velike i 
lijepe i umjetnički savršenije od drugih crkvi. Svaka zemlja 
i svaki narod ima posebna svetišta Majke Božje kamo ljudi 
hodočaste iz dalekih krajeva. Mi imamo svetište Majke Božje 
Bistričke, svetište na Trsatu i Trskom Vrhu, Francuzi u 
Lurdu, Portugalci u Fatimi, Talijani u Loretu. 

Katolička Crkva daje prekrasne naslove Majci Božjoj. 
Zove je djelitelj icom milosti, majkom milosrđa, utočištem 
grešnika, pomoćnicom kršćana, kraljicom neba. Svi ovi 
naslovi izdizu dostojanstvo Majke Božje i dižu je nad sve 
svece i anđele. 

Pa ipak Majoi Božjoj pripada samo štovanje, a ne kla- 
njanje. Lijepo veli sv. Epifanije: »Mi Mariju visoko poštuje- 
mo, a klanjamo se samo Ocu, Sinu i Duhu Svetomu«. 


MAJKA BOŽJA JE I NAŠA MAJKA 

Povijest kršćanstva svjedoči da svaki koji iskreno po- 
štuje Boga, poštuje i Majku Božju. A tko poštuje Majku 
Bož j u ' posluje je više nego druge svece, makar su svi sveci 
Božji prijatelji. Kršćani se ne mogu složiti s mišlju da bi 
netko poštivao Boga, a ne bi poštivao i Majku njegovu Ma- 
nju. Ako hoćemo znati koliko tko poštuje Boga, treba da 
gledamo koliko taj čovjek poštuje Mariju. Sveci su svi redom 
duboko poštivali Mariju. I što se tko više izdizao u savrše- 
nosti i svetosti, to je više poštivao Mariju. Svaki koji ljubi 
Boga neka ispita savjest koliko poštuje i ljubi Majku Božju. 

Marija je i naša Majka. Bilo je to na Veliki petak. Isus 
je razapet na križ. Na Kalvariji se skupila gomila svijeta. 
Pod križem su stajali: Majka Božja, sv. Ivan, Marija Magda- 
en V A OŠ nekoMko dobrih žena koje su pratile Majku Božju 
na Križnom putu. Vidjevši Isus Majku i Ivana pod križem, 
reče Ivanu: Evo ti majke! Isus je postavio svoju Majku du- 
i ovnom majkom ne samo sv. Ivanu, nego i svima nama 
rscamma. Ovdje sv. Ivan — po riječima sv. Augustina — 


159 


predstavlja čitavo kršćanstvo. Kad Isus kaže Majci za sv. 
Ivana: Evo ti sina, On moli Majku neka odsada mjesto njega, 
naravnoga Sina, koji će za koji čas umrijeti, a onda na nebo 
uzaći, uzme pod svoju majčinsku zaštitu ne samo sv. Ivana, 
nego i sve kršćane do konca svijeta. Svaki je kršćanin brat 
Isusov, ud mističnoga tijela Isusova, a majka Božja je maj- 
ka i mističnoga tijela Isusova, pa tako i duhovna majka svih 
kršćana. 

Kršćanska predaja zove Majku Božju drugom Evom, 
drugom majkom ljudskoga roda. Eva je bila neposlušna 
Bogu. S Adamom je skrivila istočni grijeh i uzrokovala ne- 
sreću čovječanstva. Marija je bila poslušna, vjerna i odana 
Bogu. Rodila je Spasitelja Isusa i po njemu donijela spa- 
senje ljudima. Po Evi je došlo na svijet zlo, grijeh i smrt, a 
po Mariji i njezinu Sinu dolazi na svijet mir, dobro i život. 

Crkva kao društvo je djelo Isusovo. On ju je utemeljio, 
dao joj nauku i svete Sakramente — sredstva za život. Me- 
đutim, Crkva nije nešto izvan Isusa i neovisna o Isusu. Ona 
je Isus, živi Isus, tajanstveni Isus. Isus je glava, a kršćani 
su udovi. Životna snaga potječe od glave i proniče sve udove. 
Kad bi se Isus uklonio iz Crkve, kad bi prestalo njegovo 
milosno djelovanje u Crkvi, Crkva bi bila mrtva, kršćani 
bi bili obični ljudi, bez vrhunaravnoga života, duhovno mrtvi. 
Marija se ne može odreći povijesnoga Isusa, Isusa Boga- 
-čovjeka, koga je djelotvornom ljubavlju pratila kroz 33 go- 
dine zemaljskoga života. Ona je Majka malenoga Isusa, Isusa 
djeteta u betlehemskoj štalici, ali i Isusa razapetoga i Isusa 
uskrsnuloga. Jednako i Isusa mističnoga, tajanstvenoga, koji 
živi i djeluje u svojim vjernicima, u Crkvi, ona je Majka 
Crkve. 

Gospod Bog hoće da se svi ljudi spase. To i sveci hoće, 
jer su u ljubavi sjedinjeni s Bogom pa hoće isto ono što i 
Bog hoće. Marija, upravo zato jer nam je majka, nastoji 
oko našega spasenja još više nego drugi sveci. Sv. German 
veli: »Iza Isusa nitko se ne brine za nas toliko koliko Ma- 
rija«. Marija je za nas toliko zabrinuta, jer od svih svetih 
ona ima najveću ljubav prema Bogu pa, dosljedno tome, i 
najveću ljubav prema bližnjemu. Kao što sunce svojim svjet- 
lom nadmašuje sve zvijezde, tako i Marija ljubavlju prema 
nama nadvisuje sve svece i anđele. Kao što more sadržava 
u sebi vode svih rijeka, tako i Marija u sebi sadržava ljubav 
svih svetih. 

Cesto odgojeno dijete rado boravi kod svoje majke. 
Svjesno je da mu majka hoće samo dobro i sve što god dobra 
ima dijete, ima samo od majke. Majka zaboravlja na sebe 
da može usrećiti dijete. Uskraćuje sebi da može priuštiti 
djetetu. Tako i plemeniti kršćanin rado boravi kod Marije, 
tople misli i žarke molitve često i srdačno upravlja k Mariji! 


ODLIKE MAJKE BOŽJE 

Bog je Mariju odabrao za majku svome Sinu. Sačuvao 
ju je čistu od istočnoga grijeha. Tijelo joj je odmah nakon 
smrti proslavio. I učinio ju je kraljicom neba. 

Marija je uistinu divna Majka — kako je zovu litanije 
lauretanske. Divna je jer je majka Čovjeka i Boga, i još više, 
jer je Majka onoga koji ju je stvorio. Isus kao druga božan- 
ska osoba je zajedno s Ocem i Duhom Svetim stvorio Majku 
Božju kao i sve drugo što je u svemiru stvoreno, a Ona je 
Isusa kao čovjeka rodila. Sv. Izidor veli: Marija je čudo nad 
čudesima, jer izvan Boga nema ništa što bi bilo divnije od 
Marije. 

Marija je čista od istočnoga grijeha. Već je u raju sam 
Bog navijestio da će Marija satrti glavu đavlu. To znači da 
će kroz cijeli život biti bez sjene ikakvoga grijeha, da će 
kroz cijeli život biti pobjednica nad đavlom. Kad bi bila 
okaljana i najmanjim, pa samo i istočnim grijehom, već bi 
bila pod vlašću đavlovom, a ne bi bila pobjednica. 

Anđeo Gabrijel zove Mariju milosti punom. Milosti puna 
je samo onda ako je imala sve milosti koje je mogla imati. 
A među milosti spada i čistoća od istočnoga grijeha. Kad bi 
bila i samo časak u kojem grijehu, već ne bi bila milosti puna, 
nedostajala bi joj milost u tom času. Anđelov pozdrav »mi- 
losti puna« isključuje svaki, pa i istočni grijeh. 

Sveti oci zovu Mariju neokaljanom djevicom. Kršćani se 
kroz svu crkvenu povijest mole Majci Božjoj kao neokalja- 
noj djevici i podižu joj kipove na čast baš kao neokaljanoj 
^jevici. Sveti Otac Papa Pijo IX pitao je za savjet sve bis- 
kupe širom svijeta. Biskupi su ga izvijestili da vjemioi 
od davnine vjeruju da je Majka Božja bez istočnoga 
grijeha začeta. Ta se vjera nalazi među vjernicima od počet- 
a kršćanstva. To je jednodušno uvjerenje svih vjernika. 

- a on toga je Pijo IX 8. XII 1854. okružen velikim mnoštvom 

1 1 Sto Bog traži od čovjeka? 

biskupa i vjernika svečano proglasio da je od Boga objav- 
ljena nauka, da je Marija, Majka Isusova, bez istočnoga 
grijeha začeta. To je dogma ili članak vjere koji je svaki 
vjernik dužan vjerovati za spasenje. Četiri godine nakon pro- 
glašenja dogme, tj. 1858. prikazala se Majka Božja u Lurdu 
i sama je za sebe rekla: »Ja sam Bezgrješno začeće«. Tako 
je sama Majka Božja potvrdila da je istinita nauka Crkve i 
vjera vjernika da je Ona bez istočnoga grijeha začeta. 

Marija je bila sačuvana od svakoga, pa i najmanjega 
osobnoga grijeha. Sveto Pismo je zove cedrom libanonskim, 
jer njegovo drvo ne gnjije. Marija je slična cedru, jer nije 
podvrgnuta truleži grijeha. Pjesma nad pjesmama zove je 
ljiljanom među tmjem.Ljiljani se izdižu ljepotom nad tr- 
njem, a Marija čistoćom od grijeha diže se nad svim ljudima, 
jer su svi drugi ljudi okaljani bilo kojim osobnim grijehom. 
Knjiga Mudrosti zove Mariju ogledalom bez mrlje. Ogledalo 
čisto od svake mrlje, Marija čista od svakoga osobnoga 
grijeha. 

Marija je bila najsvetiji i najsavršeniji stvor na zemlji. 
Sv. Grgur Veliki kaže da je Marija bila svetija na početku 
svoga života nego i najveći sveci na kraju svoga života. Ma- 
riju radi njezine svetosti zovu litanije lauretanske tornjem 
Davidovim. Toranj ili kula Davidova je sagrađena na naj- 
višem brdu u Jeruzalemu tako da se izdizala nad cijelim 
gradom. Tako Marija svojom svetošću nadvisuje sve druge 
ljude. Radi svoje neobično velike ljubavi prema Bogu zove 
se Marija zlatnom kućom. 

Kad je Marija umrla i pokopana, jedini od apostola — 
sv. Toma — nije bio prisutan. Sv. Toma je htio vidjeti mrtvo 
tijelo Marijino u grobu. Kad su grob otvorili, u grobu su os- 
tali netaknuti zavoji u kojima je bilo umotano tijelo, 
a tijela nije bilo. Nakon kratkog vremena iza smrti 
tijelo je Marijino uskrsnulo i u slavnom, preobraženom ob- 
liku zajedno s dušom uzneseno na nebo. Mudrost Božja nije 
dopustila da sveto Marijino tijelo, koje je dalo ljudsku narav 
Isusu, ostane u zemlji da se raspadne, nego je poput Isusova 
tijela brzo nakon smrti uskrsnulo i slavno uzneseno na nebo. 
Spomen uznesenja Marijina na nebo slavi se 15. kolovoza. 

Sunce, mjesec i zvijezde na nebu slike su Isusa, Majke 
Božje i svetaca. Isus je sunce. Marija mjesec, a sveci su 
zvijezde. Kako mjesec sjajan nadvisuje zvijezde, tako Ma- 
rija svetošću nadvisuje svece. Marija je kraljica anđela, pa- 



trijarha, proroka, apostola, mučenika, ispovjedalaca, djevica 
i svih svetih. Marijino uzvišenje dokazuje nam na poseban 
način neizmjernu Božju dobrotu koja siromašnoga čovjeka 
iz zemaljskoga praha diže nad sve korove nebeske. 


ZAGOVOR MAJKE BOŽJE 


Mi ljudi na zemlji štujemo Mariju naročito radi njezina 
moćnog zagovora kod Boga. 

Bilo je to u Kani Galilejskoj, ženio se siromašni mla- 
denac. Na gozbu su bili pozvani uz rodbinu Isus, Majka 
Božja i apostoli. Usred gozbe nestalo u kući vina. Prva je to 
primijetila Majka Božja. Da izbavi siromašnu obitelj iz ne- 
prilike, reče Isusu: »Sinko, nemaju vina«. Na dvorištu je 
bilo šest posuda punih vode. Sve su posude imale oko 7 hl. 
Isus reče družini: »Zagrabite i nosite kumu«. Kad su svati 
okusili, to je bilo prvorazredno vino. U kući je nastalo neopi- 
sivo oduševljenje. Isus je uslišio molbu svoje Majke. Na 
njezin zagovor eto učinio je svoje prvo čudo. A čestitoj se 
obitelji odužio za poziv na gozbu sa šest posuda izvanredno 
dobroga vina. Ovo je prekrasan primjer iz Svetoga Pisma 
kako Isus rado uslišava zagovor svoje Majke. 

Kršćani se u nevolji rado utječu Majci Božjoj za pomoć. 
Kad se Turci 1683. od 16. srpnja do 12. rujna opsjedali Beč, 
građani Beča, a i čitavi kršćanski svijet, molili su s krunicom 
u ruci pomoć Majke Božje. Pomoć je i došla. 12. rujna Turci 
su potučeni, Beč oslobođen, a čitavi kršćanski svijet je odah- 
nuo od straha i živčanog pritiska. I pojedinci se u bijedi mole 
Mariji za pomoć. Radi velikih milosti što ih kršćani primaju 
iz Marijinih ruku Mariju zovu pomoćnicom kršćana i tješi- 
teljicom žalosnih. 


v u i J J Hjcuuu uign ruKe oa teš- 

oga bolesnika, uvjereni da mu više nema pomoći. A boles- 
nik je ipak ozdravio. Kako? Čudom. Zagovorom Majke Božje, 
u čudesnim ozdravljenjima po zagovoru Majke Božje svie- 
doci naše svetište Majke Božje Bistričke, a naročito francu- 

b^r Ste - LurdU gdje li J ečnici specijalisti pregledavaju 
k f pnj f. 1 Polije ozdravljenja, pa moraju priznati da 
l bolest po ljudskim sredstvima neizlječiva, a bolesnik je 
-Z ura vio samo nadnaravnim sredstvom — zagovorom Maj- 

ke Božje kojoj se punim ufanjem molio. Zato pobožna pre- 
daja zove Mariju: Zdravlje bolesnih. 

Još više od tjelesnih, po zagovoru Majke Božje, ozdrav- 
ljuju teški duševni bolesnici. To su veliki grješnici. Marija 
je zaručnica Duha svetoga. Kad se grješnik obrati k Mariji, 
Marija moli Duha Svetoga, koji je Duh istine i mudrosti, da 
milošću rasvijetli grješnika da upozna i okaje zlo i zavoli 
istinu, Boga i krepostan život. Kad žena pođe stranputicom, 
ili se muž iznevjeri, pa postane psovač, pijanica; ili se djeca 
uslijed loših okolnosti ne razvijaju kako treba, obratite se 
Mariji. Ona je utočište grješnika. Kad navale strasti, a ko 
mnogih su ljudi vrlo žestoke, vrlo je spasonosno zvati u 
pomoć Mariju. Ima ljudi koji su u srdžbi izvan sebe kao 
ludi. Drugi su puni mržnje i osvete. Ili ih muci nečista strast 
koja im ne da mira ni po danu ni po noći. Strast pomu i 
pamet da čovjek ne može vidjeti tragične posljedice, čovjek 
ne smije klonuti duhom; treba da se bori protiv strasti. Ma- 
rija će stišati strasti, smiriti narav, ukloniti napast i borba 
će svršiti pobjedom — bez grijeha. 

Štovanje Marije mnogo pomaže da se čovjek vine do sve- 
tosti. Zanimiva je i upravo čudesna pojava da su svi sveci 
djetinjski iskreno i pobožno štovali Mariju. Sveci rado priz- 
naju da su baš po Marijinu zagovoru dobili milosti koje su 
ih dovele do svetosti. Kao posebno veliki štovatelji Manjini 
ističu se sv. Bernardo i sv. Alfonzo Liguori. Sv. Bernardo je 
divno propovijedao o Mariji. Njegove propovijedi odišu toli- 
kom ljubavlju i oduševljenjem za Mariju da njemu slična 
nema u povijesti čitavoga kršćanstva. Sv. Alfonz Liguori je 
glasoviti moralista. Na čast Majci Božjoj je svaki dan molio 
krunicu, postio je svaku subotu o kruhu i vodi. Napisao je 
na čast Majci Božjoj vrlo lijepo djelo: Slave Manjine. 

Predaja zove Mariju: Vrata nebeska. Po Mariji je došao 
Bog k ljudima na zemlju, po Mariji se ljudi uzdižu k Bogu 
na nebo. Sv. Alfonzo veli: Ne vjerujem da bi se pakao mogao 
pohvaliti da ima i jednoga jedinoga kod sebe u paklu koji je 
ispravno štovao Majku Božju. 

Sv. Bernardo drži da će se oni koji svaki dan štuju Maj- 
ku Božju sigurno spasiti. A sv. Franjo Borgija boji se za 
spasenje onih koji ne goje posebne pobožnosti prema Majci 
Božjoj. 

ŠTOVANJE SVETIH SLIKA 


Štovanje svetih slika postoji u katoličkoj Crkvi otkada 
postoji i samo kršćanstvo. Slike zamjenjuju pismo. Onima 
koji su nepismeni slika tumači misao ili nauku. A pismenima 
slike puno pomažu da se lakše i zornije sjete svetih osoba i 
vjerskih istina. 

Katakombe su podzemna groblja gdje su prvi kršćani 
pokapali svoje pokojnike. Za vrijeme progona prvi su se 
kršćani u katakombama sastajali i na pobožnosti. Zanimivo 
je da se već u katakombama nalaze slike Isusa, Majke Božje 
i drugih osoba i događaja iz Svetoga Pisma. U katakombama 
su rado slikali one prizore iz Svetoga Pisma koji prikazuju ' 
Božju svemoć i uskrsnuće od mrtvih. Te su slike bile utjeha 
vjernicima za vrijeme žestokih progona. 

U katakombama često se nalazi prikazano Isusovo uskrs- 
nuće. Lazar je imao sestre Martu i Mariju. Isus je bio dobar 
s Lazarom i zalazio u kuću Lazarevu. Kad je Lazar umro, 
Isus namjerno nije odmah došao u kuću, nego je pustio da 
Lazara pokopaju i da bude četiri dana u grobu. Tada je tek 
došao Isus i oživio Lazara tako da je čudo bilo očito. Prorok 
Danijel je ostao vjeran Bogu i u babilonskom sužanjstvu. 
Jer se je Bogu molio, bio je bačen u jamu među lavove. Po 
svim prirodnim zakonima gladni su ga lavovi morali rastr- 
gati i izjesti. Međutim, čudom je ostao živ, tako da ga se 
gladni lavovi nisu ni dotakli. Babilonski je kralj Nabukodo- 
nosor dao načiniti zlatni kip i naložio da mu se svi podanici 
u kraljevstvu imadu pokloniti. Izraelski zarobljeni mladići 
Ananija, Mizael i Azovija nisu se pokorili kraljevu nalogu, 
jer su štovali jedinoga pravoga Boga. Za kaznu su osuđeni 
da se bace u ražarenu peć koja je bila sedam puta jače nalo- 
žena nego obično. Po prirodnom zakonu trebali su izgorjeti 
da im se ne bi ni pepeo mogao pronaći. Međutim Bog ih je 
čudom spasio pa ih se vatra nije ni dotakla niti im zadala 
kakvu opeklinu. — To su veličanstveni prizori iz Svetoga 
Pisma koji poput sunca jasno dokazuju da je Bog svemoćan 
pa i čudom spasava čovjeka kad to koristi Božjoj slavi i du- 
hovnom dobru čovjeka. Nema sumnje da su ove biblijske 
s ike u katakombama neobično snažno djelovale na prve 
rsćane, pa su izdržali i najteže muke. Bog nikomu ne ostaje 

^zan, a pogotovo ne onima koji su za nj podnijeli muče- 
ničku smrt. 

Kako se širilo kršćanstvo tako se širilo i štovanje svetih 
slika. Raspela, kipovi i slike svetih nalazile su se ne samo 
u crkvama i bogomoljama, nego i na javnim mjestima: na 
trgovima, cestama, raskršćima, na poljima, a naročito po 
privatnim stanovima. Međutim, dogodilo se da je grčki car 
Leon III u osmom vijeku zabranio štovanje svetih slika. Po 
carevu su nalogu postojeće slike spaljene, one na zidovima 
izmaljane — premazane, a štovatelji svetih slika su žestoko 
proganjani. Svi oni koji su se borili protiv štovanja svetih 
slika prozvani su u povijesti ikonoklasti. 

Da obrani svete slike sastao se II nicejski sabor 787. 
godine i nakon vijećanja donio je zaključak da je dopušteno 
štovanje svetih slika: Isusa Krista, Boga — čovjeka, Majke 
Božje, svetih anđela i svih svetih ljudi koje Crkva nakon 
smrti proglasi svetima. Međutim, kad štujemo slike i kipove 
svetih, tad ne štujemo onaj papir ili platno na kojem je slika 
naslikana, niti onaj kamen iz koga je kip isklesan, ni ono 
drvo ili kovinu od koje je načinjeno raspelo, nego štujemo 
svete osobe koje slike i kipovi predstavljaju. A štovanje sve- 
tih osoba nije jednako štovanju koje iskazujemo Bogu. Bogu 
se jedinomu klanjamo, a anđele i svete samo poštujemo. 

štovanje slika je sasvim u skladu s ljudskom naravi. 
Mi štujemo sliku očevu, majčinu, svojih prijatelja i dobro- 
činitelja i velikih ljudi uopće. Kudikamo je onda opravdanije 
štovanje slika svetaca koji su najveći dobročinitelji čovje- 
čanstva; svršili su svoj život i ne mogu više pogriješiti ni 
izgubiti na svojoj veličini. 

ODAKLE ZNAMO DA POSTOJI GOSPODIN BOG? 

Roditelji i vjeroučitelji u svim životnim pitanjima prvi 
su učitelji i odgojitelji djeci. Dok je još dijete maleno i 
jedva što shvaća, uzimaju ga roditelji na krilo i poučavaju 
o Bogu. Otac, a još više dobra i plemenita majka, uči dijete 
križati se, mole s djetetom laganije molitvice i govore djetetu 
pokazujući prstom na nebo: Gledaj, drago dijete, tamo gore 
je dragi Bog. On ima sve ljude rado, a napose voli malu djecu. 
Budi dobro, dragom se Bogu rado moli, pa će te dobri Bog 
čuvati i blagosloviti da budeš sretno. 

Kad dijete ponaraste i počne hodati u crkvu o Bogu čuje 
još više. Svećenik je službeni predstavnik vjere; on poučava 

sve vjernike, a napose djecu. Svećenikova je dužnost dati 
vjernicima, svakome prema njegovim duševnim sposobnosti- 
ma, što više vjerskoga znanja i upućivati vjernike kako će 
vršiti svoje dužnosti prema Bogu. 

Mnogi učitelji, učiteljice i profesori, susjedi, prijatelji, 
znanci — dobre knjige, čestita društva — natječu se kako 
će dijete što temeljitije poučiti o Bogu i dati mu što jasniju 
sliku o Bogu i Božjim svetinjama. 

Do spoznaje Boga dolaze ljudi i pomoću okoline koja 
se ističe svojim vjerskim životnim nazorom i vjerskim od- 
gojem. Bi li čovjek i onda, kad bi čitav život sam za sebe 
živio, bez ikakve veze s drugim ljudima, kad bi bio bez ikakva 
odgoja i škole, došao do spoznaje da postoji Bog i da treba 
Boga poštivati? Je li vjera čovjeku nametnuta odgojem, ili 
je ona zahtjev same naravi, pa bi čovjek spoznao Boga i 
vjeru i bez ičijega odgoja, sam od sebe, pomoću svoga čisto- 
ga prirodnoga razuma? 

čovjek koji bi samotno živio negdje u pustinji, odsječen 
od svijeta, bez ikakvih škola i odgoja, promatrao bi prirodu. 
U prirodi bi vidio da sve ima svoj uzrok: i čovjek i životinja, 
i biljka, i čitav svemir. A najviši uzrok je Bog. Tako je do 
spoznaje o Bogu došao najveći filozofski genij Aristotel, tako 
su dolazili do znanja o Bogu svi filozofi prije Krista, tako 
mogu doći k Bogu učeni i neuki ljudi i našega vremena. 
Vjerska obuka i vjerski odgoj samo olakšava put k Bogu 
time što daje gotove spoznaje o Bogu i Božjim svetinjama, 
da se ljudi ne mogu mučiti i da budu sigurni da posjeduju 
istinito znanje o Bogu bez ikakve primjese zablude. 

Prema tome znanje o Bogu i vjera u Božje svetinje posto- 
jala bi na svijetu i onda kad na svijetu ne bi bilo ni jednoga 
svećenika, nijedne crkve, ni jedne škole, ni jednoga raspela, ni 
jedne pobožne knjige. Dok bude postojao i jedan čovjek na 
svijetu s normalno razvijenim umom, postojat će i znanje 
o Bogu i vjera u nadnaravni svijet. Vjeru bi uspjelo ukloniti 
sa svijeta samo onda kad bi uspjelo maknuti i zadnjega 
čovjeka koji je kadar pravilno umom rasuđivati. 

Kad je tako lako doći do spoznaje Boga, zašto ipak ima 
onih koji kažu da u Boga ne vjeruju? Takvih je ljudi u po- 
vijesti bilo malo, i danas ih je vrlo malo. Nemojte misliti 
da svi oni koji kažu da u Boga ne vjeruju, zbilja ne vjeruju. 
Mnogi samo izvana kažu da u Boga ne vjeruju, a kod kuće se 
pobožno mole Bogu. Ima i takvih koje je zlo društvo zavelo 

i pokvarilo, pa su vjeru izgubili i postali neprijatelji vjere. 
A česti je razlog nevjerovanja opaki život. Ljudi s opakim 
životom boje se Boga i Božjega suda, pa bi silom htjeli uvje- 
riti sebe i druge da Boga nema, da tako smire grižnju sa- 
vjesti i uklone iz duše strah pred Božjim sudom. Sve to ništa 
ne pomaže. Badava bi netko zažmirio i vikao da sunca nema; 
ono ipak postoji. Badava bi netko začepio uši i uvjeravao 
sebe i druge da muzika ne postoji; ona ipak postoji. Badava 
takozvani bezvjerci uvjeravaju sebe i druge da Boga nema; 
Bog ipak postoji. U vlasti smo njegovoj svi bez razlike, bili 
mi živi ili mrtvi. I na sud ćemo k njemu doći htjeli mi to ili 
ne htjeli. 

Da čovjek može dobro raspoznavati predmete, treba 
imati zdrave oči. Da može Boga naći, treba provoditi pleme- 
niti život. Što su oči zdravije, i vid je bolji. Što je čovjek 
pošteniji i kreposniji, to će prije spoznati Boga i bit će Bogu 
vjerniji. 

Kako ćemo se vladati prema takvim ljudima? Nemojmo 
nikoga prezirati, niti se na bilo koga nabaciti kamenom. Da 
smo mi bili u njihovim životnim prilikama možda bismo 
bili u vjerskom pogledu i gori.To što imamo vjeru dar je 
Božje milosti i dobre okoline u kojoj živimo. Mnogi će se 
od njih obratiti i biti dobri vjernici. Božja milost je neiz- 
mjerna, ne pozna zapreke koje ne bi mogla ukloniti. 

S protivnicima raspravljajte kad se pruži prilika; poučite 
ih. Osobito je važno da im dadete dobar primjer. Ni najljepše 
riječi ne vrijede puno ako ih ne prate dobra djela. Kad pro- 
tivnici vide da vi pazite na izraze, da ste uljudni i uslužni, 
da su vaše obitelji na dobrom glasu, da su vaša djeca čestito 
odgojena, tada će reći: Čast ovim ljudima, dosljedni su, žive 
po vjeri, na svakom se koraku izdižu nad okolinom. Lijepa 
pouka i plemenita djela — to su sredstva koja djeluju na 
protivnike. 


SVECI I NJIHOVE SLIKE 

Svete su slike one koje prikazuju Isusa, svece ili istine 
vjere. Svejedno je da li je lik Isusov i svetaca prikazan na 
papiru, na platnu, ili je isklesan u kamenu, odnosno u ko- 
vini. Jednako štovanje pripada svetoj glavi kao i cijelom 
tijelu. 



Isusa cijeli kršćanski svijet posvuda prikazuje gotovo 
na jednaki način. Lice je Isusovo ozbiljno i milo, a na svim 
slikama opaža se izražaj njegova života, muke, smrti, uskrs- 
nuća i žarke ljubavi prema nebeskom Ocu i prema nama 
ljudima. 

Majka je Božja često prikazana s djetetom Isusom na 
ruci. Briga za maloga Isusa znači njezinu majčinsku brigu 
za sve nas kršćane, jer smo svi kršćani njezina duhovna djeca. 
Mali Isus na majčinim rukama sjeća nas velike i važne vjer- 
ske istine: utjelovljenja druge božanske osobe koja je radi 
nas čovjekom postala. Mariju prikazuju umjetnici i s mrtvim 
Isusom na^ krilu. To je žalosna Majka Božja koja s Isusom 
trpi za naše spasenje. Mrtvi Isus na Marijinu krilu doziva 
nam u pamet naše otkupljenje koje je izvršeno mukama i 
smrću Isusovom na križu. U umjetnosti je često Marija pri- 
kazana kao Bezgrješno Začeće. Pod ovim se likom Marija 
prikazala 1858. u Lurdu. Kao Bezgrješno Začeće Marija nema 
Isusa na rukama nego je sama, obučena u bijelo odijelo, s 
bijelom koprenom preko glave, s plavim pojasom oko pasa 
i s krunicom u ruci. Posebno je lijepa i draga Majka Božja 
kao Kraljica neba. Kao Kraljica neba je obučena u sjajno 
odijelo kao sunce, s vijencem zvijezda oko glave i s mjese- 
com pod nogama. U ovom se obliku prikazuje Marija na te- 
melju knjige Otkrivenja gl. 12, 1. 

Među Marijinim slikama naročito se ističe ona u crkvi 
sv. Marije Veće u Rimu za koju kaže pobožna predaja da 
ju je naslikao sv. Luka, evanđelista, zatim sikstinska Madona 
od glasovitoga slikara Rafaela. Rafaelova Madona lebdi nad 
oblakom; u naručju ima maloga Isusa i prikazuje se papi 
Sikstu koji kleči. 

Sveci se na slikama i kipovima raspoznaju po tome 
sto svaki ima oko glave svetačku aureolu. To je svijetli obruč 
kao kruna na glavi. Sveci imaju kraj sebe prikazane svoje 
simbole. Kao simbol ili vanjski znak može biti i odijelo po 
kojemu se vidi da je dotični svetac bio papa, biskup ili sve- 
ćenik. Simboli izražavaju i naročitu krepost u kojoj su se 
sveci odlikovali. Kad koji svetac drži u ruci ljiljan znak je 
aa se naročito odlikovao u svetoj čistoći. Svetac koji drži 
knjigu u ruci bavio se osobito naukom i bio poznat po svo- 
joj učenosti. Goruće srce na slici kod sveca znači da se odli- 
kovao posebno velikom ljubavlju prema Bogu. Palma u ruci 
znaci duševnu jakost kojom se svetac odlikovao u borbi pro- 

tiv neprijatelja svete vjere i pobjedu koju je izvojevao 
Grančica masline u ruci pokazuje da je svetac bio miroljubiv. 

Mučenike prikazuju umjetnici sa sredstvima kojima su 
mučeni. Ako ima mučenik kraj sebe mač znak je, da je ma- 
čem pogubljen. Ako je naslikan sa strelicom, to je onda i 
ubijen strelicom. Ako je kraj mučenika prikazan kotač znak 
je, da je na kotaču rastrgan. 

Svetog Petra svi umjetnici prikazuju s ključevima u ruci. 
Ključevi su simbol ili vanjski znak duhovne vlasti koju mu 
je Isus predao kao prvaku apostolskom. 

Četvoricu svetih evanđelista prikazuje umjetnost sa 
simbolima prema počecima njihova evanđelja. Sv. Matej po- 
činje svoje evanđelje s Isusovim rodoslovljem. Zato ga 
umjetnici prikazuju zajedno s djetetom, anđelom u dječjem 
obliku. Sv. Marko počinje svoje evanđelje s nastupom sv. 
Ivana Krstitelja u pustinji. Sv. Ivan je bio preteča Isusa koji 
je pozivao ljude da se pokorom priprave na dolazak Spasi- 
teljev. Radi toga ima kao simbol lava koji riče u pustinji. Sv. 
Luka počinje svoje evanđelje žrtvom koju je starozavjetni 
svećenik Zaharija prikazivao u hramu. Kako su se za žrtve 
upotrebljavala goveda, to su uzeli za simbol sv. Luke govedo. 
Sv. evanđelist Ivan je pisao o Isusu dublje nego ostali evan- 
đelisti; otkrio je mnogo tajna koje drugima nisu bile poznate 
Napose umno raspravlja o božanstvu Isusovu. On se poput 
orla dizao u nebeske visine. Zato je dobio kao simbol orla. 

Svete slike imaju veliko značenje kod širenja kršćanske 
nauke. Svete slike nam zorno predočuju svete osobe i svete 
istine da ih lakše shvatimo i življe držimo u pamćenju. Mno- 
goput se ideja ili misao lakše i jasnije izrazi slikom ili kipom 
nego riječju ili pismom. Zato katolička Crkva posvećuje 
punu pažnju i veliko štovanje svetim slikama. 


ŠTO UBRAJAMO MEĐU SVETE SLIKE? 

Među svete slike ubrajamo ne samo slike koje prikazuju 
Isusa, Majku Božju, anđele i svece, nego i slike koje prika- 
zuju vjersku nauku. 

Tajna presv. Trojstva je duhovna i teška tajna za naš 
um, Da je bar malo približimo našim osjetilima, umjetnici 
je prikazuju: Oca kao lijepoga starca koji sjedi na prijestolju. 
Sina na križu na krilu Očevu. A Duha Svetoga kao miloga 

goluba. Slika o čistilištu prikazuje vatru iz koje siromašne 
duše sklopljenim rukama vape za pomoić. Sudnji dan je na 
slikama prikazan tako da Isus dolazi nia svijet sa sjajnim 
križem, a prate Ga bezbrojni anđeli s trulbljama kojima bude 
mrtve na novi život a kupe ih pred Isusov sudački prijestol. 

Svete se slike bave najviše biblijskim događajima, a tih 
je vrlo mnogo. Moglo bi se reći da je Sveto Pismo neiscrpivi 
izvor za slikare i kipare. Nema većeg umjetnika a da nije 
naslikao bar koju biblijsku scenu. Stvaramje svijeta, Adam i 
Eva, žrtva Abrahamova, opći potop, Mo'jsije u raznim zgo- 
dama, prorok Ilija, sv. Ivan Krstitelj, njavještenje Marijino, 
rođenje Isusovo, bijeg u Egipat, krštenjie Isusovo, ustanov- 
ljenje presv. Oltarskog Sakramenta, uskrsnuće Isusovo, 
uzašašće Isusovo na nebo — sve su to piovi jesni događaji iz 
vjerskoga područja kojima su se bavilii najveći umjetnici 
svih vremena. 

Samu Božju narav ne mogu umjetnicji izraziti, jer je Bog 
duh i nema tijela niti išta osjetno na setbi. Međutim, božan- 
ske osobe ipak dolaze izražene u umjetnosti i to po njihovu 
djelovanju. Otac se slika kao ozbiljni sijedi starac, jer je 
starac najčasnije biće na zemlji. Pun je ^znanja, ima golemo 
životno iskustvo i kad nešto radi, pam<etno i mudro radi. 
Ocu se u Svetom Pismu pripisuje stvairanje i upravljanje 
svijetom pa mu je u osjetnom svijetu majbliži izraz lijepi 
starac. Druga božanska osoba Isus Krist prikazan je u raz- 
nim životnim zgodama prema opisu u Svetom Pismu. A 
treću božansku osobu Duha Svetoga — uimjetnost prikazuje 
kao lijepoga goluba, jer je u obliku golubia sišao s neba nad 
glavu Isusovu kad se Isus krstio na rijieoi Jordanu. Duha 
Svetoga prikazuje ii u obliku gorućih jezilka, jer je u obliku 
gorućih jezika sišao nad apostole na pirve Duhove, da ih 
rasvijetli i ojača za napornu apostolsku sllužbu. 

Svete slike pred kojima se događaj ui čudesa zovu se 
čudotvorne slike. Takve su slike one na glasovitim prošte- 
ništima. Među čudotvornim slikama najveći je broj slika 
Majke Božje. U našim su krajevima pozinati čudotvorni ki- 
povi Majke Božje na Bistrici i na Trškomi Vrhu. Poznate su 
čudotvorne slike Majke Božje na Kaimenitim vratima 
! na Trsatu. Bog čini čudesa po čudio tvornim slikama 
* kipovima zato da potvrdi da je nauka k;atoličke Crkve isti- 
mta. Službena Crkva, a to su Sveti otac p)apa i biskupi, naj- 
prije ispituju i provjere čudesa, a tek omda dopuste da se 

koja slika ili kip poštuje kao čudotvoran. Nakon crkvenog 
suda čudotvorni se kipovi okrune krunom, što je znak da ih 
je dopušteno štovati kao čudotvorne. 

Među svim svetim slikama i kipovima najviše štujemo 
Isusov križ. Isusov križ se sastojao od dvije grede koje su 
pribijene jedna preko druge. Na križu je Isus umro i time 
dovršio naše spasenje; zato nam je križ Isusov vrlo draga 
svetinja. Isusov križ je najraširenija i najpoznatija svetinja. 
U katoličkoj Crkvi nema crkve (građevine), kapele ni oltara 
bez križa. Na svakom se groblju nalazi križ. Kod dijeljenja 
se svakoga od sedam svetih sakramenata čini znak svetoga 
križa. Kod svete mise i kod svake pobožnosti je u uporabi 
sveti križ. Križ se sjaji na kraljevskim krunama. Križ nose 
biskupi na prsima. Križ su uzimale vojske kao odlikovanje 
za vojničke zasluge. Križevi su podignuti na cestama i po- 
ljima da budu utjeha putnicima i umornim seljacima. Kad 
umorni putnik pogleda na križ, lakše mu je snositi teret puta 
kad pomisli da je i Isus bio cijeli svoj život putnik i beskuć- 
nik koji je noćio tamo gdje ga je noć zatekla. I seljaku je lakše 
kopati i orati kad pogleda na križ, jer ga križ sjeća siromaš- 
noga Isusa koji je mnogo radio, puno se žrtvovao, a živio 
vrlo skromno i ubogo. 

Nepismeni ljudi mjesto potpisa stavljaju križ. To je do- 
kaz da su njihove izjave istinite. Lijepi je običaj da se umi- 
rućima stavlja križ u ruke, a mrtvace se s križem u ruci 
i pokopa. To hoće reći: Po nauci križa je živio, s križem neka 
umre, s križem neka u grobu počiva, da s križem doživi i 
slavno uskrsnuće. 

čestita kršćanska kuća ne bi smjela biti bez raspela u 
kući. žalosna je i loša svjedodžba za kršćanske obitelji kad 
su im stanovi ukrašeni samo svjetovnim slikama. 


KAKO ŠTUJEMO SVETE SLIKE 

Opravdano je da čovjek lijepo i ukusno uredi stan da 
mu boravak u njemu bude ugodan. Kao ukras stanu mnogo 
doprinose lijepe slike, a među njima dolaze na prvo mjesto 
svete slike. Međutim, svete slike nisu samo ukras stana nego 
i predmet koji nas potiče na pobožnost. 

Mi se pred svetim slikama molimo. Pred njima otkriva- 
mo glavu. Cvijećem ih kitimo. Ako su daleko, k njima i hodo- 

častimo. Kad iskazujemo štovanje kojoj svetoj slici, tad se 
štovanje ne odnosi na sliku, papir, platno, drvo, kovinu, nego 
na osobu koju slika predstavlja. A sveta osoba može biti 
Isus Krist, Majka Božja ili koji svetac. Kad se molimo pred 
raspelom, tad se molimo Isusu Kristu, Bogu-Čovjeku, koji 
je za nas na križu teške muke trpio i umro. Štujući dakle 
svete slike i kipove ne štujemo materijal ili građu od koje 
su načinjene, nego svete osobe koje slike predočuju. Jednako 
kad ljubimo knjigu u kojoj je sadržano sveto evanđelje, ne 
ljubimo i ne poštujemo ni papir ni slova, nego Božju riječ, 
Božju nauku koja je u knjizi sadržana. 

Kad roditelji poljube dijete ili dijete poljubi roditelje — 
to je izvanjski znak toploga, prijateljskoga osjećanja i pleme- 
nite ljubavi što je roditelji goje prema djetetu i dijete prema 
roditeljima. Upravo tako kad mi štujemo svete slike ili kipo- 
ve — tad vanjskim načinom očitujemo ljubav i privrženost 
što je u duši osjećamo za svete osobe koje slike ili kipovi 
predstavljaju. 

Pobožni je običaj da se pred svetim slikama i kipovima 
užiže svjetlo i pali tamjan. Zapaljeno svjetlo je molba svecu 
neka bi Duh Sveti po njegovu zagovoru rasvijetlio našu pa- 
met da mognemo pravo spoznati što Bog od nas traži i volju 
Božju savjesno vršiti. Kako se dim tamjana diže ravno prema 
nebu, neka se tako po zagovoru svetaca dižu naše molbe 
ravno k Bogu da budu sigurno uslišane. 

Kad se mi molimo pred slikama i kipovima svetih, tad 
ne očekujemo pomoć, čudo, uslišanje molbe od slike ili kipa 
nego od Gospoda Boga po zagovoru svetih koje slike i kipovi 
predočuju. Kad je Mojsije u Starom zavjetu činio čudesa 
svojim štapom, nije čudesnu moć pripisivao štapu nego sve- 
mogućemu Bogu. 

Po štovanju svetaca dobivamo od Boga djelujuće milo- 
sti. Bog nam rasvjetljuje pamet da dobro upoznamo i potiče 
volju da dobro činimo. Spasonosna djela činimo samo 
milošću Božjom, a milosti dobivamo po zagovoru svetaca. 
Rasvjetljenje uma i jačanje volje za dobro redovito su milo- 
sti koje dobivamo po zagovoru svetaca. Međutim česte su i 
izvanredne milosti po zagovoru svetih kao što su čudesna 
ozdravljenja, veliki uspjesi u nauci i u radu. 

Promatranje svetih slika čuva nas od rastresenosti. Dok 
čovjek gleda sliku, pažnja mu je usredotočena na dotičnoga 

sveca, pa mašta ne vrluda po drugim taštim i grješnim pred- 
metima. Kad se molimo pred svetim slikama, molimo se 
pobožnije i sabranije nego obično, a onda su i molitve prije 
uslišane, Zavjetne ploče s ispisanim zahvalama pojedinim 
svecima, a napose Majci Božjoj, dokaz su kako Gospod Bog 
rado i brzo uslišava molbe pomognute zagovorom svetih. 

Svaka je sveta slika za nas pouka ili propovijed. Ako 
sveta slika predočuje koju istinu svete vjere: Presv. Trojstvo, 
čistilište, uskrsnuće Isusovo ili uzašašće Isusovo na nebo ili 
sudnji dan, tad nam slika tumači tu vjersku istinu. Ako slika 
predočuje kojega sveca, ona nas nuka da toga sveca nasljedu- 
jemo u svom životu. Svaka je slika zapravo kratka povijest 
osobe koju predstavlja. Kad čovjek gleda sliku sv. Alojzija, 
nemoguće je a da se ne bi sjetio njegove nevine mladosti. 
Slika sv. Augustina nužno podsjeća na njegovu burnu mla- 
dost, a slika sv. Pavla na njegovu neumornu misionarsku 
djelatnost, štoviše, slika je i jača od propovijedi. Već je 
poganski pjesnik Horacije dobro primijetio da ono što preko 
oka dolazi u dušu, jače djeluje na dušu nego ono što dolazi 
preko uha. 

Slike priprostom puku nadomještaju knjigu. Tko ne zna 
čitati ne može se služiti knjigom. Knjiga može u sebi sadr- 
žavati suho zlato, nepogrješivo dragocjenu i korisnu nauku. 
Za nepismena je ona bez vrijednosti kao i za gluhoga glazba, 
makar bila najbiranija. Sliku može svatko gledati i shvatiti 
nauk njezin, makar nema nikakve škole, makar ne pozna ni- 
jednoga slova. 

Srednji vijek nije poznavao tiska. Pismeni su bili tek 
rijetki ljudi. Međutim, velika se pažnja posvećivala slikar- 
stvu, tako da su se svetačke slike nalazile posvuda. Svete su 
slike toliko zamijenile knjigu da je vjersko znanje bilo go- 
tovo veće nego danas. Iz srednjega vijeka potječu jaslice koje 
jasnije nego ikoja knjiga tumače rođenje Isusovo. Iz onoga 
vremena potječe Božji grob koji tumači značenje smrti Isu- 
sove. U ono je doba nastao Križni put sa postajama i slikama, 
ta tako mila pobožnost svakom kršćanskom srcu. I danas, 
kako god vlada zastoj u umjetnosti, naši vjernici nalaze na 
oltarima i zidovima crkvi kratki izvadak iz cijeloga kršćan- 
skoga nauka. 

ŠTOVANJE RELIKVIJA 


Relikvije ili svete moći ostaci su tjelesa svetaca. Reli- 
kvijama zovemo i stvari koje su bile u bližoj vezi s Isusom 
ili sa svecima. 

Pod relikvijama mislimo na cijelo tijelo kojega sveca. 
A relikvija može biti i samo ruka svečeva, noga ili makar i 
mali dio njegovih kostiju. Svetačke se moći nalaze redovito 
na oltarima, a mogu doći i u lični posjed kojega čovjeka. 
Prave svete moči nose uvijek ime dotičnoga sveca i proviđene 
su biskupskim žigom. Svete se moći ne smiju prodavati ni 
kupovati, jer je trgovanje sa svetim moćima nedoličan posao 
zato što vrijeđa dužno poštovanje prema svecima. Jedino se 
smije zaračunati štogod za spremanje i prevoz svetih moći. 

Relikvije su i stvari koje su bile u bližoj vezi s Isusom 
ili sa svecima. Takva je relikvija Isusov križ. Isusov križ je 
pronašla carica sv. Jelena, majka Konstantina Velikoga 325. 
god. Jedan se dio Isusova križa nalazi u crkvi na grobu Isu- 
sovu u Jeruzalemu, a drugi je razdijeljen kršćanskim crkva- 
ma širom svijeta. 

Dragocjena je relikvija za sve kršćane cijela Sveta 
Zemlja, Palestina. U Palestini se naročito poštovanje iskazuje 
Isusovu križnom putu, njegovu svetom grobu na Golgoti 
gdje je Konstantin Veliki 334. sagradio velebnu crkvu. U 
velikoj je cijeni među nama kršćanima mjesto na Maslinskoj 
gori, odakle je Isus uzašao na nebo, pa kuća na Sionu gdje 
je Isus s apostolima blagovao Zadnju večeru. Kršćani rado 
posjećuju Betlehem gdje se Isus rodio i Nazaret gdje je na- 
viješteno rođenje Isusovo. Na svim se ovim mjestima nalaze 
crkve što su ih najvećim dijelom podigli car Konstantin 
Veliki i njegova majka sv. Jelena. 

U velikoj su cijeni kao svete moći komadi odijela što su 
ostali iza smrti svetaca. Sv. Jeronim spominje da je sv. Antun 
pustinjak nakon smrti sv. Pavla pustinjaka baštinio ogrtač 
sv. Pavla i toliko ga cijenio da ga je nosio samo na najveće 
blagdane. Kršćani su uvijek veliku pažnju posvećivali sred- 
stvima kojima su mučenici mučeni. Jednako i mjestima gdje 
su sveci rođeni, odnosno pokopani. 

Triđentinski sabor uči da mrtva tjelesa svetaca poštuje- 
mo zato što su bila živi udovi duhovnoga tijela Isusova i 
hram Duha Svetoga. Svi mi kršćani na zemlji činimo jednu 
zajednicu, jedno duhovno tijelo, kojemu je Isus Krist glava, 

II. ZAPOVIJED BOŽJA 




a mi smo udovi. Sveci su naročito bili živi udovi duhovnoga 
tijela Isusova, jer su po ljubavi bili više povezani s Isusom 
nego ostali kršćani. Sv. Pavao nas' pita: »Ne znate li da ste 
hram Božji i da Duh Božji stanuje u vama?« (1 Kor 3, 16). 
Dokle god smo bez teškoga grijeha na duši, Duh Sveti po 
posvećujućoj milosti stanuje u nama. Zbog ove uske pove- 
zanosti naše s Bogom svakom mrtvom tijelu dugujemo pošto- 
vanje, a svetačkim tjelesima pogotovo, jer su sveci radi svojih 
plemenitih djela bili Bogu izvanredno dragi. Mrtvo tijelo je 
sjeme iz koga će na sudnjem danu, na dan uskrsnuća, niknuti 
novo, slavno neraspadljivo tijelo koje će s dušom sjedinjeno 
vječno živjeti. Smrću se naš život ne uništava nego se samo 
mijenja. Mrtvo će tijelo opet živjeti, a oživjet će ga njegova 
duša koja je slika Božja. Ne smije se, dakle, s mrtvim ljud- 
skim tijelom postupati kao s posječenim đrvetom ili mrtvim 
životinjskim tijelom. 

Štovanje relikvija je u skladu s ljudskom naravi. Ljudi 
gledaju da iza smrti roditelja, prijatelja ili koje druge drage 
osobe uzmu nešto za uspomenu da se tako lakše i dulje sje- 
ćaju dragih pokojnika. Te uspomene mogu biti slika, knjiga, 
sat, prsten. Sve se to brižno čuva i s poštovanjem promatra. 
Još veću pažnju i dublje poštovanje zaslužuju relikvije, jer 
su nas sveci najviše zadužili i radili velika djela za drugi 
život koji je vječan, pa će i njihova djela biti vječna. 

I sam Gospodin Bog cijeni relikvije, jer po njima čini 
čudesa. Još za života svetaca činio je Bog čudesa po predme- 
tima koji su bili u vezi sa sveoima. Sveto evanđelje spominje 
ženu koja je dvanaest godina bolovala od tečenja krvi. Pri- 
stupila je k Isusu otraga i dotakla se skuta haljine njegove 
i odmah je ozdravila. Sv. Petar je bio toliko poznat rada 
čudesa što ih je činio da su ljudi »na ulice iznosili bolesnike 
te ih postavljali na postelje i nosila da barem sjena Petrova, 
dok je on prolazio, padne na nekoga od njih«. (DAp 5, 15). 
Bog je tako neobična činio čudesa preko Pavlovih ruku da 
su na bolesnike stavljali rupce za znoj ili pregače što bi do- 
takle njegovo tijelo, pa su ih bolesti ostavljale, a zli duhovi 
izlazili iz njih (DAp 19, 12). 

Ne čine čudesa svete moći nego Gospod Bog. Svete su 
moći samo sredstva preko kojih djeluje Božja svemoć. Nije, 
dakle, praznovjerje nego od Crkve odobren pobožni običaj 
kad vjernici češće posjećuju ona mjesta na kojima Bog po 
relikvijama ili svetim slikama čini čudesa. 

»NE IZUSTI IMENA GOSPODINA BOGA SVOGA UZALUD« 

Druga Božja zapovijed zabranjuje ime Božje izgovarati 
uzalud. A ime Božje čovjek izgovara uzalud kad god ime 
Božje izgovara bez strahopočitanja, to jest bez dužnoga 
poštovanja. 

Božje ime nije prazna riječ. Ni mrtvo slovo na papiru. 
Božje ime — to je najviše biće, duhovni, osobni Bog, u kome 
su tri osobe: Otac, Sin i Duh Sveti. Božje ime označuje Stvo- 
ritelja neba i zemlje, Gospodara čitavoga svemira, neizmjerno 
Božje veličanstvo. 

Božje ime treba izgovarati sa strahopočitanjem. Sinovski 
strah ili posebno poštovanje treba imati pred silnim Božjim 
veličanstvom, a počitanje ili ljubav prema neizmjernoj Bož- 
joj dobroti. 

Treba da se divimo Božjoj savršenosti! Na zemlji živi 
oko 3 milijarde ljudi. Bog svakoga čovjeka pozna, svakoga 
uzdržava i svakoga vodi konačnoj svrsi. Bog čuje molitvu 
svakoga pojedinoga čovjeka. Svakoga u tjeskobi pomaže. 
Dobre ljude za dobra djela nagrađuje, a opaka za zločine 
kažnjava već na zemlji. Kako je silno, golemo znanje najvi- 
šega Bića. U svemiru se gibaju milijuni svemirskih tjelesa. 
To su sunce, mjesec, zvijezde, naša Zemlja. Sva je ta orijaška 
tjelesa u svemiru Bog stvorio, on ih uzdržava, po njegovim 
se nacrtima gibaju. Koliko je silna snaga Božja! Međutim, 
nije ovo što vidimo sve. Povrh vidljivoga svemira postoji i 
nevidljivi. To su bezbrojni nebeski duhovi. I od njih svakoga 
Bog pozna, svakoga uzdržava i prema svrsi vodi. Nebeski 
duhovi, jer su razumna bića, Boga spoznaju i rado mu se 
od svoje volje klanjaju. Kako je veliko Božje Veličanstvo! 
»Tko je među jakima sličan Tebi, Gospode? Tko je kao ti, 
tako sjajan u veličanstvu divnom, tako strašan i hvale vri- 
jedan. čudesa su djela tvoja!« (Izl 15, 11). 

»Bog je ljubav« (1 Iv 4, 8). Ljubav pripada njegovoj naravi. 
Bog ljubi sve stvorove. Svima hoće dobro i svima iskazuje 
dobročinstva. Izvor vode ne može drugo dati nego vodu. 
Sunce ne daje drugo nego svijetle i tople zrake. Tako i 
Bog daje od sebe samo dobro. I stvorovi, koliko su dobri, 
su samo zato jer su odraz Božje dobrote. Kako je onda mo- 
guće da čovjek ne ljubi Boga! 

12 Sto Bog traži od čovjeka? 

Božje ime treba izgovarati pobožno i osjećajno. To vri- 
jedi naročito na početku djela i u bijedi. Veliki zvjezdoznanac 
Newton otkrio bi i sagnuo glavu kad god je čuo izgovarati 
Božje ime. I danas pobožni kršćani sagibaju glavu kad se 
u molitvi spomene ime Isus. Tako čini i svećenik u svetoj 
Misi kad god među misnim molitvama pročita Isusovo ime. 
Sv. Pavao spominje ime Isusovo u svojim poslanicama oko 
250 puta. Vidi se da je ime Isusovo vanredno visoko poštivao! 

Mi rado spominjemo ime Isusovo jer je ono najmoćnije 
ime. Sam Isus je rekao: »Ako što zamolite Oca u moje ime 
dat će vam« (Iv 16, 23). U ime Isusovo činili su apostoli i 
sveci čudesa. Sv. Petar je rekao hromomu od poroda: »U ime 
Isusa Krista Nazarećanina ustani i hodi«. I ozdravio je hromi 
»i skoči, i mogao je stajati i hodati« (DAp 3). Zazivanjem 
imena Isusova mogu vjernici i đavle izgoniti. Isus je obećao: 
»Oni koji vjeruju u moje ime izgonit će đavle« (Mk 16, 17). 
Sv. Justin veli: Kad mi zazovemo ime Isusovo, tad se Isus 
s nama bori protiv đavla zato i bježe neprijatelji čim čuju 
ime Isusovo. Đavli drhću od straha kad se samo spomene 
ime Isusovo. Origen veli da ime Isusovo ima silnu moć protiv 
đavla i onda kad ime Isusovo izgovaraju i opaki ljudi. 

Ime Božje treba pobožno zazvati na početku svakoga 
posla. Sv. Pavao veli: »Sve što god ornate riječju ili djelom 
sve činite u ime Gospodina Isusa Krista« (Kološ 3, 17). Zato 
se obiknimo reći prije svakog djela: »U ime Božje« ili »U 
ime Isusovo« neka bude izvedeno ovo djelo. Ili načinimo 
križ pa recimo: U ime Božje. Na ovaj način silazi Božji bla- 
goslov na naša djela, pa onda i najmanje djelo dobiva obilnu 
nagradu. Sam je Spasitelj obećao da ni čašu hladne vode 
neće pustiti bez nagrade ako se žednomu pruži u ime njegovo. 

Preporučuje se ime Božje zazivati u pomoć u teškim 
životnim časovima. Kad su Turci opsjedali Beč 1683. god., 
kršćanska je vojska navalila s poklikom: »Isuse i Marijo« 
-— i iz voj evala je divnu pobjedu. Kad su sv. Stjepana kame- 
novali, pobožno je vapio k Bogu: »Gospodine Isuse, primi 
duh mcj« (DAp 7, 58). 

Sv. Bernardo veli da je ime Isusovo slično ulju. Ulje 
svijetli, hrani i ublažuje boli. Jednako ime Isusovo, pobožno 
zazvano, rasvjetljuje pamet da upozna kako je sve zemaljsko 
prolazno i bez vrijednosti, a veliko je i korisno samo ono 
što je vječno. Ime Isusovo hrani dušu, daje joj snage da iz- 
drži i najteže životne udarce. Ime Isusovo ublažuje boli i 

smanjuje jade, a boli i jada je uvijek bilo i bit će ih do konca 
svijeta, jer je život na zemlji suzna dolina. 


IME BOŽJE — SVETINJE BOŽJE 

Božje ime dužni su poštivati svi ljudi bez razlike. Sve 
nas je Bog stvorio. Svima je Gospodar. Sve će nas suditi; 
jedne nagraditi, a druge osuditi. Htjeli mi ili ne htjeli, Božje 
smo vlasništvo, o Bogu smo ovisni. To treba priznati i radi 
toga Bogu iskazivati dužno poštovanje. 

Tko Boga iskreno poštuje taj će poštivati i sve ono što 
je s Bogom u vezi, što je Bogu posebnim načinom posvećeno. 
To su svete osobe: svećenici, redovnici i redovnice. Katoličku 
Crkvu nisu osnovali ljudi, nego Bog-Čovjek, Isus Krist. Du- 
hovne osobe u katoličkoj Crkvi ne dolaze u duhovno zvanje 
same po sebi nego ih odabire i zove sam Bog. Bog ih šalje, 
Bog im daje vlast, u Božje ime nastupaju. Isus je rekao 
apostolima: »Niste izabrali vi mene nego sam ja izabrao vas, 
i postavio vas da vi idete i da rod rodite, i rod vaš da ostane« 
(Iv 15, 16). Koliko Gospod Bog cijeni duhovne osobe vidi 
se po tom što ih je zaštitio svojim vlastitim ugledom. »Tko 
vas sluša, mene sluša, i tko vas prezire, mene prezire« — veli 
Isus. Kad sam Bog tako visoko poštuje duhovne osobe, tre- 
baju ih poštivati i ljudi. 

Duhovne osobe najčešće potječu iz najširih narod- 
nih slojeva. One su stopostotni narodni sinovi i kćeri. Du- 
hovne se osobe više muče i trude za narodno dobro nego koji 
drugi stalež, a od naroda primaju za svoje uzdržavanje često 
puta manje nego drugi staleži. 

Katoličko svećenstvo u hrvatskoj kulturi zauzima vidno 
i časno mjesto. 

Kad je jednom zgodom u povijesti veliki svećenik židov- 
ski u svečanom ornatu na čelu svoga svećenstva izašao u 
susret Aleksandru Velikom, Aleksandar se baci ničice pred 
velikoga svećenika. Upitan zašto je to učinio, odgovori: »Ni- 
sam se poklonio njemu nego Bogu kojega je on svećenik«. 
U starom zavjetu opominje Gospod Bog izraelski narod: »Ne 
dirajte u moje pomazanike, prorocima mojim ne učinite ništa 
na žao« (1 Ljet 16, 22). Sv. Ivan Hrizostom upozoruje: 
»Zar ne znate, da čast, koju svećeniku iskazujete, samom 

Bogu iskazujete«. — Jao narodu gdje djeca ne poštuju ro- 
ditelja i gdje narod ne poštuje svećenika! 

Dužno poštovanje pripada svetim mjestima i svetim 
stvarima. Kad se Moj sije približavao gorućem grmu, čuo je 
iz grma riječi: »Ne primici se bliže ovamo! Izuj obuću s 
nogu? Jer mjesto na kojem stojiš sveto je tlo!« (Izl 3, 3). 
Bog je rekao izraelskom narodu: »Ja sam Gospod, Bog vaš! 
Poštujte svetište moje!« (Lev 26, 2). Sv. Nil veli: Kad ula- 
ziš u kuću Božju, a to je crkva, ne ulazi drugačije nego kao 
u nebo da ulaziš i ne govori i ne čini ništa što po zemlji za- 
udara. Sveto Pismo naglašava: »Kući tvojoj pripada svetost 
u sva vremena, Gospode!« (Ps 93, 5). Neka ljudi paze da 
ružnim mislima, nedoličnim govorom ili opakim djelima ne 
oskvrnu hram Božji. 

Božjemu se imenu iskazuje čast kad se pobožno križa- 
mo. Propisno i pobožno učinjen znak svetoga križa dokaz je 
ozbiljnoga duhovnoga života, čast je imenu Božjem kad 
propisno pokleknemo pred Svetohraništem i kad klečimo 
pod svetom misom. Boga častimo kad za vrijeme čitanja sve- 
toga evanđelja stojimo. Nauka Crkve traži da se radi časti 
Božje kod primanja svetih sakramenata što dostojnije i što 
pobožnije vladamo. 

Ima ih koji kažu: Ja se ne borim protiv Boga nego samo 
protiv svećenika. To nije nikakvo opravdanje. Tko se bori 
protiv svećenika bori se protiv vjere i protiv Boga, jer sve- 
ćenik ne nastupa u svoje ime nego u ime vjere i Boga. 


BOG I NJEGOVA DOBROTA 

Bog je neizmjerno savršen. U njemu su sve savršenosti 
bez mjere i broja. Radi Božjih savršenosti Boga štujemo 
više nego ikoje drugo biće. Druga su bića u svemiru tek 
djelomično savršena i ukoliko su savršena, odraz su Božje 
savršenosti, od Boga imaju darovanu savršenost. Bog je sam 
po svojoj naravi savršen, sam od sebe ima sve savršenosti 
što ih traži njegova narav. 

Nama je ljudima Bog posebno drag radi svoje dobrote. 
Radi dobrote Ga hvale svi ljudi, a svaki pojedini čovjek Ga 
hvali naročito radi dobročinstava njemu iskazanih. 

Kralj Nabukodonosor dade načiniti zlatni kip i izda za- 
povijed da mu se imadu pokloniti svi stanovnici zemlje. Iz- 



realski zarobljeni mladići: Sidrah, Mizah i Abdenago nisu se 
pokorili kraljevu nalogu. Za kaznu su bili bačeni u peć koja 
je bila sedam puta jače užarena nego obično. Po Božjoj do- 
broti anđeo Gospodnji je sišao u peć zajedno s mladićima. 
Anđeo je »istjerao iz peći ognjeni plamen i učinio da je 
unutar peći bilo tako hladno kao da puše svjež jutarnji 
vjetar. Oganj ih se nije dotakao i nije im nanio nikakve boli. 
Tada su sva trojica kao iz jednih usta u ognjenoj peći za- 
pjevali Bogu hvalu, čast i slavu ovako: »Neka si blagoslovljen, 
Gospode, Bože otaca naših, hvaljen i slavljen i visoko uzvi- 
šen u vijeke! Neka je blagoslovljeno sveto, slavno ime tvoje, 
hvaljeno i visoko uzvišeno u sve vijeke!« . . . (Dan 3). S Božje 
strane eto dar, dobročinstvo, čudo. Sa strane plemenitih 
mladića srdačna hvala! 

Starca je Tobiju Bog pohodio teškom kušnjom. Starac 
je oslijepio. Kušnju je strpljivo podnosio. Bog ga je pomi- 
lovao i vratio mu vid. Sretan što je ozdravio, zahvali Bogu 
na daru. Sveto Pismo veli: »I stadoše hvaliti Boga, on, žena 
njegova i svi znanci njegovi. Tobija reče: Blagoslivljamo te, 
Gospode, Bože Izraelov! Ti si me pokarao i opet si me isci- 
jelio!« (Tob 11, 16—17). 

Majka Božja, nakon primljene radosne vijesti da će po 
Duhu Svetom postati majka Sina Božjega, zahvali se Bogu: 
»Veliča duša moja Gospodina. I duh se moj raduje u Bogu, 
Spasitelju mojemu. Pogledao je on u milosti na neznatnu 
službenicu svoju. Gle, odsad će me zvati blaženom svi na- 
raštaji .. .« (Lk 1). 

Starozavjetni svećenik Zaharija, otac sv. Ivana Krstitelja, 
nakon što mu je Bog vratio izgubljeni dar govora, zahvalio 
se Bogu divnim hvalospjevom: »Blagoslovljen neka je Gos- 
podin Bog Izraelov, jer je pohodio i otkupio narod svoj . . .« 
(Lk 1). 

von, za sve se brine, svima iskazuje svoje dobročinstvo. Svi 
smo dužni hvaliti Boga i slaviti njegovo sveto ime. Nakon 
-a og primljenog dobročinstva reći ćemo: Hvala Bogu 1 
stava Ocu i Sinu i Duhu Svetomu! Hvaljen neka bude Isus 

Kad je čovjek bolestan i ne može govorom hvaliti Boga, 
neka ga hvali srcem, toplim osjećajima u srcu. Sv. Augustin 
veli: Gospod Bog je duh, nema tjelesnih ušiju, on ne treba 
zvuka glasa, on radije traži srce i zadovoljuje se dobrom 
voljom. Psalmista — pobožni pjesnik u Svetom Pismu 
ovako slavi Boga: »Duša moja slavi Gospoda, i sve sto je u 
meni neka slavi sveto ime njegovo! Dušo moja, slavi Gospo- 
da i ne zaboravljaj nijednoga dobročinstva njegova! On je 
koji ti oprašta svu krivnju, koji ozdravlja sve bolesti tvoje. 
Koji čuva od propasti život tvoj, koji te kruni miloscu i 
milosrđem« (Ps 103, 1—4). »Neka bude ime Gospodnje slav- 
ljeno od sada i do vijeka! Od istoka sunčanoga do zapada 
neka se hvali ime Gospodnje!« (Ps 113, 2 3). 

Umujmo koliko hoćemo! Samo jedan odgovor postoji. 
Bog je naš Gospodar, daje nam dobročinstvo, dužni smo ga 
hvaliti i slaviti i ime njegovo blagoslivljati kroz cijeli svoj 
život. 


LAKOUMNO IZGOVARANJE BOŽJEGA IMENA 

U današnje se društvo uvukla ružna navika da se ljudi 
iza svake gotovo riječi služe uzrečicom: »Boga ti«. Čine to 
muškarci, a čuje se i među ženskima. Biva to u šali, ali a u 
ozbiljnom raspravljanju. Božje se ime poteže lakoumno po 
ulici, u tvornici, u uredu, školi, na polju, za vrijeme igre, 
zabave — jednom riječju: svuda i svagdje. Ljudi to čine i 
nesvijesno, mehanički kao što papiga neprestano ponavlja 
ono par riječi što su je dresurom naučili. Jedan čuje od dru- 
goga, često se to ponavlja, pa se tako stekne zla navika koju 
je ružno čuti. 

Drugi spominju Isusovo ime bez razloga i bez dužnog 
poštovanja. Kod divljenja nad nečim, u nestrpljivosti, u jadu 
čuje se zajedno: Isuse i Marijo! Ima ih koji se u uzrujanosti 
nabacuju svetačkim imenima, nedostojno spominju: sv. Pet- 
ra, sv. Pavla ili kojega drugoga sveca. Ljudi ne čine razlike 
između običnih riječi i riječi koje označuju vjerske pred- 
mete. Ne misle na to da se Božje svetinje u govoru ne smiju 
miješati s običnim pojmovima koji označuju potrebe dnev- 
noga života. 


Ne kažemo da je lakoumno izgovaranje Božjega imena 
uvijek grijeh. Pogotovo nije uvijek teški grijeh. Redovito 
je ipak laki grijeh. 

Sveto Pismo opominje: »Ime Božje neka ne bude ne- 
prestano u tvojim ustima i imena svetih ne miješaj s običnim 
stvarima, jer nećeš ostati bez grijeha« (Prop 23, 10). Treba 
se riješiti zle navike da se ime Božje za što god spominje. 
I druge treba na to upozoriti, ako se zaboravljaju, pa Božje 
ime obeščašćuju. Sv. Bernardo veli : »Ako ti od svega srca 
ljubiš Boga, ti ne ćeš mirno podnositi da se njegovo ime na 
buntovni način sramoti«. Gospod Bog nas opominje: »Ne 
uzimaj uzalud imena Gospoda, Boga svojega! Jer Gospod 
neće pustiti bez kazne onoga koji uzima ime njegovo uzalud« 
(Izl 20, 7). 

Čovjek pazi da svečanije odijelo ne nosi svaki dan i na 
svako mjesto; pazi da se ono ne zaprlja. Ako je odijelo po- 
nošeno, istrošeno i zamazano, izgubilo je na svojoj vrijed- 
nosti. Ako toliku pažnju posvećujemo odijelu, koliko više 
treba pažnje posvetiti Božjemu imenu, imenu našega najvi- 
šega gospodara koje zavrjeđuje najviše poštovanje. Treba 
paziti, uvijek i na svakom mjestu, da se nikad ne izgovara 
na laku ruku i bez časti ni ime Božje, niti ikoja svetinja. 

Može biti da netko, izgovarajući ime Božje, ime Isusovo, 
Majke Božje, kojeg sveca, ili spomene koju svetu stvar, ne 
misli kod toga ništa zla; nije mu ni nakraj pameti da bi htio 
povrijediti Boga ili koga sveca ili svetu stvar. Tada nema 
nikakva grijeha, ali je to uvijek nedostatak odgoja. Plemenit 
i odgojen čovjek pazi na svoje riječi, bira izraze. Budno pazi 
da ne bi koga povrijedio. Na srcu mu je da svakomu iskaže 
dužno poštovanje. Tako nastupa svuda jer mu je stalo da 
drugi imaju o njemu lijepo mišljenje. Takav će još više paziti 
kad govori o Bogu i Božjim stvarima: da mu govor bude na 
visini, da o Bogu i svetim stvarima govori ozbiljno i dosto- 
janstveno. 

Odgojen čovjek i te kako pazi u društvu da mu ne iz- 
makne nedoličan izraz ili neumjesna šala, da ne bi iza sebe 
ostavio loš dojam, da je neodgojen i nepristojan. Ako smo 
tako obzirni prema ljudima, koji su prah i pepeo, zar ne 
ćemo onda biti još obzirniji prema Bogu, našemu Gospodaru, 
koji nadvisuje ljude, koliko nebo nadvisuje zemlju. 

Kako su ljudi osjetljivi kad se spominje njihovo ime! 
Kako ljubomorno paze da im se daje zasluženi naslov i od- 
govarajuća čast. Zar će samo Gospod Bog biti ravnodušan 
i pustiti bez kazne da se njegovo ime povlači po jezicima bez 
potrebe i dužnoga poštovanja! Zar će samo Gospod Bog 
trpjeti da se njegovo ime i njegove svetinje ismjehavaju ili 
da se iz njih prave neumjesne šale! 

Kršćanska vjera brani svojim vjernicima spominjati ime 
đavlovo. Đavao ili demon, ili nečisti duh, okorjeli je Božji 
neprijatelj. Đavli mrze nas ljude i rade samo na našu pro- 
past. Zavidni su nam što za cijeloga života imamo priliku 
spasiti se, a oni su osuđeni i njihova se sudbina ne može 
nikada više promijeniti. S đavlom treba prekinuti svaku vezu. 
Đavle treba prezirati pa ih nikad ne spominjati. Često i bez- 
razložno izgovarati đavlovo ime, iako nije grijeh, nedostojno 
je čovjeka kršćanina. 

Ime Božje, imena svetaca i svete stvari spominjimo i iz- 
govarajmo samo ozbiljno i s dužnim poštovanjem, a ime 
đavlovo nikad — kao da ne postoji. 


KLETVA 

Hrvatski jezik ima izraze: kletva, proklinjanje, psovka i 
hula na Boga. Svi ovi izrazi znače manje više isto: pogrdno 
govorenje protiv Boga, uvredu Boga, tešku pogrdu Božjega 
veličanstva i Njegovih svojstava. Svi pogrđuju naročito Božju 
dobrotu i svetost. 

Bog je dao čovjeku dar govora da hvali i slavi Boga. A 
čovjek, mjesto hvale i slave, sipa na Boga govorom pogrde, 
psovke, kletve, hule. Hula je na Boga kad čovjek u srcu, u 
duši pogrdi Boga. Hula je na Boga kad čovjek u mržnji digne 
pesnicu protiv neba ili pogazi raspelo, podere molitvenik, 
prezirno baci krunicu u blato, obeščasti svetu hostiju. Sve 
su to pogrde, kletve, psovke ili hule na Boga. Međutim, hula 
na Boga znači redovito pogrdni govor protiv Boga. Hula je 
na Boga i pogrdni govor protiv anđela, svetaca i svetih stvari, 
jer anđeli, sveci i svete stvari imaju svoju svetost od Boga, 
pa tko njih grdi i obeščašćuje — grdi konačno samoga Boga 
— izvor svetosti. 

Jedni hule na Boga jer Bogu pridaju nešto što se protivi 
njegovoj naravi. Hula je kad netko kaže: »Bog je nepravedan 



kad trpi na svijetu tolike zločine. Da sam ja Bog, ja bi svu 
tu gamad bez milosrđa potamanio«. Ili poriču Bogu koju od 
njegovih božanskih vlastitosti: »Bog nije dobar; kad bi bio 
dobar kako bi mogao trpjeti da nevini ljudi toliko trpe«. To 
je češća hula na Boga. 

Drugi hule na Boga kad se prema stvorovima odnose kao 
da su Bog. Ima ih koji se glade po trbuhu, pa kažu: »To je 
moj bog«. Ili se s prezirom prema Bogu pipaju za džep i nov- 
čarku, pa za novac kažu da je njihov bog. Ili kaže muškarac 
za žensku, a ženska za muškarca: »To je moje božanstvo«. 

Ima ih kojii hule na Boga time što s prezirom i ruganjem 
govore o Bogu i Božjim svetinjama. »Da je Bog kod stva- 
ranja svijeta mene pitao za savjet, svijet bi drukčije izgledao 
i bio bi daleko bolji. Čemu tolika sirotinja na svijetu? Zašto 
Bog muči siromahe i tolike druge ljude kraj njih«. Takve 
hule nisu rijetke. 

Napose je ogavno slušati kad psovači pogrdno govore o 
Majci Božjoj. Sablažnjuju se i oni ljudi koji su daleko od 

vjere. 

Izraelci su hulili na Isusa kad su na Kalvariji vikali: »Ti 
koji hram razvaljuješ, i za tri dana sagrađuješ, pomozi sam 
sebi; ako si Sin Božji, siđi s križa!« (Mt 27,40). Čuje se i ova 
hula: »Proklet bio tko te stvorio!« — Iako nije Gospod Bog 
spomenut, jasno je da hula ide na Boga, jer nema drugog 
Stvoritelja nego samo Gospod Bog. 

Psovati svece i svete stvari redovito je hula na Boga jer 
su sveci i svete stvari povezane s Bogom i svoj sveti značaj 
imaju samo od Boga. Psovati ljude hula je na Boga, jer su 
ljudi stvorovi Božji i prema tome u vezi s Bogom. Inače pso- 
vati ljude kao ljude — kao razumna stvorenja — bez odnosa 
s Bogom, nije hula nego grijeh protiv ljubavi. Psovati nera- 
zumno stvorove: oblak, vjetar, vrućinu, kišu, snijeg, led, mje- 
sec, zvijezde, životinje, goru, šumu — redovno nije psokva, 
nego isprazan govor u jadu, srditosti, ili nestrpljivosti. Pso- 
vati nekome mrtve više je pogrda živomu kome se psuje, 
nego mrtvomu koga se psuje. Proklinjati đavla ili nečistoga 
duha nije grijeh, jer je đavao Božji ii naš neprijatelj, a povrh 
toga trajni i najveći začetnik svega zla u svijetu. 

U našem je hrvatskom narodu, nažalost, mnogo toga u- 
vnježeno što u njegovu govoru ne ide na čast Bogu, ali ni na 
čast narodu. Psovka, kletva, proklinjanje, hula na Boga — 
° je naša narodna sramota. Nije svaki put prava hula na 

Boga što se kod nas pogrdna izgovori. Takvim se sve to opće- 
nito ni ne smatra, iako je ružno čuti ili slušati takve riječi i 
izrečice. Mnogo toga ljudi izgovore u strasti, jadu, ljutnji i 
srditosti, a da ni ne zamijete što su izgovorili. Ipak ostaje 
mnogo toga što nam se nesumnjivo bilježi u grijeh i što nas 
sramoti i tereti kao narod. 


HULJENJE BOGA — TEŠKI GRIJEH 

Tko svijesno — promišljeno i hotimično — psuje Boga, 
Majku Božju, anđele, svece ili koju svetu stvar — pohulio 
je Boga, počinio je teški ili smrtni grijeh. Zašto? 

Naša je životna svrha poštivati Boga radi njegove do- 
brote, ljubiti i njegovu volju vršiti. Kao plod takva života 
dolazi trajno — vječno sjedinjenje s Bogom u prekogrob- 
nom životu. Što god čovjeka odvaja od Boga i sprečava naj- 
višu svrhu — sjedinjenje s Bogom — to je po samoj naravi 
teški grijeh. A psovka ili hula, jer vrijeđati i grditi Boga, pre- 
zire Božju dobrotu, kida vezu s Bogom, stavlja čovjeka u 
neprijateljski stav prema Bogu, priječi čovjeku sjedinjenje 
s Bogom, zato je teški grijeh, štoviše — huljenje Boga je 
izvanredno težak grijeh, jer je dokaz nevjere i to nevjere 
očitovane izvanjskim načinom. A od nevjere nema težega 
grijeha. Huljenje Boga je teži grijeh od grijeha palikuće i 
ubojice, jer oni nanose štetu ljudima — stvorovima, a pso- 
vač nanosi štetu najvišem biću — samomu Bogu. 

Može biti da netko kune iz navike, pa kod takve kletve ni- 
ti misli što govori, niti ima nakanu vrijeđati Boga. Takvog se 
psovača može ispričati od teškog grijeha. Međutim, ni u ko- 
jem slučaju ne može ga se sasvim ispričati, jer daje loš pri- 
mjer drugima, pa smućuje i na zlo navodi druge. To naročito 
vrijedi za one koji psuju pred djecom. U svakom slučaju 
psovka je dokaz neodgojenosti i prostote. 

Drugi grijesi donose bar neku iako samo prividnu korist. 
Pijanac ima neki užitak kad mu teče vino kroz grlo. Bludnik 
ima časoviti užitak u nečistom grijehu. Tat ima koristi od kra- 
đe. Palikuća je časovito utažio mržnju, jer se osvetio neprija- 
telju. Psovač nema baš nikakve ni prave ni prividne koristi 
nego opterećuje svoju vlastitu savjest i sablažnjuje druge. Kad 
se psovač smiri i otrijezni, stid ga je pred samim sobom, ne- 
miran je u duši, trpi grižnju savjesti predbacuje sam sebi: 



Zašto se nisam svladao? Kako ću se opravdati pred ljudima 
radi sablazni? Što ću reći u obranu na Božjem sudu? 

Gospod Bog se prijeti psovačima teškim kaznama. »Tko 
pohuli Boga svojega ima se kazniti za svoj grijeh. Tko opsuje 
ime Gospodnje ima se kazniti smrću. Sva općina neka ga ka- 
menuje. Stranac i domaći neka se pogubi ako opsuje ime 
Gospodnje« (Lev 24, 15-16). 

Gospod Bog zapovjedi Mojsiju: »Izvedite psovača van pred 
tabor, i svi koji su čuli neka metnu ruke svoje na glavu njego- 
vu, i neka ga kamenuje sva općina!« (Lev 24, 14). Sveto pis- 
mo Novoga zavjeta upozoruje: »Nijedna zla riječ da ne izlazi 
iz usta vaših, nego samo dobra. Neka se svaka gorčina i gnjev 
i srdžba i vika i psovka ukloni od vas« (Ef 4, 29-31). Sv. Pavao 
pita prve kršćane: »Ne znate li, da . . . psovači neće baštiniti 
kraljevstva Božjega« (1 Kor 6,10). 

Naši su biskupi 1938. god. izdali »Pastirsku poslanicu pro- 
tiv psovke i kletve«, te rak-rane hrvatskoga naroda. Biskupi u 
poslanici kažu: »Prožeti jedino težnjom za slavom Božjom, 
spasenjem i blagoslovom vašim, ustajemo, evo zajednički svi 
biskupi protiv zajedničkog zla čitavog naroda. Ustajući protiv 
psovke i kletve naša je želja da se protiv ovoga bogumrskog 
grijeha povede oštri boj u čitavom našem narodu«. 

»Stoga svaki tko vjeruje u živoga Boga, tko Boga ljubi, 
komu je na srcu njegova obitelj, njegova djeca i cijeli naš 
narod, neka pregne svim silama da odstrani iz svog srca, iz 
svojih ustiju i iz cijeloga našega naroda bogumrsku psovku! 
Dajte stoga ponajprije odlučno i neumorno poradite oko toga 
da vlastite vaše duše, srca i jezik budu čisti od psovke i klet- 
ve. Put pak i sredstva vašega posvećenja neka budu usrdna 
molitva, sakramenat pokore, a napose, presveta Euharistija, 
po kojoj se srcem, osjećajem, mišlju, govorom, radom i živo- 
tom najuže sjedinjujemo s Kristom!« 


ZAVJET 

K Majci Božjoj Bistričkoj hodočasti svake godine mnogo 
svijeta iz svih krajeva naše domovine. Muškarci, žene, odrasli 
i djeca — svi hrle na Bistricu. Ne žale ni truda ni vremena, ne 
boje se ni puta ni žrtava — samo da vide Majku Božju Bistri- 
cu, toliko je ljube. 

Kad pitate hodočasnike: Zašto idete na Bistricu, reći će 
vam: Imam zavjet. Otac je bio teško bolestan pa se zagovorio: 
Ako ozdravim, ići ću na Bistricu pješice svake godine dok bu- 
dem živ. Majka je imala u ratu sina i zagovorila se: Ako se 
sretno živ i zdrav povrati iz vojske, ići ću iz zahvalnosti k Maj- 
ci Božjoj Bistričkoj kroz 10 godina. Žena ima opaka muža: 
pijanca, kartaša, skitnicu, u crkvu ne ide, Boga ne moli, tuče 
ženu i djecu. Sva je naravna sredstva upotrijebila: kara, opo- 
minje, moli i zaklinje. Muž je tvrd i bešćutan kao kamen. Mo- 
li Majku Božju Bistričku: Majko Božja, obrati mi muža. 
Bit ću Ti do groba zahvalna. Ići ću pješice na Bistricu i na 
koljenima ću obići tvoje svetište. Muž po zagovoru Majke 
Božje Bistričke preko noći od đavla postao anđeo. Dobar je, 
mio i drag, trijezan, marljiv, dobar ženi, brižan za djecu. Na- 
prosto ga ne možeš prepoznati. Žena sva sretna i preporođena 
revno hodočasti na Bistricu i puna žive vjere i žarke ljubavi 
prema Majci Božjoj neumorno na koljenima obilazi svetište. 
Muž ima opaku ženu, žena teški porod, u kući bolesno dijete, 
učenik ili učenica stoje pred ispitom, nezaposleni traži namje- 
štenje — svi se zavjetuju: Ako dobijem milost, ako sretno 
svrši, ako uspijem: Hodočastit ću k Majci Božjoj. 

Život nas bije sa svih strana. Prirodne snage ne dostaju. 
Treba pomoći s neba. A pomoć s neba tražimo često putem 
zavjeta. A što je zavjet? Kad promišljeno i slobodno obećamo 
Bogu da ćemo učiniti neko bolje djelo — to je zavjet. Kad 
mladić reče: Od sada ću točno u 9 na počinak, a u jutro u 5 
na noge — to je odluka. Kad kćerka reče: Više neću mami 
odgovarati, jer je to drsko i nepristojno — to je odluka. Više 
neću piti. Kad pijem, redovito se opijem, a to me sramoti 
— veli muž, otac obitelji. To je odluka. A kad se obećanje za- 
dade Bogu: Točno ću na počinak, točno ću ustati, neću više 
majci odgovarati; Bogu obećajem da više neću kleti, da više 
neću pušiti, niti se kartati, niti ići u sumljivo društvo — to 
je zavjet. 

Zavjet je obećanje Bogu. Najprije treba misliti na Boga i 
Bogu obećati dobro djelo, a iza toga se misli zavjetom počas- 
titi Majku Božju, sv. Petra, sv. Pavla, sv. Ivana, sv. Antuna 
ili kojega drugog sveca. Prije nego se načini zavjet treba oz- 
biljno prosuditi da li ćemo moći izvršiti ono što kanimo Bogu 
obećati. Bilo bi neozbiljno kad bi se netko zavjetovao da će 
poći u Lurd, a nema novaca za vlak ni do Rijeke. Ili da će sa- 
graditi na čast sv. Antunu crkvu, a kod kuće djeca nemaju ni 



kruha. Ili kad bi se sušičav mladić zavjetovao da će dvaput u 
tjednu postiti o kruhu i vodi, a tako je slab da od slabosti pa- 
da u nesvijest. 

Zavjetovati se može samo bolje, plemenitije djelo, a ne 
obično i svakidašnje. Da ćeš se u jutro ustati, a na večer ići na 
počinak, to ne može biti zavjet, jer je to obični dnevni čin, to 
rade svi ljudi bez razlike. Ali da ćeš svaki dan ustati točno u 
pet sati da možeš poći u crkvu, a nakon toga točno na posao 
— to je zavjet. Da će se mladić ili djevojka udati to ne može 
biti zavjet, jer je to zahtjev naravi, to redovito čine i mladi- 
ći i djevojke. Ali odreći se svijeta, poći u duhovno zvanje i do- 
životno čisto živjeti radi Boga — takvo obećanje dati Bogu, 
to je zavjet. 

Zavjet je ćudoredno dobro djelo, veoma spasonosno dje- 
lo, sveti čin. Ako se vjerno izvrši, donosi vjernicima velike 
duhovne koristi. Sveto pismo hvali zavjet: »Ako si štogod Bo- 
gu zavjetovao, ne oklijevaj izvršiti, jer se Njemu ne sviđa nev- 
jerno i ludo obećanje« (Prop 5,3-4). Majka Božja se zavjetova- 
la da će doživotno čisto živjeti. Kad joj je anđeo navijestio da 
će postati Majkom Sina Božjega, pita ona anđela: »Kako će to 
biti, kad ja ne znam muža« (Lk 1, 34). I sv. Pavao se zavjetovao 
da će cijeli život živjeti čisto. 

Katolička crkva traži od svjetovnih svećenika zavjet 
čistoće i poslušnosti, a od redovnika i redovnica još i zavjet 
siromaštva. Svjetovnim osobama ne nalaže nikakvih zavjeta, 
a potiče i preporučuje zavjet prema životnim prilikama i po- 
trebama. 

Zavjetom čovjek pokazuje da osobito poštuje Boga. 
Zavjet je bolje i plemenitije djelo koje čovjek nije dužan uči- 
niti nego ga čini od svoje dobre volje. Zato je i Bogu to djelo 
milije i za čovjeka zaslužnije nego obična djela pobožnosti 
koja su redovita i zapovjeđena. Zavjet diže čovjeka više k 
Bogu nego obična dobra djela i na poseban način veže čovje- 
ka u ljubavi s Bogom. 


OBAVEZA I PRESTANAK ZAVJETA 

Nitko nije dužan polagati zavjet. Do slobodne volje čovje- 
čje stoji hoće li se zavjetovati ili ne. Ali kad se čovjek zavje- 
tovao, dužan je zavjet izvršiti. 

Kad je čovjek čovjeku nešto obećao, vjernost traži da se 
obećanje izvrši. Još više treba paziti da se obećanje dano Bogu 
točno i savjesno izvrši. To traži poštovanje i vjernost prema 
Bogu. Netko se zavjetovao da mjesec dana neće ni okusiti ni- 
kakva opojnog pića. To je veliki zavjet — veže pod teški gri- 
jeh. Ako taj zavjet ne bi izvršio, teško bi sagriješio. Majka se 
prije poroda zavjetovala, ako sretno rodi, poći će pješice k 
Majci Božjoj na Bistricu. Porod se sretno svršio; dužna je po- 
ći na Bistricu pod teški grijeh. Ne izvrši li zavjet — teško je 
sagriješila. 

Zavjet je dužan izvršiti onaj tko se zavjetovao, a ne drugi. 
Petar se zavjetovao da će cijelu korizmu postiti o kruhu i vo- 
di. Ne može on reći Pavlu: Znaš, Pavle, ja sam slab, ne mogu 
zavjet izvršiti, daj ti to učini mjesto mene. Petar može obve- 
zati samo sebe, a ne Pavla. Ako zavjet ne može nikako izvršiti, 
obveza je prestala. Ako može a neće, teško je sagriješio i ne- 
ma tog Pavla koji bi ga mogao zamijeniti i od teškoga grijeha 
osloboditi. Roditelji zavjetuju dijete, da će ga — kad odraste 
dati u samostan. Roditeljski zavjet ne veže dijete, nego se di- 
jete ima samo odlučiti hoće li u samostan ili ne. Roditelji su 
dužni odgajati dijete tako da se može u njemu razviti redov- 
ničko zvanje, ali ako dijete neće u samostan, nitko ga ne mo- 
že siliti da ide u redovnike. 

Zavjet što ga je načinila moralna osoba: grad, općina, koje 
društvo ili red, prelazi i na nasljednike, jer su nasljednici mo- 
ralno ista osoba s onom koja je zavjet položila. Grad Varaždin 
ima zavjet da će svake godine prve nedjelje u srpnju poći na 
hodočašće na Bistricu, a grad Zagreb da će poći na Bistricu 
druge nedjelje u srpnju. Obveza je jasna. Dobri Varaždinci 
i Zagrepčani drže zavjet pradjedova i svake godine na svoj dan 
hodočaste na Bistricu, makar im je to i vrlo teško. 

Zavjet prestaje kad ga je nemoguće izvršiti. Imućan tvor- 
ničar se zavjetovao da će svake godine dati u dobrotvorne 
svrhe 50.000 din. Tvornica je izgorjela, ili ju je bomba uništi- 
la, ili je s drugog razloga ostao bez tvornice. Postao je siro- 
mah, nema sredstava, zavjet ga više ne veže. Netko ima zavjet 
pješice ići na Bistricu. Teško je obolio, ima upalu pluća. Zav- 
jet ga ne veže. Majka se zavjetovala: Ako rodi muško dijete, 
hodočastit će na Bistricu. Rodila je žensko dijete — zavjet 
je ne veže, jer se nije ispunio uvjet pod kojim se zavjetovala. 

Otac može poništiti zavjet kod sina prije navršene 14. go- 
dine a kod kćeri prije navršene 12. godine ako smatra da zav- 

jet nije razborit. Kod odrasle djece može otac poništiti zavjet 
ako je zavjet na štetu obiteljske imovine ili je u sukobu s 
dužnostima prema roditeljima. Sin nogometaš se zavjetovao 
da će za izgradnju nogometnog igrališta dati 100.000 din. 
Otac može opravdano reći: Sinko, ja taj zavjet poništavam, 
jer s obiteljskom imovinom ne raspolažeš ti nego ja. Kad ti 
budeš svoj gospodar, onda ćeš moći dati koliko hoćeš, a sada 
dok si meni na brizi i živiš od mojih žuljeva, nećeš dati ništa, 
jer ovu skromnu imovinu trebamo za svakidašnje nužno 
uzdržavanje. Kćerka sveučilištarka se zavjetovala da će svaki 
dan prije podne posjećivati i njegovati po gradu bolesnike. 
Otac može s pravom reći: Kćeri moja, ja sam protiv tvoga 
zavjeta i poništavam ga. Ti si dužna najprije točno i savje- 
sno polaziti predavanja, svršiti nauke i stati na svoje noge, 
polučiti vlastitu egzistenciju. Kad svršiš, onda posjećuj bole- 
snike, a ne sada dok si studentica i živiš od moje muke. 

Muž može poništiti ženin zavjet, a žena mužev, ako se 
zavjet kosi sa pravima koja nastaju iz zajedničkog života. 
Kad bi se žena zavjetovala da će u braku živjeti uzdržljivo, 
muž može taj zavjet poništiti, jer dira u njegovo bračno pravo. 
Žena ne može oduzeti njegovo bračno pravo. Isto tako može 
žena poništiti mužev zavjet ako bi se on zavjetovao da će u 
braku uzdržljivo živjeti. Ne može se muž bez ženina odobre- 
nja zavjetovati da će kome dati što od zajedničke obiteljske 
imovine, a ne može se ni žena za to zavjetovati bez muževa 
odobrenja. 

Gospodar može poništiti zavjete svoje kućne posluge. 
Momak ili djevojka se zavjetuju na dugi i teški post, pa 
uslijed toga toliko oslabe da nisu ni za kakav posao. Gospo- 
dar može reći: Ja sam protiv tolikog posta, jer ste vi dužni 
vršiti kućne poslove, a da možete dužnosti vršiti treba se 
redovito hraniti. 

Zavjet može prestati oprostom. Oprost od zavjeta je 
potpuno oslobođenje od obveze, dano u ime Božje od nađ- 
ležn°g a zakonitoga poglavara. Isus je rekao Petru: »što god 
s ^žeš na zemlji, bit će svezano i na nebesima, a što god raz- 
riješiš na zemlji, bit će razriješeno i na nebesima« (Mt 16,19). 
Sv - Otac može dati oprost za sve zavjete u čitavoj Crkvi. Bis- 
kup može dati oprost od zavjeta svim svojim podložnicima 
i strancima za one zavjete koji nisu pridržani Svetom Ocu. 
Redovnički poglavari mogu dati oprost onim osobama koje 
predviđa crkveni Zakonik. 


191 


Poglavar, prije nego dade oprost od zavjeta, traži oprav- 
dan razlog. Zavjet je Bogu dano obećanje od kojega se ne 
smije odstupiti zbog kakve god sitnice, nego samo radi oz- 
biljnog i velikog razloga. 

Sveto pismo kaže: »Mnogo je bolje ne zavjetovati se nego 
nakon zavjeta ne ispuniti obećanje« (Prop 5, 3 — 4). Prije za- 
vjeta treba stvar temeljito razmisliti, a kad je zavjet nači- 
njen, treba ga vjerno izvršiti. 

PRISEGA 

Čovjek govori istinu kad su riječi u skladu s onim što 
u duši misli i osjeća. Ako drukčije govori, a drukčije misli, 
to je neistinit govor ili laž. 

Idealno bi bilo kad bi ljudi uvijek istinu govorili. Tada 
bi se moglo svakomu vjerovati, tada ne bi trebalo ni svjedo- 
ka ni prisege. Taj ideal je preporučio Isus Krist kad je re- 
kao: »Vaš govor neka bude: da, da, ne, ne! a što je više od 
toga, od Zloga dolazi«. (Mt 5, 37). 

Bilo je ljudi koji su ideal Isusov shvatili kao zabranu 
zakletve ili prisege, pa su tvrdili da je Isus zabranio svaku 
prisegu. Prema tome prisega ne bi bila nikada — ni u kojem 
slučaju — dopuštena. Među ove ekstremiste spada i Lav 
Tolstoj. U svom romanu »Vaskresenje« teško je osudio sve- 
ćenika »što privodi ljude zakletvi nad evanđeljem, koje — 
po Tolstoj evu tumačenju — zabranjuje zakletvu« i svećeni- 
kov je rad nazvao nemoralnim radom. U ovom pitanju ima 
krivo i Tolstoj i svi njegovi istomišljenici. 

Sv. Pavao apostol je sigurno bolje poznavao sveto evan- 
đelje nego Tolstoj i bio bliži Isusu, izvoru kršćanstva, nego 
Tolstoj. Riječi Isusove nije shvatio kao posvemašnju zabranu 
zakletve, nego kao ideal, jer se je i sam više puta zaklinjao. 
Sv. Pavao veli za sebe: »Ja za svjedoka Boga prizivam na svo- 
ju dušu« (2 Kor 1, 23). Drugom zgodom: »Bog mi je svjedok, 
komu služim« (Rimlj 1,9). 

štoviše, i sam Isus Krist je prisegao. Kad je veliki sveće- 
nik na sudu pitao Isusa pod prisegom: »Zaklinjem te živim 
Bogom da nam kažeš jesi li ti Krist, Sin Božji«. Isus pod 
prisegom odgovara: »Ti kaza« — istočnjački način govora 
koji znači: Jesam. Isus i sv. Pavao — služeći se prisegom — 
dokazuju da je prisega dobra, iako ne idealna stvar. Idealnije 
je doći do istine bez prisega nego s prisegom. Ali kad zataje 

sva obična — ljudska — sredstva, zove se u pomoć najviše 
najsvetije — prisega. J 

. Žalosno je da se ljude može često uhvatiti u laži. Još je 
zalosmje da se cak i ponose tko umije vještije slagati i preva- 
riti. Kako ces s takvim čovjekom doći na kraj? Tražiš od nje- 
ga neka se zakune, neka prisegne. Tražiš neka zaziva Boga za 
svjedoka da je istinu rekao. Neka zazove Boga za svjedoka 
da ce obećanje vjerno izvršiti. 

. ®° g , sve zna - Bo § ljubi samo istinu. Bog ne može potvr- 
diti laz kao istinu. Teško čovjeku koji bi se usudio pozvati 
Boga da laz posvjedoči kao istinu. Taj bi se narugao Bogu 

l e 1 0 Ar njedi0 Boga - A tešku uvredu stizava teška kazna.’ 
Kad dakle čovjek prisiže — zove Boga za svjedoka — hoće 

reci. Vjerujem da Bog postoji, da samo Gospod Bog sve zna 
i ljubi samo istinu, da jedini Bog ne može prevariti ni sebe 
ni rugoga. Njega zovem za svj’eđoka, on neka posvjedoči da 
istinu govorim. On neka me kazni najtežom kaznom ako sam 
krivo rekao. 

Prisega ima tako veliko i ozbiljno značenje. Njezin ie 
značaj toliko visok i svet da preko prisege ništa više ne do 
stoj! na svijetu za iznuđen je istine. I baš zato jer je prisega 
tako sveta ne smije se ona upotrebljavati za kakvu god sft- 

Sin JaC1 !i U t SC ISl f 0vi ^bujali često i zašto god, pa 
l to dalo povod Isusu da je rekao: »A ja vam kažem da se ne 
kunete nikako, nego vaša riječ neka bude: da, da; ne, ne!« 

nn Ima u e v ozbil j n ih, lakoumnih ljudi koji su uvijek i svuda 
l i ■ Nlsta ne shvaćaju ozbiljno, ništa im nije sveto. Takvi 
a ako t gU ° bescast1 ] 1 - 0d takvib se ne smije tražiti prisega, 

ima i Budi wi P ° nUde ’ “ . SI ?. lje im se P^ega dopustiti. A 
da S t °, nje ? ie ’ bo J a ^ 1 J lve » osjetljive savjesti. Znaju 

da je na istinu dopušteno priseoi, ali se oni ipak boje priseći 
da ne bi Boga uvrijedili. Na prisegu ih se ne smije siliti. 

b:lovSdn tje , P r iS ^ kad 56 radi ° časti ' Potonju ih koristi 
nom £ • lh A Uđ ° J ' a ne može se to P° sti bi drugim nači- 

om. žena je oklevetana pred mužem ili muž pred ženom 

brak- a ne M ere ' Pnjeti braČna tragedi i a - — razorenje 

spashi l e n Vma . Stranka i e dužna Priseći da je nevina i time 
Kom Td CaSt 1 CaSt obiteljL Netko J' € oklevetan da je 
San ; Ug ™ nepoštenim načinom došao do imovine. 

pošteno X™ eC1 da SpaSi SV ° je PO šte nje i ugled i da sačuva 
pošteno stečenu imovinu. 


13 Sto Bog traži od čovjeka? 

Dužnost je priseći kad to traži zakonita vlast, bilo crkve- 
na bilo državna. Prisega je osoban čin, ne može se položiti 
preko drugoga. 

Prisega nije poželjna. Treba je izbjegavati koliko god se 
može. Prisega je nužna samo zato jer ljudi ne govore uvijek 
istinu, pa drugi nemaju povjerenje u njihove izjave. Čestit 
čovjek, a napose kršćanin katolik, treba da je toliko savršen 
da je kod njega suvišna prisega, da se njegovoj običnoj riječi 
može vjerovati kao da je prisegom potvrđena. 


PRAVA I KRIVA PRISEGA 

Ljudi redovito misle da je valjana ili prava samo ona pri- 
sega koju se polaže sa tri uzdignuta prsta pred raspelom i 
zapaljenim svijećama, ili kad se polaže na sudu. Međutim, 
valjana je svaka prisega kad god ima čovjek u duši namjeru 
priseći i upotrijebiti za to prikladan izraz. 

Kad god čovjek na svoje izjave ozbiljno kaže: Tako mi 
Boga, ili: Bog mi je svjedok, ili: kunem ti se živim Bogom, 
ili: neka me Bog ubije ako lažem — sve su to ozbiljne i valja- 
ne prisege. Valjana je prisega kad se netko kune: Blažene mi 
Gospe, ili svetoga mi sakramenta, ili duše mi moje, sunca mi, 
neba mi. Tko se ovako kune zove stvarno za svjedoka Boga, s 
kojim su sveci, svete i nebeske stvari u vezi. 

Dopušteno je priseći samo na istinite tvrdnje; samo na 
ono za što je čovjek uvjeren da je istina. Neće, dakle, povri- 
jediti Boga tko ga zazove za svjedoka na ono što je sam vidio, 
čuo, rukama opipao, od vjerodostojnih svjedoka doznao, neg- 
dje pročitao pa je uvjeren da je istina, ili od drugoga čuo i 
drži da se toj osobi može vjerovati. 

Prije nego se polaže prisega treba promisliti je li razbori- 
to priseći. Nema sumnje da je razborita i opravdana prisega 
kad je traži sud, ili koji zakoniti poglavar, ili koja ozbiljna i 
važna potreba u životu. Veliko je vijeće židovsko, najviši sud, 
pozvalo Isusa da pod prisegom izjavi da li je Božji Sin. Isus 
se pozivu odazvao i pod prisegom izjavio: Jesam. Ravnatelj 
jednoga poduzeća zatraži od činovnika da položi prisegu da 
će službu vjerno vršiti. Prisega je razborita i opravdana. Ka- 
tolička Crkva kod sklapanja ženidbe traži od obojice zaru- 
čenih da prisegnu jedan drugomu vjernost. Opravdana pri- 
sega. 

Ne smije se prisizati za kakvu god sitnicu. Takva je pri- 
sega neozbiljna i zato grešno djelo. Cestom upotrebom, a po- 
gotovo u manje vrijednim stvarima, prisega gubi na svojoj 
svetosti, pa ljudi i ne misle na teške posljedice krive prisege. 

Priseći se smije samo na pošteno djelo, a nipošto na kak- 
vo prljavo ili zlo djelo. Pravedna je prisega da ćeš biti vjeran 
domovini, ženi, da ćeš točno i savjesno vršiti svoju službu. 
Nepravedna bi bila prisega kad bi se netko zakleo ili prisegao 
da će čovjeka ubiti, ili što ukrasti, ili se kome osvetiti, ili 
kome oduzeti poštenje. 

Katolička je Crkva uvijek učila da je prisega, kad je 
položena uz potrebne uvjete, valjan i dopušten čin U Sta- 
lom zavjetu se stavlja prisega među djela kojima se Bog 

S- m P ° ga SV ° ga ĆeŠ se bo J' ati ’ N i e mu jedinom 

služiti 1 Njegovim imenom prisizati« (Pnz 6, 13). U Novom 

zavjetu se zaklinje čak i sv. apostol Pavao kad kaže: »Svjedok 
mi je Bog komu služim« (Rim 1,9). 

Crkvena predaja brani prisegu kao dopušten čin iako je 
ne preporučuje. Sveti oci su strogi. Oni žele da kršćanski vjer- 
nici toliko ljube istinu da im je prisega suvišna. 

Kad god je čovjek svjestan da je prisegao na laž, položio 
je krivu prisegu. Knva prisega je teški grijeh, teška uvreda 
Bogu, jer se diže protiv Božje istinitosti. Krivokletnik hoće 
Boga dovesti u vezu s lažju, hoće da Bog laž potvrdi kao isti- 
nu. Bog hoće i ljubi samo istinu, a mrzi laž. Zvati Boga za 
svjedoka na laž znači tražiti od Boga neka radi sam protiv 
sebe, a to je uvijek teški grijeh. Krivokletnike redovito prati 
u životu prokletstvo Božje, a vrlo često ih stiže nagla smrt. 

Kad je netko prisegao, a nije imao namjeru priseći nego 
je prisegao samo izvana, naoko prividno — to je hinjena pri- 
sega. Hinjena prisega je nikakva prisega; iz nje ne proističe 
nikakva obveza jer prisega uopće ne postoji. Kod hinjene pri- 
sege nije Bog zazvan za svjedoka ozbiljno, nego je ime Božje 
zazvano isprazno ili uzalud. Hinjena prisega je nedopušten, 
zao, grešan čin. Zato nije nikada dopušteno načiniti hinjenu 
prisegu. 

Kod hrvatskoga naroda uvukao se loš običaj kleti se i 
pi dizati za svaku sitnicu. Kod svakog zaklinjanja čovjek ne či- 
ni teški grijeh krivokletstva, ali se zbog čestog zaklinjanja izla- 
ze opasnosti stvarnoga krivokletstva. Ova pojava ružna je na- 

rodna mana 
treba visoko 
nim, pa čak 


protiv koje se moramo ozbiljno boriti. Ime Božje 
cijeniti, a ne se njime nabacivati u bezvrijed- 
i u prljavim stvarima. 


III. ZAPOVIJED BOŽJA 

»SPOMENI SE DA SVETKUJEŠ DAN GOSPODNJI« 

U Starom zavjetu zapovjedio je Gospod Bog: »Pazi na 
to da posvetiš subotu! šest dana radi i svršuj sve poslove 
svoje! Ali sedmi dan je dan odmora u čast Gospodu, Bogu 
tvojemu. Tad ne smiješ raditi nikakva posla ni ti ni sin tvoj, 
ili kći tvoja, ni sluga tvoj, ni sluškinja tvoja, ni stoka tvoja, 
ni stranac koji boravi kod tebe unutar vrata tvojih! Jer u 
šest dana stvori Gospod nebo i zemlju, mora i sve što je u 
njima, ali sedmi dan otpočinu on. Zato je Gospod blagoslovio 
i posvetio subotu« (Izl 20, 8 — 11). 

Izraelci su slavili subotu kao dan Gospodnji jer ih u su- 
botu Gospod Bog izveo iz egipatskoga sužanjstva. Subota je 
bila dan radosti, dan počinka; u subotu je bio zabranjen sva- 
ki težački posao. Svetkovanje subote bilo je vrlo strogo. Tko 
bi subotu obeščastio kaznili bi ga smrću. Farizeji su išli tako 
daleko da su u subotu zabranjivali činiti čak i dobra djela. 
Zamjerili su naime Isusu što je u subotu izliječio čovjeka 
sa usahlom rukom (Mt 12,12). Počinak u subotu je slika po- 
činka Isusova u grobu. Dok su Izraelci boravili u pustinji, 
Bog ih hranio manom — čudesnim kruhom koji je padao s 
neba. U dan subotnji nije ni mana padala. 

Mi kršćani mjesto subote slavimo nedjelju kao dan Gos- 
podnji. Nedjelja je dan Presvetoga Trojstva. Otac nebeski 
počinje sa stvaranjem svijeta, druga božanska osoba Isus 
Krist je u nedjelju uskrsnuo — ustao od mrtvih, a treća bo- 
žanska osoba, Duh sveti, je u nedjelju svečano — u obliku 
gorućih jezika — sišao nad apostole. Isusovo uskrsnuće i do- 
lazak Duha svetoga posebno su važni događaji u povijesti 
kršćanstva, pa su apostoli opravdano uzeli nedjelju kao dan 
Gospodnji, a napustili subotu. 

U sve dane i u svako doba dana treba na Gospoda Boga 
misliti, Bogu se moliti i Boga slaviti. U nedjelju sve to treba 
činiti naročito svečano i zdušno, pa se nedjelja baš radi toga, 
jer je Bogu posebno posvećena, i zove dan Gospodnji. 

Treća Božja zapovijed sadržava u sebi dvije zapovijedi. 
Jedna nalaže svetkovati nedjelju, a druga raditi kroz 6 dana 
u tjednu. Tako se neprestano izmjenjuju: 6-đnevni rad i jedan 
dan počinka. 

Naravni zakon traži da se stanovito vrijeme posveti po- 
trebama tijela. Postoji određeno vrijeme kad se spava, drugo 
je vrijeme za jelo, treće za odmor ili počinak. Jednako narav 
traži da se i duši dade stanovito vrijeme za njezine potrebe. 
I duša treba svoj odmor, svoje osvježenje koje nalazi u raz- 
mišljanju o vječnim istinama. 

Život je težak. Pun briga. Dnevne životne potrebe toliko 
zaokupi j uju čovjeka da je sav uronio u zemaljske poslove^ Da 
se čovjek ne izgubi u tjelesnom radu, da ne zaboravi na Boga 
i da ne podivlja, odredio je Gospod Bog jedan dan u tjednu 
kad će prestati tjelesni poslovi i sva pažnja ima biti posveće- 
na Bogu i duši. Sv. Grgur kaže da je u nedjelju prilika da 
čovjek molitvom okaje što je u tjednu sagriješio i da se Bogu 
zahvali za dobročinstva što ih je u tjednu primio. 

Sveto pismo, kad izvješćuje o stvaranju svijeta, izrije- 
kom veli: »I blagoslovi Bog sedmi dan i proglasi ga svetim, 
jer taj dan počinu od svega djela svojega što ga je bio stvorio 
i učinio« (Post 2, 3). Čovjek je po svojoj duši Božja slika. 
U svemu treba imati Gospoda Boga kao uzor. Kako je Bog, 
nakon šest dana stvaranja i uređivanja svijeta, sedmi dan po- 
činuo, tako treba da i čovjek, nakon šest dana rada, otpočine 
i osvježi dušu i tijelo. 

Za vrijeme francuske revolucije uveli su kao dan počinka 
ne 7. nego tek 10. dan. Međutim, životno iskustvo je pokazalo 
da je 9. dana rada previše, a tek 10. dan za počinak premalo, 
pa su se ljudi opet vratili na staro i uzeli kao dan počinka 7. 
dan. Sedmi dan kao dan počinka poznaju svi narodi. Kršćani 
slave nedjelju, Izraelci subotu, Muhamedanci petak, Mongoli 
četvrtak, Crnci u Gvineji utorak. 

Svetkovanje sedmoga dana je slika našega vječnoga mi- 
rovanja u nebu. Dan Gospodnji ovdje na zemlji je sjena budu- 
ćega blagdana u vječnoj domovini. Danom Gospodnjim ovdje 
na zemlji osvježujemo u sebi želju za vječnim blagdanom 
preko groba — u nebu. 


SVETA MISA 

Središte sve kršćanske pažnje je Isus na križu. Njegove 
su muke i smrt na križu otkupnina ljudskoga roda. Bez žrtve 
na Veliki petak nema pomirenja s Bogom. Bez smrti Isusove 
na križu nema života kršćanstvu. 

Sveta misa je obnova Isusove žrtve na križu. Razlika je 
između svete mise i žrtve na križu samo u tome što je žrtva 
na križu bila krvna; tamo Isus trpi i umire, a sveta misa je 
žrtva nekrvna; u njoj Isus niti trpi niti umire. Na križu se 
Isus žrtvovao samo jedanput, a u svetoj misi se žrtvuje ne- 
prestano do svršetka svijeta. Sveta misa je neprestana žrtva 
Novoga zavjeta, u kojoj se Isus Krist pod prilikama kruha i 
vina prikazuje svome nebeskome Ocu. Isti Isus na križu i u 
svetoj misi, ista žrtva, ista vrijednost jedne i druge žrtve. 

Budući da je sveta misa neizmjerna vrijednost, stavlja je 
kršćanstvo na prvo mjesto kod svetkovanja dana Gospodnje- 
ga. Svaki je kršćanin iza navršene sedme godine dužan slušati 
svetu misu u nedjelju i zapovijedane blagdane. Zapovijedani 
blagdani jesu: Božić, Nova Godina, Bogojavljenje — ili sveta 
Tri Kralja, Uzašašće ili Spasovo, Tijelovo ili Brašančevo, Bez- 
grešno Začeće BI. Dj. Marije, Uznesenje BI. Dj. Marije na 
nebo ili Velika Gospa, sv. Josip, sv. Petar i Pavao i Svi Sveti. 
Propisi glede svete mise koji vrijede za nedjelju, vrijede i 
za zapovijedane blagdane. 

Što traži katolička Crkva od svojih vjernika? Da prisus- 
tvuju svetoj misi pobožno. Pobožan je kod svete mise tko je 
došao k sv. misi zato da štuje Boga i uz to pozorno prati što 
se zbiva na oltaru. Ne bi pravo prisustvovao sv. misi tko bi 
došao u crkvu samo zato da sluša lijepo pjevanje ili bi što 
svjetovna u crkvi čitao, ili s kim razgovarao. 

Svetoj misi treba prisustvovati osobno. Tjelesno treba 
biti u vezi i sa svećenikom koji služi svetu misu i is mjestom 
gdje se služi sveta misa. Kod svete su mise svi koji su u crkvi, 
makar bili na koru, u sakristiji, iza oltara, iza stupova. Dosta 
je da čuju glas zvonca i razlikuju glavne dijelove mise, makar 
svećenika i ne vidjeli i ne čuli. Prisustvuju misi i oni koji su 
izvan crkve, ali su pred vratima ili blizu crkve. I s prozora 
susjedne kuće se može prisustvovati misi, ako odanle mogu 
vidjeti, ili barem čuti i razabrati slijed svete mise. Tko bi 
izdaleka dalekozorom promatrao svetu misu ili bi svetu misu 
slušao na radio — ne bi bio osobno kod svete mise, pa ne 
bi ni dužnosti udovoljio. 

Treba biti kod čitave svete mise — od početka, od pri- 
stupnih molitava do svećenikova blagoslova na kraju mise. 
Tko ne može prisustvovati čitavoj svetoj misi, treba da pri- 
sustvuje glavnim dijelovima, ako može. Ako ne može prisu- 

stvovati ni glavnim dijelovima: prikazivanju, pretvorbi i pri- 
česti onda može bez grijeha izostaviti i sporedne dijelove. 

Svetoj misi treba prisustvovati na propisnom mjestu. To 
mjesto može biti pod vedrim nebom, u javnoj crkvi kao što 
je katedrala, ili koja župna ili redovnička crkva. To može 
biti i koja polujavna bogomolja, pa i privatna kapela u kojoj 
kući ili na groblju prema propisima crkvenoga prava. 

Ima katolika koji rado ističu da su dobri katolici. Da 
su vjerni katoličkoj Crkvi, da poštuju Svetoga Oca papu i da 
su vrlo privrženi biskupima i nama svećenicima. A kad ih 
pitate za polazak svete mise u nedjelju i zapovijedane blag- 
dane, čut ćete da su bili kod svete mise jedva na Božić i Us- 
krs. Ima ih koji uopće ne idu k svetoj misi, a ipak kažu da su 
dobri katolici. Tužni su to i jadni katolici! Djela treba po- 
kazati, a ne riječi. Plemenitim životom i poštenim radom treba 
dokazati svoju vjeru i privrženost katoličkoj Crkvi, a ne taš- 
tim hvalisanjem. 

TKO JE ISPRIČAN OD SVETE MISE? 

Teška je obveza svakoga kršćanina slušati svetu misu 
u nedjelju i zapovijedane blagdane. Obveza počinje s navrše- 
nom sedmom godinom i traje kroz cijeli život. Veže jednako 
staro i mlado, učeno i neuko, bogato i siromašno. Tko može 
prisustvovati svetoj misi a hotimično ne prisustvuje, čini 
teški grijeh. 

Katolička Crkva pozna životne teškoće pa zato dopušta i 
isprike od dužnosti slušati svetu misu. Kao isprika vrijedi 
svaki osrednje težak razlog. Svaka znatna neugodnost ili šteta 
za dobro duše ili tijela — opravdan je razlog da se izostavi 
sv. misa. 

Ispričan je od sv. mise svaki koji se tjednima nalazi na 
moru, na brodu na kom nema svećenika. Ispričan je slijepac, 
ispričani su bolesnici i oporavljenici koji se moraju čuvati, 
da se bolest ne pogorša ili opet ne vrati. Koji su daleko od 
Crkve preko jedan sat pješačenja, a ako je ružno vrijeme, is- 
pričava i manja udaljenost. Ispričani su radnici u tvornicama 
ili poduzećima gdje se započeti posao ne može napustiti, žene 
koje muževi zbog mise zlostavljaju, djeca koju roditelji zbog 
mise muče ili se na djecu srde, posluga ako gospodar brani 
ići u crkvu, siromašni ako nemaju pristala odijela. Ispričani 
su svi kojima prijeti kakva šteta ili veća neugodnost. Ispri- 

čati se mogu i trudne žene u zadnjim mjesecima trudnoće. 

Dužnost i obzir prema bližnjemu mogu također biti is- 
prika. Tako su ispričani čuvari polja ili druge imovine, pa- 
stiri kod stada na paši, željezničari u službi, majke s malom 
djecom, dadilje, njegovateljice teških bolesnika koje ne mogu 
naći zamjenu, posluga u kući kad je nužno potrebna ili bi 
polaskom k misi navukla na sebe tešku srdžbu gospodara. 
Svi ovi i njima slično zaposleni treba da se ipak trude da 
nađu vrijeme kad će poći sv. misi, ili da potraže takvu službu 
gdje će moći ići k sv. misi. 

Tko ne polazi u crkvu, ne ponavlja vjerskih istina d po 
vjeri ne živi, malo pomalo zaboravlja na vjeru, postaje prema 
vjeri ravnodušan, a konačno i protivnik vjere. Nitko ne brani 
u nedjelju poći na šetnju, izlet ili na koju umjerenu zabavu. 
Tijelo treba odmora i razonode, ali je prva dužnost sv. misa. 
Izgovor: nemam vremena za sv. misu — ne stoji. Ako se za 
sve drugo nađe vremena, kako se ne bi moglo naći pola sata 
vremena za sv. misu? Razlog izostanku od sv. mise je više ne- 
mar nego nedostatak vremena. 

Svetkovanje nedjelje mnogo doprinosi jačanju obiteljske 
veze. Društvene su prilike danas takve da moraju na posao 
izvan kuće i otac i majka i odrasla djeca. Cijeli dan su izvan 
obiteljskog doma, jedva se navečer vide. U nedjelju su svi na 
okupu. Porazgovore se, tješe, savjetuju. Roditelji poučavaju 
djecu. Pročita se štogod iz koje nabožne knjige. Posjećuje se 
rodbina. Polazi se na groblje i moli za pokojne članove obi- 
telji. Sve to drži obitelj na okupu i daje toplinu obiteljskom 
povjerenju i obiteljskoj ljubavi. 

Mišljenje da je nedjelja dan samo za tjelesno uživanje — 
kino, kazalište, izleti, zabave, plesovi — posve je krivo. Nedje- 
lja pripada Bogu, duši, molitvi, čitanju nabožna štiva, osvje- 
zivanju vjerskih istina, ispitivanju savjesti, pohađanju boles- 
nika i siromaha, djelima kršćanskoga milosrđa uopće. Napose 
je u današnjim prilikama važno da nedjeljom i blagdanom 
roditelji poučavaju djecu u kršćanskom nauku. Djeca izvan 
roditeljskog doma svega i svašta vide, lako se smute i od Bo- 
ga udalje. Roditelji su u prvom redu zvani da poukom i dob- 
nm primjerom djecu učvrste u dobru i vežu uz Boga i Crkvu. 

jeri odana djeca bit će i vjeri odani muževi, a vjeri odani 
muževi su redovito i čestiti rodoljubi. Tko se ne boji Boga, 
taj se ne boji ni ljudi, a tko pogazi vjeru u Boga i izda Boga, 
jos ce prije pogaziti vjeru zadanu ljudima i izdati domovinu. 

Najzad, nedjelja je nužno potrebna i kao odmor našem 
izmučenom tijelu. Tko je šest dana marljivo i savjesno radio, 
S” je potreban nedjeljni odmor, da se t.jelo oporav. 
i ojača za rad u budućem tjednu. Koliko god se ljudi raži 
zib u životnim nazorima, nedjelja je svima draga, nedjeljn 
počinak je zajedničko dobro. 


TEŽAČKI POSLOVI 

Crkveni zakon kaže: Na zapovijedane se blagdane valja 
uzdržati od težačkih poslova, sudskih radnja, a isto tako 
ako ne postoje pozitivni zakoniti običaji ili posebne povlastice 

od javnoga trgovanja, sajmova i drugih javnih kupnja i 

prodaja. 

Na nedjelje i zapovijedane blagdane zabranjeni su težački 
poslovi. Ovamo spadaju poslovi oko obrađivanja zemlje, ora- 
ti, kopati, sijati, žeti, kositi, sjeći drva u šumi. Poslovi u tvor- 
nicama i obrtničkim radionicama: variti željezo, kovati, siti, 
tiskati knjige, tkati. Poslovi oko gradnje zgrada, cesta, mosto- 
va kao što su: voziti građu, cijepati grede, tući kamen, zi- 
dati. Svi ovi i njima slični poslovi jesu teški tjelesni poslovi. 
Oni iscrpljuju čovjeka, umaraju, .slabe duševnu i tjelesnu 
snagu, smetaju duševnu sabranost koja je nužno potrebna 
kod štovanja Boga. 

Zabranjeni su javni poslovi: sudske radnje i javna trgo- 
vanja. Pozivanje i preslušavanje stranaka i svjedoka u parni- 
cama, obrana i protuobrana. Sve to ljude uzrujava sve je to 
daleko od pobožnosti i sabranosti što ih trazi dan Gospodnji. 

Isto vrijedi i za javne dražbe, svečano sklapanje ugovora, 
javno trgovanje na određene dane kao što su tjedni trzm dam, 
godišnji sajmovi, pa razni vašari i pazari. 

Duhovni ili slobodni poslovi nisu zabranjeni. To su po- 
slovi: čitati, pisati, moliti se Bogu, pjevati, slikati, risati, svi- 
rati proučavati. Ovi se poslovi zovu slobodni, jer su ih nekada 
samo slobodnjaci. Robovi i kmetov, msu se 

smjeli baviti ovim poslovima. 

Nisu zabranjeni ni obični ili zajednički poslovi. Ovamo 
idu poslovi što ih vrše svi ljudi, bez razlike zvanja 1 P oloza J^ 
u svrhu svoje bilo tjelesne bilo duhovne okrepe. Takvi s ^ P^ 
slovi: šetati! pješaćiti, jašiti, veslati, kupati se, spremati sobu, 

kuhati jelo, hraniti životinje. Ti su poslovi nužni svima i svaki 
dan, pa ih je zato dopušteno vršiti i ma svetkovine. 

Tko bi u nedjelju i zapovijedane blagdane vršio zabra- 
njene poslove, teško bi sagriješio. Međutim, i ovdje ima raz- 
loga za ispriku. Siromasi koji moraju sebi zarađivati svagda- 
nji kruh radeći i u nedjelju, mogu raditi u nedjelju i blagda- 
ne bez grijeha. Ispričani su seljaci kad zbog naglog nevre- 
mena moraju skupljati usjeve na polju ili sušiti krmu na li- 
vadama, ili kad moraju kupovati potrebnu robu u gradu. Is- 
pričani su vrtlari kad zbog suše moraju zalijevati povrće. 
Tako je i s radnicima i poslugom, ako u tjednu nemaju vre- 
mena da sebi i svojima krpaju, šiju, peru i si. 

Zbog tuđe su potrebe ispričani obrtnici: krojači i posto- 
lari kad im valja dovršiti robu naručenu za vjenčanje ili za 
sprovod, a nisu je mogli svršiti u radne dane. Ispričani su: 
vatrogasci, uvoditelji vodovoda, električari, krovopokrivači i 
drugi obrtnici, kad zbog požara, tuče, bombardiranja ili koje 
druge nesreće moraju pružiti brzu pomoć. Ispričani su svi 
koji bližnjemu pomažu u nuždi i ublažuju tuđu bijedu. 

Danas se puno naglašuje potreba i vrijednost rada. Ne- 
ma sumnje da je rad nužno sredstvo za namicanje životnih 
namirnica. Gospod Bog zapovijeda rad. »šest dana radi«. Sve- 
to pismo opominje: »Ako tko neće da radi, neka i ne jede« 
(2 Sol 3,10). »U znoju ćeš lica svojega jesti kruh« (Post 
3,19). Tko ne radi, a radit može, nije vrijedan da živi. Nečasno 
je živjeti bez rada — od tuđega znoja i tuđe muke. 

Međutim, krivo imaju koji drže da je sve blagostanje i 
sva životna sreća sadržana u samom radu. Nipošto! Bog je 
prvi izvor mira, zadovoljstva i životnog blagostanja kod nas 
ljudi. Mi možemo raditi po danu i po noći, u tjednu i na blag- 
dane, možemo se uništiti i rastrgati u radu, ako Bog ne bla- 
goslovi rad, ako Bog ne da uspjeha našem radu, uzalud je 
sva muka naša. Sveto pismo veli: »Niti je onaj što koji sadi, 
niti onaj koji zalijeva, nego Bog koji daje te raste« (1 Kor 
3,7). Prije rada recimo: Gospode, pomozi mi u radu i blago- 
slovi moj rad, a kad smo svršili rad, recimo: Gospode, daj 
da moja muka donese što više ploda. 

Bog nikomu dužan ne ostaje. Kroz šest dana u tjednu 
ladimo svaki svoj posao marljivo i savjesno, a sedmi dan 
ne djelju posvetimo Bogu i duši — i bit će obilno kruha i 
ruha, mira i zadovoljstva. 

IV. ZAPOVIJED BOŽJA 


OBITELJ 

Prve je ljude — Adama i Evu — stvorio Gospodin Bog 
izravno. Pojavili su se na svijetu u odrasloj, muževnoj dobi. 
Nisu na zemlji imali ni oca ni majku. Nisu poznavali ni 
dječjeg razvitka ni dječjih jada. 

Bog je mogao i kasnije izravno stvarati ljude. Množili bi 
se stvaranjem, a ne rađanjem, dolazili bi na svijet izravno od 
Boga, a ne preko obitelji. Međutim, Gospod Bog se odlučio 
za rađanje, a ne stvaranje. Odluka je Božja da ljudi dolaze 
na svijet putem rađanja u obitelji. U tu je svrhu Bog usadio 
u mušku narav težnju za ženskom naravi, a u žensku težnju 
za muškom naravi. Ljubav veže muškarca i žensku zajedno 
u ženidbi. U ženidbi je dopušteno sve što je naravno, a na- 
ravno je da kao plod ljubavnih čina dolaze na svijet djeca. 

Naravni ljubavni zakon potvrdio je Gospodin Bog i sve- 
čanom izjavom. Bilo je to u zemaljskom raju kad je Bog 
Adama i Evu povezao u ženidbu i ženidbu blagoslovio. Tom 
je zgodom rekao: »Rađajte se i množite se! Napunite zemlju 
i podvrgnite je sebi! Vladajte nad ribama morskim, nad pti- 
cama nebeskim i nad svakim živim bićem što se miče na 
zemlji!« (Post 1, 28). 

Obitelj je ustanova prirodnoga i objavljenog Božjeg za- 
kona. U početku je čine muž i žena. S vremenom se rađaju 
djeca — obitelj se proširuje. S rađanjem djece ne svršava 
obiteljska briga. Djecu treba čestito odgojiti i na noge posta- 
viti. To je dugi i teški teret. Roditelji treba da su neprestano 
zajedno, da potpomažu jedan drugoga u odgoju djece. 

Gdje je društvo i vlast mora biti u društvu. Obitelj je 
društvo — i u obitelji mora biti vlast. Roditelji su nosioci 
ugleda i vlasti, a djeca su dužna pokoravati se obiteljskoj 
vlasti. Ocu pripada prvenstvo uprave u obitelji. Majka po vla- 
sti dolazi iza oca, a ako je potrebno i zamjenjuje oca. Pred- 
nost ocu daje Sveto pismo kad kaže: »Žene neka se pokorava- 
ju svojim muževima kao Gospodinu, jer je muž glava ženi 
kao što je i Krist glava Crkvi« (Ef 5,22). Povijest svjedoči da 
se kroz sva vremena davala u obitelji prednost mužu i muža 
se svuda smatra predstavnikom obitelji. 

Djeca su plod roditeljske ljubavi, nastavak roditeljskoga 
života, produženi roditeljski život. Djeca su slika i ogledalo 

svojih roditelja. Roditelji se mnogo muče oko uzdržavanja 
djece. Stan, hrana, odjeća, pouka, sve to zadaje veliku brigu 
roditeljima. Kad roditelji toliko doprinose i žrtvuju za djecu, 
ne mogu i ne smiju djeca ostati ravnodušna prema rodite- 
ljima. 

Po Božjoj odredbi roditelji daju djeci život. Povrh toga 
iza Boga su roditelji najveći dobročinitelji svoje djece. Zato 
su djeca dužna ljubiti svoje roditelje. Ljubav treba da je is- 
krena — u duši i u srcu, na riječi i na djelu, ne samo u mla- 
denačkim danima dok dijete treba roditelje, nego i kroz 
cijeli život. Roditelji su nosioci ugleda i dostojanstva, makar 
su neuki i siromašni. Roditeljskoga dostojanstva ne mogu se 
sami odreći, a ne može im ga ni dijete oduzeti. Dostojanstvo 
im pripada po naravnom redu. Radi roditeljskoga dostojan- 
stva duguju djeca roditeljima poštovanje. Roditelji su prvi 
učitelji i odgojitelji svoje djece. Imaju nad djecom vlast, 
djeca su im podložna. Kao podložnici dužna su djeca rodi- 
telje slušati i izvršavati roditeljske naloge. Ljubav i pošto- 
vanje veže djecu prema roditeljima cijeli život, a poslušnost 
tako dugo dok su u zajednici s roditeljima. Kad se djeca 
osamostale, vode brigu sami o sebi, pa time prestaje i dužnost 
poslušnosti. 

Djecu veže prema roditeljima i krepost pravednosti. Me- 
đutim povreda pravednosti prosuđuje se drukčije kod djece 
nego kod drugih ljudi. Ako dijete uzme nešto od tvorne imo- 
vine očeve, to se prosuđuje blaže nego kad bi netko strani ocu 
ili majci nešto uzeo. Ako dijete povrijedi osobno očevo dobro, 
ubije oca ili majku, tuče ih, sramoti i prezire, to je teži grijeh 
nego kad bi to roditeljima učinio netko drugi. U svakom slu- 
čaju je grijeh rođenoga djeteta dvostruki grijeh. Grijeh pro- 
tiv pravednosti, jer otac kao čovjek ima pravo na život i čast 
kao i drugi ljudi. A griješi dijete i protiv ljubavi koju je dužno 
roditeljima. 

Sve ove obveze — ljubav, štovanje, poslušnost i praved- 
nost — obuhvatio je Gospod Bog četvrtom svojom zapovijedi 
koja kaže: »Poštuj oca i mater da dugo živiš i dobro ti bude 
na zemlji«. 

DJECA PREMA RODITELJIMA 

, ?J e ^ a .duguju roditeljima ljubav. Dijete ljubi roditelje 
ac im želi i čini dobro. Dijete se treba zalagati za roditeljsko 

dobro kao za svoje vlastito. Tko iskreno ljubi taj se smatra 
jedno s ljubljenom osobom. Nije dosta da dijete samo osjeća 
za roditelje. Djelima treba pokazati ljubav prema roditeljima. 
Napose treba ljubav pokazati u danima nesreće, bolesti, bije- 
de, starosti, životne klonulosti. Roditelji su začetnici, stvarni 
podržavatelji i branioci života svoje djece. Zato čestito odgo- 
jeno dijete neće čekati da roditelji dođu u krajnju bijedu, 
nego će i u običnoj tjelesnoj i duševnoj nuždi priskočiti rodi- 
teljima u pomoć. 

Djeca redovito teško griješe ako roditeljima žele veliko 
zlo. Ako roditelje ozbiljno mrze, psuju, teško ražalošćuju, 
grubo s njima govore i postupaju. Ako ih teško ogovaraju ili 
ih se stide. Ako ih u bolesti i bijedi zanemaruju, nikako ne 
pomažu niti se brinu za spas njihove duše. Ako im ne ispu- 
njuju razborite i poštene posljednje volje ni prije ni poslije 
smrti. Djeca će teško sagriješiti ako spriječe roditelje u sa- 
stavu poštene oporuke time da se služe varkom, izigravanjem, 
lažju ili nasiljem. Teški je grijeh naslijediti baštinu, a ne is- 
platiti očeve dugove. Ako djeca nisu ništa naslijedila, ne veže 
ih pravednost na isplatu očinskih dugova nego samo ljubav. 
Djeca će isplatiti očeve dugove iako nisu dužna, samo da očev 
ugled ne strada. 

Djeca su dužna iskazivati roditeljima poštovanje. Nije 
dosta poštivati roditelje samo u duši. I izvana treba priznati 
roditeljski ugled i vrijednost. Poštivanje valja pokazati rije- 
čima, vladanjem i djelima. Sv. pismo opominje djecu: »Na 
djelu i na riječi sa svom strpljivošću poštuj oca svoga« (Sir 
3,9). Iskazivanje štovanja veže djecu pod težak grijeh. Među- 
tim, djeca će teško sagriješiti samo onda ako je povreda teš- 
ka, te svijesno i u prisutnosti roditelja izvršena. Inače je 
samo laki grijeh. 

Kad, dakle, djeca teško griješe protiv poštovanja rodi- 
telja? Ako roditelje nazivaju pogrdnim imenima, ismjehavaju 
ih, s njima zbijaju grube šale, na njih dižu ruku ili ih čak 
tuku i na sud povlače. Težak je grijeh zatajiti roditelje pred 
drugima radi njihova siromaštva, neukosti ili kakve priro- 
đene mane. 

Djeca su dužna slušati svoje roditelje. Sveto pismo veli: 
»Djeco, pokoravajte se roditeljima u svemu, jer je to ugodno 
Gospodinu« (Kol 3, 20). Djeca su dužna slušati roditelje dok 
su pod roditeljskom vlasti. Kad djeca postanu punoljetna, 
prestaje obveza poslušnosti, ali dužnost ljubavi i poštovanja 

ostaje kroz cijeli život. Djeca su dužna slušati roditelje u sve- 
mu što se odnosi na duševni napredak, čestito vladanje te 
duhovno i vremenito dobro obitelji. 

Napose je važno od roditelja tražiti savjet kod izbora 
staleža i zvanja. Staleža su dva: duhovni i građanski, a u 
građanskom je mnogo raznovrsnih zvanja. Roditelji, kao stari- 
ji i iskusniji, pametno će savjetovati dijete, riješit će mu 
sumnju i ukloniti teškoću. Sretno izabrano zvanje donosi sa 
sobom smiren život na zemlji i blažen život u vječnosti. Po- 
grešno izabrano zvanje znači nesretan život ovdje na zemlji, 
a mnogo puta i propast u vječnosti. A brigu za svoj vremeniti 
i vječni život nosi odrastao čovjek u prvom redu sam. Pre- 
ma tome ni sin ni kći nisu dužni slušati roditelje, ako bi ih 
slali u zvanje koje njihovoj naravi ne odgovara, ili bi im bra- 
nili zvanje za koje im je jasno da im ga je Bog odredio. 

A baš kod izbora zvanja roditelji često teško griješe. Ko- 
liko -imade plemenitih mladića i djevojaka koje Gospod očito 
zove u duhovni stalež, a roditelji i rodbina dignu kuku i mo- 
tiku da im duhovni stalež omraze. Roditelji, mislite na dušu 
svoju i na dušu svoje djece. 

Jednako i kod ženidbe ili udaje treba pitati roditelje za 
savjet. Nije svaki muškarac za svaku žensku ni svaka ženska 
za svakog muškarca. Roditelji će i tu puno pomoći svojim 
mudrim savjetom. Međutim, ni kod ženidbe nisu dužna djeca 
slušati roditeljske želje, nagovore, grožnju i prijetnje, ako su 
uvjerena da bi s osobom koju roditelji hoće bila nesretna u 
braku. Koliko ima naših roditelja, napose na selima koji bez- 
dušno sile sinove na ženidbu, a kćeri na udaju protiv njihove 
volje. Posljedice toga su nesretni brakovi, preklinjanje rodi- 
telja, pravi pakao već na zemlji! 

Djeca su dužna slušati roditelje kad roditelji doista nešto 
nalože i to u važnoj stvari. Nekada roditelji samo opominju i 
savjetuju, a nekada zahtjevaju ili nalažu. Grijeh je ne poslu- 
šati roditelje kad je njihov nalog važan, težak i ozbiljan. 

Djeca griješe iz neposluha prema roditeljima kad sin ili 
kćerka idu protiv roditeljske zabrane u društva, gostionice, 
kina, kazališta, na sijela i prela, na plesove, šetnje, sastanke, 
razgovore, predavanja i slično što im po sudu roditelja može 
škoditi. I kad ne idu ili kad posve izbjegavaju crkvu, školu, 
pobožnost, kršćanski nauk, sv. ispovijed. Djeca griješe kad 
ježe od posla, kad varaju roditelje, ne dolaze kući na vrije- 
me ili ljenčare. 

što su djeca dužna roditeljima dužna su skoro isto tako 
svojim skrbnicima i rođacima kad zastupaju roditelje. Osta- 
lim rođacima djeca duguju ljubav i poštovanje prema srod- 
nosti. . 

»Djeca kao živi članovi obitelji, na svoj nacm pridonose 
posvećenju roditelja. Zahvalnošću, odanošću i povjerenjem 
odgovorit će na dobročinstva svojih roditelja, te će im kao 
što se djeci pristoji biti pri ruci u teškoćama života i u starač- 
koj osamljenosti.« (»Gaudium et Spes«, br. 48). 


RODITELJI PREMA DJECI 

Svuda na svijetu roditelji ljube svoju djecu. Djeca su dio 
roditeljske naravi pa kako roditelji ljube sebe, tako ljube i 
svoju narav pomlađenu u svojoj djeci. 

Katolička crkva dobro pozna ljudsku narav pa zato kaže 
u svom zakoniku: Roditelji su najstrože obvezani brinuti se 
prema silama svojim kako za vjerski i ćudoredni odgoj, tako 
i za tjelesni i građanski odgoj djece, te skrbiti za njihovo vre- 
menito dobro (kan. 1113). 

Pravo roditelja na odgoj djece jeste prirodno pravo.^ Iz 
prirodnog prava izlazi dužnost za roditelje brinuti se oko čes- 
tita odgoja djece. Ako djeca nemaju oca ni majke, dužni su 
brinuti se djed i baka s očeve strane. Gdje su postavljeni skrb- 
nici dužni su oni zamijeniti roditelje u odgoju djece. . 

što su dužni roditelji djeci? Najprije ljubav. Bog je -stva- 
rajući ljudsku narav — usadio roditeljima u srce neobično 
veliku ljubav prema djeci. Roditeljska ljubav prati djecu kroz 
cijeli život. Ona je tolika da su roditelji pripravni i u smrt 
poći za dobro svoje djece. 

Roditelji ljube dijete radi Boga jer je ono po neumrloj 
duši slika i prilika Božja. Ljubav izvire iz duše, iz srca, osje- 
ća je čitavo roditeljsko biće. Nije samo u riječima nego pre- 
lazi u djela. Jednom čini djetetu dobro, drugi put ga čuva od 
zla. Roditeljska ljubav nikada ne miruje, uvijek je u pokretu 
kako bi dijete što više usrećila. 

Ružno je od roditelja kad mane i pogrješke svoje djece 
bez potrebe naokolo pripovijedaju i iznose u javnost. Griješe 
protiv ljubavi i pravednosti. Protiv ljubavi jer su dužni ljubi- 
ti djecu, a protiv pravednosti jer i dijete ima pravo na dobar 
glas. 


Postoji u našem društvu i jedan posebno teški roditeljski 
grijeh, a to je abortus ili pobačaj. »Vjesnik« (od 29. IX 1945) 
donio je ovaj podatak: Samo u toku god. 1952. na 

teritoriju FNRJ legalno je izvršeno u zdravstvenim ustanova- 
ma 32.955 pobačaja. Tome treba dodati broj »ilegalnih« poba- 
čaja, koji je mnogo veći od legalnih. Te ilegalne pobačaje či- 
ne majke same na svoju ruku — bez liječnika. Svaki pobačaj 
je ubojstvo nevina čovjeka. Kolika silna ubojstva, koliki zlo- 
čini pred Bogom, narodom i državom! Roditelji - grobari svoje 
djece, grobari svoje domovine! 

Dok se drugi narodi oko nas ubrzano množe, rastu, napre- 
duju i vesele svom brojnom podmlatku, kod nas se roditelji 
boje djece, sami ubijaju svoju vlastitu djecu, sami kopaju 
grob svome narodu i svojoj domovini. Nijedan nam vanjski 
neprijatelj nije toliko opasan koliko ovaj domaći — roditelji, 
ubojice svoje djece. Nijedan nam rat nije pobio toliko ljudi 
koliko ih ubijaju naši domaći neprijatelji — roditelji putem 
pobačaja. 

Roditelji, ubojice svoje djece, snosit ćete na Božjem sudu 
teške posljedice odnosno teške kazne koje će odgovarati teži- 
ni vaših zločina. 


VJERSKI I ĆUDOREDNI ODGOJ DJECE 

Najveća je i najozbiljnija dužnost roditelja brinuti se za 
vjerski i ćudoredni odgoj svoje djece. Katolička Crkva napose 
ističe ovu dužnost kao tešku i za one koji zastupaju roditelje 
u odgoju djece. Svaki je roditelj dužan vjerski i ćudoredni 
odgoj pružiti svojoj djeci od najranije njihove mladosti. Rodi- 
telji treba da otklanjaju od djece sve što je protivno katolič- 
koj vjeri i ćudoređu i da usađuju u dječje duše vjerske i ću- 
doredne istine. 

Briga za pouku djeteta počinje vrlo rano. Krštenje se dje- 
teta ima obaviti što prije. Bezrazložno odgađanje krštenja 
težak je grijeh. Roditelji se imadu u prikladno vrijeme pobri- 
nuti, sami ili preko drugih, da dijete nauči prve i najpotrebnije 
molitve, da se postepeno pripravi za sv. sakramente ispovijedi 
i pričesti. Djecu treba slati k svećeniku na kršćanski nauk. 
Treba se pobrinuti da djeca redovito polaze sv. misu i ostale 
vjerske pobožnosti. 

14 Sto Bog traži od čovjeka? 

Roditelji će prikladnim načinom razvijati kod djece želju 
i ljubav za čestitim vladanjem. Buditi štovanje i udivljenje za 
skromnost. Poticati na zanimanje i visoko poštivanje za ćudo- 
redne istine i crkvene propise. Roditelji će bdjeti nad društ- 
vom u koje djeca zalaze i neumorno odvraćati djecu od mana 
gdje god ih primijete. Ne mogu se od grijeha ispričati oni ro- 
ditelji koji zanemare kršćanski odgoj svoje djece. 

Naročito je važno dati djeci dobar primjer. I najljepše 
riječi ostaju samo riječi i ne donose plod u odgoju, ako ih ne 
prati dobar primjer. Narodna poslovica kaže: Jabuka ne pada 
daleko od stabla. Kakav otac takav sin, kakva mati takva kći. 
Dobar otac daje sinu dobar primjer pa će i sin biti čestit. Čes- 
tita majka svojom dušom bdije nad kćerkom i svojim je vla- 
danjem oplemenjuje. Roditelji treba da najsavjesnije paze 
što govore, a pogotovo što rade pred djecom. 

Treba nadzirati život i rad djece. Ako nema nadzora, svi 
dobri roditeljski savjeti mogu biti posve uzaludni. Djeca vide 
i čuju na ulici svega i svašta. Loši drugovi, prljava knjiga, ne- 
zgodni komadi u kinu i kazalištu — sve to razorno djeluje 
na dječju dušu. Dužnost je roditelja za vremena istrgnuti dje- 
cu iz pogibeljna društva i budno paziti da djeca ponovno ne 
zapadnu u zlo društvo. 

Roditelji će se u odgoju djece poslužiti i kaznom kad je 
to potrebno. Krivnja izaziva kaznu. Kod kažnjavanja djece 
treba da su roditelji ozbiljni i obazrivi. Najprije se dijete kaž- 
njava riječju — opomenom. Ako ne koristi lijepa riječ i oz- 
biljna opomena, roditelji će djetetu uskratiti nešto što mu je 
ugodno, zabraniti ići u kino ili kazalište, ne dati djetetu za iz- 
let, zabavu i slično. Kao zadnje sredstvo dolazi kazna. Teško 
je zamisliti oca ili majku, a pogotovo odgojitelja, tuđe djece, 
koji nikada u odgoj iteljskom radu nije upotrijebio neku kaz- 
nu! To bi morali biti genijalni odgojitelji ili genijalna djeca. 
Kad djeca prispiju u prelazne godine — pubertet, svako nosi 
u sebi vulkan, a da si toga samo nije ni svijesno. Mnogo je 
dijete u toj dobi drsko, surovo, neposlušno, prkosno. Lijepa 
riječ u toj dobi nerijetko znači koliko i gluhomu dobro jutro, 
što ćeš tada? Upotrijebit shodnija sredstva odgoja. Savijaj 
drvo dok je mlado! Kad ne pomaže očinska opomena, dozvat 
će ga k svijesti ponekad i primjerena kazna. 

Sv. pismo opominje: »Ne štedi kazne djetetu svojemu! 
Izbiješ li ga šibom, ne će od toga umrijeti« (Izr 23, 13). »Tko 
štedi šibu, ne ljubi sina svojega, a tko ga ljubi, kara ga za 

vremena« (Izr 13, 24). Dakako, mora se paziti da se u kažnja- 
vanju ne ide predaleko. Velike, teške i okrutne kazne mogu 
dijete natjerati u očaj, pa će djeca postati malodušna i izgubi- 
ti svako povjerenje u roditelje. Time je onda promašen i sva- 
ki odgojni uspjeh. Sv. pismo mudro savjetuje: »Očevi, ne raz- 
dražujte djece svoje, da ne postanu malodušna« (Kol 3, 21). 
Roditelji, nemojte kažnjavati djecu bez razloga. 


TJELESNI I GRAĐANSKI ODGOJ DJECE 

Zdravi roditelji donose na svijet zdravu djecu, a bolesni 
nerijetko svoje bolesti prenose i na djecu. Radi toga su rodi- 
telji dužni paziti na svoje zdravlje. O njihovom zdravlju ovisi 
zdravlje njihove djece. Treba da se čuvaju opojnih pića, veli- 
kog uzrujavanja, spolnih zaraza i svakog nećudorednog 
mišljenja i čuvstvovanja. Majka odgaja svoje dijete od samog 
začeća. Njoj se stavlja na srce da budno izbjegava sve što bi 
moglo škoditi djetetu za vrijeme njezine trudnoće. Razborita 
će majka za vrijeme trudnoće izbjegavati plesove, neće dizati 
velike terete, čuvat će se hladnih kupelji — bježat će od svega 
što bi moglo dovesti do pobačaja djeteta. 

Roditelji su se dužni pobrinuti da djeca dobiju dobru i 
zdravu ishranu. Prva je dječja hrana majčino mlijeko. Majka 
je dužna svojim vlastitim mlijekom hraniti svoje dijete. Taje 
majčinska dužnost teška. Drugoj ženskoj smije dati dijete sa- 
mo onda ako je majka teško bolesna ili tjelesno toliko slaba 
da bi joj život bio u opasnosti, ili bi trpjela drugu koju znat- 
nu štetu ako bi sama dojila dijete. 

Roditelji su se dužni skrbiti djeci za stan, odijelo i obu- 
ću. Ako dijete oboli, treba ga liječiti. Sve ovo treba pružiti 
djeci dok djeca ne stanu na vlastite noge. Ove dužnosti vežu 
roditelje i u slučaju da su djeca opaka i neposlušna. Može se 
dogoditi da su djeca već i samostalna, ali se nalaze u bijedi 
— roditelji su im dužni pomoći. 

Roditeljima je dužnost odvraćati od djece svaku pogi- 
bao u kojoj bi mogla stradati u životu. Težak grijeh čini maj- 
ka koja izloži svoje dijete, jer ga prepušta opasnostima, da iz- 
loženo pogine. 

što se tiče građanskog odgoja roditelji su se dužni pobri- 
nuti da djeca odaberu zvanje prikladno svom položaju i spo- 
sobnostima. Čovjek sa sretno izabranim zvanjem je ponos svo- 

ie obitelji i koristan član zajednice. Ljudi bez zvanja su redo- 
vito skitnice, propalice, tatovi, ćudoredni pokvarenjaci naj- 
gore vrsti. Jedna će djeca izučiti očevo zvanje. To se najcesce 
događa kod seljaka. Roditelji obrađuju zemlju i djeca su po- 
ljodjelci. Ili će djeca naučiti koji zanat, obrt. Gdje su moguć- 
nosti preporučuje se da djeca polaze srednje i visoke sko e 
da im se tako otvori put u široki svijet. 

Kod ženske je djece važno da im roditelji osiguraju bar ne- 
što materijalnih sredstava za udaju. Životno iskustvo pokazu- 
je da se lakše udaje djevojka koja ima najpotrebnije, nego 
ona koja nigdje ništa nema. U braku je vrlo važno gospodar- 
sko pitanje. Gospodarski osigurana obitelj živi smireno i za- 
dovoljno, a teška bijeda u obitelji je izvor potištenosti, suko- 
ba i svađa. I Sveto pismo opominje roditelje neka misle na 
to da djeci što privrijede, »jer djeca nisu dužna roditeljima 
blago steći, nego roditelji djeci« (2 Kor 12, 14). 

Roditelji su dužni upućivati djecu da nauče poznavati ži- 
vot običaje, prava i dužnosti kao i ljude s kojima će dolaziti u 
životni dodir. Treba djecu poučiti o svemu što će im trebati u 
građanskom životu. Bilo bi pogrešno odgajati djecu daleko 
od života, jer će takva djeca sigurno stradati. Djecu treba pri- 
vikavati od malena na savjestan i ozbiljan rad; da znadu šted- 
jeti i stjecati, da znadu tražiti svoje pravo ali i tuđe poštivati. 

Povreda je roditeljske ljubavi i grijeh protiv vlastite dje- 
ce kad roditelji ludo rasipaju imetak, neumjereno i nerazbo- 
rito troše novac pa baš ništa ne mare da djeci što ostave. 
Ako djeca nisu ništa izučila, ako su zanemarena, to je ne sa- 
mo obiteljsko nego i opće društveno zlo s mnogim žalosnim 
posljedicama. 

Roditelji treba da paze da se kod izbora zvanja svoje dje- 
ce ne izdižu iznad obiteljskih mogućnosti. Raspirivati kod 
djece neuredne težnje za visokim položajima, ugodnim živo- 
tom, bogatim službama, za sjajem i raskošju, znači stvoriti od 
djece buduće laktaše, bezobzirne sebičnjake, koji će lažju, 
spletkama i prevarama ići naprijed. Takvi su ljudi neobuzda- 
ni u svojim težnjama, bez časti i ponosa — veliko društveno 

zlo. 


MUŽ I ŽENA 

Muž i žena — otac i majka vrše u obitelji vrlo važnu u- 
logu. Oni su učitelji i odgojitelji djece. 0 njima ovisi kakva 



će biti obitelj. Kršćanski odgojena djeca postaju dobri vjer- 
nici Crkve i korisni članovi svoga naroda. Čestito odgojenoj 
se djeci veseli i nebo, jer nakon zemaljskoga života članovi 
obitelji odlaze u nebo. S njima se umnaža broj nebeskih sta- 
novnika. Obitelj je rasadnik o komu su ovisni Crkva, država 
i nebo. A stupovi su obitelji otac i majka — muž i žena. 

Muža i ženu ljubav je dovela u brak, ljubav treba da ih 
prati kroz sve vrijeme opstanka braka. 

»Ta se ljubav posebno izražava i dopunjuje u samom 
bračnom činu. Zato su čini kojima se supruzi međusobno 
intimno i čisto sjedinjuju časni i dostojni.« (Gaudium et 
Spes, br. 49). 

Dužnosti su bračne teške pa će ih supruzi moći 
snositi onda ako su povezani iskrenom i trajnijom 
ljubavlju. Sv. pismo opominje muževe: »Muževi, lju- 

bite svoje žene, kao što je Krist ljubio Crkvu i sebe samoga 
predao za nju«. Ženama poručuje: »Žene neka se pokoravaju 
svojim muževima kao Gospodinu, jer je muž glava ženi« 
(Ef 5, 22 i 25). »Muževi ljubite svoje žene i ne budite osorni 
prema njima« (Kol 3, 19). »Muž neka ženi čini dužnu ljubav, 
a isto tako i žena mužu« (1 Kor 7, 3). 

Muž i žena su se dužni pomagati i upotpunjavati u svim 
životnim prilikama. U teškim časovima da se mudro savjetu- 
ju. U nesreći i žalosti da se tješe. Kad koji oboli da ga drugi 
brižno njeguje. Slabosti i pogreške jedan drugoga da strplji- 
vo snose i obzirno uklanjaju. Jedan drugoga da pomažu u 
kreposnom življenju. Sve dobro i zlo, sve što život donosi da 
zajedno dijele. Smireni i staloženi roditelji — smirena i sret- 
na obitelj. 

Naročito je važno čuvati bračnu vjernost. Nije dopušteno 
da jedan drugomu neopravdano uskraćuju bračnu dužnost. 
Ne smije se sprečavati začeće djeteta. Ne smije se ni muž ni 
žena upuštati u nedopuštene odnošaje s drugom osobom. 
Bračna vjernost je vrlo osjetljiva. Gospodin Isus Krist je re- 
kao: »A ja vam kažem, da je već učinio preljub u svom srcu 
svaki koji s požudom pogleda ženu« (Mt 5, 28). Preljub je ne 
samo izvanjski potpuni čin s drugom osobom, nego i sama 
želja u srcu. 

Muž i žena su dužni zajedno stanovati i zajedno se hrani- 
ti- Odvojeno mogu stanovati samo po dogovoru. Ali treba pazi- 
ti da odvojeno stanovanje ne bude na štetu kojemu od bračnih 
drugova. Moglo bi se dogoditi da radi odvojenog stana ohla- 

di međusobna ljubav, pa se s vremenom raskine i sama brač- 
na zajednica. Prije nego se sporazume o odvojenom stanova- 
nju treba paziti i na to da to odvojeno stanovanje ne bude o- 
pasnost za bračnu nevjeru i da radi toga stradaju djeca 

Kako je suvremeni život težak, može biti opravdanih raz- 
loga da muž i žena žive odvojeno. Muž je našao posao u dru- 
gom mjestu, a žena ne može za njim. Jedan treba oporavak 
ili liječenje pa je opravdan razlog da kroz to vrijeme žive od- 

voieno. v 

Kad se mijenja boravište, dužna je žena poći za muzem 
jer je muž glava obitelji. To vrijedi uvijek kad je opravdan 
razlog zbog kojeg muž mijenja boravište. To se događa naj- 
češće kod činovnika koji se po službi premještaju pa je onda 
i žena dužna slijediti muža da se bračna zajednica nastavi u 

novom boravištu. . T 

Među supruzima treba da vlada svestrano povjerenje. Je- 
dan pred drugim ne smije imati tajni. Ako se drže prirodnoga 
i Božjeg zakona, nemaju što skrivati jedan pred drugim. Sto 
su iskreniji i povjerljiviji jedan prema drugomu, bit ce oboji- 
ci lakše i ugodnije. , , 

Porazna je činjenica nakon rata strahovito veliki broj ne- 
sretnih brakova. Muškarci odbacuju žene kao nešto bez 
vrijednosti, a ženske mijenjaju muževe kao sezonske haljine, 
žalosno je da je cijena ženidbe tako nisko pala. A ženidba J 
važna, uzvišena, sveta ustanova prirodnog i Božjega zakona. 
Kamo vode ti nesretni brakovi, te neprestane i nebrojene ras- 
tave? Svaka rastava je uništenje jednog obiteljskog ognjišta. 
Djeca su nakon rastave velika sirotinja, jer su predana na od- 
goj samo jednom roditelju, a jedan roditelj — makar kako 
vrijedan i sposoban bio - ne može djetetu pružiti potpuni 

oh^Gdje 1 j^uz rok tim tužnim pojavama? Prije braka lak ° u ™' 
no i površno shvaćanje braka, a za vrijeme braka manjak ob- 
zira i strpljivosti. Nikada se ne može dosta preporučiti muzu 
i ženi: Cijenite jedan drugoga, popuštajte jedan drugomu 
su uvjeti za sretan brak, a sve drugo — bez ovih vrlina 
vrijedi malo ili ništa u braku. 

OBITELJSKI NESKLAD 

Muž je dužan brinuti se ženi za stan, hranu i odijelo pre- 
ma svome i njezinom zvanju i položaju. Ne snuje jo, uskraci- 

vati potrebno, zanemarivati je ili je držati kao sluškinju. Zlo 
je kad muž sve obiteljske prihode troši samo na sebe. Izvor 
je nesklada u obitelji kad muž pije, karta se, po čitave noći 
izostaje izvan obiteljskog doma, polazi sam na skupe izlete 
ili ljetovanja, kad troši na druge ženske. Jednako je zlo kad 
žena ima prevelike zahtjeve glede stana i hrane. Kad hoće sva- 
ki čas nove i skupocjene haljine, traži mnogo nakita, voli ras- 
koš, društvo. Narodna poslovica kaže: Kakovo ljeto teče, tak- 
va se pogača peče. Ako su obiteljski dohoci veći, moći će si 
obitelj više priuštiti. 

Muž je dužan brinuti se za ženin duhovni život. Ako sama 
ne vodi brigu, treba je upozoriti da ide u nedjelje i blagda- 
ne u crkvu da izvrši uskrsnu dužnost, da se moli Bogu, da 
djeci daje dobar primjer. Ako netko ženu nepravedno napad- 
ne, muž je dužan da je brani i zaštiti. Ako je žena svadljiva i go- 
ropadna, muž će je opomenuti s dužnim poštovanjem imajući 
pred očima da mu je žena i drugarica. Muž ne smije biti las- 
kavac ni tiran. Treba da je obziran d strpljiv. Neka pazi da sa- 
čuva ženino povjerenje. 

Muževa je dužnost upravljati kućom i imetkom. Priroda 
mu je nametnula veće i teže poslove u obitelji pa je po samoj 
prirodi glava obitelji. Vlast u obitelji treba da izvršuje u spo- 
razumu sa ženom. A do sporazuma će lako doći ako ima lju- 
bavi i obzira prema ženi. Ako se muž i žena ne slažu, dužna 
je žena slušati muža ne samo glede posla u kući i izvan kuće, 
nego i glede odgoja djece. Stoji to, da su djeca više na brizi 
majci nego ocu. Majka je po prirodi osjećajnija, nježnija i 
bliža dječjoj duši od oca. Ali uza sve to otac daje smjernice za 
shvaćanje i djelovanje u kući, on odgovara za duh, koji vlada 
u obitelji. 

Najčešći razlozi nesklada i svađa u braku jesu: ljubo- 
mora, novčani izdaci i djeca. Muža muče sumnje, često oprav- 
dane a još češće neopravdane, da žena podržava nedopuštene 
veze izvan obitelji. Žena nema mira od ljubomore pa na sva- 
kom koraku uhađa muža, zove ga na red bio kriv ili ne. Ro- 
di se svađa. Muž plane pa dolazi do oštrih riječi. Žena mjes- 
to da ga smiri prigovaranjem svađu još više raspiruje. Kad 
se smire, obojici je žao jer vide da su razlog svađe bile sitni- 
ce. 

Muž bi htio novac uložiti u gospodarstvo, a žena u kućan- 
stvo. Bez gospodarstva nema izvora dohodaka, a bez kućan- 
stva nema života u obitelji. I ovdje je potreban sporazum. 

Jednom će muž za volju mira popustiti ženi, a drugi put žena 
mužu. Mir, ugled i blagostanje obitelji je časna svrha kojoj 
trebaju pridonositi lične žrtve i muž i žena. 

Pravilno je da otac pred djecom uzdiže majčin ugled, a 
majka očev. Tada će djeca iskreno i visoko poštivati i oca i 
majku. Zlo je kad otac pred djecom ruži majku, ili majka 
pred djecom vrijeđa oca. Djeca konačno ne poštuju ni oca ni 
majku. 

Vrlo je nerazborito kad otac pita djecu: Da li više volite 
mene ili mamu? Ili kad majka pita: Da li više volite mene ili 
tatu? Djeca su na mukama. Ne znaju što bi odgovorila. Ako 
kažu da više vole oca, zamjerit će se majci, ako kažu da više 
vole majku zamjerit će se ocu. 

Nikada se ne može opravdati da muž tuče ženu. Na žalost 
ima i takvih slučajeva. Žena nosi u sebi čovječje dostojan- 
stvo koje treba poštivati u svakom slučaju. 


ŽENA U OBITELJI 

Dužnost je žene pokoravati se mužu s ljubavlju i odanoš- 
ću jer je muž glava obitelji. Prirodni i Božji zakon daje mužu 
prednost uprave pred ženom. »Kao što se Crkva pokorava 
Kristu, tako i žene svojim muževima u svemu« (Ef 5, 24). Kao 
što Krist i Crkva čine jedno tijelo, kojemu je Krist glava, ta- 
ko su muž i žena jedno tijelo, kojemu je muž glava. 

Muž predstavlja obitelj i odgovara za obitelj. Radi toga 
su dužna oca kao predstavnika obitelji poštivati ne samo dje- 
ca nego i žena-majka. Muž očekuje od žene da bude prema 
njemu blaga i nježna. Da ga obzirno opominje. Da bude briž- 
na i susretljiva, a nadasve strpljiva s muževim slabostima. 
Žena može samo s blagošću svladati muža. Bude li žena pre- 
ma mužu gruba i prosta, uzrujat će muža, a u uzrujanosti 
muž ne pozna ni nježnosti ni finoće. 

Prirodni zakon je ženi nametnuo brigu za djecu i kuću. 
Briga oko djece je teška i traži puno žrtava. Nije dosta dijete 
roditi pa ga onda napustiti da raste kao divljaka u šumi. Nad 
djetetom treba neprestano bdjeti. S jedne strane uklanjati 
njegove slabosti, a na drugoj strani uzgajati u njemu smisao 
i požrtvovnost za vrline — plemeniti kršćanski život. Svi kas- 
niji učitelji i odgojitelji teško će ispraviti i nadomjestiti pro- 
puste što ih je kod odgoja učinila nehajna majka. Može dijete 

zalutati, poći stranputicom i teško zabrazditi. Prije ili kasnije 
će se pobuditi u duši plemenita misao koju je majka usadila. 
Dijete će se trgnuti, doći k sebi i postati opet čestit čovjek 
i dobar kršćanin. Časna je dakle i uzvišena majčina briga 
oko djece. Nikada je ne može dosta nagraditi ni muž ni djeca, 
a pogotovo joj ne daje dosta priznanja javnost — društvo. 

Na majci je voditi kućanstvo — vršiti sitne kućne po- 
slove. Spremiti stan, kuhati, prati, šivati, krpati. Pogledaj 
obiteljski dom i dobit ćeš sliku majčinu. Neuredan i prljav 
stan, zapuštena i zamazana djeca — dokaz su da je i majka 
nemarna i neuredna, bez srca za dom i obitelj, čist i uredan 
dom, pristojna, čedna i dobro hranjena djeca — slika ju od- 
lične majke i domaćice. 

Majka je učiteljica i odgojiteljica djece. Koliko može 
dužna je djecu upućivati i poučavati u svemu što će djeci 
trebati u životu. Napose je važno da djecu pouči u kršćan- 
skom nauku i nauči ih pobožno se moliti Bogu. Sama pouka 
nije dosta, treba djeci dati i dobar primjer, pa s djecom 
zajedno moliti, u crkvu ići i zajedno pobožno primati svete 
sakramente. 

čestit muž će se pobrinuti za pristojno uzdržavanje svoje 
žene. Priuštit će joj odmor i zabavu kako je u mjestu običaj 
i koliko dopuštaju obiteljske mogućnosti. 

Ako je muž loš — kune, prosto govori, pije, svadljiv je, 
djecu sablažnjava, dužna ga je žena opomenuti i ukoriti. Da- 
kako na blag i zgodan način. Nema smisla muža karati kad 
je neraspoložen, ljut, uzrujan, pa možda i pripit. Karanje ne 
će baš ništa koristiti, bit će još gori. U jutro, kad je smiren 
i trijezan, iskoristi priliku pa reci sve redom što ti leži na 
srcu. 

A što je s emancipacijom? Emancipacija znači neovis- 
nost žene o mužu. Žene bi htjele biti neovisne o muževima. 
Kakvog smisla ima bježati od muža kad te sama narav nuka 
i sili da budeš što bliže uza nj. Žena i muž su kao bršljan i 
hrast. Bršljan je sretan kad se je savio oko hrasta, tako i 
žena kad se oslonila na dobra i plemenita muža. 

žensko pitanje nastalo je radi teških prilika u kojima 
živimo. Uslijed ratova i drugih nesreća na svijetu ima više 
ženskih nego muškaraca. Sve ženske se ne mogu udati, pa 
je potrebno da traže samostalno zvanje, da se same uzdrža- 
vaju. Ako su muževi slabo plaćeni, moraju nerijetko i udate že- 
ne u službu da namaknu sredstva za život. Sve je to iz nužde, 

V. ZAPOVIJED BOŽJA 


»NE UBIJ!« 

Peta Božja zapovijed zaštićuje ljudski život. Treba čuvati 
svoj vlastiti život i poštivati tuđe pravo na život, jer je život 
u redu naravnih dobara najveće dobro. 

čovjeka čine duša i tijelo. Dok je duša u tijelu, čovjek 
postoji. Kad se duša i tijelo rastanu, nema više čovjeka, nego 
na jednoj strani mrtvo tijelo — a na drugoj strani čisti duh 
— duša. Čovjek — oživljeno tijelo — vlada zemljom. Gospo- 
dari živom i neživom prirodom. Roni u morske dubine, leti 
u neizmjerne zračne prostore. Prevrće utrobu zemlje. Gradi 
kuće, otvara rudnike, podiže tvornice. Stvara uvijek nešto no- 
vo. Neumorno radi, neprestano se usavršava, uvijek ide na- 
prijed. Dok se sve ostalo oko čovjeka kreće i razvija po od- 
ređenim prirodnim zakonima — stalno i nepromjenljivo — 
čovjek jedini traži i dostiže uvijek više, bolje i savršenije. 
Budući da je čovjek tako velik i važan, razumljivo je i oprav- 
dano da ga i sam Bog posebnim zakonom štiti i čuva njegov 
život. 

Još je veći čovjek kad ga gledamo u svjetlu kršćanske 
vjere. Najviša je svrha čovjekova sjediniti se s Bogom u vječ- 
nosti. Da to čovjek postigne, digao ga Bog u vrhunaravni red. 
Već na zemlji je čovjek Božje dijete. Bog ga pomaže izvanred- 
nim darovima. To su milosti koje Bog pruža po svetim sakra- 
mentima i molitvi. Na zemlji sinovske veze čovjeka s Bogom 
počinju i rastu, a u prekogrobnom životu dostižu vrhunac, 
blaženo stanje koje se više ne mijenja nego traje u vječnost. 

Iako se tijelo prigodom smrti stavlja u zemlju, u zemlji 
ne ostaje nego ćc ga duša oživjeti, pa će i u vječnosti biti za- 
jedno. čovjek — duša i tijelo zajedno — radio je i mučio se 
na zemlji, čovjek — duša i tijelo zajedno — ima živjeti i u 
vječnosti. Sretna vječnost je pobuda za rad, sretna vječnost 
je utjeha u životnim jadima. Uskrsnuće tijela, novi, bolji ži- 
vot je razlog ljudske veličine i vrijednosti. Ta je misao tješila 
i patnika Joba. Divno ju je izrazio kad je rekao: »Znam da 
moj Otkupitelj živi i da ću u posljednji dan uskrsnuti iz 
zemlje. Ponovno ću se zaodjeti svojom kožom i u tijelu svome 
vidjet ću Boga svoga. Njega ću vidjeti ja isti, gledat će ga 
oči moje, a ne tko drugi. Ta je nada usađena u mojoj duši« 
(Job 19, 25-27). 

Sv. Pavao je divno izrazio veličinu čovječjega tijela kad je 
pisao Korinćanima: »Ne znate li da su tjelesa vaša udovi Kri- 
stovi? Ili ne znate da je tijelo vaše hram Duha Svetoga koji 
je u vama? Proslavite dakle i nosite Boga u tijelu svome!« 
(1 Kor 6, 15 — 20). 

Druga osoba Presvetoga Trojstva, Sin Božji, utjelovio se, 
postao je čovjekom tako da je uzeo dušu i tijelo kako to i 
mi ljudi imamo. U ljudskom tijelu je Božji Sin Isus Krist 
hodao po zemlji 33 godine. U ljudskom je tijelu za nas trpio 
i na križ raspet. U ljudskom je tijelu izvršio naše spasenje. 
U ljudskom je tijelu uzašao na nebo. U ljudskom tijelu i kra- 
ljuje na nebu. Jednako je Isus brzo nakon smrti BI. Dj. Ma- 
rije i nju — svoju svetu Majku — uzeo na nebo zajedno s du- 
šom i tijelom. Kristovo i Marijino tijelo je već proslavljeno. 
I naša tjelesa razmjerno prema zaslugama čeka slična slava. 
Kako je visoko uzdignuto dostojanstvo čovječjega tijela. 

I u dnevnom, svakidašnjem životu iskazuje kršćanstvo 
veliku pažnju čovječjem tijelu. Biva to u obliku tjelesni 
djela milosrđa. Kršćanstvo bez prestanka, i bez razlike tko 
je onaj koji je u bijedi, potiče svoje vjernike: budite milo- 
srdni, gladna nahranite, žedna napojite, gola odjenite, gosta 
primite na stan, sužnja otkupite, bolesnika pohodite, a mrtva 
dostojno pokopajte. Sv. Ivan upozoruje: »Djeco, ne ljubimo 
riječju i jezikom, nego djelom i istinom« (1 Iv 3, 19). A djeja 
milosrđa treba da činimo »jer milostinja od smrti oslobađa 
i ona je koja čisti od grijeha i čini da nađemo milosrđe i ži- 
vot vječni« (Tob 12, 9). . 

Kršćanstvo iskazuje poštovanje tijelu i na taj način sto 
ga nakon smrti s blagoslovom predaje majci zemlji ^ da se 
u njoj polagano raspadne u prah i pepeo, a ne dopušta ga, 
osim u izuzetnim slučajevima, spaljivati. Svi narodi poštuju 
mrtve, a kršćanstvo napose, štovanje mrtvih izvire iz vjere 
u uskrsnuće tijela, a uskrsnuće tijela znaci vrhunac vrijed- 
nosti i slave tijela. Ljudsko tijelo ne spada u isti red sa živo- 
tinjskim tijelom da bi ga nakon smrti smjeli kamo god baciti 
ili spaliti. Ono će biti vječno kao i duša, i s dušom će zajedno 
dijeliti sretnu ili nesretnu vječnost. 

ČUVANJE ŽIVOTA 

U Bogu je izvor čovječjega života. Bog nam daje život 
preko roditelja. Roditelji postavljaju uvjete za tijelo, a Bog 

neposredno stvara dušu i sjedinjuje je s tijelom. Bog je od- 
redio i svrhu čovječjemu životu. Na zemlji je čovjek samo 
kratko vrijeme. Iza zemaljskoga života nastupa vječni život 
u sjedinjenju s Bogom. Život u Bogu, život u blaženoj vječ- 
nosti — to je konačna svrha čovječjega života. 

Čovjek ne može raspolagati sa životom po svojoj volji. 
Život je od Boga primljeno dobro za koje treba Bogu polo- 
žiti račun, život upravljen po prirodnom i Božjem zakonu 
dobiva nagradu, a život upravljen mimo ili čak protiv prirod- 
nog i Božjeg zakona bit će kažnjen. Uvijek treba imati pred 
očima da smo mi ljudi ovisni o Bogu kao početniku života, 
da smo dužni slušati Boga kao Gospodara života i da duguje- 
mo zahvalnost Bogu kao darovatelju života. 

Iz toga slijedi da je svaki čovjek dužan čuvati svoj vla- 
stiti život i zdravlje. Treba uklanjati sve što bi moglo naško- 
diti zdravlju. Zarazne bolesti, prekomjerno uživanje opojnih 
pića, raspušten život, noćno bančenje, prenaporan posao, rad 
u nezdravim prostorijama — sve to ruši zdravlje i ugrožava 
život. 

životne su potrebe velike. U njih se treba ozbiljno zami- 
sliti. Svatko treba hranu i piće, stan i odjeću. Bez hrane i pi- 
ća je život naprosto nemoguć. A bez zdrava stana i dovoljne 
odjeće nema zdravlja. A gdje nema zdravlja prije ili kasnije 
će propasti i sam život. Zato je svaki čovjek dužan raditi 
prema svojim sposobnostima, da marljivim i poštenim radom 
privrijedi što mu je potrebno za život. 

Međutim, nitko nije dužan tražiti izvanrednih sredstava 
da se održi u zdravlju i na životu, jer su izvanredna sredstva 
vrlo skupa i teško se do njih dolazi. Ne može svaki bolesnik 
ići u inozemstvo i tražiti najglasovitijega liječnika. Ne može 
kupovati najskuplje lijekove. Ne može u daleke i skupe top- 
lice. Ali je svaki dužan upotrebljavati redovita sredstva da 
sačuva zdravlje i život. Naš priprosti svijet — a napose na 
selu — griješi često u tome što ne zove liječnika na vrijeme 
nego tek u zadnji čas kad je već prekasno i liječnik više ne 
m ?. že „ P om °ći- Ima obrazovanih, a pogotovo neukih ljudi, koji 
griješe kad se boje operacije, a operacija bi im, prema današ- 
njem stanju liječničke nauke, sigurno spasila život. 

Nije slobodno čovjeku sebe izravno osakatiti. Zlo bi po- 
činio tko bi sebi iskopao oko, dao odsjeći ruku ili nogu, ili 
potpuno odstraniti koji drugi ud. Tako griješe muškarci kad 
se osakate da izbjegnu službu u vojsci. Osakaćenja su česta 

kod prosjaka, a čine to zato da pobude veću samilost kod 
prolaznika i dobiju obilnije darove. Kako čovjek nije gospo- 
dar svoga života, tako nije gospodar ni svojih udova da bi 
mogao po volji s njima raspolagati. 

Dopušteno je odstraniti koji ud samo onda kad se ima 
spasiti cijelo tijelo — život. Udovi su radi tijela, dijelovi su 
radi cjeline, imaju služiti cjelini, pa je zato dobro cjeline više 
vrijedno nego dobro jednoga dijela. Da se spasi tijelo slo- 
bodno je odrezati ruku ili nogu ili koji drugi ud, ako se na 
njemu pojavi rak-rana ili koja druga bolest koja bi mog a 

ugroziti život. ... .. T 

U nekim je državama zakonom uvedena sterilizacija, 
je liječnički zahvat kojim muškarci i ženske postaju neplodni. 
Sterilizacija je dopuštena jedino kad treba spasiti zdravlje 
i život. Kako je za spasenje života dopušteno održati 
noau ili operacijom izvaditi koji unutrašnji ud, tako je za 
očuvanje života dopuštena i ova operacija koja ^ zove ste- 
rilizacija. U svim drugim slučajevima je sterilizacija zabra- 
njena Niti čovjek sam, a niti itko drugi smije dirati u cjelo- 
vitost' njegova tijela. Nikomu nije dopušteno osakatiti ni svo- 
je ni tuđe tijelo. Kako nismo gospodari m svoga m tuđega 
tijela, tako nismo gospodari ni pojedinih udova ni na svom 

ni na tuđem tijelu. . „ 00 , r i_ trtva . t i 

Bolesnim se muškarcima i ženskima m^esavjetovati 
neka se ne žene jer postoji opasnost da ce roditi bolesnu, 
ostalu, nakaznu djecu. Ako savjet ne poslušaju, ženidbu im 
ne može nitko zabraniti, pa m Crkva ni država. 

Sterilizacijom se sprečava rađanje bolesne, zaostale, 
nakazne i nasljedno opterećene djece da ne budu na teret 
ljudskoj zajednici. Ti ljudi zaboravljaju da je konačna svrha 
čovjeka vječni život iza groba, a ne ovaj na zemlji. A sretni 
život u vječnosti mogu postići i nakazni ljudi jednako kao 
i zdravi. A roditelji i svi drugi koji se bave zaostalom djecom, 
kad to čine radi Boga i Bogu za ljubav, stiču velike zasluge 
pred Bogom i pred ljudima. 

»Povrh toga sve što se protivi samom životu, kao što je 
ubojstvo bilo koje vrste, genocidi, pobačaji, eutanazija pa i 
svojevoljno samoubojstvo; sve što povređuje integritet ljud- 
ske osobe, kao što su sakaćenja, tjelesna i moralna mućenja, 
psihološke prisile; sve što vrijeđa ljudsko dostojanstvo, kao 
što su neljudski uvjeti života, proizvoljna hapšenja, deporta- 
cije ropstvo, prostitucija, trgovina bijelim robljem i mla- 

deži; zatim nedostojni uvjeti rada, gdje se s radnicima ne 
postupa kao sa slobodnim i odgovornim osobama, nego kao 
s prostim sredstvima zarade: svi ti i slični postupci zacijelo 
su sramotni već sami po sebi, i dok truju ljudsku civilizaciju 
više kaljaju one koji tako postupaju nego one koji neprav- 
du trpe, i u proturječju su sa Stvoritelj evom čašću.« (Gau- 
dium et Spes, br. 27). 

SAMOUBOJSTVO 

Nitko ne smije sam sebe ubiti makar mu je život težak 
i drugima beskoristan. Samo onaj može uništiti neko biće tko 
ima vlast nad njim. Čovjek nema vlasti ni nad svojim živo- 
tom. Vlast nad čovječjim životom ima samo Gospod Bog. 
Zato samo Gospod Bog smije čovjeku oduzeti život, a nipo- 
što ga ne smije oduzeti sam čovjek. Samoubojstvom vrijeđa 
čovjek najvišu i isključivo Božju vlast na ljudski život. 

Samoubojstvom čovjek si nanosi najveće zlo. Neko veće i 
gore zlo od samoubojstva u naravnom redu ne postoji. Kad 
se čovjek sam ubije, povrijedio je ljubav kojom je po narav- 
nom i Božjem zakonu dužan sebe ljubiti d čuvati svoj život. 
Ta okolnost da mu je život gorak i čemeran, a drugima bes- 
koristan, nipošto ne opravdava samoubojstvo, čovjek je od- 
ređen za vječni život. Nebo je naša konačna domovina. A ne- 
bo se može postići strpljivim podnašanjem zemaljskih jada 
jednako kao i u povoljnim životnim okolnostima, štoviše, ima 
ljudi koje su baš zemaljski jadi osvijestili i k Bogu priveli, 
dok ih je udoban život omekoputio i od Boga udaljio. Prema 
tome samoubojica čini nepravdu Bogu i griješi protiv ljubavi 
samoga sebe. Katolička Crkva kažnjava samoubojicu time što 
mu uskraćuje crkveni pokop. 

Sveto pismo strogo osuđuje ubojstvo čovjeka. »Tko pro- 
lije krv čovječju, njegova se krv ima također proliti od čov- 
jeka« (Post 9, 6). Gospod Bog kaže za sebe; »Ja sam koji 
ubija i oživljava; ja sam koji rane zadaje i opet iscjeljuje. Ni- 
šta se ne ote mojoj ruci« (Pnz 32, 39). Sv. Pavao piše Ri- 
mljanima: »Nijedan od nas ne živi samome sebi i nijedan ne 
umire samome sebi. Jer ako i živimo, Gospodinu živimo, i ako 
umiremo, Gospodinu umiremo. A ako dakle živimo, ili ako 
umiremo, Gospodnji smo« (Rimlj 14, 7 — 9). 

Ima samoubojica, muških i ženskih, koji su si oduzimali 
život radi nesretne ljubavi. Neće te djevojka u koju si se za- 

gledao. Ne smiješ je siliti da te uzme, niti se radi nje smiješ 
ubiti. Strpi se malo, pričekaj. Ima dosta djevojaka na svi- 
jetu. Naći ćeš drugu, možda ljepšu i bolju. Tako će i ženska 
naći muškarca. Netko je bio bogat pa je najednom ostao bez 
svega. Drugi je kroz jednu noć zakartao cijeli imetak. Što 
sad? Nećeš valjda ubijati sam sebe. Priznaj svoje jadno sta- 
nje, okaj krivicu, marljivo radi, a malim se zadovolji, pa ćeš 
već’ živjeti. Netko je počinio veliko pronevjerenje, krađu ili 
zločin. Stid ga je doći među ljude. Ne može podnijeti sramo- 
tu. Radije polazi u smrt. To je krivo. Kad ga nije bilo stid 
učiniti zlo, neka ga nije stid podnositi i kaznu — sramotu. 
Samoubojstvom nije umanjio ni krivnju ni sramotu, nego je 
još dodao novi zločin i novu sramotu sebi i rodbini. Djevojka 
u grešnim odnošajima zanijela dijete. Da se izbavi iz sramote 
naumila je popiti otrov. Zla i opaka pomisao. Jedino što je 
ispravno: Rodi dijete i čestito ga odgoji da bude pošten čo- 
vjek. 

Od svih zala što mogu čovjeka zadesiti u životu samou- 
bojstvo je najveće zlo. Često politički kaznjenici u zatvoru 
štrajkaju glađu. Gladovanjem žele postići da se javnost zauz- 
me za njih pa da se prije oslobode zatvora. Kad se gladuje 
toliko da je ugroženo zdravlje i život, gladovanje je nedopuš- 
teno. A gladovati tako da je radi gladovanja nastupila smrt, 
to je samoubojstvo. Toliko gladovanje je teški grijeh. Glado- 
vati malo, neko vrijeme ili toliko da nije opasno ni za zdrav- 
lje ni za život, to se smije, to je dopušteno. 

Češće se u životu čuje kako ljudi sebi ili drugome žele 
smrt. Razlika je sebi ili drugima nanijeti smrt, i sebi ili dru- 
gomu željeti smrt. Kad je čovjek ubio sebe ili drugoga, nanio 
je Bogu nepravdu jer je pogazio Božje pravo, a kad želi smrt 
sebi ili drugomu, nije povrijedio Božje pravo, nego od Boga 
očekuje da mu Bog pošalje smrt. 

Vrlo je važno pitanje zbog čega si tko želi smrt. Ako že- 
liš smrt da prije dođeš u nebo, ili da Boga možeš savršenije 
ljubiti, ili zato što nakon smrti više ne možeš Boga uvrijediti 

sve su to plemeniti razlozi i veća dobra od zemaljskog 

života. Zbog takvih dobara smiješ smrt željeti i sebi i dru- 
gomu. Žena ima muža pijanicu, propalicu, kartaša, koji je ci- 
jeli život muči i zlostavlja do ludila. U tim jadima bolno uz- 
diše: Dragi Bože, pošalji mi smrt, uzmi me k sebi, da se rije- 
šim svih groznih muka. Želja za smrću opravdana je i dopuš- 
tena, jer je ovakav život veće zlo od same smrti. I samo Sveto 

pismo veli: »Bolja je smrt nego gorak život« (Sir 30, 17). 
Željeti si smrt radi običnih, dnevnih životnih neprilika nije 
dopušteno jer su sve te neprilike daleko manje zlo nego 
smrt. 

Smije dakle čovjek željeti smrt samo onda ako je do- 
bro koje sa smrću postizava veće od života, ili je zlo koje- 
mu se čovjek smrću uklanja gore od same smrti. 


UBOJSTVO NEDUŽNA ČOVJEKA 

Ubojstvo je kad čovjek čovjeku nasilno oduzme život, 
nasilno rastavi dušu od tijela. Kad je govor o ubojstvu čo- 
vjeka, redovito se misli na nedopušteno ubojstvo, na uboj- 
stvo kad se ubije nevina čovjeka. Nevin je svaki čovjek koji 
nije počinio niti kani počiniti zločin zbog kojega bi zaslu- 
žio smrt. 

čovjek je ne samo onaj koji je rođen, koji je došao na 
svijet, nego i plod u majčinoj utrobi, čim se plod začne, 
već je čovjek. Zato je ii svaki hotimični pobačaj ili abortus 
ubojstvo čovjeka, a svi koji su kod pobačaja sudjelovali kriv- 
ci su ubojstva čovjeka. Ubojstvo čovjeka je teški zločin sa- 
mo onda kad je čovjek ubio nedužna čovjeka. Ako životi- 
nja uništi čovjeka, to nije ubojstvo jer životinja nema kriv- 
nje, nije počinila zločin pa nema ni odgovornosti. To je teš- 
ka nesreća jer životinja nije svijesna. 

Među naročito teška ubojstva spada svetogrdno uboj- 
stvo. Ubiti svećenika, redovnika, redovnicu, klerika — nosi 
sa sobom povrh zloće ubojstva i zloću protiv bogoštovlja. 
Duhovne su osobe posebno Bogu posvećene, za Božju služ- 
bu određene. Radi toga su i Bogu posebno drage. Duhovne 
osobe štiti Božji ugled. Isus je — šaljući učenike u svijet — 
rekao: »Tko vas sluša, mene sluša, i tko vas prezire, mene 
prezire. A tko mene prezire, prezire Onoga, koji me je po- 
slao« (Lk 10, 16). Kad je već sam prezir duhovne osobe tako 
težak grijeh, kako je onda težak grijeh ubojstvo! A koliko 
je nevinih i nedužnih duhovnih osoba pobijeno u groznim 
ratnim previranjima. Jao narodima gdje se svećenici ubijaju! 
Krv svećenika past će ne samo na glave ubojica nego i na 
njihovo potomstvo. Kazna za prolivenu svećeničku krv je slič- 
na kazni židovskoga naroda za prolivenu Isusovu krv. 

15 sto tlog traži od čovjeka? 

Među posebno teška ubojstva stavljaju se ubojstva u 
rodbinstvu. Otac ubio sina ili kćer. Sin ubio oca ili majku, 
žena muža ili muž ženu. Brat sestru ili sestra brata. Unuk 
djeda ili baku. Ili kad čovjek ubije koga od bližih rođaka. 
To nije jednostavno ili obično ubojstvo. Ubojica ne ubija o- 
bičnog čovjeka nego čovjeka s kojim ga veže ljubav, štova- 
nje ili poslušnost. Oca i majku treba ljubiti, štovati i slu- 
šati, a svu ostalu rodbinu ljubiti i prema dostojanstvu štova- 
ti. Što je bliža krvna veza, to je grijeh ubojice teži. 

I zvjersko ubojstvo se razlikuje od običnog ubojstva jer 
je popraćeno okrutnošću. Kod zvjerskog se ubojstva ubojica 
naslađuje mukama svoje žrtve; mučeći čovjeka zadovoljuje 
svoje najniže životinjske nagone. 

Nikada nije slobodno izravno ubiti nevina čovjeka. Ni u 
miiru ni u ratu. Ni u dobru ni u nesreći. Ni zdrava ni bolesna. 
Ni slobodna ni zarobljena. Ni lako ni teško ranjena. Ni slaba 
ni jaka. Nema i ne može biti ni razloga ni okolnosti koje bi 
dopuštale izravno ubiti čovjeka koji nije ništa kriv __ 

Nevina čovjeka ne smije ubiti ni pojedinac ni društvo, 
ni vojne ni građanske vlasti, ni pobjednici ni pobijeđeni u 
ratu Uvijek je ubojstvo nedužna čovjeka težak zločin pred 
Bogom i pred ljudima. Bog taj grijeh izrično zabranjuje i 
teško kažnjava. »Tko prolije čovječju krv, njegova se krv 
ima također proliti od čovjeka« (Post 9, 6). »Tko drugo- 
ga udari tako da umre, ima se kazniti smrću« (Izl 21, 12). 

I ljudi u svom zakonodavstvu oduvijek zabranjuju ubojstvo 
nevina čovjeka i taj zločin kažnjavaju smrću. 

Zašto nije dopušteno ubiti nevina čovjeka? Jer je Bog 
gospodar ljudskoga života, a ne čovjek. Ubojica prisvaja se- 
bi Božje pravo i Bogu nanosi nepravdu. Bog kaže: »Ne ubij! 
Ne skrivi smrti nedužnomu i onomu koji je u pravu, jer kri- 
vcu ne dajem pravo« (Izl 20, 13; 23, 7). Ubojica nanosi 
tešku nepravdu ubijenom jer ga je lišio života, najvećeg 
vremenitog dobra. Teško je povrijedio pravo žene jer joj je 
oduzeo muža, životnu utjehu i pomoć. Rascvilio je nejaku 
djecu, jer joj je oduzeo hranitelja i ogorčio život. Nanio je 
nepravdu svima koji su od pokojnika uživali pomoć. Povri- 
jedio je, konačno, i pravo čitave zajednice jer joj je nanio 
štetu oduzevši život jednomu članu od koga je zajednica ima- 
la korist. 

Nihilistički nazor na život olako shvaća vrijednost ljud- 
skog života i poigrava se s ljudskim životima kao da su 

bez cijene. Iza čovječjeg života stoji Božji ugled. Jao onomu 
koji dirne u Božji ugled i povrijedi Božje pravo. 


POBAČAJ 

Pobačaj je nasilno izbacivanje nezrela ploda iz majčine 
utrobe. Prirodni zakon traži da majka čuva plod do potpune 
zrelosti. Kad je plod dozrio, prirodnim putem sam dolazi na 
svijet. To je prirodno rađanje djeteta. Nezreo je plod koji 
nije sposoban za život izvan majčine utrobe. 

Ima slučajeva da dođe do pobačaja bez ičije krivnje. Ni- 
ti je majka sama što poduzela, a niti itko drugi, a pobačaj 
se ipak dogodio. Dogodilo se to nehotice. Nema krivnje — 
nema grijeha. Sličnih primjera ima i u prirodi, često se do- 
gađa da nezrele jabuke, kruške i drugo nezrelo voće padne 
sa stabla samo od sebe. 

Hotimični je pobačaj kad se namjerno ide za t : m, da se 
nezreli plod nasilno izbaci iz majke. U tu se svrhu poduzi- 
maju razna sredstva. Nevjerojatno čim se sve služe ljudi da 
u samoj klici ubijaju ljudske živote! 

Ima krivaca u ovom pitanju koji smiruju savjest da je 
plod bio tek u početku, star jedva nekoliko dana. Tu nema 
isprike ni opravdanja. Čim se plod začeo, već je čovjek. 
Nasilno izbacivanje ploda makar kako rano, ubojstvo je 
nevina čovjeka, »a pobačaj i čedomorstvo užasni su zločini« 
(Gaudium et Spes, br. 51). 

Što više i gore zlo nego ubiti odrasla čovjeka. Odrastao 
čovjek, kad ga je ubojica napao, može se pokajati za grijehe, 
pa je spasio dušu. Ako je izgubio vremeniti život, spasio je 
vječni. Postigao je zadnju, najveću i konačnu svrhu. A poba- 
čeno dijete umire bez sv. krsta, nikad neće Boga vidjeti. Iz- 
gubilo je tuđom krivnjom i vremeniti ii vječni život. 

Odrastao čovjek može biti i nešto kriv. Izazvao je ubo- 
jicu. Ih ubojica misli da mu je nešto skrivio, makar nije niš- 
ta kriv. A siromašno dijete, koje se krije u majčinoj naravi, 
mkomu nije ništa skrivilo, jer je još nesposobno da čini bilo 
omu i bilo kakvo zlo. A ipak pobačajem trpi tešku neprav- 

u, prekida mu se život. Kako su bezdušni svi oni koji su mu 
oduzela život. 

5 Do ^. odasla čovjeka ubija netko tuđi, strani, pobačaj 
e roditelji, otac i majka, koji su mu život dali. Ako je tko 

strani umiješan u taj prljav posao, biva to samo sa znanjem 
i odobravanjem roditelja. Nesretni roditelji ne misle da poba- 
čajem vrše ubojstvo na samima sebi, jer je dijete dio njiho- 
ve naravi, njihov produljeni život. 

Odrastao čovjek, kad ga je ubojica napao, može se bra- 
niti, može pobjeći. Siromašno dijete pod okriljem majčine 
naravi ne može se ni braniti niti kamo pobjeći. Ono je pre- 
pušteno na milost i nemilost majci. Po prirodnom i Božjem 
zakonu očekuje majčinu zaštitu, a majka — mjesto zašti- 
te — sama diže ubojničku ruku na nj. 

I biljke i životinje svoje mlado, svoj plod čuvaju i bra- 
ne, za život svoga podmlatka polažu i svoj vlastiti život. Ko- 
liko je voćaka slomilo grane pod težinom svoga ploda. Koli- 
ko životinja polazi u smrt da sačuva život svome podmlatku. 
Prirodni zakon je isti za sve. Kako biljke i životinje čuvaju 
svoj plod, tako ga je dužan čuvati i čovjek. Zar da čovjek 
mora od životinja i biljaka učiti kako se postupa s podmlat- 
kom? 

Majka koja je počinila pobačaj zove se čedomorka; ona 
je ubila svoje vlastito čedo. 

Tužimo se da teško živimo, da nam je zlo. Zar može Bog 
dati svoj blagoslov obiteljima i narodu gdje se čine toliki i 
tako teški zločini! 

Mi se veselimo svemu što obilno rodi. I kvočki kad ima 
puno pilića. I voćkama kad im se grane savijaju pod bujnim 
voćem. I vinogradu kad je pun sočnoga grožđa. I pšenici kad 
je bogato urodila. To vrijedi i za čovječju rodnost. Treba se 
veseliti djeci, hraniti i uzgajati ih, jačati ljudski život, a ne 
uništavati ga putem zločina — pobačaja. 



SAMOOBRANA 

Svaki čovjek ima prirodno pravo na život i na vlasniš- 
tvo stvari potrebnih za život. Drugi ljudi imaju dužnost pri- 
znavati i poštivati tuđi život i tuđi imetak. Može se dogo- 
diti, da netko nepravedno ugrozi tuđi život i tuđu imovinu. 
Ako nema redovne društvene i građanske zaštite, napadnuti 
ima pravo da se sam brani. To je samoobrana. Svakomu je 
slobodno braniti svoj i tuđi život i u obrani ubiti nepraved- 
na napadača. Zašto? Jer je život nevina čovjeka vredniji ođ 
života nepravedna napadača. Kad se nevini ljudi ne bi smje- 

ikak™ ohzfrV T P k K K d b napadall> ubl J ali 1 pljačkali bez 
ikakva obzira. Time bi bio ugrožen i sam opstanak ljudskom 

društva Zato je dopušteno silu suzbiti silom, makar u obra- 
i 1 sv^zakoni 1ZgUbl Z1VOt ' T ° dopušta j u sva postavljena prava 

Napadne je čovjek koji stvarno napada na tuđi život. Ne- 
vin čovjek nije dužan čekati da napadač doista udari ili opa- 
li, nego smije preteći i prije udariti napadača. Čovjek ima 
prirodno pravo čuvati i sačuvati svoj život. A kako će sačuva 
ti život ako bude skrštenih ruku čekao da ga napadač X 
je? Treba se za vremena trgnuti i silu odbiti silom. 

Obrana života ima biti umjerena. Nevin čovjek u obrani 
smije poduzeti samo ono i onoliko koliko je potrebno da 
odbije napadača i zaštiti svoj život. Nije, dakle, slobodno od- 
mah ubdl na Padaca, ako se napadaj može odbiti na drugi 
nacm. Nije slobodno nastupiti protiv neprijatelja — napa- 
daca dok on nije stvarno napao. Nije ga slobodno ubiti, 
ako ga se može otjerati vikom, pucanjem u zrak ili napada- 
ju izmac! bijegom ili skrivanjem. Nije slobodno napadača 
ubiti, ako ga je za obranu života dosta samo raniti. Tek u 

rio r hnH Jem - S ^ lucaju, gdje nema drugog izlaza za spas života, 
slobodno je ubiti napadača. Ovakva obrana je umjerena o- 

bXariSia S m U k° bram ° Vih savjeta ' n J e g°va je obrana 
dača 8 J h ' kar Je u obrani došlo i do ubojstva napa- 

Mogao bi tko pitati da li se čovjek mora braniti kad je 

fe^Nfcko cl' b£Z g K ijeha dopustiti da g a napadač ubi- 
k ® m J e duzan bramtl P ro tiv nepravedna napadača 

Uh 1 udiT 26 dopUStlti da § a na P adač i ubije. Ima pfemeni- 

umriieU ! J ‘ T aJ K- ^° njeŽnU Savjest da će radi J' e sam i 
kX£' S da UblJU drU . g ° ga 1 oka lj a j u svoje ruke tuđom 
krvi kod spašavanja svoga života. 

Prijeboj 6 bUO duhm ?? i . h osoba koje su se mogle sili odu- 
fo učini X? aapadaj odbltl napadajem i spasiti život. Nisu 
»ucmile .Radije su same pošle u smrt nego da budu uz- 

le noL? 6 Smrt1 ' Svećenici su m °g Ii Pobjeći, ostaviti svo- 
i sutn H sv °J e mjesto službovanja. Nisu bježali. Dočeka- 
nom • • P ° Sh U Smrt ’ a da se nisu Poslužili samoobra- 

azl S T C1 Sl l Se d u aM Savjeta Isusova: ste da je 

opirete z?u N? v ZUb ? ZUb - A ja Vam kažem ' da se ne 
Pruži mu • h g ° ? k ° te tko udar i po tvom desnom obrazu, 

P mu 1 drugl ‘ 1 tko hoće da se parbi s tobom i tvoju ko- 

šuliu da uzme, pusti mu i kabanicu. I ako te tko potjera je- 
dnu milju, idi s njim i druge dvije. Tko _te _ moK daj mu, i 
tko hoće da mu uzajmiš, ne odbij ga« (Mt 5, iOr-At)- 

Stroga pravednost nalaže da bude svatko kažnjen prema 
zlu što ga je počinio. Gdje je zlo veće i kazna da je teža. Iz- 
biti nekomu oko ili zub, težak je prekršaj. Pravda kaže: ne- 
ka bude i kazna žestoka. Ali povrh suhe i stroge pravednosti 
postoji i krotkost koja kaže: Radije podnosi nepravdu nego 
da se osvećuješ. Radije pusti da nepravedni ubije tebe nego 
da se ti osvetiš njemu i ubiješ njega. Mogao si bez grijeha u- 
biti nepravedna napadača, a nisi to učinio nego si dopus 10 
da radije padne tvoj nevin život. To je vrhunac kršćanske 
ljubavi, vrhunac savršenstva. Nešto veće i plemenitije ne a 
se zamisliti. Sveto pismo kaže: »Nitko nema veće ljubavi od 
ove: položiti život za svoje prijatelje« (Iv 15, 13), a pogo- 
tovo za neprijatelje — nepravedne napadače. 


OBRANA DOBARA 

Kako smije čovjek braniti svoj život od nepravedna na- 
padača, tako smije braniti i tuđi život. U krajnjem slučaju, 
gdje nema drugog izlaza, dopušteno je ubiti nepravedna na- 
padača u obrani tuđega i u obrani svoga života. _ 

Iz ljubavi je svaki čovjek obvezan braniti tuđi život. 
Međutim, braniti život stranoga čovjeka iz same ljubavi ri- 
jetko dolazi do izražaja. Zašto? Jer je obrana života redovi- 
to vrlo opasna, a ljubav ne obvezuje braniti tamo gdje bi 

imao veliku neugodnost. v . 

Cesto se događa da dužnost nalaže braniti tuđi život. 
Otac je dužan braniti svoje dijete. Dijete oca i majku. To je 
razumljivo jer ,ih veže krvno srodstvo. Muž je dužan braniti 
ženu jer su nakon vjenčanja muž i žena jedno. Skrbnik je 
dužan braniti svoga štićenika jer zamjenjuje oca. Vojnici su 
dužni braniti domovinu i uz velike teškoće jer ih na to veze 
stroga dužnost. 

Ne samo život nego i druga dobra od većega značenja 
dopušteno je braniti i u obrani ubiti neposredna napadača. 
Sveto pismo izrijekom kaže: »Ako se uhvati lupež kod prova- 
le i bude ubijen, nema tu krivnje za prolivenu krv« (Izl 22, 1). 

Samo zbog veće imovine slobodno je ubiti napadača, a 
ne za kakvu god malenkost. Za jedan dinar, ili kutiju šibica, 

ili kutiju cigareta, za jedan grozd grožđa, ili jabuku, ili klas 
kukuruza ne smije se čovjeka ubiti. Ne smiješ radi svoje 
male štete nanijeti protivniku tako veliko zlo — kao što je 
gubitak života. 

Dopušteno je ubiti muškarca koji hoće silom ženskoj o- 
duzeti njezinu stidljivost. Ima muškaraca, koji su u ovom 
pitanju gori od životinja. A čovjek, razumom nadaren, za- 
boravlja na svoje dostojanstvo. Hoće silom postići ono što 
se daje samo slobodnom voljom i u zakonitom braku. Ženska 
ima pravo i dužnost braniti svoju stidljivost. Ako se ne mo- 
že od nasilja obraniti drukčije, slobodno joj je ubiti napa- 
dača jer je stidljivost ženska veće dobro nego bogatstvo. Me- 
đutim, djevojka nije dužna ubiti napadača da obrani svoju 
nevinost. Borila se, rvala se, učinila je što je mogla da odbije 
napadača. A ako joj je ipak silom oduzeo nevinost, bilo je 
to protiv njezine volje. Ona nema grijeha, pred Bogom je 
nevina, jer se nevinost i poštenje žensko gubi samo slobod- 
nim pristankom. 

U svakidašnjem je životu veliko i teško pitanje obrane 
časti, čast je neprocjenjivo duhovno dobro. U društvu se do 
časti puno drži. Ima ljudi koji će radije izgubiti život nego 
čast. Da obrani čast poći će i u samu smrt. 

U duhu kršćanskog savršenstva, kako ga je Krist Gospo- 
din u nauci izložio i u svom životu ostvario, treba nepravde 
i uvrede ravnodušno podnositi a neprijatelju bez zadovoljšti- 
ne oprostiti. Na savršenstvo smo svi pozvani, svaki u svom 
zvanju treba nastojati da se što više približi najvišem uzo- 
ru savršenstva — Isusu Kristu. Međutim, ljudi često pušta- 
ju s vida vrhunaravne poticaje pa se radije drže čisto narav- 
nih vrednota. Radije se upiru na suhu pravednost nego na 
uzvišenu ljubav. Kad mu netko dirne u čast, pita odmah što 
kaže pravednost, kako će moći osvetiti izgubljenu čast. 

Nije dopušteno ubiti napadača za dobar glas ili čast ni 
onda kad bi se mogla spriječiti nepravda ili povreda časti, a ni 
poslije nanesene uvrede da se natrag dobije dobar glas ili 
čast. Dakle ni prije ni poslije uvrede. Zašto ne? Uvrede se 
časti nanose redovito prostim izrazima, kletvom, pogrdnim 
nazivom, klevetom, ćuškom, udarcem batinom. Kad bi ljudi 
smjeli uvredu klevetom, ćuškom ili udarcem batinom suzbija- 
ti ubojstvom, počinili bi bezbrojne nepravde, ubijalo bi se na 
laku ruku i za što god. Kad bi se radi prosta izraza ili pogrd- 
na naziva smjelo čovjeku život oduzeti, ubojstva bi se dnevno 

neprestano događala u tolikom broju da bi bio u temeljima 
ugrožen i sam opstanak društva. 

Za obranu časti postoje sudovi. Sud kao nepristrana usta- 
nova ima prosuditi da li postoji i u kolikoj je mjeri nanesena 
uvreda časti, pa će prema tome odrediti i zadovoljštinu pov- 
rijeđenoj časti. Uvrijeđeni je čovjek vrlo pristran u prosuđi- 
vanju svoje časti, a prirodni poziv za osvetom slijep. Bojazan 
je da bi uvrijeđeni mogao u osveti ići predaleko. Zato je bolje 
da se suzdrži od osvete i stvar prepusti sudu. 

Za svakog čovjeka, a napose za nas katolike, neka vrijedi 
pravilo: pazi da ne diraš u tuđi dobar glas i u tuđe poštenje. 
Ako si po slabosti koga uvrijedio, nastoj spor što prije izgla- 
diti mirnim putem. Ako je tebe tko uvrijedio, oprosti i zabo- 
ravi uvredu. Pametnije, bolje i časnije je to, nego stvar vući 
na sud. Na sudu dolazi do uzrujavanja, na sudu se gubi vrije- 
me, parnica stoji novaca. Konačno svaki sud preporučuje kao 
najbolje rješenje: nagodite se, izmirite se, a to ste mogli uči- 
niti i bez suda. 


UBOJSTVO ZLOČINCA 

Zločinac je čovjek koji je počinio zlo djelo vrijedno smrt- 
ne kazne. Zločinačka djela narušavaju red u društvu. Opasna 
su za mir u zajednici — bila ta zajednica obitelj ili država. 
Zločinci ruše ćudoredni poredak, krše Božje i ljudske zakone. 
Oni su neprijatelji svoga društva, strah i trepet dobrim, a po- 
ticaj na zlo opakim i nastranim ljudima. 

Zločin je ubiti nevina čovjeka, huliti na Boga i Božje sve- 
tinje, provaliti u crkvu pa razbijati bogoštovne predmete. 
Razbiti svetohranište i obeščastiti svete hostije. Otvoriti i plja- 
čkati grobove, odavati neprijatelju tajne za vrijeme rata. Pali- 
ti kuće, oskvrnjivati nedorasle djevojčice. Zločinci nanose 
ljudskoj zajednici ogromne štete, ugrožavaju sam opstanak 
društva. Zato je društvo dužno ustati na svoju obranu i spre- 
čavati zločince u njihovu zlu radu. 

Sad nastaje pitanje: ima li država pravo u obrani ubiti 
zločinca, ili će u obrani od zločinca mjesto smrtne kazne upo- 
trijebiti koje drugo uspješno sredstvo? Ne bi li možda zatvor 
ili prisilni rad popravili zločinca, pa bi se tako bez smrtne 
kazne zaštitili životi i imovina čestitih ljudi. Ima i danas ljudi 
koji drže da je smrtna kazna nećudoredan čin, da se protivi 
osjećaju čovječnosti. Oni smatraju da ni država nema pravo 

ubiti zločinca. Drugi misle da država ima to pravo ali da je 
smrtna kazna nedostojna napretka našega doba. Oni su uvje- 
reni da ima i blažih sredstava koja će djelovati na ljude da se 
okane zločina i poštuju tuđe živote i imovinu. Mnoge su drža- 
ve uistinu dokinule smrtnu kaznu. Međutim, iskustvo je po- 
kazalo da blaže kazne nisu dovoljne da zaštite ljudske živote 
i njihovu imovinu od zločinaca. Neke su države ponovno uve- 
le smrtnu kaznu. 

Danas je u većini usvojeno mišljenje da je smrtna kazna 
potrebna i dozvoljena. To mišljenje usvaja i katolička Crkva. 
Nauka je katoličke Crkve: Jedino zakonita državna vlast ima 
pravo kazniti zločinca opasnog za opće dobro kaznom smrti. 

Razum opravdava smrtnu kaznu ovako: Pojedini ljudi u 
državi slični su udovima na tijelu. Ako jedan ud na tijelu bo- 
luje od zarazne bolesti i prijeti opasnost da će biti zaraženo 
cijelo tijelo, dopušteno je taj bolesni ud odrezati i ukloniti da 
se spasi tijelo. Tako je i zločinca dopušteno otkloniti da se 
spasi država i društvo. Tko je počinio ubojstvo može se kazni- 
ti smrću da se dade zadovoljština povređenoj pravednosti i 
da se zastraši druge ljude da ne čine zločine. Zamislite kako 
bi izgledalo ljudsko društvo kad se zločinci ne bi bojali strije- 
ljanja, vješanja ili električne stolice? Zločini bi se iz dana u 
dan množili toliko da im se drugim mjerama ne bi moglo stati 
na kraj. Baš to iskustvo da se zločini bez smrtne kazne mno- 
že, ponukalo je Italiju, Francusku i Švicarsku, da se ponovno 
uvede smrtna kazna. 

Na što se ima paziti kad primjene smrtne kazne? Samo se 
uistinu težak zločin smije kazniti smrću. Smrt je najteža kaz- 
na, ne smije se njome kazniti svaki prekršaj nego onaj koji 
nanosi velike štete zajednici. Kad se nekoga okrivljuje zbog 
teškog zločina, treba biti na čistu da je on taj zločin doista i 
počinio. Treba mu na sudu zločin dokazati sigurnim dokazi- 
ma. Tužitelj mora zločin dokazati, a okrivljeniku se mora pru- 
žiti mogućnost obrane. Pusti ga neka se brani. Kad kaže sve 
što ima na duši, što ga je do zločina dovelo, možda neće zlo- 
čin biti tako grozan kako je u prvi čas izgledao. 

Naročito je važno da se na smrt osuđenom dade prilika 
pripraviti se na smrt po propisima svoje vjere. Kad već gubi 
ovaj, da ne izgubi i prekogrobni život. U nazočnosti sveće- 
nika tješitelja redovito se svaki osuđenik sabere, pokaje za 
grijehe i s Bogom se pomiri. Nakon burnog i nesretnoga ze- 
maljskoga života, djelovanjem Božje milosti smiren polazi u 

vječnost. A baš na ovu se okolnost u naše doba često zabo- 
ravlja. Izvršavaju se smrtne kazne a da se koji put ne pušta 
svećenika k osuđenima. 


DVOBOJ 

Dvoboj je dogovorena pojedinačna borba s prikladnim 
oružjem da ubije čovjeka. Pojedinačna borba može biti izme- 
đu dvojice, ali i između više njih tako da na svakoj strani bu- 
de jednaki broj. Svejedno je u koju se svrhu vrši dvoboj: da 
li zato da gledaoci imaju zabavu kao u kazalištu, ili zato da se 
pokaže junaštvo, ili da se dade zadovoljština povrijeđenoj čas- 
ti, ili da se čini radi vježbe. 

Dvoboj je dogovorena borba jer su se stranke dogovorile 
i o vremenu kad će se boriti, o mjestu gdje će to biti, a dogo- 
voreno je i oružje kojim će se boriti. Nije dvoboj ako se dvo- 
jica napiju, posvade i potuku. To je obična tučnjava a ne dvo- 
boj, jer se ta borba odvija bez ikakva sporazuma. Dvoboj se 
vrši puškom, samokresom, mačem, bodežom ili kojim drugim 
oružjem koje je samo po sebi takve naravi da ubija ili teško 
ranjava čovjeka. Kad se dva dječaka počupaju, ili se dva o- 
drasla čovjeka potuku šibama ili batinama, to nije dvoboj, 
jer u takvim tučnjavama ne dolazi redovito ni do smrti ni do 
teških rana. 

Dvoboj može biti javan ili privatan. Javan je dvoboj kad 
se vrši po nalogu vlasti ili zbog općeg dobra. Privatan je dvo- 
boj kad se dvojica pobiju radi svojih osobnih razloga. Svečan 
je dvoboj kad je skopčan sa svečanostima. Stranke su pozva- 
ne pismenim pozivom i nazočni su svjedoci. Običan je dvoboj 
gdje nema nikakvih svečanosti. Borba može biti dogovorena 
tako da traje dok jedan ne padne mrtav ili dok protivnik ne 
bude ranjen, makar i najlakše. 

Privatan dvoboj, ili dvoboj poduzet zbog osobnih razlo- 
ga, nije nikada dopušten. Razlog je u tome što je takav dvo- 
boj zlo djelo. A zlo je djelo jer se protivi prirodnom zakonu. 
Nitko nije gospodar ni svog ni tuđeg života. Ne smiješ dakle 
po svojoj volji izložiti smrtnoj opasnosti a ni teškoj ozljedi 
ni svoj ni tuđi ljudski život. Dvoboj se protivi ljudskom razu- 
mu. Protivnik te uvrijedio. Pozvao si ga na dvoboj. On može 
biti tjelesno jači, u oružju vještiji, pa te u dvoboju još i ubi- 
je. Ne samo da te je uvrijedio, nego te je i ubio. Ne samo da 


n : si dobio zadovoljštinu za nanesenu uvredu, nego ti je uboj- 
stvom nanio još novo zlo, najgore zlo — oduzeo ti je život. 
Ne može, dakle, oružje odlučivati što je pravo a što krivo, tko 
je povrijeđen, i kolika mu se ima dati zadovoljština. To pro- 
suđuje i određuje sud, zakonita državna vlast. Kad bi bilo do- 
pušteno da ljudi sami među sobom obračunavaju i po svom 
vlastitom ukusu kroje pravdu, u državi nastaje nesigurnost i 
nered. 

Katolička Crkva ustaje protiv dvoboja i udara krivce teš- 
kim kaznama. Izopćene su iz Crkve same stranke koje izlaze 
na dvoboj, svi koji kod dvoboja bilo na koji način sudjeluju 
ili pomažu, svi koji dvoboj namjerno gledaju, koji ga dozvo- 
ljavaju, ili ga ne sprečavaju a mogli bi ga spriječiti. 

Javni dvoboj što ga dopušta državna vlast radi općeg do- 
bra nije zabranjen. Dvije države se mogu sporazumjeti da sva- 
ka odabere jednog čovjeka, pa neka se ta dvojica potuku mje- 
sto da se tuku čitave vojske s jedne i s druge strane. Kako se 
u pravednom ratu smije jedna vojska boriti protiv druge, ta- 
ko bi se smjeli boriti pojedinci ili više njih jedni protiv dru- 
gih. Tko od tih pojedinaca pobijedi u dvoboju, pobijedila je 
njegova strana, njegova država, a tko u dvoboju izgubi, izgu- 
bila je njegova država. 

Takav javni dvoboj nalazimo opisan u Svetom pismu. 
Na jednom brdu utaborila se filistejska vojska, a na drugom 
izraelska. Iz filistejske vojske stupi naprijed golem čovjek Go- 
lijat i reče Izraelcima: »Izaberite jednoga između sebe, pa neka 
izađe k meni. Ako može da se bori sa mnom i ako me pogubi, 
mi ćemo biti podložni vama. Ako li ja njega nadjačam i pogu- 
bim ga, onda ćete vi biti nama podanici i služit ćete nam«. 
Golijat je bio div. »Svi Izraelci, koji vidješe toga čovjeka, pe- 
ta jegoše pred njim i prestrašiše se vrlo. Kad se nitko od Izra- 
elaca nije usudio izići na dvoboj s Golijatom, javi se pastir 
David. David je uzeo kao oružje štap, praćku i pet glatkih ka- 
mena. Kad Golijat opazi Davida gdje se približava sa štapom, 
uvrijeđeno reče Davidu: »Zar sam ja pseto da ideš na me sa 
stapom? Hodi amo k meni da dam meso tvoje pticama nebe- 
S ~. m 1 životinjama zemaljskim«. A David odvrati Golijatu: 
»Ti ideš na mene s mačem, s kopljem i sa sulicom. A ja idem 
na tebe u ime Gospoda, Boga vojske Izraelove koju si ti po- 
se brzo maši rukom u torbu, izvadi kamen, za- 
ze ^ 17 i pogodi Golijata u čelo. Golijat padne na 

m J 11, a David izvuče njegov mač iz korica i odsječe mu gla- 

vu. Nakon toga se Filistejci razbježaše, a Izraelci ostadoše po- 
bjednici (1 Sam 17). 

životinje se grabe pandžama, bodu rogovima, grizu zubi- 
ma, lupaju nogama. Njihova je sva snaga u tijelu. One nema- 
ju razuma. Čovjeka resa razum — divna duhovna moć. A ra- 
zum kaže: Sporovi se neka rješavaju mirnim putem — pre- 
govorima i sporazumima, a ne oružjem i grubom silom. 


RAT 

Rat je borba množine protiv druge strane množine, 
poduzeta za opće dobro po odobrenju javne vlasti. Rat nije 
obična tučnjava gdje se tuku pojedinci, ili jedna skupina s 
drugom radi kakvih osobnih razloga. Rat se razlikuje od po- 
bune u kojoj se međusobno tuku pripadnici iste države. Rat 
se razlikuje i od dvoboja. U dvoboju se tuku pojedinci po do- 
govoru, a u ratu se bore velike množine ljudi jedne države s 
velikom množinom ljudi druge države. 

Rat se zove obrambeni rat kad neki narod ili država bra- 
ni svoje pravo, svoju zemlju, svoj opstanak od nepravedna na- 
padaja sa strane druge države ili naroda. Navalni je rat kad 
jedan narod ili država ratuje protiv druge da osveti nepravdu 
sebi nanesenu, ili da dobije natrag koji posjed. 

Nasilni je ili agresorski rat kad jedna država bez ikakva 
razloga napadne drugu državu da prisvoji njezine teritorije. 
U povijesti je bilo više nasilnih ratova pod raznim izgovori- 
ma: proširenje životnog prostora jedne države na račun dru- 
ge, »viša rasa« treba da vlada nad »nižom« itd. 

Rat donosi sa sobom redovito teške i žalosne posljedice. 
Uslijed ratne propagande ljudi su uzbuđeni, strasti se razbuk- 
tavaju, zaboravlja se na ljudsko dostojanstvo, gaze se Božji 
i ljudski zakoni. U ratu ljudi podivljaju, jedni druge okrutno 
ubijaju, zbivaju se nasilja, otimačine, krade se, vara, laže. Ne- 
ma ćudoredne vrline koja ne bi u ratu stradala. Zlo čine oni 
na bojnom polju, a i u pozadini nije bolje. 

U ratu najviše stradaju obitelji, osnovna stanica ljudskog 
društva. Očevi su daleko od obitelji pa se lako dogodi da i 
zaborave na obitelj. Žene su same doma bez muževa, preopte- 
rećene poslom, brigama, a često i neimaštinom. Brzo klonu 
duhom, zaborave se i pođu stranputicom. Djeca su bez nadzo- 
ra i stege, prepuštena sama sebi preko noći podliježu zlu upli- 

vu pokvarene okoline. Podivljala mladež postaje odviše samo- 
svjesna, ne da si ništa reći ni savjetovati. Ratno i poratno 
vrijeme obiluje buntovnicima, razbojnicima, izdajicama, zlo- 
čincima svake ruke. 

I jedna i druga zaraćena strana razumljivo ističu oprav- 
danost svoga stanovišta i dokazuju da vode pravedan rat, pa 
nastoje da i druge dobiju za sebe. Crkva se ne da upreći u rat- 
na kola ni od jedne strane. 

Sve je ove tužne posljedice imala Crkva pred očima kad 
je stavila među svoje molitve: »Oslobodi nas, Gospodine Bo- 
že, od kuge, gladi i rata«. U ratu se uništavaju životi, imovina. 
Polja se ne obrađuju, tvornice ne rade — nastaje glad. Mrtvi 
se ne pokapaju propisno, pa se uslijed toga rađaju zarazne 
bolesti — kao u prvom svjetskom ratu španjolska groznica 
— koja je uništila više ljudskih života nego sam rat. 

U ratu je teško prosuditi tko vodi pravedan rat, a tko no- 
si krivnju za rat. Svaka od zaraćenih strana dokazuje da je 
pi-avo na njezinoj strani. Podanici ni jedne strane nisu mjero- 
davni u prosuđivanju ratne krivnje, jer nemaju uvida u sve 
razloge i povode koji su doveli do rata. 

Modemi rat sa visoko razvijenom tehnikom i raznolikim 
razornim sredstvima, naročito atomskim i hidrogenskim bom- 
bama može da uništi i jednu i drugu zaraćenu stranu. U mo- 
dernom ratu neće stradati samo vojnici nego i civilno nebora- 
čko stanovništvo. S lica zemlje mogli bi nestati čitavi grado- 
vi, a pokrajine i države, male i velike, doživjele bi strahovita 
razaranja. 

Pokojni je papa Benedikt XV predložio za prvog svjet- 
skog rata (1914-1918), da se osnuje međunarodni sud koji će 
pravedno rješavati među državama nastale sukobe. Taj bi sud 
morao imati i mogućnost da kažnjava nepokorne države. Pa- 
pin su prijedlog veselo pozdravili svi ozbiljni i dalekovidni 
ljudi, a napose političari. Nekadanje Društvo naroda i dana- 
šnje društvo Ujedinjenih naroda vuku korijen od Papine za- 
misli, što nam služi na čast. 

Koliko god zaziremo od rata i osuđujemo njegove stra- 
sne posljedice, ipak naš razum ne može reći da je rat uvijek 
zao i da je svaki rat u sebi zlo. Kako je dopušteno čovjeku 
pojedincu braniti svoje pravo od nepravedna napadača i u 
krajnjem slučaju ubiti nepravedna napadača, tako je i državi 
dopušteno braniti svoja, državna prava. Ako ih ne može obra- 
niti drukčije, dopušteno je latiti se i rata. Dopušteno je drža- 

vi da u nuždi ratom poduzme potrebnu obranu i sebi ratom 
pribavi zadovoljštinu. 

Povijest nas uči da je ratova uvijek bilo, da je čitava povi- 
jest ispunjena ratovima, da je bilo ratova dugih, teških, krva- 
vih i vrlo okrutnih. Ali povijest kaže i da je uvijek bilo trije- 
znih i ozbiljnih ljudi koji su zazirali od ratova i sprečavali ih. 
To im služi na čast. 

Danas je pogotovo nužno ustati protiv rata, jer će rat 
— ako do njega dođe — biti krvaviji i okrutniji nego ikoji 
do sada. Novi će rat biti kemijski, bakteriološki i atomski 
rat. Bojazan je da će se u budućem rabiti otrovni plinovi, od 
kojih će stradati ne samo vojnici nego i neboračko pučanstvo. 
Bojazan je da će zaraćene stranke rasipati i podmetati smrto- 
nosne bakterije među vojnike, a vojnici će ih prenositi i me- 
đu pučanstvo u pozadini. A ako dođe do upotrebe atomskih 
i hidrogenskih bombi, s lica zemlje će nestati čitavi gradovi, 
a možda i čitavi mali narodi. »Svaki ratni čin koji ide za uni- 
štavanjem čitavih gradova ili prostranih krajeva zajedno s 
njihovim stanovništvom bez razlike jest zločin protiv Boga i 
protiv samoga čovjeka koji treba odlučno i bez oklijevanja 
osuditi« (Gaudium et Spes, br. 80). 

Neka nas dobri i milosrdni Bog očuva od novoga rata i 
njegovih groznih posljedica! 


MUČENJE ŽIVOTINJA 

Bog je stvorio životinje na korist ljudima, čovjek ima 
veliku i raznovrsnu korist od životinja. Njihovim se mlije- 
kom i mesom hrani, krznom odijeva, perjem grije, lijekovima 
liječi i zdravlje čuva. 

Životinje pomažu čovjeku u radu. Nose teret, voze, oru. 
Ptice razveseljuju čovjeka svojim pjevanjem. Ugodne su oku 
svojim bojama. Psi čuvaju kuće. 

Mnoge životinje potiču čovjeka na kreposti. Pčele i mra- 
vi su uzor marljivosti. I Sveto pismo stavlja mrava za uzor 
čovjeku kad kaže: »Idi k mravu, lijenčino, i postani mudar! 
Ako i nema vođe, ni upravljanja, ni gospodara, ipak se brine 
ljeti za hranu svoju, skuplja sebi jelo u vrijeme žetve« (Izr 
6, 6 — 8). Rode i kvočke su uzor roditeljske ljubavi. Ovce su 
krasan primjer krotkosti i strpljivosti. Kokoti su uzor bud- 

nosti. Čim vide jastreba, posebnim kriješ tanjem daju znak 
pilićima da se sakriju. 

Životinje propovijedaju Božju svemogućnost. Toliko ih je 
po vrstama i broju da su za ljudski um nedokučive. Ovoliko 
i ovakve ih je mogao stvoriti i na životu držati samo svemo- 
gući Bog! 

Mi smo se ljudi dužni brinuti za zdravlje životinja. »Pra- 
vednik se brine za ono što treba živinče njegovo, a u bezbož- 
nika je srce bez osjećaja« (Izr 12, 10). Lijepo je kad se na- 
đu plemeniti ljudi koji zimi pružaju hranu ptxama pjevica- 
ma, bace štogod golubovima, ili za vrijeme visokog snijega 
iznesu krmiva jelenima i srnama. Tko posjeduje životinje 
dužan im je dati nužnu hranu, držati ih čiste i uklanjati od 
njih što bi im moglo škoditi ž'votu. »Ni vrabac ne pada s 
krova na zemlju bez volje Oca nebeskoga«. Kad se Bog to- 
liko brine za sve životinje bez razlike — treba da se i čovjek 
brine za svoje životinje. 

Čovjek ne smije mučiti životinje. Ima ljudi koji postu- 
paju sa životinjama kao da su bešćutne i ne osjećaju boli. 
Kod seljaka se događa da natovaruju na životinje preveliki 
teret koji one ne mogu ni nositi ni vući, pa onda nermlosrd- 
no tuku životinje da se savijaju od boli i muke. Muči živo- 
tinje tko gladnima ne da hrane, a izmučenima odmora. I 
živinče osjeća umor, i ono treba počinka. Mojsijev zakon ve- 
li: »Sedmi dan je dan odmora u čast Gospodu, Bogu tvojemu. 
Tad ne smiješ raditi nikakva posla niti ti ni sin tvoj ili kći 
tvoja, ni sluga tvoj ni sluškinja tvoja, ni stoka tvoja« (Izl 
20, 10). Kuharice muče životinje kad im kod klanja produlju- 
ju ili povećavaju boli više nego što treba. I liječnici muče 
životinje ako im kod pokusa zadavaju više boli nego što po- 
kusi iziskuju. Djeca su često okrutni mučitelji životinja i pri 
tom uživaju. Uvijek je na mjestu opomena: Nemoj iz šale 
ili zabave mučiti životinju. Sjeti se da ona osjeća boli kao i 
ti. 

Nije dopušteno korisne životinje ubijati bez naročita ra- 
zloga. štoviše, korisne životinje treba njegovati i zaštićivati, 
škodljive životinje dopušteno je tamaniti što je više moguće. 
Međutim, ni njih ne smijemo mučiti. 

Sa životinjama ne smije čovjek biti odviše nježan. Od 
te nastranosti boluju mnogi ljudi. Ima ljudi koji više drže 
do svoga psa, mačke, kanarinca — nego do čovjeka. I više 
ce pažnje i novaca žrtv^ati za životinju nego za čovjeka. Ta- 

kvi su slični starim Egipćanima koji su obožavali mačke, bi- 
kove i druge životinje. U našim se danima iskazuje preveli- 
ka pažnja psima, čine to pretjerano muškarci, a još više žen- 
ske. 

Nemoj nikada zaboraviti: Ljudi koji su okrutni ili pre- 
nježni prema životinjama, brzo će postati okrutni prema lju- 
dima. Mali mučitelji životinja obično se razviju u strašne mu- 
čitelje ljudi. Svi su tirani počeli time da su u mladosti okru- 
tno mučili nedužne životinje. Jedan je zločinac pod vješali- 
ma priznao: »Ja sam u mladosti okrutno postupao sa živo- 
tinjama, kasnije sam to činio i sa ljudima; zato sada umi- 
rem na vješalima«. 

Mučitelji životinja zlorabe vlast koju im je Stvoritelj 
dao nad životinjama. Oni su pred Bogom tirani, siloviti lju- 
di, koje će Bog kazniti mukama kojima su oni mučili živo- 
tinje. Areopag, vrhovno sudište u Ateni, osudilo je u svoje 
vrijeme na smrt dječaka koji je s užitkom iskopao prepelici 
oba oka i nakon toga je pustio neka leti. Sud je bio uvjeren 
da se od čovjeka koji već u mladosti ima tako zle sklonosti 
nema ništa dobra očekivati. 

VI. ZAPOVIJED BOŽJA 

UMNAŽANJE LJUDSKOG RODA 

Svuda u živoj prirodi postoje dva spola: muški i ženski. 
U muškom je usađena težnja k ženskom, a u ženskom tež- 
nja k muškom. Kad se muški i ženski spol spoje, donose za- 
jedno plod, podmladak svoje vrste. Bog je odobrio, blago- 
slovio i uzakonio spajanje spolova kad je u zemaljskom raju 
rekao prvim ljudima: »Rađajte se i množite se. Napunite ze- 
mlju i podvrgnite je sebi. Vladajte nad ribama morskim, 
nad pticama nebeskim i nad svakim živim bićem što se mi- 
če na zemlji« (Post 1, 28). 

Težnja je u čovjeku za drugim spolom vrlo jaka, ali ni- 
je neodoljiva. Ta težnja vuče muškarca k ženskoj i žensku 
k muškarcu, ali ne sili. Tjelesni dodir nije nužda nego ovisi 
o slobodnoj volji. Muškarac se slobodno odlučuje da li će 
doći u vezu sa ženskom ili ne, da li će se u bračnu zajednicu 
povezati s ovom ili onom ženskom. Jednako je i ženska pot- 
puno slobodna u odnošaju prema muškarcu. Kako u dru- 
gim pitanjima tako i ovdje čovjek treba da razumom prosu- 
đuje i slobodnom voljom da se odlučuje. Kako se sve drugo 
slobodno čovječje djelovanje ravna i prosuđuje po ćudored- 
nim zakonima, tako i spolni odnos spada u područje ćudo- 
ređa. Ne smiju ni muškarci ni ženske u ljubavnom pogledu 
raditi što bi htjeli, nego su se dužni ravnati po prirodnom, 
Božjem, crkvenom i građanskom zakonu. 

Spolni je nagon sam u sebi dobar jer ima dobru, pleme- 
nitu svrhu: donošenje ploda, rađanje djece. I ugodnost koja 
je skopčana s ljubavnim težnjama, i sam ljubavni užitak je 
dopušten i dobar kad se vrši u zakonitom braku i na priro- 
dan način, jer donosi na svijet dijete. To da je spolni nagon 
vrlo jak i ljubavni užitak vrlo velik ima svoju dobru svrhu: 
da roditelji lakše snose teret rađanja i uzgajanja djece. 

U spolnom životu su muškarac i ženska potpuno jedna- 
kopravni. Razlika je među njima u tjelesnom pogledu. Muš- 
karac je tjelesno jači i za vanjski nastup sposobniji, ženska 
je tjelesno slabija i nježnija ali je sposobnija za kućne po- 
slove i odgoj djece. U ćudorednom pogledu nema razlike, 
što je dopušeno jednomu, dopušteno je i drugomu. Što je 
zabranjeno ženskoj, zabranjeno je muškarcu. Krivo imaju 
muškarci kad misle da su samo djevojke dužne s ljiljanom 

16 Sto Bog traži od čovjeka? 

u ruci dolaziti na vjenčanje, a mladići si smiju i prije^ bra- 
ka priuštiti ljubavne užitke. Ne tako. I mladići su dužni s 
ljiljanom u ruci dolaziti na vjenčanje, stupati u brak nevini. 
Krivo je kad muškarci drže da su samo žene dužne biti u 
braku vjerne, a muževi da si smiju izlaziti i izvan bračne o- 
grade. Bračna ograda ograđuje obojicu jednako i na vjernost 
su obvezani muževi kao i žene. 

Najprirodniji poziv ženske je tjelesno materinstvo u za- 
konitom braku. U braku dolaze ženske sile i sposobnosti do 
najvećega izražaja. U braku i u obitelji je ženino pravo polje 
djelovanja. Brak i obitelj — to je ideal i ženske i muškarca. 
Današnje brojne rastave vode obitelj u propast. Svaka ra- 
stava je jedno ugaslo obiteljsko ognjište. Ljudi dobivaju vri- 
jednost po vršenju svojih dužnosti. Savjesno vršenje staleš- 
kih dužnosti čini čovjeka uglednim pred ljudima i zaslužnim 
pred Bogom. A oženjenima je prva dužnost rađanje i uzga- 
janje djece. Vrše li savjesno ovu dužnost, izvršili su svoj ži- 
votni poziv. Zanemare li ovu dužnost, i sve drugo što su uči- 
nili, malo vrijedi. 

»U krajnjoj liniji, stvar je roditelja da, dobro promisliv- 
ši, odluče kolik će biti broj njihove djece, uzimajući na sebe 
odgovornost pred Bogom, pred samim sobom, pred djecom 
koju su već rodili, pred zajednicom kojoj pripadaju, slijede- 
ći glas svoje savjesti, prosvijetljene Božjim zakonom i potpo- 
mognute pouzdanjem u Boga.« (»Populorum progressio«, 
br. 37). 


ŽENIDBENI STALEŽ 

Katolička Crkva traži od svojih duhovnih osoba: svjeto- 
vnih svećenika, redovn'ka i redovnica da žive samotno 
izvan ženidbenog staleža, to znači u celibatu. I u svijetu ima 
muškaraca koji se ne žene, i ženskih koje se ne udaju, već 
žive samotno — u celibatu. Od duhovnih se osoba traži ce- 
libat da budu riješene bračnih i obiteljskih briga, i da se mo- 
gu posve posvetiti Bogu. Svjetovne osobe imaju opet svojih 
razloga zašto više vole samotni nego bračni život. Ako je 
kod svjetovnih osoba razlog samotnom životu da se mogu 
više žrtvovati za Boga i dobro ljudskoga društva, razlog je 
opravdan: samotni život ima plemenitu svrhu. Ako zaziru od 
braka zato da mogu pustopašno živjeti, imati ljubavne užitke 

a ne snositi posljedice, ne rađati djece, onda je to kukavič- 
luk, čovjeka nedostojan, a pred Bogom grešan. 

Stoji to da nema nijednog zakona ni prirodnoga, ni Bo- 
žjega, ni crkvenoga, ni građanskoga koji bi zapovijedao že- 
nidbu. ženidba se može savjetovati, ali se ne smije zapovije- 
dati. ženidba kod muškarca i udaja kod ženskih — stvar je 
osobne slobode. Muškarci se žene i ženske udaju jer ih na to 
nuka priroda. U braku će iza sebe ostaviti potomstvo. U bra- 
ku će smirivati ljubavne požude. U braku će jedan drugo- 
mu biti utjeha i pomoć. Muž će tješiti ženu, žena muža. U 
bolesti će muž biti na pomoć ženi, žena mužu. Muž će priv- 
vređivati izvan kuće, a žena u kućanstvu, pa će lakše živjeti 
zajedno nego bi živjeli svaki sam. Lakše će životni teret no- 
siti dvojica nego jedan sam. U braku muž upotpunjuje ženu 
a žena muža. Sveto pismo kaže: »Padne li jedan, digne ga 
opet drug njegov. A teško samomu ako padne. Nema dru- 
goga da mu pomogne podići se. Ako tko i može nadjačati je- 
dnoga, dvojica će mu odoljeti« (Prop 4, 10—12). 

Kad se netko odluči za ženidbu, treba je sklopiti kako 
to traži prirodni zakon. Priroda traži da u isto vrijeme budu 
u braku samo jedan muškarac i jedna ženska i zajednica nji- 
hova da bude nerazrješiva do smrti jednoga ili drugoga. Muž 
ne može imati više žena, ni žena više muževa. Muž ne može 
ostaviti ženu dok je živa, a ni žena muža dok je živ. To je 
nauka prirodnog reda, a katolička Crkva tu nauku samo po- 
tanje i jasnije tumači i stavlja u zakone. Kako bi to izgle- 
dalo kad bi muž imao više žena? Grizle bi ga dokle ga ne 
bi prije reda spremile u grob. A žena sa više muževa? Ta 
bi bila svačija i ničija, a muževi bi se tukli radi nje kao što 
se u prirodi tuku mužjaci radi ženke. Zar nije ljepše kad 
muž i žena u miru i ljubavi vjerno žive kroz cijeli život, ne- 
go kad se svađaju i bježe jedan od drugoga? Reći ćete: ljep- 
še je kad su dobri i vjerni i cijeli život zajedno žive u ljuba- 
vi. A baš to što je lijepo i plemenito, dobro i korisno, nalaže 
prirodni zakon a po njemu i katolička Crkva. 

što je u braku dopušteno, a što zabranjeno? Dopušteno 
J e vršiti bračni čin kako ga propisuje prirodni zakon. »Zato 
su čini kojima se supruzi intimno i čisto sjedinjuju časni i 
dostojni« (Gaudium et Spes, br. 49). Priroda traži da se 
ljubavni čini vrše tako da može doći do začeća djeteta. U 
braku je dopušteno i sve što dovodi do bračnog čina. To su 
međusobni doticaji. Zabranjeno je vršiti bračne čine tako da 

ne može doći do začeća djeteta. Sprečavanje začeća je teški 
ili smrtni grijeh. Savjetnici koji savjetuju ili preporučuju 
ograničeni broj djece, loši su savjetnici, ne smije ih se slu- 
šati. Bog koji je dao zakon da se djeca rađaju već će se po- 
brinuti da će djeca imati od čega i živjeti. 

Kad je žena u blagoslovljenom stanju, treba da se kloni 
svega, što bi moglo nauditi začetom djetetu. »Zato treba već 
od početka najbrižnije štititi život djeteta, a pobačaj i če- 
domorstvo užasni su zločini« (Gaudium et Spes, br. 51). Tre- 
ba se čuvati teškoga posla, srdžbe, uzrujavanja, velike žalo- 
sti. Muž treba da je u to vrijeme naročito pažljiv i obazriv 
prema ženi, da uklanja od nje sve što bi je moglo živčano ja- 
če potresti i škoditi joj zdravlju. Obojica neka se mole Bogu 
da se dijete rodi živo i zdravo. Zdravo i bistro dijete neobič- 
no je velik Božji dar. Taj dar znadu pravo cijeniti tek oni 
roditelji koje je zadesila nesreća da imaju nakazno dijete. 

Dijete treba što prije krstiti. Ne samo ono koje je rođe- 
no živo i zdravo, nego i nakazno, pa i ono koje je došlo bilo 
s kojeg razloga prije na svijet. Kad se dijete rodi živo i zdra- 
vo, krsti ga redovito svećenik u crkvi. Ako je dijete slabo, 
pa je bojazan da bi moglo prije umrijeti nego se dođe do 
svećenika, treba da ga krsti tko od bliže okoline. 


ČISTOĆA 

Svaki je muž ponosan ako je dobio za ženu nevinu dje- 
vojku. A s ponosom ističe i žena mužu da je u brak stupila 
nevina. I žena je ponosna ako je dobila za muža sačuvana, 
čista i nevina mladića. Takav muž će ženi često i ponosno 
naglasiti da je dobila nevina i poštena muža koji joj je na 
čast. Mladići mogu biti najraspušteniji, ali kod stupanja u 
brak svaki nastoji da dobije za ženu čestitu, poštenu i nevi- 
nu djevojku. I djevojke mogu prije braka biti kojekakve, 
ali kad se koja udaje, ljubomorno pazi da dobije čestita, u- 
gledna i nevina muža. 

Život pokazuje da su čisti i nevini mladići i čiste i nevi- 
ne djevojke uvijek bile u visokoj cijeni. I danas, makar ima 
ljudi koji kažu da ne trebaju ni Boga ni vjere ni ćudorednih 
vrlina, više vrijede čestiti nego pokvareni mladići, više se po- 
štuju nevine nego pale djevojke. S jedne strane viču protiv- 
nici kako je katolička Crkva zastarjela sa svojim načelima 


o čistoći i nevinosti, a na drugoj strani za svoje sinove traže 
nevine djevojke i za svoje kćeri nevine mladiće. Kolika ne- 
dosljednost! 

Opravdano sude muškarci: ako je djevojka došla u brak 
nevina, bit će i u braku vjerna, bit će brak sretan. Ako je 
prije braka bila bez časti i poštenja, ni u braku neće biti 
bolja. Jao mužu koji je dobije za ženu! I ženske imaju pravo 
kad sude: Čestit, pošten i nevin mladić — bit će takav i 
muž. Skitnica i propalica kao mladić — neće biti ni muž 
bolji. 

Sto iz toga slijedi? Treba svu moguću pažnju posvetiti 
mladeži muškoj i ženskoj da časno sprovode mladost, da 
nevini dolaze u brak. U odgoju djece prvo mjesto zauzima 
roditeljski dom. Majčini savjeti, pouke i dobri primjeri osta- 
lu djed u lijepoj uspomeni kroz cijeli život. Ozbiljan, tri- 
jezan i razborit otac uči djecu marljivo raditi, držati se re- 
da i zapta, skromno živjeti, vjerske dužnosti vršiti, poštivati 
starije, osjećati za Crkvu i domovinu. Čestiti roditelji budno 
paze da dijete nikad ne čuje u obitelji ružne riječi, ni pro- 
sta govora, i kletve. Kad roditelji primijete da je dijete među 
drugom djecom poprimilo koji ružni izraz ili se nečedno 
vlada, dijete će ozbiljno poučiti. Ne koristi li dobra riječ, 
dijete će ukoriti, a prema težini prekršaja i kazniti. Vrlo je 
važno što djeca čitaju. Lijepa knjiga oplemenjuje dječju 
dušu, a zla je knjiga, napose prljavi romani, otrov za mladež. 
Na mladež loše djeluju pustolovne kino-pređstave. Svaki će 
roditelj, a jednako učitelj i odgojitelj, prije dobro prosuditi 
da li je ova ili ona kino-predstava korisna za dijete, pa tek 
onda dopustiti da je dijete vidi, a neće pustiti djecu na svaku 
predstavu. 

Djeca treba da nauče molitve i kršćanski nauk. Treba 
ih priučiti da se rado i pobožno mole Bogu, da se češće ispo- 
vijedaju i pričešćuju. životna je borba vrlo teška. Da se čo- 
vjek održi na visini ljudskoga dostojanstva nisu dosta narav- 
na sredstva — treba pomoć odozgo — s neba, od Boga. A 
Bog daje svoju pomoć po molitvi i pobožnim primanjem 
svetih sakramenata. 

Kad djeca ponarastu i dođu u mladenačko doba, treba 
izbjegavati zlo društvo. Grešna prilika — zli mladići, pokva- 
rene ženske zlo djeluju i redovito kvare dobre mladiće i če- 
stite djevojke. Zajedničke igre mladića i djevojaka, izleti, 
sastanci bez nadzora starijih, zajedničko kupanje — često 

dovode do žalosnih posljedica — do ćudorednoga pada mla- 
dića i djevojaka. Roditelji su dužni bdjeti nad djecom i pa- 
ziti kamo sinovi i kćeri zalaze, s kim se druže, kakvim se ide- 
jama bave, na što troše vrijeme. Kad primijete da nešto nije 
u redu, treba da opominju, karaju i kude zlo djelo. Savij 
drvo dok je mlado! Neka znadu sinovi i kćeri, mladići i dje- 
vojke: sve što se poduzima u vezi s njima, čini se samo za 
njihovo dobro. 


ŠTO ZABRANJUJE ŠESTA BOŽJA ZAPOVIJED? 

U šestoj Božjoj zapovijedi zabranjuje Gospod Bog sve 
što može povrijediti vlastitu ili tuđu nevinost. 

Sv. Pavao opominje prve kršćane: »A bludnost i svaka 
vrsta nečistoće ili požude neka se i ne spominje među va- 
ma/kao što se pristoji svetima! Ni prostaštvo, ni ludorije, ni 
dvosmislene šale — što sve nije na mjestu — već radije za- 
hvaljivanje! Jer ovo znajte dobro: nijedan bludnik, nijedan 
nečisti . . . nema dijela u Kristovu, Božjem kraljevstvu!« 
(Ef 5, 3—5). 

Zabranjene su misli i želje koje kaljaju nevinost. Ne- 
čiste su misli zabranjene jer vode čovjeka na nečista djela. 
One su slične iskri koja je uzrok velikoj vatri. Nečiste misli 
— veli sv. Grgur Veliki — treba odmah ukloniti. Inače će 
se razbuktati u čovjeku kao vatra u slami koja se više ne da 
ugasiti. Sv. Jeronim ispoređuje nečiste misli sa zmijom, čim 
se zmija pokaže, treba joj odmah stati na glavu. Ne učiniš li 
to, ona će te ubosti i uštrcati smrtonosni otrov. Zle se misli 
uklanjaju tako da se pažnja svrati na nešto drugo, ili da se 
čovjek pomoli Bogu kad primijeti nečistu napast. Zle misli 
donose smrt duši. Ako nečiste misli odbijamo, nema grije- 
ha. Netom na njih pristajemo i njima se naslađujemo, poči- 
nili smo grijeh. 

Iz nečistih misli, koje ne odbijamo, rađaju se zle težnje 
ili želje za grijehom. Kako iz korijena niče stabljika, tako iz 
želje djelo. Želja je čin volje i jednako je grešna kao i djelo. 
Isus Krist je rekao: »čuli ste da je kazano: Ne čini prelju- 
be. A ja vam kažem da svaki koji promatra s požudom ženu, 
već je učinio s njome preljubu u srcu svomu« (Mt 5, 27 — 28). 

Zabranjene su ružne riječi. Ljudi koji se služe sramot- 
nim riječima sigurno imaju nečistu savjest. Nemoguće je 

zamisliti čovjeka koji se služi ružnim izrazima da bi u duši 
bio čist. Sv. Jeronim upozoruje: Komu se sviđaju sramotne 
riječi, taj nije daleko od sramotnih čina. Jezik je mali ud 
sličan maloj vatri koja sažeže ogromnu šumu. »Od oštrice 
mača pali su već mnogi, ali ih je još više palo od jezika« 
(Sir 28, 18). 

Zabranjena su ružna djela koja kaljaju čistoću. Ružna 
se djela razlikuju s kime su učinjena. Teški je grijeh kad ih 
čine slobodne osobe. Teži je grijeh kad to čine oženjene oso- 
be izvan braka. To je preljub. Još je teži grijeh kad to biva 
među rođacima. Takav grijeh se zove rodoskvmuće. Među 
najteže grijehe spadaju grijesi protiv naravi. Takvi su grijesi 
ružni čini što ih čovjek čini sam sa sobom, ili dvije osobe 
istoga spola, a najgori je ružni čin sa životinjom. 

Treba se čuvati drskih pogleda na osobe drugog spola. 
Bog nam zabranjuje nečedne poglede da nas sačuva od gri- 
jeha. Bog postupa s nama poput mudra oca koji ne da dje- 
tetu nož u ruke jer bi se dijete nožem ranilo. Kralj David je 
s krova svoga dvora nečedno promatrao ženu Urijinu u su- 
sjednom dvorištu. Posljedice? Pozvao je tu žensku k sebi i 
s njom sagriješio. Počinio je preljub. Nakon toga dolazi k 
Davidu prorok Natan i kara Davida zbog teškog grijeha. Da- 
vid je gorko oplakao grijeh i tom zgodom ispjevao tužni psa- 
lam: »Smiluj mi se, Bože, po velikom milosrđu svome« — 
koji se pjeva kad se mrtvac prati na ukop. 

Gledanje nečednih slika škodi čistoći još više nego pro- 
sti razgovori. Jače naime na dušu djeluje ono što oko gle- 
da, nego ono što uho sluša. Budno treba izbjegavati gledanje 
nepristojnih predstava u kazalištu i kinu. Nevinost godina- 
ma čuvana može zauvijek pasti u blato, i u blatu ostati na- 
kon jedne nečedne predstave u kazalištu ili kinu. 

Sveto pismo spominje da je Bog radi nečistih grijeha 
spalio ognjem s neba gradove Sodomu i Gomoru. »I uništi 
te gradove, svu nizinu sa svima stanovnicima tih gradova i 
sve što je raslo na poljima« (Post 19, 25). Međusobne težnje 
muškarca k ženskoj i ženske k muškarcu dane su radi rađa- 
nja djece, što god se protivi rađanju djece zlo je i grešno i 
Bog to teško kažnjava. 

VII. ZAPOVIJED BOŽJA 

PRAVO NA VLASNIŠTVO 

Čovjek treba zemaljska dobra za uzdržavanje svoga živo- 
ta. Među ta dobra spadaju: hrana, odijelo, stan, novac, ku- 
ća, zemljište, knjige, oruđe i drugo. Budući da je to čovjeku 
potrebno ima pravo da sve to steče na zakoniti način i po- 
sjeduje kao osobno vlasništvo. 

Kao što priroda daje čovjeku pravo i nalaže dužnost da 
uzdržava i čuva svoj život do Božje volje, tako mu daje i 
pravo da stiče vremenita dobra koja su potrebna za uzdr- 
žavanje života i da ih posjeduje kao svoje vlasništvo. Pri- 
rodno pravo nuka čovjeka da se pobrine ne samo što treba 
ovaj čas, danas, nego da privrijedi i za starost, za bolest, za 
slučaj nesreće. Pametan i razborit čovjek treba da misli i 
na to kako će djecu postaviti na noge. Jedno će dijete da- 
ti u zanat, drugo će školovati. Doći će vrijeme kad će ženiti 
sinove i udavati kćeri. Za sve to treba vremenitih dobara ko- 
ja će dopuštenim sredstvima steći i brižno čuvati kao vla- 
sništvo. 

Zamislite čovjeka koji nema ništa svoga. Taj je nepre- 
stano zabrinut gdje će dobiti koricu kruha ili komad odijela, 
ili gdje će noć prespavati. Neprestano je u strahu kako će 
danas proživjeti, komu će sutra pasti na teret. Što onda ako 
se komu zamjeri pa ga ne primi u službu ili ga iz službe ot- 
pusti. Taj neprestani strah, ta grozna neizvjesnost ubija u 
čovjeku volju za život. Takva čovjeka ništa ne veseli: ni ovaj 
ni prekogrobni život. Takav ne radi s voljom, ne moli se Bo- 
gu, ne znači ništa u ovom životu, a ne brine se ni za drugi 
jer mu je životna neizvjesnost i nesigurnost utukla svaki ži- 
votni polet. 

Već je prvim ljudima u raju zemaljskom rekao Gospod 
Bog: »Napunite zemlju i podvrgnite je sebi!« (Post 1, 28). 
Obrađujte zemlju, privređujte, skupljajte imovinu, osiguraj- 
te si život, što ste poštenim radom privrijedili, to je vaše, 
s time ćete po svojoj vlastitoj volji raspolagati. Već prvi si- 
novi Adamovi imaju svaki svoje vlasništvo. Abel je pastir, 
Kain ratar, Abel se bavi stočarstvom, Kain poljoprivredom. 
Svaki ima svoje zvanje, svoje vlasništvo. Kad prinose Bogu 
žrtve svaki prinosi i daruje od svoga vlasništva, što kažu 


povijest i etnologija? Gdje god ima ljudi, bili oni obrazovani 
ili zapušteni, svi znadu za osobno vlasništvo, svaki znade za 
razliku: ovo je moje, a ono tvoje. Svi narodi imaju zakone 
koji štite privatno vlasništvo i kažnjavaju povredu privat- 
noga vlasništva. 

Zajednica ima pravo da intervenira i stavi ruku na vla- 
sništvo stečeno nepravdom, krađom, prisvajanjem ili kojim 
drugim načinom 

Nakon istočnoga grijeha, kad je ljudska narav oslabila i 
ljudi su više skloni na zlo nego na dobro, još je više potreb- 
no osobno vlasništvo. Gdje nema privatnog vlasništva na- 
staju neprestane svađe i tučnjave. Cesto se rođena braća ne 
slažu i ne mogu u zajednici živjeti; dijele se i svaki hoće ima- 
ti svoje privatno vlasništvo. 

Osobno vlasništvo je plemeniti podstrek za rad. Kad je 
čovjek svjestan da će raspolagati s onim što svojim radom 
privrijedi, radit će marljivo i savjesno, i nastojati da što više 
privrijedi. Ako pak čovjek ne raspolaže sa plodovima svoga 
rada, radit će bez volje i veselja. 

Konačno, gledamo prirodu. Biljka svaka svojim korije- 
njem vuče hranu iz zemlje za sebe, a ne za drugu biljku. Sva- 
ka ptica gradi gnijezdo sebi, a ne drugoj. Tako po prirodnom 
zakonu svaki čovjek radi za sebe, a plodovima svoga rada 
želi sam raspolagati. Kako je ustanova prirodnoga zakona 
obitelj i država i vlast u državi, tako je ustanova prirodnog 
zakona i osobno vlasništvo. Boriti se protiv privatnog vlasni- 
štva znači boriti se protiv ljudske naravi, znači u temeljima 
ugrožavati ljudsko društvo. 

»Međutim, privatno vlasništvo nije ničije bezuvjetno i 
apsolutno pravo. Nitko nije ovlašten da zadržava za svoju 
isključivu upotrebu ono što prelazi njegove potrebe, dok 
drugi nemaju ni ono nužno. Jednom riječju, pravo vlasništva 
ne smije se nikada ostvarivati na štetu zajedničkog dobra; 
takva je nauka crkvenih otaca i velikih teologa. Gdje dođe do 
sukoba između stečenih privatnih prava i iskonskih potre- 
ba zajednice, dužnost je državne vlasti da se trudi oko nje- 
& o\a i ješavanja, uz aktivno sudjelovanje građana i socijalnih 
grupa« (Populorum progressio, br. 23). 

KAKO SE STIČE VLASNIŠTVO 

Zakoniti putovi kojima se stiče osobno vlasništvo jesu 
rad i darovanje. 

Čovjek je stvoren za rad kao ptica za lijet. Nedostojno 
je zdrava čovjeka da ne radi. Takav čovjek nije vrijedan da 
živi. Sveto pismo kaže: »Tko ne radi, neka i ne jede«. 

Bog je u svojoj providnosti odredio tako da zemlja daje 
svoje plodove samo onomu koji je obrađuje. Bez oranja i 
kopanja, bez sjetve, bez truda i žuljeva nema berbe, plodova 
ni plaće. Ni zemlja nije nastala sama od sebe, a ni sredstva 
za uzdržavanje života ne niču sama od sebe iz zemlje. Zemlja 
je djelo Božjih ruku, a plodovi zemlje, životna sredstva, plo- 
dovi su naših ljudskih ruku. Tko zemlju obrađuje ima pra- 
vo na njezine plodove. Oduzeti zemlju čovjeku, koji u znoju 
svoga lica obrađuje zemlju, grijeh je protiv svake pravedno- 
sti. štoviše, Bog nagrađuje i životinju za njezin rad kad ka- 
že: »Ne zavezuj volu usta kad vrši!« (Pnz 25, 4). 

Bog je stvorio zemlju i ljude na zemlji. Sve stvoreno je 
Božje djelo. Zato Sveto pismo zove zemlju i ljude, pa i cijeli 
svemir, vlasništvom Božjim. Plodovi našega rada, djela na- 
ših ruku osobno su vlasništvo. Leon XIII umno veli: Plod 
rada je pravno dobro onoga koji je posao izvršio. 

Osobno se vlasništvo stiče i darovanjem. Iz ljudske na- 
ravi izvire plemeniti osjećaj da ljudi jedan drugomu daju 
darove. Otac daje svoju imovinu djeci, prijatelj prijatelju, 
rođak rođaku. Ima dobročinitelja koji poklanjaju svoju imo- 
vinu stranoj osobi a da s njom nemaju nikakvih rodbinskih ni 
prijateljskih veza. Dobročinitelji su koji posvoje tuđe. dijete 
i čine ga baštinikom svoje imovine. Oporuke i nasljedstva 
postoje u ljudskom društvu otkada postoje i ljudi na ze- 
mlji. štoviše, i prirodni i ljudski zakoni stavljaju na srce 
svima koji što posjeduju, neka za vremena načine oporuku 
i točno naznače što komu ostavljaju iza smrti da ne bude 
nepotrebnih svađa. Tko je primio dar ili naslijedio imovinu 
vlasnik je te imovine, raspolaže s njom po svojoj volji. 

Vlasništvo se sticalo osvajanjem i zaposjedanjem još 
ničijega zemljišta. Tako još i danas postaje vlasnik gljiva 
onaj tko ih je u šumi nabrao. Vlasnik je mjesta u gostioni- 
ci, kinu, kazalištu ili na željeznici onaj tko je prvi zaposjeo 
slobodno mjesto. 


Prirodni zakon kaže: Čovječe, radi marljivo, štedi, pazi, 
čuvaj imovinu, što si poštenim radom privri jedio, to je tvo- 
je, ti si vlasnik te imovine, s njom raspolažeš kako hoćeš. 
Kad si od nekoga dobio dar, ili naslijedio imovinu od rodi- 
telja, rodbine ili koga dobročinitelja, to je tvoje vlasništvo, 
tvoja svojina koju možeš prodati ili pokloniti komu hoćeš. 

Kod sticanja imovine treba paziti da se stiče časno i po- 
šteno, da sve bude po zakonu prirodnom i Božjem. Osobno 
vlasništvo treba poštivati. Nas boli kad bi u našu imovinu 
netko dirao i nepravedno nam je oduzeo. Tako boli i drugo- 
ga kad bismo mi nepravedno dirali u njegovu imovinu. Zato 
kaže prirodni zakon: što ne bi ti htio da tebi drugi čini, to 
nemoj ni ti njemu činiti. Ovo je pravilo sveto i nepogrešivo. 
Tko ga se vjerno drži nikad neće pogriješiti. 

Kako bi izgledalo ljudsko društvo kad bi ljudi smjeli 
dirati u tuđe vlasništvo kako bi se komu svidjelo! Tada bi 
se neprestano kralo, otimalo, ljudi bi jedan drugoga ubijali, 
događala bi se bezbrojna razbojstva. Nikada nitko ne bi bio 
siguran za svoju imovinu. Ljudi bi živjeli u neprestanom 
strahu od tatova i razbojnika. Među ljudima ne bi bilo ni- 
kada m'ra. 

Svakomu je dopušteno sticati imovinu poštenim nači- 
nom koliko više može. Sveto pismo kaže: »Bolje je davati, 
nego primati«. Bolje je i ugodnije da imaš pa možeš i dru- 
gomu dati i pomoći, nego da si siromah, bijednik koji mora 
moliti pomoć od drugoga. 


KRAĐA 

Tuđe se vlasništvo oštećuje krađom. Krade tko odno- 
si tuđu imovinu potajno, a protiv opravdane volje vlasnika. 
Tat je tko je svjestan da je stvar tuđa i uzima je sebi na ko- 
rist a da gospodar za to ne zna. 

Kažu da svraka krade i sakriva sve što se sjaji. Zato je 
zovu slikom čovjeka tata. Sveto pismo spominje da je Juda 
bio tat. On je nosio kesu i spremao u nju darove što bi dobri 
ljudi darovali za Isusa i apostole. Međutim, potajno je iz ke- 
se uzimao za sebe i time postao tat. Bio je lakom, gramzljiv 
za novcem. Gramzljivost ga je tako daleko zavela da je za 30 
srebrenika prodao i samoga Učitelja — Isusa Krista. 

Nijedan grijeh nije među ljudima toliko raširen i tako 
općenit kao krađa. Novine se u zadnje vrijeme gotovo u sva- 
kom broju tuže na kriminal u privredi. Krade se na veliko 
zajednička, narodna imovina, a ljudi puno kradu i jedan 
drugomu. Gdje je uzrok tim nečasnim pojavama? S jedne 
strane prirođena slabost — gramzljivost, lakomost, nezasit- 
nost ljudske naravi kad se radi o imovini. S druge strane 
veliki zahtjevi, lagodan i pustolovan život. Ima ljudi koji bi 
htjeli na veliko živjeti a ništa ne raditi, a to nikako ne ide 
zajedno. Da se ipak namaknu sredstva za takav život posiže 
se i za krađom. 

Kad bi ljudi više poštivali Boga i po vjeri živjeli, ne bi 
ni izdaleka bilo toliko krađa. Ljudi koji po vjeri žive, ne 
kradu. Svjesni su da je krađa zlo i sramotno djelo. Boje se 
odgovornosti pred Bogom koji sve vidi i sve zna i ništa mu 
se sakriti ni zatajiti ne može. Oni koji kažu da nema Boga 
ni odgovornosti pred Bogom, ne boje se ni ljudi. Takvi ljudi 
nastoje krađu vješto prikriti i smiruju savjest ovako: Božje 
pravde nema, a ljudskoj sam izmaknuo. Kad nema preko- 
grobnog života, zašto se ne bih naužio života bar ovdje na 
zemlji? Jedanput se samo živi i to ovdje na zemlji. Zato si 
uži j života, pa makar i krađom. 

Nemojmo se zavaravati. Tko ne poštuje Boga taj ne po- 
štuje ni ljude. Tko gazi Božji zakon još će više gaziti po ljud- 
skim zakonima. Tko se ne boji Božjega suda taj se ne boji 
ni ljudske pravde. Nema zakona koga čovjek bez vjere ne bi 
pogazio ako ima od toga korist i ako postoji nada da se nje- 
gov zločin neće otkriti. 

Kad je čovjek u krajnjoj nuždi, nije krađa, nema grijeha, 
ako od tuđe imovine uzme ono što mu je potrebno da se ri- 
ješi te nužde. Umoran putnik, izmučen, gladan i žedan uzme 
u tuđem voćnjaku par jabuka. Nema grijeha. Razborit vlas- 
nik bi mu i sam dao. Kad bi se vlasnik i ljutio, neopravdano bi 
se ljutio jer je u krajnjoj bijedi sve zajedničko i svaki smije 
uzeti koliko je potrebno da si spasi život. Jednom su gladni 
apostoli išli po polju kroz usjeve, trgali klasje i jeli. Isus ih 
nije korio nego još i branio od farizejskih napadaja. Zašto. 
Jer su bili gladni, u bijedi, a uzeli su samo toliko da utaže 

glad. ... 

Ima ljudi koji traže pomoć na sve strane. Sad od pojedi- 
naca sad od ustanova. A njihovo imovinsko stanje nije loše. 
Mogli bi s malo truda i pažnje pristojno živjeti. Takvo pro- 

sjačenje jednako je krađi jer nepoštenim načinom prisvajaju 
tuđu imovinu. 

Neki ne kradu izravno, ah ukradeno skrivaju ili kupuju. 
I to je krađa. Narodna poslovica pametno kaže: Tat je koji 
vreću drži kao i onaj koji stavlja ukradeno u vreću. Tat je 
ne samo onaj koji izravno uzima tuđu stvar, nego i svi drugi 
koji ga u krađi pomažu, bilo da ukradeno skrivaju, bilo da 
ukradeno kupuju. 

Sveto pismo teško osuđuje krađu. »Ne varajte se. . . ni 
tati, ni lakomci, ni pijanice, ni razbojnici neće baštiniti kra- 
ljevstva Božjega«. Zašto je Sveto pismo tako strogo? Zato što 
krađa ruši red i sigurnost u imovinskim odnosima među 
ljudima. Kad bi bilo dopušteno krasti, nitko nikad ne bi bio 
siguran za svoju imovinu. 

OTIMAČINA — PREVARA — LIHVA 

Otimačina je još gora nego krađa. Dok tat potajno od- 
nosi tuđu imovinu i ne dira u život vlasnikov, otimač oduzima 
imovinu i napada na život gospodarov. Otimačina je nasilno 
oduzimanje tuđe imovine. Često se događa da otimač rani 
ili ubije gospodara da nakon toga može oduzeti i odnijeti 
njegovu imovinu. 

Otimač stavi nož pod vrat svojoj žrtvi. Drugi se posluži 
pištoljem. Više otimača zajedno dočekaju žrtvu, bace je na 
zemlju, isprebiju je toliko da se ne može dići. Nakon toga je 
opljačkaju i s opljačkanom imovinom pobjegnu. Kad otimač 
kod oduzimanja imovine teško rani ili ubije vlasnika — to je 
grabežno umorstvo, jedan od najgorih zločina u ljudskom 
društvu. 

Sveto evanđelje spominje razbojstvo svoga vremena u 
Palestini. Neki čovjek putovao iz Jeruzalema u Jerihon. Na 
putu ga iz zasjede napali razbojnici, svukli ga, teško izranili 
i na pola mrtva ostavili na cesti. 

Prevara se sastoji u lukavom ošteoivanju tuđe imovine. 



tezulju uteg samo 9 i pol kilograma. Tako trgovac prevari 
jednu stranku, tako drugu; tako danas, tako sutra, tako vara 
godinama. Prevare narastu i na milijunske svote. 

Nije rijetka pojava da ljudi varaju upotrebom krivoga 
novca. Tako vješto izrade krivi novac da ga jedva i vještak 
razlikuje od pravoga. Krivim novcem kupuju i plaćaju robu, 
a nevine stranke ostaju bez svoje imovine i još moraju od- 
govarati pred vlastima odakle im krivi novac. Već je više 
puta ustanovljeno da se na tržnicama prodaju pokvarene 
živežne namirnice pod istu cijenu kao da su zdrave. U mli- 
jeku se nađe vode, uginulu živad prodaju kao najzdraviju, 
a pokvareno meso kao ono bez prigovora. Ako su živežne 
namirnice toliko pokvarene da se ljudi i otruju njima, onda 
je s prevarom skopčano i ubojstvo; počinjeno je dvostruko 
zlo, pa i dvostruki grijeh. 

česte su prevare s lažnim dokumentima. Oženjeni čovjek 
načini krivi slobodni list i njime se oženi po drugi put. Osra- 
motio je drugu žensku, a možda potrošio i njezinu imovinu. 
Dvostruko zlo, dvostruki grijeh — sramota i prevara. Posjed- 
nici varaju jedan drugoga premještanjem kamena međaša. 
Čovjek je osigurao kuću protiv požara. Međutim, on sam 
zapali kuću da može podići veliku osigurninu. To je očita 
prevara. Bezbroj je načina kako ljudi varaju jedni druge, a 
prevara je uvijek zlo i ne da se ničim opravdati. 

Posebna je vrsta varanja i izrabljivanja tuđe bijede — 
lihva. Lihvar je čovjek, koji tuđu bijedu izrabljuje sebi za 
korist, čovjek-siromah nužno treba novaca. U velikoj je stis- 
ci, želi dići zajam — makar pod kakvim uvjetima. Lihvar 
vidi stisku i daje zajam ali traži strahovito visoke kamate. 

Lihvar jednom rukom pomaže bijedniku, a drugom ga 
gura u još veću bijedu. Sv. Ivan Hrizostom umno primjećuje: 
»Lihvar čini pod sjenom pomoći bijedu još većom i prodaje 
ljudsku ljubav za novac«. Sv. Bernardin zove lihvare uboji- 
cama siromaha. Lihvari oduzimaju siromasima sve što im za 
život treba, oduzimaju im dakle i sam život. 

Sv. pismo nas opominje: »Braćo, molimo vas i opomi- 
njemo u Gospodinu Isusu ... da ne varate brata svojega, jer 
je Gospodin osvetnik za sve ovo« (1 Sol 4, 1, 6). 


OŠTEČIVANJE TUĐE IMOVINE 

Bezbroj je načina kako ljudi jedan drugomu nanose šte- 
tu. čine to zlo, a i bez zlobe. Škode lakoumno imovini bliž- 
njega kao da je bez vrijednosti, a ne misle na to kako se do 


imovine teško dolazi i kako je ljudima krvavo potrebna za 
uzdržavanje svagdanjeg života. 

Godinama treba štedjeti dok se skrpa i najsiromašnija 
kućica. Drugi mu je zapali za što god. Možda su se kao su- 
sjedi porječkali, ili je jedan drugomu dobacio uvredljiv iz- 
raz. Eto ti uvrede, a nakon uvrede osveta koja pali kuću i 
čovjeka baca na prosjački štap. Boli čovjeka kad mu je grom 
zapalio kuću, ili je izgorjela u ratnom paležu. Još više i teže 
boli kad je to učinio čovjek iz zlobe, iz puke osvete. Palikuća 
sebi nije pomogao, a brata je unesrećio za čitav život. 

Ljudi bez grižnje savjesti hodaju po tuđim livadama i 
usjevima, a ne misle da je gospodaru dragocjena svaka trav- 
ka i svako zrno. šaranje po tuđim zidovima dokaz je neodgo- 
jenosti, zaostalosti i prostote. Urezivanje slova ili drugog če- 
ga u klupe u školi, crkvi, u privatnim ili javnim zgradama, 
ili u perivojima baca ružno svjetlo na čitavo mjesto jer pro- 
laznik ispravno sudi: gledaj ludoga svijeta, kako sam uni- 
štuje svoju imovinu, kako je sam svoj najveći neprijatelj. 
Poderati ili zamazati drugomu odijelo, nabaciti se na tuđe 
voćke, razbijati prozore ma tuđoj kući, razvaliti ogradu, po- 
sjećivati tuđi vinograd ili voćke u voćnjaku, ubiti iz objesti 
ili zlobe tuđe živinče — dokaz je krajnje pokvarenosti i ži- 
vinske surovosti. Ubijati ribe otrovom ili minama, hvatati 
divljač za lovostaja ili ubijati ženke dok imaju mlade — 
dokaz je divljaštva i manjak osnovne čovječnosti. 

Nađene i posuđene stvari treba vratiti. Što je vrednija 
nađena stvar, to je veća i teža obveza vratiti je njezinu go- 
spodaru. Ako je vlasnik nepoznat, treba ga potražiti ili stvar 
prijaviti vlastima da ove potraže gospodara. Ne pronađe li 
se vlasnik, stvar može nalaznik zadržati. Nađene i posuđene 
stvari ne vratiti kad se zna čije su to je krađa. Sv. Augustin 
duhovito primjećuje: »Što si našao a nisi vratio, to si oteo«. 

čudna je i nerazumljiva pojava kako su ljudi nemarni 
kad se radi o vraćanju posuđenih knjiga! Posudi knjigu, pa 
i onu koja je velika rijetkost, zato i velika dragocjenost, a 
kasnije ni ne misli na to da bi je vratio. Inače čestit i pošten 
čovjek. Da si mu novaca uzajmio, sigurno bi ih vratio. Bilo 
bi ga stid posuđeni novac zadržati i dug ne vratiti. Ali kad 
je knjigu posudio, ni na pamet mu ne pada da je vrati. A 
knjiga može biti veća vrijednost nego novac, jer se do novca 
marljivim radom uvijek može doći, a rijetka se knjiga ni za 
kakav novac ne može dobiti. 

Kako su tek ljudi nemarni u vraćanju dugova! Posude 
novac i ne vraćaju. To je nepošteno. To je krađa. Beznačajno 
je na laku se ruku zaduživati, pa onda ne plaćati dugove. 
Ima ljudi koji su po naravi lakoumni, pustolovni, hoće u- 
dobno stanovati, skupocjeno se odijevati, raskošno hraniti, 
na veliko putovati, svakoj zabavi prisustvovati, a prihodi nji- 
hovih zvanja to ne dopuštaju. Na sve strane se zadužuju, 
dugove — dakako — ne plaćaju, i — što je još najžalosnije 

— dugove ne smatraju ni sramotom ni grijehom. 

Još je žalosnija pojava kod poslovnih ljudi koji pozaj- 
mljuju velike svote novaca da urede radnju, kupe kuću ili 
nabave robu, a iza toga povjere imovinu ili prenesu je na dru- 
goga, pa ih se ne može grabiti na red da plaćaju dugove, jer 

— kažu — ništa nemaju. 

Teški su grijesi zaustavljanje i neisplaćivanje zaslužene 
plaće. Veliki je broj ljudi koji žive od dnevne zarade ili od 
nadnice. Čitav dan se čovjek mučio, sav se u znoju okupao, 
ruke su mu pune krvavih žuljeva. Jedva je dočekao večer da 
dobije pogođenu dnevnicu, a gospodar mu je ne isplaćuje, ili 
je od nje otkinuo dio. Takav postupak — to je u nebo vapi- 
jući grijeh. Sveto pismo opominje poslodavce: »Ne zakidaj i 
ne pljačkaj bližnjega svojega! Ne zadržavaj kod sebe do su- 
tra plaće radnikove!« (Lev 19, 13). Na drugom mjestu veli 
Sveto pismo: »Gle, plaća poslenika, koji su želi njive vaše, 
viče, i vika žetelaca dođe do uši Gospodina četa« (Jak 5, 4 ). 


TKO SU TATOVI I RAZBOJNICI? 

Sveto pismo strogo zapovijeda pravednost u imovinskim 
odnosima: »Ne činite nepravde kod presude, kod mjere za 
dužinu, kod mjere za težinu, kod mjere za stvari što se si- 
paju! Mjerila neka su vam prava i utezi pravi« (Lev 19, 35-36). 
»Dvojak je uteg mrzak Gospodinu, lažna su mjerila stvar 
nepravedna« (Izr 20, 23). 

Krađa je kad radnici i namještenici primaju punu i pot- 
punu plaću za posao koji nisu pravedno i pošteno izvršili. 
Tatovi su muški i ženske, koji su namješteni kao kućna po- 
sluga, kad potajno uzimaju od gospodareve imovine, štoviše, 
posluga je — kad krade — veći tat nego strani tatovi, jer po- 
sluga ima ključeve, što strani tatovi nemaju. Dok se pred 
stranim tatovima može imovina sakrivati i zaključati, do- 

mačem tatu ne možeš ništa sakriti, niti mu zaključati kad 
točno zna gdje što stoji. Tatovi su i čuvari koji ne paze i ne 
čuvaju povjerenu imovinu. Takvi su tatovi lugari, poljari, 
pudari, noćobdije kad primaju plaću za svoju službu, a u 
službi su nemarni. 

Nepošteno je djelo, jednako krađi, kad netko lukavim 
riječima izmami od drugoga novac koji dakako potroši i ne 
vraća. Takvi tatovi čine dvostruki grijeh: krađu i laž. Odnose 
luđu imovinu i još kod toga lažu. Lakomost je vrlo dosjet- 
ljiva pa pronalazi bezbroj putova kako će doći do tuđega 
novca. Zato je i vrlo teško nabrojiti sve vrste krađe. 

Narodna poslovica mudro kaže: »Ukradeno nije blago- 
slovljeno, a oteto je prokleto«. I tatovi i otmičari treba da 
misle na opomenu Sv. pisma: »Koji hoće da se obogate, u- 
padaju u napast i zamku đavla, i u mnoge lude i škodljive 
želje koje obaraju ljude u propast i pogibao« (1 Tim 6,9). 

»Što nećeš da se čini tebi, to ni ti ne čini drugomu« 
(Tob 4, 16) — rekao je pravednik Tobija svomu sinu kad mu 
je davao spasonosne opomene za život, čovječe, bio tko mu 
drago, tebe bi boljelo kad bi tvoju imovinu netko krao, oti- 
mao ili te varao; to jednako boli i drugoga; nemoj ni ti nje- 
mu to činiti! 

Otimač je tko radniku ne isplaćuje dužnu plaću. Sveto 
pismo često osuđuje taj zločin. »Ne zakidaj ubogog i siro- 
mašnog nadničara« (Pnz 24, 14). Gospod Bog se grozi: 
»Doći ću k vama na sud i brzo ću ustati kao tužilac proti 
tlačiteljima najamnika i udovica i sirota« (Malah 3,5). Sta- 
rac Tobija opominje svoga sina: »Ako je netko radio za tebe, 
odmah mu podaj plaću i ne zadržavaj zaslugu nađničarevu« 
(Tob 4, 15). 

Među otimače spadaju lihvari koji bezdušnim kamatima 
izrabljuju i ubijaju sirotinju. Otimači su podmitljivi suci 
koji se novcem ili drugim darovima daju podmititi, pa izriču 
nepravedne osude na štetu siromaha. Sveti oci zovu otima- 
čima i trgovce koji u oskudici kupuju žito, pa ga iza toga 
skuplje prodaju i zarađuju novac na tuđoj bijedi. To isto 
^ 1 1 jedi i za umjetno nabijanje cijena drugim živežnim namir- 
nicama^ Za sve takve vrijedi prijetnja Svetoga pisma: »Tko 
ne da žita, proklinje ga narod« (Izr 11, 26). 

Danas, vlada svijetom nezasitna lakomost za imetkom. 
vak omu je čovjeku sveta dužnost da ispita savjest: Da li sam 
JU lmov| nu stekao časno i pošteno, ili možda nepravednim 

17 Sto Bog traži Od čovjeka? 

načinom? Nepravda je zlo — učinjena makar komu. Neprav- 
du treba što prije poravnati. 


VRAĆANJE TUĐE IMOVINE 

Tuđu imovinu treba vratiti i učinjenu štetu nadoknaditi. 
To traži pravednost koja kaže: Svakomu njegovo. 

Tuđu imovinu treba vratiti njezinu gospodaru — vlasni- 
ku. Ako vlasnik nije živ, imovinu treba predati njegovim na- 
sljednicima. Ako nema nijednoga nasljednika, tuđa imovina 
pripada siromasima ili se daje u dobrotvorne svrhe. 

Siromasi su svi koji su tjelesno ili duševno nesposobni 
da sami privređuju svakidašnji kruh. Siromaha je uvijek bilo 
na svijetu, i danas ih ima, i bit će ih dok bude svijeta. Isus 
je rekao jednom zgodom: »Siromaha ćete imati uvijek sa 
sobom«. Prema tome uvijek ćete imati prilike pomoći siro- 
mahe i činiti dobra djela. 

Uz siromahe Sveto pismo preporučuje kršćanskom mi- 
losrđu udovice i siročad. Udovica je sirota već tim samim 
što nema muža. Muž je glava obitelji, on nosi veći životni 
teret. On je hranitelj i odgojitelj obitelji. Ako je žena ostala 
bez muža, tad i mužev teret pada na nju. A kud će — jadna 
— nositi još i muški teret kad joj je i njezin pretežak. 

Siročad su djeca bez oca i majke. Ostala su bez roditelj- 
ske ljubavi i bez topline kad je najviše trebaju. Kad bi ma- 
lena djeca sve drugo imala, a roditelja nemaju, i tada bi bila 
sirote. A redovito je tako: Kad nemaju djeca roditelja ne- 
maju ni sredstava za život, žive u jadu i bijedi. 

Dobrotvorne su svrhe: dati dar crkvi, pomoći učenike u 
sjemeništu. Sjemeništarci potječu redovito iz obitelji sa 
brojnom djecom, a obitelji s brojnom djecom muku muče 
kako djecu na noge postaviti. Katolička Crkva svu moguću 
pažnju posvećuje sjemeništima. Sjemeništa su zjenica oka 
njezina. 

Tko ne može sve vratiti, dužan je vratiti koliko može i 
kad može. Bila bi loša i neopravdana isprika kad bi netko re- 
kao: Kad ne mogu vratiti sve, neću vratiti ništa. Kad vraćaš 
bar nešto, pokazao si dobru volju, a u nedostatku imovine 
hvalevrijedna je i dobra volja. Ako netko radi siromaštva 
ili drugih zapreka ne može ništa vratiti od tuđe imovine, 

treba imati iskrenu volju dug vratiti čim bude moguće. A 
dobru će volju pokazati ako se brine i trudi da što privri- 
jedi od čega će moći povratiti dužnu imovinu. Tko je toliko 
siromašan i u takvoj bijedi da ne može baš ništa vratiti, du- 
žan je za oštećenoga bar se Bogu pomoliti; neka mu Bog 
vrati što su mu ljudi oduzeli. 

Posjednik tuđe stvari možda i ne zna a posjeduje tuđu 
stvar. Takav je posjednik u dobroj vjeri. Drugi zna da po- 
sjeduje tuđu stvar i radi toga je u zloj vjeri. Posjednik tuđe 
stvari u dobroj vjeri dužan je vratiti stvar i plodove, a po- 
sjednik u zloj vjeri dužan je vratiti stvar, plodove i nado- 
knaditi štetu. 

Tko neće tuđu stvar vratiti ili štetu nadoknaditi, ne mo- 
že dobiti pred Bogom oproštenje grijeha niti mu svećenik 
može dati odrješenje u sv. ispovijedi. To, dakako, vrijedi za 
veliku stvar, a ne za kakvu god sitnicu. A velika je svar i 
prema tome težak grijeh ako si drugomu oduzeo od njegove 
imovine toliko koliko je potrebno njemu i njegovoj obitelji 
da prežive jedan dan. 

Zakej je bio carinički starješina i vrlo bogat. Htio je 
vidjeti Isusa. Isus se svrati u Zakejevu kuću i porazgovori s 
njim. Za razgovora Zakej reče: »Gospodine, pola imanja svo- 
jega dajem siromasima i ako sam koga prevario, vraćam 
četverostruko«. Sad tek, kad je obećao da će sve dugove 
velikodušno — četverostruko podmiriti, oprašta mu Isus gri- 
jehe i daje spasenje riječima: »Danas dođe spasenje kući 
ovoj« (Lk 19,8 — 9). 

Bez vraćanja dugova nema oproštenja. »Tko sije krivicu, 
žet će muku« (Izr 22, 8). »Što koristi čovjeku ako sav svijet 
dobije a duši svojoj naudi?« (Mt 16,26). Od tuđega dobra 
čuvaj ruke, jer ćeš teško podnositi muke. 


ZAŠTO SE NE SMIJE DIRATI U TUĐU IMOVINU? 

Krađa, otimačina i svako drugo nepravedno prisvajanje 
tuđe imovine je sramotno djelo. Kakve god životne nazore 
imali ljudi, tat je uvijek oduran i prezira vrijedan. Tata čeka 
sramota prije ili kasnije. Krađa nije put k časti nego put k 
sramoti, zatvoru, kazni. Teško je zamisliti tata ili razbojnika 
koji bi čitav život krao i otimao, a da ne bude u krađi zate- 
čen i uhvaćen. Tatovi su slični mišu koji krade i štetu čini, a 

konačno ipak prispije u mišolovku. Vrč ide tako dugo na 
bunar dok se ne razbije. I tat krade i misli da će trajno os- 
tati nezapažen. Međutim, životni tok je tako uređen da sve 
dolazi na vidjelo. I dobra i zla djela. Dobro dobiva nagradu, 
a zlo kaznu. 

Krađa vodi u siromaštvo. Tat nije ni bogat ni sretan. 
Krije se od ljudi. Boji se svijeta. Progoni ga nečista i ne- 
mirna savjest. Nigdje nema mira. Sa strahom navečer liježe 
u krevet jer se boji da ne bude noću zatečen, sa strahom 
ustaje iz kreveta, jer ne zna neće li ga pravda kroz dan zahva- 
titi. Nepravedna imovina nema blagoslova. Nepravda nema 
uspjeha. Nepoštena imovina: kako došla tako i prošla. S tu- 
đom imovinom gubi tat i svoju. Kad ga uhvate, mora vratiti 
ne samo sve tuđe nego mu se još oduzme i njegovo. Sv. Vian- 
ney je rekao: »Ja znam dva puta koji sigurno vode u bijedu. 
To su nedjeljni rad i nepošteno prisvajanje tuđe imovine«. 
Mudri Salomon kaže: »Tko sije nepravdu, bijedu će žeti« 
(Izr 22, 8). 

Tatovi, otimači, razbojnici i svi drugi koji nepošteno žive, 
redovito svršavaju bijednom smrću. Kako je bijedno svršio 
nesretni Juda! Krao je od zajedničke imovine što su je dobri 
ljudi davali za uzdržavanje Isusa i apostola. Lakomost ga je 
zavela tako daleko da je za novac izdao i samoga Učitelja 
Isusa. Svršetak? Zdvajao je nad svojim zločinom i sam se 
objesio. Ovakvi se ljudi teško obraćaju k Bogu. Za života ne 
idu u crkvu i ne ispovijedaju se, jer bi ih svećenik u ispovi- 
jedi upozorio na vraćanje tuđe imovine, a to oni neće. A bez 
vraćanja nema odrješenja od grijeha. Dođe smrtni čas. I tada 
se boje ispovijedati jer se boje obveze vraćanja tuđe imovine. 
Sramotan život, jadna smrt, nesretna vječnost! 

Ni kradljivci, ni lakomci, ni pijanice, ni psovači, ni raz- 
bojnici neće baštiniti kraljevstva Božjega (1 Kor 6,10). Pri- 
jetnja je Svetoga pisma oštra. Kako bi izgledao život na ze- 
mlji kad bi se po miloj volji smjelo krasti i otimati? Zar nije 
ludost radi sitnoga, malenoga, prolaznoga zemaljskoga dobra 
izgubiti nebo za cijelu vječnost! »Što koristi čovjeku ako do- 
bije sav svijet, a pritom izgubi dušu svoju?« (Mt 16, 26). 
Sv. Augustin veli: »Krađom si dobio novac, a izgubio Boga. 
Ti misliš na dobit, misli također i na gubitak«. Kad umreš 
sve ćeš ostaviti na zemlji. Ne samo imovinu koju si nepra- 
vedno stekao nego i onu koju si pošteno privrijedio. A kako 

će proći duša na Božjem sudu? čovječe, u to se ozbiljno za- 
misli i čuvat ćeš se tuđe imovine kao vatre. 

Mnogi se ispričavaju: Moram krasti, inače ne mogu ži- 
vjeti. To je krivo. »Bio sam mlad, sad sam star. Ali ne vidjeh 
nikada pravednika ostavljena, ni djece njegove da prose kru- 
ha« — veli pobožni David (Ps 36,25). Starac Tobija je bio 
slijep i živio siromašno. Uzdržavala ga je žena time što bi 
»išla svaki dan na tkanje i donosila kući što je radom svojih 
ruku mogla zaslužiti za uzdržavanje. Jednoga je dana bila 
dobila jare i donijela ga kući. Kad je čovjek njezin — Tobija 
— čuo blejanje jareta reče: »Da nije ukradeno? Ako jest, 
neka se vrati gospodaru njegovu, jer ukradeno ne smijemo 
ni jesti ni dotaknuti® (Tob 2,19 — 21). Radi strpljivoga snoše- 
nja sljepoće i radi pravednoga života Bog mu povrati vid i 
poživi ga još 42 godine tako da je vidio i sinove unuka svojih. 
Sveto pismo naročito ističe: »Ostali život svoj provede u ve- 
selju«. To je dokaz da ga je Bog obdario i obiljem vremenitih 
dobara. »Ne da Gospod da pravednici trpe glad« (Izr 10, 3). 

»Pravo na privatno vlasništvo ne protivi se pravu razli- 
čitih oblika društvenog vlasništva. Prijenos dobara u društve- 
no vlasništvo može vršiti samo nadležna vlast prema zahtije- 
vima općega dobra i unutar njegovih granica uz pravičnu 
nadoknadu . . . Svaki put kad opće dobro traži eksproprija- 
ciju, naknada treba da bude odmjerena po pravičnosti, uzevši 
u obzir sve okolnosti«. (Gaudium et Spes, br 71). 


POMOZI DRUGOMU U BIJEDI 

Svi zakoni redom: prirodni i Božji, crkveni i državni 
zabranjuju krađu i svako nepošteno diranje u tuđu imovinu. 
Nikad nije bilo na svijetu nijednoga zakona koji bi dopuštao 
krađu ili oštećivanje tuđe imovine, a kamoli bi takva šta 
preporučivao i savjetovao. Svi zakoni i kroz sva vremena 
progone i kažnjavaju tatove, otimače, razbojnike i varalice 
kao zločince. Sve države u svojim zakonodavstvima rasprav- 
ljaju o privrednom kriminalu kao o zlu koje u temeljima 
ugrožava ljudsko društvo. 

Međutim, za uspješni razvitak ljudskog društva nije 

dosta samo to da se ne dira u tuđu imovinu, da se drugomu 
ne nanosi šteta, nego treba drugomu i pomoći, od svoga mu 
dati kad je u nuždi. Bijede i siromaha je uvijek bilo na svi- 

jetu i bit će ih dokle god bude ljudi na svijetu. »Siromaha 
ćete uvijek imati sa sobom« — rekao je Isus Krist. Smiješno 
je kad ima ljudi koji u svojoj nadutosti i neozbiljnosti na- 
glašavaju da će na zemlji ostvariti raj. Raj je bio samo je- 
danput na zemlji i više ga nema i neće biti. Preostaje nam 
samo u znoju i žuljevima privređivati i jesti svakidašnji 
kruh. Koji je društveni sustav do sada ostvario raj na zemlji? 
Gdje je na svijetu jedna jedina država u kojoj nema siro- 
maha? 

Za siromahe treba imati osjećaja, treba im stvarno po- 
moći u bijedi. To traži čovječnost jer je siromah naš brat, 
čovjek kao i mi, ima pravo na život kao i mi. Objavljena 
vjera ide i dalje, pa dobročiniteljima za njihove darove obe- 
ćaje i daje nebo, a bezdušnim se škrticama, koji nemaju srca 
za tuđu bijedu, grozi paklom. Na sudnjem će danu, na svr- 
šetku svijeta, Isus Krist razlučiti dobre od zlih. Dobre će po- 
staviti s desne strane sebi, a zle s lijeve. Tada će reći onima, 
koji će mu biti s desne strane: »Hodite blagoslovljeni Oca 
mojega i naslijedite kraljevstvo koje vam je pripravljeno od 
postanka svijeta, jer sam ogladnio i nahranili ste me, ožed- 
nio sam i napojili ste me, bio sam gost i primili ste me na 
konak, gol i obukli me, bolestan i pohodili me, u tamnici 
bijah i došli ste k meni. Tada će mu odgovoriti pravednici: 
Gospodine, kad smo te vidjeli gladna i nahranili te? Žedna i 
napojili te? Kad smo te vidjeli gosta i primili te na konak? 
Ili gola i obukli te? Ili kad smo te vidjeli bolesna, ili u tam- 
nici i došli k tebi? Isus će im odgovoriti: Zaista vam kažem, 
što ste god učinili jednomu od ove moje najmanje braće, 
meni ste učinili. A onima s lijeve strane će reći Isus: Idite od 
mene, prokleti, u oganj vječni koji je pripravljen đavlu i an- 
đelima njegovim; jer sam ogladnio i niste mi dali jesti, ožed- 
nio i niste me napojili. Bio sam gost i niste me pohodili. 
Tada će oni upitati Isusa: Gospodine, kad smo te vidjeli 
gladna ili žedna, ili gosta, ili gola, ili bolesna, ili u tamnici, 
i nismo te poslužili? Isus će im odgovoriti: Zaista vam ka- 
žem, što god niste učinili jednomu od ovih najmanjih, ni 
meni niste učinili. I ovi će otići u muku vječnu, a pravednici 
u život vječni« (Mt 25,33 — 46). To je Božja riječ, istinita ri- 
ječ. »Nebo i zemlja će proći, ali moje riječi neće proći« — veli 
Gospod Bog. 

Lijepo je kad ljudi vole i uzgajaju cvijeće. Dobro je kad 
vole i hrane kanarince, golubove, pse i mačke i druge živo- 

tinje — u koliko su to stvorovi Božji i ljudi to čine radi Boga, 
a isključuju zlu sklonost i nastranost. I sv. Franjo je volio 
prirodu, cvijeće, životinje, a napose ptice. U svim je ovim 
stvorovima gledao odsjev Božje savršenosti, mudrosti i do- 
brote. Gledajući stvorove divio se Bogu i hvalio Boga koji 
je sve ovo dao čovjeku na korist i pomoć. 

Ali još više treba voljeti čovjeka siromaha i pomoći mu 
u bijedi, jer čovjek ima besmrtnu dušu po kojoj je slika i 
prilika Božja, dijete Božje i ima pravo na beskonačni život 
iza groba. Radi Boga i u Bogu treba ljubiti siromahe i pomoći 
čovjeku, jer svako dobro djelo učinjeno siromahu uzima i 
nagrađuje Bog kao da je njemu samomu učinjeno. 

»Bog je zemlju i sve što ona nosi namijenio svim ljudima 
i svim narodima, tako da stvorena dobra moraju pritjecati 
podjednako svima, u duhu pravde koja je neodvojiva od lju- 
bavi. Tom se načelu moraju pokoriti sva druga prava bilo 
koje vrste, uključivši i pravo vlasništva i slobodne trgovine« 
(»Populorum progressio«, br. 22). 


DJELOTVORNA LJUBAV 

Glavna zapovijed, u kojoj su sve druge sadržane, jest: 
ljubiti Boga i bližnjega. A ljubav prema Bogu prosuđuje se 
po ljubavi prema bližnjemu. Tko ne ljubi bližnjega, ne ljubi 
ni Boga. Sv. Ivan veli: »Ako tko reče: ljubim Boga, a mrzim 
na brata svojega, lažac je; jer tko ne ljubi brata svojega ko- 
jega vidi, kako može ljubiti Boga koga ne vidi« (1 Iv 4,20). 
A bližnjega treba ljubiti djelom, a ne samo riječju i jezikom: 
»Djeco, ne ljubimo riječju ni jezikom — veli sv. Ivan — nego 
djelom i istinom« (1 Iv 3,18). 

»Dajte i dat će vam se« (Lk 6,38). Kako mi dajemo dru- 
gima, tako će Bog i ljudi davati nama. Ako smo drugomu do- 
bro učinili, obvezali smo ga da i on nama dobro učini. Ako 
nas je izrabio i prevario, sam Bog će nam već štetu bogato 
nadoknaditi. Ako smo drugomu zlo učinili, što možemo i 
smijemo drugo očekivati nego da i on nama zlo zlim vrati. 
Uvijek, dakle, imamo korist i zaslugu pred Bogom, pred lju- 
dima ako drugima dobro činimo. 

Tko na svijetu Bogu badava služi? Tko je učinio dobro 
djelo za Boga ili iz ljubavi prema Bogu za bližnjega, a da 
mu Bog to nije obilno nagradio? Zar je Bog kao čovjek da 

nešto obeća, a obećano ne izvrši? »Zaista vam kažem: Nema 
nikoga koji je ostavio kuću ili braću ili sestre ili mater ili oca 
ili djecu ili polja poradi mene i poradi evanđelja, a da ne 
primi sad u ovo vrijeme stoputa toliko, a u budućem svijetu 
život vječni« (Mk 10,29 — 30). 

Prorok Danijel je savjetovao kralju Nabukodonozoru: 
»Oprosti se grijeha svojih milostinjom i opačina svojih mi- 
losrđem prema nevoljnima« (Dan 4, 24). Ne oprašta grijehe 
milostinja sama po sebi. Za grijehe se treba kajati, iskreno 
ih ispovijedati i pokoru činiti. Nakon toga daj milostinju i 
čini djela milosrđa, pa će ti grijesi biti oprošteni i steći ćeš 
opet Božje prijateljstvo. 

»Kakva korist, braćo moja, ako tko kaže da ima vjeru, 
a djela nema? Ako brat ili sestra budu goli ili su bez svaki- 
dašnje hrane, a reče im koji od vas: idite s mirom, grijte se 
i nasitite se, a ne date im što im je potrebno za tijelo, kakva 
korist?« »Pobožnost čista i neokaljana pred Bogom i Ocem 
jest ova: zauzeti se za sirote i udovice, i držati sebe neokalja- 
na od svijeta« (Jak 2). Nisu dosta same riječi, makar kako 
bile lijepe i utješne. Ljubav treba pokazati dobrim djelima. 

Sv. pismo opisuje potresan prizor između bogataša i si- 
romaha. »Čovjek je neki bio bogat, i oblačio se u grimiz i u 
skupocjeni lan i gostio se sjajno svaki dan. A bio je jedan 
prosjak po imenu Lazar koji je ležao pred njegovim vratima, 
pun čirova, i želio da se nasiti mrvica koje su padale sa stola 
bogataša. Ali i psi su dolazili i lizali čirove njegove. Umrije 
prosjak i odnesoše ga anđeli u krilo Abrahamovo. Ali umrije 
i bogataš i zakopaše ga. I u paklu, kad je bio u mukama, po- 
diže svoje oči i ugleda izdaleka Abrahama i Lazara u krilu 
njegovu. I povikavši reče: Oče Abrahame, smiluj se meni i 
pošalji Lazara neka umoči u vodu vrh od svoga prsta da mi 
rashladi jezik, jer se silno mučim u ovom plamenu. Abraham 
mu odgovori: Sinko, sjeti se da si primio dobra svoja u svom 
životu a Lazar jednako zlo; sad se on tješi a ti se silno mu- 
čiš« (Lk 16, 19 — 25). Bogataš je bačen u pakao radi nevjere i 
tvrdoće srca, a siromah Lazar se spasio radi strpljivosti i 
pokornosti prema Božjoj volji. 

»Blaženi milosrdni jer će oni milosrđe postići« (Mt 5,7). 
Naći će milosrđe u Boga milosrđa. »A sud bez milosrđa ono- 
me koji ne čini milosrđa« (Jak 2, 13). 



VIII. ZAPOVIJED BOŽJA 

»NE RECI LAŽNA SVJEDOČANSTVA 
PROTIV BLIŽNJEGA SVOGA« 

U osmoj zapovijedi zabranjuje Bog krivo svjedočiti na 
sudu. Sud može biti državni ili crkveni, društveni sud u ko- 
jem društvu, ili sud među pojedincima na koji su se poje- 
dini ljudi sami pozvali. Nikad i ni na kojem sudu ne smije 
se govoriti protiv istine. 

Bog je dao ovu zapovijed da ljudi paze na svoj govor da 
govore samo istinu, da riječi budu u skladu s onim što u 
duši misle i osjećaju. Kad čovjek govori protiv svoga uvjere- 
nja, to je krivi ili lažni govor, a krivi ili lažni govor na sudu 
zove se krivo ili lažno svjedočenje. 

Radi lažna svjedočanstva nebrojeno je nevinih ljudi izgu- 
bilo glavu. Nađu se lažni svjedoci i na sudu krivo posvjedoče 
pod prisegom da je netko ubio čovjeka, izdao domovinu, go- 
vorio protiv ove i one vlasti, bio špijun neke strane države. 
Sud će povjerovati i nevini će čovjek biti suđen na smrt. 
Izgubit će život strijeljanjem ili na vješalima. Radi lažna 
svjedočanstva pošten je čovjek izgubio parnicu, a s parnicom 
koja se godinama i godinama vukla cijeli svoj imetak, i pao 
na prosjački štap. Radi lažna svjedočanstva dospjeli su mno- 
gi i mnogi u zatvor, logor, najtežu tamnicu, gdje čame možda 
cijeli svoj život. Radi opakih jezika došla je vrijedna i čestita 
žena na zao glas da je raspuštena i nevjerna svome mužu. 
To je bolna rana koja će je pratiti do groba i prije reda spre- 
miti u grob. Radi laži i kleveta došao je ugledni otac obitelji 
na zao glas da je tat, pronevjeritelj, nepouzdan kad se radi 
o novcu i nitko ga neće primiti u službu. To ga boli i muči u 
duši, a pomoći si ne može, jer se izgubljeno poštenje teško 
natrag vraća. Radi neopranih jezika zaručnik je ostavio za- 
ručnicu koja će možda zauvijek ostati neudatom i -izjedati 
se u sebi dok grobni humak ne učini kraj jadnom životu. 
Radi opakih riječi dolazi do uvreda. Iza uvreda do tučnjave. U 
tučnjavi do krvavih glava i do ubojstva. Nakon toga tužbe, 
parnice, sudovi, globe, zatvori, a nerijetko i vješala. Radi ne- 
čijega opaka jezika prijatelji koji su vjerno dijelili dobro i 
zlo razišli su se i neće više jedan da čuje o drugom. A silne 
zenidbene parnice i rastave tužne su posljedice tračljivih 
jezika. 

Onaj koji je lažnim svjedočanstvom na sudu ili klevetom 
nekoga upropastio dužan je krivo svjedočanstvo i klevetu o- 
pozvati i poravnati nanesenu štetu. Radi straha ili krivoga po- 
nosa to ne čini nego nosi teški grijeh na duši kroz cijeli život. 
S teškim grijehom na duši trpi pakao već na zemlji. S teškim 
grijehom konačno i umire. Što je od života imao? Očajni ži- 
vot na zemlji i preko groba. Nikad mira ni ovdje ni tamo. 
Pakao na zemlji, pakao na drugom svijetu. Za takvoga vrijedi 
ona Isusova: Bolje bi mu bilo da se ni rodio nije takav čo- 
vjek. Nema ispovjednika koji bi mogao ovakvoga čovjeka od- 
riješiti od grijeha dok nije poravnao učinjenu krivicu. 

Onaj koga su tuđi zlobni jezici unesrećili, osjeća u duši 
i bol. Svijestan je da je nevin, a ipak teško strada. Iz boli se 
rađa mržnja. Iz mržnje se diže težnja za osvetom. A kod os- 
vete ne pazi na mjeru, nego ide i preko mjere, i osvećuje se 
više i teže nego mu je učinjena nepravda. 

Poguban jezik nanosi veliko zlo ljudskom društvu. Bog 
je dao govor da se njime sporazumijevamo. Govor je nepro- 
cjenjivi Božji dar. A koliko ljudi zlorabi govor? Ima li većih 
grijeha, nego što su grijesi jezikom? Zato s pravom veli 
sv. Jakob apostol: »Ako tko u riječi ne pogriješi, onaj je sa- 
vršen čovjek« (Jak 3,2). Grijesi koji se čine govorom tako su 
brojni i toliko rašireni da su rijetki ljudi koji se u govoru 
ne zaboravljaju. Manje više svaki čovjek nešto krivo 
kaže, pa zato i veli Sv. pismo da je svaki čovjek lažac. Treba 
budno paziti na govor i oprezan biti u govoru. Svetoga opreza 
u govoru nikad dosta! 


ČAST I DOBAR GLAS 

Čast je izvanjsko priznavanje vrijednosti neke osobe. 
Čast se iskazuje riječima tako da nekoga pohvalimo ili se 
divimo njegovim djelima. Djelom se pokazuje čast kad neko- 
ga uljudno pozdravljamo, pozovemo k svome stolu, ustupimo 
mu mjesto u vlaku, tramvaju. Znakovima se pokazuje čast 
kad nekom dadeš dar, izvjesiš na zidu njegovu sliku. 

Dobar glas je javno dobro mišljenje što ga ljudi u dru- 
štvu imaju o nekoj osobi. Do časti i dobra glasa dolazi čovjek 
svojim poštenim životom. U govoru bira samo lijepe riječi. 
Pazi da nikomu ne učini krivo. Dugove točno vraća, štetu 
pravednome nadoknađuje. Drugomu pomogne gdje god dos- 



pije. U svemu je marljiv, točan, savjestan. Kroz ruke mu pro- 
laze milijuni tuđega novca, ali se ne lijepe o njegove prste. 
Ženi je dobar, djecu plemenito odgaja. U crkvu ide svake 
nedjelje i blagdana. Rado daje siromasima i u dobrotvorne 
svrhe. 

0 takvom čovjeku ljudi rado govore, njegova plemenita 
djela razglašuju na daleko i široko. Svud ga hvale i lijepo 
susreću. Takav rad, takva djela — to su načini kojima se 
stiče čast i dobar glas. 

Svaki čovjek ima pravo na osobnu čast i svoj dobar glas. 
Čovjeka treba smatrati tako dobrim dok se ne dokaže da 
je zao. I pokojnici imaju pravo na svoj dobar glas. Kad go- 
voriš o mrtvima, govori samo dobro. Ako ne znaš dobra, ne- 
moj ni zlo govoriti. Zdravo ljudsko društvo teško zamjera 
kad netko o mrtvima zlo govori. Zao govor — iako više ne 
škodi samom pokojniku — boli i vrijeđa njegovu živu rod- 
binu: roditelje, ženu, djecu, prijatelje. 

Društva, zajednice, poduzeća — to nisu pojedinačne ne- 
go su pravne osobe — imaju također pravo na dobar glas i 
oštro nastupaju kad im se dirne u njihov dobar glas. 

Dobar glas je veliko dobro jer njime možemo steći mno- 
ga vremenita i vječna dobra. Nikomu nije svejedno da li ljudi 
o njemu misle i govore dobro ili ga preziru i sramote. Da li 
uživa dobar glas ili je nečasna osoba koja se mora od sra- 
mote skrivati pred ljudima. Sveto pismo veli: »Dobro ime 
bolje je nego veliko bogatstvo; omiljenost više vrijedi nego 
srebro i zlato« (Izr 22, 1). Sveti Franjo Saleški kaže: Među 
izvanjskim dobrima dobar glas je najbolje dobro. Čast je 
važno Božje dobro. Tko ima čast može mnogo dobra činiti 
jer ima veliki upliv na ljude. Kad čovjek nema časti među 
ljudima, njegova riječ ne vrijedi ništa, na njega se nitko 
ne obazire. 

Bez časti i dobra glasa nema radosna života ni prave 
sreće. Kako može veseo biti i sretno živjeti onaj koji na 
svakom koraku osjeća da ga ljudi mrze i preziru. Naprotiv, 
ima mnogo ljudi koji su siromašniji, nigdje ništa nemaju, 
ali uživaju dobar glas. Radi dobra glasa dobiju dobro na- 
mještenje, unosan posao i žive zadovoljno i sretno. Kad net- 
ko traži namještenje ili kakav posao, poslodavac se najprije 
zanima: tko je taj čovjek, je li pošten i na dobrom glasu. Ako 
je na dobrom glasu, uzet će ga u posao. Ako je na lošem 
glasu, neće s njime ni razgovarati. 

Kako je nama draga naša čast i naš dobar glas tako i 
drugi puno drži do svoje časti i do svoga dobroga glasa. Zato 
smo svi dužni čuvati svoj i tuđi dobar glas. Na to nas ob- 
vezuje Gospod Bog kad nam zapovijeda: Ljubi bližnjega kao 
samoga sebe. Kakav odnošaj ima biti čovjeka prema čovjeku 
još jasnije i otvorenije naglasio je Isus Krist kad je rekao: 
»Novu vam zapovijed dajem da se među sobom ljubite kao 
što sam ja vas ljubio. Po tom će svi poznati da ste moji uče- 
nici ako budete ljubili jedan drugoga!« (Iv 13, 34 — 35). 

Poštivanje čovjeka, priznanje i čuvanje tuđe časti i do- 
broga glasa ne smije se ravnati po tom da li ti je netko ugo- 
dan ili neugodan, da li imaš od njega koristi, da li ti je pri- 
jatelj ili u rodu. Čovjek treba cijeniti i poštivati i njegove 
odlike priznavati zato što na njemu odsijeva Božje djelo. 
Božja mudrost i jer Bog tako hoće i zapovijeda. 


PAZI NA SVOJU ČAST I DOBAR GLAS 

Svakomu čovjeku treba da je na srcu njegova čast i 
njegov dobar glas. Treba da ga stekne i sačuva. U tu svrhu 
će činiti dobra djela i javno pred ljudima, a kad dobar glas 
bude ugrožen, branit će ga dopuštenim sredstvima. 

Božja je volja da se trsimo oko svoje časti i svoga do- 
broga glasa. Bog je — stvarajući čovjeka — usadio u narav 
težnju za čašću i odvratnost prema sramoti. Kad bi ljudi ovu 
težnju u sebi htjeli uništiti, poremetili bi od Boga postavljeni 
red. 

Lijepo je i plemenito kad čovjek čini dobra djela skrovito, 
tako da samo Gospodin Bog znade za njih. Tada se drži na- 
čela Svetoga pisma, koje kaže: »A ti kad dijeliš milostinju, 
neka ne zna tvoja ljevica što čini tvoja desnica, da bude tvo- 
ja milostinja u tajnosti, i Otac tvoj koji gleda u tajnosti, na- 
platit će ti« (Mt 6,3 — 4). Ali dobra djela treba činiti i javno 
pred ljudima da ljudi za njih znadu. Tada će biti dobar pri- 
mjer i poticaj drugima da i oni čine dobra djela. To traži 
sam Spasitelj Isus Krist. »Tako neka se svijetli svjetlost vaša 
pred ljudima da vide vaša dobra djela i slave Oca vašega koji 
je na nebesima« (Mt 5,16). A time što dobra djela činiš javno 
stekao si dobar glas. 

Naša su dobra djela slična ugodnom mirisu (2 Kor 2, 15). 
Kao što je ugodni miris svima drag i svi ga vole, tako su i 

naša dobra djela svima ljudima draga i sve nam ljude čine 
privrženima. Kad dobra djela javno činimo, time najbolje 
branimo svoju čast i opaki jezici moraju šutjeti. Dakako, ne 
smijemo svoja dobra djela činiti samo zato da se ljudima svidi- 
mo i da od ljudi dobijemo plaću. Kad bismo svoja djela činili 
samo radi ljudi, tad od Boga nemamo očekivati plaće. Naj- 
prije činimo dobra djela radi Boga i iz ljubavi prema Bogu 
a onda tek radi ljudi i našega dobroga glasa. 

Prirođeno je čovjeku da brani svoju napadnutu čast. I 
Isus je to činio. Farizeji su klevetali Isusa da pomoću Belze- 
buba, kneza đavolskoga, izgoni đavle iz ljudi. Time su rekli 
da je Isus u vezi s đavlima, najgorim Božjim neprijateljima, 
a to je za Isusa uvreda da se već veća ni zamisliti ne može. 
Isus je odlučno ustao na obranu svoje časti i rekao da on 
Duhom Božjim izgoni đavle (Mt 12,28). Kad je Isus uhvaćen 
i doveden na sud pred velikoga svećenika Anu, jedan od slu- 
gu, da se dodvori svomu gospodaru, udari Isusa po licu. Isus 
nije šutio nego se branio i rekao slugi: »Ako sam rekao zlo, 
dokaži da je zlo; ako sam rekao pravo, zašto me biješ?« (Iv 
18,23). Pogani su prve kršćane često i teško blatili. Klevetali 
su ih da kolju i jedu djecu. Prvi su se kršćani odlučno brani- 
li. Ustajali su na obranu ugledni i učeni muževi — apologete, 
pisali opširne rasprave u kojima su dokazivali svoju nevinost 
i svoje poštenje, pa te spise slali i na same rimske careve. 

Međutim, čovjek ne smije biti previše osjetljiv kad se 
radi o časti i dobrom glasu. Ne smije se radi kakve god sit- 
nice uzrujavati i uvreditelje odmah na sud potezati, čovjek 
koji se svaki čas s nekim parniči ne samo da ne će steći do- 
bar glas, nego će ga još i izgubiti i doći na loš glas kao ogavni 
pravdaš. 

Čovjeku koji časno i pošteno živi iako su mu opaki ljudi 
oduzeli čast, s vremenom će mu se vratiti i čast i dobar glas. 
Sv. Franjo Saleški savjetuje: Samo onda moraš ustati na ob- 
ranu svoje časti kad je uvreda tolika da je nijedan čovjek ne 
bi dopustio. Zapamtite: Strpljivim se podnošenjem uvreda 
daleko više postizava, nego prevelikom osjetljivošću za čast. 
Kad si uvredu strpljivo podnio, potaknuo si neprijatelja na 
razmišljanje. On će uvredu već i sam požaliti i od neprijate- 
lja postati prijatelj. 

Konačno, čovjek ne smije biti ni previše zabrinut za svo- 
ju čast. Ružno je kad je čovjek častohlepan. Oholice Bogponi- 
zuje. Sveto Pismo kaže: »Svaki koji se podiže, ponizit će se, 

a koji se ponizuje, povisit će se« (Lk 14,11). Sjetite se často- 
hlepnog cara Napoleona i tolikih drugih iz povijesti kako su 
jadno svršili. Neki je duhovni pisac duhovito primijetio: 
»Čast je tvrdoglavo biće. Ako je tražimo, ona bježi od nas. 
Ako je izbjegavamo, ona trči za nama. Ona ne podnosi sile. 
Nema cijene kojom bi se mogla čast kupiti. Jedina je cijena 
poštenje i poniznost«. 


ISTINA 

Istina je uzvišeni pojam. Svi je poznamo, često spomi- 
njemo i visoko cijenimo. Lijepa je odlika za čovjeka koji is- 
tinu ljubi i uvijek istinu govori. To je značajan, to je istino- 
ljubiv čovjek. 

Čovjek govori istinu kad su njegove riječi u skladu s 
onim što u duši misli i osjeća. Ne samo riječi nego i znakovi 
i djela treba da su vjeran odraz naše nutrine. Nebrojeni su 
doživljaji što ih ljudska duša sadrži u sebi: Veliko znanje što 
se stiče po školama, golemo životno iskustvo što ga donose 
godine sa sobom, bolni životni udarci koji postaju manji i 
lakši kad drugi za njih znadu i pokažu sućut. Narav nuka čov- 
jeka da sve to iz duše vadi van i predaje drugima. Time dru- 
ge ljude uči i savjetuje, bodri i potiče na dobro ili ih odvraća 
od zla, ili od drugih ljudi traži pomoć d utjehu za sebe. 

čovjek nije samotno biće. On traži društvo. Samo u dru- 
štvu i preko društva napreduje i usavršuje svoje sposobnosti. 
Svaki je čovjek ovisan o društvu i treba društvo. Nema čov- 
jeka ni tako učena ni toliko bogata da bi mogao reći: Ne 
trebam društva, društvo mi je suvišno. A za pravilan razvi- 
tak društva potreban je međusobni saobraćaj. Prvo i naj- 
običnije saobraćajno sredstvo jesu riječi, dar govora, naš je- 
zik. Otud slijedi da na riječi treba budno paziti. Ne smije 
čovjek govoriti što god. Nije dopušteno upotrebljavati praz- 
ne riječi koje ništa ne znače, a još manje krive ili lažne rije- 
či koje znače drugo nego mi mislimo i osjećamo. Kad bi lju- 
dima bilo dopušteno lagati, tj. drugačije govoriti nego što 
stvari u naravi stoje, nitko ne bi mogao nikomu vjerovati niti 
se na tuđe riječi osloniti. Tada bi bio nemoguć saobraćaj me- 
đu ljudima, to bi bila propast svake zajednice, svakoga dru- 
štva. 

Bog je prva i vječna istina. On je prvo biće i od vijeka 
je. Sve što u Bogu postoji i sve što je Bog u vremenu stvorio 



slaže se s umom Božjim, u skladu je s Božjim nacrtima. Ta 
ko i naše riječi, naš govor, naši vanjski znakovi i sva naša dje- 
la u životu treba da su u skladu s našim umom, s našim 
osvjedočenjem, s našim mišljenjem i osjećajem. Kao što Bog 
ljubi sklad — istinu, tako i mi treba da težimo za istinom. 

Istinoljubivost spada među najodličnije kršćanske vrli- 
ne. 0 njezinoj nam ljepoti govori Stari zavjet kad Gospoda 
Boga zove istinitim. Ili kad veli za Boga da iz Njegovih usta 
izlazi samo istina (Is 45,23). Ili kad Njegovu ljubav k istini 
ispoređuje s ljudskom pa kaže: »Bog nije kao čovjek da laže, 
nije kao ljudski stvor da se mijenja« (Br 23, 19). Istinolju- 
bivost napose izdiže Novi zavjet na mnogo mjesta. U očima 
je Krista Gospodina istina i istinitost od najveće cijene. Za 
svoga Oca nebeskoga veli Isus: »Onaj koji me je poslao — 
istinit je!« (Iv 8,26). Za sebe kaže Isus: »Ja sam put, istina i 
život!« (Iv 14,6). »Došao sam na svijet da svjedočim za isti- 
nu« (Iv 18,37). »Istina će vas osloboditi« (Iv 8,32). Sv. Pavao 
kaže: »Odbacite stoga svaku laž, govorite istinu svaki sa svo- 
jim bližnjim, jer smo svi udovi jedan drugomu« (Ef 4, 25). 

Te su svete misli preko prvih kršćana prešle u život Kri- 
stove Crkve. Duh istine provejava kroz njezinu nauku i svu 
njezinu djelatnost kroz tolika duga stoljeća. Crkva je — po 
riječima sv. Pavla — »stup i tvrđa istine« (1 Tim 3,15). 

Kad Crkva prenosi svjetlo vjere svijetom — svjedoči za 
Istinu. Kad preko sv. sakramenata podiže i pripravlja ljude 
za nebo — spaja ih i veže s Bogom, Ocem istine. Kad od svojih 
vjernika traži da budu potpuni kršćani — upućuje ih preko 
savjesti na vječnu istinu i pokazuje im Vječni zakon kao pra- 
vilo spasonosna djelovanja. Takva je kršćanska predaja od 
prvih stoljeća do dana današnjega. Od Svetih otaca preko 
crkvenih naučitelja i bogoslova, istina je neprestano najsnaž- 
nije oružje u borbi katoličke Crkve protiv neprijatelja. 

Visoko poštovanje katoličke Crkve prema istini kao ve- 
likom i neprocjenjivom duhovnom blagu prelazi od nje i u 
život njezinih vjernika. Kako Crkva svuda i svagdje zastupa 
i brani istinu tako želi da to isto čine i njezini vjernici na 
svakom koraku i u privatnom i u javnom životu. Konačno, 
svaki je čovjek dužan ljubiti i štititi istinu, jer je svaki čovjek 
stvor Boga koji je Otac istine. 

VJERNOST 


Vjeran je onaj čovjek koji drži obećanje. Vjernost je kre- 
post po kojoj čovjek ispunjava ono što je obećao. Vjeran biti 
znači održati zadanu riječ. 

Kad je govor o vjernosti u svagdašnjem životu, ona je 
značajka čovjeka koji dragovoljno ispunjava sve obveze, 
došle one makar s koje strane i makar s kojeg naslova. Vje 
ran biti u svemu je isto što i pošten, čestit, istinit u svemu. 
S koje god strane gledana vjernost, ona je odlična vrlina 
ljudskoga društva. 

Vjeran je Bogu tko točno i savjesno vrši obaveze prema 
Bogu. Kakve su i kolike obveze prema Bogu, o tom govore 
Božje zapovijedi. Vjeran je tko ide rado u crkvu u nedjelje i 
blagdane, pobožno se moli Bogu i prima svete sakramente 
bar jednom na godinu, pazi na govor da nikada iz usta ne iza- 
đe ružna riječ ili kletva, poštuje Majku Božju, anđele i svece, 
čuva se gatanja, vraćanja i svih drugih prljavih poslova što 
ih vjera brani. Kad čovjek lijepo govori o Bogu, vjeri, Crkvi 
i crkvenim poglavarima: Sv. Ocu papi, biskupima, svećenici- 
ma, redovnicima i redovnicama. Kad mu je milo sve što je 
Božje i duhovno, a odvratno sve što vrijeđa Boga i Božje sve- 
tinje — to je vjernost Bogu. 

Vjeran treba biti svome narodu i savjesno vršiti obave- 
ze prema njemu. Iz naroda smo nikli. U njegovoj smo sredi- 
ni odrasli. On nas je svojim žuljevima podigao na noge. Od 
njegove se muke hranimo svakidašnjim kruhom. Ružno je 
kad se dijete stidi svojih roditelja. Sramota je kad se čovjek 
stidi svoga naroda zbog toga što je neuk i priprost, siroma- 
šan i zapušten. Kakav bio da bio tvoj je i ti si njegov. Upri 
sve sile da mu pomogneš, da ga podigneš i oplemeniš. 

Vjeran je muž ženi kad pozna samo nju i nijednu drugu 
i ne traži ljubavnih radosti izvan bračne ograde. Otkada su 
vjenčani muž i žena su jedno, pa treba da dijele dobro i zlo 
zajedno. Za ženu se treba brinuti da je pristojno uzdržava. 
Sa ženom treba lijepo postupati. Kad je umorna treba joj da- 
ti odmora, kad je uzrujana i neraspoložena treba je smiriti, 
a kad je tužna treba je utješiti. 

Od žene traži vjernost da se čitavim bićem veže uz svoga 
muža. Mužu treba da je iskrena i privržena žena, djeci brižna 
majka, a kući skrbna domaćica. Kad navečer — umorna od 
posla — polazi na počinak i ispituje savjest, da joj savjest 

bude mirna, da ni u kom pogledu nije skrenula krivo od obi- 
teljskoga praga. 

Roditelji su vjerni djeci kad se za njih brinu kako to na- 
laže Božji, crkveni i građanski zakon. Djeca su vjerna rodite- 
ljima kad slušaju roditelje i savjesno vrše njihove naloge. 

U posljednje vrijeme mladež čini mnogo teških izgreda. 
To je utjecaj lošeg štiva, filmova, manjak nadzora nad dje- 
com itd. Međutim, nisu to jedini krivci. 

Kod djece se opaža veliki manjak poštivanja vlasti. Dje- 
cu treba naučiti da poštuju Boga, vjeru, vjerske propise, da 
vrše vjerske dužnosti. Tko ne poštuje Boga, taj ne poštuje ni 
ljude. A tko iskreno poštuje Boga, radi Boga će poštivati i 
ljude. Bog je odredio da treba poštivati ljudsku vlast. Ako 
Boga zaniječeš, uklonio si razlog zašto su ljudi dužni poštiva- 
ti vlast. 

Samo zastrašivanje i kažnjavanje djece nije dosta. Sila 
je u odgoju djece zadnje sredstvo. Djecu treba upućivati da 
su dužna poštivati svoje roditelje, jer su im roditelji — iza 
Boga — najveći dobročinitelji. Roditelji nose najveću brigu 
i najveći teret oko uzdržavanja djece. Djeca trebaju poštivati 
učitelje i odgojitelje jer su oni zamjenici roditelja. U učitelji- 
ma i odgojiteljima treba da gledaju djeca svoje dobročinite- 
lje a ne neprijatelje. Treba poštivati crkvenu i svjetovnu 
vlast, jer su vlasti potrebne radi reda i napretka duhovnoga 
i gospodarskoga. Djeci treba tumačiti građansku uljudnost; 
da budu čedna, skromna, pristojna, da se na ulici dolično vla- 
daju, da starije poštuju, da ne vrijeđaju starije, da ne budu 
prosta, drska i surova. Eto sigurnog i spasonosnog lijeka ka- 
ko će se smanjiti kriminal među mladeži i kako će se mladež 
popraviti! 

Od poslodavaca traži vjernost da svoje namještenike pla- 
ćaju točno i ne traže više rada nego što namještenik može 
podnijeti. A činovnici i svi namještenici dužni su svaki svoj 
posao i službu vršiti točno i savjesno i čuvati tuđu imovinu 
kao svoju. Nema čovjeka koji ne bi imao obaveza bilo prema 
kome i dosljedno tome nema čovjeka koga ne bi vezala kre- 
post vjernosti. 

Od vjernosti živi Crkva, država, obitelj i pojedinci. Bude 
li svaki čovjek vjeran u vršenju obaveza svoga zvanja, bit će 
sretna Crkva i država, bit će sretne obitelji i pojedinci. 

18 Sto Bog traži od čovjeka? 

NEPROMIŠLJENI SUDOVI 


Svaki čovjek ima pravo na svoja tvarna dobra: kuću, po- 
lje, vinograd. Tako i na duhovna dobra: čast i dobar glas. Ne- 
pravda je oduzeti čovjeku njegovu tvarnu imovinu. Još je ve- 
ća nepravda oduzeti mu čast i dobar glas, jer su duhovna do- 
bra vrednija od tvarnih. 

Nije dopušteno o drugomu dvojiti da li je čestit ili ne- 
pošten, a nemaš za dvojbu razloga. Ne smiješ drugoga sum- 
njičiti zbog krađe ili kakva drugog nečasnog posla. Kad dru- 
goga sumnjičiš, naginješ k lošem mišljenju o njemu, a raz- 
lozi su za takvo mišljenje slabi ili nikakvi. Nepravedno je o 
drugom misliti da je loš, rđav ili zao. Nisi u mislima posve 
siguran, ali držiš da je vjerojatno da je zao — i opet bez do- 
kaza. A nepromišljeni je sud kad si tvrdo uvjeren o tuđem 
grijehu ili mani, a bez dovoljna razloga ili dokaza. 

Svaki ima strogo pravo na svoju čast i svoj dobar glas 
dokle god se nije javno i sigurno o njih ogriješio. Tek onda 
kad si nekoga sam vidio da je bio pijan i od drugih si čuo da 
se češće opija, i kad je već i javno poznato — smiješ o njemu 
suditi da je pijanac. Tek onda smiješ nekoga smatrati tatom 
kad je u krađi uhvaćen i na sudu osuđen. Suditi o nekom si- 
gurno da je pijanica ili tat, a nisi ga vidio pijana ili u krađi 
ni sam, niti si to čuo od vjerodostojnih svjedoka — to je ne- 
promišljeni sud, tim si nanio nepravdu tomu čovjeku. Vidio si 
udatu ženu razgovarati s nekim muškarcem i odmah, a bez 
ikakvih drugih dokaza, sa sigurnošću sudiš da ima s njim 
nedopuštene ljubavne odnošaje. To je velika nepravda za tu 
ženu — ti si počinio teški grijeh. 

Ljudi često jedan drugoga nepromišljeno sude. To izlazi 
iz slabosti ljudske naravi koja je više sklona na zlo nego na 
dobro. Kod prosuđivanja bližnjega treba biti oprezan. Ako 
o bližnjemu ne možeš suditi dobro, radije ne sudi nikako. 
Tek neki razlozi ili kojekakvi razlozi ne opravdavaju nepo- 
voljan sud. Čekaj dok nađeš sigurne dokaze koji će te potpu- 
no uvjeriti da je bližnji zao. Ako o drugomu ne znaš ništa 
zla, ne smiješ ga smatrati zlim, ali ga ne moraš smatrati ni 
dobrim. Uzdrži se od suda. 

Dobro je i mudro biti na oprezu prema drugima i podu- 
zeti potrebne mjere za osiguranje sebe i svoje imovine. Po 
noći ne idi sam ili na sumnjivo mjesto jer bi mogao izgubiti 
život. S nepoznatim čovjekom ne razgovaraj povjerljivo. U 

tramvaju, autobusu, na željeznici ne drži novac u vanjskom 
džepu nego u unutrašnjem. Nepoznatom čovjeku ne posu- 
đuj novac. Stan brižno zaključavaj, a novac pohranjuj na si- 
gurno mjesto. 

Ne daj se zavesti tuđim sudom. Ljudi — kakvi jesu — 
brzo i na laku ruku stvaraju sudove, a da prije nisu stvar 
temeljito ispitali. Ni vlastito opažanje nije uvijek sigurno. Ne 
mora u samoj stvari biti onako kako se nama na prvi pogled 
čini. Čovjek naoko izgleda propalica i nitkov, a u duši je do- 
bar i plemenit. Slično kao kod oraha. Izvana gruba i tvrda 
ljuska, a iznutra slatka jezgra. 

Napose je važno da se nepromišljeno ne sudi o svećeni- 
cima. Nepravda učinjena svećeniku nepravda je Crkvi i vjer- 
nicima. Predstavite si svećenika koji je nepravedno došao 
na loš glas! Vjernici ne idu u crkvu i ne primaju svetih sa- 
kramenata. Uslijed toga mogu izgubiti i dušu. A tko je kriv? 
Onaj tko je svećenika ozloglasio. A baš o svećenicima i nji- 
hovim slabostima ljudi rado tračljaju, pogreške izmišljaju 
ili uveličavaju. Od svećenika se očekuje da budu prema sva- 
kom blagi i milosrdni, a njih se naprotiv bezdušno i bez milo- 
srđa sudi i osuđuje! 

Koji to o drugima najčešće zlo sude? Oni koji su sami 
zli, opaki i pokvareni. Prostak sudi da su svi ljudi prostaci. 
On ne može drugačije suditi, jer u čitavom svom biću nema 
drugo nego samo prostotu. Tatu su svi ljudi tatovi. Kako bi 
u njegovim očima mogao biti netko pošten kad on sam nema 
ni pojma o poštenju. Raspuštena i pokvarena ženska sudi da 
su i sve druge ženske takve. Njoj ne ide u glavu kako bi 
jedna djevojka išla čista u brak, ili da bi udata žena mogla 
biti vjerna svomu mužu kad je ona sama i kao djevojka i 
kao udata žena bila svagdje i svačija. Kad dakle ljudi druge 
zlo sude, najprije sebe osuđuju, jer svaki sudi drugoga po 
sebi. Ni sami opaki ljudi nisu svjesni da nepromišljenim su- 
dovima najprije sebi daju zlu svjedodžbu, a onda tek drugi- 
ma koje zlo sude. 

Sveto pismo naglašava: »Nemojte suditi da ne budete 
suđeni, jer kakvim sudom sudite, bit ćete suđeni!« (Mt 
7,1-2). »Ne možeš se izgovarati, čovječe, koji god sudiš. U 
čemu drugoga sudiš, sebe samoga osuđuješ, jer isto činiš ti 
koji sudiš« (Rim 2, 1). »Ne sudite i neće vam se suditi. Ne 
osuđujte i ne ćete biti osuđeni« (Lk 6,37). U ovim se opome- 

nama savjetuje općenito uzdržavanje od suđenja, jer se u 
suđenju lako pogriješi. 

UVREDA 

Uvreda je nepravedna povreda časti nanesena prisutnoj 
osobi. Ljudi vrijeđaju jedan drugoga ponajčešće riječima. Je- 
dan drugomu dobaci izazovan ili prost izraz, ili mu što opsu- 
je, ili što neugodna predbaci. Do uvrede može doći i tako da 
se nekoj nepoćudnoj osobi napiše prosto pismo, ili je napad- 
ne u novinama, ili u tisku uopće. Uvreda se može nanijeti i 
prezirnim pogledom, udarcem i ćuškom, ili kad netko skine 
i baci na pod tuđu sliku ili kip. 

Bezbroj je načina kako prosti i neodgojeni ljudi nanose 
drugomu uvrede. Međutim, najviše uvreda nastaje jezikom 
— govorom. Zbog čega se sve ljudi svađaju i vrijeđaju? U 
jednom našem mjestu dvije se ženske posvadile i u ljutitosti 
jedna od njih dobaci drugoj da je nijedan muškarac neće. 
Ova se strašno uvrijedila i predala tužbu za uvredu pošte- 
nja. Sudac na ročištu pita tužiteljicu: što vam je rekla, čime 
vam je oduzela poštenje? — Rekla mi je da me nitko od mu- 
škaraca neće. Pa kakva je to uvreda — pita sudac? Sad su 
ženske kao bijesne navalile jedna na drugu, digle viku i ga- 
lamu, sipale jedna na drugu tolike prostote da ih je sudac 
samo sažalno gledao. Kad mu je ženskih ludorija bilo dosta, 
izgrdio je jednu i drugu i obje bacio napolje iz sudnice. To 
je samo jedna od bezbrojnih tužnih slika koje pokazuju zbog 
kakvih se sitnica naš priprosti svijet vrijeđa i nateže po su- 
dovima. 

Međutim, ima krupnih i velikih uvreda koje su pred Bo- 
gom teški grijeh. Udatoj ženi, koja iskreno voli svoga muža i 
vjerna mu je, reći da njezino dijete nije od njezinog muža, 
teška je uvreda. Oženjenom čovjeku, koji je vjeran svojoj 
ženi i u obiteljskom životu na visini, reći da uz svoju ženu 
ima drugu žensku, strahovita je uvreda. Čovjeku koji je či- 
tav život marljivo radio i puno štedio da nešto obitelji priv- 
rijedi, reći da je nepošteno stekao imetak — velika je uvreda. 
Ne smiju i ne mogu ovakvi uvreditelji reći: Ja nisam ozbilj- 
no mislio, ja sam se našalio. Kad se radi o tuđem ugledu i 
tuđem poštenju, ozbiljne su stvari — tu nema mjesta šali. 
Ženska čast, a napose djevojačka čast i djevojačko poštenje. 

tolika je vrijednost da se o njoj smije samo ozbiljno govori- 
ti i s dužnim poštovanjem. Djevojačka čast je slična najčiš- 
ćemu kristalu. Dahni makar i najmanjim daškom u kristal, 
on je pomućen i više nije čist. Dimi, makar i najopreznije, 
u djevojačku čast, djevojka je ostala bez časti — bez vrijed- 
nosti. A baš u pitanju ženske časti ljudi su vrlo neoprezni, 
površni i lakoumni. 

Tko je neopravdano drugomu nanio uvredu dužan je uv- 
redu popraviti i nastalu štetu nadoknaditi. Čovjeka stoji pu- 
no truda dok je došao do časti među ljudima. Čast je veliko 
duhovno dobro. Tko ju je povrijedio ne može ostati nekaž- 
njen. Uvrijeđenom treba dati zadovoljštinu. Javna se uvre- 
da ima popraviti javno, a za privatnu je dosta i privatna za- 
dovoljština. 

Ako si koga uvrijedio, najbolje je moliti za oproštenje. 
Koji put će biti dosta i to da si uvrijeđenoga prijazno nago- 
vorio, uljudno pozdravio, posjetio ili pozvao k sebi u kuću. 

Nitko nije dužan tražiti zadovoljštinu za uvredu nanese- 
nu svojoj osobi. Ali je to dužan onda kad uvreda pada na cio 
stalež, ili ako se uvreda ponovi, a prvi put je prošla bez kaz- 
ne. Preporučuje se osobne uvrede podnositi bez mržnje i 
srditosti. Napose se treba čuvati osvete uvreditelju. Među se- 
dam duhovnih djela kršćanskog milosrđa spada i djelo: uv- 
reditelju oprostiti. 

OGOVOR 

Ogovor je kad se neopravdano iznose na javu tuđe ma- 
ne, istinite doduše, ali drugima nepoznate. Ogovor je upe- 
ren protiv tuđega poštenja, tuđega dobroga glasa. Tko ogo- 
vara riječima, nepravedno ili neopravdano, krnji tuđe pravo 
na dobar glas. Slabosti, nedostaci, pogreške, grijesi bližnje- 
ga, što ih ogovarač naokolo pripovijeda i raznosi, istiniti su, 
bližnji ih je stvarno počinio. Ali čemu to otkrivati i širiti me- 
đu ljude koji to ne znaju, širiti ih kad za to nema pametna i 
opravdana razloga. 

Tvoj se prijatelj, ugledan i čestit, jednom zgodom napio 
i pao pod stol. Jako vino, a on slab. Dogodila se nesreća. Nit- 
ko to nije vidio nego ti, prijatelj njegov. Mjesto da šutiš, ob- 
jesio si to na veliko zvono i bubnjaš naokolo tako da već 
čitavo mjesto o tom bruji. Stid je njega koji se napio, stid 
je ženu kad sluša što se o njezinu mužu pripovijeda. A stid je 

i djecu kad se po mjestu prepričava da imaju oca pijanca. 
Da si šutio ostao bi ugled tvoga prijatelja i njegove obitelji 
neokrnjen. A ovako si ga teško ozloglasio i osramotio čitavu 
obitelj. A čemu, zašto si to učinio? Prijatelja teško rastužio i 
nanio mu veliku nepravdu, a na svoju si dušu natovario teški 
grijeh! 

Tuđe tajne grijehe ili mane slobodno je iznijeti na javu 
kad to traži korist zajednice ili društva. Radi se o tom da 
prljav čovjek ne dođe na neko visoko mjesto za poglavara. 
Onaj tko zna njegove tajne grijehe dužan ih je otkriti da se 
imenovanje spriječi. Dječaka si vidio da krade ili razbija tu- 
đe prozore. Makar je to dječak tajno činio, reci to tiho rodi- 
teljima da ga pozovu na red. Treba spriječiti da se dječak i 
daije ne razvija u zlu. Oko čestite se djevojke mota pokvaren 
muškarac. Pijanica, propalica, kartaš, skitnica; hoće je ženi- 
ti, a to je gotova njezina propast. Ti ga poznaš i kaži to dje- 
vojci. Toga si propalicu slobodno razotkrio radi dobra ove 
nevine djevojke. 

Sv. Augustin je dao napisati na zidu u svojoj blagovaoni- 
ci ove riječi: »Neka zna svatko komu je drago dirati u tuđi 
dobar glas da mu nema pristupa ovom stolu«. Ogovarači su 
slični kukcima. Kao što se kukci najradije zadržavaju na 
onom što je trulo i gnjilo, tako se d ogovarači najradije bave 
tuđim manama. Ogovarači su kao muhe. Muha ne sjeda na 
zdravi dio jabuke, nego tamo gdje je jabuka pokvarena i 
hrani se gnjiloćom. Tako i Ogovarači ne vide na bližnjemu 
lijepe crte, vrline, kreposti, nego samo pogreške i slabosti. 
To je njihova najdraža duševna hrana. 

Ogovarači su gori od životinja. Životinja redovito ne na- 
pada životinju iste vrste, a čovjek svojim opakim jezikom 
napada baš čovjeka, subrata i ranjava ga jezikom gore nego 
nožem. Ogovor spada među najčešće grijehe. Sv. Jeronim 
veli: Rijetko ćeš nekoga naći tko ne bi bio spreman koriti tu- 
đe vladanje. Ogovaranje je ružan grijeh. Ružno je i sramotno 
ući u tuđu kuću, tuđi stan i tamo sve prekapati. Još je ruž- 
nije i sramotnije istraživati tuđi život i iznositi njegove pr- 
ljavštine u javnost. Sv. Ignacije naglašava: Smrad treba radi- 
je pokriti nego ga otkrivati i u nj dirati. Ako diraš u nj i sam 
ćeš postati prljav. Sv. Alfonzo opominje: »Ludi čovječe, ti se 
žestiš protiv tuđih grijeha, a griješiš ogovaranjem daleko više 
nego oni koje ti koriš«. Onaj koji otkriva tuđe pogreške ot- 
kriva i svoje, jer pokazuje da ima srce bez ljubavi. 

Ogovaranju je sličan grijeh douškivanja ili došaptava- 
nja. Doušnik ogovara jednoga prijatelja pred drugim s naka- 
nom da ih zavadi, pa da se prijateljstvo razvrgne, štoviše, 
doušnik ili došaptavač je gori od ogovarača, jer sijući raz- 
dor među prijateljima škodi im više nego da im je dirnuo u 
čast ili dobar glas. Prijateljstvo je veće blago nego čast i lju- 
di više vole da ih drugi ljube nego da ih časte. 

Nitko nije tako zao da ne bi i nešto dobra učinio u svom 
životu. Kad, dakle, govoriš o nekomu, potraži ono što je dob- 
ro učinio i to naokolo širi i pripovijedaj, a ono što je zlo uči- 
nio pusti na stranu. Sv. Anzelmo je rekao: Ja bih se radije 
prevario da o zlu čovjeku govorim dobro, nego da o dobrom 
čovjeku govorim zlo. 

KLEVETA 

Kleveta je kad se neopravdano vrijeđa tuđi dobar glas 
iznošenjem krivih ili podmetnutih mana. Za trijeznoga čov- 
jeka reći da je pijanac. Za poštenoga da je tat. Za marljivoga 
— da je lijenčina. Za ozbiljnoga i savjesnoga — da je skitni- 
ca i propalica. Za štedljivoga da je raspikuća. Za brižnu maj- 
ku — da je nemarna za djecu. Za vjernu ženu — da je nev- 
jerna svomu mužu. Za čestitu djevojku — da je laka roba. 
Za ugledna mladića — da je kartaš i nitkov. Sve su to kle- 
vete. 

Klevetnik izmišlja o drugom pogreške, podvaljuje mu 
mane, kojih nije učinio, i to naokolo trubi. Prema tome kle- 
veta je ogovor skopčan s laž ju. Razlika je između ogovarača 
i klevetnika u tome što ogovarač iznosi o bližnjemu stvarne 
pogreške koje je bližnji uistinu počinio, ali ih iznosi bez po- 
trebe i bez opravdana razloga. Klevetnik naprotiv iznosi o 
bližnjemu lažne, krive pogreške ili mane koje bližnji, nije 
učinio. Po svojoj naravi kleveta je teži grijeh od ogovora, m 

Sveto pismo navodi zoran primjer strašne klevete. Dok 
su Židovi živjeli u babilonskom sužanjstvu, živio je među 
njima i ugledni čovjek Joakim. On je bio vrlo bogat i naj- 
ugledniji od sviju Židova. Oženio je Suzanu, lijepu i bogobo- 
jaznu djevojku iz čestite obitelji. Židovi bi često dolazili u 
Joakimovu kuću. Kod njega bi se vršilo i sudovanje ako bi 
tko imao kakvu parnicu. Jedne godine izabere narod dvojicu 
od starijih poglavara da mu budu suci. Obojica su bili loši i 

do krajnosti pokvareni. Sveto pismo veli: »Bili su naopaka 
srca i odvratiše oči svoje da ne gledaju na nebo i da se ne 
spominju pravednih sudova«. 

Oko kuće imao je Joakim vrt. Kad bi opodne otišli lju- 
di svojim kućama, Suzana bi pošla u vrt da se prošeće. Opaki 
suci su vidjeli Suzanu kako ulazi u vrt i došli su na zlu misao 
kako bi s njom u vrtu sagriješili. Jednoga dana reče Suzana 
djevojkama: »Donesite mi ulja i pomasti i zatvorite vrata od 
vrta da se mogu kupati«. Djevojke priprave gospodarici ku- 
pelj, zatvore vrata od vrta i povuku se u kuću. Kad su dje- 
vojke izašle iz vrta, sakriveni suci, raspaljeni od strasti, pri- 
stupe k Suzani i rekoše: »Eto, vrata su od vrta zatvorena. 
Nitko nas ne vidi. Ako ne pristaneš, mi ćemo svjedočiti pro- 
tiv tebe da je jedan mladić bio s tobom i da si zato otpremi- 
la djevojke«. Po Mojsijevu je zakonu žena preljubnica imala 
biti kamenovana. Izveli bi je izvan mjesta i kamenjem zatuk- 
li kao zmiju. Suzana je bila toga svijesna i zato je bolno uz- 
dahnula: »Sa svih sam strana pritisnuta. Ako to učinim, če- 
ka me smrt! Ne učinim, neću umaknuti mukama vašim«. 
Ako učini preljub, bit će kamenovana, a ako ne učini, suci će 
joj se osvetiti. Za nju na svaki način zlo. Što je učinila česti- 
ta žena? Rekla je ovako: »Bolje je za mene da to ne učinim 
i da padnem u ruke vaše negoli da sagriješim pred licem 
Gospodnjim«. Neću pristati na grijeh, makar mi se teško 
osvetili. Tužna žena, da otjera napasnike, poviče iza glasa u 
pomoć. Ali povikaše i opaki suci proti njoj. Strčala se druži- 
na sa svih strana da vide što se u vrtu dogodilo. Kad su čuli 
što govore pokvarenjaci o njihovoj gospodarici, bilo ih je 
stid, jer se nikada još nije tako šta čulo o Suzani. 

Cim se sutradan bio narod skupio kod njezina muža 
Joakima, dođoše i obadva glavara da Suzanu predaju smrti. 
Suzanu dovedu na sud. Plakala je tužna Suzana i sva njezina 
rodbina od sramote i žalosti. Sveto pismo veli za Suzanu: »A 
ona je plačući gledala prema nebu jer se srce njezino uzdalo 
u Gospoda«. Glavari rekoše: »Dok smo mi šetali u vrtu, do- 
đe ova s dvjema djevojkama, zatvori vrtna vrata i otpremi 
djevojke. Tada dođe jedan mlad čovjek, koji se bio sakrio, 
i sagriješio s njom. Kad vidjesmo sramotan čin, potrčasmo 
k njima. Ne mogosmo uhvatiti onoga čovjeka jer je bio jači 
od nas. On otvori vrata i uteče. To mi svjedočimo. Skupština 
povjerava njima kao glavarima naroda i sucima i osudi Su- 
zanu na smrt. A Suzana se molila glasno: »Vječni Bože, koji 



poznaješ sakriveno i znaš sve prije nego se dogodi! Ti znaš 
da su oni lažno svjedočili proti meni. I ja moram umrijeti 
premda nijesam ništa od toga učinila što ovi zlobno izmisli- 
še proti meni«. 

»I Gospod usliša vapaj njezin«. Kad su je vodili na smrt, 
ustade mladi čovjek Danijel i pun Duha Božjeg povika iza 
glasa: »Ja sam nevin na krvi njezinoj«. Sav se narod obazre 
i upita: »što hoćeš time kazati?« Danijel nastavi po Božjem 
nadahnuću: »Kako možete suditi na smrt ženu bez istrage i 
da nijeste upoznali što je zapravo na stvari. Vratite se nat- 
rag u sudnicu; ovi su lažno svjedočili proti nje.« Kad su se 
vratili u sudnicu, reče Danijel: »Rastavite svjedoke da ih ja 
svakoga posebno ispitam. Dođe prvi, a Danijel mu reče: »Ti 
si ostario u grijesima! Sada dolaze na te grijesi tvoji što si 
ih otprije počinio. Reci: Pod kojim si ih drvetom vidio da su 
sagriješili?« Svjedok odgovori: »Pod trišljom«. Ovoga svje- 
doka odvedu, a drugoga dovedu. Danijel ga upita: »Sad mi 
reci: Pod kojim si drvetom zatekao nju da je sagriješila?« 
Svjedok odgovori: »Pod hrastom«. Danijelu i čitavoj skupšti- 
ni bilo je jasno da su svjedoci krivo svjedočili jer im se svje- 
dočanstva ne slažu. Sveto pismo kaže: »Tad povika sva skup- 
ština iza glasa i uze slaviti Boga koji spasava one koji se uz- 
daju u Njega«. Suzana se u slavi vrati kući k mužu, a obadva 
su svjedoka radi lažnoga svjedočanstva po Mojsijevom zako- 
nu ubijena. 

Ne bojte se klevetnika. Kad se sami nećete moći obraniti 
od kleveta. Bog će vas obraniti. Pravedni Bog nikad ne ostav- 
lja svojih vjernih. On će pokazati vašu nevinost. 


LAŽ 

Laže tko svijesno govori protiv svoga uvjerenja. Misli 
jedno, a govori drugo. Riječima kazuje drugo nego što u du- 
ši osjeća. Laž je hotimičan govor protiv vlastita uvjerenja da 

se drugoga prevari. 

Laž je zloporaba govora. Mjesto da istinito iznosi misli i 
osjećaje drugima, lažac se krivo služi govorom, navlaš prika- 
zuje stvari kakve nisu pa dovodi ljude u zabludu. Sv. Augus- 
tm veli: »Nije govor dan čovjeku da njime druge vara nego 
da njime drugima otkriva svoje misli«. 

Ljudi lažu često puta da se izbave iz neprilike. Boje se 
da bi mogli stradati ako priznaju istinu. Zato lažu da ne stra- 
daju. Dok je Isus bio na sudu pred velikim vijećem, Petar se 
na dvorištu velikog svećenika grijao sa poslugom. Međutim, 
ga primijeti jedna sluškinja i reče mu: »I ti si bio s Isusom 
Galilejcem«. A Petar, u strahu da i njega ne zatvore, zataji 
Isusa: »Ne znam što govoriš« (Mt 26,71). Učenik, kad nije 
naučio zadaću i boji se drugog reda, neće priznati istinu da 
se igrao ili skitao po gradu nego laže da je bio bolestan. Di- 
jete, kad je ocu uzelo novaca iz džepa, ili majci šećera, boji 
se kazne. Da kazni izmakne, poriče da je počinilo krađu. I 
kod odraslih je ljudi tako. Kad ih se grabi na red zbog zlih 
djela, redovito ne priznaju krivnju. Laž ih je oslobodila od 
kazne, donijela im je korist. Jedanput je korist u tome da 
ga je laž oslobodila od globe, a drugi put od zatvora. Ovakvi 
se tješe u savjesti: Sebi sam pomogao, a da nikomu nisam 
naškodio. 

Postoji i škodljiva ili pogubna laž. Svjedok je na sudu 
lažno posvjedočio i pravedna je stranka izgubila parnicu. 
Gubitak može iznositi i milijune. Pogubne laži — nažalost 
— nisu rijetke. Radi lažnih iskaza mnogi su već platili globu, 
prispjeli u zatvor, izgubili život. 

šale kao da i ne mogu postojati bez laži. Ljudi se žele 
razonoditi, razveseliti, nasmijati. Da to postignu, služe se 
lažima. Tko umije spretnije lagati toga smatraju duhoviti- 
jim i zabavnijim. Njegove su šale uspješnije i ugodnije. Laži 
u šalama svi odmah opaze a jer nikome ne škode ljudi ih i ne 
shvaćaju kao zlo. 

Lažac je sličan krivom novcu koji drukčije izgleda izva- 
na nego što u stvari jest. Lažac koji drukčije misli a drukčije 
govori sličan je uri koja drukčije pokazuje a drukčije udara, 
dakle zlo ide. Lažac je sličan đavlu jer je đavao lažac i otac 
laži. U zemaljskom je raju đavao ušao u zmiju i zaveo prve 
ljude na istočni grijeh. »Svi koji lažu djeca su đavla« — veli 
sv. Augustin. Nisu lašci po naravi đavlova djeca — tumači 
sv. Ambrozije — nego zato što đavla nasljeduju. 

Lažac je odvratan Bogu koji je vječna istina. Isus nije 
protiv nikoga tako žestoko nastupao kao protiv farizeja. A 
razlog je u tome što su farizeji bili lašci — licemjeri. »Teško 
vama, književnici i farizeji, licemjeri, što ste kao okrečeni 
grobovi koji se spolja ljudima vide lijepi, a unutra su puni 
mrtvačkih kostiju i svake nečistoće. Tako i vi spolja se po- 



kazujete ljudima pravedni, a iznutra ste puni licemjerja i 
bezakonja« (Mt 23,27-28). 

Isus Krist je iz svih vrsta grešnika izabrao pojedince i 
doveo ih do svetosti. Među lihvarima je izabrao Zakeja koji 
je lihvom stekao golem imetak. Ganut Božjom milošću ve- 
likodušno poravnava prevaru kad kaže: »Evo polovicu svoga 
imanja, Gospodine, dajem siromasima, i ako sam koga u če- 
mu prevario vraćam četverostruko«. Od Isusa dobiva nagra- 
du: »Danas dođe spasenje ovoj kući« (Lk 18, 8 — 9). Iz redova 
razbojnika diže do svetosti razbojnika koji je bio raspet Isu- 
su na desnoj strani. Taj se u zadnji čas pokajao i molio 
Isusa: »Gospodine, sjeti se mene kad dođeš u kraljevstvo 
svoje! Isus ga je uslišao i zadao mu časnu riječ: »Zaista ti 
kažem: još danas ćeš biti sa mnom u raju« (Lk 23,42-43). 
Od raspuštenih se žena obraćaju k Bogu i svetom životu 
Marija Magdalena i žena s Jakobova zdenca. Marija Magda- 
lena je čula utješne riječi: »Oprošteni su joj mnogi grijesi 
jer je mnogo ljubila« (Lk 7, 47). Žena, s kojom se Isus sastao 
na zdencu Jakobovu, bila je lošega vladanja. U razgovoru joj 
reče Isus: »Idi, dozovi svoga muža«. A žena će Isusu: »Ne- 
mam ja muža«. To je Isus htio čuti pa odmah dodaje: »Pra- 
vo si kazala: nemam ja muža jer si imala pet muževa, i koga 
sad imaš nije ti muž« (Iv 4,16-18). Žena izvan sebe od čuda 
odakle ovaj stranac zna za njezinu prljavu prošlost, ostavi 
pehar na zdencu, ode u grad i reče, ljudima: »Dođite da vidite 
čovjeka koji mi kaza sve što sam učinila! Da nije to Krist?« 
(Iv 4, 28-29). Upoznala je u Isusu Boga i popravila život. Iz- 
među žestokih progonitelja kršćanstva odabrao je Isus Savla 
i učinio od njega glasovitog apostola sv. Pavla. 

Međutim, iz redova lažaca i licemjera nije Isus nikoga 
odabrao i učinio svetim, jer se lašci i licimjeri od svih greš- 
nika najviše protive Bogu. Bog je sama istina, a lašci su baš 
s istinom u najvećoj opreci. 


LICEMJERSTVO I LASKANJE 

Licemjerstvo je teška ljaga na čovječjoj duši. Nema čov- 
jeka koji bi trpio licemjerstvo, a još manje da bi ga odobra- 
vao. Licemjerstvo je laž na djelu. Lažna djela — to je lice- 
mjerstvo, a licemjer je čovjek koji drukčije radi nego što u 
duši misli. 

Izraziti je licemjer bio nesretni apostol Juda kad je po- 
ljupcem izdao Isusa. Poljubac je znak ljubavi, prijateljstva, 
odanosti, a Juda je taj lijepi znak upotrijebio da ostvari svoju 
gadnu misao da preda Isusa neprijateljima. Licemjer je bio 
krali Herod koji je rekao Svetim Trima Kraljima: »Idite i 
ispitajte točno za dijete — Isusa, pa kad ga nađe Je. javite 
mi da ii ja idem i da mu se poklonim« (Mt 2,8). Herod je 
drukčije mislio. Kad bi od Mudraca doznao za Isusa, dao bi 
ga ubiti. Licemjeri su svi oni koji se izvana pokazuju dobri, 
pravedni i pobožni, a u duši su opaki. 

Licemjer je sličan hrpi gnoja pokritog snijegom. Isus 
ispoređuje licemjere sa pobjeljenim grobovima koji izvana 
izgledaju lijepi, a unutra su pumi smrada. Takvi su ljudi ot- 
rov ljudskoga društva. Zato ih Isus zove: »Zmije, legla guji- 
nja!« Sveto Pismo ih ispoređuje s vukovima u ovčjoj kozi. 
Izvana se pokazuju pitomi i bezazleni kao ovce, a u dusi su 
zlobni i pokvareni kao grabežljivi vuci. Licemjer je po vanj- 
skom držanju sličan krotkoj ovci, po lukavosti lisici, a po 
okrutnosti krvoločnu vuku. 

I laskavci su ogavni. To su ljudi koji protiv svoga uvje- 
renja, radi svoje koristi drugoga u lice hvale preko mjere. 
Ljudi’ laskaju bogatašima i onima koji su na vlasti i visokim 
položajima. Siromahu nitko ne laska, jer siromasi ništa ne- 
maju, pa nema nitko koristi od laskanja. Laska se bogataši- 
ma da se od njih što dobije. S toga razloga su bogataši pa- 
metni i lijepi, velikodušni i kreposni. Gdje god je neka vr t- 
na a bogataš bi je rado imao, ta mu se vješa oko vrata sa- 
mo da se izvuče željena korist. U lice pohvale, a iza leđa smi- 
jeh i izrugivanje. Laska se ljudima na vlasti i visokim polo- 
žajima — i opet radi koristi. Netko želi unosno namještenje, 
drugi promaknuće u službi, treći odlikovanje. Kako ce to po- 
stići’ Ljudi misle: treba laskati. Pohvališ ga, pogladiš ga, uz- 
digneš ga, rečeš što mu godi. Za uzvrat milo će te pogledati, 
Ijubeznu će ti riječ reći i učiniti što želiš. 

Naši ljudi u Bosni kažu: Niz dlaku kučka! Kad pas rezi 
i laje — kako ćeš ga smiriti? Da ga pogladiš. Kad je netko 
viši nakostrušen protiv tebe - kako ceš ga udobrovoljiti. 
Običan svijet kaže: »Polaskaj mu, reci mu da je lijep, pame- 
tan, mudar i duhovit, i odmah ćeš ga predobiti.« Pa ljudi 
stvarno tako i rade. Laskaju jedan drugomu na veliko, a kod 
toga sude: Ništa ne stoji, a dobro čim, zašto ne bih malo po 
laskao? 


284 


Laskavci svojim laskanjem daju ljudima odlike i pred- 
nosti kojih nemaju, stvarne dobre strane uveličavaju, a zla 
djela brane. Laskavci su vrlo pogibeljni u društvu. Skrivaju 
pred ljudima njihove zle sklonosti, ružne navike i grijehe, pa 
zbog toga opaki ljudi bivaju još gori i padaju još dublje u 
zlo. Pravi prijatelj će iskreno i otvoreno upozoriti prijatelja 
na njegove pogreške da ih ispravi. Nastupit će poput liječni- 
ka koji kaže: Ovo jelo je korisno, a ono škodi. Laskavac radi 
obratno. On ne pita što je korisno a što štetno, što je dobro 
a što zlo. On gleda samo na svoju korist. Da od prijatelja ne- 
što postigne, on će za dobro reći da je zlo, a za zlo da je dob- 
ro. Upravo zbog laskanja ljudi na visokim položajima rijetko 
čuju istinu, jer drže da je laskanje istina. Žive daleko od 
ljudi i života, imaju svoj zasebni svijet i život koji je smije- 
šan i prijezira vrijedan, kao što je smiješno i prezira vrijed- 
no laskanje koje ih je do takva života dovelo. 

Muškarci laskaju ženskima, a ženske muškarcima. Muš- 
karac laska ženskoj dok je treba ili dok nešto ima. Tada je 
lijepa i divna — jedina na svijetu. Kad je ocvala ili je sirota, 
nitko je više ni pogledat neće. Ženske laskaju muškarcima. 
Kad ženska treba muškarca, on je za nju vitez na konju iz 
začaranih dvorova, a kad su nekoliko godina u braku, taj 
vitez na konju se pretvara u običnog smrtnika i žena bi bila 
sretna kad bi ga se mogla riješiti. 

Budite ponosni! Ne laskajte nikomu i ne dajte da vama 
laskaju. Laskanje je rasadnik svih mana. Tko se ne stidi las- 
kati taj se ne stidi ni lagati ni ukrasti, taj će ogovarati i 
klevetati, prevariti i pogaziti zadanu riječ, krivo posvjedočiti 
i priseći, pa i čovjeka ubiti — kad od toga ima kakvu korist. 
Prorok Izaija govori laskavcima: »Jao vama koji zlo zovete 
dobro, a dobro zlo! Koji pravite od tmine svjetlost a od svje- 
tlosti tminu, koji pravite od gorkoga slatko a od slatkoga 
gorko!« (Iz 5,20). 


TAJNE 

Priroda je puna tajna. Kako je velik svemir? Koliko je 
duboka naša zemlja? Što ona sve krije u svojoj utrobi? Ko- 
liko na Zemlji ima biljaka i životinja po vrstama i broju? 
Tko to zna? Nitko! To su duboke i nedokučive tajne. Priroda 
je bila uvijek tajanstvena i zagonetna i ostat će takva dokle 

god je bude. Otkrivena je i poznata samo Bogu koji jedini 

I svaki čovjek ima svojih tajna. Jedan vise drugi manje, 
čuva ih pomno i budno. Ne da da tko nepoželjan zaviri u 
njih. A što je to tajna? Istina koju tko ne želi ih ne snuje 
drugomu priopćiti — to je njegova tajna. 

Ima istina za koje sama priroda traži da ih držiš tajnom. 
Bio si pozvan u goste. Jelo je bilo neukusno pripravljeno, 
ili si u jelu našao nešto odvratno. Narav stvari traži da o tom 
šutiš. Bilo bi domaćici vrlo neugodno kad bi to drugima pri- 
povijedao. Čuvaj tajnu. Vidio si oženjena čovjeka razgovarati 
s tuđom ženom, a znaš da je njegova žena ljubomorna. Ne- 
moj to reći njegovoj ženi, šuti o tom. Jao mužu ako bi za taj 
razgovor saznala žena! Na ulici si primijetio na poznatoj o- 
sobi kako je nezgodno obučena, ili je možda bila zamazana, 
ili nije bilo što u redu u pogledu, hodu, kretnjama. Pamet 
ti kaže: održi to u sebi, neka drugi to ne znaju, jer bi tu oso- 
bu otkrivanjem tajne teško ranio. 

Trgovac ti je otkrio svoje poslovne nacrte. Gdje i posto 
će kupiti robu, koliko će uložiti a koliko zaraditi. Obećao si 
mu da ćeš čuvati tajnu. Zadao si časnu riječ da će tajna 
ostati sigurnom u tebi kao u grobu. Riječ si dužan održati i 
tajnu čuvati. Takve tajne su obećane tajne na koje se ljudi 
dragovoljno obvezuju, pa poštenje traži da se obećanje i 
izvrši. U društvu te visoko cijene i poštuju. Imaju veliko po- 
vjerenje u tebe. Pozove te na samo otac obitelji i reče. Imam 
bolnu ranu na duši, reći ću ti sve, ali pod uvjetom da to 
nikomu ne kažeš. Pristaješ na tajnu. Sad čuješ obiteljsku 
žalost bilo glede žene, ili djece, ili se što nesretno dogodilo 
s imovinom. Dužan si o svemu što ti je povjereno šutjeti. 
To je povjerena tajna, doznao si za stvar samo pod uvjetom 
da šutiš. 

Posebno je važna i velika ispovjedna tajna. Svećenik je 
dužan sve što je u ispovijedi saznao, čuvati u sebi kao naj- 
strožu tajnu koja se nikada ne smije odati. Što je u ispovi- 
jedi svećeniku povjereno zapečaćeno je ispovjednim peča- 
tom koji je nepovrediv. Prirodni zakon traži od čovjeka da 
čuva vjerno svaku tajnu. A ispovjednu tajnu štiti još izričito 
i objavljeni Božji zakon. Naročita Božja zapovijed nalaže 
vjernicima da sve teške grijehe, počinjene iza sv. krštenja, 
iskreno ispovijedaju svećeniku u sakramentu sv, pokore. A 
ispovijedanje bi bilo teško ili nemoguće kad ne bi postojala 

kod svećenika obveza čuvati ispovjednu tajnu. Ni najveće vla- 
stito tjelesno ni duhovno dobro, ni opće dobro bilo države, 
bilo Crkve, bilo vjernika uopće, ne smije ispovjednika nika- 
da sklonuti da prekrši ispovjednu tajnu. Radije položiti život 
nego odati ispovjednu tajnu. Divan je primjer vjernog ču- 
vara ispovjedne tajne sv. Ivan Nepomuk, kanonik prvostolne 
crkve u Pragu. Kralj je tražio od njega da mu otkrije što se 
kraljica ispovijeda. Kad sv. Ivan Nepomuk nije htio odati 
tajna, dao ga je kralj baciti u Vltavu u kojoj se utopio i po- 
stao mučenik ispovjedne tajne. Katolička ga Crkva slavi kao 
mučenika. 

Odati drugu koju tajnu nekad je laki, a nekad i teški 
grijeh. Ako si čovjeku odavanjem tajne nanio tešku neprav- 
du ili veliku štetu, počinio si teški grijeh. A ako je nepravda 
ili šteta malena, bit će i odavanje tajne samo laki ili mali 
grijeh. Pod tajnu si doznao kamo je prijatelj sakrio svoje 
blago, svoju imovinu. Tajnu si izdao opakim ljudima koji su 
imovinu ukrali. Na duši imaš teški grijeh. Odao si ženi tajnu 
da joj se muž opio. žena to nije shvatila kobno nego je mu- 
dro preko toga prošla, jer je muž inače uvijek trijezan — 
to je samo laki grijeh. 

Narodna poslovica veli: Zlato je šutjeti, a srebro govo- 
riti. Zato je vrijedan čovjek koji zna šutjeti, a pogotovo onaj 
koji zna tajne čuvati. Sveto pismo upozoruje: »Tajne ne ot- 
krivam stranom čovjeku«. Tajne se ne govore onomu na ko- 
ga ne spadaju. 


LISTOVNA TAJNA 

Pismo je neprocjenjivi izum čovječjega uma. Dopisivanje 
ili izmjenjivanje pisama je neobično važno saobraćajno 
sredstvo. U pismima se očituje roditeljska skrb za djecu i 
dječja odanost roditeljima. Obiteljska toplina između muža 
i žene. Vatra strasti između muškaraca i ženskih. U pismima 
se sklapaju poslovne veze. Daju se zapovijedi kuda će se 
kretati vojske i brodovi, kojim će smjerom letjeti zrako- 
plovi. 

Danas — u dvadesetom vijeku — kad je pismenost raz- 
mjerno vrlo velika, kolaju svijetom dnevno milijuni pisama. 
Nema životne okolnosti koja se ne bi spominjala u pismima. 
Zato je teško zamisliti kako bi izgledao život bez dopisiva- 

287 




nja. Kad su pisma tako velika potreba u ljudskom društvu, 
razumljivo je da društvo puno pazi na pisma i ne trpi da ih 
tkogod otvara i čita onaj na koga ne spadaju. 

Svaki čovjek ima pravo na svoje tajne — bile one sakri- 
vene u duši ili stavljene na papir u listu. Citati tuđe listove, 
bez dozvole ili pristanka vlasnika ili odašiljača, znači povrije- 
diti strogo pravo tuđe tajne. Nepravdu, dakle, čini tko po- 
tajno ili na prevaru otvara i čita tuđa pisma. Jednako je ne- 
pravedan i onaj koji neovlašteno uzima pisma iz skrovita 
mjesta gdje su pohranjena pa ih čita. Otvoriti i čitati pismo 
za koje znaš ili se nadaš da sadrži tešku sramotu za neku 
osobu teški je grijeh. Kad muž u pismu predbacuje nevjeru 
ženi ili žena mužu — takvo pismo pročitati, teški je grijeh 
jer si teško uvrijedio oba supruga. Muž i žena — kakvi bili da 
bili — imaju pravo na svoje bračne tajne, u koje ne smije 
nitko dirati bez njihove privole. A pročitati tuđe pismo ne- 
dužna sadržaja samo je lak grijeh. U svakom slučaju čitati 
tuđa pisma ružan je i nepošten čin jednak laži i krađi. Od- 
gojen, pošten i častan čovjek neće nikada čitati tuđa pisma. 

Međutim, jer je život vrlo zapleten, događa se da i naj- 
strože zabrane dopuštaju izuzetke. Tako je i kod čitanja 
tuđih pisama. Za vrijeme rata, ili u drugim izvanrednim 
prilikama, državna vlast dopušteno pregledava i čita pisma 
koja idu izvan države ili u nju ulaze, ili kolaju po samoj 
državi. 

Poglavari u zavodima, gdje je to propis ili običaj, otva- 
raju i čitaju pisma svojih gojenaca. Kad dijete prestupi prag 
zavoda, roditeljska vlast prelazi na poglavara. Poglavar je po 
savjesti dužan brinuti se za čestit odgoj djeteta i učiniti za 
dobro djeteta ono što bi učinio njegov roditelj. A da se može 
odgoj pravilno razvijati, treba — uz ostali nadzor — nadzi- 
rati i dopisivanje djeteta; s kim dopisuje i što piše. 
Kad je dopisivanje ispravno, poglavar će ga odobriti, a ako 
je za dijete štetno, dijete će na zlo upozoriti i zlo od djeteta 
odvratiti. Napose je važno pratiti dopisivanje kad mladež stu- 
pa u prelazne godine, kad svako od mladih bića nosi vulkan 
strasti u sebi. Tužan bi to bio i žalostan poglavar koji bi pu- 
stio gojencima na volju neka rade što hoće i dopisuju s kim 
hoće! Gdje god je više ljudi na okupu, tu treba da vlada red 
i zapt. Pogotovo je to važno kod mladeži koja je još u raz- 
vitku da nauči slušati i pokoravati se, jer sav odgoj ide 

samo za tim da bi ti mladi ljudi danas sutra bili čestiti i 
sretni. 

Roditelji smiju i dužni su čitati poštu svoje djece dok 
se djeca nalaze pod očinskom vlasti. Na svijetu ima svaka- 
kvih ljudi: opakih, pokvarenih, zlobnih, koji naročito uži- 
vaju u zavođenju i kvarenju mladeži. Koliki su mladići i 
djevojke izgubili nevinost jer su, neiskusni, nasjeli opakim 
muškarcima i pokvarenim ženskima. Da su roditelji bdjeli 
nad njihovim dopisivanjem to se ne bi dogodilo. A nevinost 
— jednom izgubljena — više se ne vraća. 

Gospodar ne smije čitati listove svojih radnika i po- 
moćnika. Ni muž poštu svoje žene. Izuzetak je kad gospo- 
dar opravdano sumnja da koji od namještenika sprema zlo 
gospodaru. Muž smije čitati ženine listove kad opravdano 
sumnja da je žena nevjerna ili nepošteno troši zajedničku 
imovinu. 

Slobodno je čitati pismo koje je netko nerazderano ba- 
cio. Kad je vlasnik pismo bacio, znači da sadržaj pisma ne 
drži tajnom. Ali skupljati komadiće razderana pisma i sa- 
stavljati ih u svrhu da se dozna sadržaj, nije slobodno. Vlas- 
nik je baš zato poderao pismo na komadiće jer neće da bilo 
tko zna za sadržaj pisma. 

Tat je tko protiv volje vlasnika odnosi njegovu imovinu. 
Tat je i svaki tko nedopušteno čita tuđu poštu, jer protiv 
volje vlasnika pisma krade njegove tajne. I ovdje dolazi do 
izražaja divno načelo prirodnoga zakona: što ne bi ti htio 
da tebi drugi čini, to ni ti ne čini njemu. Tebe bi boljelo kad 
bi tvoja pisma netko čitao bez tvoje dozvole, zato ni ti ne- 
moj čitati tuđa pisma. 


19 sto Bog traži od čovjeka? 

IX. i X. ZAPOVIJED BOŽJA 


GREŠNE ŽELJE 

»Ne želi kuće bližnjega svojega! Ne želi žene bližnjega 
svojega, ni sluge njegova, ni sluškinje njegove, ni vola nje- 
gova, ni magarca njegova, ni igdje išta što pripada bližnjemu 
tvojemu!« (Izl 20, 17). 

Što ne smiješ imati to ne smiješ ni željeti, čemu željeti 
ili težiti za tuđom ženom kad ona ima svoga muža i pripada 
samo njemu. Takva misao i želja je grešna želja, to je zla 
požuda ili strast. Žena se je slobodnom voljom odlučila za 
svoga muža, s njim se vjenčala, s njime treba da živi do 
smrti. Nije joj dopušteno misliti, željeti i ogledavati se za 
tuđim muževima, a ni drugim muškarcima da raspiruju svo- 
je strasti za njom. Pravednost traži: Svakomu njegovo. Mužu 
samo njegova žena, a ženi samo njezin muž. U devetoj zapo- 
vijedi zabranjuje Bog uopće misliti i željeti što je besramno, 
napose poželjeti tuđu zakonitu ženu. 

Tuđa kuća ima svoga gospodara. Zašto mučiti dušu pus- 
tim željama za tuđom kućicom kad vidiš da je ne možeš ni 
kupiti ni na dar dobiti. Naprosto nema poštena načina kako 
bi mogla biti tvoja. To vrijedi kako za kuću tako i za svaku 
drugu stvar bio to vinograd, oranica, livada, šuma, vol ili 
magarac ili koja dragocjenost. Nije dopušteno željeti tuđe 
bogatstvo ni tuđu vlast, ni tuđe plemstvo, ni tuđu čast, niti 
tuđu slavu, što god je tuđe, bilo veliko ili maleno, od toga 
digni ruke, okreni oči, i iščupaj iz srca svaku misao i želju. 
Budi zadovoljan s onim što imaš. Ako si siromašan i neugle- 
dan, reoi: hvala Bogu; više nisam ni vrijedan. Ako si bogat i 
slavan, priznaj da je to dar Božji koji nisi zaslužio. Budi 
ponizan i zahvali se Bogu. Nije životna sreća u tome da 
mnogo imaš nego da si zadovoljan s onim što imaš. 

Velika je razlika između Božjih i ljudskih zakona. Ljudi 
gledaju samo na vanjsko vršenje zakona. Ako si platio po- 
rez, ljudskom zakonu je udovoljeno. Nitko ne pita i ne istra- 
žuje da li si ga platio rado ili preko volje. Obavio si naloženi 
posao, čovjek s ljudskim zakonom u ruci ne pita da li si 
radio posao s veseljem ili si pri tom psovao. Glavno da je 
posao svršen. Gospod Bog traži više. Kad se Božje zapovijedi 
vrše, treba ih obdržavati ne samo izvana nego treba imati i 
u nutrini, u duši, čiste i iskrene nakane. I misli i riječi i 

djela — sve treba da je u skladu s Božjim zakonom. Tada je 
tek djelo zaslužno pred Bogom. Jedno misliti, drugo govo- 
riti, a treće činiti — toga ne pozna Božji zakon, niti to odo- 
brava. 

Isus Krist je rekao: »čuli ste da je kazano: Ne čini pre- 
ljuba. A ja vama kažem: da svaki koji promatra s požudom 
ženu već je učinio s njome preljub u srcu svomu« (Mt 5, 
27 — 28). Nije preljub samo vanjski ili potpuni čin s tuđom 
ženom nego i sama želja u srcu za tuđom ženom, želja i 
vanjski čin su jedno. Nije vanjski čin nastao sam od sebe. 
Najprije se rodila u srcu zla misao i želja za tuđom ženom, 
a nakon želje se traži potpuno zadovoljenje, čim se u duši 
rodila želja za tuđom ženom, već je preljub gotov. A vanjski 
čin je samo ostvarenje ili upotpuna zle želje, čim si ti u duši 
odlučio ubiti čovjeka, već si pred Bogom ubojica. Kad si u 
duši pristao da ukradeš tuđe volove, već si pred Bogom tat. 

Neuredne želje ili zle požude, koje u običnom govoru 
zovemo strasti, krive su svemu zlu što ga ljudi čine. Iz zlih 
misli i želja — iz opaka srca — rađaju se svađe, tučnjave, 
ubojstva, krađe, otimačine, preljubi i nepravde svake vrsti. 
Zato je sveta dužnost svakoga čovjeka ispitivati svoje misli i 
želje. Ako težiš za onim što je dobro, lijepo i plemenito, to je 
dobra želja i pravedna težnja — takve su želje kreposne i 
Bogu mile. Sve što naš razum prosvijetljen vjerom prosudi 
da je Bogu drago, to smijemo željeti — to su dobre želje. 
A sve što Božji zakon zabranjuje, nije dopušteno željeti — 
takve su želje grešne. 

Sv. Jakob apostol uči: »Svakoga kuša vlastita požuda 
koja ga vuče i mami. Požuda rađa grijeh, a grijeh izvršen 
rađa smrt« (Jak 1,14 — 15). Nemojmo, dakle, trošiti vrijeme 
na zle misli i baviti se pustim i ludim željama koje vojuju 
protiv Boga i našega razuma, nego težimo za tim kako ćemo 
ugoditi Bogu i ljudima činiti dobro. 

Zle misli i želje nisu grešne dok su nam mrske i dok ih 
nastojimo izbiti iz glave. Kad nas stanu napastovati zle misli 
• želje, treba da im se odmah iz početka usprotivimo i Boga 
u pomoć zazovemo: »čovjek gleda što je na očima, a Gospo- 
din gleda u srce« (1 Sam 16, 7). Izbijmo, dakle, zle misli i 
želje brzo i zbiljski iz glave, jer Bog znade naše sve, pa i naj- 
tajnije misli, a pravda Božja kažnjava svako zlo, očitovalo se 
ono u zlim djelima ili riječima, ili sakriveno duboko u duši 
u grešnim mislim? i željama. 

POGOVOR 


Ovom sam svesku dao naslov: »Što Bog traži od čovje- 
ka?« Odgovor je jasan: Vršenje zapovijedi. 

Najprije dolaze one zapovijedi koje uređuju čovjekov 
odnos prema Bogu: Vjera, ufanje i ljubav. Jer je ljubav 
prema čovjeku nedjeljiva od ljubavi prema Bogu, to ljubav 
prema čovjeku dolazi odmah iza ljubavi prema Bogu. 

Iza toga se nižu: Deset zapovijedi Božjih, koje su stvar- 
no naravni zakon pa su, prema tome, pristupačne i dokučive 
svim ljudima i kroz sva vremena. Građu sam popunio i na- 
vodima iz pokoncilskih dokumenata. 

Kako su Božje zapovijedi dane čovjeku za njegov svaki- 
dašnji život, nastojao sam svuda biti jasan i konkretan — 
da nigdje ne ostavim čitaoca u sumnji ili neizvjesnosti. 

Držim da će svaki koji uzme knjigu u ruke naći u njoj 
mnogo toga što mu je potrebno znati za dnevni život, dosto- 
jan čovjeka i kršćanina. 


Zagreb, Uskrs 1972. 


Dr JANKO PENIC 

